
CUVÂNT ÎNAINTE 


în Biserica sfântă a Mântuitorului Iisus Hristos, un loc de 
cinste şi-au câştigat acele personalităţi alese care şi-au de¬ 
dicat întreaga lor viaţă slujirii lui Dumnezeu şi a oamenilor. 
Unii dintre aceştia s-au afirmat prin puterea de pătrundere 
— sub înrâurirea luminii Duhului Sfânt — a tainelor celor 
mai adânci ale Teologiei; alţii aii rămas în istoria Bisericii 
ca mari dascăli de asceză şi de spiritualitate, iar alţii, ca 
neîntrecuţi păstori sufleteşti şi neobosiţi sprijinitori ai celor 
năpăstuiţi. Pe toţi aceştia trebuie să-i vedem ca pe nişte 
impreună-trâitori ai credinţei ortodoxe, fiecare, potrivit da¬ 
rului său, aducând o dreaptă închinare şi slujire adevăratului 
Dumnezeu. 

Printre ei se numără şi Sfântul Chirii, Patriarhul Alexan¬ 
driei (f 444), a cărui personalitate, legată în special dea doua 
mare controversă hristologică, a marcat o perioadă frămân¬ 
tată din viaţa Bisericii, acest Părinte rămânând în istoria ei 
ca un apărător pilduitor al credinţei dreptmăritoare. De fapt, 
prin lămuririle de ordin dogmatic aduse unor învăţături ale 
Bisericii, atacate cu vehemenţă'de diferitele erezii ale vremii, 
el însuşi a contribuit decisiv la precizarea dreptei credinţe. 

Reprezentant de primă mărime al Şcolii teologice alexan¬ 
drine din secolele IV- — V, Sfântul Chirii a lăsat Bisericii o va¬ 
riată şi impresionantă operă teologică, ce ocupă nu mai puţin 
de zece volume din Patrologia greacă, la loc de cinste aflân- 
du-se scrierile sale cu caracter dogmatico-polemic. Neîntre¬ 
cutul său talent speculativ, l-a consacrat în întregime apărării 
unor dogme fundamentale ale Bisericii, fiind permanent anga¬ 
jat în lupta contra a două mari erezii: arianismul şi nestoria- 
nismul. De aceea, prin lucrările sale dogmatice. Sfântul Chirii 
se adresează totdeauna credincioşilor, pentru a-i ajuta să 
desluşească sensurile corecte ale doctrinei creştine, insistând 
asupra datoriei creştinului de a primi fără nici o reţinere tot 
ceea ce învaţă Biserica, pentru a evita rătăcirile şi a nu-şi 
primejdui mântuirea. 

CUVÂNT ÎNAINTE 


Era de aşteptat ca expunerile dogmatice antiariene şi anti- 
nestoriene să consolideze autoritatea şi prestigiul Sfântului 
Ierarh Chirii al Alexandriei, nu numai în faţa auditorilor şi a 
cititorilor din timpul său, ci şi a cititorilor operelor sale de 
mai târziu, până în ziua de astăzi • , 

Apărarea adevărurilor de credinţă privitoare la deofiin- 
ţimea celor Trei Persoane divine şi, implicit, combaterea celei 
mai virulente erezii — arianismul — formează conţinutul vo¬ 
lumului de faţă: Despre Sfânta Treime. Acesta apare în grai 
românesc, prin truda mult regretatului Pr. prof. Dumitru 
Stăniloae, care sporeşte valoarea versiunii româneşti prin 
binevenitele note clarificatoare, nelipsite din nici una dintre 
tălmăcirile efectuate de dânsul. Se cuvine să subliniem, aici, 
că, tot în traducerea Părintelui Dumitru Stăniloae, în ultimii 
ani, au apărut în Editura Institutului Biblic alte două scrieri 
majore ale Sfântului Chirii al Alexandriei: închinarea şi sluji¬ 
rea în duh şi adevăr şi Glafire. Vorbind despre viaţa dumne¬ 
zeiască intratrinitară, Sfântul Chirii realizează pagini de stră¬ 
lucită gândire teologică ortodoxă. El nu purcede, însă, la 
această lucrare, fără a mărturisi că «e foarte de temut a vorbi 
despre Dumnezeu» şi că numai raţiuni de ordin pastoral-mi- 
sionar l-au determinat să scrie această carte. Aşadar, ne aflăm 
în faţa unei scrieri alcătuite cu multă scrupulozitate, o scriere 
care, de fapt, îşi propune şi reuşeşte să ne învedereze relaţia 
profundă existentă între dogma Sfintei Treimi — aşa cum a 
formulat-o şi o propovăduieşte Biserica — şi consecinţele ei 
soteriologice. 

De aceea, cu părintească dragoste, recomandăm această 
carte teologică tuturor fiilor şi fiicelor Bisericii noastre 
dreptmăritoare, care sunt dornici să-şi aproprieze veşnicele 
adevăruri de credinţă creştine, asigurându-i că osteneala lor 
va rodi întru sporita pătrundere şi trăire a Cuvântului lui 
Dumnezeu. 

La sărbătoarea Sfântului Ierarh 
Calinic de la Cernica 11 aprilie 1994 

f TEOCTIST 

PATRIARHUL BISERICII ORTODOXE ROMANE 







Sf. Chirii, despre a cărui viaţă dinainte de 412, când ajunge 
Patriarh al Alexandriei, ca urmaş al unchiului său Teofil, se ştie 
prea puţin, s-a remarcat prin multe opere de tâlcuire a cărţilor 
Sfintei Scripturi şi de apărare a credinţei ortodoxe împotriva nes- 
torianismului şi a arianismului, care continuau să aibă aderenţi 
şi în vremea lui 

După ce Nestorie, ajuns la 10 aprilie 428 Patriarh la Con- 
stantinopol, a susţinut în predicile lui din cursul aceluiaşi an că 
Fecioara Maria nu trebuie numită Născătoare de Dumnezeu, 
pentru că n-a născut pe Fiul lui Dumnezeu ca om, ci o persoană 
omenească, Sf. Chirib i-a combătut această erezie încă de- la în¬ 
ceputul anului 429, iar la Sinodul 111 ecumenic din Efes, episcopii 
adunaţi acolo au aprobat scrierile Sf. Chirii şi l-au condamnat pe 
Nestorie. în martie 433, Sf. Chirii a obţinut şi aprobarea Patriar¬ 
hului loan al Antiohiei şi a episcopilor săi pentru această condam¬ 
nare, căreia la început ei i s-au opus, punăndu-se astfel capăt 
schismei care începuse între acest episcopat şi cei ce au aprobat 
hotărârea de la Efes. 

Dar înainte de scrierile împotriva lui Nestorie, Sf. Chirii 
alcătuise deja câteva tâlcuiri ale unor cărţi din Sfânta Scriptură. 
Pe lingă acestea a alcătuit şi unele scrieri de combatere a arienilor, 
care mai aveau încă mulţi aderenţi la Constantinopol, dar şi în 
părţile Alexandriei. 

Despre lupta Sf. Chirii împotriva arienilor ni se dau bogate 
informaţii de către Georges Mathieu de Durant în ediţia critică, 
întocmită de el asupra scrierii Sf. Chirii : «Despre Sfânta şi cea 
deofiinţă Treime» (P.G. 757, 657 — 1124). Această ediţie însoţită 
şi de o traducere în limba franceză., şi de bogate note, a apărut 
în trei volume din «Sources chretiennes», nr. 231, 237, 246, Edition 
du Cerf. Ea e intitulată : «Dialogues sur la Trinite». Informaţiile 
despre arianismul din vremea lui, pe care îl combate Sf. Chirii, 
ca şi învăţătura ortodoxă expusă de Sf. Chirii în această operă, 
împotriva arianismului, se cuprind în « Introducere » la voi. I din 
aceste « Dialoguri ». 

SCURTA INTRODUCERE 


Această scriere urmează celei intitulate «Thesaurus de Sanota 
et consubstanţiali Trinitate» (P.G. 759, 656), îndreptată de ase¬ 
menea împotriva arienilor. Ea se deosebeşte, după Bardenheioer, 
de « Thesaurus » în mod principal prin faptul că «intenţia polemică 
trece pe planul al doilea şi năzuinţa de expunere pozitivă e pusă 
mai mult .în valoare» (Geschichte des altkirchlichen Literatur, IV 
Bând, p. 46). 

Opera este o expunere pe larg a deofiinţimii Fiului cu Tatăl 
în 6 din cele 7 Cuvinte (Dialoguri), iar în Cuvântul 7 se expune 
aceeaşi învăţătură despre Sfântul Duh. 

Toată învăţătura cea dreaptă e întemeiată neîncetat pe corecta 
interpretare a textelor din Sfânta Scriptură, prin subtile şi logice 
explicări ale acelor texte, dar şi pe o înţelegere a sensului adânc 
al mântuirii oamenilor, pe care numai Treimea le-o poate procura. 
Fără un Hristos-Dumnezeu întrupat ca om, mântuirea oamenilor 
ar fi imposibilă, cum imposibilă ar fi şi fără un Duh Sfânt, înţeles 
de aceeaşi fiinţă cu Fiul şi cu Tatăl. Numai prin deofiinţimea cu 
Tatăl şi între Ele a celor două Persoane venite în noi, dobândim 
viaţa veşnică. 

Opera este o dovedire continuă că numai Sfânta Treime cea 
deofiinţă poate mântui umanitatea. Dacă Hristos şi Duhul sunt 
creaturi, rămânem şi noi închişi în planul creat, coruptibil şi 
muritor. 

Dar ideea despre Sfânta Treime ca unică temelie a mântuirii, 
prezentă în scrierea Sf. Chirii, ar trebui dezvoltată mai pe larg. 


TRADUCĂTORUL 









DESPRE SFANTA ŞI CEA DEOFIINŢA TREIME 


CĂTRE PREZBITERUL ERMIA, 

PRIN ÎNTREBĂRI ŞI RĂSPUNSURI 

CUVÂNT ÎNAINTE LA CARTEA DE FAŢĂ 

Este cu totul greu de-a se apropia de cele dumnezeieşti chiar celor 
foarte deprinşi şi în stare să contemple tainele şi să privească cele mai 
presus de minte în «oglindă şi ghicitură», după preaînţeleptul Pavel 
(I Cor. 13, 12). Raţiunea omenească este foarte îngroşată şi inaptă să 
pătrundă în subţirimea înţelesurilor lor. De aceea e foarte de temut 
a vorbi despre Dumnezeu şi e un lucru înţelept a alege tăcerea 
despre acestea. Totuşi nici aceasta nu le este o pagubă celor însărcinaţi 
cu învăţătura. De aceea dumnezeiescul Pavel, ştiind aceasta, a spus : 
«vai mie, de nu voi binevesti » (I Cor. 9, 16). 

M-am hotărât deci să scriu cartea de faţă şi m-am ostenit din nou 
să alcătuiesc pentru tine, preaiubitorule de învăţătură, frate Nemesie, 
acest Tratat despre Sfânta şi cea deofiinţă Treime 1 . Adunând ideile 
referitoare la fiecare temă, după gen şi specie, am alcătuit corpul în¬ 
treg al cărţii în şapte scurte cuvântări. Pe acestea le-am întocmit ca 
răspunsuri pentru preaînvăţatul Ermia, care ne-a întrebat adesea 
despre acestea. Stilul este mai liber, potrivit dialogului între două per¬ 
soane, cu întrebările şi răspunsurile dintre ele. Cel întrebat (Sf. Chirii) 
este indicat prin A. Cel ce întreabă (Ermia), prin B. Deoarece subţirimea 
temelor expuse este foarte mare, ca să se susţină saju să se respingă 
cu ascuţime ceea ce apare în discuţie, a fost necesară prezentarea per¬ 
soanelor. Trebuie deci să se observe cu grijă literele prin care sunt in¬ 
dicate. Căci astfel vom păstra neconfundate şi în cea mai bună ordine 
explicările stabilite şi conţinutul, şi de aici folosul cărţii. Mă rog Dom¬ 
nului pentru sănătatea ta, preaiubite. ' 

1. Numeşte noua osteneală pentru acest tratat, făcând aluzie la «Tezaurul», 
scris mai înainte, tot despre Sfânta Treime. 






CUVÂNT ÎNAINTE 


Cuvântul 


CONŢINUTUL CĂRŢII 

I. Fiul este coetern şi deofiinţă cu Dumnezeu Tatăl. 

II. Fiul este coetern cu Dumnezeu Tatăl şi născut din El după fire. 

III. Fiul lui Dumnezeu este Dumnezeu adevărat, ca şi Tatăl. 

IV. Argumente în favoarea filiaţiei prin fire a Celui Unuia Născut. 

V. Cele proprii dumnezeirii şi slava ei prin fire sunt comune Fiu¬ 
lui şi Tatălui. 

VI. Cele proprii umanităţii şi cele spuse nu foarte cuvenit dum- 
nezeirii despre Fiul se cuvin mai mult iconomiei, şi nu firii înseşi a Cu¬ 
vântului, întrucât este înţeles şi este Dumnezeu. 

VII. Despre Sfântul Duh : El este Dumnezeu şi din Dumnezeu după 


fire. 





CUVÂNTUL I 


Fiul este coetern şi deofiinţă cu Dumnezeu Tatăl 
Introducere : Un bătrân râvnitor pentru teologie 2 

A. Sfinţitul nostru Ermia n-a putut fi văzut nici ieri, nici alaltăieri. 
Socotesc că n-a voit nici să meargă la cumpărat, nici să iasă din casă. 
Iama l-a ţinut în casă. Şi aceasta a fost foarte bine. O vreme luminoasă 
l-a ajutat de-abia acum ca să se arate. 

B. Bine spui. Bătrâneţea este greoaie şi face pe om zăbavnic la 
ieşire, mai ales când plouă. 

A. Te-ar putea compara cineva, dacă ar voi, cu toată preţuirea, 
cu peştii mării. Când un vânt heîndurat şi agitat mişcă valurile, când 
se reped cu furie, cei ce se duc-.în gropile ce se află în.adânc, pătrund 
ca într-o pădure sau ca într-un stufiş, folosindu-se de vegetaţia bogată 
de acolo. Dar când razele soarelui strălucesc din nou peste ape, când 
le văd din nou ca un zâmbet peste mare, prind iarăşi curaj şi revin 
la suprafaţă şi sar peste vârfurile valurilor, aruncând de la ei frica 
şi şovăiala. 

B. Cum bine ştii, nu se întâmplă altfel cu mine, scump prieten. 

A. Cât priveşte mulţimea grijilor, tu eşti foarte departe de ele şi 
mintea ta se odihneşte încă, pe cât socotesc. 

B. Şi ce folos am de aci ? 

A. Ai un folos foarte mare şi potrivit sfinţilor. Sau nu vom vedea 
nişte binefaceri într-o viaţă liniştită ? 

B. Dimpotrivă, foarte mult. / 

A. Ceea ce se cântă prin lira Psalmistului din partea lui Dumnezeu 
nu dovedeşte adevărul acestor cuvinte ? 

B. De ce cântare vorbeşti ? 

A. « Odihniţi-vă şi cunoaşteţi că Eu sunt . Dumnezeu» (Ps. 45, 11). 
De fapt, vederea trupească, când e liberă de praf, de fum şi de orice 
altceva, ce o poate tulbura, îşi exercită o lucrare subţire şi neîmipiedi- 
cată peste cele ce cad de obicei sub privirea ei. Dar dacă este tulburată 

2. Această propoziţie este numai în traducerea franceză. 

(In redarea textelor scripturistice, traducătorul a folosit ediţia din anul 1914 
a Sfintei Scripturi, n. red.). 

de vreuna din patimi, se îndreaptă mai puţin spre cele văzute şi adese- . 
ori nu se întâlneşte exact cu ele. Cât despre mintea omenească, dacă e 
bine aşezată în linişte şi în obişnuinţa să stea departe de vântul în¬ 
chipuirii necurate, are o vedere ascuţită şi străvăzătoare şi primeşte 
cunoştinţa neînşelătoare a lucrurilor. Dar dacă e îngroşată de vreo 
patimă, nu va străvedea vreodată nici însăşi frumuseţea dumnezeiască, 
ci se va sălăşlui dimpotrivă în cele pământeşti, asemenea unor păsări 
care, fiind prinse şi legate, au pierdut putinţa de-a zbura spre cele 
de sus. 

B. Bine zici. 

A. Deci, o, Ermia, odihnindu-te în casă, socoteşti că s-ar cuveni 
să-ţi aminteşti de cuvântul de mai sus al lui Dumnezeu ? Şi ai în 
fiecare zi în mână cărţile sfinte şi-ţi hrăneşti mintea cu râvna atot- 
iubitoare de învăţătură, care te aţâţă ca pe un câine cu nasul foarte 
fin, să vânezi cele ce trebuie să le înveţi ? Sau poate vom atribui cauza 
nelucrării în direcţia aceasta faptului că trupul tău a trecut de vârsta 
tinereţii, dacă nu voieşti să o vezi în altceva neadevărat ? în acest 
caz, te-aş jigni zicând că un om bătrân este înclinat spre minciună 
şi vrea să fie crezut în ceea ce spune. 

B. Aş avea multe motive să condamn slăbiciunea trupului, căci 
iată-mă ajuns la seara vieţii. Dar voi spune ceea ce socotesc necesar, 
lăsând acum acestea. Mintea mea e mereu lacomă să înveţe cele bune 
şi nu doreşte prdCtic nimic altceva decât numai aceasta. Sunt ca un 
mânz de rasă bună şi foarte rapid, care atunci când vrea să-şi arate 
iuţimea picioarelor, se vede silit, chiar împotriva -voii sale, prin faptul 
că terenul yu e bine netezit, să nu dea decât o dovadă nedeplină şi nu 
întru totul admirată a forţei aflate în el. La fel, am şi eu o râvnă 
fierbinte şi pornită spre iuţime şi sârguincioasă, care mă mână să mă 
ocup de conţinutul Scripturii insuflate, dar mă văd reţinut de pasaje 
dificile şi anevoie de parcurs, care nu sunt uşor de explicat, cum s-ar 
putea presupune. Ele nu sunt accesibile, nici -deschise celui ce ar voi 
să le priceapă. Iată de ce, greutatea terenului produce şovăiala minţii 
mele. Dar mai mult decît toate, mi-e frică de temele despre credinţă, 
deşi ele sunt temele principale ale nădejdii noastre. 

A. Aşa este, e răspunsul meu. Căci spui adevărul. La aceasta adaug 
că un lucru care a dobândit ceva din bunătăţile de sus şi dăruit de 
Dumnezeu fără sudoare, este cu neputinţă. Căci ceea ce este cu totul 
mai presus de fire şi are o slavă în înălţimi, nu este accesibil celor 
ce voiesc şi nici nu este uşor de cucerit. Câte greutăţi şi câtă osteneală 
nu cere aceasta ! 







DESPRE SFÂNTA TREIME 

B. Atunci ce pot face cei ce râvnesc aceste minunate bunătăţi, 
dată fiind această extremă greutate de-a le dobândi ? 

A. Ce altceva socoteşti că trebuie să facă aceia, decât să asculte 
de cuvintele sfinţilor care au strigat cu putere : «Dacă vreunul din 
voi este lipsit de înţelepciune, să o ceară de la Dumnezeu, Care o dă 
tuturor fără deosebire şi fără înfruntare ; şi i se va da lui» (Iacov 1, 5) ? 
Căci toate cele ce au nevoie de lumină sunt luminate neîndoielnic de lu¬ 
mina dumnezeiască şi spirituală şi înţelepciunea face înţelepte pe cele ce 
sunt lipsite de înţelegere şi înţelepciune. Iar prin lumină şi înţelepciune 
se înţelege Hristos «Care a făcut în inimile noastre să strălucească lu¬ 
mina cunoştinţei » (II Cor. 4, 6) Căci Dumnezeu Tatăl ne-a scos pe 
noi, cum a spus dumnezeiescul Pavel, «de sub stăpânirea întiinericului 
şi ne-a mutat în împărăţia iubirii Fiului Său, în lumină» (Col. 1, 13 ) 4 . 
De fapt, unul dintre sfinţi L-a numit Luminător al zilei şi pe lângă 
aceasta Luceafăr, căci zice : «Până când se va lumina de ziuă şi Lu¬ 
ceafărul va răsări în inimile noastre » (II Petru 1, 19). A numit Lu¬ 
minător al zilei şi Luceafărul ce se înalţă, luminarea prin Hristos în 
Duhul. 

B. Că Hristos este lumină şi ziuă şi strălucire şi Luceafăr al celor 
ce se află între cei chemaţi prin credinţă, nu este cineva care să se 
îndoiască. Dar dacă te-am ruga să ne explici cât mai cuprinzător te¬ 
meiul cel mai de netăgăduit şi mai nepătat al credinţei, ai refuza să o 
faci şi să cinsteşti osteneala mea obişnuită pe care o socotesc mereu 
cuvenită şi naturală bătrâneţii mele ? Căci cât de numeroase sunt 
minciunile trâmbiţate de mulţi, care strâmbă adevărul cel drept, abă¬ 
tând în mod variat'cuvântul lor spre tot felul de fantezii şi, străbătând 
ca nişte fiare sălbatice oraşele şi câmpiile, urlă cumplit, «grăind cele 
din inima lor şi nu cele din gura Domnului », după cum s-a scris 
(Ier. 23, 16). 

A. Cât admir, scumpul meu, iubirea ta de neasemuit faţă de Dum¬ 
nezeu ! Te rog să nu te depărtezi niciodată de această dreaptă şi vred¬ 
nică de laudă judecată. Dar, o, prietene, nu ţine decât de tine să te 

3. Numai o persoană poate lumina cu adevărat o altă persoană. Lucrurile 
inconştiente nu .se pot lumina între ele. Iar cea mai deplină lumină e cunoştinţa 
lui Hristos. El luminează şi pe Sine Se face luminat. Căci în El sunt raţiunile tutu¬ 
ror. Şl cunoscându-L pe El, cunoşti pe Dumnezeu ca Tată şi Fiu, ta fiind izvor a l 
iubirii ce dă sens existentei persoanelor. 

4. Lumina e iubire. Dar un Dumnezeu care n-ar fi un Tată care iubeşte din 
veşnicie un. Fiu, n-ar fi un Dumnezeu al iubirii, deci al luminii. Dumnezeu Tatăl 
a trimis pe Fiul Său să Se facă om, ca să ne strămute, din întunericul lipsei de 
sens sau -de iubire, în relaţia Sa iubitoare cu noi în împărăţia iubirii ce-o are 
fată. de Fiul Său, făcându-ne fraţi cu Fiul Său şi fii ai Săi. Deci numai un Dumne¬ 
zeu al Treimii .este un Dumnezeu al luminii, sau al iubirii pe care o extinde la 
toti cei ce vor. 

împărtăşeşti, fără nici o greutate şi în mod larg, de cele ce le iubeşti. 
Nu pretind să pătrund eu înţelesul spiritual al acestora, făgăduind să 
învăţ ceva mai bun decât înaintaşii noştri. Căci ajung scrierile Sfinţilor 
Părinţi despre acestea. Cel ce se hotărăşte să le cerceteze cu înţelegere 
şi să se apropie de ele cu trezvie, îşi umple îndată mintea sa de lumina 
dumnezeiască. Căci nu erau ei « cei ce grăiaa», după cuvântul Mân¬ 
tuitorului, ci «Duhul lui Dumnezeu Tatăl grăia în ei » (Matei 10, 20). 
«Iar Scriptura toată este de Dumnezeu insuflată şi folositoare» 
(II Tim. 3, 16). 

B. Da, şi aceasta e adevărat. Dar dacă tu şovăieşti şi nu con¬ 
lucrezi în nici un fel, şi dacă închizi, aşa zicând, limba în dosul dinţi¬ 
lor, ne vei îndemna să nu facem nimic. Faptul că Părinţii ne-au grăit 
destul şi mulţumitor despre acestea, să nu-ţi fie un motiv de neclintit 
ca să nu grăieşti celor ce doresc să audă vorbindu-li-se şi de aceste 
teme. Nu te-aş lăuda dacă le-ai hotărî să face aceasta, ci îţi -cer să-mi 
răspunzi la cele ce te întreb. 

A. Deci ce voieşti să mă întrebi ? Nu constrângi, prietene, prea 
mult înţelegerea mea măsurată ? 

B. JMu este scopul meu să o constrâng. Sunt departe de aceasta. 
Dar răspunde-mi şi nu mă lipsi prea mult de dobândirea celor ce am 
nevoie să le învăţ de la tine. 

A. Ei bine ! Vorbeşte deci, dacă ţi se pare că trebuie. 

B. Socotesc că unul dintre noi s-ar gândi să ducă la păşunat nişte 
oi sau capre. N-ar avea nevoie de ciomege, ci de câini ca să fie păzit 
el însuşi dacă o fiară sălbatică s-ar arunca asupra lui, pentru ca lătratul 
lor, care sperie, să oprească năvala îndrăzneaţă a aceleia şi să păzească 
turma proprietarului neatins. 

A. Da ! Drept ai vorbit. 

B. Dar dacă în cursul timpului s-ar întîmpla să moară câţiva 
dintre câini şi păstorul ar aduce alţii, oare lătratul şi trezvia acestora ar 
fi zadarnice, pentru că înaintaşii lor păreau să-i fi întrecut' în acestea ? 

A. Cum s-ar putea cugeta şi declara zadarnic ceea ce este fo¬ 
lositor ? 

B. Atunci vei tăcea tu, fără vină, mânându-ne numai la scrierile 
Părinţilor, declarând lucru de prisos voinţa de-a te angaja în efortu¬ 
rile asemănătoare acelora şi insuflate de dragostea de Dumnezeu când 
sălbaticii eretici pustiesc sufletele celor mai simpli cu o gură'fără uşă 

i si fără frâu ? 

Simbolul de la Niceea 
şi termenul deofiinţă m-au pătruns 

A. Ei bine, deoarece m-a pătruns o dorinţă puternică — căci n-am 
fost stimulat pe jumătate, ci mult încurajat, ca să voiesc să mă oste¬ 
nesc pentru tine — vino să împlinim ceea ce voieşti. Deci să punem 
de faţă în mod exact cele hotărâte de Sfântul şi prea vestitul Sinod 
adunat odinioară în cetatea Niceea. Şi să cercetăm, dacă voieşti, ceea 
ce găsesc să-i reproşeze cei ce au ales heterodoxia. De fapt, credinţa 
foarte bine definită şi expusă cu ajutorul lui Dumnezeu de acest Sfânt 
şi mare Sinod este un fundament de neclintit şi se poate spune foarte 
probată pentru sufletele noastre. Ea.merită laude din partea lui Hrisjtos 
şi străluceşte ca un închinător foarte credincios şi adevărat. Dar să 
transcriem cuvânt cu cuvânt «oracolul» dumnezeiesc şi sfânt al acestui 
Sfânt Sinod, adică Simbolul atât de fin şi precizat prin noţiuni cu totul 
adevărate. El arată că cei ce voiesc să ne critice nu vor avea nici un 
femei să aducă împotriva noastră acuza că am susţinut dogme străine 
şi am 1’i părăsit calea împărătească pentru a ne abate când la dreapta, 
când la stânga, după bunul nostru plac. Aceasta aş socoti-o şi eu o 
boală spirituală, nu uşor de tratat. Căci «înţelepciunea care nu suportă 
mustrarea, rătăceşte », precum s-a scris (Pilde 10, 17). Iată deci expu¬ 
nerea credinţei noastre : 

«Credem într-Unul Dumnezeu, Tatăl Atotţiitorul, Făcătorul tu¬ 
turor celor văzute şi nevăzute. Şi într-Unul Domn Iisus Hristos, Fiul 
lui Dumnezeu, născut din Tatăl, Unul Născut, adică din fiinţa Lui, 
Dumnezeu din Dumnezeu, lumină din lumină, Dumnezeu adevărat din 
Dumnezeu adevărat, născut, nu făcut, deofiinţă cu Tatăl, prin Care 
toate s-au făcut, cele din cer şi cele de pe pământ. Care pentru noi 
oamenii şi pentru a noastră mântuire S-a pogorât şi S-a întrupat şi 
S-a făcut om, a pătimit şi S-a îngropat şi a înviat a treia zi, S-a suit 
la ceruri şi va veni să judece viii şi morţii. Şi întru Duhul Sfânt. Iar 
pe cei ce spun : Era cândva când nu era, sau : Nu era înainte de-a fi 
fost născut, sau : A fost făcut din nimic, sau zic că Fiul lui Dumnezeu 
e din alt ipostas sau fiinţă, sau că este creat, sau schimbăcios, sau su¬ 
pus mutării, Biserica sobornicească îi supune anatemei». 

B. Ce nereţinere în trezvie, care a mers şi merge până la vârful 
cel mai înalt ! Boanergheş, adică fiul tunetului ! Iată numele ce-1 merită, 
după mine, fiecare din cei care au pronunţat acest «oracol». Ei au ex¬ 
primat o învăţătură extraordinară şi supranaturală. 

A. Socotesc că cei ce au învăţat acestea, au cugetat şi au lucrat 
foarte bine. A nu avea alte idei decât acestea şi a nu le exprima altfel, 

ci a urma mai degrabă judecăţii şi cuvintelor descoperite prin Duhul, 
este o datorie căreia îi acord, tu ştii, cel mai mare preţ. 

B. Drept ai grăit. Dar nu-i poţi convinge pe contrari să se hotărască 
să cugete acestea împreună cu tine. Ca nişte viţei ce se despart de 
turmă şi plini de încredere în ei pornesc cu avânt spre ceea ce le place 
Lor şi, părăsind păşunea cea mai bună şi cu adevărat sănătoasă, se gră¬ 
besc spre spini şi mărăcini şi se lasă furaţi de discursurile unor în¬ 
văţători mincinoşi şi neînţelepţi. Pe aceştia, însăşi înţelepciunea i-a 
deplâns prin aceste cuvinte : «O ! voi, care, părăsind căile drepte, umblaţi 
pe căile întunericului, care vă veseliţi de cele rele şi vă bucuraţi de 
răzvrătirea cea rea, ale căror cărări sunt sucite şi umblările lor strâmbe » 
(Pfîde 2, 13—15). 

A. Bine zici. Se cuvine să-i plângem pe aceştia, spunând cu prooro¬ 
cul Ieremia : «Cine va da capului meu apă şi ochilor mei izvor de la¬ 
crimi, ca să plâng pe poporul acesta ziua şi noaptea... ?» (Ier. 9, 1). Căc* 
cel ce părăseşte hotărârea de-a alege cunoştinţa adevărului, abătându-se 
cu neînţelegere spre rătăcire şi contrarul stricăcios şi la păreri necurate 
şi mincinoase, cum nu s-ar cuveni să fie de plâns ? « Şi ei au ieşit dintre 
noi», cum a scris într-o Epistolă unul din ucenicii Mântuitorului, «dar 
nu erau dintre noi. Căci dacă ar fi fost dintre noi, ar fi rămas cu noi » 
(I Ioan 2, 19). Şi ce află ei de criticat în această credinţă, sau mai bine 
zis într-o aşa de dreaptă şi foarte exactă mărturisire de credinţă care 
nu poate fi în nici un punct îndreptată ? 

B. Ei zic : Noi criticăm în mod cuvenit termenul deofiinţă, afir¬ 
mând că el este o inovaţie, care nu se află în Scripturile de Dumnezeu 
insuflate. 

A. Aceasta înseamnă, prietene, a grăi fără nici o înţelegere. Ter¬ 
menul nu e deloc supărător, odată ce este deplin adevărat ceea ce 
exprimă el. Sau oare nu admiţi şi tu ca adevărat ceea ce spun ? 

B. Ba da, deplin. 

A. Observă deci de nu sunt şi alte cuvinte de acelaşi fel pe care 
ne-am obişnuit să le aplicăm naturii lui Dumnezeu, deşi nu sunt cu¬ 
noscute în Sfintele şi dumnezeieştile Scripturi. 

B. De care cuvinte vorbeşti ? 

A. Oare dacă ar spune cineva despre dumnezeire că este netrupească 
şi fără formă, lipsită de cantitate şi de mărime (infinită şi nemăsurată), 
cuvântul lui ar fi străin de ceea ce se cuvine ? Aşa şi dacă ar spune că 
e nemărginită şi nestăpînită, ar socoti cineva că nu spune ceva din 
cele necesare, deşi cugetă adevărul ? 

B. Aceasta ar fi o aiureală. 

A. Deci de ce ar trebui să se pericliteze şi mai mult, criticând 
copilăreşte termenul deofiinţă, refuzând ca străin şi necuvenit un cuvânt 
plin de bună semnificaţie şi de valoare filosofică ? Oare nu exprimă el 
un fapt adevărat şi recunoscut pentru cei ce au cercetat amănunţit şi 
cu înţelepciune tainele dumnezeieşti şi s-au deprins cu ele, anume că 
Fiul, născut, după noi, din fiinţa lui Dumnezeu Tatăl, nu e de o altă 
fiinţă, cum li se pare lor, nici străin de Cel ce L-a născut, ci deofiinţă 
cu El, de un neam cu El şi de o fire ? De fapt, nu mă voi ruşina deloc 
să mă folosesc de orice cuvânt care poate exprima ceea ce e bun şi 
adevărat. De fapt dumnezeirea e cu totul mai presus de gen şi de deose¬ 
birile de specie. Dar dacă ar trebui să refuzăm cele prin care cineva 
e călăuzit desăvîrşit la o cunoştinţă a fiinţei mai presus de toate, vom 
fi necredincioşi şi neştiutori, neputând învăţa prin nimic ce este prin 
fire şi cu adevărat Dumnezeu, rămânând «bătuţi şi purtaţi încoace şi 
încolo de orice vânt », după cum s-a scris (Efes. 4, 14). înspăimântaţi, 
negând orice vedere şi cunoştinţă, fie măcar ca «în oglindă şi ghicitură 
şi din parte» (I Cor. 13, 19), toţi am fi egali cu nişte pietre surde şi 
nesimţitoare «povară deşartă a pământulub>, cum zice un poet elin r \ 

B. Dar ei zic : Unde vorbeşte Scriptura despre deofiinţime ? 

A. Tu ne îndemni, prietene, să revenim la aceeaşi explicare. Unde 
a numit deci Scriptura pe Dumnezeul tuturor necorporal, fără formă, 
necircumscris şi nestăpânit ? Dar este acestea prin fire, chiar fără să 
voiască aceia. Dacă deci ne hotărâm să cugetăm drept, nu trebuie să 
refuzăm nici termenii care ne ajută să cunoaştem adevărul. Nu trebuie 
cugetat că Dumnezeu n-a minţit spunând către sfinţitul Moise : «Eu 
sunt Cel ce sunt». Apoi i-a zis : « Acesta este numele Meu pe veci; 
aceasta este pomenirea veşnică din neam în neam» (leş. 3, 14—15) 5 6 . 

5. Fără să cunoaştem exact pe Dumnezeu, ceva tot cunoaştem despre El: 
că e mai presus de toate cele ale noastre şi ale lumii. Dacă refuzăm şi acest fel 
de socotinţă a Lui, rămânem, ca nişte pietre, fără nici o judecată şi simţire. Deci 
aceasta o putem şti, aceasta e raţional să o ştim: că există un Dumnezeu de o 
fire deosebită de a lumii şi de a noastră, sau mai presus de ea. Adică e raţional să 
nu confundăm pe Dumnezeu cu firea lumii şi cu a noastră, ci ca fiind de o fire care 
e mai presus de aceasta şi o stăpâneşte atât de mult, că i-a putut da şi exis¬ 
tenţă din nimic. 

E logic să socotim că lumea aceasta cu mizeriile ei nu poate fi unica reali¬ 
tate ; şi e tot aşa de logic că complexitatea ei atât de bogată şi într-un fel 
constituită din componente atât de armonizate, nu poate fi prin ea. Deci e logic 
să admitem un Creator al ei. Dar puterea Lui şi bogăţia Lui sunt o taină. E ra¬ 
ţional deci să cugetăm existenţa unei taine supreme. Raţiunea postulează o taină 
supremă. Intre raţiune şi credinţa într-o supremă ţintă, nu e o contradicţie. Ra¬ 
ţiunea fără admiterea credinţei intr-o taină .supremă este iraţională. La taina su¬ 
premă ne ridicăm prin raţiune. Taina supremă însăşi se cere admisă prin raţiune. 

6. Termenii care ne ajută să cunoaştem adevărul despre Dumnezeu sunt ter¬ 
meni contrari celor ce descriu caracterul compus şi dependent al existenţelor din 
lume. Trebuie să existe o realitate care nu e dependentă de nimic, deci nici 
î — Sfântul Chirii al Alexandriei 

Dar eu socotesc că ei nu trebuie să ajungă până la atîta nebunie, încât 
să îndrăznească să . cugete că Dumnezeu nici nu este «Cel ce este». Căci 
El este cu adevărat «Cel ce este». Numele acesta nu I se cuvine decât 
Lui singur în mod propriu şi special, chiar dacă prin abuz acest nume 
se dă şi altora 7 . Şi pornind de aici, spunem că s-a format şi numele 
de fiinţă de înaintaşii noştri în mod foarte cuvenit 8 . Astfel spunând 
cineva că Fiul este deofiinţă cu Tatăl, nu se înţelege prin ea după 
părerea noastră, nici o inovaţie neobişnuită, ca impusă de vreunii, căci 
termenul îşi are prin el temeiuri in Scriptura de Dumnezeu insuflată, 
care foloseşte astfel de numiri 9 . De fapt conţinuturile numirilor ară- 

compusă. Căci cele dependente şi deci compuse trimit la ceva care nu depinde 
de nimic şi deci nu e nici compus. Pentru că în acestea se arată o slăbiciune şi 
o relaţie necesară cu ceva care nu are această slăbiciune şi relaţie necesară, 
ci este prin sine, deci din eternitate Această independenţă a existenţei Lui, a 
spus-o Dumnezeu către Moise: «Eu sunt Cel ce sunt», adică Eu sunt prin Mine, 
n-am existenţa de la altul. 

7. Numai lui Dumnezeu I se poate spune în sens propriu «Cel ce este». Căci 
numai El este prin Sine. Toate celelalte pot primi acest nume numai prin abuz, 
căci ele primesc pe «este» de la altcineva şi până la urmă de la Dumnezeu însuşi, 
care nu primeşte existenţa de la nimeni. 

8. Numele de fiinţă este de la «a fi». Deci precum numai Dumnezeu este în 

mod propriu, aşa şi numele de fiinţă I se cuvine în mod propriu numai Lui, Româ¬ 
neşte I se mai spune de aceea şi «fire» (de la «a fi»). Dar Dumnezeu zice către 
Moise: «Eu sunt Cel ce sunt», arătându-Se ca Persoană. Căci fiinţa, sau existenţa 
nu există decât în Persoane. Şi o existenţă inconştientă nu e existenţă deplină. Căci 
o existenţă de care nu s-ar şti nimic, ar fi o existenţă inutilă. Şi cum s-ar explica 
existenţa ei din eternitate? Dar o existenţă, sau o fiinţă prin Sine, şi deci şi din 
eternitate trebuie să aibă în ea şi plinătatea a tot ce poate fi, căci în general 
existenta nu e umbră formală, ci tare un conţinut. Existenţa prin Sine, din^ care 
provin toate celelalte existenţe, trebuie să aibă şi o iubire ca să fie fericită, dar 
şi o capacitate a autodeterminării. Deci Cel ce este ca Persoană, trebuie să aibă 
şi o altă Persoană pe care să o iubească şi care să o iubească. Adică nu poate 
fi simplu fiinţă, ci deofiinţă cu alta (nu numai ca ea, ci omousiaj. Iar iubirea 
aceasta înseamnă şi generozitatea deplină, care face o Persoană să fie una în 
fiinţă cu alta, nefiind nici o distanţă între ele. O Persoană se dăruieşte total, alteia, 
ba îşi îndreaptă iubirea totală şi la o a treia Persoană (Duhul Sfânt). 
Firea umană fiind o existenţă sau o fiinţă mărginită, nu se poate da prin auto- 

dăruire decât unor persoane la fel de mărginite, tinzând de aceea ca părinte să 

aibă mai mulţi fii. 

9. Dacă o Persoană divină spune către Moise: «Eu sunt Cel ce sunt», adică 

în Mine este fiinţa, atunci şi o altă Persoană poate spune acelaşi lucru, deci 
ambele au existenţa sau fiinţa prin Ele înseşi, ca o unitate; deci sunt de aceeaşi 
fiinţă, sau deofiinţă. Şi e de remarcat că în Simbolul de la Niceea se spune numai 
de Fiul că e deofiinţă cu Tatăl, nu şi de Tatăl că e deofiinţă cu Fiul. Aceasta nu 

înseamnă că nu e şi Tatăl de o fire cu Fiul. Dar fiindcă Fiul a luat trup văzut şi 

S-a arătat ca om spre mântuirea oamenilor, iar pentru mântuirea acestora era nevoie 
de credinţa lor în Dumnezeirea Fiului întrupat, sau în Hristos, trebuia să li se spună 
acestora în mod special că El este deofiinţă cu Tatăl, fiind şi El împreună Dumnezeu 
cu Tatăl. 

Se arată în aceasta şi negrăita valoare pe care o dă Dumnezeu omului, făcându-Se 
însuşi Fiul Lui om, pentru ca, - unindu-se oamenii cu El, să devină şi ei fii prin har 
(nu prin naştere) ai iui Dumnezeu Tatăl. Fiul Îşi arată cea mai mare unire cu 
Tatăl, deci calitatea de Dumnezeu, prin faptul ca e deofiinţă cu Tatăl. In cele 
următoare se va arăta că, dacă ar fi nu «deofiinţă» cu Tatăl, ci numai «de aceeaşi 
fiinţă» (omiusia), deci de o fiinţă despărţită de cea a Tatălui, oamenii unindu-se 
prin credinţă cu El, nu s-ar uni cu Tatăl însuşi, ci ar rămâne şi ei despărţiţi de 
Tatăl. Cinstea ce li se dă nu ar fi deci aceea de-a fi făcuţi dumnezei după har. 

taie în nişte derivaţii ale lor, nu se întemeiază pe ele însele, ei au re¬ 
zultat din acele numiri ca din prima rădăcină 10 . Dacă deci aceştia 
afirmă că termenul deofiinţă este străin folosirii lui obişnuite şi sfinte, 
nedreptăţesc modul derivării naturale a numirilor. Căci din faptul că 
Dumnezeu (sau Tatăl şi Fiul) sunt fiinţa (adică fiecare «Cel ce este»), 
derivă deofiinţimea Lor (sau faptul că sunt de aceeaşi existenţă). Dar 
ignorând ei foarte mult aceasta, desfiinţează împreună cu deofiinţimea 
şi celelalte cuvinte prin care afirmăm că putem vedea şi primi, fie şi 
numai «ca prin oglindă şi in ghicitură'», urmele închipuite ale dum- 
nezeirii în minte. 

Un termen schimbat 

B. Ce se întâmplă dacă în loc să spună că Fiul este deofiinţă cu 
Tatăl, voiesc să spună mai degrabă că e deofiinţă asemănătoare (în 
loc de omousios, omiusios) ? 

A. Nu vor vorbi corect, prietene. Mai întâi vor fi surprinşi că sunt 
în contrazicere cu ei înşişi, după ce refuză cu o extremă răutate ter¬ 
menul deofiinţă ca neaflat în Scriptură. Fie că se spune că Fiul este 
deofiinţă, sau că nu e de aceasta nicidecum, şi că trebuie să se spună 
că e deofiinţă asemănătoare, după părerea lor, în ambele moduri ter¬ 
menul de fiinţă pătrunde nu mai puţin în noi. După ce-au condamnat 
termenul deofiinţă ca fals şi greşit, şi contrar Sfintei Scripturi, — şi ce 
rău n-au spus împotriva lui ? — şi-l însuşesc iarăşi şi-l înscriu printre 
termenii cei mai vrednici de preţuire. Dar dacă li s-ar îngădui să spună 
că Fiul este deofiinţă asemănătoare cu Tatăl, ce ţi se pare că fac ei prin 
aceasta ? 

B. Nedreptăţesc nu puţin, arătându-se înfricoşaţi de înţelesul ter¬ 
menului care exprimă cu curaj şi foarte clar adevărul. 

A. Să nu socoteşti că e altfel, prietene. Stăruinţa lor în dogmele 
nereţinute şi cu totul neevlavioase ale învăţătorilor lor scoate pe Fiul 
din relaţia şi familiaritatea (rudenia) de natură cu Dumnezeu Tatăl, 
lăsându-L să aibă cu greu şi din milă poate un chip (un reflex) şi o 
asemănare a Lui. Prin aceasta nu se mai vede în El decât «după chipul» 
celor create, sau puţin deosebit de cele modelate de calitatea purtătorilor 
de frumuseţea asemănătoare dumnezeiască n . 

10. Spunându-se de Fiul că e deofiinţă cu Tatăl, se arată că Fiul are în Sine 
tot conţinutul existentei, sau fiinţa Tatălui. «Deofiinţimea» Fiului cu Tatăl nu e 
decât o explicitare a ceea ce se cuprinde în noţiunea de Fiu. 

11. Dacă Fiul nu e deofiinţă cu Tatăl, ci deofiinţă asemănătoare, El nu mai 
este Dumnezeu. Căci nu pot fi două fiinţe dumnezeieşti. Atunci Fiul este una din 
creaturile făcute după chipul lui Dumnezeu, sau cu capacitatea de-a se face după 
chipul lui Dumnezeu, prin purtările lor morale. Dar atunci unde mai este ne- 

B. Ce vrei să spui ? 

A. Nu auzi, prietene, pe Hristos paruncind şi spunând foarte clar ; 
« Fiţi milostivi precum Tatăl vostru cel din ceruri milostiv este» (Luca 
6, 36) ? 

B. Ba da. 

A. Nu înţelegi, deci, că şi calitatea moravurilor noastre ne mode¬ 
lează şi că, într-un anume fel, întipărirea dumnezeiască se realizează în 
noi prin lucrarea virtuţii ? Dumnezeirea este o existenţă bună, în mod 
nefăcut şi fiinţial l2 . Dar stă în posibilităţile noastre de a ne arăta şi noi 
astfel, imitându-0 prin moravurile şi purtările noastre, dacă alegem cu 
voia noastră dorinţa şi râvna pentru cele vrednice de admirat. Dar nu 
vom socoti, dacă avem mintea şi înţelegerea sănătoasă, că având chipul 
dumnezeiesc în sufletele noastre, strălucind prin calitatea moravurilor, 
avem o asemănare fiinţială, neschimbată, cu Dumnezeu, aceasta putând 
înainta şi a se întinde până la o egalitate în toate cu cele ce aparţin 

însuşirilor Lui. Aceasta ne-ar face să admitem că Dumnezeu este ca noi 

înşine, nedespărţindu-L nici o deosebire de noi. Dar oare n-am fost 

creaţi «după chipul şi asemănarea» Lui ? 13 Dar nu pot fi acestea aşa. 
Sunt departe de ceea ce trebuie. E un interval uriaş între ele. Căci noi 
nu suntem simpli prin fire, iar dumnezeirea este cu totul simplă şi 

necompusă. E bogată atotdesăvârşirea Lui, neavând nevoie de nimic 14 . 

mărginită valoare ce se acordă omului şi nesfârşita lui propăşire in viaţa ne¬ 
mărginită a lui Dumnezeu, dacă Hristos nu mai este însuşi Fiul lui Dumnezeu, 
deofiinţă cu Tatăl, făcut om ? In acest caz, despărţirea între o Persoană divină 
singulară, sau individuală, şi toate celelalte, este de nedepăşit. Şi nu se mai poate 
vorbi de un Dumnezeu al iubirii prin Sine şi din eternitate. Dar e de necugetat că 
Dumnezeu a făcut o lume de care să fim despărţiţi, şi nu cu intenţia de-a ne 
uni cu Sine prin iubirea care-ţine de existenţa sau de fiinţa Lui. 

12. Existenţa prin sine ca existenţă plenară prin sine, este prin sine una cu 
bunătatea. Numai răul împuţinează şi sărăceşte existenţa. Iar noi fiind creaţi după 
chipul Lui, avem şi noi putinţa să ne imprimăm tot mai mult de bunătatea Lui. Dar 
prin aceasta nu vom ajunge egali în mod fiinţial cu Dumnezeu, cum afirmau cei ce 
socoteau că Hristos şi oamenii, deşi sunt creaţi, pot ajunge până la o egalitate 
cu Dumnezeu, adică la o fiinţă asemănătoare în mod neschimbat cu fiinţa Lui. Se 
afirma prin aceasta un fel de identitate posibilă între Dumnezeu şi creaturile care 
nu sunt din fiinţa Lui, ci sunt de o fiinţă asemănătoare. Se afirma aici un panteism 
virtual. Toate înaintează în mod sigur spre identitatea în fiinţă cu Dumnezeu. 
Acest panteism al acelora e afirmat clar în rândurile următoare ale Sf. Chirii. 

13. Dar dacă Dumnezeu este după asemănarea noastră, înaintând prin voinţă 
spre lume, cine L-a făcut pe Dumnezeu ? Şi cine I-a impus ţinta spre care să 
tindă ? 

14. E greu pentru noi să înţelegem unirea între simplitate şi bogăţia infinită. 
Simplitatea divină nu se înţelege ca lipsă' de bogăţie, ci ca contrară mărginirilor 
ce şi le produc cele compuse. Sufletul meu e dependent de trupul meu şi părţile 
trupului sunt dependente una de alta. In ' general multiplele dependenţe dintre 
componentele mele susţin un sentiment general de dependenţă în existenta mea. 
Dumnezeu are în oricare din însuşirile ce I le atribuim pe toate celelalte. în atot¬ 
puternicia Lui este independenţa, puterea creatoare, libertatea, iubirea, bucuria, 

) stăpânirea Lui. Şi în fiecare din acestea, pe toate celelalte. 

Dar toată natura corporală se compune din unele părţi, care contribuie 
ia întregirea unei oarecare existenţe depline. Şi noi provenim din pă¬ 
mânt, după trup, stricăcioşi şi uşor de veştejit, asemenea ierbii şi crini¬ 
lor din câmp. Dar Dumnezeu este mai presus de acestea. Şi sufletul 
omului este uşor de mişcat şi este supus multor schimbări, de la cele 
foarte bune spre cele rele şi de la răutate iarăşi la bine. Dar Dumnezeu 
este ancorat şi deci fixat în bunătăţile proprii, nerăbdând strămutarea 
spre altele ; şi stabilitatea Ii este fiinţială; nu are siguranţa dobândită 
prin alegere. Deci este vădit că cele aduse la existenţă nu au o asemă¬ 
nare naturală cu Dumnezeu, ci ea se iveşte prin faipte şi prin calitatea 
moravurilor 15 . 

B. Cuvântul nostru nu se abate de la ceea ce se cuvine, afirmând 
lunecarea din rudenia cu Dumnezeu, pentru că nici «îngerii care n-au 
păstrat starea lor de la început » (Iuda 6), nici noi înşine n-am vătămat 
întru nimic firea noastră. Căci n-am ieşit nicidecum din ea până a nu 
mai fi deloc, ci suntem şi fără a fi dobândit virtutea 10 . O anumită cu¬ 
noştinţă şi deprinderea într-un fel de comportare ne-au scăpat de uşură¬ 
tatea şi de pornirea spre rău şi aşa am fost rechemaţi la descoperirea 
bunătăţilor de altădată prin Hristos, Care ne-a învăţat să ne modelăm 
din nou după frumuseţea cea dintâi şi pilduitoare. Şi nu spunem că 
strămutându-ne din umanitate într-o altă fire, am ajuns la o astfel 
de slavă, ci trecând de la o viaţă rea, la hotărârea de-a lucra şi cugeta 
cele bune. 

A. Deci e clar, Ermia, că trăsăturile chipului dumnezeiesc strălucesc 
în noi pentru că ne-am îndreptat plini de râvnă spre hotărârea de-a 

15. Creaturile nu au o fixitate în bine prin natura lor, ca Dumnezeu, d câştigă 
o tărie în bine prin voinţa lor. Ele nu au în aceasta o asemănare cu Dumnezeu. 
Dumnezeu are fixitatea în bine, pentru că El nu primeşte existenţa de la o cauză 
străină. Având existenţa deplină prin El Însuşi, are prin El Însuşi nestrămutarea 
spre rău, sau spre mai puţin bine. Neexistând prin ei înşişi, oamenii nu pot avea 
statornicia în bine decât stăruind în legătura cu Dumnezeu. Dar aceasta nu le-o 
impune Dumnezeu ca pe o lege a firii. Căci ce bine ar fi acela pe care nu-1 face 
omul prin voia sa ? Dumnezeu însă este dincolo de lege; dar nici prin voinţa Lui 
nu alege binele, căci atunci ar putea şi El să nu-1 aleagă. El este dincolo de 
voinţa de-a alege. Voia Lui este lege. Este legea iubirii, care implică în ea şi 
libertatea. Avem aici o mare taină, cum e şi taina existentei Lui. Căci nu se poate 
spune nici că Dumnezeu a început să fie prin voinţă, nici prin vreo lege, odată ce 
există din eternitate, fără nici o cauză. Oricare din aceste eventualităţi L-ar pre¬ 
supune tot pe El drept cauză, dar cauză fără de început, care este iarăşi un 1 fapt 
de neînţeles. A crede într-o taină a Treimii necreate este totuşi cel mai raţional 
lucru. "Căci dacă Fiul întrupat e creatură, se introduce timpul în ceea ce numim 
Dumnezeu, deci evoluţia fără început care nu ne oferă nici o ţintă a mântuirii, 
cum nu oferă nici o explicare a existenţei, care ar fi din eternitate într-o con- 
linuă relativitate şi dependentă. 

16. Ermia aprobă declaraţia lui Chirii că existenţa noastră nu e legată de 
bine dn mod necesar, ca a lui Dumnezeu, deci că există o identitate panteistă între 
noi şi ceea ce se numeşte Dumnezeu. 

iucra binele, cum ai mărturisit şi tu acum, şi nu ne facem intru totul 
ca Dumnezeu, datorită asemănării cu El l7 . Căci pe cele ce au între ele 
o asemănare naturală în toate, nici o raţiune nu le poate despărţi în 
rudenia lor de natură. Sau oare nu e asemenea după fire un înger cu 
alt înger şi un om cu un altul din cei ca el ? 

B. Aşa este. 

A. Astfel, deşi deofiinţimea arată identitatea firii, cei ce nu cugetă 
decât în mod învechit cele stricăcioase, Se alipesc cu plăcere de născoci¬ 
rea lor, adică de ideea asemănării în fiinţă (omiusios). Şi închipuind pe 
seama Cuvântului născocirea unei asemănări externe, dar ascunzând cu 
viclenie dispreţuirea Lui, II numesc şi Dumnezeu şi Fiu, ba şi Mîntuitor 
şi Răscumpărător, deşi, conduşi de gânduri prosteşti culese din înţelep¬ 
ciunea lumii, socotesc că nu este nici Fiu prin fire, nici Dumnezeu cu 
adevărat. Ci II pun, nenorociţii, după puţinătatea din ei, printre cei 
modelaţi prin voinţa provenită din asemănarea după Dumnezeu şi-L 
încadrează în creaţie, netemându-se nicidecum să afirme că Creatorul 
tuturor nu e deofiinţă (cu Dumnezeu), ci deofiinţă asemănătoare. De 
aceea ar fi foarte potrivit să-i întrebe cineva : respingând termenul 
fiindcă îl consideraţi neobişnuit şi străin, nu socotiţi că cel ce alege 
ca voi termenul deofiinţă asemănătoare îl vede lipsit de orice conţinut 
minunat iS ? Socotesc că e o întrebare care îi va pune în încurcătură. 
Căci nu e greu de înţeles, chiar dacă ei n-o spun, că se tem de 
recunoaşterea termenului deofiinţă şi-l dispreţuiesc nu pentru că, pre¬ 
cum socotesc şi zic, l-am alcătuit dintr-un cuvînt nescris în Scriptură, 
ci pentru că exprimă adevărul şi declară că Fiul nu este de o altă fire, 
ci este cu adevărat din cea a lui Dumnezeu Tatăl. 

B. Foarte bine ai spus. 

A. Căci cei ce s-au hotărît să lupte împotriva lui Dumnezeu, so¬ 
cotesc că au uitat cuvântul Mântuitorului, prin care a declarat făţiş 
că este rodul firii negrăite şi nu al celei aduse la existenţă, deci al celei 
ce a primit existenţa în timp. Căci a zis : «Eu nu sunt din lumea aceasta. 
Iar voi sunteţi din lumea aceasta» (Ioan 8, 23). Şi iarăşi : «Voi sunteţi 
din cele de jos, iar Eu sunt din cele de sus » (Ibidem). Iar înţeleptul Ioan 

17. Nu trecem prin binele pe care ne hotărâm să-l facem, chemaţi de Hristos, 
la firea dumnezeiască, ci ne ridicăm la slava întipăriră chipului dumnezeiesc în 
noi. Aceasta dezaprobă ideea panteistă a identităţii firii omeneşti cu cea dumne¬ 
zeiască, prin făptuirea binelui în baza unei legi care ne stăpâneşte, cum L-a 
stăpânit şi pe Hristos, după teoria celor ce vorbeau nu de o deofiinţime exclusivă 
a Lui cu Tatăl, ci de posedarea unei firi asemănătoare cu cea a lui Dumnezeu, ca 
toţi oamenii. 

18. Ce ne mai dă ceva deosebit, deci în chip minunat, un Hristos care nu 
mai e socotit deofiinţă cu Dumnezeu, ci deofiinţă asemănătoare, deci creată de El, 
sau socotind şi pe Dumnezeu schimbător în uman ? 

scrie despre El : «Cel ce vine de sus, este deasupra tuturor» (Ioan 3, 31). 
Şi ce înseamnă «de sus», decât sigur din firea cea mai presus şi care le 
întrece în putere pe toate ? 19 Şi se înseamnă a nu fi din lume decât 
că e desfăcut de comuhitatea de fire cu toate cele făcute, avînd ca izvor 
al Său singur pe Dumnezeu, ca Tată al Său ? 

Fiul n-ar putea fi de o fire intermediară ? 

B. Dar dacă ar voi să ne oblige să înţelegem «de sus» nu aşa cum 
ai spus tu, ci că nu e din umanitatea de jos şi de pe pămînt, ci poate 
din cer, sau dintr-o altă fire superioară celei.a noastre, ce le-am putea 
răspunde şi la aceasta ? 

A. Ce altceva decât aceasta? Ce ar putea vedea cineva extraordinar 
in firea şi slava Fiului, dacă vor spune că e aşa cum au hotârît să o 
recunoască ? Căci oare nu este fiecare din sfinţii îngeri «de sus» şi nu 
«vine» la noi, în mod evident, din cer ? Nu sunt cu mult mai presus 
de noi, după raţiunile ce-i unesc prin fire, Scaunele, Stăpâniile, Dom¬ 
niile şi Serafimii ? Dacă deci nu este nimic superior lor în Fiul, ci se 
vede şi El închis în măsurile (graniţele) aceleiaşi firi, nu se va deosebi, 
precum socotesc, întru nimic de creaturile raţionale, care din timp în 
timp vin la noi de sus, ca «duhuri slujitoare trimise spre slujire, pentru 
cei ce vor avea să moştenească mântuirea» (Evr. 1, 14). Il va înconjura 
doar ca un adaos demnitatea dumnezeiască şi va minţi, zicând : «Eu 
sunt adevărul » (Ioan 14, 6). Căci unde şi cum este adevărul în Cel ce 
nu are ceea ce se numeşte astfel în Scriptura de Dumnezeu insuflată ? 
Şi ce este atunci şi ceea ce spun ei că Fiul nu este din lumea aceasta ? 

B. Iţi voi spune eu. Ei spun că nu este deofiinţă cu Dumnezeu 
Tatăl şi-L coboară, nu ştiu cum, sub firea negrăită, dar unii îi recunosc 
o anumită superioritate faţă de creaţie. Căci spun că nu este de o fire 
cu cele făcute, având un loc de mijloc,; altfel spus, El iese din raţiunea 
firii, nefiind nici cu totul apropiat şi fiinţând în continuitate fiinţială 
cu Cel ce L-a născut, nici mergând deplin spre cele de joş, adică la 
făpturi. 

A. Deci, dacă s-ar hotărî să vorbească limpede şi deschis despre 
firea Fiului, socotesc că ar trebui să spună, neruşinîndu-se, că nu este 
nici Dumnezeu prin fire, nici făcut. Căci dacă este scos din fiinţa lui 

19. Iisus este «de sus», sau de «deasupra tuturor», nu spaţial, ci ca Cel ce nu 
este dependent de nimic, ci toate sunt dependente de El, iar El nu e dependent 
de nimic şi nu are nici o cauză din care să provină. A fi din Tatăl nu înseamnă 
a avea pe Tatăl ca o cauză în afara Lui, deasupra Lui, dinainte de El. Ci fiind 
Dumnezeu Tată din eternitate, din veşnicie este şi Fiul, sau face o Persoană Tată 
din eternitate, de când există ea. Este împreună cu Cel etern. E născut de Dumnezeu 
Tatăl, de când există Acela, deci din eternitate. 

Dumnezeu Tatăl, dar e superior prin fire şi celor făcute, el este coborât 
din treapta de Dumnezeu adevărat, dar va fi, nu ştiu cum, şi deasupra 
numărării între creaturi 20 . 

B. Gândeşti foarte bine ! De fapt luptând pentru teoria lor, spun că 
El este «Mijlocitor» între Dumnezeu şi oameni (I Tim. 2, 5), nu pentru 
alt motiv, ci pentru aceasta 21 . 

A. Dar ce pot fi mai prosteşti decât acestea ? « Duşmanii noştri 
sunt neînţelegători», cum s-a scris (Deut. 2, 31). Cum n-ar fi ei cu totul 
departe de cugetarea înţeleaptă şi necuvenită, cu ce socotesc că pot 
învinge prin născociri de idei reci, dogmele adevărului ? Căci cu ade¬ 
vărat Sfântul şi preaînţeleptul Pavel, mai bine zis tot corul sfinţilor au 
cunoscut şi ne-au înfăţişat nouă, dând un înţeles îndoit al Fiului, după 
ce S-a unit cu trupul, adică după ce S-a făcut ca noi printf-o asemă¬ 
nare deplină, afară doar de păcat. De aceea ei au ţesut pentru noi o 
înfăţişare tainică, variată ; uneori îl arată pe Unul Născut dezvelit şi 
despărţit de măsurile (graniţele) creatului, şi cu totul neîmpletit cu 
firea noastră, alteori iarăşi umbrit de chipul de rob, dar având unite 
ferm bunătăţile proprii ale firii Sale şi încununat în mod neschimbat 
cu demnităţile dumnezeirii. El este totdeauna la fel, având şi umbra 
schimbării, şi neştiind nici de vreo alterare şi de aceea scriitorul pur¬ 
tător de Duh, declară zicând : «Iisus Hristos este ieri şi astăzi şi în veci 
Acelaşi» (Evr. 13, 8). 


20. E contradicţia în care se aflau arienii: refuzau să-L socotească drept fiinţă 
dumnezeiască, dar II socoteau mai presus de făpturi. Deci pe o treaptă mijlocie. 
Dar cum poate să nu fie Hristos Dumnezeu şi totuşi să fie mai presus de crea¬ 
turi ? Cum poate fi ceva la mijloc între Dumnezeu şi creaturi ? Sau nici Dumnezeu 
complet, nici creatură complet ? Dumnezeu este total independent. Cine este în 
parte dependent, în parte Dumnezeu? Sau creat şi totuşi mai presus de tot ce e 
creat ? Sau e coborât Dumnezeu însuşi la o existenţă din care poate ieşi un Fiu 
creat, sau e ridicat creatul la înrudirea cu necreatul. Aceasta nu înseamnă decât 
a reduce toate la o esenţă din care ies cele ce devin, adică la panteism. 

21. Termenul «Mijlocitor între Dumnezeu şi oameni» se foloseşte de Sf. Apos¬ 
tol Pavel în I Tim. 2, 5 pentru a-L arăta pe Hristos fiind deofiinţă cu Tatăl, dar 
asumând şi firea omenească. Arienii însă spuneau că Hristos este deofiinţă ase¬ 
mănătoare cu Dumnezeu. îl socoteau ceva mijlociu între Dumnezeu şi oameni, 
adică nici Dumnezeu deplin, nici creatură deplină. Fiul înţeles de ei ca «Mijlocitor», 
nu era de fapt mijlocitor, ci toate în concepţia lor erau de aceeaşi esenţă, toti 
oamenii înaintând ca şi Hristos spre treapta de «dumnezeu», care nu e decât 
treapta cea mai înaltă la care a ajuns careva dintre ei. «Mijlocitor» în sens propriu 
nu e decât Hristos, Care e şi Dumnezeu real şi om real, dar care-i poate aduce 
pe oameni la o unire cu Dumnezeu,printr-o propăşire infinită, fără a se confunda 
cu Dumnezeu. «Mijlocitorul» deofiinţă cu Tatăl arată de fapt iubirea lui Dumne¬ 
zeu faţă de oameni şi marea valoare acordată oamenilor. «Mijlocitorul» arian 
arată stăpânirea unei lecji asupra tuturor. Pe de altă parte, un Dumnezeu 
monopersonal, care nu are un Fiu deofiinţă cu El, ci o creatură mai înaltă 
ca toate, nu-şi poate trăi contemplarea infinităţii şi iubirii într-un Fiu aflat 
in El însuşi şi nu Se poate bucura nici de contemplarea iubitoare infinită a Fiului 
Său. Viaţa Lui însăşi ar fi o viaţă mărginită, săracă. 

B. Ce înseamnă aceasta faţă de cele ale acelora ? 

A. Că nu trebuie să ne apropiem de Sfintele Scripturi cu o minte 
uşuratică şi căzută, ca cei ce flecăresc despre cele vrednice de atâta 
respect, care se abat nu ştiu cum de la calea dreaptă, cărând şi repe- 
zindu-se pe cărări din amândouă părţile. De fapt socotesc că trebuinţa 
de-a umbla pe calea împărătească, nu este altceva decât a nu se abate 
prea mult nici spre dreapta, nici spre stânga. Căci priveşte cu câtă 
nepricepere se lasă conduşi de bunul lor plac, fără a cugeta sau cerceta 
care din cele scrise se potrivesc Cuvântului dezvelit, adică Celui existent 
şi înţeles înainte de întrupare, şi care Celui care a îmbrăcat asemănarea 
cu noi 22 . Dar ei poate socotesc că nu trebuie să se ţină seama de 
acestea, ci a primi tot ce se spune despre El în Scripturi, fără distincţii 
meşteşugite. Dar atunci spune-mi ce îi împiedică să înveţe să spună că 
mânca, că primea somnul, că nu înainta fără greutate (căci obosea în 
călătorie) şi că dincolo de acestea avea trebuinţă de mâncare, şi că 
Însuşi Cuvântul lui Dumnezeu era primitor de osteneală şi de slăbi¬ 
ciune, ba a pătimit şi moartea ? De ce spun că nu ne este foarte nece¬ 
sară deosebirea între acestea, deosebire care desparte cele ce se potri¬ 
vesc şi răspund fiecărui timp ? 

B. Da, e foarte necesară. Cum n-ar fi ? 

A. Astfel deci dovedindu-se tuturor că e necesar şi foarte bine 
să se distingă între cele spuse despre El, ascultă pe Pavel descriind cine 
este El după fire : «Care fiind, zice, strălucirea slavei lui Dumnezeu şi 
chipul ipostasului Lui, şi Care toate le poartă cu cuvântul puterii Lui » 
(Evr. 1, 3). Şi în alt loc iarăşi : « Căci viu este Cuvântul lui Dumnezeu 
şi lucrător şi mai ascuţit decât orice sabie cu două tăişuri şi pătrunde 
până la despărţirea sufletului şi duhului, dintre încheieturi şi măduvă, 
şi e destoinic a judeca simţirile şi cugetările inimii. Şi nu este nici o 
făptură ascunsă înaintea Lui, ci toate sunt goale şi descoperite ochilor 
Celui întru care ne este Cuvântul» (Evr: 4, 12—13). Şi aceasta se spune 
despre Unul Născut necugetat încă cu trupul. Iar despre Acelaşi, născut 
ca noi în trup, se spune : « care în zilele trupului Său, El a dus cu stri¬ 
găt puternic şi cu lacrimi cereri şi rugăciuni către Cel ce putea să-L 


22. Sf. Chirii arată că numai fiind şi Dumnezeu care nu pătimeşte, dar şi om 
care pătimeşte, Hristos este Mijlocitor real între Dumnezeu şi oameni. Dumne¬ 
zeirea Lui cea nemărginită de graniţele omeneşti se vede prin acestea ca printr-o 
umbră în care S-a îmbrăcat. Comparaţia firii omeneşti cu o umbră arc bogate în¬ 
ţelesuri. Unele înţelesuri indică slăbiciunea ei. O umbră nu e egală cu realitatea. 
Dar omenescul ca măsură arată şi o capacitate a Lui de-a face văzută dumne¬ 
zeirea prin el. Umbra omului arată într-un fel prezenţa realităţii lui. Prin omenesc 
se poate manifesta dumnezeirea mai bine ca prin lucrurile neînsufleţite. Dar compa¬ 
rarea firii omeneşti a lui Hristos cu o umbră în care s-a învelit dumnezeirea, arată 
şi faptul de a şi-o fi făcut proprie. 

mântuiască de moarte şi auzit a fost pentru evlavia Sa . Şi deşi era 
Fiu, a învăţat ascultarea din cele ce a pătimit» (Evr. 5, 7—8). A nu 
lua ferm în considerare ceea ce se arată în ambele feluri, ar fi contrar 
realităţii. Strălucirea slavei lui Dumnezeu Tatăl, chipul [poştaşului 
dumnezeiesc, Cel ce poartă toate cu cuvântul puterii Lui, Cuvântul cel 
viu şi lucrător şi cel mai ascuţit, se spune că a răbdat să facă cereri şi 
rugăciuni cu lacrimi, pentru a fi scăpat de asaltul morţii. Dar aceasta, 
zice, a avut loc «în zilele trupului Său», adică atunci când, deşi era 
Cuvântul Dumnezeu, S-a făcut trup, după Scripturi, dar n-a venit 
intr-un om, ca în sfinţi, în care Se sălăşluieşte prin împărtăşirea prin 
Sfântul Duh Trebuie deci să-I atribuim ca lui Dumnezeu cele ce sunt 
ale lui Dumnezeu, şi ca unuia făcut ca noi, cele ca ale noastre, adică cele 
omeneşti Trebuie respinsă amestecarea, neorganizarea (neritmică) şi 
nedistinctă a lucrărilor, care înlătură înţelegerea exactă şi bine cugetată 
a înţelesurilor şi strâmbă nu puţin frumuseţea adevărului. 

B. Bine zici. 

A. Când se spune deci Mijlocitor, să nu înţeleagă cumva că acest 
nume defineşte fiinţa Unuia Născutului. E mare deosebire. Ci trebuie 
raportat mai degrabă la ascultarea lui Hristos. Şi astfel va surpa raţio¬ 
namentele prosteşti «şi toată trufia care se ridică împotriva cunoaşterii 
lui Dumnezeu şi va robi tot gândul spre ascultarea lui Dumnezeu», 
precum s-a scris 2r> . 

B. Cuvântul este adevărat. Dar, o, bunule, acestea sunt de ajuns, 
fiindcă nu au. în ele nimic ambiguu. Dar te-aş întreba cu mare plăcere 
cum putem înţelege modul mijlocirii Fiului. Aceasta ar dezveli felul 
învechit al înţelesului ei de către eterodooşi. 

A. Să mergem, dacă vrei, spre aceasta şi să întoarcem, spre ea 
cuvântul nostru. Trebuie să cercetăm înainte de altele când L-a aşezat 

23. Se respinge aici ideea nestoriană că Cuvântul lui Dumnezeu nu S-a 
făcut El însuşi trup, sau om, ci S-a sălăşluit intr-un om, ca în sfinţi prin Duhul 
Sfânt. In acest caz nu s-ar fi rugat însuşi Fiul lui Dumnezeu, făcut om în numele 
oamenilor făcuţi fraţi ai Săi, să fie scăpat de moarte. însuşi Fiul lui Dumnezeu 
făc ăndu-Se şi om, a învăţat din cele pătimite ascultarea, ca să ne deâ şi nouă 
pilda şi puterea ascultării. 

24. Dar totuşi aceleiaşi Persoane 1 se atribuie ca lui Dumnezeu cele dumne¬ 
zeieşti şi ca Celui ce S-a făcut şi om, cele omeneşti. Prin aceasta se combate 
viitorul monofizitism. Hristos, deşi e o Persoană dumnezeiască, le are pe amândouă 
datorită celor două firi al căror ipostas S-a făcut. 

25. Termenul «Mijlocitor» exprimă faptul că Fiul lui Dumnezeu fiind ipostas 

al firii dumnezeieşti, S-a făcut şi ipostas al firii omeneşti, nu că este chiar neîn¬ 
trupat ca ceva la mijloc între dumnezeire şi creaţie. Un «mijlocitor» în sensul unei 
existenţe care nu e nici Dumnezeu, nici om, nu poate uni pe oameni cu Dumnezeu, 
nu-i poate ajuta să se înalţe la nesfârşit şi nu arată pe Dumnezeu însuşi coborât 
la oameni. Ci oamenii sunt menţinuţi în planul creat şi aşa zisul «dumnezeu» ai 
arienilor rămâne despărţit de oameni şi nu e un Dumnezeu ,al iubirii în El însuşi, al 
iubirii care-L aduce la oameni ca să-i ridice la îndumnezeire. . . 

Scriptura pe Fiul in poziţia de Mijlocitor. A spus deci Pavel : «Mijlo¬ 
citor între Dumnezeu şi oameni este omul Hristos Iisus, care S-a dat 
pe Sine preţ de răscumpărare pentru toţi » (I Tim. 2, 5). Prin aceasta 
a arătat, socotesc, că nici un alt timp nu e atât de potrivit pentru mijlo¬ 
cirea Fiului ca aceste timpuri din urmă, când, cum spune acelaşi : 
«fiind în chipul lui Dumnezeu, nu răpire a socotit să fie deopotrivă cu 
Dumnezeu, ci S-a deşertat pe Sine, chip de rob luând» (Filip. 2, 6—7), 
deşi era Dumnezeu şi Domn. ca să ne câştige pe noi prin Sine lui Dum¬ 
nezeu Tatăl şi să facă pace între toate, după cum s-a scris, «împăcână 
prin cruce cele din cer şi cele de pe pământ» (Col. 1, 20), mijlocind ca 
om. «Vă rugăm deci, în numele lui Hristos, împăcaţi-vă cu Dumnezeu» 
(II Cor. 5, 20), a spus iarăşi Pavel, arătând drept cauză persoana lui 
Hristos. Deoarece firea omului nu era în stare să se apropie, din cauza 
slăbiciunii ei, de slava dezvelită şi' nereţinută a dumnezeirii, Unul 
Născut a îmbrăcat, spre folosul nostru, asemănarea cu noi. Astfel El a 
putut descoperi voia negrăită (planul negrăit) a lui Dumnezeu Tatăl, ca 
să ne dovedească închinători în Duh, şi nu alipiţi în continuare de 
umbrele chipurilor şi de Legea care nu poate desăvârşi nimic (Evr. 7, 
15), ci, fiindcă Dumnezeu este Duh, să ne grăbim să ne închinăm şi noi, 
să I ne închinăm şi să-I slujim în Duh şi Adevăr L>,i . Oare nu zice şi 
preaînţeleptul Isaia că «Fiul ni s-a născut nouă ca Prunc» şi că numele 
ce I se dă este «înger de mare sfat» (Isaia 9, 5) 27 ? 

B. Foarte bine ai spus. Dar dacă pe lângă acestea te-ai hotărî să 
ne asiguri deplin, aducând vreo dovadă de la cei mai vechi pentru 
mijlocirea lui Hristos, să ştii că ţi-aş aduce cea mai mare mulţumire. 

A. Atunci să ne întoarcem la Moise, descoperitorul de taine. Cer¬ 
cetând înţelesul foarte clar al celor săvârşite şi spuse prin el, ea un 
chip deosebit de luminos al mijlocirii lui Hristos, vom dovedi că expli¬ 
caţia dată de noi înainte a fost cea dreaptă. Căci după părerea mea, a 

26. Numai dacă Fiul lui Dumnezeu vine la noi, îmbrăcat în umanitatea care 
ni-L face accesibil, ne vine prin El Duhul Sfânt care ne dă puterea să ne închinăm 
şi noi lui Dumnezeu Însuşi în Duh şi Adevăr. Aceasta realizează adevănata mijlocire 
între Dumnezeu şi oameni. Urcăm în puterea lui Dumnezeu, rămânând oameni, 
pentru Că S-a coborât Dumnezeu Însuşi la noi ca om, rămânând şi Dumnezeu. 
Numai aşa s-a putut uni creaţia cu Dumnezeu, fără a fi nimicită ca creaţie, odată 
cu conştiinţa ei de creaţie ce se simte îndemnată să se închine lui Dumnezeu, dar 
într-uh mod mereu mai înţelegător, fiind tot mai apropiată de Dumnezeu. 

27. Fiul suprem Se face Prunc omenesc, Prunc al nostru, Fiul Omului rămânând 
însă şi Fiul lui Dumnezeu. Fiul lui Dumnezeu Se face unul cu Fiul Omului, intrând 
în amândouă calităţile în relaţie cu Tatăl suprem şi cu oamenii. Fiul iui Dumnezeu 
Se face Fiul nostru, ca să ne facă pe noi fii ai Tatălui. în această dublă calitate, 
ne arată cu adevărat iubirea lui Dumnezeu şi ne dă sfatul şi puterea ca să-L 
cunoaştem şi să-L iubim pe Tatăl Lui ca Tată iubitor al nostru. Fiul lui Dumnezeu 
a venit ca «Vestitorul» Sfatului celui mai luminător şi cu adevărat mântuitor la 
oameni. Prin aceasta şi-a însuşit un rol do «înger», sau de suprem «Vestitor». 

certa şi a osândi fără încetare pe potrivnici că s-au hotărât să cugete 
ceea ce le place lor, chiar cu preţul neconformării cu Sfintele Scripturi, 
apoi a se lăsa stăpâniţi de aceleaşi greşeli, socotesc că e o faptă care nu 
e străină de cea mai adâncă nebunie. 

B. Bine zici. 

A. Când deci cei din Israel au fugit din pământul egiptenilor după 
ce au scuturat povara unei robii silnice şi au rupt jugul robiei, şi s-au 
oprit lângă muntele numit Sinai, Dumnezeu a socotit că e bine să le 
rânduiască acelora legi ce trebuiesc împlinite. De aceea poruncindu-le 
să se adune sub munte, le-a cerut să-şi spele veşmintele şi astfel cură¬ 
ţiţi să înainteze spre vederea neobişnuită a lui Dumnezeu. Iar aceasta 
s-a împlinit după cum le-a grăit Moise : «Domnul S-a pogorât în chip de 
joc; şi fumul se suia şi sălta ca şi un nor întunecos şi flăcări de foc şi 
negură şi vijelie şi cele ce puteau pricinui o spaimă la culme şi un 
sunet pătrunzător de trâmbiţe. Şi a scos Moise poporul întru întâmpi¬ 
narea lui Dumnezeu sub munte» (leş. 19, 17—18). Iar aceasta era, soco¬ 
tesc, un chip al mijlocirii lui Hristos. Căci Acesta spune limpede : 
«Nimeni nu vine la Tqtăl decât prin Mine» (Ioan 14, 6). De fapt, nu ne 
putem apropia de Dumnezeu Tatăl decât prin Hristos, Care face să dis¬ 
pară vechea întinăciune şi înlătură orice formă de murdărie, îmbră¬ 
când mintea noastră în curăţia cea din Hristos. « îmbrăcaţi-vă în Domnul 
lisus Hristos», ne-a spus cuvântul dumnezeiesc (Rom. 13, 14). De aceea 
şi spălarea veşmintelor închipuia puterea curăţitoare a Domnului. Sau 
oare nu recunoşti că acest lucru este adevărat, convins de el precum se 
cuvine ? 

B. Da, recunosc. 

A. Dumnezeu deci S-a pogorât în chip de foc. El arăta o slavă per¬ 
cepută prin simţuri, dar nu foarte neobişnuită pentru privitori. Totuşi 
acest mod de-a Se lăsa văzut o făcea cu totul de nesuportat de către 
Israel. înspăimântaţi şi tremurând ei rugară pe conducătorul lor, adică 
pe Moise, spunându-i : «Grăieşte-ne tu nouă şi să nu ne grăiască Dum¬ 
nezeu, ca nu cumva să murim» (leş. 20, 19). Iată-i deci cerându-i clar 
să le fie mijlocitor, ca unii ce nu se puteau apropia de slava nereţinută 
a lui Dumnezeu. Să trecem deci de la un chip puternic al celor spuse 
adineaori, la Unul Născut. Deoarece nu-I era posibil să vină la noi în 
slava Lui dumnezeiască dezvelită, ca să ne înveţe planul lui Dumnezeu 
Tatăl, S-a făcut ca noi, Mijlocitor între Dumnezeu şi oameni 28 . «Căci 

28. Dacă ar fi fost numai om, nu putea fi Mijlocitor, cum nu putea nici dacă 
ar fi- rămas numai Dumnezeu. De aceea fiind Fiul dumnezeiesc al Tatălui, Se face 
şi om ca să fie Mijlocitor între noi şi Tatăl. E adevăratul Mijlocitor, pentru că are 
pe Dumnezeu ca Tată deofiiniă cu El, dar S-a făcut şi om. Moise nu putea fi Mij- 

El este pacea noastră», după Scripturi. Socoteşte că nu spun basme min¬ 
cinoase, închipuind prin slujirea lui Moise slujirea lui Hristos. Şi soco¬ 
tesc că vei afla aceasta uşor din următoarele : Recapitulând în numitul 
Deuteronom cele despre adunarea fiilor lui Israel, (Moise) spune 
aceasta : « Desăvârşit să fi înaintea Domnului Dumnezeului tău. Căci 
neamurile acestea, pe care nu le vei moşteni, vrăji şi descântece vor 
asculta. Ţie însă nu ţi-a dat astfel Domnul Dumnezeul tău. Prooroc din 
fraţii tăi, ca pe mine, va scula ţie Domnul Dumnezeul tău. Pe acesta 
să-l ascultaţi. După toate câte le-ai cerut de la Domnul Dumnezeul tău 
in Horeb, în ziua adunării, zicând : Nu vom mai adăuga a auzi glasul 
Domnului Dumnezeului nostru şi nu vom mai vedea acest foc mare, ca 
să nu murim. Şi a zis Domnul către mine : Drepte sunt toate câte le-ai 
grăit. Prooroc voi ridica lor din mijlocul fraţilor lor ca pe tine. Şi voi 
da cuvântul Meu în gura Lui şi le va grăi lor precum Ii voi porunci 
Lui. Şi omul care nu va asculta cuvintele Lui câte va grăi proorocul in 
numele Meu, Mă voi răzbuna pentru El» (Deut. 18, 13—19). Oare nu e 
clar că în cele ale lui Moise a arătat prin chipuri şi umbre trebuinţa cu 
totul necesară de un Mijlocitor, din pricina slăbiciunii omenirii ? Dar 
mai rămâne de cercetat un punct. 

B. De care vorbeşti ? 

A. Apropiindu-se de Moise, fiii (lui Israel i-au zis : « Vorbeşte tu 
către noi şi să nu vorbească Dumnezeu, ca să nu murim» (leş. 20, 19). 
Şi aceasta au cerut-o în Horeb, în ziua adunării, când Dumnezeu Se 
afla în chip de foc pe muntele Sinai. Iar Creatorul i-a primit ca pe cei 
ce spuneau şi cugetau foarte bine acestea. Şi arătându-ne şi prin aceasta 
în multe chipuri adevărul, a făgăduit mijlocirea prin Hristos, zicând : 
«■Drepte sunt toate câte le-au spus: Prooroc le voi scula lor din mijlocul 
fraţilor lor, ca pe tine» (Deut.-18, 17—18), adică pe Mijlocitorul care le 
va aduce cuvintele de sus şi dumnezeieşti şi va arăta poporului ceea ce 

locitor deplin, deci nu ne-a adus în sine mântuirea (viaţa înviată în Dumnezeu). 
Era numai un chip profetic al Mijlocitorului deplin. Fiul lui Dumnezeu Se face 
Mijlocitor între Dumnezeu şi oameni, făcându-Se om. Nu un om se face mijlocitor 
între oameni şi Dumnezeu, căci Dumnezeu mântuieşte pe oameni din iniţiativa 
şi din puterea Sa. Căci în El este Viaţa fără sfârşit şi deplin iubitoare. De aceea 
nu o persoană omenească se naşte din Dumnezeu, însuşindu-şi fiinţa Lui, ci Fiul 
lui Dumnezeu Se naşte şi dintr-o reprezentantă a umanităţii, luând şi firea ome¬ 
nească, făcându-Se şi Fiu al Omului. Oamenii sunt făcuţi şi ei fii ai lui Dumnezeu, 
unindu-se cu Fiul lui Dumnezeu făcut om şi Frate al lor, dar nu fii ai lui Dumne¬ 
zeu prin asumarea firii dumnezeieşti, prin naşterea din fiinţa lui Dumnezeu, ci 
fii prin har, prin primirea energiei divine necreate, pe care îi ajută să şi-o însu¬ 
şească Duhul Sfânt, ca Duh al Fiului făcut om. Dumnezeu Omul nu Se naşte din 
Dumnezeu, ca dintr-un izvor oarecum pasiv, ci prin «energia» lui Dumnezeu, 
rămânând mereu Fiu al lui Dumnezeu prin lucrarea continuă a acestei energii 
în Ei. Aceasta îi dă doar şi Lui putere să-Şi arate iubirea faţă de Dumnezeu ca 
răspuns la iubirea Lui şi să ajute şi pe alţii în sensul acesta. 

este buna plăcere a firii negrăite şi cu totul de nede,scris, ceea ce se 
vede împlinit fără greutate prin Hristos însuşi. De fapt, a declarat 
deschis : «Eu nu de la Mine am grăit, ci Tatăl care M-a trimis pe Mine, 
El Mi-a poruncit ce să spun şi ce să grăiesc» (Ioan 12, 49). Şi iarăşi : 
«Cuvintele ce le grăiesc nu sunt ale Mele, ci ale Celui ce M-a trimis 
pe Mine» (Ioan 14, 10). Dar scrie şi înţeleptul Ioan despre El : «Cel ce 
a primit mărturia Lui, a pecetluit că este Dumnezeu adevărat. Căci Cel 
pe care L-a trimis Dumnezeu grăieşte cuvintele Lui» (Ioan 3, 33— 
34) L>9 . Admiţi, iubitule, că acest cuvânt este adevărat, sau refuzi să-l 
aprobi ? 

B. Nicidecum. 

A. Deci acestea fie spuse de noi despre Moise. Voieşti să mai 
adăugăm la acestea şi altceva, care preînchipuieşte în chip negrăit 
modul mijlocirii Fiului ? Sau socoteşti că lăsând aceasta, trebuie să 
pornim pe altă cale ? 

B. Dar, o, bunule, de ce părăsind cele ce le avem în mâini, când 
aşteptăm de la ele mult folos, să ne grăbim spre cercetarea altor idei. 
Dar dacă îţi este mai plăcut să o faci aceasta, nu e nici o piedică. 

A. Mă voi îndrepta deci spre ceea ce-ţi este plăcut ţie. Core, Datan 
şi Aviron au ieşit din seminţia şi din neamul lui Levi, dar n-au fost 
rânduiţi în treapta preoţilor, ci între cei ce îşi făceau slujirea în cortul 
mărturiei. Erau leviţi şi aceasta era măsura lor. Dar însetând la vremea 
necuvenită după slava preoţiei şi nemulţumiţi cu neînţelegere de măsura 
cinstei ce le venea de la Dumnezeu, ou îndrăzneală şi din pornire pro¬ 
prie au răsculat o ceată contra lui Moise şi Aaron. Prin cuvinte aspre, 
aceştia i-au pus în stare de descurajare. Pedepsiţi pentru îndrăzneala lor 
de dreptul Judecător, aceşti oameni pieriră cu toată casa lor : pământul 
s-a deschis şi i-a înghiţit pe ei, copiii lor, animalele lor şi tot ce le 
aparţinea. Apoi, mâniaţi de această pedeapsă, unii din cei ce ţineau cu 
ei s-au ridicat nebuneşte pentru a ataca, asemenea unor vipere, pe Moise 
şi pe ai săi, firea dumnezeiasică fiind provocată iarăşi la mânie. Şi s-a 
scris astfel : «Şi Domnul vorbi lui Moise şi Aaron, zicând : Scoateţi-i din 
mijlocul adunării acesteia şi-i voi nimici pe toţi deodată. Şi căzură pe 
faţa lor şi Moise zise către Aaron : Ia cădelniţa şi pune în ea jar de pe 

29. Din chiar cuvintele lui Hristos se cunoaşte că este Fiul lui Dumnezeu, 
deci Dumnezeu adevărat; se cunoaşte că L-a trimis Dumnezeu însuşi, căci cuvin¬ 
tele Lui sunt cuvintele Tatălui care L-a trimis. Hristos Se arată ca Mijlocitor şi 
prin cuvintele Lui, care redau conţinutul dumnezeiesc adaptat înţelegerii omeneşti 
şi prin organul trupului omenesc.. Dar aceasta înseamnă că omul este făcut ca 
să poată înţelege cele ce i le spune Dumnezeu, sau Fiul lui Dumnezeu Se poate 
folosi de firea omenească pentru a Se exprima prin ea, sau pentru a Se face 
Mijlocitor prin ea între Dumnezeu şi oameni. 

altar şi aruncă peste ea tămâie şi mergi în grabă în tabără şi te roagă 
pentru ei. Căci a ieşit mânie de la faţa Domnului şi a început să piardă 
poporul. Şi a luat Aaron precum i-a zis Moise şi a alergat în adunare. Şi 
iată se începuse pierzania în popor. Şi a aruncat tămâia şi s-a rugat pen¬ 
tru popor, pentru cei vii şi morţi, şi a încetat pierderea» (Num. 16, 
44—47). Oare îţi mai este neclară mijlocirea Fiului şi după aceasta ? 

B. Da. Căci spun că trebuie cercetat cu fineţe ceea ce se arată 
din istorie. Deci lămureşte-o. Căci tu eşti cel în stare să o faci aceasta. 

A. Nu socoteşti că Aaron a fost rânduit de la început ca un chip 
şi ca o figură a preoţiei Mântuitorului nostru ? Şi nu a fost încins 
într-o haină ce se întindea până la călcâie şi se numea umărar şi avea 
pe frunte o mitră de aur şi peste umeri două pietre sculptate şi, ceea 
ce este mai vrednic de remarcat, nu i se permitea să intre decât o dată 
_pe an în Sfânta Sfintelor, nu fără sânge ca jertfă pentru tot poporul ? 

B. Bine spui, fiindcă şi dumnezeiescul Pavel scrie : «Hristos, ve¬ 
nind ca Arhiereu al bunătăţilor viitoare, a trecut prin cortul mai mare 
şi mai desăvârşit, nefăcut de mână, adică nu din zidirea aceasta (...), nici 
cu sânge de ţapi şi de viţei, ci a intrat o singură dată în Sfânta Sfin¬ 
telor, dobândind o veşnică răscumpărare» (Evr. 9, 11—12). Şi cine se 
va îndoi dintre cei mai instruiţi, că cele vechi erau chipuri şi umbre, 
iar acestea, adică cele prin Hristos, sunt adevărul strălucitor şi foarte 
clar ? 30 


30. Arhiereul din Vechiul Testament fiind numai un chip al lui Iisus Hristos, 
intra o singură dată pe an în Sfânta Sfintelor cu sânge de ţapi, fără să însemne 
aceasta o răscumpărare reală a oamenilor de sub puterea morţii. Hristos intră o dată 
pentru totdeauna prin umanitatea Sa dincolo de ea şi totuşi cu ea la Dumnezeu 
Însuşi, aducând jertfă viata Sa, sângele Său omenesc, dar plin de valoarea pre¬ 
zenţei Lui ca Dumnezeu în el, obţinând o răscumpărare reală de moarte a tuturor 
celor ce se vor uni cu El. Aceasta ne face să ne gândim la ce este omul care se 
află într-o legătură cu Dumnezeu şi ce este Hristos Însuşi ca Fiul lui Dumnezeu 
tăcut şi Fiul Omului. Omul trăitor al legăturii cu Dumnezeu simte pe 'Dumnezeu, 
dar ca pe Cel de care este dependent, iar pe sine însuşi ca dependent;! simte pe 
Dumnezeu ca mereu dincolo de sine, şi totodată pe sine înaintând spre El, dar 
neajuns la totala unire cu El. Hristos simte Eul Său ca independent, una cu Dumne¬ 
zeu în fiinţă, dar simte acelaşi Eu şi ca pe unul ce a acceptat dependenţa de 
Dumnezeu; se simte şi ca Fiu născut al Tatălui şi ca om dependent de Tatăl. 
Simte o dependentă benevolă de Dumnezeu, ba chiar de Sine Însuşi. Trăieşte adân¬ 
cimea infinită a Eului Său dumnezeiesc, dar Se trăieşte şi ca Eu dependent care 
voieşte să Se dăruiască jertfă Tatălui pentru oameni. Adâncimea eului omului, 
dar în legătură cu Dumnezeu, ca un Tu deosebit, este trăită în aspiraţia lui ne¬ 
sfârşită spre unirea cu Dumnezeu. Când se uneşte prin credinţă cu Hristos, simte 
pe Hristos ca un Tu apropiat care-> ridică şi pe ci prin jerttfa Lui, însuşită şi de 
sine cu o simţire foarte apropiată de Dumnezeu Tatăl, având în sine lucrarea 
lui Dumnezeu, prin Duhul lui Hristos. Hristos este cu jerjtfa Lui mai presus de 
orice preţ în veci la Tatăl. Dar ţine si pe Duhul ca o legătură cu cei ce voiesc, 
atrăgându-i mereu la Sine. Prin jertfa Lui S-a înălţat ca om desăvârşit la Tatăl. 
Dar jertfa Lui este şi o atragere a noastră de către El la înălţimea la care S-a 
) ridicat. 

A. Deci după ce am primit ca Arhiereu şi Apostol al mărturiei 
noastre pe Hristos Iisus, să răspândim peste umbrele lipsite încă de fru¬ 
museţe multele culori ale adevărului. Să spunem, deci, că opunând în 
mod hotărât voia noastră dogmelor dumnezeieşti şi rânduielilor Stăpâ¬ 
nului, toţi câţi locuim pe acest pământ larg şi nemăsurat am jignit 
fără măsură pe Creator, deşi dorea să ne bucurăm de cinstea şi slava 
care era potrivit să le aibă oamenii. De aici ne-a venit stricăciunea care 
ne consumă şi ne distruge prin moarte : 31 «Şi a împărăţit moartea de la 
Adam şi până la Moise şi peste cei ce n-au păcătuit printr-o neascul¬ 
tare asemenea celei a lui Adam» (Rom. 5, 14). «Şi şi-a lărgit iadul sufla¬ 
rea sa», după cuvântul proorocului Isaia ; «a deschis gura lui fără înce¬ 
tare» (Isaia 5, 14). Şi ar fi nimicit pământul, desfăşurându-şi lărgimea 
cu neputinţă de străbătut, dacă, prin bunăvoinţa lui Dumnezeu şi Tatăl 
n-ar fi pogorât şi venit la noi, ca dintr-un cort de sus şi din ceruri, 
Cuvântul Unul Născut al lui Dumnezeu. « Căci S-a deşertat pe Sine, chip 
de roh luând» (Filip. 2, 7), ca să se facă Arhiereu şi asemenea unei 
tămâi să se ofere lui Dumnezeu pentru noi şi să oprească pierirea. 
«Căci a stat, zice, între vii şi morţi şi a încetat pieirea» (Num. 17, 13). 
Deci oare nu şi prin acestea se vede că S-a făcut Iisus Mijlocitor între 
Dumnezu şi oameni ? Căci începând lupta şi surpându-se vechiul perete 
despărţitor, s-au apropiat întreola'ltă cele odinioară despărţite, adică 
Dumnezeu şi omenirea, slujind ca Mijlocitor Hristos şi legând prin Sine 
pe cele de jos cu cele de sus. De fapt, dumnezeiescul Pavel a spus : «El 
este pacea noastră, Cel ce a făcut cele două una şi a înlăturat peretele 
despărţiturii» (Efes. 2, 14) 32 . Şi iarăşi: « îndreptaţi (justificaţi) deci din 
credinţă, avem pace cu Dumnezeu prin Domnul nostru Iisus Hristos». 
(Rom. 5, 1). 

B. Deci pentru că depărtând şi înlăturând ceea ce împiedică iubi¬ 

rea noastră faţă de Dumnezeu, sau faptul îndepărtării de El, adică 
păcatul, Unul Născut ne-a readus la starea de la început şi a desfiinţat 
vrăjmăşia; prin însuşi acest fapt şi numai pentru el se înţelege ca 

31. Propriu-zis am dispreţuit virtuţile prin care ne puteam însuşi valorile, 

sau bunătăţile ce ne vin din Dumnezeu: iubirea, Intr-ajutorarea, înfrânarea plă¬ 
cerilor egoiste ale trupului. Căci binele e putere de viaţă de la Dumnezeu, iar egois¬ 
mul este o ştirbire a legăturii cu Dumnezeu, Izvorul vieţii. ' 

32. în Hristos dumnezeirea şi omenitatea sunt împăcate. El este pacea lor şi 

deci pacea dumnezeirii cu noi. In ipostasul Lui cel Unul, nu mai este un perete 
despărţitor Intre Dumnezeu şi oameni. Ipostasul sau Eul lui Hristos trăieşte accep¬ 
tarea cu bucurie a dependenţei creatului conştient de independentul Creator. Şi 
în unire cu Hristos, trăim şi noi în eul nostru legătura cu Hristos în care sunt 
unite dependentul ,cu independentul. Şi în Hristos şi în noi omenescul simte • in¬ 
finitul dumnezeiesc deschis lui de Hristos, trăit în actualitatea iui deplină, de noi 
ca virtualitate în actualizare continuă. Aceasta pentru că în omenescul lui Hristos 
avem independentul dumnezeiesc al Lui. 

Mijlocitor, sau şi în alt mod ? îmi vei face cea mai mare plăcere răs¬ 
punzând întrebării mele, căci sunt însetat să aflu. 

A. E bine că întrebi. Nu voi şovăi să-ţi răspund. Şi voi apune că e 
recunoscut că a desfiinţat vrăjmăşia în trupul Lui, precum s-a scris, 
făeându-Se un fel de împăciuitor şi Mijlocitor pentru noi, cei alunecaţi 
foarte departe de iubirea faţă de Dumnezeu prin iubirea de plăceri 
lumeşti. Căci deoarece ne-am închinat creaţiei în locul Creatorului, ne-a 
adus prin Sine lui Dumnezeu Tatăl şi justificându-ne, ne-a câştigat 
prin credinţă. Dar nu vom spune că El S-a numit Mijlocitor numai pen¬ 
tru iconomia aceasta, ci pe lângă aceasta se poate afla şi un alt înţeles 
negrăit şi tainic pentru numele şi fapta Lui de Mijlocitor. 

B. Cum înţelegi aceasta ? 

A. Cum altfel decât potrivit cu ceea ce s-a scris : « Aceasta să o 
cugetaţi ^fiecare în voi, ca şi în Hristos lisus, Care fiind în chipul lui 
Dumnezeu, nu răpire a socotit a fi deopotrivă cu Dumnezeu, ci S-a de¬ 
şertat pe Sine, chip de roh luând, făcându-Se asemenea oamenilor şi la 
înfăţişare aflându-Se ca un om» (Filip. 2, 5—7) ? Căci fiind frumuseţea 
nepătată a lui Dumnezeu Tatăl şi chipul şi arătarea Lui, Dumnezeu 
Cuvântul cel din El şi în El, S-a pogorât pe Sine prin deşertare, fără 
a fi silit de cineva la aceasta, ci prin bunăvoirea Tatălui, potrivit voii 
Sale, şi S-a făcut om, păstrând neatinsă şi cu totul neschimbată în Sine 
demnitatea firii proprii, dar asumând prin iconomie omenescul. Şi 
astfel e înţeles ca un Fiu din amândouă firile. Căci s-au îmbinat şi s-au 
amestecat într-o unitate natura dumnezeiască şi cea omenească în mod 
negrăit şi de nedesCris, înfăptuind prin compunere o unitate care nu 
poate fi înţeleasă. Şi nu spunem că Cuvântul lui Dumnezeu S-a prefăcut 
in firea trupului pământesc, sau trupul în Cuvântul însuşi. Aş socoti 
aceasta o boală a ultimei nebunii. Fiecare persistă în definiţia şi raţiu¬ 
nea proprie, dar întâlnirea lor într-o extremă şi de nedesfăcut unitate 
o exprimă termenul folosit aici, de «îmbinare». Căci este Acelaşi, deo¬ 
dată şi Dumnezeu şi om. Nici spunându-I Dumnezeu, nu vei înlocui 
umanitatea după unire ; nici spunându-I om, nu-L vei despărţi de 
demnităţile dumnezeirii, dacă te vei hotărî să cugeti drept. Şi este 
Unul Născut şi Cuvântul, ca cel odrăslit şi născut din Dumnezeu Tatăl, 
iar întâiul Născut după ce S-a făcut om între mulţi fraţi. Şi precum 
numele de Unul Născut, fiind propriu al Cuvântului, I s-a păstrat şi 
după ce S-a unit ou trupul, aşa cel de întâiul Născut, nefiind în mod 
propriu al Lui, S-a făcut propriu al Lui după primirea trupului 33 . Se 

33. Persoana lui Hristos fiind Persoană şi a firii dumnezeieşti şi a celei ome¬ 
neşti, Se numeşte Unul Născut şi după ce Se face om, deşi e Unul Născut ca 
Fiu al lui Dumnezeu, dar şi întâiul Născut ca Fiu al lui Dumnezeu, pentru că El 

3 — Sfântul Chirii al Alexandriei 

înţelege deci ca Mijlocitor şi prin aceasta. Căci pe cele mult depărtate 
prin firea lor, adică dumnezeirea şi umanitatea, având între ele un 
interval nemăsurat, le arată adunate şi unite în Sine şi ne leagă şi pe 
noi, prin Sine, cu Dumnezeu Tatăl. Fiindcă este de o fire cu Dumnezeu, 
deoarece este din El, dar şi cu oamenii, deoarece este din noi şi în noi. 
Căci Emanuel nu e deosebit de noi după umanitate, ci asemenea în 
toate afară de păcat y> . 

B. Bine ai spus. Dar iată că pe lângă aceasta, judecata ne j a condus 
la necesitatea de--a spune că Fiul este şi deofiinţă cu Dumnezeu Tatăl 3:> . 

Felul unităţii între Tatăl şi Fiul 

A. Fiul este deofiinţă cu Tatăl, căci este cu adevărat din El şi este 
în El prin fire şi fiinţial. Precum nu s-ar putea cugeta şi spune cu 
adevărat şi serios, nici în grad cuvenit, deofiinţă cu noi 36 , dacă nu S-ar 
fi făcut om, aşa nici n-ar fi provenit din Dumnezeu şi n-ar fi în Dum¬ 
nezeu, dacă n-ar fi legat cu El până în unitatea cu El prin raţiunile 
firii. Dar nici umanitatea n-ar fi părtaşă de firea dumnezeiască, dacă 
nu s-ar fi îmbogăţit cu aceasta prin mijlocirea Fiului, primind ca un 
mod aşa zicând natural legătura (cu El)Se poate atla aceasta cu 


însuşi este şi ipostasul trupului. Acelaşi Eu se numeşte şi Unul Născut, ca Fiul 
lui Dumnezeu şi după ce Se face om, dar şi întâiul Născut ca Fiul lui Dumnezeu, 
deoarece El Însuşi Se face şi Eul firii, omeneşti. La ce onoare e ridicată prin 
om creaţia în Hristos, fără să fie desfiinţată ! Şi numai aşa e logic să fie gândită 
existenta. 

Fiul lui Dumnezeu Unul Născut este întâiul Născut dintre oameni, iar Intîiul 
Născut dintre oameni este Fiul Unul Născut al lui Dumnezeu. 

34. Chiar faptul că Acelaşi ipostas sau Eu este şi Dumnezeu şi om, având 
cele două firi neconfundate, lî face Mijlocitor, pe lângă faptul că Aceiaşi Se aduce 
jertfă Tatălui ca Dumnezeu, împăcând pe Dumnezeu cu omenirea, ca sa sfinţească 
sau să îndumnezeiască omenescul şi să-l scape de moarte. 

35. Dacă n-ar fi Hristos deofiinţă cu Tatăl, n-ar fi Mijlocitor între Dumnezeu 
şi oameni. Deci fără Sfânta Treime n-am avea parte de mântuire. Numai pentru 
că este un Dumnezeu al iubirii sau un Dumnezeu al iubirii desăvârşite din eter¬ 
nitate între un Tată şi un Fiu, Tatăl vrea să aibă şi alţi fii pe care să-i iubească. 
De aceea când aceştia se despart de El prin păcat, trimite pe Fiul Său să Se facă 
om, ca să-i facă si pe ei fraţi ai Lui şi fii ai Săi, ca Tată ceresc, nu născuţi din 
fiinţa Lui, ci prin lucrarea iubitoare a Duhului Fiului Său. 

36. Vedem de aici că Sf. Chirii numeşte pe Fiul şi deofiinţă cu noi, chiar 
dacă este folosit rar. Deci n-au dreptate monofiziţii să se bazeze pe Sf. Chirii când 
neagă firea sau fiinţa omenească în Hristos. 

: 37. Se spune aici că firea omenească, devenind fire a ipostasului Fiului lui 

Dumnezeu, intră într-o «legătură aşa-zicând naturală cu El». Ei Se face ipostasul 
firii omeneşti într-un mod aşa-zis natural cu aceasta, căci coboară la nivelul ei, 
iară a înceta să fie şi ipostasul firii Sale dumnezeieşti. Ca Creator, al firii ome¬ 
neşti, Se poate şi naşte din ea. Faptul că omul e creat de Fiul. lui Dumnezeu, după 
chipul Lui, îl face într-un fel înrudit cu El. Iar prin înrudirea aceasta se extinde 
şi la oameni, prin credinţa lor, putinţa acestor legături cu Fiul lui Dumnezeu si 
prin El cu Duhul Sfânt şi cu Tatăl, aşa încât pot fi toţi aceştia uniţi în Sfânta Treime, 
cum sunt Persoanele Sfintei Treimi unite intreolaltă (desigur prin har, nu prin 
fiinţă, ca Ele înseşi). E ceea ce spune Iisus Hristos în continuare. 

totul fără greutate de la Fiul, Care spune către Tatăl din ceruri : «Ca 
toţi să fie una, precum Tu, Părinte, eşti în Mine şi Eu în Tine, ca şi 
ei să fie una în Noi, ca să creadă lumea că Tu M-ai trimis. Şi Eu slava 
pe care Mi-ai dat-o Mie, le-am dat-o lor, ca să fie una, precum Noi una 
suntem. Eu in el şi Tu în Mine, ca să fie în chip desăvârşit una» 
(Ioan 17, 21—23). 

B. Şi dacă s-ar spune că unitatea Fiului cu Tatăl este aceeaşi care 
se poate cugeta şi între noi, ce am conchide ? Căci s-a scris : «Iar inima 
mulţimii de credincioşi era una, şi sufletul unul» (Fapte 4, 32). Deşi 
avea mulţime de suflete, totuşi a spus că ele au devenit unul ; aceasta 
înseamnă că numele şi faptul unităţii nu indică o unitate a firii, ci ea 
se atribuie mai degrabă pornirilor nedespărţite ale voinţelor şi faptului 
că aveau una şi aceeaşi cugetare şi voire. Şi deoarece în toţi Fiul este 
împreună binevoitor şi împreună cugetător cu Tatăl, de aceea, zic ei, 
El este una în ei, cu Tatăl. Iată ceea ce cârtesc nenorociţii aceia. 

A. Dar aceasta este o prostie ajunsă la culme, care le duce mintea 
la nebunia cea mai străină de ea. De fapt nu este, pe cât ni se pare, 
idee absurdă şi inconsistentă şi vrednică ide lepădare care să nu ispi¬ 
tească mintea celor lipsiţi de înţelegere şi să nu o facă neputincioasă : 
«căci cel nebun va grăbi spre cele nebune şi mintea lui va cugeta cele 
deşarte spre a grăi către Domnul înşelăciune», după cum s-a scris 
(Isaia 32, 6). Căci cum nu se va socoti că s-a umplut de ultima nebunie 
şi deşertăciune, acela căruia îi place să spună şi să susţină că unitatea 
Fiului ou Dumnezeu Tatăl este prea puţin de fire, ci mai mult de voinţă 
arbitrară ? După părerea mea, dacă acesta este adevărul, nu se va 
deosebi întru nimic de cei chemaţi la filiaţie şi ridicaţi la numele dum¬ 
nezeiesc prin voia Tatălui, ca cei ce au dobândit această slavă strălu¬ 
citoare şi vestită prin cele obţinute din virtutea lor. Ce-1 împiedică, 
zic ei, pe oricare dintre sfinţii care au decis să cugete şi să facă cele 
ce-I plăcut lui Dumnezeu, şi şi-a făcut din ce place Stăpânului o voie 
proprie, de-a rosti cuvântul atât de mai presus de fire al Fiului şi să 
spună către Tatăl : « Precum Eu şi Tu una suntem» (Ioan 17, 22) ? Să 
ne citeze un asemenea cuvânt de la vreunul din sfinţi. Dar nu vor putea, 
căci este o mare deosebire. Dimpotrivă, după părerea mea, aceştia vor 
fi văzuţi, ajunşi la capătul evlaviei, declarând în multe feluri că sunt 
păcătoşi şi neuitând că se află în firea lor. Şi n-ar fi nici o greutate să 
se îngrămădească pentru aceasta nenumărate citate alese din Sfintele 
Scripturi. Dar socotesc că nu m-aş abate de la scopul evlaviei, lăsând 
celor iubitori de învăţătură să le găsească înţelesul acestora. Eu mă voi 
întoarce la cele afirmate de aceia. Căci e mai. importantă aceasta. Deci 
le voi vorbi despre unitatea din planul nostru. Ea este o unitate prin 

credinţă. Toată lumea este de acord cu aceasta. Ea ne apropie pe unii 
de alţii şi nu e nici o deosebire de fiinţă care să ne divizeze, chiar dacă 
fiecare e despărţit de alţii într-un ipostas propriu. Suntem toţi o 
specie, şi definiţia şi raţiunea fiinţei tuturor e una, atribuită în mod 
egal tuturor. Cât despre unitatea cu Dumnezeu, în ea nu ne îmbogăţim 
numai prin simplele porniri ale voilor noastre, ci este un alt motiv 
negrăit şi necesar, care stabileşte o legătură în această privinţă. Precum 
ne-a învăţat tainic dumnezeiescul Pavel : « toţi suntem un trup, pentru 
că ne împărtăşim dintr-o unică pâine» (I- Cor. 1®, 17). Sau nu cunoşti 
afirmaţia lui că şi neamurile înseşi devin contrupeşti cu Hristos, pri¬ 
mind unitatea cu El prin credinţă, dar evident şi prin binecuvântare 
tainică (prin Sf. împărtăşanie) (Efes. 3, 6) ? 

B. O cunosc, desigur. 

A. Deci noi avem între noi o unitate de natură şi de voire, dar aşa 
este şi cea pe care ne-o vom descoperi în Hristos. 

B. Ce vrei să spui ? Nu te pot urmări. 

A. Nu e nimic greu în acestea, te asigur, prietene. S-ar putea 
încredinţa de ceea ce spun, uşor, după părerea mea, orice om înţelept 
şi înţelegător, cugetând aceasta : că noi, cei ce ne aflăm şi ca oameni 
întreolaltă până ia identitate printr-o lege a firii, suntem uniţi şi în 
alt mod. Despărţiţi în ipostasuri proprii, şi anume fiecare, prin care unul 
este Petru sau Ioan, altul Toma sau Matei, ne-am făcut contrupeşti în 
Hristos, hrăniţi cu un singur trup şi pecetluiţi în unitate în Sfântul 
Duh cel unul. Şi dacă Hristos este neîmpărţit — căci nu S-a împărţit 
nicidecum 7 —, toţi suntem una în El. De aceea a zis către Tatăl din 
ceruri: «Ca să fie una, precum Noi una suntem» (Ioan 17, 22). Observă 
cum în Hristos şi în Sfântul Duh toţi suntem una şi după trup şi după 
duh. Deci trebuie mustraţi cei ce s-au hotărât să cugete altfel, neînţe- 
legând drept nici cele scrise despre noi. 

B. Bine ai spus: trebuie mustraţi. Dar în dorinţa mea de-a cu¬ 
noaşte, te întreb totuşi: oare vom admite că Fiul este unit cu Dumne¬ 
zeu Tatăl, întocmai ca noi întreolaltă, sau le vom atribui Lor o uni¬ 
tate mai presus de aceasta ? 

A.. Răspundem că Fiul este unit cu Dumnezeu Tatăl ca noi şi 
totodată mai presus de noi. Căci este, după mărturisirea generală, 
neîndoielnic şi deofiinţă cu Cel ce L-a născut, căci este cu adevărat 
Fiul născut din El. Iar fiind în ipostasul propriu, se crede sigur că El 
este aşa. Dar nu este cum suntem noi întreolaltă, sau după legea trupu¬ 
rilor, ţinut la distanţă şi El de Tatăl, printr-o tăiere totală, adică printr-o 





DESPRE SFANTA TREIME 


37 


alteritate a fiecăruia, care-i ţine despărţiţi 38 . El are o unitate negrăită 
de fire cu Tatăl, fără ca ipostasurile să sufere vreo confundare între 
ele, cum li se pare unora, în înţelesul că acelaşi ar fi şi Tată şi Fiu, 
fiind şi subzistând fiecare, putându-se spune că fiecare are o existenţă 
proprie, dar identitatea de fiinţă arătându-le unitatea. 

B. Spui deci că Fiul există în fiinţa proprie aparte de cea a 
Tatălui ? 

A. Nu într-o altă fiinţă, decât cea a lui Dumnezeu, dar intr-un 
ipostas pe care îl are ca Fiu. 

B. Este deci altceva fiinţa şi altceva ipostasul ? 

A. Este o mare deosebire care se află între ipostasuri, dar fiinţa 
le cuprinde pe fiecare. 

B. în ce mod spui ? Eu nu înţeleg, pe cât se pare, decât cu întâr¬ 
ziere aceste lucruri. 

A. Dar oare nu ştii că şi mie nu-mi este familiar înţelesul lor? Să 
ne apropiem deci de înţelegerea acestei teme ca de un mod al transcen¬ 
denţei dumnezeieşti, aflată în supremele înălţimi. Fiinţa este indicarea 
unei realităţi comune. Iar termenul de ipostas indică şi spune cele ce 
se află sub această realitate comună. Ia seama, îţi voi explica aceasta. 

B. Despre ce este vorba ? 

A. Definim pe om ca «animal cuvântător (raţional) muritor» 39 , 
atribuindu-i înţelesul care i se cuvine. Şi aceasta spunem că este defi¬ 
niţia fiinţei care se extinde la toţi cei ce subzistă, luaţi în parte. Deci 
sub acest dat comun, care e omul, sau sub definiţia omului, se află, 
socotesc, Toma şi Marcu, sau să spunem, Petru şi Pavel. Şi prin acest 
dat comun se indică fiinţa, dar încă nu şi fiecare din subzistenţele înţe¬ 
lese în mod clar şi vădit. încă nu omul în mod concret, adică Petru şi 
Pavel. Spunând, dimpotrivă, Toma sau Petru, nu-i va scoate pe cei 
indicaţi din graniţele fiinţei. Căci fiecare este nu mai puţin om. Ci s-a 
arătat existând într-un aspect special şi într-un ipostas propriu şi se- 

38. Trupurile ne tin şi într-o legătură, dar ne ţin şi despărţiţi. Ne simţim 
mai uniţi prin suflete: ne transmitem simţirile, gândurile, ne compătimim, ne bucu¬ 
răm unul cu altul. In viaţa de după moarte, când vom rămâne numai cu sufletele, 
s-ar putea să ne simţim mai uniţi. Dar şi unirea prin trupuri va fi mai mare când 
vom avea trupurile înviate. De aceea şi Hristos prin trupul înviat Se poate Uni mai 
mult cu noi şi ca om. Faptul că suntem mai uniţi prin suflete, face înţeleasă unirea 
supremă a Persoanelor Sfintei Treimi. Şi de fapt trebuie să fie în vârful scării exis¬ 
tentei, sau într-un fel deasupra ei, o comuniune personală supremă, ca să fi putut 
crea toate într-o legătură armonioasă şi să atragă şi persoanele umane create şi 
îngereşti într-o tot mai mare unitate. Persoanele create se deosebesc mai mult, 
pentru că sunt mărginite şi numai împreună se întregesc. Dar tot de aceea au 
trebuinţă de Dumnezeu, ca suprema înălţime interpersonală, pentru a înainta în 
unitate. 

39. Omul e existenţă cuvântătoare pentru că este raţional şi în trup. Materia 
arată în trup capacitatea cea mai accentuată de mediu al spiritului raţionai. 


& 

I 

•parat 40 . Astfel deci fiinţa este pentru tot omul, ca una ce îngroaşă înţe¬ 
lesul comun al speciei întregi. Iar ipostasul se înţelege în modul potrivit 
pentru fiecare, fără a scoate ceea ce indică din ceea ce e comun, nici 
confundând şi amestecând pe fiecare şi specialul în obscuritate. 

B. înţeleg acum. Expunerea ta nu mi se pare lipsită de ingeniozi¬ 
tate. 

A. Mărturisind deci că Fiul este deofiinţă cu Dumnezeu Tatăl, dar 
există în ipostasul propriu, spunem că Ei sunt uniţi şi totodată distincţi. 
Unim în mod deplin prin raţiunile foarte necesare ale identităţii Persoa¬ 
nele şi numele distincte şi ipostasele deosebite, ca cel al Tatălui şi al 
Fiului,, dar numai în aşa fel că identitatea fiinţei în toate cele ce le are 
neschimbate în Tatăl şi în Fiul nivelează, într-un fel oarecum, deose¬ 
birea şi face greu de distins ceea ce e propriu şi particular fiecăruia. 
Căci unul este Tatăl şi nu Fiul şi altul este Fiul şi nu Tatăl. 

B. Atunci, dacă voieşti, să spunem că sunt două fiinţe : una a 
Tatălui şi una a Fiului. Căci deosebirea va fi astfel foarte distinctă şi 
oarecum foarte clară pentru oricine. 

A. Nu foarte distinctă în orice. Nu te las să fii atras de asemenea 
gânduri la o cugetare greşită. Nu suport să părăseşti drumul drept pen¬ 
tru a te înfunda în alte căi greu de parcurs şi de străbătut. 

B. Cum şi în ce mod ? 

A. Dacă există o fire a Tatălui şi o altă fire decât ea, cea a Fiului, 

cum nu va fi necesar de a admite şi un temei care să ţină despărţite şi 

distante în două firile neegale între ele prin firea lor ? 41 Căci cum s-ar 
înţelege ca una plus una ? Fiindcă nu e îngăduit nici în cazul oamenilor, 
care au aceeaşi raţiune a deofiinţimii, să se spună că au o fiinţă, plus 
una, şi deci să se atribuie fiecăreia din existenţe o raţiune proprie a 
comunului. De fapt, dacă am face aceasta, şi am introduce ca un mod 
necesar de deosebire în fiinţe una plus una, universalul s-ar reduce 

40. E o marc şi plină de sens taină faptul că nu există numai esenţa în ge¬ 
neral, ci în ipostasuri deosebite. Numai aceasta dă posibilitatea existenţei lor, fiind 
legate una de alta prin ceea ce au comun, şi prin ceea ce au deosebit, să aibă 
trebuinţă una de alta, iar celor conştiente să se iubească. 

41. Dacă Fiul ar fi deofiinţă deosebită de Tatăl, ce L-ar uni cu Tatăl ? Şi 

cum ne-ar mai putea uni şi pe noi cu Dumnezeu cel în Treime ? Toate ar rămâne 
despărţite. Numai fiind Fiul deofiinţă cu Tatăl, dar făcându-Se El însuşi şi deo- 
fiinţă cu noi, putem fi uniţi şi noi oamenii cu Dumnezeu în Treime, fiind El: însuşi 

deofiinţă cu Tatăl si făcându-Se deofiinţă şi ou noi. Toate deci se pot uni în 

Dumnezeu. La ce concluzii grave ducea concepţia ariană! Toate, sunt văzute într-un 
panteism, dar într-un panteism neiubitor şi neputincios să ne scoată, din mizeria 
în oare ne aflăm în baza unor legi inexplicabile şi fatale. 

la nimic 42 . Căci deosebirea fiinţială introduce şi produce între ele o 
alteritate, şi alteritatea la rândul ei nu arată şi nu naşte o diversitate 
în definiţia ipostatieă a firii 43 . 

B. Socotesc că da. 

A. Nu le va rămâne în consecinţă decât a mărturisi, cu voie sau 
fără voie, că Fiul nu este deofiinţă cu Tatăl, ci că El este dimpotrivă 
eterogen, adică mai degrabă de altă fire şi în afara hotarelor dumne- 
zeirii, dacă El se află în raţiunea proprie, străină de fiinţa lui Dumne¬ 
zeu Tatăl. 

întoarcerea la noţiunile «deofiinţă» şi «mijlocire» 

B. De fapt, ei susţin că Fiul es-te eterogen prin fire faţă de Tatăl. 
De aceea au părăsit orice menţiune a deofiinţimii, legând de ea o notă 
de înstrăinare neobişnuită şi dedlară că trebuie mărturisit că El este de 
o asemănare în fiinţă (omiusios), aplicând termenul de mijlocire ca cel 
mai vrednic de respect şi mâi cuvenit Lui. 

A. Şi ce e aceasta altceva decât o aiureală şi un basm potrivit cu 
adevărat babelor ? Căci dacă născocesc pentru El o fire mijlocie şi spun 
ou cea mai mare nepricepere că trebuie să se numească de aceea Mijlo¬ 
citor, nu văd ce temă de contemplaţie rezultă pentru noi de aici. Spu¬ 
ne-mi, te rog, deoarece doresc să aflu. 

B. Ce pot spune la aceasta ? ' 

A. întreabă deci şi grăbeşte-te să afli dacă Mijlocitorul este făcut sau 
nefăcut, Dumnezeu cu adevărat sau se află şi El printre creaturi. Căci, 
ceea oe, după părerea lor, nu este Aici Dumnezeu ourat, nici făptură în 
chip clar, ce loc poate primi între cele ce sunt ? Chiar de s-ar exprima 
aceasta în noţiuni simple eu n j aş putea-o spune, presupunând că aş 
voi 43b . 

B. El este la mijloc între amândouă, âdică între Dumnezeu şi crea¬ 
ţie. De aceea ei spun că El se numeşte Mijlocitor. 

42. Dacă cele deofiinţă.ar mai avea pe lângă fiinţa comună şi o fiinţă care le 
deosebeşte de fiinţa comună, n-ar mai găsi peste tot ceva cu adevărat comun. 
N-ar exista decât individualul de la cele mai înalte până la cele mai coborâte 
existenţe. 

-43. Din concepţia ariană rezultă că orice .ipostas sau persoană înseamnă şi 
o deosebire în fiinţa comună. Deci orice ipostas sau persoană uneşte în ea o fiinţă 
comună şi o fiinţă proprie deosebită. Nu le era clară ideea de persoană care nu 
scoate o existenţă din fiinţa comună, idee precizată de credinţa creştină. 

43 b. Arienii susţineau noţiunea unui Fiu al lui Dumnezeu care amesteca în 
El necreatul şi creatul. Şi in acest sens înţelegeau ei calitatea Lui de mijlocitor. Dar 
noţiunea unei astfel de existenţe este .absurdă. Ea ascunde mai degrabă un fel 
de panteism emanaţionist, o curgere treptată dintr-o existenţă fără de început a 
unor existenţe de o viaţă tot mai slăbită (eoni). în aceasta consta un gnosticism 
sl primelor secole creştine. 

A. A cugeta aşa înseamnă a vorbi în modul cel mai neclar şi mai 
de nepriceput. Nu este cu putinţă, chiar de s-ar întoarce mintea în sus 
şi în jos, şi ar cerceta toată firea celor ce sunt, să prindă în noţiuni şi 
în cuvânt, o fire atât de subtilă, care s-ar afla şi în afara hotarelor dum- 
nezeirii, şi ar depăşi şi raţiunile celor create, şi ar arăta un chip de exis¬ 
tenţă superior celui adus la realitate asemenea celui al nostru. Oare este 
ceva la mijloc între ceea ce este făcut şi nefăcut, creat şi necreat ? 

B. N-aş putea admite. Ai dreptate. 

A. Deci noi vedem în toate existenţele două fiinţe : una, cea a 
Celui ce este pururea şi la fel, alta, a celei ce a primit existenţa prin 
creaţie. Cea dintâi este a Celui ce este în chip nefăcut mai presus de 
toate şi întrece toate şi le depăşeşte prin înălţime şi mărime 43c . Iar 
cealaltă este supusă şi se află ca sub picioarele Stăpânului. O vei şti 
aceasta foarte clar din cuvintele spuse de Hristos mulţimii iudeilor : 
«Voi sunteţi din cele de jos, iar Eu sunt din cele de sus» (Ioan 8, 23). 
Că Unul Născut a venit la noi de sus, a lămurit-o şi înţeleptul Ioan, 
zicând : «Cel ce vine de sus este deasupra tuturor» (Ioan 3, 31). El 
cugetă de fapt că trebuie să-I atribuie fiinţial Celui ce este după fire 
Dumnezeu şi provenit după fire din Dumnezeu superioritatea culmi¬ 
nantă şi înălţimea la vârful suprem. Iar că «de sus» nu este o arătare, 
o indicare a înălţimilor spaţiale, ci indică fiinţa Tatălui, nu este nici o 
îndoială, odată ce unul din sfinţii ucenici o spune clar : « Toată darea 
cea bună şi tot darul desăvârşit de sus este, pogor and de la Părintele 
luminilor, la Care nu este schimbare sau umbră de mutare» (Iacov 1, 
17) 44 . Căci fie că trece peste îngeri, fie peste cele şi mai înalte şi peste 
toate cele de la mijloc, peste Serafimii înşişi şi s-ar încununa cu sla- 



43 c. O existenţă în totalitatea ei impersonală, panteistă, nu are de fapt o 
înălţime supremă deasupra tuturor. Totul în ea este supus unor legi, a căror origine 
este inexplicabilă. Cele ce par mai sus, sunt şi ele supuse aceloraşi legi ca şi 
cele ce par cele mai de jos. Numai un Dumnezeu personal este cu adevărat dea¬ 
supra tuturor prin atotputernicia Lui liberă. Numai un Tată personal e Cel mai de 
sus faţă de toate. Numai un Dumnezeu personal asigură o ierarhie reală în exis¬ 
tenţe şi putinţa unei înălţări reale a lor. 

44. Iisus spunând că El este «de sus», iar cei cărora le vorbeşte că sunt 
«de jos», arată că El este necreat. Arienii admiteau pe Fiul ca fiind atât necreat, 
cât şi creat, ceea ce era imposibil. Sau sunt toate intr-o devenire, existând din 
eternitate o existenţă cauzată, ceea ce este imposibil de cugetat, căci nu se dă 
nici o explicare a existenţei, sau sunt toate necreate, deci independente de vreo 
cauză, ceea ce iarăşi contrazice experienţa. Dar logica şi experienţa ne arată şi 
o lume a celor dependente, în devenire, cât şi o cauză supremă a lor, independentă, 
necreată. între ele nu poate fi ceva sau cineva la mijloc. Fiul nu poate fi în acest 
sens la mijloc. Ci este la mijloc ca Cel ce fiind necreat Se face şi subiect al 
creatului. 

Vele cele mai înalte, dacă nu e Dumnezeu nu va urca peste firea celor 
făcute. Deci sau este o existenţă «de sus», adică din Părintele luminilor, 
şi de aceea este Dumnezeu, căci singurul care este de sus este de fapt 
Fiul, sau este înţeles fiind de jos, venind de jos, adică creatură şi din 
creatură. La mijloc nu este absolut nimic. Deci cineva ar putea întreba 
pe adversari, zicând : Ce voiţi să ne spuneţi ? Este acest Fiu, după voi, 
făcut, şi în acest sens Mijlocitor, sau este nefăcut ? Căci la mijloc nu 
poate fi. 

B. Socotesc că ei vor fi într-o încurcătură. Şi foarte logic. 

A. De fapt vor fi în încurcătură. «Căci adevărul trăieşte şi biruieşte» 
(Ezdra 4, 38) 45 . Iar noi, cercetând calea ce duce în ambele 

direcţii, să cugetăm despre aceasta cele cuvenite. Dacă ei admit că 
acest Mijlocitor e necreat, Ii vor atribui Lui ceea ce e propriu numai dum- 
nezeirii după fire, şi prin aceasta II vor privi ca aflându-se dincolo de 
hotarele mijlocirii şi fiind în cele mai mari decât e de trebuinţă. Căci 
ceea ce este deasupra tuturor, este Dumnezeu prin slavă şi fire, Căruia 
Ii aparţine numaidecât ca bine propriu faptul de-a nu fi făcut (creat) 45b . 
Prin aceasta o astfel de fire nu va mai fi socotită între cele supuse 
facerii şi compoziţiei. Dar dacă părăsind această idee, spun că este 
făcut (creat), cum se va înţelege cel de acelaşi fel cir creaţia, deosebit 
de natura ei ? Cum deci va mai fi Mijlocitor cel mai mic ca Dumnezeu 
după fire, dar mai mare prin slavă şi fire decât făptura ? 46 . Iar dacă 
prin caracterul Său necreat revine la slava dumnezeirii şi sare mult 
dincolo de măsurile de mijloc, prin caracterul de făptură El coboară 
în jos, dedesubtul acestui loc de mijloc, supunându-se celor create, 
— dacă cel făcut este de aceeaşi fire cu tot ce e făcut prin raţiunea lui 
de făptură 47 . Dacă ceea ce este făcut, este de o fire cu tot ce e făcut — 
prin faptul că a fost făcut, ce înseamnă acest sofism delirant, care 
prezintă ca accesibil ceea ce nu este accesibil, care născoceşte spaţii, la 

45. Numai adevărul e real. Iar adevărul trăit prin experienţă este că este şi 
o existenţă necreată, deci de nimic dependentă, şi o lume dependentă de ea, deci 
cauzată. 

45 b. A nu fi făcut sau creat de o cauză oarecare, este un bine, şi încă 
binele suprem. Căci aceasta arată pe Dumnezeu ca nemărginit în putere, inde¬ 
pendent de orice, având în Sine tot ce-L poate ferici, dar şi cele ce primesc 
de la El celelalte. 

46. Cel mai mic ca Dumnezeu, deci creatură, dar mai mare ca creatura prin 
slava Lui, nu e unit cu Dumnezeu, nici cu creatura. Cum va mijloci în acest 
caz între Dumnezeu şi creatură ? Toate rămân fixate in hotarele lor. Panteismul 
deşi pare să le unească pe toate, le ţine pe toate în graniţele lor. 

47. S-ar putea spune că fiind pe de o parte necreat, cel ce e pe de altă parte 
creat, necreatul va învinge tendinţa creatului de-a rămâne la nivelul celor create. 
Dar dacă Necreatul prin excelenţă n-a putut aduce la existentă prin naştere decât 
ceva supus în parte caracterului creat, atunci nu va putea învinge nici interior 
ceea ce a născut, supus în parte creatului. 

care, socotesc că nu poate ajunge mintea ?E o speculaţie nouă şi 
lipsită de evidenţă. Socotesc că e necesar să ţinem seama de o de¬ 
monstraţie clară în judecăţile desipre acestea. Dar oricine poate vedea că 
această faptă vicleană a lor este produsul unei construcţii meşteşugite 
în mod artificial în scopul rătăcirii. De fapt, lucrând cu neevlavie şi 
cugetând cu totul neraţional, au jignit pe Fiul, scoţându-L cu îndrăz¬ 
neală primejdioasă din deofiinţimea cu Dumnezeu Tatăl, acordându-I 
cu neruşinare o mică glorie şi oferindu-I liniştit o modestă cinstire 
între cele create, _ dar închizându-I trecerea la ceea ce e suprem, ca să 
nu fie înţeles Dumnezeu după fire. Astfel li dăruiesc un loc de mijloc, 
măsurîndu-I atâta slavă, câtă hotărăsc ei. Făcându-sO deci ca un fel de 
legislatori şi arbitri în acestea, cugetă şi definesc pe Fiul în cele ce 
nu poate să fie. Ca nişte autori de statui şi ca unii ce au câştigat 
un renume în arta. aceasta, sculptând în lemn sau în piatră figuri ome¬ 
neşti, apoi- înfrumuseţându-le după aceea cu podoabe adause, fie cu 
plăci de aur, fie cu decorul altor culori frumoase, ca să seducă mintea 
privitorilor, nelăsându-i prin această artă să se bucure de cele interioare 
şi ascunse, ci conyingându-i să se veselească mai degrabă de cele mai 
puţin importante şi de strălucirile trecătoare şi exterioare ; în acelaşi 
fel, socotesc, ca şi aceştia, că desenând ca o umbră un simulacru ăl 
Mijlocitorului, amăgesc mintea celor mai simpli şi răpesc pe cei ce nu 
sunt în stare să pătrundă în mod precis dincolo de cele prezentate cu 
viclenie şi născocite cu perversitate. 

B. Foarte bine ai spus. 

A. Ar trebui deci ca ei, dacă ar voi să se folosească de raţiune şi 
să cugete drept şi să aibă o opinie -corectă, să nu nălucească despre El 
cele neouvenite şi să nu încerce să construiască cele ce nu le admite nici o 
raţiune, să nu facă nici o declaraţie reprobabilă, care nu se poate înte¬ 
meia decât pe simple speculaţii, ci să primească ou sinceritate să înţe¬ 
leagă că Fiul este născut din Tatăl, adică din fiinţa Lui. Şi aşa vor avea 
învăţătura despre deofiinţimea Lui cu Tatăl exactă şi neprefăcută, dat 
fiind că Dumnezeu Tatăl L-a mărturisit pe Fiul cu adevărat Fiu, 
zicând : «Acesta este Fiul Meu cel iubit, întru Care am . binevoit » (Ma¬ 
tei 17, 5). Pentru ce nu e văzut aşa, ci mai degrabă strigă : «Acesta este 
Mijlocitorul», dacă îl ştiau ca fiind un Mijlocitor, cum îl gândesc ei, 
deşi ar fi spus foarte bine şi aceasta ? Căci L-ar ifi arătat prin -aceasta 
devenit Mijlocitor. De aceea Fiului întrupat, Dumnezeu Tatăl I-ar fi 
putut spune în mod potrivit şi Mijlocitor. Dar spune-mi şi aceasta în 
mOd clar : -au căzut ei în atâta prostie, că nu-L recunosc nici ca Fiu ? 

48. E cu adevărat o născocire delirantă de spaţii, sau de trepte ale existentei, 
socotinţa că poate fi ceva ce în parte este necreat şi în parte creat. 

Înţelesul termenilor Fiu şi născut 

B. Ei spun că este Fiu şi S-a născut, ruşinându-se, pe cât mi se 
pare, deşi se opun pe faţă şi cu neruşinare deschisă, cum s-ar spune, 
tuturor Sfintelor Scripturi. El nu provine, după ei, din însăşi fiinţa 
Tatălui, nici nu socotesc că trebuie să primească şi să cugete faptul 
naşterii. ■ 

A. Ei se conving deci pe ei înşişi să dea un sens plăsmuit numelui 
de Fiu şi naşterii şi ei conving şi pe alţii să cugete aşa. Căci le scot, 
precum vezi, din fiinţa lui Dumnezeu Tatăl, coborând modul adevărat 
al naşterii şi lipsind pe Unul Născut de calitatea de Fiu al Lui prin 
fire. Dar dacă ei sunt subtili şi pătrunzători, cum se socotesc, şi iubi¬ 
tori de nuanţe, cum au trecut, fără să simtă cum se cuvine, pe lingă - 
faptul că nesocotesc totodată şi însăşi firea lui Dumnezeu Tatăl, odată 
ce susţin că nu posedă fecunditatea şi o golesc de puterea de-a naşte, 
ale cărei chipuri s-au întipărit în firea celor create, făcând ca aceasta 
să conceapă şi să producă roduri ? 

B. Dar poate vor răspunde la aceasta prin aceea că dacă termenul 
de naştere este adevărat, numaidecât în toate cele ce i se aplică, e ne¬ 
cesar să se primească şi să se cugete milioane cele născute din Dumne¬ 
zeu Tatăl. Căci s-a spus undeva despre cei din Israel : «Fii am născut 
şi am crescut» (Isaia 1, 2). 

A. Iată cuim aflăm «oameni care se scuză în păcatele lor şi se 
înclină spre cuvinte viclene», după cum cântă fericitul David în Psalmi. 
Dacă Fiul ar fi mărturisit în general altceva decât este şi s-a crezut de 
noi, apoi a primit ca noi numele de fiu şi cel de nâs'out, n-ar fi nici o 
piedică să socotim că şi despre El s-au spus într-un mod abuziv acestea. 
Dar ei au forţat adevărul şi, pe cât depinde de ei, l-au strămutat în 
mod mincinos spre altă fire, spre a-L socoti Mijlocitor. De aceea trebuie 
convinşi, şi nu pe jumătate, că au alcătuit un basm, care este o flecă¬ 
reală deşartă. Pentru ce nu sfârşesc, mizerabilii, să-L scoată din 
transcendenţa fiinţială şi nu se descurajează să-L insulte cu nişte false 
demnităţi pe Cel ce este cu adevărat din Tatăl ? Căci nu fiind în ceata 
şi în treapta noastră, dar nici în egalitate cu cele create, a fost chemat 
Unul Născut la slava de Fiu. Şi această numire nu J I procură nici o 
superioritate făcută. Departe de aşa ceva. Dacă ar fi aşa, ar fi pus în 
rândul fiilor după har, şi ar fi închis în graniţele creaţiei. Dar acestea 
sunt flecăreli, născociri şi o grămadă de blasfemii. Unul Născut n-a 
binevoit să fie numărat între fiii adoptaţi,, ci S-a cunoscut având 
transcendenţă dumnezeiască negrăită peste toate şi demnitatea ade¬ 
vărată a filiaţiei. Şi aceasta o poţi afla uşor, ţinând seama de ceea ce 

spune iudeilor despre Moise şi despre sfinţii prooroci ; «Dacă i-a numit 
dumnezei pe aceia către care a fost cuvântul lui Dumnezeu — şi Scrip¬ 
tura nu poate ii desfiinţată —, despre Acela pe care Tatăl L-a sfinţit şi 
L-a trimis în lume, voi ziceţi: Tu huleşti, fiindcă am spus: sunt Fiul 
lui Dumnezeu ?» (Ioan 10, 35—36). De fapt, dacă aceia către care a 
fost cuvântul lui Dumnezeu au fost declaraţi dumnezei şi fii, cum 
n-ar fi mai vârtos El însuşi Fiu şi Dumnezeu mai presus şi mai ade¬ 
vărat, El pentru care aceia sunt fii şi dumnezei ? Calitatea de Fiu nu 
este deci ceva adăugat la cea de Mijlocitor, ci acest nume arată că 
este de fapt aceasta, precum şi numele de Părinte, dat lui Dumnezeu 
Tatăl. Căci Tatăl este Tată, pentru că a născut pe Fiul. Şi Fiul este 
iarăşi Fiu, pentru că a fost născut de Tatăl. Din cauza aceasta, cum 
socotesc, deşi tălmăcim prin foarte mulţi termeni bunătăţile ce aparţin 
firii dumnezeieşti şi ajungem la o modestă cunoştinţă a lor, nu vom 
putea reda prin ele conţinutul deosebit al filiaţiei şi al paternităţii, 
deşi prin aceşti termeni arătăm în chip drept însuşirile de nerespins ale 
Amândurora 49 

B. Ce vrei să spui ? 

A. îţi voi răspunde cu plăcere, pentru că vrei să ştii. Obişnuim,' 
socotesc, să indicăm în mod îndoit însuşirile fiinţiale superioare ce 
aparţin firii dumnezeieşti. Căci ele sunt cunoscute de noi fie din cele 
ce este, fie din cele ce nu este r>0 . Astfel spunând că e viaţă şi numind-o 
lumină, vorbim în chip adevărat despre ea, pornind de la cele ce este. 
Iar spunând că nu este stricăCioasă, nici văzută, vorbim despre cele ce 
nu este, căci nu e adevărat că sensul cuvintelor nu arată că este mai 
presus de stricăciune (corupţie) şi de putinţa de-a fi văzută de cineva ? 

B. E adevărat. 

A. Deci dacă cineva va spune că Dumnezeu Tatăl este viaţă şi . 
lumină şi că pe lângă acestea este incoruptibil şi nevăzut, nu vom socoti 
că acela este în ordine, dacă se va hotărî să judece drept, să atribuie 

49. Atât Tatăl, cât şi Fiul sunt buni, atotputernici, veşnici, dar ceea ce este 
Tatăl deosebit ca Tată şi Fiul deosebit ca Fiu, nu se exprimă prin termenii acelor • 
însuşiri, ci fiecare prin nume deosebite de Tată şi de Fiu. Acestea nu sunt nume 
comune. Acestea arată raportul special în care se află imul faţă de altul, deci o 
legătură între Ei, în care fiecare aduce ceva propriu. 

50. însuşirile firii dumnezeieşti le cunoaştem fie în mod catafatic, sau prin 
afirmare, fie în mod apofatic, sau prin negare. Catafatic îl numim spunând că e 
atotputernic; apofatic, spunând că e nestricăcios. însuşirile pozitive (catafatice) I le 
atribuim pornind de la unele însuşiri pozitive din lume, cele negative, pornind de 
la unele aspecte negative din lume. li zicem viaţă, pornind de la viaţa din lume, 
li zicem nestricăcios, pornind de la stricăciunea din lume. Dar şi prin atributele 
negative, Ii atribuim ceva pozitiv. Nestricăcios arată puterea Lui de-a nu se 
corupe. 

acestea şi firii Fiului, indicând prin termeni egali şi pe Dumnezeu 
Cuvântul cel ieşit din Tatăl ? 

B. Da. 

A. Iar dacă I-ar spune cineva împărat şi ar voi să-L cinstească cu 
toate măririle prin care putem împodobi firea dumnezeiască, nu vom 
spune că şi Fiul are parte de ele ? 

B. Cum nu ? 

A. Deci e un lucru ou totul prostesc de-a se îndoi cineva că toate 
cele ale slavei şi ale transcendenţei, sunt comune Ambilor. Nu minte 
nicidecum adevărul, adică Hristos,' când zice către Tatăl din ceruri : 
«Toate ale Mele sunt ale Tale, şi ale Tale ale Mele, şi am fost proslăvit 
întru ei» (Ioan 17, 10). Dacă deci în planul demnităţii, ca şi în celelalte, 
se spune că Tatălui I se cuvine să fie Tată şi Fiului să fie Fiu, spune-mi 
ce ne împiedică şi ce ne opreşte să înlăturăm deosebirea între cele două 
nume şi să numim pe Amândoi Taţi şi Fii, ca primind în grad egal 
cinstirile comune şi fiind încununaţi în măsură egală cu demnităţile 
supreme ? 51 

B. Este cu totul nepotrivit a spune şi cugeta aceasta. Tatăl nu 
poate fi altfel decât ceea ce este, adică Tată. Şi Fiul la fel. Căci rămâne. 
Fiu şi nu poate fi înţeles ca Tată. 

A. Foarte^ drept şi adevărat spui, Ermia. Vei aproba deci şi vei 
lupta pentru ideea care arată clar că numele părinţenie nu înseamnă o 
demnitate (o însuşire) deosebită acordată Tatălui — căci socotesc că 
trebuie să ne exprimăm astfel, preferând faţă de ceea ce se cuvine, 
indicarea necesară a realităţii 52 ; nici numele filiaţiei {o demnitate 
deosebită acordată) Fiului, cum e în cazul celor spuse despre Amândoi : 
viaţă, lumină şi cele din ordinea acestora. Ci este un nume propriu fie¬ 
căruia, arătând cum este. 

B. E foarte bine spus. 

A. Faptul că înţelesul acestor nume înlătură în oarecare fel con¬ 
fuzia şi cere să li se afle cu adevărat o stare stabilă, face pe fie- 


51. Se întreabă: dacă toate însuşirile superioare se cuvine să fie atribuite 
atât Tatălui, cât şi Fiului, nu se cuvine să fie atribuite şi demnităţile de Tată 
şi de Fiu Ambilor ? 

■ 52. Numele de Tată nu indică demnitatea unei însuşiri deosebite a dumnezeirii, 
nici cel de Fiu. Pe de altă parte, întrucât fiinţa sau firea nu există decât în 
ipostase sau persoane, actele prin care se constituie ele sunt date normal tot 
în fiinţă. Dar în alt fel. E o taină care le deosebeşte. Dar numai această combinare 
tainică dă un sens existenţei. O natură fără persoane, n-ar avea nici un sens; 
persoane neunite într-o fire comună, ar menţine o diviziune mărginită şi fără iubire. 

care din ele să indice un mod de existenţă deosebită. Astfel Tatăl este- 
Tată, şi nu Fiu, pentru că a născut. Iar Fiul este Fiu, şi nu Tată, pentru 
că S-a născut. Să încercăm deci, dacă voieşti, să desprindem un mo¬ 
ment, prin cugetare şi cuvânt, Tatălui calitatea de Tată şi Fiului pe cea 
de Fiu şi să cugetăm, prietene, cum am putea în acest caz să conturăm 
aparte persoana fiecăruia din cei doi. Oare spunându-i Dumnezeu sau 
viaţă, sau nestricăcios, sau nevăzut, sau împărat ? Dar ceea ce s-ar 
indica în acest caz nu ar distinge pe unul de altul. Căci dacă este ade¬ 
vărat despre amândoi, cum ar face clară ceea ce distinge ceea ce se 
cuvine fiecăruia ? Tatăl e arătat în mod unic şi cu adevărat, cugetând 
că naşte. Iar Fiul în mod unic şi cu adevărat cugetat ca născut. E pro¬ 
priu fiecăruia ceea ce şste numai al Lui, deşi toate celelalte se spun în 
mod indistinct desipre Amândoi. Căci acestea s-au luat din ordinea 
demnităţilor firii, pe când celelalte nu sunt astfel, ci arată pe Cel ce 
naşte, iar alta pe Cel Născut. 







CUVÂNTUL II 


Fiul este coetern cu Dumnezeu Tatăl 
şi născut din El după fire 

A. Deci nu e adevărat să se spună, Ermia, că cuvântul adevărului 
este simplu şi îşi are locul cel mai bun în inimile simple şi că este 
cu mult mai dulce ca mierea ostenelii albinelor ? Că faptul este ade¬ 
vărat, ne va convinge dumnezeiescul David, zicând către Dumnezeu, 
Mântuitorul tuturor : « Cât de dulci sunt gâtlejului meu cuvintele Tale, 
mai mult ca mierea în gura mea» (Bs. 118, 103). 

B. Da, spun şi eu că cuvântul adevărului, în simplitatea lui desă¬ 
vârşită este mai dulce decât mierea. Dar cum putem înţelege modul 
simplităţii în tema de faţă ? 

A. Ce altceva ne-ar putea arăta că cuvântul adevărului este simplu, 
decât faptul că este liber de gânduri cu multe întortocheli ? Nu este în 
el o simţire aspră şi cu înţeles lipsit de bunăvoinţă, înclinat spre răutate, 
ci făcând din' vigoarea lui nu un mijloc de arătare a adevărului de 
folos, ci de nu puţină pagubă a ascultătorilor. Tu poţi, de voieşti, să 
vezi în chip luminos că cuvântul meu nu se abate de la ceea ce se 
cuvine, de priveşti la erezia lui Arie şi a celor din jurul lui, a celor 
cărora socotesc că e bine să li se spună : «De-şi va schimba un etiopian 
pielea şi o panteră împestriţările ei, veţi putea să faceţi bine şi voi, 
care v-aţi deprins cu cele rele» (Ier. 13, 23). Căci socotesc că mintea 
vrăjmaşilor nu se deosebeşte întru nimic de o panteră. Căci aceea, 
împestriţată în mod variat, poartă pe sp>ate un amestec de culori de 
toate formele ; iar aceia au mintea însăşi dezordonată şi nearmonizată 
şi scot din inima lor cuvinte pretenţioase. « Săgeată ce răneşte este inima 
lor, viclene sunt cuvintele gurii lor. Aproapelui său îi grăieşte de pace 
şi în sine are duşmănie» (Ier. 9, 8). Ei se prefac că nu se opun în nici 
un fel slavei Celui Unuia Născut. Dar II rănesc ca printr-o sabie ascu¬ 
ţită prin cuvintele rele şi greu de suportat ce le ies de pe limbă. 

B. De ee cuvinte vorbeşti ? 

A. Foarte drept numesc Fiu pe Cuvântul Unul Născut al lui Dum¬ 
nezeu şi nu refuză să-L mărturisească astfel împreună cu noi, nici că 
a fost născut. Dar ei strâmbă cuvântul adevărului, întorcând cu impie- 

tate slava Lui spre tot ce e contrar şi strămutându-L spre o oarecare 
altă fire decât cea cugetată în Tatăl, soeotiridu-L ca exterior şi de altă 
fire, sau, mai bine zis, ou totul în afara relaţiei prin fire ou Cel de care 
se spune că L-a născut, dar care, după ei, nu L-a născut r,: l Iar plăcân- 
du-le să atingă acest grad de nebunie, aş spune că nimic altceva nu 
le-o poate pricinui decât aceasta. 

B. Care ? 

A. A-şi încrunta sprâncenele şi a crede că ştiu să cugete şi să spună 
lucruri mai negrăite ca alţii şi a se folosi de întreceri verbale, nutrite 
de meşteşugiri părute sisifice şi de rafinate răsuciri mintale în orice 
sens, ca una ce încearcă să pună stăpânire cu putere peste cei ce s-au 
hotărât pentru o viaţă de simplitate înţelegătoare. Ei şi-au rezemat 
sufletele pe înţelepciunea lumii (Isaia 36, 6) şi adună grămezi de cuge¬ 
tări false în aşa fel, că nu miai pun, după părerea mea, nici un preţ pe 
datoria de-a nu greşi faţă de dreptatea dogmelor. Ei nu înţeleg că acea 
grupă a urmaşilor lui Aaron a fost arsă pentru a fi adus pe altar, 
contrar voii lui Dumnezeu, un foc străin (Lev. 10, 1—3) şi nu au voit să 
înţeleagă strigarea Legii : «Şi să nu bagi urâciune în casa ta, ca să nu 
fii anatema ca şi aceia. Şi cu îngreţoşare să te îngreţoşezi şi cu urâ¬ 
ciune să urăşti, că anatema este» (Deut. 7, 26). Căci este cu adevărat 
un foc străin, neplăcut lui Dumnezeu, mişcarea fierbinte a minţii, plină 
de înţelepciunea drăcească şi arsă de Sfintele Scripturi. Şi iarăşi urâ¬ 
ciune este idolul plăsmuit în chip de dumnezeu. Aşa îl plăsmuiesc şi 
aceia pe Fiul, împodobindu-L cu o slavă strălucitoare şi de formă dum¬ 
nezeiască, dar neadevărată, dându-I un chip asemănător cu Dumnezeu 
prin numiri mincinoase şi termeni pretinşi dumnezeieşti. Căci a spune 
că S-a născut şi a-L numi Fiu, dar a nu-L socoti că S-a născut şi că 
este Fiu după fire, ce este dacă nu aceasta ? Dar pentru noi comoara 
este în vase de lut (II Cor. 4, 7), adevărul ne este souimp, chiar dezvelit 
de toată înţelepciunea lumească şi drăcească 54 . 

B. De fapt, ai spus foarte bine : El ne este adevărul scump. Dar te 
rog, fă şi o cercetare a ideilor acelora despre Tatăl şi Fiul. 

53. Il numesc şi arienii pe Hristos Fiu şi Unul Născut, ca să poată înşela 
pe oameni, dar nu-L socotesc provenit din fiinţa Tatălui,, nici Unul Născut în sens 
propriu, ci deofiintă imediat subalternă şi mai degrabă creatura cea mai înaltă, 
Confundă noţiunile de născut şi creat şi cea de Fiu cu cea mai înaltă creatură, 
ca să nu mal spunem că nu-L socotesc creat din nimic, ci făcut dintr-o fiinţă in¬ 
ferioară. Era un panteism acoperit în fraze creştine. 

54. Hristos este pentru credincioşi comoară (nemăsurată) nemărginită în vase 
de lut, căci este atât pentru că este Fiul lui Dumnezeu cu adevărat în trup. din 
pământ. Dar arienii Ii afirmă deofiinţimea cu Tatăl intr-un cuvânt simplu, şi. nu 
creştinesc, un chip nedumnezeiesc al Lui, dar prin rafinate speculaţii filosofice. 

A. Da, ştiu că aceasta ar fi de mare folos. Şi fiindcă socoteşti că 
acest lucru este foarte bun, vino, ca, părăsind malul nostru, să pornim, 
oum spun poeţii elinilor, în corabie cu cercetarea noastră, ca o corabie 
în largul mării. 

B. Să pornim deci. 

Implicaţiile termenului «nenăscut» 

(punctul de vedere logic) 

A. Că numele, şi faptul, de Tată este propriu lui Dumnezeu Tatăl, 
am stabilit-o prin cele expuse mai înainte. Şi aceasta datorită nu altui 
motiv, decât pentru că a născut din Sine pe Fiul. Iar cauza pentru care 
numele de Fiu este propriu Fiului, am arătat că este faptul că S-a 
născut din Dumnezeu Tatăl. Această opinie ne-a apărut mai presus 
de orice cârtire. 

B. Aşa ne-a apărut, desigur. • Totuşi, voi spune că m-am temut şi 
m-am tulburat, întrebându-mă unde vom ajunge urmând acest curs de 
idei. Căci, gândeşte-te, că un om sucit ar putea spune : Dacă lui Dum¬ 
nezeu Tatăl îi este propriu numele şi faptul de Tată pentru că a 
născut, iar Fiului, cel de Fiu, pentru că S-a născut, şi, spunînd adevărul, 
prefacerea celor indicate nu poate fi admisă între ele, căci Tatăl va fi 
pururea Ţâţă, neschimlbându-se în Fiu, dar şi Fiul Fiu, nestrămutân- 
du-se în Tată, propriu Tatălui fiind nenaşterea, odată ce propriu Fiului 
este naşterea. Şi fiindcă este cu adevărat altceva a fi în mod nenăscut 
decât a fi în mod născut, vor fi Ei înşişi în mod diferit, deci este impo¬ 
sibil de a-I cugeta pe Amândoi în aceeaşi situaţie în mod neschimbat. 

A. Atunci ce pot face iarăşi aceştia decît să falsifice frumuseţea 
simplităţii cugetării creştine, cum falsifică unii şi moneda de aur ? 
Observă cum schimbă cuvântul drept al adevărului şi, bucurându-se de 
născocirile unei false înţelepciuni, socotesc în graiul lor umflat, să 
doboare mărirea Domnului, ca îngâmfatul Goliat 55 . 

B. Aşa este. Dar află că spunând aceasta, întăresc cele ce le-am 
spus adineaori. 

A. Dar oricine poate vedea că aceia s-au întors de la înţelegerea 
cuvenită şi de la buna cugetare şi de aceea âu nevoie să-şi plângă ei 
înşişi lipsa lor de învăţătură, dacă susţin că au dreptate şi se fac ase¬ 
menea celor ce socotesc să spună : « Pus-arn minciuna nădejdea noastră 
şi cu minciuni ne-am acoperit» (Isaia 28, 15). Precum socotesc, ei ignoră 

55. Arienii reducând pe Hristos la simpla însuşire a născutului, ca opusă 
Tatălui nenăscut, II golesc de dumnezeirea cea deofiinţă cu a Tatălui. Ei se în¬ 
cred în speculaţiile lor umflate, socotindu-le ca pe un alt 'Goliat gata să doboare 
pe Hristos. ■ ' ' 

4 — sfântul Chirii al Alexandriei 

întâi că nenăscutul şi Tatăl nu au acelaşi înţeles. Căci o existenţă care 
e tată, nu e numaidecât şi nenăscută. Nici una care este nenăscută nu este 
şi tată. Sau dacă nu este aşa, vor fi multe existenţe nenăscute, pentru 
că sunt mulţi taţi. Căci altfel cercetarea ne-ar arăta că fiind milioane 
de taţi, ar fi tot atâtea milioane de nenăscuţi. Pe de altă parte, dacă am 
cerceta firea existenţelor şi am cunoaşte pe cât se poate raţiunea fie¬ 
căreia, am vedea că nu toate au venit la existenţă prin naştere 50 . Deşi 
raţiunea acestor minţi sucite e foarte rece şi slabă, nu poate indica un 
singur nenăscut. Căci există o mulţime de nenăscute şi altele după fire şi 
prin deosebirile după specie. Ce-ar spune deci dacă i-ar întreba cineva : 
ce vrea să indice numele de tată ? Oare că n-a fost născut de cineva, 
sau mai degrabă că a născut. 

B. Socotesc, că a născut. 

A. Foarte drept. Dacă deci legea paternităţii (părinţeniei) a avut 
ca rezultat să ridice numaidecât pe toţi taţii la starea de a fi în mod 
nenăscut, pentru ce n-am fi şi noi ridicaţi la starea de-a fi în mod nenăs¬ 
cut, odată ce suntem arătaţi ca taţi ? Dacă, dimpotrivă, rînduiala 
firii nu ne pune la această înălţime, ci ne face să avem şi noi odrasle 
născute — şi nu poate fi altfel —, pentru ce, desfiinţând adevărul, spun 
că e proprie lui Dumnezeu Tatăl nenaşterea, deşi numirea de tată nu 
poate indica nigi în cazul nostru altceva decât numai că a născut ? 57 . 

B. Dar socoteşte ce ar trebui să spunem noi, dacă s-ar gândi cineva 
să ne întrebe dacă Dumnezeu Tatăl este născut sau nenăscut ? 

A. Aş spune, după o cugetare fără reproş, că este nenăscut, dar nu 
pentru că e Tată, de aceea e şi numaidecât nenăscut, ci pentru că nu 
S-a născut de către cineva. Dar întrucât este în mod nenăscut, având 
din El şi în El în mod născut pe Fiul propriu, pentru aceasta se numeşte 
şi Tată. 

B. Să fie aşa, se spune, dar a fi în mod nenăscut, va fi altfel decât 
a fi în mod născut, deci nu pot fi cugetaţi ca identici. Căci dacă nu-I 
vezi astfel, ci îi socoteşti identici, trebuie admisă între Amândoi o pre¬ 
facere indistinctă şi proprietatea numelor Tatălui trebuie socotită apar- 

56. De fapt nu sunt multe nenăscute, dar numai Unul este fără cauză. E 
Tatăl. Arienii confundau Persoana supremă cu o esenţă impersonală. Ii spuneau 
acesteia nenăscută. Dar aceasta îi făcea să nu înţeleagă că poate fi un Născut, din 
cel Nenăscut, Împărtăşindu-Se şi El de necauzarea Aceluia, care e astfel Nenăscut 
şi unic Nenăscut, cum nu mai sunt altele, oricât ar fi şi ele nenăscute. 

57. Desigur, Dumnezeu Tatăl nu înseamnă numai că a născut pe Fitil, ci şi 
faptul că El n-a fost născut. Căci dacă ar fi fost născut, n-ar fi numai Tată, sau 
Tată prin excelenţă. Ca să fie numai Tată, trebuie să fie de fapt şi nenâscut. In 
Dumnezeu, Tatăl are unite aceste două proprietăţi personale. Arienii le despărţeau, 
pentru a face o deosebire de fiinţă între Fiul care Se naşte şi Tatăl care e ue- 
născut. Din faptul că Fiul e născut, ei trăgeau concluzia unei deosebiri de fiinţă 
între El şi Tatăl cel nenăscut. 

ţinând la fel Tatălui şi Fiului, ca şi nestricăciunea, invizibilitatea şi ce¬ 
lelalte. 

A. E neîndoielnic şi admis de toţi că altceva este a fi în mod ne- 
^ăscut şi altceva în mod născut. Şi noi nu desfiinţăm ordinea cuvenită 
şi adevărată. Dar deosebirea aceasta a numelor nu indică o alteritate 
în Dumnezeu ca Dumnezeu, ci ea înseamnă numai că Tatăl nu este ast¬ 
fel, adică nu e născut. Ce răspund la aceasta cei ce spun că toate se 
amestecă între ele, deşi pretind că au minte ascuţită în acestea, înăl- 
ţându-şi sprâncenele şi îngâmfându-se foarte ? 

B. Deci lui Dumnezeu Tatăl îi aparţine aceasta ca accident ? 

A. Câtuşi de puţin. Căci îndată ce se cugetă Dumnezeu şi odată cu 
El toate ale Lui, nu se poate cugeta ceva ca un accident în El. Şi să 
nu te miri, căci şi în noi înşine se poate vedea de cei ce voiesc, aceasta 
fără greutate. Căci deşi avem existenţa în timp, ne naştem şi în mod 
nedespărţit cu însuşirile noastre fiinţiale. Deci nimic nu se poate cugeta 
în mod cuvenit în Dumnezeu având caracter accidental 5S . Şi dacă cele 
accidentale şi însuşirile ce există prin fire în fiinţele unora, nu există 
prin ele înseşi, dintr-o determinare proprie, cum le cugetăm în om sau 
în altele din existenţe, ci se văd mai degrabă în jurul fiinţelor celor 
existente, sau în ele, ce loc ar putea ocupa în Dumnezeu nenaşterea? 
Căci dacă nenaşterea este ceva prin ea însăşi şi constând într-o exis¬ 
tenţă proprie, ea deşi este, cum zic aceia, proprie lui Dumnezeu Tatăl, 
va fi altceva decât Cel căruia îi este proprie. Fiindcă ceea ce este a 
cuiva, dar există ca o subzistenţă proprie, este altceva decât cel a căruia 
este.. Şi astfel s-a dublat firea simplă a Tatălui, fiind compusă din Tatăl 
şi nenaşterea. Dar trebuie să acordăm atenţie nu înţelepciunii aparente 
a acelora, ci cuvintelor Mânuitorului, care cunoaşte foarte bine firea Sa 
şi a Celui ce L-a născut. Şi El nu L-a numit niciodată nenăscut, ci Tată. 


58. Deşi nenaşterea Tatălui şi naşterea Fiului nu sunt însuşiri comune ale 
fiinţei, ci proprietăţi prin care se disting ca Persoane, totuşi eie nu sunt acci¬ 
dente, cum nu e nici la oameni oaLitatea de a se naşte şi de-a naşte accident. 
S-a'r putea spune că naşterea oamenilor e o calitate a fiinţei, dar o calitate care 
aduce la existenţă persoane distincte. Dar în Dumnezeu, nenaşterea Tatălui şi 
puterea de-a naşte pe Fiul nu sunt însuşiri comune ale fiinţei, ci proprietăţi distincte 
ale Persoanei Tatălui, precum e şi naşterea Fiului o proprietate prin care vine la 
existentă Persoana Fiului. S-ar putea spune că proprietăţile care dau existenţă 
persoanelor fac ca fiinţa să dureze ca existentă reală în persoane prin proprietăţi 
personale. Deci acestea tin şi de fiinţă, dar şi de persoane, sau sunt ceva care unesc 
în ele fiinţialul şi personalul. La oameni nu poate continua să existe fiinţa decât 
în persoane, prin naştere, dar la Tatăl, şi prin nenaştere. De altfel toate cele fiinţiale 
primesc în persoanele umane şi o notă personală, afară de capacitatea câştigată 
prin muncă specială (cultura deosebită a cuiva, de ex.), care are un caracter 
accidental. Dar nici aceasta nu e lipsită de o bază în fiinţă. în Dumnezeu însă 
nu e nimic accidental. 

B. « Stoarce laptele şi vei avea unt », ne spune cuvântul lui Solomon 
(Prov. 30, 33)) Şi sentinţa este, precum mi se pare, înţeleaptă. Căci a 
stimula mintea spre trebuinţa de-a spune ceva din cele necesare, când 
e îmbătată de gânduri negrăite şi plină de învăţături dumnezeieşti, nu 
înseamnă, după părerea mea, altceva decât a dori să se sature, ca de un 
lapte, de cugetări care tind fără măsură spre evlavie. Deci, dacă în¬ 
gădui, mă voi arăta astfel, prezentându-ţi mereu ca o provocare ceea 
ce mi se pare că e contrar, din râvna de-a înţelege ceea ce doresc. Răs- 
punde-mi deci şi la această întrebare : Nu ştie deci Fiul că Tatăl este 
nenăscut ? 

A. Ba da. Nu voi nega niciodată. Nu voi fi prins niciodată opunân- 
du-mă celor evidente. Dar îl ştie nenăscut, ca şi incoruptibil şi nemuri¬ 
tor şi invizibil. Dar n-a menţionat nici una din acestea. însă L-a numit 
Tată, zicând : « Părinte Sfinte, păzeşte-i pe ei întru adevărul Tău » 
(Ioan 17, 11). Şi iarăşi: «Te slăvesc pe Tine, Părinte, Doamne al cerului 
şi al pămîntului», (Matei 11, 25). Şi la fel : «Eu am ieşit de la Tatăl şi 
am venit» (Ioan 16, 28). Şi ce să mai spunem? Când a rânduit le¬ 
gea Botezului şi a pus la început temelia credinţei neîntinate pentru 
toţi cei de sub soare, nesocotind nici acelea şi netrecându-le cu vederea, 
înţeleg : nestricăoiunea, nenaşterea şi celelalte poruncind să se boteze 
«în numele Tatălui şi al Fiului şi al Sfântului Duh». După părerea mea 
nu a lăsat de o parte cele prin care trebuia măcar cât de puţin 
să ne arate pe Sfânta Treime, dar a ales şi a preferat să ne înfăţişeze 
cât mai dar existenţa proprie a fiecăruia, din cele pe care le indica. 
Căci primul lucru ar fi constat în a arăta însuşirile comune ale între¬ 
gii dumnezeiri. Iar aceasta ar fi însemnat să se spună cele ce aparţin 
prin fire fiinţei supreme şi a numi firea dumnezeiască printr-un singur 
termen, ca să se înţeleagă Sfânta Treime aflându-se întreagă într-o 
unică dumnezeire, deci încă nu distinctă în Persoana fiecăreia în parte. 
Spunând Tatăl, Fiul şi Duhul Sfânt, nu porneşte de la indicarea a ceea 
ce este în mod indistinct firea întreagă a dumnezeirii, ci de la cele din 
care se cunoaşte Sfânta Treime ca o fiinţă identică. în ipostasuri deo¬ 
sebite. Expresia dă fiecărei existenţe gândite numele care I se cuvine 
şi prezintă ca ipostasuri deosebite cele unite în mod fiinţial. Cugetă ca 
rădăcina supremă, dincolo de care nu este absolut nimic, pe Tatăl, iar 
ca pe Cel provenit şi născut din rădăcina supremă, primeşte pe Fiul — 
un Fiu care nu şi-a primit în aceeaşi treaptă cu cele făcute facerea în 
timp, care nu-şi arată frumuseţea propriei firi aflându-Se într-o treaptă 
inferioară celei a Tatălui, ci fiind deodată şi coetern şi egal în toate 
cu Acela, lipsit doar de faptul de-a naşte. Căci aceasta I se cuvine nu- 







DESPRE SFANTA TREIME 


53 


mai lui Dumnezeu Tatăl. Iar numele de Duhul Sfânt .11 vei da Celui 
ce se revarsă prin fire din Dumnezeu Tatăl prin Fiul» arătându-ne sub 
chipul suflării existenţa Sa 59 . Făcând aşa, vei păstra proprietatea celor 
trei ipostasuri dară şi neconfundaită în existenţe proprii, atribuindu-le 
totuşi firii celei una şi de o fiinţă, împărăteasa tuturor. 

B. Foarte bine ai grăit. Nu putem să nu cugetăm aşa. Dar ei spun 
totuşi că prin termenul nenăscut se defineşte în mod special firea lui 
Dumnezeu Tatăl. Astfel le apare uşor faptul că Fiul este de' altă fire, 
dacă a fi născut nu este acelaşi lucru cu a fi nenăscut. 

A. Dar, o, iubiţilor, le-am putea spune şi noi, în mod cuvenit, dacă 
ei spun că firea Fiului e definită prin faptul de a fi născut, atunci El 
este prin aceasta de altă fire şi străin de fiinţa Tatălui. Dar ce rezultă 
de aici ? Cumplite urmări ale nebuniei ; vor îndrăzni să afirme opinii 
rău sunătoare despre fiinţa Unuia Născutului, vor clătina şi coborî pe 
Cel ce este Cel mai sus, deşi El zice clar către noi, ca cei făcuţi : «Voi 
sînteţi de jos», iar despre ipostasul propriu : «Eu sunt din cele de sus » 
(Ioan 8, 23). Cum cineva care e sus, coboară de sus la ceea ce e jos şi 
străin de el, îi este uşor să înţeleagă oricărui om care gândeşte. Dar nu 
se va admite că precum tot cel nenăscut are o raţiune comună cu tot 
cel nenăscut, întrucât e nenăscut, aşa urmând firul raţionamentului nu 
se va recunoaşte că cel născut este egal şi asemănător tot celui născut ? ' ,0 . 

B. Cum ne-am îndoi de aceasta ? Raţionamentul este în amândouă 

cazurile de necontestat. ... - 

A. Deci, nu vei spune, Ermia, că e clară lipsa de evlavie ? Sau 
că speculaţia înşelătoare a adversarilor poate fi neobservată, cu toată 
frumuseţea plăsmuită şi lucitoare prin cuvinte părute dumnezeieşti, ca 
să poată abate mintea celor mai simpli, dar purtînd în ea cea mai urâtă 
blasfemie ? Căci Fiul ne-a fost coborit la treapta de făptură şi Cel în 
care voim «să ne mişcăm şi sântem» (Fapte 17, 28), S-a socotit între 
cele supuse facerii şi stricăciunii. Căci dacă numele de născut este după 
aceia definiţia Fiului şi primim cuvântul ca definind fiinţa, El va avea, 

59. Nu e vorba aici de «purcederea din Tatăl prin Fiul» în existenţa veşnică 
a Persoanelor Sfintei Treimi, ci de trimiterea Lui de la Tatăl prin Fiul întrupat 
oamenilor. Aceasta se vede şi din rândurile următoare, în care se afirmă că Fiecare 
îşi are proprietatea Lui personală neamestecată cu a Altuia: Tatăl naşte pe Fiul 
şi purcede pe Duhul Sfânt, Fiul Se naşte din Tatăl şi Duhul purcede din Tatăl. 
In orice caz, «revărsarea Duhului din Tatăl prin Fiul» nu poate fi înţeleasă ca 
purcederea Duhului din Tatăl şi Fiul, «ca dintr-un singur principiu», eum se afirmă 
în teologia catolică. Tatăl şi Fiul nu Se topesc într-un singur izvor al Duhului. 

60. Dacă Fiul n-ar fi deofiinţă cu Tatăl cel nenăscut, ci deofiinţă cu cei de 
jos, deosebit de Tatăl cel nenăscuţ, cum ar veni de sus? Dacă ar fi născut ase¬ 
menea celor de jos, sau «născuţi», n-ar mai veni de sus. 

întrudt se cugetă născut, acelaşi înţeles ca orice născut 6013 . Dar aceştia 
sunt milioane, sau nenumăraţi, incluzând cele mai de jos existenţe, în¬ 
ţeleg ţânţarul, musca şi cele mai de ruşine. 

B. Drept ai grăit. 

A. Pentru ce atunci II mai numesc şi Fiu, sau pentru ce mai soco¬ 
tesc că Dumnezeu e Tată, dacă n-a născut din veci pe Fiul cu adevărat 
din fiinţa Sa ? Deci să nu mai vorbească nici de Tată, nici de Fiu. Căci 
creştinii iubesc pururea adevărul. Faţă de vărsăturile acelora, oare n-ar fi 
mai bună tăcerea ? «Nu răspunde unui nebun după nebunia lui» (Prov. 
26, 4). Dar să nu caute să-şi sădească ideile fără reţinere şi în mod ne¬ 
înfrânat, ca într-un teren pustiu, în mulţime, făoîndu-şi un perete 
apărător din /frumuseţea cuvintelor, socotind că e greu de răsturnat 
raţionamentul produs de ei şi susţinut de silogisme ticăloase. Ci să 
pornim contra celor înarmaţi cu toate uneltele înşelăciunii şi vicleniei, 
luptând, aşa zicând, neânarmiaţi şi fără pavăză, dar ajutaţi de înţele¬ 
surile comune, având pe Hristos împreună luptător cu noi. Şi astfel îi 
vom învinge, cântând în mod potrivit, ceea ce s-a cântat prin glasul lui 
David : «Nu în acest arc voi nădăjdui şi nu sabia mea mă va mântui. 
Căci ne-ai mântuit pe noi de cei ce ne necăjesc şi pe cei ce ne urăsc pe 
noi i-ai ruşinat » (Ps. 43, 7—8). 

B. Luptă foarte bărbăteşte. Şi se va rândui lângă noi şi ne va în¬ 
soţi în luptă Stăpânul tuturor. 

A. Sunt cu multă râvnă. Căci nu trebuie şovăit. Dar socotesc că 
înainte de altele trebuie spus aceasta. 

B. Ce? 

A. Că spun prosteşte şi neiscusit că definiţia lui Dumnezeu este de-a 
fi nenăscut. Dar eu spun că definiţia lui Dumnezeu este cea care are 
puterea să pună limite (să definească). însă n-a răsărit la ei aceasta şi 
n-au dus-o până la neruşinare ? 

B. Ba da. Nu s-au temut de nimic să sipună că e aşa şi de-a stărui în 
aceasta. 

A. Nu minţi deloc. Ei susţin un lucru îndrăzneţ, dus până dincolo 
de toată ruşinea, de toată neştiinţa, dispreţuind toată şovăiala. Fără cea 
mai mică teamă, condamnă opinia cu adevărat dreaptă şi fără pată, 
aprobă mai degrabă fără cercetare tot ce le place, chiar dacă apare eu 
totul de neadmis. Observă cum sunt prinşi în lanţurile neştiinţei, dar 
mai cumplit în următorul : Definiţiile fiinţei nu le vom afla făcute cu 

60 b. Caracterul de născut al Fiului nu indică firea Lui, cum nu indică nici 
termenul de «nenăscut» al Tatălui. Căci în acest caz ar fi şi Fiul deofiintă cu toate 
cele născute. Acest termen indică distincţia Lui personală în cadrul fiinţei dum¬ 
nezeieşti. 

ajutorul unui nume şi al unui singur cuvânt de cei ce sunt cei mai 
înţelepţi în acestea şi se grăbesc spre buna părere şi spre exactitate în 
înţelegerea ei. Noi o socotim aceasta de neadmis. Şi, cum spun ei, nu 
r.umai că printr-un cuvânt nu se pot face definiţiile, ci chiar dacă s-ar fo¬ 
losi cineva de două, nu va reuşi să arate deplina claritate, trebuind mai 
degrabă trei, sau şi mai multe. Aşa vor fi puse cel mai deplin în evi¬ 
denţă Ri . 

B. Explică aceasta. 

A. Dacă ar căuta cineva să explice ce este omul, şi apoi ar da răs¬ 
punsul cel mai scurt, printr-un singur cuvânt, şi l-ar defini zicînd «ani¬ 
mal», va spune ceva foarte vag. Se recunoaşte de toţi că omul e animal, 
dar nu e numai aceasta şi în mod special, ci acest nume îl are comun 
cu altele. Căci cât de multe sunt şi alte animale ! De fapt animal este şi 
câinele şi boul şi pantera. Iar dacă adăugând la primul cuvint şi al 
doilea, definiţia «animal muritor», nu va reuşi nici aşa să arate exact 
şi deplin ce este, deşi spune un adevăr. Căci spunem că sunt animale 
muritoare şi câinele şi boul şi celelalte. Dar dacă cuvântul va merge 
mai departe luând în seamă tot ce aparţine omului ca fiinţă, ca specie 
şi în mod propriu, numindu-1 în acelaşi timp animal raţional şi rriuritor, 
capabil de cugetare şi ştiinţă, i s-ar arăta definiţia căreia nu-i lipseşte 
nimic din cele necesare. înţelegi că explicarea mea e dreaptă şi ade¬ 
vărată ? 

B. înţeleg. Cum să nu ! 

A. în consecinţă, este un lucru stângaci, necuvenit, şi lipsit de 
ştiinţa atât de iubită de ei, de-a cuprinde într-un singur cuvânt înţe¬ 
lesul definiţiei. Ce fac deci, când cu toată părută lor înţelepciune, afir¬ 
mă că definiţia lui Dumnezeu Tatăl este nenaştere'a (faptul de-a nu fi 
născut) ? Par repeziţi în astfel de speculaţii în chip necugetat, deşi par 
să aibă o minte subţire şi rafinată. Dar socotesc că această minte îi 
depăşeşte sau le scapă. 

B. Ce vrei să spui ? 

A. Definiţiile fiinţei, dacă sunt exprimate într-un mod raţional, 
potrivit şi propriu lor, încep de la gen, apoi adaugă la gen diferenţa sau 
diferenţele fiinţiale. Dar socoteşte că mai e ceva ce vreau să spun. 

B. Lămureşte-1. Căci trebuie să mergem spre acest cuvânt. 

A. Deci,, dacă cineva te-ar întreba ca să-i spui ce este un câine şi 
ce este un bou, ce i—ai spune, Ermia ? 

B. Am spus, că sunt animale. 

61. Sf. Chirii vrea să arate prin aceasta că fiinţa lui Dumnezeu nu se poate 
defini prin singurul termen de nenăscut. 

A. Dar spune-mi, zicând numai aceasta, socoteşti că i-ai dat un 
răspuns îndestulător ? 

B. Desigur, nu. Aş adăuga, dacă m-aş hotărî să spun cele cuvenite 
şi diferenţele naturale ale fiecăruia. 

A. E foarte adevărat. Aşa este ! Deci nu trebuie să se rămână în- 
tr-o ambiguitate, nici în neclaritate, ci de la definiţiile fiinţelor date întâi 
prin gen, trebuie să se treacă la diferenţa specifică, proprie fiecăruia. 

B. Nu poate fi altfel. 

A. Deci observă, sau mai bine zis, să ne spună cei ce înfăţişează 
nenaşterea ca indicaţie a definiţiei, de ce voiesc să facă din cuvânt o 
indicaţie a genului sau a diferenţei. Dacă spun că e genul, să arate că 
nu e nici una din altele separată de el, ca să nu fim prinşi că atribuim 
genului înţelesul diferenţei specifice, scoţînd genul din rolul lui propriu. 
Iar dacă părăsind aceasta, ar spune că e diferenţă, să ne spună a cui dife¬ 
renţă este, odată ce cuvântul n-a pus în evidenţă genul. Şi cum am avea 
o definiţie suficientă a fiinţei, şi cum s-ar vedea propria ei raţiune con¬ 
stând numai dintr-o diferenţă ? Nu se vor face în mod obligatoriu de râs, 
dacă susţin că fiinţa constă în aceasta 62 ? 

B. Da. Se vor face în mod obligatoriu. Pentru că nu este posibilă o 
îndoială în aceasta. 

A. Cum am spus mai înainte, nu se poate obţine o definiţie sănă¬ 
toasă' a nici unei fiinţe, pornind numai de la diferenţă. Căci totdeauna 
genul e cugetat înainte de diferenţa proprie. Pornind de la gen ca de 
la un punct de plecare şi trecând prin cele următoare, cu discernământ 
judecata ajunge la o indicare dreaptă şi neîndoielnică a fiinţei. Dacă 
deci ei susţin prosteşte că nenaşterea împlineşte rolul definiţiei nu va 
mai fi vreo diferenţă, căci termenul acesta nu încetează de-a arăta că nu 
s-a suferit o naştere, şi nici nu vom acorda cuvântului acest înţeles. El 
va fi înţeles de ei în mod simplu şi indistinct ca gen, deşi se feresc în mod 
cuvenit de voinţa de a folosi pentru Dumnezeu cuvântul gen, odată ce 
nu este nimic ca El sau înainte de El din cele ce sunt. Totuşi, să pre¬ 
supunem la El ca un fel de gen, nenaşterea, după părerea foarte neso¬ 
cotită a lor. Acesta va fi un gen care nu înseamnă pentru noi nimic, 
dacă nu i se acordă nici un loc şi nici o putere vreunei diferenţe în El. 

62. A spune că nenaşteiea exprimă genul, înseamnă a spune că toate sunt 
astfel: că şi în Dumnezeu toate Persoanele sunt nenăscute, deci şi Fiul, nu numai 
Tatăl. Iar a spune că nenaşterea exprimă o diferenţă, să se spună a cărui gen 
reprezintă o diferenţă ? Dacă s-ar spune că a fiinţei lui Dumnezeu în general, ne¬ 
naşterea s-ar arăta ca o diferenţă ce caracterizează singură Persoana Tatălui ca 
Dumnezeu. Dar arienii socoteau nenaşterea ca reprezentând genul. Şi cum nu se 
fac de râs făcând din diferenţă genul ? Căci genul nu constă din diferenţă, ci din 
ceva comun. 

Dacă deci termenul «nenăscut» nu ne mai indică faptul de-a nu fi fost 
născut, oe diferenţă ne-ar arăta între Tatăl şi Fiul? Sau cum Cel din 
urmă ar fi într-o situaţie de inferioritate, odată înţeles ca născut ? 63 . 
Eu nu înţeleg bine aceasta. Iar tu, Ermia, ce zici ? 

B. Ce pot să spun la aceasta ? 

A. Termenul «nenăscut» nu poate arăta în mod sănătos şi ştiinţific 
înţelesul unei definiţii. Socotesc că am dovedit-o aceasta clar şi foarte 
îndestulător. Nu pentru că ne-am obişnuit să tratăm astfel de teme, ci 
pentru că am ţinut seama, contrar voinţei, de trebuinţe, ocupându-ne cu 
folos de ceea ce e mai presus de ştiinţa şi obişnuinţa noastră. De aceea 
nu-mi va fi fără greutate să înşir alte idei la cele cercetate înainte. 
Totuşi, voi încerca pe cât pot. Spun deci cei foarte pricepuţi şi precişi 
şi cu experienţă în acestea că oricărei definiţii îi este potrivită şi o 
inversare. 

B. Şi ce este aceasta ? Aş fi foarte bucuros să-mi spui. 

A. Voi rămâne la aceleaşi subiecte şi îţi voi răspunde la ele. Definim 
omul prin expresia : animal raţional muritor. Şi calul iarăşi : animal 
care nechează. Dar le vom desemna şi altfel : pornind nu de la primele 
cuvinte, ci de la ultimele, păşind în sus spre începuturile definiţiilor. 
Astfel, de se va zice de o existenţă că e animal muritor şi raţional, vei 
înţelege pe om ; şi iarăşi de vei zice animal care nechează, aceasta va 
indica firea calului. Dacă deci nenaşterea este o definiţie, de ce nu 
primeşte o inversare? Să nu şovăiască deci a mărturisi că dacă este o 
existenţă nenăscută, ea este şi definiţia şi fiinţa lui Dumnezeu Tatăl. 
Dar această concluzie nu este adevărată 64 . Sunt milioane sau nenumărate 
existenţe de acest fel şi socoteşte că ar fi obositor să fie numite una 
cîte una. Deci simţi la ce absurditate a căzut gândirea lor ? 

B. Da, la cumplită nebunie. 

A. Dar sunt şi alte motive pentru care nenaşterea nu poate fi o 
definiţie. Căci definim fiecare din existenţe prin cele ce credem că este, 
şi este cu adevărat, nu din cele ce nu sunt nicidecum sau din cele de 
care este lipsită fiecare în mod accidental. 

63. Dacă Dumnezeu e numai gen, fără nici o diferenţă între cele de un gen, 
cum ar mai putea fi în El, pe lângă Tatăl şi un Fiu deosebit de El ? Sau dacă 
e un Fiu care nu e de genul nenăscut al Tatălui, acest Fiu nu mai este de fiinţa 
Tatălui. 

64. Dacă ar fi adevărată definiţia; Tatăl este nenăscutul, ar trebui să fie 
adevărată şi inversul ei; nenăscutul este Dumnezeu Tatăl. Dar câţi nenăscuţi nu 
sunt, fără să fie toti Dumnezeu Tatăl ? Numai prin diferentele specifice se defi¬ 
neşte fiecare din cele ce aparţin unui gen. Numai spunându-se că Cel nenăscut e 
Tatăl, şi nu Fiul, se defineşte ceva din genul mult cuprinzător. Dar că acele dife¬ 
renţe disting ceva specific într-un gen, se constată inversând ordinea care merge 
de la gen la diferenţă. N^ajunge să se afirme simplu că nenăscutul e Dumnezeu 
Tatăl, ci şi inversul: că Dumnezeu Tatăl e nenăscut. 

B. Ce voieşti să zici ? / 

A. Să luăm de exemplu focul sau apa. Când voim să spunem ce 
este fiecare, sau ce este firea fiecăruia, atunci despre foc sp<unem că 
este un corp fierbinte şi uscat, iar despre apă că este un corp lichid şi 
rece. Şi aceasta socotesc că înseamnă a le defini din cele ce sunt. Dar dacă 
am spune, explicând firea focului, că nu e nici rece, nici lichid, omiţând 
să spunem că este fierbinte şi uscat, şi despre apă am spune că nu e 
nici fierbinte, nici uscată, deşi trebuie să spunem că e rece şi lichidă, 
de unde am scoate noi, după tine, indicaţiile despre ceea ce sunt ? 

B. Ei sunt de acord cu cele de care sunt lipsite şi cu ceea ce nu 
sunt 65 . 

A. Deci dacă ar socoti cineva să cugete şi să spună aceleaşi despre 
oricare dintre existenţe, ar arăta cu dreaptă judecată şi fără rătăcire 
adevărul despre fiecare ? 

B. Nicidecum ! 

. A. Dacă deci cu privire la Dumnezeu Tatăl termenul «nenăscut» ne 
arată numai că n-a fost născut, cum ar avea el valoare de definiţie, odată 
ce nu indică ce este, ci ceea ce nu este ? 

B. Dar spui neîndoielnic că nu S-a născut ? 05 

A. Da, aceasta am spus-o. Acesta e sensul implicat în cuvânt. Ce 
concluzii se pot trage dacă continuăm să spunem că definiţiile fiinţelor 
n-au în mod obligatoriu inversarea, nici nu sunt arătate având o re¬ 
laţie ou ceva în aşa fel că de este numit unul, aduce în memorie pe 
celălalt ? De fapt fiecare din cele două include totdeauna pe celelalte 67 . 

B. Cuvântul nu-mi este foarte clar. 

A. Totuşi, nimic nu te împiedică să-l înţelegi foarte clar. De vor¬ 
beşte cineva de un tată, aduce în mintea ascultătorilor gândirea la un 
fiu, sau pur şi simplu a cuiva născut. Dar şi inversul este adevărat : 
menţionând pe cineva născut, acesta leagă de semnificaţia lui şi un 
născător. La fel şi în mod egal, va fi, socotesc, cu mâna dreaptă şi cu 
mâna stângă : îndată ce e numită una din ele, se iveşte şi gândul la 

65. Ei ar trebui să spună şi despre foc şi apă numai ceea ce nu sunt, cuin 
spun despre Dumnezeu Tatăl. Dar dacă n-ar fi definite decât prin cele ce nu 
sunt, nu li s-ar da o definiţie completă. Dacă de Tatăl s-ar spune numai că e 
nenăscut, nu şi că naşte pe Fiul, nu I s-ar da o definiţie care nu L-ar deosebi 
real de toate cele ce nu sunt născute ? 

66. Afirmând Sf. Chirii că nenaşterea singură nu defineşte pe Dumnezeu Tatăl, 
partenerul îl întreabă: nu cumva neagă prin aceasta că Tatăl n-a fost nenăscut? 

67. Dacă spunem de Dumnezeu numai că e nenăscut, dar nu arătăm o re¬ 
laţie a acestei calităţi cu alia, nu precizăm ce este Cel de care vorbim. Dacă 
spunem de cineva numai că e nenăscut, dar nu adăugăm că El este Dumnezeu 
Tatăl, nu precizăm cine e acel nenăscut. în Dumnezeu trebuie să vedem şi relaţiile 
speciale ale unei Persoane cu alta, dacă vrem să arătăm legăturile speciale între 
Ele şi să nu rămînem într-im vag nedeterminat. 

cealaltă. Dar enunţând, de exemplu, definiţia fiinţei omului, sau a unui 
animal oarecare, nu se conjugă cu el nimic diferit, sau în mod necesar 
opus, ea stânga faţă de dreapta, sau fiul faţă de tatăl, sau, simplu, cel năs¬ 
cut faţă de născător 68 . Căci omul este om şi piatra este piatră, neavând 
nimic care le separă dar le şi uneşte, ci fiindcă. numele le aparţin în 
sens deplin, ele le şi separă deplin. Termenul nenăscut având sensul că 
cineva n-a fost născut, aduce în minte mai mult sau mai puţin totodată 
pe nenăscutul, a cărui însuşire neavând-o, se retrage în el însuşi. Deci 
cum ar fi o definiţie, fără asemănarea cu născutul, dar arătându-se unul 
din altul ? 60 

B. Deci spui că nenaşterea nu e nimic pentru Dumnezeu Tatăl ? 

A. Nu, nimic. Suntem departe de aceasta. Eu aş spune că s-a re- \ 
zervat şi aparţine numai Lui, în sensul de-a nu fi fost născut. Dar nu 
trebuie să i se atribuie sensul unei definiţii. 

«Nenăscutul» şi Tatăl 
(punctul de vedere real) 

B. Dar ei nu spun că nenaşterea nu are sensul unei definiţii pentru 
Dumnezeu Tatăl, dar totuşi aceasta constituie după ei, fiinţa Lui. Şi 
dacă născutul este opus nenăscutului, Fiul nu este după fire acelaşi 
cu Tatăl, calitatea numelor definind deosebirea lor fiinţială. 

A. Cât de acru e cuvântul ! Şi cum prin multei şi sucitele treceri 
de la unele idei la altele ne fac să vedem în el uşor toate culorile. Şi 
mie îmi par apărătorii acestor dogme susţinând ceva asemănător cu cei 
a căror artă se realizează în tablouri. Aceia, când printr-o greşeală de 
cugetare şi de execuţie, desenează vreun animal prin linii ce nu sunt 
naturale, ei îmbunătăţesc înfăţişarea lui, cu ajutorul unor culori noi. 
Ei cred atunci că au putut cu multă osteneală să-i împiedice pe privitori 
să-i mai socotească mincinoşi, ci să le apară acestora artişti experimen¬ 
taţi. Dar cele prin care par să-şi fi asigurat un bun renume constituie, 
fără să-şi dea seama, ceea ce face vădită greşeala lor. Şi lăudându-şi în¬ 
dreptarea făcută, oare nu descoperă stângăcia lor neartistică ? 

68. Tocmai pentru că fiul e atât de legat de tatăl, dar şi separat, numele 
unuia aminteşte pe celălalt, ca numele lui separat. Dacă ar fi exclusiv uniţi, 
sau exclusiv separaţi, numele unuia n-ar aduce în minte numele celuilalt. 

69. Termenul nenăscut e o definiţie deplină pentru cel ce naşte numai când 
aduce aminte pe Cel născut şi invers, oa în cazul lui Dumnezeu Tatăl şi al Fiu¬ 
lui. Căci fără să fie născut, ca Tatăl trezeşte In amintire legătura Lui fiinţială cu 
Fiul. E ceea ce nu voiau să admită arienii, care credeau că Tatăl fiind nenăscut 
si Fiul născut, nu pot avea nici o legătură fiinţială intre Ei. De Dumnezeu Tatăl 
se spune că e nenăscut, incluzându-se plin aceasta numai în El, şi faptul că nu 
are nici o cauză şi nici un început. Fiul este şi El de când e Tatăl cel neînceput, 
adică din veşnicie, dar este născut din El. 

B. E adevărat. Dar să uităm cu compătimire abaterile ce par ho¬ 
tărâţi să le facă şi să trecem la celelalte, ca să nu le dăm un motiv 
de-a ne dispreţul, pentru că părem să săvârşim faţă de ei lupta îm¬ 
potriva lor. 

A. Să facem deci aceasta, pentru că tu cugeti că aşa e drept. De¬ 
clarând ei cu nepricepere că faptul de-a nu fi născut este fiinţa lui 
Dumnezeu Tatăl, se va afla, socotesc, cineva care să le răspundă îndoit 
râzând de ei. Dacă faptul de-a nu fi născut e fiinţa lui Dumnezeu 
Tatăl, milioanele celor ce există în lume în mod nenăscut, tot ce e ne¬ 
născut este fiinţă a lui Dumnezeu, adică va avea faptul de-a nu li 
născut ca titlu al fiinţei. Este deci, de pildă, fără a fi născut, Soarele ; 
luna a fost făcută în acelaşi mod, stelele şi cerurile la fel. Trec sub 
tăcere începătoriile, Scaunele şi toată creaţia de deasupra noastră, care 
n-a fost adusă la existenţă prin naştere, ca noi. Deci nu tot ce e ne¬ 
născut este fiinţă a lui Dumnezeu, nici nu se poate socoti celor ce sunt 
în mod nenăscut, nenaşterea ca definiţie a fiinţei. Şi nu vom socoti 
ceea ce e nenăscut ca atare, dacă ne mai păstrăm mintea sănătoasă şi 
necoruptă. Altfel — căci socotesc că trebuie să adăugăm şi aceasta —, 
dacă nenaşterea este fiinţă, iar numele acestei fiinţe nu e nici al unui 
gen, nici al unei specii, sau al unor deosebiri adăugate, nu va arăta 
absolut nimic, decât ca e o fiinţă. Să admitem că faptul de-a fi nenăscut 
nu ne arată nimic despre Dumnezeu, că nu indică nici faptul de-a fi 
socotit că nu s-a născut, ci numai fiinţa, dar este neclar a oui; căci e lipsit 
încă şi de gen şi de specie şi de diferenţă. Să folosim şi pentru Fiul 
numele naşterii şi să se înţeleagă prin el numai fiinţa în mod simplu, 
fără nimic oare să o distingă. Pronunţând deci ambele nume în mod sim¬ 
plu şi nedeterminat, fără să ne dea nici un înţeles decât numai acela 
de fiinţă, care poate fi deosebirea între Tatăl şi Fiul ? O fiinţă şi o 
altă fiinţă, fără să se adauge nimic, nu va avea în ea nici ceva mai 
mare, cum se pretinde, nici ceva mai mic, nici ceva care produce o 
distincţie în întregul ei, o alteritate, din nici un punct de vedere 70 . 
O asemănare totală s-ar afla fără nici o îndoială între fiinţă şi fiinţă, 
după un raţionament drept, cât timp se cugetă şi se numeşte numai 
fiinţa. Deci admiţând cu stângăcie şi fără discernământ că faptul de-a 
nu fi născut, este fiinţa lui Dumnezeu, trebuie să se ruşineze de igno¬ 
ranţa lor, în loc de a-1 prezenta ca o deosebire faţă de Fiul, lătrând 
apoi împotriva dogmelor adevărului. Nu se vede în nici un fel deose- 


70. Dacă faptul de-a nu fi născut, propriu Tatălui, reprezintă simplu fiinţa 
Lui, fără nici o distincţie, iar faptul de-a fi născut, propriu Fiului, reprezintă la 
fel fiinţa Lui, fără nici o distincţie, atunci prin ce se deosebesc una de alta ? 
Sau care e legătura între ele ? 

birea pe care o susţin ca vădită, dacă nici nenaşterea lui Dumnezeu 
Tatăl nu arată că nu S-a născut, nici celălalt termen nu arată că S-a 
născut, dacă amândouă sunt fiinţe în mod neîmpărţit. Căci cuvântul 
nostru a arătat adineaori că o fiinţă nu se deosebeşte de altă fiinţă, 
ca să le facă pe una, alta decât cealaltă, după existenţa lor afirmată şi 
cugetată ca o fiinţă. Socoteşti raţionamentul acesta clar şi sănătos, sau 
voieşti- să-l îndreptezi şi să-l transformi într-unul mai bun ? 

B. Nicidecum. E foarte drept. 

A. Astfel ei au furat Cuvântului nenăscut sensul de-a nu se fi 
născut, şi susţin că El înseamnă fiinţa. Dar atunci ce raţionament poate 
să-i întoarcă de la planul lor pe cei ce vor să răpească Celui născut 
naşterea şi să-I dea înţelesul de fiinţă ? Aceasta este exact ceea ce fac 
cu termenul «nenăscut». Apoi, cum vom mai recunoaşte şi ce raţiune ne 
va mai ajuta să facem deosebirea ca Persoană şi Ipostas a Tatălui de 
Fiul, sau a Fiului de Tatăl ? Nu mai e clar, cine va mai fi Cel ce a 
născut şi Cel ce S-a născut. Deci a plecat de la noi tot sensul cre¬ 
dinţei 71 . Pentru ce şi cum vom mai crede în Tatăl şi Fiul, ca în 
Născător şi Născut ? 72 Căci nu vom vedea prin acestea o semnificaţie 
simplă şi coruptibilă a numelor. Departe de aşa ceva. Ci vom spune 
în mod cuvenit aceasta, ca un lucru exact şi necesar, căci pentru noi 
credinţa este adevărul şi pentru că n-am păcătuit faţă de cunoştinţa 
reală de Dumnezeu, întrucât am fost botezaţi în numele Tatălui şi al 
Fiului şi al Sfântului Duh. 

B. Bine zici. Dar am auzit că spun şi aceasta : că S-a numit Tatăl 
Creator şi pentru că S-a arătat, celor care au venit la existenţă din 
nimic, drept cauză făcătoare şi origine. De fapt şi noi înşine am fost 
învăţaţi, zic ei, să numim astfel pe Dumnezeu şi să-I spunem în ru¬ 
găciuni : «Tatăl nostru cel din ceruri». 


71. Dacă şi Nenăscutul şi Născutul indică fiinţa (căci dacă Nenăscutul în¬ 

seamnă fiinţa, Născutul trebuie să indice şi El fiinţa), prin ce Se vor mai deosebi 
Tatăl şi Fiul ca Persoane ? Toţi ereticii din secolele IV—V nu erau în stare să 

deosebească Persoana de fiinţă. Toţi se aflau sub influenţa filosofiei eline, cum 

se află şl filosofiile de la Renaştere încoace. Arienii socoteau că faptul de-a fi 
fost născut face pe Fiul inferior Tatălui Cel nenăscut. Dar uneori nu voiau s-o 

recunoască aceasta clar. Dar acolo unde Persoana nu mai are nici o valoare dum¬ 
nezeiască, nu mai are rost nici credinţa. Credinţa mântuieşte şi fericeşte persoanele. 
Unde persoanele sunt destinate morţii definitive, totul e fără sens. Deci filosofiile 
care nu ştiu de valoarea persoanei sunt şi ele fără sens. Temelia supremă a per¬ 
soanelor umane o dă credinţa tn Persoanele Sfintei Treimi. 

72. Iată cum Sf. Chirii face din faptul că Tatăl este nenăscut, deosebindu-L 
prin aceasta de Fiul, un sens al Persoanei, nu al fiinţei, dar al unei Persoane 
dumnezeieşti. Prin aceasta putem vedea şi în naşterea Fiului dintr-o Persoană 
nenăscută, deci fără cauză, pe Fiul lui Dumnezeu. Dacă Fiul n-ar fi născut de un 
Nenăscut, n-ar mai fi nici El Dumnezeu, şi nici Tatăl. 

A. Atunci, o bunilor, le vom răspunde aceasta : pentru ce ni s-a 
poruncit să numim pe Dumnezeu, Tată ? Pentru că suntem neamul 
făpturilor, sau pentru că am fost încoronaţi cu slava înfierii şi am fost 
socotiţi între fii ? 

B. E pentru că suntem creaturi prin fire, dar fii prin har. 

A. Dar acolo unde se vorbeşte de tată şi de fiu, nu se introduce 
făptura, nu se vede implicată ideea facerii. Căci în relaţia tatălui faţă 
ae fiul şi a fiului faţă de tatăl nu se vede nici o mijlocire, precum nici 
între cel ce face ceva şi lucrul făcut şi între lucrul făcut şi făcătorul 
lui. Deci dacă înlăturăm ceea ce i se cuvine fiecăruia şi nesocotim 
în mod necuvenit înţelesul celor numite, vorbind de tată a ceea ce e 
făcut şi de făcător al fiului, degradând înţelesul relaţiei intre cele 
numite, cum nu ne vom face de râs, în mod cuvenit, pentru extrema 
nebunie 73 ? 


B. Vom numi pe Dumnezeu Tată, ca fii. Socotesc că a insista mult 
asupra acestui fapt, e o flecăreală. 

A. Dar dacă nu se înţelege unul ca născător şi altul ca născut, nu 
se poate spune celui dintâi tată cu adevărat şi celuilalt fiu. 

B. Drept ai grăit. Deci să numim pe Dumnezeu Tată, zic ei, dacă 
voim, prin abuz de limbaj. 

A. Dar de unde am fi aflat noi, prietene, numele de Tată, dacă 
nu este El Tată după fire ? Sau poate vor zice că de la noi, care suntem 
prin fire şi cu adevărat taţi ? 74 

B. Tu ştii bine, că ei o spun şi pe aceasta. 

A. Ce vom face deci cu fericitul Pavel, care nu ne atribuie nouă 
începutul paternităţii, dar nici alteia dintre creaturi, ci închinând-o ca 
pe o ofrandă sfântă şi atribuind-o cu adevărat numai lui Dumnezeu, 
primului Tată. Căci el scrie : « Din Care îşi trage numele orice neam 
în cer şi pe pământ » (Efes. 3, 15). Deci răspunde astfel, Ermia, şi te 
vei deprinde în dialectica noastră. Aş mai vrea să aflu dacă Dumnezeu 
a devenit nenăscut în timp, nefiind aceasta de la început, sau de când 
e înţeles ca Dumnezeu, este şi nenăscut ? 

73. Deci nu putem socoti pe Dumnezeu care ne-a creat din nimic Tată ai 
nostru în baza acestui fapt; numai în firea Fiului Lui, făcut om ne devine Tatăl 
ceresc. Dar dacă e născut de Tatăl, este prima Lui creatură. 

74. Dacă Dumnezeu nu e Tatăl, ci Creatorul nostru, de unde I-am da numele 
de Tată, dacă n-ar fi în realitate Tatăl unui Fiu, care S-a făcut şi om, deci Frate 
al nostru şi noi fraţi ai Lui prin har ? I-am dat acest nume pornind de la noi, care 
suntem prin fire fii ai unor taţi ? Dar în acest caz am minţi, numindu-L Tată. 
Aceasta o fac arienii. Ba mai mult: L-am face Tată, fără să fie tată cum suntem 
noi. Nu Dumnezeu e imaginat Tată după pilda noastră, ci noi suntem taţi din 
puterea Lui. 

B. Era nenăscut. A spune altfel, nu ar fi oare un lucru cu totul 
dobitocesc ? 

A. Cuvântul nenâscut spune că nu S-a născut, sau altceva? 

B. Evident, că nu S-a născut. 

A. Şi ce trebuinţă avea Dumnezeu, care e fără de început, să se 
facă văzut ca atare ? Sau spre ce distincţie şi în raport cu ce s-a adăugat 
acest termen, sau fire, dacă faptul de-a fi nenăscut e firea 'Lui, şi 
aceasta când nici una din existenţele născute nu era încă, sau încă nu 
coexista cu El, odată ce, după ei, Tatăl a fost Născătorul Fiului ? 75 
Comparativ cu ce este numit nenăscut, când de diferenţa celor născute 
încă nu poate fi vorba ? Ei n-ar putea spune, socotesc, că cele create 
prin naştere, sunt împreună fără de început şi coeteme cu Dumnezeu 
cel nenăscut. Şi dacă Dumnezeu a fost pururea nenăscut, pentru că era 
Tată, e necesar numaidecât să se spună că subzistă şi Cel pentru care 
era nenăscut, adică Fiul, care este prin modul naşterii, El, al cărui chip 
suntem, fiind îmbogăţiţi şi noi şi făcându-ne asemenea prin virtutea 
evlaviei, numindu-L şi noi pe Dumnezeu Tată şi numindu-ne şi noi taţi 
prin asemănarea cu supremul şi primul Tată 76 . Căci totdeauna arhe¬ 
tipurile (modelele) sunt mai vechi ca chipurile. 

B. Şi ce împiedică pe adversari să spună că Dumnezeu a fost numit 
printr-un limbaj abuziv Tată, odată ce suntem şi noi taţi prin fire, în 
vreme ce El e numit Tată pentru că este cauza existenţei celor creaţi, 
ca să fie şi să existe, dar El având calitatea de nenăscuit ca putere 
proprie a fiinţei ? 

A. Dar Pavel spunând adevărul ne-a mărturisit că pornind de la 
El numele părinţimii străbate în toată făptura raţională, după chipul şi 
asemănarea Celui dintâi care ne-a arătat clar ceea ce este şi în noi 
înşine. Dar (Pavel) n-a spus că şi toată nenaşterea în cer şi pe pământ 
este de la El, sau că trebuie să nu se nască nimic, pentru ca să se în¬ 
tipărească în creaturi chipul Celui nenăscut. Căci chipul care înfru¬ 
museţează cel mai mult creaţia este conformitatea şi asemănarea ei cu 
Cel mai presus de toate. 

75. De ce să-I mai spunem lui Dumnezeu nenăscut, pentru timpul când încă nu 
era creat, după arieni, Fiul ? 

76. Numai pentru că a fost din veci un Născut, poate fi numit şi Tatăl ca 
fiind aşa din veci, în comparaţie cu El, dar şi nenăscut. După modelul născut al 
Fiului suntem şi noi chipuri născute, devenind prin virtutea credinţei în Fiul în¬ 
trupat şi noi fii după har ai Tatălui. Dacă n-ar fi fost din veci un Fiu născut, de 
ce S-ar numi Tatăl Lui nenăscut, pentru a se arăta că nu se poate merge cu naş¬ 
terile tot mai înapoi, în eternitate, neexistând nicăieri o existenţă nenăscută, ne¬ 
cauzată ? Spunând acestea, Sf. Chirii pune termenul nenăscut propriu Tatălui într-o 
relaţie cu Fiul cel născut, completând ceea ce a spus înainte, când a semnalat 
această relaţie. 

B. Vom dezorganiza deci creaţia, dezbrăcată de naştere, pentru 
ca să fie modelată după Cel ce este nenăscut ? 

A. Nu spun aceasta. Dar am socotit că trebuie să spun aceasta, 
ca să arăt absurditatea consecinţelor. Că se cuvine, dimpotrivă, să ne 
despărţim de ele cât mai mult, ne vor convinge unele cuvinte înţelepte. 
Ele spun : « Păstrează-te curat» şi : «Nu te face părtaş la păcatele altora » 
(I Tim. 5, 22). Căci trebuind să ne agăţăm cu tărie şi iubire de părerea 
neîntinată a Sfinţilor Părinţi, ce trebuinţă avem să căutăm plăcere în 
altele şi să ne facem părtaşi de o cugetare sălbatică ? Căci e o cugetare 
sălbatică aceea care latră împotriva slavei Fiului şi care « grăieşte ne¬ 
dreptate împotriva lui Dumnezeu», după cum s-a scris (Ps. 74, 5). Căci 
socotesc că acei bărbaţi vestiţi, care s-au făcut vistieri ai tainelor Mân¬ 
tuitorului nostru, acei bărbaţi binevoitori şi prea încercaţi, au cugetat 
foarte drept că faptul de-a nu fi născut nu e nicidecum fiinţa lui Dum¬ 
nezeu Tatăl, ci că este un cuvânt care înseamnă pentru ascultători numai 
că nu S-a născut. Această proprietate o spunem că este cuprinsă în 
cuvântul despre ipostasul lui Dumnezeu Tatăl, nu că aceasta este fiinţa 
iui Dumnezeu. Ajunge celor ce voiesc să cerceteze, să constate că în 
toate sunt cele ce există sau cele ce par să existe. Unele există în să¬ 
laşul lor, în modul unor x ipostasuri proprii, iar altele nu indică de unde 
sunt, neavând un sălaş propriu. Acestea sunt călătoare, nerezemate în 
firile proprii ce zboară de ici-colo în fiinţele celor ce există. Acestora, 
faptul că pot trece ca accidente de la o existenţă la alta, le dă aparenţa 
că se împărtăşesc de fiinţa acelor existenţe, creând iluzia că o fire 
străină este firea lor. 

B. Ce voieşti să spui ? 

A. Văd că nu-ţi aminteşti că cuvântul nostru s-a ostenit pentru a 
dovedi cât s-a putut că cele în treapta de accidente, sau care se numără 
simplu între însuşirile inerente, nu pot fi considerate ca existând în ele 
înseşi, ci le poate vedea cineva existând numai în altele, chiar dacă 
i se par, şi spune că sunt prin ele şi au ca proprie firea celui în care 
se află. Astfel născutul şi nenăscutul nu există ipostaziat în sine, ci ne 
dau numai indicaţia că cineva s-a născut, sau poate nu s-a născut. 

B. Bine zici. 

A. Trebuie deci văzută nenaşterea ca existând în raţiunea iposta- 
sului lui Dumnezeu Tatăl şi că este a acestui ipostas, dar nu este 
ipostasul însuşi 77 '. E o absurditate să le socoteşti ipostasuri. Iar dacă ar 

77. Faptul de-a nu fi născut nu e nici fiinţa Tatălui, nici ipostasul Lui. Dar 
n-ar putea fi nenăscut fără să fie ipostas. Nenaşterea e a ipostasului, dar nu iposta¬ 
sul însuşi. Nenaşterea Tatălui şi naşterea Fiului îi presupun pe Ei ca Persoane, pe 
Tatăl ca Persoană de fiinţă dumnezeiască, iar pe Fiul ca Cel născut din Tatăl, tot 

fi adevărată spusa lor că nenaşterea Tatălui este fiinţă, dar nu ştiu 
cîte milioane de existenţe sunt prin naştere, ce i-ar împiedica, ca 
aiurând în continuare să spună că nici una din aceste existenţe nu 
subzistă de fapt, deoarece fiecare din ele s-a depărtat şi a alunecat 
din calitatea de fiinţă, nefiind nenăscută ? 

B. Ar aluneca de fapt. Cum ar putea fi altfel? 

A. Şi cum n-ar trebui să li se sipună şi încă, ceva oare ar fi ou 
totul potHvit. Dacă faptul de a nu fi născut îl socotesc ca fiind fiinţa 
lui Dumnezeu Tatăl, iar pe aceasta i-o atribuie numai Lui ca proprie, 
cu totul separată de altele, a lui Dumnezeu cel mai presus de fiinţă şi 
dincolo de toate, celelalte trebuie cugetate că există în mod/născut şi 
într-o fire proprie, care nu are nimic comun cu cea a lui Dumnezeu., 
Căci între născut şi nenăscut, ce raport poate fi' în ce priveşte calitatea, 
vreau să spun calitatea fiinţei ? Apoi ce pot spune aceşti oameni uşor 
înclinaţi spre tot felul de rele, văzând cele proprii lui Dumnezeu 
Tatăl şi în Cel născut, adilcă în Fiul ? Tatăl este viaţă, lumină şi Dumne¬ 
zeu adevărat. Dar şi Fiul este aceasta, nu prin participare, nici în mod 
schimbat, ci fiinţial şi în acelaşi mod. Deci îţi dai seama că cele proprii 
dumnezeirii şi deosebite nu trebuie socotite ca ţinând de raţiunea şi 
modul nenaşterii, ca să nu le declarăm şi ale altora, care apar ca fiind 
şi subzistând fără naştere, ci se cuvin mai degrabă • lui Dumnezeu Ta¬ 
tăl ? Căci aşa trec prim legea firii la Fiul cel din El, care e identic în 
fiinţă. Prin urmare nenaşterea nu e nicidecum fiinţa lui Dumnezeu, ci 
indică, precum am spus, că Tatăl singur n-a fost născut, şi nu, subzistă 
în mod special 7S . 

O primă cercetare a unor obiecţii 
scoase din raţiunea naşterii 

B. Ceea ce ai spus, e drept. Dar poate vor spune adversarii : Dacă 
spui că, Fiul exiştînd prin modul naşterii este într-o identitate şi deofiinţă 
cu Dumnezeu Tatăl, tu nu vei ezita să cugeţi că El coexistă pururea cu 
Tatăl şi nu S-a născut fără pătimire şi fără o curgere din Cel ce se 

ca Persoană de fiinţă dumnezeiască. Ipostasul sau persoana e fiecare alta, e unică 
atât în Dumnezeu, cât şi în creaţie. Faptul de-a naşte şi de-a fi născut este în 
creaţie propriu tuturor persoanelor, deşi e un fapt personal. In Dumnezeu deşi 
faptul de-a nu fi născut e numai al Tatălui, cum este şi faptul de-a fi născut numai 
al Fiului, totuşi pentru Ei nenaşterea şi naşterea nu e una cu Persoana Tatălui sau 
a Fiului, ci numai un act deosebit al Fiecăruia ca Persoană. La Dumnezeu, Per¬ 
soana e temelia acestor acte. ■ > 

78. Nenaşterea Tatălui nu e fiinţa Lui, căci atunci Fiul n-ar fi Dumnezeu. Şi 
multe nenăscute din lume ar fi Dumnezeu. Nenaşterea Tatălui spune doar că singur 
El e nenăscut ca Persoană în mod dumnezeiesc. 

5 — Sfântul Chirtl al Alexandriei 

spune că L-a născut. Dar orice raţionament ne convinge să socotim că 
cel ce e cauza cuiva preexistă celui cauzat şi că tot cel născut, păgu¬ 
beşte într-un fel firea Celui ce-L naşte. Căci iese din ea, ca o parte. Să 
părăsim deci naşterea prin fire şi adevărată, care implică numaidecât 
necesitatea pătimirii şi curgerii în firea supremă şi incapabilă să sufere 
ceva. 

A. Dar nu e aceasta ceea te am spus clar ? Ideile ce le susţin 
sunt ca o vopsea cu care colorează, strămutând ceea ce le place să 
cugete în alte forme şi spre tot ce înclină cu hotărîre. Ei nu se deose¬ 
besc în nimic de trestii, căci puţin le pasă de realitate. Ar trebui to¬ 
tuşi să preţuiască constanţa şi să respingă ca necuvenit ceea ce e rău, 
lucrând asemenea cy copiii. Căci copiii dispreţuiesc încă cuminţenia şi 
sfatul cel mai bun, alegând fără gândire tot ce-i emoţionează. Iar aceşti 
oameni se agaţă de tot ce le vine în minte. Şi preţuiesc orice idee pu¬ 
tredă şi slabă. Aceasta socotesc că e o mentalitate de sclavi, sau a unei 
minţi slăbită şi ameţită. Iar nouă ne spune Pavel: « Fraţilor, nu fiţi 
copii la minte. Fiţi copii în răutate, iar la minte fiţi desăvirşiţu 
(I Cor. 14, 20). De fapt, a judeca mai puţin decît trebuie şi a ne ridica 
mai puţin decât se cuvine la cunoştinţa adevărată, deşi suntem bărbaţi, 
şi nu nişte adolescenţi încă puţin înţelegători, înseamnă că n-am ajuns 
la măsura vârstei plinătăţii (Efes. 4, 13). Şi aceasta e propriu unei vieţi 
sfinte. Şi aduce fără nici o îndoială pagubă unei vieţi necuvenite. 

B. Nu va fi altfel. Bine zid. 

A. Voieşti să lăsăm acestea aşa cum sunt şi să trecem la alte flecă¬ 
reli ale acelora, opunându-le adevărul ? . 

B. Da, desigur. Căci aceasta este mai bine. 

A. Să vorbim de cauză şi cauzat. Nu ştiu de unde au luat ei acest 
jtermen. Nu vor spune că din dumnezeiasca Scriptură. Şi cum au cu¬ 
noscut să le cugete ? 

B. Şi tu l-ai auzit adineauri zicând despre cauză că e în cugetare 
şi existenţă mai veche decât cauzatul şi că Cel ce naşte nu va naşte 
niciodată fără pătimire şi curgere. Şi referindu-se la acestea arată pe 
Fiul într-o treaptă mai mică decât pe Tatăl, pentru a-L socoti ca al 
doilea şi ca venind la existenţă mai târziu. Declară chiar în mod neevla- 
vios că naşterea însăşi nu e adevărată şi consideră neiautentieă preve¬ 
nirea Lui din fiinţa (Tatălui). 

Creaţie şi naştere 

A. Să răspundă deci celor ce le vor pune această întrebare : Aţi 
crezut că Tatăl eslte cauza Fiului. Oare are Tatăl rolul de Făcător şi a 
adus pe Fiul la existenţă ereându-L la fel cu creaturile ? Dacă nu spun 
aceasta, vor spune cu noi că Cel ce S-a născut a provenit după modul 
adevărat al naşterii noastre, care provenim din propria noastră fiinţă. 

fi. El a lucrat, zic, ca Ţâţă, sau ca Creator ? Dumnezeul suprem 
fiind simplu, în ce priveşte fiinţa, aşa este şi în naştere. Căci dacă 
neidentitatea s-ar compune cu lucrarea, ar face compus pe Cel ce este 
simplu 79 . 

A. Dar aceasta înseamnă a le amesteca pe toate, şi a confunda 
existenţa distinctă a lucrurilor cu firea necompusă. Câtă vreme lunga 
şi exacta listă a calităţilor lOr le ţine la distanţă, ei le fac să se verse 
întreolaitâ ca apele unor râuri, după expresia unuia din înţelepţii elini. 
Dar altceva este, socotesc, a crea decât a naşte. Aceasta ne-o arată orice 
raţiune.' Socotesc că atribuind Tatălui simplitatea în mod neraţional, 
nu trebuie să facem să decadă în înţelesuri absurde învăţătura foarte 
dreaptă şi întemeiată pe o judecată sănătoasă. Dacă creând El şi naşte, 
dacă se înţeleg amândouă ca acelaşi lucru, fără nici o distanţă, şi fără 
nici o deosebire şi alteritate, nu m-aş feri să le spun că celor cărora 
le este Creator, le este şi Tată, şi că tot ce e făcut de El, trebuie socotit 
şi ca născut. Iar câte sunt (creaturile) şi în câte forme şi varietăţi, nu 
e uşor de spus. Şi cine le poate număra ? Căci nu este existenţă, care 
să scape raţiunii de creatură. Pe de altă parte, cine va nega că se soco¬ 
tesc între existenţe chiar şi cele mai de pe urmă şi mai dispreţuite 
lucruri ? Deci tuturor, chiar celor de acest fel, le va fi Dumnezeu Tată ? 

B. Oum, nu va fi acest cuvânt foarte absurd ? 

A. Spune, mai degrabă, pentru a vorbi cum se cuvine, că întoarce 


79. Arienii, consecvenţi de ideea simplităţii, lui Dumnezeu, nu puteau înţelege 
că El poate lucra şi ca Născător şi ca Creator. Chiar nu puteau admite, nici o 
deosebire între fiinţă şi lucrare. Dar aceasta îi ducea la panteismul după care toate 
provin dintr-o esenţă, fără să se deosebească de ea. Nu cunoşteau pe Dumnezeu 
cel personal şi deci şi liber în lucrările Sale. Poziţia răsăriteană, precizată de 
Sf. Grigorie Palama, are şi din acest punct de vedere importanţa ei, salvând ere- • 
dinţa în Dumnezeul personal de panteismul impersonalist al filosofiilor. In pan¬ 
teism nu e nimic fără cauză, chiar mergând înapoi, în eternitate. Dar nu gândeşte 
că prin aceasta nu se explică nimic. De unde este existenţa aceasta, supusă din 
eternitate legii cauzelor? Ca să poată fi însă din eternitate o existentă fără cauză, 
ea trebuie să fie nu o esenţă supusă unor legi, ci o Persoană, sau o comuniune 
interpersonală. De aceea Nenăscutul nu poate fi o fiinţă, d o Persoană. Şi I se 
poate spune Nenăscut, în comparaţie cu o altă Persoană care este născută din ea. 
Şi nu în timp,. ci din eternitate. Persoana existentă din eternitate e o Persoană 
iubitoare, ded are o altă Persoană pe care o iubeşte din eternitate. Şi între Ele 
este o relaţie de Tată şi Fiu, ca temei al celei mai generoase iubiri. Nenăscutul 
exprimă o însuşire sau calitatea unei Persoane, nu fiinţa. 


w 

spre cea mai de pe urmă lipsă de evlavie. Căci dacă, precum socotesc 
acum, nu e la Dumnezeu Tatăl o deosebire înitre a crea şi a naşte, nu 
este la El cu adevărat nid o deosebire şi alteritaite, pentru că El este sim¬ 
plu în fiinţă, întâi ei vor declara Sfânta Scriptură un mit deşert, când 
numeşte pe Fiul Unul Născut. Dacă ceea ce spun adversarii e adevărat, 
El este înconjurat de mulţi fraţi, sau mai bine zis e împreună cu toţi 
cei crezuţi că există, fiind adus la existenţă fie poate ca născut, fie 
printr-o lucrare creatoare. Căci după ei amândouă acestea sunt iden¬ 
tice 80 şi nu e o diferenţă între ele. Ar greşi în acest caz şi marele 
nostru învăţător în cele tainice, Ioan, care ne prezintă faptul că Fiul 
este Unul Născut (Ioan 1, 18), ca una din tainele negrăite. Despre El 
zice şi că este «în sânul» lui Dumnezeu Tatăl (Ioan 1, 18) 81 . Ceea ce 
este iarăşi, socotesc, un fel de-a arăta că naşterea Lui nu este o min¬ 
ciună. Rămânând înţelepţi, nu ne lipseşte îndrăzneala de-a ne bizui pe 
cuvântul Lui însuşi. Deşi îi era posibil să Se feresacă de pornirile 
neruşinate ale iudeilor, şi încă foarte uşor, îl vedem mai degrabă aţâţân- 
du-i. De ce n-a spus mai degrabă : Eu sunt creatură şi făptură, ci L-a 
numit pe Dumnezeu Tatăl Său, făcârudu-Se pe Sine egal cu Tatăl ? 
(Ioan 5, 18). Cine îl opreşte să spună, să strige mai degrabă în sinagogi : 
«Cel, ce crede în Fiul, nu se osândeşte» (Ioan 3, 18), în loc de ceea ce 
era potrivit şi foarte uşor de a potoli ura dezlănţuită a ascultătorilor : 
Cel ce crede în creatură, nu se judecă ? Căci socotesc că dacă L-ar fi 
auzit spunând aceasta, nu L-ar fi judecat cu asprime, nici n-ar fi voit 
să-L ucidă cu pietre, nu L-ar fi dus până pe creasta muntelui, încercând 
pă-L arunce nebuneşte în prăpastie. Şi ce face pe preaînţelepţii uce¬ 
nici să-L Creadă Fiul lui Dumnezeu şi nu creatură ? (Matei 14, 26—27). 
Păşirea Sa pe vârful undelor ou puterea dumnezeiască de-a potoli firea 
umedă şi înşelătoare' a apelor, înaintând cu picioarele pe întinderea 

80. Dumnezeu ca Tată nu e despărţit în nici un fel de Fiul Său, căci Ei nu 

au corpuri. Dacă prin suflete chias doi oameni se simt mai uniţi, când se iubesc, 

cum n-ar putea fi negrăit mai uniţi Tatăl cu Fiul? Dumnezeu nu Se trăieşte ca 
singur, cu atât mai puţin cum nu se trăieşte omul singur. Continuu simte pe altul 
în sine, fără' să se confunde. 

81. Numai panteismul, propriu aproape tuturor filosofiilor şi religiilor, afară 

de creştinism, şi In parte de iudaism şi islamism, confundă naşterea cu creaţia. 
Toate ies dintr-o esenţă. Mai bine zis, toate se nasc şi se fac din unele existente 
născocite. Şi toate sunt supuse unor legi din eternitate. Dar cine a făcut aceste 
legi ? Cum există prin ele din eternitate ? Şi ce sens este într-o existenţă redusă 
la forma lumii acesteia, in care toate se nasc şi se fac ca să piară definitiv şi 

să iasă altele ?■ Existenţa redusă la lumea aceasta nu se poate explica în ce pri¬ 

veşte originea ei şi nu are un scop, deci nici un sens. Numai un Dumnezeu su¬ 
perior lumii ca Spirit personal şi iubitor, deci interpersonal, poate explica şi 
originea ei, ca Creator, şi o poate mântui de rău, ca Mântuitor. Un Fiu al lui 
Dumnezeu creat, frate prin fire cu noi, ce ne poate face? Nu se poate urmări în 
nici o faptă propriu-zis un scop. Nu se poate lupta pentru bine. Nici o valoare 
morală şi nici o simţire n-are o bază reală. 

mării, le-^a arătat Sfinţilor Apostoli o minune neobişnuită ; îndată a 
urcat apoi în corabie plutind cu ei, deşi putea, dacă voia, să meargă pe 
lingă ei pe valuri.. Iar cuprinşi de uimire, şi văzându-I puterea nebiruită, 
I s-au închinat, zicând : «Cu adevărat Fiul lui Dumnezeu eşti» (Matei 14, 
33). Oare mergând ei până la această .declaraţie — încă nermaturizaţi în 
ucenicie — spunând că e cu adevărat Fiul lui Dumnezeu, vor fi acuzaţi 
cu dreptate de mincinoşi şi vor fi socotiţi şi respinşi ca greşind faţă de 
adevăr ? Dacă El nu este Fiul lui Dumnezeu, ieşit din fiinţa Celui ce 
L-a născut, ci mai degrabă făptură, considerat la suprafaţă cu slava 
filiaţiei, care n-a primit acest nume decât ca un titlu de politeţe, ce au 
aflat ei ca să I se închine ? De ce L-au numit Fiu învăţătorii celor 
tainice şi propovăduitorii adevărului ? 

B.' Cuvântul este cât se poate de adevărat. 

I 

A. Iar dumnezeiescul şi atotsfântul Pavel, numit de Dumnezeu 
«vas ales» (Fapte 9, 15) şi rânduit slujitor al mântuirii pentru 
neamuri şi vistiernic fidel al tainelor Mântuitorului nostru, ce voieşte 
să spună când strigă despre Fiul însuşi şi despre îngeri: «Care fiind 
strălucirea slavei şi chipul ipostasului Lui, purtând toate cu cuvântul 
puterii Sale, după ce S-a făcut curăţire păcatelor. S-a aşezat de-a dreapta 
măririi întru cele înalte, făcându-Se cu atât mai presus de îngeri, cu 
cât a moştenit un nume, mai deosebit decât ei. Căci căruia dintre îngeri 
i-a spus vreodată: Fiul Meu eşti Tu, Eu astăzi Te-am născut » ? (Evr. 1, 
3—4) ? Şi iarăşi : «Şezi de-a dreapta Mea până ce voi pune pe vrăjmaşii 
Tăi aşternut picioarelor Tale. Îngerii oare nu sunt toţi duhuri slujitoare, 
trimişi ca să slujească pentru cei ce vor fi moştenitorii mântuirii ?» 
(Evr. 1, 13—14). Şi iarăşi : «Căci dacă s-a adeverit cuvântul grăit prin 
îngeri şi orice călcare de poruncă şi orice neascultare şi-a primit dreapta 
răsplătire, cum vom.scăpa noi, dacă vom fi nepăsători faţă de o astfel 
de mântuire ?» (Evr. 2, 2—3). Cum ar putea fi cugetat Fiul de noi şi de 
sfinţii îngeri chipul slavei negrăite,şi strălucirea ipostasului lui Dumne¬ 
zeu Tatăl, dacă n-ar avea în realitate şi cu adevărat însuşirea de-a Se fi 
născut, ci S-ar împodobi numai cu cuvinte goale, fiind altfel prin fire şi 
având un loc între făpturi ? Căci n-ar fi nici o piedică să se afle şi 
Tatăl însuşi între creaturi şi de-a trebui să fie cugetat (creat), dacă 
chipul şi strălucirea Lui este Fiul creat 82 . Cum, pe de altă parte, Acesta 
a moştenit un nume deosebit de al îngerilor ? Dacă la Dumnezeu a naşte 


82. A degrada pe Fiul la calitatea de creatură, înseamnă a degrada şi pe 
Tatăl la starea de creat. Căci nu poate Cel necreat să nască un fiu creat. De fapt, 
toată gândirea ariană era panteistă. Totul e din veşnicie în forme în oare sunt cele 
al# lumii acesteia, fie că le zicem creaturi, fie emanaţii ale unei esenţe de aceeaşi 
fire, supuse unor legi stăpânitoare şi inexplicabile ca şi ele. 





70 SFANŢUL CHtRIL AL ALEXANDHra 



este egal cu a. crea, este clar că ceea ce e socotit în treapta de Fiu va 
fi în mod indistinct şi creatură şi cel ce este numărat cu adevărat între 
creaturi este nu mai puţin născut. Pentru ce, deci, Dumnezeu nu spune 
şi fiecăruia din sfinţii îngeri : « Fiul Meu eşti Tu, Eu astăzi Te-am 
născut» ? Căci ceea ce au în ei înşişi şi fiinţial, de ce nu e văzut Dum¬ 
nezeu atribuindu-le ? Mai degrabă aş spune de ce le-o refuză, nedreptă- 
ţindu-i pe cei ce au> primit slava naşterii şi faptul de-a fi fost aşezaţi 
în treapta de fii ? Oare nu este în El nici o deosebire între a naşte şi 
a crea, fiindcă este simplu după cugetarea prostească a acelora ? Amân¬ 
două se reunesc într-o faptă şi se confundă într-o identitate ? 

B. Da. Aşa pare să cugete şi să spună ei. 

A. Dar noi nu vom spune că este aşa. Departe de noi aşa ceva. E 
foarte mare diferenţă între nume şi între realitatea ce-o exprimă. Răs- 
punde-mi deci, dacă voieşti, întrebării ce ţi-o pun. 

B. Pune-o deci. 

A. Ioan, cel mai bun şi mai înalt învăţător al nostru în tainele 
dumnezeieşti, a scris despre Fiul : «întru ale Sale a venit şi ai Săi nu 
L-au primit. Iar celor ce L-au primit, le-a dat putere să se facă fii ai 
lui Dumnezeu» (Ioan 1, 11—12). Deci celor ce nu aveau calitatea de-a fi 
în slava Fiului, spunem că li s-a dăruit harul înfierii, sau celor ce aveau 
prea puţin nevoie să. o primească, j fiind îmbogăţiţi prin ea şi în mod 
fiinţial cu ea, fără să o fi primit de la cineva ? 

B. Celor ce nu o aveau. Acesta socotesc că e adevărul. 

A. Dar cine din cei ce sunt va fi aflat neavând-o, dacă naşterea 
nu-i nimic altceva decât' faptul de-a fi creat, mai bine zis, dacă în 
amândoi e una şi aceeaşi stare, neexistând între ei nici o deosebire, sau 
o alteritate ? 83 Căci vom admite că tot ce este s-a născut, chiar dacă a 
fost adus la existenţă prin facere. 

B. Deci ne-a născut Tatăl din fiinţa Sa proprie ? 

A. Nu ne-a născut Dumnezeu Tatăl din fiinţa Sa proprie. Căci 
ceea ce se arată în noi bolnav şi necuvenit şi lipsit de putere, nu s-a 
opus în mod egal Fiului după fire. Toată lumea e .de acord că noi am 
fost creaţi. Iar El a ieşit din fiinţa lui Dumnezeu Tatăl, după care ne 
modelăm şi noi primind harul naşterii din blândeţe. Şi aşa suntem 
înălţaţi în treapta de fii adoptivi ai lui Dumnezeu, dobândind această 
demnitate din afară, deci fiind ridicaţi la calitatea de fii adoptivi, 
modelaţi după Fiul cel adevărat şi chemaţi la slava Fiului cel după 
fire. Dar n-am putea deveni fii adoptivi, daca n-ar preexista Cel prin 

83. O altă formă de respingere' a teoriei ariene panteiste: dacă nu e nici 
o deosebire între a fi creat şi născut de Dumnezeu, ce nevoie mai are creatul 
de naşterea din nou prin har? 

fire şi dacă adevărata naştere n-ar arăta de mai înainte prin ea arhe¬ 
tipul chipului de mai târziu. Dacă, deci n-ar fi născut cu adevărat Tatăl, 
prin aceasta n-ar fi arătat că a naşte e altceva decât a crea şi cuvântul 
nostru despre Fiul n-ar mai avea rost şi s-ar arăta stearpă şi firea 
Tatălui ?A . E zadarnică în acest caz şi nădejdea celor ce primesc credinţa. 
Căci unde mai este înfierea ? Unde mai este demnitatea ce vine din 
aceasta şi care poate ridica la o stare mai bună cele aflate între creaturi, 
dacă cel creat este egal în valoare şi măsură cu Cel născut, dacă după 
aceia, ceea ce este prin creaţie şi naştere sunt de acelaşi nivel ? Oare jiu 
este o aiureală aceasta şi cel ce o afirmă, afirmând prin aceasta ceea ce-i 
mai rău dintre cele rele ? 

B. Este cu totul aşa. 

A. Iar dacă se spune că Fiul este şi împreună şezător cu Tatăl, 
precum este cu adevărat, nu-I aduce Lui cu adevărat naşterea, necesi¬ 
tatea neîndoielnică de-a răspunde peste tot strălucirii firii Celui ce 
L-a născut prin totala asemănare şi egalitate cu El ? Şi nu vor spune 
ei în mod deschis că slava cuvenită Născătorului şi existentă în El stră¬ 
bate şi firea celor născute şi demnitatea stăpînitoare îmbracă pe rob ? 
De fapt, dumnezeiescul Pavel scrie : «.Căruia dintre îngeri i-a spus vreo¬ 
dată : Fiul Meu eşti Tuv> (Evr. 1, 5), sau : «Şezi de-a dreapta Mea » 
(Evr. 1, 13) ? Pentru ce a socotit Dumnezeu să dea acelora slava foarte 
potrivită lor, de-a sta de faţă şi de-a sluji, iar Lui, să Se încununeze cu 
şederea în Scaunul suprem al dumnezeirii, ca să aibă împreună Şezător 
şi în acelaşi tron pe Cel care nu era în nici un fel egal prin fire,? O in¬ 
fluenţă oarecare şi o voinţă ascunsă — se va spune — care s-au infiltrat 
până la atotputernicia lui Dumnezeu, l-au pus pe Acela în această treaptă, 
iar pe aceia i-au lăsat acolo unide sunt, deşi nu erau condamnaţi. S-a 
hotărât pe seama lor să rămână nepătaţi şi să poată salva poziţia lor de' 
la început, alergând în sus îşi în jos în slujirea lui Dumnezeu. Deci, a 
făcut precum se pare, Dumnezeu Tatăl nedreptate, nelăsându-i pe ei 
să se învrednicească de o situaţie egală ? Dar nu este aşa din nici un 
punct de vedere. Să nu ne lăsăm goliţi de cea mai bună cugetare, ase- 


84. Dacă nu ni s-ar fi revelat că Tatăl a născut un Fiu din fiinţa Lui şi că 
deci lumea creată din nimic este altceva, ci El este egal cu ea, Fiul nu ne-ar mai 
putea ajuta spre mântuirea din mizeria şi lipsa de sens a vieţii in lume i dar 
aceasta ar arăta şi că Dumnezeu e sterp şi nu poate decât crea, mai bine zis 
emana din El existenţe mărginite şi mizerabile, deci fiind şi El la fel. Un Dum¬ 
nezeu care poate naşte un Fiu este un Dumnezeu negrăit de înalt şi de ade¬ 
vărat fată de un «dumnezeu» care nu poate decât emana din el o lume supusă 
în definitiv durerilor şi lipsei de sens. Născând un Fiu din fiinţa Lui, dar creând şi 
o lume din nimic, Se arată atât ca Dumnezeu iubitor, cât şi atotputernic. Şi numai 
aşa ni se impune să cugetăm pe Dumnezeu. Altfel nu e nici o valoare reală şi un 
temei al valorilor în cele ce există. _ 

menea acelora ! Căci este cel mai mare interval şi o distanţă nemăsurată 
între Cel născut şi cel făcut. Şi unul este Fiu şi fiind aceasta, şade în 
acelaşi tron. Iar aceia stau de faţă, chemaţi la existenţă prin creaţie. 
Pentru ce amestecă deci cele neamestecate şi caută să le unească în 
mod neraţional, într-o identitate pe cele ce sunt atât de depărtate de 
comunitatea de fiinţă, cum arată însăşi firea lucrurilor, ca martoră prin 
ea însăşi ? 85 Iar pe cât se vede sudoarea şi scopul acestora nu e plă¬ 
cerea de-a vedea adevărul şi de-a se grăbi spre el, ci de-a se desfăta 
în chip neevlavios cu tot felul de născociri şi flecăreli neînfrânte. 

B. Nu te înşeli deloc. Nu se străduiesc aceia cu nimic din cele ne¬ 
cesare. Presupun totuşi că ei vor să spună aceasta : cum cel simplu poate 
arăta spre noi lucrări diferite şi să nască altfel decât lucrează, sau să 
nu lucreze aşa cum naşte şi prin aceasta, să nu desfiinţeze starea de 
simplitate ? 

A. Aceasta nu este altceva, precum socotesc, decât să pună în mână 
un toiag de trestie, cum zice proorocul Isaia (36, 6). Căci cei ce se încred 
în aşa de putrede şi uşor de, înfrânt cugetări, socotind că cugetă drept, 
cum s-ar dovedi că s-au hotărît să se sprijine cu sufletele lor în mod 
neînţelept pe un toiag de trestie ? Dar vei vedea că e uşor de desfiinţat 
acest mijloc de rezemare, de vei studia atent situaţia, şi vei proba cele 
ce există cu o minte cât mai iscoditoare şi mâi precisă în cercetare. 
Milioane sunt firile existenţelor (create). Ele au fost create de Cel ce 
le-a adus la existenţă ca cele ce nu erau odată, spre a se susţine un 
mod diferit, dar şi cu capacitatea de a lupta între ele. Toate au fost 
rânduite cu soarta lor, a unora fiind alta decît a celorlalte. Dar n-au 
primit numai această destinaţie, ci unele se desfiinţează prin combi¬ 
naţiile între ele. Altele nevoind de-a concilia între ele Legea naturii 
'lor aprind între ele duşmănia. Poate urmări mintea ta înţelesul cu¬ 
vintelor mele ? 

B. Nu întru totul. 

A. Vei înţelege deci ce spun. Căci nu voi întârzia să mă explic. Deci 
am fost chemaţi la existenţă prin arta 86 şi lucrarea lui Dumnezeu, în¬ 
gerul şi omul, de asemenea cerul şi pământul, boul şi calul, lemnul şi 
piatra. Fiecare din acestea se cunosc în firea proprie şi distinctă, care 

85. Sf. Chirii, urmând Sf. Pavel (Evr. 1, 2—3; 2, 3), susţine învăţătura că 
Hristos e superior nu numai oamenilor, ci şi îngerilor. Chiar întrupat ca om, stă 
la dreapta Tatălui, stăpânind asupra tuturor, pe când îngerii rămân duhuri sluji¬ 
toare. Hristos ca Fiul lui Dumnezeu e necreat în ipostasul Său, îngerii sunt creaturi. 

86. Lumea creată este şi un produs de mare artă. O dovedesc chiar operele 
artistice nesfârşite ale poeţilor, pictorilor, arhitecţilor, care se silesc să pună in 
evidentă virtualităţile artistice cuprinse în lume, dar şi în gândirea omului. Câtă 
armonie în toate şi între toate ! 

nu e în toate în mod neschimbat, sau cum e în toate celelalte, fără 
să fie în contradicţie una cu altele. Nu este nici o neîmpăcare, nici o 
amestecare a îngerului cu omul, sau a omului cu îngerul. Firile lor 
nu sunt nicidecum opuse între ele. Existenţa cerului, sau sensul exis¬ 
tenţei lui nu e în conflict cu altele. Nu e o despărţire duşmănoasă a 
pământului de cer, sau a cerului de pământ, nici a pământului de 
piatră, deoarece raţiunea (sensul) existenţelor nu li s-a distribuit dintr-o 
contradicţie şi separaţie a firii. Pe lângă acestea, afirmăm că în toate 
s-a introdus de Dumnezeu focul arzător şi apa care răcoreşte, dar 
amândouă sunt făpturile Unuia, care e simplu. Şi dacă acestea sunt 
operele unei lucrări simple, opere totuşi separate întreolaltă, prin atâta 
deosebire, cum am refuza marea felurime a lucrării firii celei simple ? 
Prin aceasta ne-am lipsi, nu ştiu cum,, de prilejul evlaviei. Dar, ia 
seama, dacă voieşti, şi la altceva pe lângă acestea. Dacă, deoarece 
Dumnezeu este simplu, lucrarea Lui este de o singură formă — şi vor 
spune : aşa se potriveşte Lui — pentru ce nu cred aceia că şi dispoziţia 
Lui este simplă ? 

B. Ce vrei să spui ? 

A. Nu dispreţuieşte şi nu ia El în râs pe cei vicleni şi nu se scâr¬ 
beşte El de cel vinovat, dar se bucură de cei evlavioşi şi-i face vrednici 
de laudă pe cei buni ? 

B. Sunt de acord. Căci aşa este. 

A. Deci deoarece spun că firea dumnezeiască este simplă, au lipsit-o 
de felurimea lucrării, să cugete că El are în Sine şi o dispoziţie simplă 
şi nu multiplă. Deci pe cei ce ar fi vrednici de laudă i-ar mustra şi 
pe cei vrednici de admiraţie i-ar certa. Şi opera iuţimii şi a mâniei, ar 
fi rodul blândeţii, căci s-ar socoti că mânia e una cu blândeţea 87 . Aş 
mai adăuga la cele spuse şi aceasta : firea dumnezeiască e una şi simplă, 
dar spunem că este viaţă şi putere, înţelepciune şi slavă. Prin viaţă, dă 
viaţă la ceea ce e făcut viu ; prin putere, dă putere celui puternic, prin 
înţelepciune, înţelepţeşte pe cel înţelepţit, prin slavă, slăveşte pe cel 
ce are trebuinţă de slavă, sau pe cel slăvit de El. Sau nu e adevărat 
ceea ce spun ? 

B. E foarte adevărat. 

A. Dar este felurimea lucrării cum ar fi rodul fiinţei simple, zic 
aceia ? Dumnezeu lucrează în multe feluri, deşi e simplu cât priveşte 
firea. Admiţi, Ermia, că e ceva mai neraţional decât ce spun aceia ? 

87. Dacă Dumnezeu nu ar face toate de-un fel, cel ce s-ar distinge prin pu¬ 
nerea în valoare a unor daruri deosebite, n-ar fi certat că iese din armonia gene¬ 
rală. Şi nu s-ar mai deosebi între dispoziţia mâniei şi blândeţii lui Dumnezeu, 
dacă nu se recunosc dispoziţii deosebite în El. 






74 


SFANŢUL CHIRIL AL ALEXANDRIEI 


Nu e cu mult mai valabil, nu se arată ca un raţionament cu mult mai 
cuvenit, a socoti că Dumnezeu este şi lucrează în mod diferit, cum El 
singur ştie, fără, să ne preocupăm noi prea mult de acest fapt. Căci 
Dumnezeu şi cele ale Lui sunt numaidecât mai presus de minte şi de 
raţiune. 

B. Bine ai spus. 

A. Deci, nu vom cugeta ca lipsit de înţelegere să atribuim firii su¬ 
preme care aduce toate la existenţă că este uscată şi sterilă în privinţa 
rodului propriu şi adecvat ei 88 . Căci după ea s-au format toate cele 
ce nasc roduri şi potrivit acestui act născător sunt şi ele născătoare de 
roduri 89 . 

Naştere şi alterare 

B. E o cugetare- mai înaltă şi de necomparat. Dar aceia vor întreba, 
poate, cum ar fi de înţeles faptul că Tatăl a născut ? Apoi, cum n-a 
pătimit cele ce urmează faptului de a naşte, adică o împărţire şi o 
curgere ? In sfârşit, cum n-ar fi cauza în toate mai veche în cugetare 
şi în realitate decît cel cauzat ? 

A. Chestiunea e foarte grea, Ermia, şi răspunsul la ea nu e uşor. 
Este anevoie de explicat chiar şi celor mai înzestraţi în vorbire, dar 
şi mai mult e greu de-a o înţelege. Căci nu pot fi cuprinse cu mintea 
cele mai presus de minte ; şi nu e cu putinţă de-a lămuri prin cuvânt 
ceea ce e mai presus de cuvânt. Că Dumnezeu Tatăl a născut cu ade¬ 
vărat pe Fiul din propria Lui fiinţă, ne-a predat nouă credinţa şi acest 
fapt l-a pecetluit şi l-a arătat ca adevăr Scriptura de Dumnezeu in¬ 
suflată, vorbind .peste tot de un Tată şi de o naştere 89 b . Şi socotesc 
că nu mai trebuie ca ceea ce e primit prin credinţă să mai fie iscodit 
prin examinări prea îndrăzneţe. Căci ceea ce e obiect de cercetare, nu 
mai e crezut. Şi « nădejdea văzută nu mai e nădejde. Cum ar mai aştepta 
cineva ceea ce vede ?» după cuvântul preaînţeieptului Pavel (Rom. 8, 

88. Sf. Chirii recunoaşte că Dumnezeu e simplu,, dar lucrează în mod felurit, 
refuzând ideea adversarilor că Dumnezeu, fiind simplu, nu poate lucra în mod 
felurit, deci nu poate naşte pe Fiul şi crea lumea din nimic. Aceia se lasă stă¬ 
pâniţi de o logică simplistă. Dar cine poate înţelege taina lui Dumnezeu, sau 
faptul că deşi simplu, poate lucra in piod felurit? E redusă fecunditatea lui 
Dumnezeu numai la putinţa de-a aduce la existenţă lucruri inferioare Lui ? 
Cine n-a putut naşte un Fiu, cum ar putea crea lumea ? Sau se reduce şi adu¬ 
cerea la existentă a Fiului Său la un act creator, ca toate actele creatoare ale 
Lui? 

89. Dacă Dumnezeu poate crea bogăţia atât de mare a lumii prin creaţie, 
cum ar fi sec şi steril, lipsit de puterea de-a da existenţă fructului' cel mai propriu 
al Său, sau Fiului Său ? 

89 b. Intr-un fe], din puterea lui Dumnezeu de-a fi Tată care naşte un Fiu, 
le vin şi creaturilor născătoare puterea de-a naşte urmaşi. Un Dumnezeu incapabil 
de-a naşte, n-ar putea dia această putere nici unora din făpturile Sale. 

24). La fel, printr-o asemănare cu nădejdea, credinţa care e cercetată 
şi nu e fără cercetare, nu e credinţă. Căci ceea ce e văzut oa sigur prin 
credinţă, e liber de trebuinţa verificării prin cercetare. Eu afirm că, 
precum cel ce se apropie de Dumnezeu trebuie să creadă că există şi 
nu să cerceteze, aşa trebuie să simtă şi să cugete că Dumnezeu e şi 
Tată care a născut, dar să nu iscodească cum, ca un lucru de nepătruns. 
Socotesc că nimenea nu va râde de cei ce cugetă că sunt proprii nouă 
cele prea mult superioare, care să ne biruiască prin dăruirea ^de sine a 
lor !)0 . Dar modul naşterii dumnezeieşti va fi cugetat ca mai presus de 
orice înţelegere. El poate fi însă aflat clar de la Dumnezeu Tatăl, Care 
spune către Cuvântul ieşit din El prin fire : «Din pântece mai înainte 
de luceafăr Te-am născut» (Ps. 109, 3). Naşterea Fiului din fiinţa Tatălui 
o exprimă ca «un fapt adevărat, iar declaraţia că El (Fiul) provine «din 
pântecele Lui», este luată ca pildă foarte folositoare din viaţa noastră. 
Iar expresia : «înainte de luceafăr», înseamnă că naşterea a avut loc 
într-un mod neînţeles şi _ necuprins de noi, ca într-un întuneric adânc. 
Căci când luceafărul se iveşte suind nou şi lucitor din hotarele Răsă¬ 
ritului, raze subţiri se răspândesc în aer şi lumina încă rară şi slabă 
saltă în sus, întâmpinând prin prevestire lumina strălucitoare a soare¬ 
lui, în vreme ce întunericul nopţii îşi pierde puterea. Dar până nu se 
vede încă pe cer, aurora nopţii domneşte încă cu vigoare : întuneric gros 
aooperă vederea ochilor, ţinându-i în stare egală atât pe cei lipsiţi de 
vedere, cât şi pe cei ce nu suferă de această boală. Deci isipune-ne, ce 
minune este în faptul naşterii Fiului, odată aflat că ea a avut loc 
«înainte de luceafăr» 91 ? 

B. Nu e lipsită de minune, o, prietene, fapta naşterii. Vechimea 
ei extremă o poate afla cineva înţelegând că e «dinainte de luceafăr». 

A. Atunci, n-ar fi fost mai bine să se spună înainte de soare şi de 
lună, căci acestea sunt mai, vechi decât stelele şi decât luceafărul ? 
Dar eu aş socoti ca un lucru mic şi modest, să se fi spus că Fiul S-a 
născut şi înainte de pământ şi de cer şi, mai simplu, de toată creaţia. 
Căci a ieşit dintr-un Tată fără început, având modul de naştere ne¬ 
grăit şi neînţeles. De aceea şi însuşi vestitul Isaia ne spune : « Neamul 
Lui cine-l va spune ? Că s-a ridicat de pe pământ viaţa Lui » (Isaia 


90. Ci, prin faptul că Dumnezeu ne este superior, ne convinge de 
existenţa şi prezenţa Lui fără să ne ostenim noi înşine să înţelegem aceasta. Cele 
relative şi dependente ne învaţă că nu pot fi fără un Absolut de care să depindă. 

91. Tatăl a spus că L-a născut pe Fiul «înainte de luceafăr». Dar cine poate 
înţelege deplin taina cuprinsă în această declaraţie ? «înainte de luceafăr» în¬ 
seamnă poate înainte de orice făptură care proiectează o lumină asupra lui 
Dumnezeu, deci" înainte de creaţie şi de timpul care începe odată cu ea. O preci¬ 
zează aceasta Ermia în observaţia lui următoare. 







76 


SFANŢUL CHEEUL AL ALEXANDRIEI 


53, 8). Neam, socotesc că e numită naşterea, viaţa şi existenţa. Această 
viaţă este ridicată de pe pământ,' adică e uşurată 92 şi depăşeşte toată 
înţelegerea celor de pe pămînt şi se află mai presus de toate ideile 
noastre, şi e de neajuns şi de necuprins de măsurile umanităţii. Aceasta 
socotesc că o spune cu totul adevărat proorocul. Iar că Fiul născut 
înainte de timp şi mai înainte de un început temporal, nu e mai mic 
decât Tatăl, ne convinge şi un alt prooroc, care spune : «Şi tu, Betleeme, 
casă a lut Efrata, eşti foarte mic între miile lui Iuda. Dar din tine va 
ieşi Cel ce va fi căpetenie în Israel şi ieşirile Lui de la început, din 
zilele veacului (eternităţii)» (Miheia 5, 1). Proorocul numeşte naşterea 
ca o ieşire la subzistenţă proprie. Ea este dată de la începutul dincolo 
de care nu a fost absolut nimic. Prin aceasta înţelegem că subzistă îm¬ 
preună cu Născătorul propriu, dar nu în mod nenăscut, ci în mod năs¬ 
cut. Socoteşte deci cât Se fac de râs cei ce cred că pot să se ridice prin 
gânduri omeneşti şi noţiuni cantitative la cele atât de mai presus de ele ! 
Căci cine ar putea cunoaşte cum naşte Dumnezeu, necunoscând mai îna¬ 
inte ce este El prin fire ? 

B. Da, aceasta este cu neputinţă. Căci «a pus întunericul acoperă¬ 
mânt al Lui», precum s-a scris (Ps. 26, 9) şi «împrejurul Lui, cortul 
Lui». A numit, socotesc, întuneric şi cort, greutatea sau neputinţa de-a 
fi văzut şi de cuprins. A intrat într-un fel oarecare în cort Cel ce toate 
le umple, încât' nu e cunoscut decât de El însuşi şi de Cel născut de 
El. Căci a spus : «Nimeni nu cunoaşte cine este Fiul, decât Tatăl,- nici 
pe Tatăl nu-L cunoaşte cineva cine este, decât Fiul şi cel căruia îi este 
descoperit de Fiul » (Matei 11, 27). 

A. Bine zici. Şi te admir pentru astfel de cuvinte. Deci de s-ar 
încumeta cineva în mod primejdios să afle urmele de neajuns cu mintea 
şi cu neputinţă de cucerit prin puterea cuvintelor, nu vom spune că este 
iubitor de învăţătură, ci că se îneacă mai degrabă în cpteneli de prisos. 
Se va spune despre oricine de felul acesta şi nu fără dreptate : «Cel ce 
se reazemă pe minciuni, paşte vânturile şi goneşte păsările zburătoare. 
Căci a.părăsit căile viei sale şi a rătăcit din cărările ţarinei sale şi umblă 
prin pustie fără apă şi prin pământ în care trăiesc cei însetaţi şi adună 
în mâini lipsa de rod» (Prov. 9, 12). Dispreţuind întărirea în cele nece¬ 
sare spre folosul lor, şi pe cei umpluţi de adevăr declarându-i neprice¬ 
puţi, cultivă minciuna şi nu primesc rodul evlaviei ca necesar. Mintea 
lor tinde spre acestea din mândrie până a se socoti nedreptăţiţi cînd li 
se spune lor că nu cunosc pe Dumnezeu, ci aceasta aparţine numai 

92. Trupul luat de Hristos se subţiază, se face străveziu prin’ viaţa Lui ne¬ 
supusă plăcerilor şi prin înviere, arătând înălţimile duhovniceşti prin El. 

Lui, deşi Scriptura de Dumnezeu insuflată arată că negrăite şi foarte 
înalte pentru firea omenească sunt căile dumnezeieşti, adică lucrarea 
Lui printr-o iconomie oarecare în fiecare din cele făcute. O arată şi o 
spune aceasta dumnezeiescul David : «In mare e calea Ta şi cărările 
Tale în ape multe şi urmele Tale nu se vor cunoaşte» (Ps. 76, 18). Atunci 
când o barcă e împinsă de vânturi favorabile şi înaintează pe deasupra 
mării adânci, urma- ei nu e văzută. Ea lucrează ca un plug pe suprafaţa 
mării, înaintând oa o pasăre înaripată prin mijlocul valurilor care, rea- 
dunându-se între ele, amestecă îndată ceea ce părea că s-a despărţit. Sau 
nu e aşa ? 

B. E cu totul aşa. Dar spune cum naşterea este fără patimă şi 
curgere şi cum se poate spune despre cauză că nu preexistă cauzatului ? 

A. Nu preexistă în nici un fel. Nici nu însoţeşte naşterea, tăierea 
şi pătimirea, când are loc în Dumnezeu, în Oare nu e nici capacitatea 
de-a pătimi, nici necesitatea ca cel născut să se nască în timp. Dacă 
e vorba însă despre corpuri, cum se întâmplă în prezent, lor li se potri¬ 
veşte şi pătimirea, deoarece firea lor nu e străină de curgere. Şi ur- 
mându-şi strict în timp, ele sunt mărginite în timp şi nu au începutul 
naşterii fără început. Deci aş spune că ei privind la acestea, pre¬ 
supunerile lor nu sunt cu totul lipsite de o probabilitate. Dar fiindcă 
cuvântul nostru se referă la firea mai presus de tot corpul tangibil şi 
vizibil, care e şi creatoarea veacurilor înseşi şi mai veche decât tot 
timpul, cum n-ar fi cu totul nepotrivit a socoti că pătimeşte ceva năs¬ 
când şi că Cel ce iese din ea are o naştere în timp, odată ce nu e pro¬ 
priu ei şi nu îi este interior ei ? Chiar nu este îngăduit nici a le numi 
cauză şi cauzat, ci se cuvine, în cazul lui Dumnezeu, a vorbi mai de¬ 
grabă de un Tată şi de un Fiu născut din El 93 . 

B. Dar să ştii că ei ar face şi această concesie, dacă îţi face plă¬ 
cere. Totuşi vor întreba cum a putut naşte Tatăl din Sine, fără să fi 
suferit o fragmentare şi o curgere, care face să apară şi altul decât 
El, dacă este adevărat că Fiul a ieşit din El după fiinţă pentru a subzista 
în mod propriu ? Şi cum nu preexistă numaidecât şi nu e cugetat ante¬ 
rior Cel ce naşte Celui născut ? 

A. «Cel nebun, nebunii va grăi şi inima Ivi răul va gândi», după 
cuvântul proorocului (Isaia 32, 6). Faţă de cele de care s-ar cuveni să 

93. Sf. Chirii socoteşte că nu e potrivit să se vorbească, în cazul iui Dumne¬ 
zeu, de cauză şi cauzat, ci numai de Tatăl Născător şi de Fiul născut din El. 
Aceasta, ca să nu se ivească ideea unei legi a cauzalităţii şi o preexistentă a 
cauzei faţă de cauzat. Scriptura vorbeşte numai de Tată născător şi de Fiu 
născut, punând accentul pe relatiâ personală liberă şi iubitoare între Ei. într-un fel 
şi Fiul e activ în naşterea Sa din Tatăl. Şi unirea maximă ce rămâne între Ei 
face nepotrivită ideea de o pătimire şi curgere în aotul naşterii Fiului din Tatăl. 

roşească fără măsură, dacă ar avea un grăunte de bun simţ, nu ştiu 
cum se arată neînţelegători, afirmînd tăieri şi curgere şi necesitatea 
naşterii în timp în firea dumnezeiască a Celui ce are însăşi firea dum¬ 
nezeiască 94 Apoi nu e lulcru mai înalt decât a înţelege că naşterea 
în El, în Dumnezeu, nu se lasă nici cugetată şi nici exprimată nici în 
trup şi nici prin trup 95 . Căci nu s-ar putea spune că Dumnezeu a de¬ 
venit Tată în timp, ci El era ceea ce este în mod netemporal şi fără 
început; iar împreună subzistent cu El era Cel pentru Care este Tată. 
Căci Fiul a strălucit din fiinţa Tatălui ca o lumină într-un mod mai 
presus de minte, cum nu poate spune cineva, neavând existenţa, Sa 
ca o alta, printr-o împărţire sau despărţire de Cel care L-a născut, sub¬ 
zistând în mod propriu 96 . El a fost născut în modul cum poate naşte 
existenţa necorporală, care este cu totul nesupusă tăierii şi împărţirii. 
Căci dacă firea dumnezeiască e supusă tăierii şi împărţirii, ca şi a altora 
de care spun aceia, atunci trebuie să fie cugetată şi ca trup. Iar dacă 
e aşa, şi în spaţiu, are şi mărime şi cantitate. Şi dacă are caracter 
cantitativ, nu va scăpa nici de circumscriere. Acestora le va urma un şir 
de alte însuşiri asemănătoare. Va fi împovărată şi cu alte calităţi pro¬ 
prii trupului, ceea ce este o absurditate. 

B. Sunt de aceeaşi părere şi eu. 

A. Nu m-aş teme, scumpe prieteni să mai spun şi aceasta. 

B. Ce? 

A. Dacă ar fi supusă şi firea lui Dumnezeu Tatăl obişnuinţelor şi 
legilor trupurilor, va naşte nu fără pătimire şi ar suferi şi împărţirea, 
şi s-ar afla numaidecât într-un loc şi cel născut ca unul ce ar fi de¬ 
venit ou totul exterior cantităţii celui ce l-a născut. Căci aşa se nasc 
şi cele din trupuri. Dacă deci socotesc că Dumnezeu Tatăl le umple 
pe toate, unde va şedea şi ce loc propriu va afla cel ieşit din El ? 

B. Foarte bine ai zis că o mulţime de concluzii neevlavioase vor 
decurge de aici. De aceea, zic ei, trebuie renunţat la faptul naşterii 
şi să nu se cugete ca adevărată la Dumnezeu. Vor dispărea astfel şi 
aceste gânduri absurde. 

94. Firea dumnezeiască nu se poate împărţi, nu se poate schimba în timp. 
Aceasta ar face-o supusă unor legi mai presus de ea. Dar nici nu poate fi socotită 
sterilă. «Ea e şi fecundă şi atotputernică. Numai .amândouă o arată cu adevărat mai 
presus de toate. 

95. A socoti că naşterea nu poate avea loc decât după modelul celei prin 
trup, înseamnă a socoti că făptura trupească dă o lege importantă existentei su¬ 
preme care nu poate fi decât spirituală. Ar Însemna că neputinţele vieţii în trup 
sunt forma supremă de existenţă. 

96. Sf. Chirii foloseşte cuvântul hyparxis şi idiosystatos pentru Fiul ca să-L 
arate ca Persoană proprie. Am tradus termenii din urmă ca şi cel de hypostasis 
mai ales prin subzistent. 

A. Dar aceasta n-ar fi altceva decât călcarea în picioare a con¬ 
ţinutului credinţei. Căci cum ar mai păstra firea dumnezeiască şi ne¬ 
grăită identitatea în Treime, de vom desfiinţa modul adevăi-at al naş¬ 
terii ? Aceasta socotesc că este o şarlatanie şi o cutezanţă grosolană a 
aiurelii iudaice. Vom fi şi noi la fel cu cei ce socotesc identic pe 
Făcătorul tuturor cu Dumnezeu Tatăl, nemaiprimind pe Domnul nostru 
Iisus Hristos ? 97 Ce ne-ar împiedica deci de a arunca în acesta cu pie¬ 
tre, acuzându-1 în mod iudaic : «Nu pentru o faptă bună ariincăm cu 
pietre în Tine, ci pentru hula că Tu, om fiind. Te faci pe Tine Dumne¬ 
zeu » (Ioan 10, 33) ? Căci dacă desfiinţează cu necredinţă modul adevă¬ 
rat al naşterii, nu va mai fi, socotesc, cineva oare să ajungă până la atâta 
uşurătate de cugetare, încât să mai creadă că Fiul este Dumnezeu după 
fire. îl numesc numai aşa, socotind că numele de Dumnezeu îi este în 
realitate adăugat, ca Unuia ce nu S-a ivit din Dumnezeu Tatăl. Iar 
deoarece, după aceea, nu mai este Fiu, ci e socotit împreună cu noi 
între făpturi, n-am fost eliberaţi de obişnuinţa de-a ne închina creaturii 
în locul Creatorului 98 Dar închinându-ne Lui, nu vom fi acuzaţi de lipsa 
de credinţă de către judecata lui Dumnezeu, căci va vedea cauzele 
acestui fapt în El, pentru că El, Care a introdus pe Pruncul născut în 
lume, a zis : «Să se închine Lui toţi îngerii Lui» (Evr. 1, 6). Dar Cel 
ce este închinat de sfinţii îngeri şl are slava cuvenită lui Dumnezeu 
Tatăl ca proprie, cum n-ar fi prin fire ca Tatăl şi de aceea Dumnezeu ? 
Gândeşte deci la ce rezultat se întoarce cugetarea lor că nu trebuie 
socotită adevărată nici naşterea în Dumnezeu, dar. nici voinţa de-a nu-i 
lăsa oarecum firii Lui putinţa de-a naşte, fără a o iscodi prea mult, dar 
impunându-i dintr-o necesitate de neocolit tăieri şi curgere şi pătimirile 
proprii trupurilor 99 . 

B. Sunt de acord. Dar spune-mi, cum ar naşte fără a urma din 
aceasta numaidecât şi o pătimire ? 

97. Sf. Chirii constată că arienii nu atribuie lui Dumnezeu decât calitatea de 
Creator al lumii. în aceasta stă şi calitatea Lui de Tată. Prin aceasta cugetă la 
fel cu iudeii. 

98. Dacă Hristos nu e Dumnezeu adevărat, creştinii se închină unei creaturi 
ca lui Dumnezeu, după părerea arienilor. Dar tot aceştia adăugau că Dumnezeu nu 
dezaprobă aceasta, căci Hristos fiind prima creatură, sau Primul Născut din creaţie, 
însuşi El cere să fie adorat ca Fiu în sensul acesta. Se afirmă iarăşi un fel de 
confuzie între lumea creată şi emanată în mod panteist din Dumnezeu. 

99. Este clară concepţia panteistă a arienilor, formulată mai pe larg de Eu- 
nomie: nu recunoşteau o naştere adevărată în Dumnezeu, dar vedeau producerea 
Fiului ca un fel de creatură necesară a lui Dumnezeu, deci impusă naturii Lhi care 
prin aceasta suferă având loc în esenţa divină o anumită împărţire şi o pătimire 
a împuţinării ei, aşa cum se produce prin emanaţie. Avem aici o concepţie a unui 
«dumnezeu», esenţă impersonală, supusă , legilor emanaţiei, inexplicabile în ori¬ 
ginea lor. 

A. Pentru că, precum am spus mai înainte, este o cugetare evla¬ 
vioasă a nu supune necorporalul legilor trupului. Nici pentru că trupul 
naşte prin patimă şi împărţire, ar naşte în mod exact şi netrupescul 
astfel. Ci precum este după raţiunea existenţei altfel decât corpul, va 
avea şi modul naşterii potrivit Lui şi propriu Lui. Şi deoarece trupul 
naşte în timp, netrupescul nu va naşte numaidecât ia fel. Socotesc că 
nici una din existenţe nu e supusă numaidecât legilor alteia, ci unor 
legi proprii. Existenţa e comună celor ce sunt, dar firea distribuie fie¬ 
căreia o alteritate, lucrând, prin hotărâri speciale ca să nu fie fiecare 
cu totul la fel cu alta m . Corpurile sunt supuse deci unor obişnuinţe 
şi legi ale corpurilor şi nasc in modul lor şi suferă împărţiri. Iar ne¬ 
trupescul să fie lăsat în legile Lui şi să nască în Mul Lui, având firea 
liberă de pătimire şi împărţire. Şi dacă mintea ajunge să poată discerne 
în ce mod naşte trupul şi nu înţelege încă naşterea firii netrupeşti, de 
ce nu-şi atribuie sieşi nepriceperea ? Ceea ce e mai mare şi mai înalt 
este un corp, sau este, mai bine zis, neasemănător mai presus de el, 
coboară la o treaptă mai rea şi nu se ruşinează să-i alipească pătimirile 
ce nu i se cuvin. Şi ceea ce nu este uşor să înţelegem şi ne este cu 
neputinţă să cunoaştem, trebuie să desfiinţăm numaidecât ? Astfel, de¬ 
oarece nu pricepe ceea ce este Tatăl după fire, căci socotesc că e mai 
presus de această pricepere orice minte, hulind fără ruşine, e : spun că 
nici nu există. Sau nici una din cele ce există prin creaţie nu e nepătimi- 
toare, susţin că e supus şi El în firea Lui unei pătimiri şi suportă legile 
celor făcute, El însuşi fiind nefăcut 10i . Dar socotesc că nici o raţiune 
n-ar coborî până la aceasta pe Dumnezeu. El rămâne numaidecât în 
cele ce este crezut că există. 

Cauza nu este anterioară efectului ? 

B. Da, rămâne. Deoarecfe firea dumnezeiască este cu totul neclăti¬ 
nată. Dar dacă Dumnezeu a născut, zic ei, va fi cugetat numaidecât 
anterior Fiului şi va subzista înainte de Cel născut din El. 

A. Deci voi spune iarăşi că dacă nu urmează rânduielilor trupurilor, 
şi netrupescul nu cade suib ele, va naşte în Mul Lui, şi nu după firea 
trupului. Corpurile se cuvine să fie cugetate anterioare şi să preexiste 
celor ce le nasc. Un raţionament cu totul de neocolit şi necesar va 

100. Această varietate de legi pentru diferitele existenţe dovedeşte şi o gân¬ 
dire voluntară variată care le-a impus, nu o esenţă monoiormă; o gândire care 
a urmărit prin ele o armonie între nenumărate forme ale existentei. 

101. Intre, a nu crede într-un Dumnezeu şi a crede că este supus aceloraşi 
legi de naştere (de emanare) din El a diferitelor existenţe, cum sunt supuse cele 
din lume, nu e o deosebire esenţială. Este acelaşi panteism care vede lumea pro¬ 
venind dintr-o esenţă, supusă şi ea legilor ei. Dar de unde sunt toate aceste legi ? 

arăta că ele au privilegiul unei existenţe mai vechi, dacă unul este din 
altul şi al doilea provine din primul în timp, nerăsărinid fără început 
din cele ce obişnuiesc să le nască, deoarece însăşi rădăcina naşterii 
lor nu e fără de început. Dar Cel ce există fără de început şi nu cu¬ 
noaşte nici sfârşit, adică Dumnezeu, spunem despre El, nu cum ar 
putea să Se opună legilor firii Sale, primind un început în timp, şi în 
vremuri, pentru Fiul propriu şi după fire 102 , căci Cel ce e născut ieşind 
din fiinţa Lui, ar fi în acest caz de altă fiinţă 103 şi prin aceasta ar de¬ 
clara mincinoasă firea Celui ce L-a născut. Socotesc că această faptă 
n-ar fi departe de monstruozitate. Căci a gândi să se taie Cel născut 
de Cel ce-L naşte spre o alteritate de fire, n-ar fi ceva străin de ceea 
ce are un caracter monstruos 104 . Deci va naşte după firea proprie Cel 
netrupesc, neavând Cel născut naşterea în timp. Dimpotrivă, născutul 
va fi împreună cugetat şi împreună subzistent cu Cel ce-L naşte. El se 
va afla după aceea, dacă a ieşit dintr-un principiu fără de început, mai 
presus şi deasupra veacurilor înseşi. 

B. Drept ai grăit. Dar dacă ai face clar acest cuvânt şi s-ar coborî 
într-un fel oarecare până la firea celor făcute, ar lămuri foarte bine 
problema cercetată. Şi chestiunile care depăşesc mult mintea ascultători¬ 
lor le-ar afla într-o lămurire mai clară, dacă s-ar da şi unele pilde. 

A. E adevărat cuvântul, bunule, dacă s-ar cerceta firea existenţelor, 
ai putea spune precis cu cine dintre toţi trebuie comparat mai ales 
Dumnezeu, ca să poată avea o asemănare fără nici a deosebire ? 

B. Cu nimeni, deoarece Dumnezeu nu este după fire nimic dintre 
cele făcute. 

A. Va trebui admirat foarte mult Sfântul Pavel, când spune : «Căci 
acum vedem prin oglindă şi în ghicitură» şi : «acum cunosc în parte» 
(I Cor. 13, 12). N-ar fi nici evlavios, nici înţelept să trecem peste acestea 
fără să ne minunăm. 


102. In Cel ce n-are un început în fiinţa Sa, cum ar putea apărea un început 
în ea ? Aceasta ar însemna o schimbare esenţială în ea. Şi cine ar produce această 
schimbare ? Cum ar apărea timpul în Cel netempora! ? Dumnezeu poate crea lu¬ 
cruri din nimic, care nu aduc o schimbare în fiinţa L.ui, ci sunt exterioare Lui, 
dar nu poate trăi ca un moment nou, temporal în fiinţa Sa naşterea unui Fiu 
deofiinţă cu El. Fiul acesta este născut din veşnicie, de când există Dumnezeu prin 
fiinţa Lui. Dumnezeu fiind din veşnicie Tată şi Fiu. 

103. E o contradicţie a se naşte cineva din fiinţa cuiva şi a nu fi deofiinţă 
cu el. Or, aceasta ar schimba şi fiinţa celui ce-1 naşte. Iar a ieşi ceva în timp 
din Cel netemporal, înseamnă a fi de altă fiinţă decât Cel din care iese şi L-nr 
face şi pe Acela temporal. Căci temporalitatea introdusă într-o existenţă netempo¬ 
rală înseamnă o prefacere a fiinţei netemporale. A face netempi ralul ceva în timp, 
înseamnă a ieşi din netemporalitatea care tine de fiinţa netemporalului. A deveni 
temporal înseamnă a depinde de timp, a nu mai fi independent de nici o lege, cu 
care e legat timpul. 

104. De fapt numai în basmele cu monştri se nălucesc deosebiri de esenţă 
între cele ce nasc şi cele născute. 

8 — Sfântul Chirii al Alexandriei 

B. Desigur, aşa este. 

A. Să recurgem cât mai repede la Sfânta Scriptură. Privind-o ca pe 
o livadă frumoasă şi înflorită, împodobită cu odrasle variate, potrivite 
timpului, să gustăm din ea ca nişte albine şi, întemeindu-ne pe pildele 
cele mai potrivite, să ne închipuim modul naşterii negrăite şi mai 
presus de minte. Şi ca cei ce-şi îndreaptă ochiul trupului spre cele 
mai fine din cele scrise, să ne rezemăm şi noi mintea pe ele şi să pă¬ 
trundem măcar în parte şi în ghicitură firea dumnezeiască, spre a afla 
cum este. Deci Tatăl compară pe Fiul cu un cuvânt : «Cuvânt bun, zice, 
a răsărit din inima Mea» (Ps. 44, 1). Răspunde-mi deci, prietene, mie, 
care te întreb cu stăruinţă : Ce mod sau loc descoperi aici pentru 
tăiere şi curgere ? Mintea omenească scoate şi pronunţă cuvântul ieşit 
din ea şi, punând în .mişcare o naştere subţire, face să răsară din ea 
ceea ce-i place. Şi parcurgând un drum din adâncime până sus şi până 
afară cuvântul se arată ca o naştere fiinţială. Şi deşi cuvântul apare ca 
altul decât cel ce-l pronunţă, el totuşi nu se taie de acela nicidecum. 
Şi nici mintea cuvântului care urcă în sus nu poate fi considerată ca 
mai veche decât el. Căci cuvântul este totdeauna din minte şi în minte, 
dar şi mintea în cuvânt. Sau dacă se va spune că nu este întocmai aşa, 
mintea va fi fără cuvânt şi cuvântul fără minte şi ceea ce permite să' fie 
cugetate împreună va dispărea şi va trece în nimic. Fiindcă mintea este 
rădăcina şi izvorul cuvântului, iar cuvântul, rodul zămislit al minţii. 
Căci mintea nu este nicidecum fără cuvânt şi dacă naşte un cuvânt, iar 
acesta descoperă calitatea celei ce îl naşte şi firea aceleia ca firea 
proprie, el iese fără să o vatăme întru nimic. Iar îndrăzneala de-a spune 
in acestea că cel ce naşte este mai vechi ca cel născut socotesc că e 
cu totul o nebunie. Căci cuvântul iese din minte. Iar deoarece mintea 
există ca atare, fiindcă are cuvânt, iar cuvântul iarăşi fiindcă e plin 
de minte (de înţelegere), cum s-ar înţelege mintea cândva fără cuvânt, 
iar cuvântul lipsit de minte ? l,)5 Cei ce au in ei unele ca posesiune 
pretind să aibă în ei mai veche sesizarea existenţei acelora şi în simple 
înţelesuri închipuite se socotesc mai bătrâni şi socotesc mai mici cele 
pe care le socotesc ca fii, ei fiind bătrâni*. Dar cele ce există în mod 
necesar, se cuvine să şi fie cugetate împreună în mod necesar. Existenţa 
şi coexistenţa se comunică între ele, încât cel ce cugetă pe cel mai 


105. S-ar putea spune că o persoană omenească rosteşte cuvântul către altă 
persoană. Dar şi-l spune şi sieşi. El se dedublează vorbindu-şi. In cuvântul însuşi 
se vede pe sine dublat. Faptul acesta este cu atât mai accentuat în Dumnezeu. 
Dumnezeu îşi spune din veşnicie Cuvântul, prin care Se descoperă Sieşi, dar în 
care Se vede pe Sine totodată dedublat. Cuvântul, la rândul Său, spune Tatălui 
tot ce este. Are loc o convorbire între Tatăl şi Cuvântul, ca, cu Fiul Său. Nici o 
persoană având minte, sau înţelegere de sine, nu e singură. 

tânăr, cugetă şi pe cel mai vechi şi nu afirma că ei vor pieri împreună, 
dacă unul pare anterior celuilalt. 

B. Mintea mea e grea în urmărirea acestora. De aceea nu înţeleg 
uşor ceea ce spui. Deci explică-mi-le şi nu mă acuza de lenevie şi nu 
mă pedepsi cu tăcerea. 

A. Sunt gata să-ţi explic. Căci nu se cuvine a şovăi în cuvânt în 

lucruri atât de subţiri, cu atât mai puţin, cu cât cuvîntul curge ca 
dintr-un izvor, căci a străbate în sus şi în jos şi în cerc problemele 

greu de înţeles nu e spre nici o pagubă, iar nouă ne aduce nu puţin 

folos. Deci vei Înţelege bine şi clar ceea ce am spus, dacă vei gândi la 
firea culorilor. Spune-mi, albul şi negrul încă neinstalate în cele ce 
obişnuiesc să le aibă, socoteşti că pot exista prin ele însele ? 

B. Nicidecum. Ele se adaugă mai degrabă ca accidente la altele şi 
abia atunci apar ca ceea ce sunt. 

A. Drept ai spus. Deci există unele fiinţe mai-înainte cugetate şi 

afirmate de raţiune, care primesc albul şi negrul. Iar .acestea fac parte 
din lucrurile posedate. Dar dacă ar voi cineva să pună aparte în acestea 
pe cel ce e posesor şi ceea ce e posedat, şi ar spune că cel ce posedă e 
mai vechi decât cel posedat, iar ceea ce e posedat s-ar socoti că vine 
după aceea, în ce categorie a fiinţei va fi plasat ceea ce e rânduit să 
fie alb, dar încă nu e alb ? Sau cum albul ar fi ceea ce este şi se zice, 
dacă fără alipirea lui ea accident la cele ce se ştiu şi pot să fie aşa, n-ar 

permite să fie cunoscut ca alb ? Dacă nu se întâlnesc în acelaşi timp 

cele făcute să compună o unitate oarecare fără să poată fi altfel, vor 
putea fi cugetate teoretic, dar nu vor avea încă existenţa concretă, 
corespunzând înţelesului ce li se cuvine. 

B. Aşa este, şi tu ai spus adevărul. Aşa gândesc eu şi socotesc că 
şi alţii nu mai puţin ca mine. Dar cum s-ar potrivi Tatălui şi Fiului 
înţelesul acestor două pilde ? 

A. Faptul ieşirii Cuvântului din minte spre cele din afară nu înlă¬ 
tură nepătimirea naşterii şi Cel născut nu se va despărţi, ei va rămâne 
mai degrabă El Însuşi în mintea Celui ce-L naşte şi-D va avea în Sine 
numaidecât mintea eare-D naşte, arătând foarte îndestulător şi foarte 
clar că sunt nemijlocit într-o comuniune de fire în gândire, şi nu o 
existenţă concretă împreună subzistentă. Iar a spune că culoarea este 
inerentă prin fire unor existenţe în care nici una nu e mai veche ca 
cealaltă în starea lor separată, pentru că existenţa le este cu totul nece¬ 
sară— căci ele se întâlnesc împreună într-un întreg în acelaşi timp — nu 

cred că poate să ne lămurească modul naşterii dumnezeieşti m . Ci ne 
lămureşte mai degrabă contrariul : că Dumnezeu Tatăl nu a devenit ceea 
ce este, în timp. El este pururea la fel, identic cu El însuşi, mai presus 
de orice schimbare cugetată cu privire la Unul sau la altul. Căci este 
desăvârşit, neavând nevoie de nici o împlinire în nici un bine, şi nici 
suferind vreo alunecare spre ceea ce L-ar putea supăra. Cu El se 
uneşte arătarea şi existenţa concretă a Celui născut, care nu e mai tîrziu 
în timp şi nici nu e mai prejos în slavă deoît Cel ce L-a născut, având 
în vedere că trebuie ea în Dumnezeu să fie împreună cugetaţi şi 
împreună existenţi Tatăl ou Fiul şi iarăşi Fiul ou Tatăl. Şi Cel din urmă, 
deşi este născut, prezintă prin Sine însuşi mărturia unei vechimi fără 
de început, pentru că este din Tatăl prin fire 107 . Dumnezeiescul Pavel 
numind pe Fiul «strălucire a slavei lui Dumnezeu Tatăl şi chip al 
fiinţei Lui» (Evr. 1, 3), pecetluieşte, precum socotesc, cuvântul spus 
adineauri de noi, făcându-1 cu totul fără pată şi îl Întipăreşte cu spuse 
foarte drepte şi adevărate. 

B. Cum aşa ? 

A. Gândeşte că aici îţi repet un lucru, după ce l-am cercetat serios. 
Strălucirea răspândită de o existenţă este, socotesc, o lumină care aduce 
celor din afară cunoştinţa fiinţei care o răspândeşte, fie că ea se proiec¬ 
tează pururea simţului vederii, fie că intră în oarecare alt mod in atin¬ 
gere cu trupurile. Ea permite să se înţeleagă ce este după fire rădăcina 
din care străluceşte. Să se reazeme cuvântul nostru luând ca exemplu 
firea soarelui şi lumina ce se răspândeşte din el. Ce este acela după 
fire arată lumina ce provine din el. Firea soarelui nu se cunoaşte să 
suporte peste tot vreo împărţire, sau vreo tăiere şi curgere şi pătimire, 
deşi ea proiectează în mod îmbelşugat şi fiinţial lumina din ea, ci este 
în întregime în ea. Chiar dacă o răspândeşte din el, soarele are lumina 
proprie în sine, nemicşorându-se în el pentru că se revarsă şi pare să 
înainteze repede spre o alteritate proprie. Raţiunea punând de o parte 

106. Sf. Chirii arată că Fiul şi Tatăl sunt împreună din veşnicie in mod fiin- 
tiai, cum e minţea cu cuvântul, deşi ultimul iese din prima. Şi totuşi unitatea nu 
le confundă. Nu aşa este unitatea între posesor şi lucrul posedat. Posesorul poate 
fi şi fără lucrul posedat. Ultimul nu iese din primul şi nu i se alipeşte în mod 
necesar. El este numai un accident fată de primul. La fel este intre o culoare şi 
lucrul căreia i se aplică. Chiar dacă albul nu devine alb văzut decât când se aplică 
unui lucru, făcând ca acesta să fie într-o unitate cu albul ce-1 îmbracă, albul nu 
iese din lucrul ce e îmbrăcat în culoarea albului. 

107. Dumnezeu este fără de început. Dar totodată este Tată având un Fiu. 
Ţine de firea lui Dumnezeu să fie Tată şi Fiu. N-ar fi Dumnezeu clacă n-ar fi 
Tată şi Fiu, dacă n-ar fi iubire. Iubirea în Dumnezeu nu apare ulterior, printr-o 
evoluţie. Aceasta ar putea şi sfârşi în acest caz. Realitatea supremă ar fi supusă 
unei evoluţii sau unei legi impersonale a evoluţiei. Dar aceasta nu dă nici o expli¬ 
care existenţei. Fiul are un Tata, dar n-are un început, pentru că e iubire şi n-are 
un început. Dar unde e iubire, este şi libertate. Deci şi libertatea e din veci. 

soarele în el însuşi, îşi închipuie ceea ce este fiinţa lui, de alta parte 
lumina lui ce se revarsă din el, proprie lui. Dar ea se înfăptuieşte într-o 
a'lteritate nedivizată, pur şi simplu gândită, prin pornirea ei din el spre 
exterior. Insă ar fi lucru cu totul de râs, a se închipui şi despre soare 
că este mai vechi ca izvor, lucrarea luminoasă din interiorul lui întâr¬ 
ziind cît de puţin de a-şi arăta puterea ei. Socotesc că nimeni cu 
mintea înţeleaptă şi sănătoasă nu s-ar îndoi de aceasta. Ar echivala cu 
a zice că soarele nici nu există, dacă n-ar avea coexistând cu el aceea 
pentru care se cugetă ceea ce este. Deci exemplele sensibile au o valoare 
de chipuri modelate în mod just. Foloseşte-te de ele ca să te conducă 
spre o înălţime supremă, oa să nu corupi naşterea dumnezeiască, pri¬ 
mind în ea în chip neînţelept vreo tăiere şi curgere şi pătimire. Căci 
naşterea fiinţei mai presus de toate este nepătimitoare, iar existenţa 
Celui năstout este fiinţială 108 şi liberă de orice tăiere, ţinându-L legat şi 
unit şi împreună existent în mod integral. Neîrtceperea în timp I-a 
mărturisit-o Fiului şi înţeleptul Ioan, spunând : « întru inceput era 

Cuvântul» (Ioan 1, 1) şi pe lângă aceasta : «Cel ce este, Cel ce era şi 
Cel ce vine» (Apoc. 1, 8) 109 . 

Naşterea în Dumnezeu 

are ea un caracter vpluntar ? 

* 

B. Convorbirea noastră despre aceasta ne-a adus, prietene, la cel 
mai bun sfârşit. Socoteşti, precum se cuvine, că ai terminat tema şi nu 
mai e nevoie de nimic pentru dovedirea faptului că Tatăl nu apare să fi 
preexistat nicidecum Fiului, ci trebuie cugetaţi de o fire şi coexistenţi. 
Dar acestea nu mulţumesc încă mintea, căci îi e greu de-a se apropia 
de ele şi conţinutul lor este foarte înalt. 

A. Ce voi eşti să spui ? 

B. Ştii că vor întreba — căci sunt totdeauna nepotoliţi în între¬ 
bări — : Oare a născut Tatăl pe Fiul în chip voit sau fără voie ? 

A. Aş avea mare plăcere să ştiu unde voiesc ei să ajungă cu vicle¬ 
nia acestor urâte născociri. 

B. Socotesc că ei vor adăuga să spună şi aceasta : Dacă Fiul nu e 
voit de Tatăl, Acesta L-a născut fără voie, adică a fost împins la aceasta 
de cineva, sau, să spunem, de o necesitate, sau va fi aflat pătimind 

108. Sf. Chirii foloseşte pentru naşterea Fiului expresia «naştere fiinţială», 
pentru a evita înţelegerea Fiului ca produs clin ceva exterior fiinţei lui Dumnezeu, 
eventual oa creatură din nimic. El primeşte prin naştere fiinţa Tatălui, s?,u o 
are comună cu El. 

109. Fiul şi Cuvântul lui Dumnezeu era când s-a produs orice început, deci 
clin veşnicie. Şi de aceea nu evoluează, sau nu creşte şi nu scade, ci rămâne în 
plenitudinea existenţei în veşnicie. 

oeva fără voie. Ducând raţionamentul lor la absurd, vă vor sili să măr¬ 
turisiţi că trebuie să spuneţi că Fiul nu S-a născut fără voie de Tatăl. 
Din aceasta ei vor conchide, adăugând : Dacă Tatăl nu L-a născut fără 
voie pe Fiul, ci în mod deliberat, fără îndoială voinţa Tatălui a precedat 
şi a apărut înainte de naşterea Fiului. Şi I-a preexistat Lui, gândindu-L 
că are şi o voinţă mai veche decât naşterea. 

A. Cât de neevlavioase sunt maşinaţiile acestea, născocite împotriva 
noastră de cei ou mintea stricată ! Se jigneşte astfel învăţătura dogmelor 
adevărului în aşa fel, că, dacă ar voi cineva să treacă dincolo de cele 
mai extravagante teorii, nu cred că i-ar întrece pe aceştia. Au dobândit 
astfel o victorie lipsită de slavă, prin exagerările în lipsa de evlavie, 
întrecând neînvăţătura altora. Nu le mai rămâne decât să audă : «So- 
doma a jost mai îndreptată din pricina ta» (Iez. 16, 52). Prea multă 
amărăciune din partea voastră şi a ideilor voastre dezordonate. Să 
mergem direct şi să spunem că nu se va înţelege Tatăl Cel fără început 
şi veşnic fără Cel născut din El pururea împreună existent şi împreună 
subzistent cu El l10 . Dar deşi nu este Tată al Fiului fără voie, nu apare 
şi nu se afirmă voinţa înainte de Cel născut. Căci voirea Tatălui era 
scăldată în înţelepciune şi raţiune. Fiindcă nu vor spune că voinţa 
dumnezeiască era neînţeleaptă şi rieraţională. Iar înţelepciunea şi Ra¬ 
ţiunea lui Dumnezeu Tatăl este Fiul ; deci El este Cel în care se scaldă 
toată voinţa Tatălui 1J1 . Astfel celor ce Elecăresc acelea, li se întoarce 
gândirea şi cumplita invenţie împotriva lor. Deci nimic nu ni se pare 
că nu ne împiedică să părăsim raţionamentele absurde, şi să ne întrebăm 
şi noi dacă Tatăl este ceea ce este cu sau fără voie. Dacă este fără voie, 
a fost silit de o necesitate ca să vină la existenţă ca atare i12 . Iar dacă 
nu este aşa, ci este în mod voit, va premerge existenţei Lui (ca Tată) 

110. Nu se poate înţelege Adevărul, sau Dumnezeu, dacă nu cugetăm îm¬ 
preună existent cu El din veşnicie pe Fiul cel născut din El. Acela ar fi un 

«Dumnezeu» fără iubire, adică imposibil. Ar fi un «Dumnezeu» impersonal, sau o 
esenţă supusă unor legi, în baza cărora emană din el o lume fără nici un sens. 
Intr-o astfel de esenţă şi într-o astfel de lume lipsită de sens nu se observă 
trebuinţa cîe adevăr. Fiul este lumina lumii, pentru că ne arată adevărul existenţei 
supreme, arătând iubirea existentă fără început, cate ni se dăruieşte si nouă, 
creaturilor conştiente. 

111. 'Tot ce gândeşte cu înţelepciune Dumnezeu, are implicat în El gândul 

înţelept la Fiul. Aşa se întâmplă şi cu omul. Nu gândeşte nimic decât având în 

gândire implicat ceva sau mai ales pe cineva. Persoana nu gândeşte fără a trăi 

relaţia cu sine ca şi cu altul. Dar omul nu are prin aceasta acea altă persoană sau 
nu vede apărând în sine de fapt altă persoană, ci are altă persoană existând de la 
alta, sau de la sine altădată. Tatăl însă, gândind, realizează în Sine, ca chip al Său altă 
persoană. Şi gândirea Sa cuprinzând în ea neîncetat conţinutul Său infinit întreg, 
acesta echivalează cu Fiul Său care e, ca şi Sine, Dumnezeu întreg. 

112. Dacă Tatăl ar fi Tată fără voie, ci silit de o lege, cine l-ar fi impus 
această lege ? Se nade iarăşi într-un panteism care nu. dă nici o explicaţie a exis¬ 
tenţei. Se afirmă iarăşi că a fost întâi o esenţă, care printr-o lege inexplicabilă 
devine Persoană născătoare. 







DESPRE SFANTA TREIME 


87 


voinţa Lui. Şi deoarece voirea sie practică cu înţelepciune şi nu fără 
raţiune, iar înţelepciunea şi Raţiunea este Fiul, Acesta ar fi existat 
înainte de Tatăl li3 . Dar cuvântul dumnezeiesc numeşte pe Fiul Sfat şi 
Voinţă a lui Dumnezeu Tatăl. Căci psalmodiază şi zice în Duh 
dumnezeiescul David, în numele ceilor ce cred : « Apucatu-m-ai de mâna 
mea dreaptă, cu sfatul Tău m-ai povăţuit» (Ps. 72, 23). Iar în alt 
loc -. «Doamne, intru voia Ta, dat-ai frumuseţii mele putere» (Ps. 29,7). 
Căci am fost povăţuiţi în Hristos spre voia Tatălui şi în El suntem mo¬ 
delaţi spre frumuseţea mai presus de lume, fiind întăriţi spre tot felul 
de bunătăţi ll3b . Deci pentru repeziciunea ideilor şi aiureala raţiona¬ 
mentelor lor, Fiul a preexistat Tatălui, fiind voinţa Lui. Dar cum apare 
Cel născut înaintea Celui ce L-a născut ? Observă deci la ce rău au 
ajuns, îndepărtându-se de sfatul : «Cercetaţi-vă pe voi, dacă sunteţi in 
credinţă» (II Cor. 13, 5). 

B. Aşa par. 

A. Dar ar putea preface cineva fără mare oboseală şi spre altă 
absurditate această idee îngrozitoare, cerându-le un răspuns la această 
întrebare. 

B. Care? 

A. Trebuie înţeles şi afirmat Dumnezeu Tatăl de către noi şi de 
către sfinţii îngeri, ca Creator şi împărat milostiv, sau nu ? 

B. Că este acestea, socotesc că ei ar spune-o fără şovăială. Căci 
cum n-ar fi ? 

A. Să mai răspundă deci la întrebarea ce le-o voi pune : este El 
acestea fără voie, sau cu voie ? De vor răspunde că fără voie, îi vor 
admite lipsa de voinţă, sau o pătimire din necesitate. Iar dacă vor socoti 

că, cu voie, ei ajung să spună că a preexistat voinţa la a fi cele ce 

este, şi atunci n-a fost pururea Creator în putere, nici împărat fără 
început, sau milostiv, sau bun. S-ar introduce un timp anterior în care 
nefiind încă acestea, s-a gândit dacă ar trebui să fie IJ,; . Dar cine ar 

113. Dacă Tatăl este Tată prin voinţă, iarăşi premerge acestei calităţi â Lui 
voinţa. Dar şi aceasta înseamnă o evoluţie în El, care nurriai în aparentă nare 
voinţă. 

113 b. Dar Fiul nu poate exista fără să fie totodată şi Tatăl. Aceasta se 

spune în rândurile următoare. In orice caz, este şi conştiinţă şi gândire. în Dumne¬ 
zeu existând din veşnicie conştiinţa de Sine, există din veşnicie şi chipul voit 

al Său, sau Fiul, şi deci şi Tatăl. 

114. în cazul că socotesc pe Dumnezeu Creator ş'i împărat fără voie, vor ad¬ 
mite un panteism potrivit căruia o esenţă a fost dusă prin necesitatea unor legi 
interne la calităţile amintite. Un Creator fără voie, mai este El Creator atotputernic? 
Nu e supus unei necesităţi de-a crea ? Sau nu i se impune de creatura însăşi ca 
să fie ? Dar atunci mai este ea creatură ? Şi un împărat fără voie al ei, mai este 
el împărat cu adevărat ? Nu e silit de creatură să fie împărat ? Iar dacă s-ar ad¬ 
mite că a fost Creator cu voie, însă a preexistat voinţa actului creator, şi buna- 

putea auzi asemenea păreri, apoi nu s-ar plânge mullt de aceste aiureli 
şi nu le-ar respinge, cugetând ceva mai înalt decât aceia şi n-ar privi 
mai profund firea lucrurilor şi nu va socoti că în domeniul lucrurilor 
de înfăptuit stăpâneşte voinţa sau non-voinţa, dar în domeniul naşterii 
nu ? Dacă se întreabă pentru ce, înţelepciunea ar răspunde printr-o 
sentinţă lăudată adeseori : «O voia natura (firea), care n-avea grijă de 
legi». Eu aş adăuga că eu nu fac nioi un caz de voinţă sau de lipsă de 
voinţă. Sau nu ţi-ar părea că cuget drept, dacă aş afirma că toate câte 
este fiinţial Dumnezeu Tatăl, nu le are dintr-un progres în voinţă, care 
L-ar duce spre ceea ce e mai bine, nici nu a dobândit calitatea de-a fi 
Tată în mod voit 115 . 

B. Ce voieşti să spui ? 

A. Oare spui tu că Dumnezeu este sfânt şi deci şi bun ? 

B. Desigur. 

A. Aceste două virtuţi sunt în El în mod fiinţial, sau introduse din 
afară prin voinţă, încât ar putea pătimi şi pierderea lor, dacă nu le-ar 
voi ? Este în acestea o mişcare a voinţei ? 

B. Sunt fiinţiale. Socotesc că cuvântul credinţei drepte ar râde de 
cei ce îndrăznesc să spună că nu este aşa. 

A. Foarte bine ai spus, prietene, şi admir iubirea ta de învăţătură. 
Dar atunci cum Dumnezeu Tatăl ar putea fi Tată cu voie sau fără voie 
şi nu mai degrabă în mod fiinţial, dacă este astfel sfânt şi bun şi nu 
are prin simple voiri să fie ceea ce este ? Cum nu vezi aceasta tu, care 
te-ai înfuriat cumplit şi ai răcnit împotriva celor ce susţin contra¬ 
riul ? 116 

B. încă nu înţeleg aceasta. 

A. Dar o vei înţelege. Voi avea mare plăcere să ţi-o explic, fiindcă 
doreşti să o înveţi. înţelege ceea ce-ţi spun. Vor socoti ei că trebuie 
să admită că Tatăl este Născător prin fire şi vor recunoaşte că aceasta 
este un fapt fiinţial al Lui, sau vor nega aceasta printr-o cugetare foar- 

tătii manifestate prin el, s-ar introduce Un timp anterior in care se gândea dacă ar 
trebui să fie acestea. De fapt, ultima e soluţia creştină, dar fără să presupună că 
n-a fost inainte de actul creator puterea de a-1 săvârşi. 

115, Naşterea Fiului de către Tatăl e mai presus de ceea ce socotim noi voit 
sau non-voit. Dar chiar calitatea de Creator a iui Dumnezeu nu o putem supune 
înţelegerii noastre, declarând-o voită sau non-voită în sensul în care socotim 
aşa cele ce se întâmplă cu omul Ele arată un bine, care este fiinţial în Dumnezeu. 
Dar e un bine de temelie în Dumnezeu, care e naşterea, şi e un bine care nu este 
de temelie în Eî, care e creaţia. El poate trăi binele în Sine şi fără creaţie. Binele 
realizat prin creaţie e voit prin libertatea Lui, deci poate fi în El şi fără a-1 realiza. 
Dar identitatea Lui cu binele în sens fundamental se arată în faptul că Dumnezeu 
este un Tată şi un Fiu prin fiinţă. 

116. Cei ce nu văd pe Fiul ca născut din fiinţa Tatălui pot vedea relaţia lui 
Dumnezeu cu El voită sau non-voită. Dar cei care ll văd ca provenit din fiinţa 
Tatălui, nu mai pot vorbi de voinţă sau de non-voin{ă în această relaţie. 

te necredincioasă ? De spun că nu este Născător în mod fiinţial, vor 
desfiinţa prin aceasta existenţa Fiului, ca Unul ce n-a primit existenţa 
în mod nenăscut, dar care este şi subzistă din Tatăl după credinţa 
Sfintelor Scripturi. Iar dacă Dumnezeu Tatăl nu are o fire cu adevărat 
născătoare, ci a fost mişcat prin voinţă spre puterea de a naşte, îi auzi 
spunând că El şi-a prelucrat propria fire, făcând-o născătoare ; şi adu¬ 
când-o la ceea ce nu era, se cuvine să fie cugetat ca mai vechi decât 
Sine, dacă fiind şi subzistând, a voit să fie ceea ce voieşte, adică Tată ll7 . 
Dar aceste idei trebuie aruncate peste bord ca bolnave de o absurditate 
de nesuportat. Iar noi, urmând raţionamentelor dreptei credinţe, spunem 
că a socoti pe Tatăl Născător fără voie sau cu voie, este un lucru de¬ 
şert şi prostesc. El este aceasta prin fire şi fiinţial. Căci nu este fără de 
voie ceea ce este prin fire, având în vedere că firea Sa e îmbinată cu 
voinţa Sa de a fi ceea ce este 118 . 

B. Şi mie mi se pare că aşa stau lucrurile. 

A. Şi pe lângă acestea, s-ar primejdui şi de o altă absurditate 
dacă ar socoti că trebuie să spună că în Dumnezeu Tatăl voinţa e mai 
veche ca naşterea. Să cercetăm aceasta, dacă îţi place : Oare este acum 
în urma unei mari osteneli Dumnezeu Tatăl în cele ce I se cuvin, fiind¬ 
că a născut, deci ar fi putut găsi că ar fi fost potrivită şi bună pentru El 
nenaşterea ? Dacă născând n-a ieşit din ceea ce e potrivit propriei firi, 
pentru ce nu se ruşinează, nenorociţii, să-I vadă o stare inferioară a 
Lui în faptul de-a nu fi născut ? Iar dacă n-ar fi născut, ar fi mai bine 
şi' mai potrivit să ne întrebăm ce L-a împins spre a naşte, punân- 
du-Se într-o situaţie mai rea, lăsându-Se convins sâ nască ? Deci a gre¬ 
şit şi în cugetarea cuvenită, primind cu voia ceea ce era propriu să-L 
păgubească în slava şi firea Lui. Şi iată cum apare, se pare, o acuzaţie 
nouă împotriva voinţei şi sfatului negrăit al Tatălui. Nu sunt deci aces- 


117. După ce s-a arătat că e absurd a socoti pe Dumnezeu Tată fără voie, 
se respinge ideea că a devenit Tată prin voinţă. Fiul este din fiinţa Tatălui; atunci 
este şi El Dumnezeu, din veşnicie şi admitem că şi Tatăl este Dumnezeu, sau 
are fire dumnezeiască. Dar dacă aceia admit că Fiul este Dumnezeu, dar Tatăl 
din care este născut nu e Dumnezeu prin fire, ci prin voinţă, atunci El trebuie 
să-şi fi prefăcut şi firea în dumnezeiască prin voinţă. Şi atunci calitatea ne- 
drmnezeiască a Tatălui este mai veche decât calitatea ei dumnezeiască. Admit 
deci o evoluţie în Cel ce devine Tatăl Fiului Său : o evoluţie în baza unor legi 
mai puternice. Dar cine a impus aceste legi Celui ce devine Dumnezeu ? Iată cur* 
neadmiţându-se un Dumnezeu ca existenţă supremă veşnică, totul rămâne in¬ 
explicabil. Dacă nu se admite un Dumnezeu veşnic ca Tată, nu se poate explica 
nici Fiul ca Dumnezeu. Şi cum s-ar mai explica o înălţare a noastră spre in- 
dumnezeire ? 

118. Dumnezeu are firea Sa îmbinată cu voinţa Sa. E) nil este ceea ce este 
contrar voinţei Sale. Firea Sa nu e produsul voinţei, nici contrară voinţei. Nu e 
nici o despărţire între ele. 

tea de respins din capul locului, atingând limita răutăţii şi depăşind 
orice necredinţă ? 

B. Da, aşa este. 

A. Dar să ne depărtăm cât mai mult de la acestea şi să ne întoar¬ 
cem spre latura aceea. 

B. Spre care zici ? 

A. Spre datoria de-a primi în sufletele noastre cea mai bună idee 
despre Dumnezeu, cugetând că naşterii Fiului nu i-a precedat nimic, că 
voinţa Celui ce L-a născut nu s-a ivit înainte de existenţa Celui născut, 
ci Dumnezeu a fost deodată Tată şi voitor să fie Tată 11<J . Căci dacă 
Dumnezeu nu este fără voie Cel ce este sau Tatăl, sau suferă această 
voinţă ca o necesitate, cum trebuie cugetat şi ca sfânt şi ca bun ? l2iJ 
Este deodată prin fiinţă sfânt şi bun şi voitor de-a fi cele ce este şi nu 
se poate cugeta altfel despre Dumnezeu. El este deodată Dumnezeu şi 
Tată, faptul de-a naşte neavându-1 mai târziu ca existenţa, ci subzistă şi 
e înţeles ca Tată odată cu existenţa. Cel ce are o astfel de fire, trebuie 
să se vadă ca având împreună subzistent cu El fără de început pe Cel 
născut, adică pe Fiul m . 


Naşterea nu trece de la potenţă la act ? 

B. Dacă voieşti, zic ei, să fie aşa, să admitem această coexistenţă. 
Dumnezeu a fost pururea Tată în potenţă, deci Fiul putea fi cugetat 
prin simpla gândire, având numai aparenţa de-a fi înainte de naştere. 
Dar S-a născut după aceea. 

A. Că naşterea este adevărată şi provine cu adevărat din Tatăl e 
un fapt mărturisit. Cel ce este prin fire în potenţă şi îţi act Tată, nu 
are o voinţă care decide în privinţa celor două, ci urmează mai degrabă 

119. Voinţa Tatălui de-a fi Tată al Fiului nu e anterioară naşterii Fiului. 
Aceasta ar însemna să se introducă timpul în viaţa Treimii. Şi ar mai însemna că 
Tatăl S-a desăvârşit, sau S-a degradat devenind Tată. Căci s-ar fi produs o 
schimbare în Ei. Pe cât de fără de început este Dumnezeu, pe atât de fără de în¬ 
ceput este Ei ca Tată al Fiului, deşi Fiul e născut, iar Tatăl e născător, iar Fiul 
născut. Din veşnicie Dumnezeu e Tată şi Fiu, sau din veşnicie există în Dumne¬ 
zeu comuniunea interpersonală a iubirii, dar cu două nuanţe atotcurate: iubire de 
Tată si iubire de Fiu. 

120. Nu poate să nu fie Dumnezeu Tată, căci nu poate să nu fie bun din veş¬ 
nicie. Căci a fi Tată, înseamnă a fi iubitor sau bun in gradul suprem. Iar dacă 
n-ar fi aşa, din veşnicie, n-ar fi Dumnezeu. A fi Dumnezeu, înseamnă deci a fi 
şi Tată si Fiu. Iar bunătatea nu poate fi lipsită de voinţă. Dumnezeu este din 
veşnicie bun, deci liber şi Tată, având un Fiu. Treimea este existenţa supremei 
bunătăţi sau iubiri din veşnicie. 

121. Ţine de firea lui Dumnezeu cea bună să fie Tată care are un Fiu. Aceasta 
nu înseamnă că firea dumnezeiască este mai înainte de-a fi Tată şi Fiu sau Tată 
care naşte un Fiu, pentru că ţine de ea bunătatea. Iar bunătatea nu poate fi decât 
între Persoane. 

legilor firii, între care este şi cea a naşterii. El nu devine Tată al cuiva 
străin, când Născutul trebuie să fie o fire cu Născătorul. Pe de o 
parte văzând in Tatăl o schimbare, ei coboară cinstirea Tatălui, deşi - 
dumnezeiasca Scriptură zice : «La Care nu este schimbare, nici umbră 
de mutare» (Iacov 1, 17). De aici se poate învăţa : căci ce este aceasta, 
prietene, dacă nu o schimbare şi o prefacere adâncă, trecerea de la po- 
tenţă la act ? Fiindcă ceea ce se cugetă ca având în potenţă prin fire, 
dar încă neprimit şi prin act, rămâne o vreme în potenţă, dar încă nu 
e primită mişcarea actului, rămânând încă în starea de la început şi 
primă. Iar când primeşte mişcarea ca act, trece, socotesc, după aceasta, 
cum se poate vedea, la altă stare, din ceea ce era la început. Dar ei 
•înşişi nu văd că aceeaşi stare de potenţă a unei existenţe este o stare 
aflată în lucrare. 

B. Aşa socotesc şi eu. 

A. Dacă deci ei spun că nu e nici o distincţie între ele, ci le văd 
a aceeaşi stare, atunci Dumnezeu a fost Tată în act fără de început. Şi 

nimic nu ne va împiedica pe noi să spunem aceasta, deoarece pentru 
noi existenţa în potenţă şi în act coincid m . Iar dacă spun că nu este 
aşa, ci este o distanţă între ele şi o nu mică deosebire, cum nu s-au 
schimbat cele ale lui Dumnezeu, nemaipăstrându-se în potenţă, ci păti¬ 
mind, aşa zicând, mişcarea spre act ? 

B. Ai spus cele cuvenite. Dar socotesc că în mintea adversarilor a 
venit şt această idee pe care îndrăznesc să o exprime : oare, deoarece 
Tatăl este pururea şi fără început Creator după fire, n-a săvârşit netem¬ 
poral şi lucrarea de aducere la existenţă a celor făcute ? Deci nu are 
creaţia coeternă, ci a adus-o la existenţă din nimic în timp. Vom admite 
deci că firea Lui neschimbată s-a mişcat şi a pătimit prin aceasta o 
umbră de mutare» ? Deci se poate, Zic aceştia, ca şi în naştere să fie 
trecerea de la potenţă la act şi aceasta să nu fie o schimbare sau o mu¬ 
tare, ci mai degrabă o capacitate a firii de a fi astfel în privinţa naş¬ 
terii m . 

A. Cât de înclinată îţi este mintea spre uşurătate, dacă socoteşti 
că acei neisprăviţi au găsit un temei necesar în teoria lor ! De aceea 
trebuie cercetat cât mai serios modul mişcării în amândouă acestea, 

122. Dacă Dumnezeu ar evolua de la o stare de potenţă la una de lucrare 
n-ar mai fi desăvârşit din veşnicie. El ar fi supus unei legi de dezvoltare. Dar 
cine I-ar fi impus această lege V 

123. Se vede aceeaşi tendinţă ta aiieni să confunde pe Fiul cu creaturile 
provenind amândouă din Dumnezeu după o gândire şi o voire a lor, trecute în 
acte. Sau aceeaşi considerare a creaţiei ca singura formă de manifestare a unui 
«Dumnezeu^ supus unor legi în sens panteist. învăţătura creştină despre Treime 
este singura care ne scapă de panteismul lipsit de sens. Altceva este a naşte 
la Dumnezeu şi din fiinţa Sa, şi altceva a crea din nimic. 

spre a vedea ce le desparte şi să aflăm ce diferenţă apare între ele. Vei 
cunoaşte astfel raţiunea lor îmbătrânită în lipsa de învăţătură. Căci a 
sipune de cineva că a născut din sine însuşi şi că în aceasta a înaintat de 
la putere la act, înseamnă a (pătimi) clătina ceva în firea proprie. Căci 
nu pătimeşte în altele, ci în sine însuşi mişcarea lucrării. Dar a trece 
de la a nu face ceva, la trebuinţa de a lucra ceva nu în sine, ci în altele, 
vor afla că înseamnă a face ceva în cele din afară. 

B. Explicarea ta îmi e nu mai puţin clară ca cele dinainte. 

A. Ei bine, să vorbim despre om. Fiind născător prin fire şi fiind 
aceasta la început în potenţă, trece cu timpul şi la act. Dar el nu are 
înţelepciunea fără un exerciţiu, ci mai degrabă îi este propriu prin fire 
şi fiinţial să poată face ceva printr-o ştiinţă şi printr-o artă potrivite 
omului : el echipează o corabie, modelează după ideile sale sculpturi 
din bronz sau lucrează altceva asemănător. Deci ţi se pare că se mişcă 
în acelaşi fel, spre a fi tată în act, dus spre aceasta prin potenţă şi spre 
a fi meşter al tuturor celor ce sunt, folosindu-se de artă ? 

B. Nu aş gândi aceasta niciodată. într-un caz nu se mişcă în sine, 
ci mai degrabă ştiinţa care este în sine în cele din afară. In celălalt 
caz, mişcându-se într-un fel în Sine, produce o mutare şi o schimbare 
oarecare, referitoare la fire sau, altfel spus, privitoare la actul şi la 
puterea firii. 

A. Aceasta este şi ceea ce am spus adineaori, vrând să arăt deose¬ 
birea de mişcare ce trebuie văzută în cele două cazuri. Deci nimic nu 
ne obligă să spunem că firea lui Dumnezeu a fost mişcată din necesi¬ 
tate şi a suferit în mod fiinţial o înclinare prin faptul că a procedat în 
anumite timpuri la fapte de creaţie. Dar ar fi suferit o mişcare fiinţa 
Sa, dacă ar fi fost dus, nu ştiu cum, de la potenţă la act 124 . 

B. Aşa este. 

A. Dar mai este şi alt lucru — căci socotesc despre câinii cei mai 
simţitori, când pornim spre vânarea celor plăcute — că ne ajută să 
vedem slăbiciunea şi nesubţirimea adversarilor. Născutul dumnezeiesc 
şi mai presus de lume nu ne împiedică prin nici o raţiune de a-L cu¬ 
geta împreună subzistent cu Născătorul, având în vedere că Dumne¬ 
zeu e pururea şi fără început cugetat şi existent ca Tată. Iar deoarece 
creaţia este o operă a puterii creatoare, cum şi de unde ar avea coexis- 

124. De fapt Dumnezeu n-a trăit o mişcare de la potentă ta act, în naşterea 
Fiului, dar Sf. Chirii vrea să anate prin aceasta o deosebire între actul naşterii pro¬ 
venit din fiinţă şi faptele îndreptate spre lucrurile din afară. Numai dacă ar fi 
fost dus şi Dumnezeu spre naştere ca omul de la potentă la act, ca ulterior potenta, 
ar fi trăit şi El o mişcare, dar o mişcare în fiinţa Sa. 

tenţa cu Dumnezeu şi slava de-a fi din veşnicie, odată ce nu e nici fără 
început în timp şi mişcată spre existenţă din nimic ? 125 Sau ţi se pare 
că nu e necesar să fie cugetată cu totul înainte şi existentă înainte firea 
creatoare faţă de tot ce e chemat la existenţă în mod creator ? 

B. Da, sunt de acord. 

A. Astfel deci, când creaţia încă nu era adusă la existenţă, Dumne¬ 
zeu era Creator şi atunci. Şi nu pentru că era Creator era şi Tată 12< \ 
ci pentru că a născut. Iar Fiul era, pentru că S-a născut. Deci din fap¬ 
tul că este un Creator şi o creaţie, nu rezultă în mod necesar coexis¬ 
tenţa lor, dar o cugetare exactă trebuie să admită numaidecât această 
coexistenţă în cazul lui Dumnezeu, când e numit fie Tatăl, fie Fiul. 
Căci cum ar preexista Unul şi ar apărea înaintea Celuilalt, odată ce Fie¬ 
care este ceea ce este, înţelegând ca împreună existentă şi nu lipsă 
convergenţa între Ei ? Tatăl e Tată în raport cu Fiul şi invers. Această 
idee îţi pare că se abate în mod necesar spre o eroare ? 

B. Câtuşi de puţin, nu. 

A. Dacă perspectiva de-a naşte din Sine şi de-a fi văzut ca Tată 
după fire al Fiului n-a putut apărea lui Dumnezeu Tatăl decât ca o fap¬ 
tă înţeleaptă şi prea frumoasă, pentru ce-ar fi pus o întârziere în a-L 
naşte ? Ce L-ar fi împiedicat în mod folositor şi constrângător sau ce 
L-ar fi sfătuit să nu fie Tată mai curând ? Oamenii sunt mereu părinţi 
în potenţa, dar încă nu şi în act. Aceasta e clar pentru oricine. Motivul 
care îi împiedică e foarte vădit. Corpul neajuns încă la vârsta pubertă¬ 
ţii, proprietăţile firii rămân încă neactivate şi în odihnă, aşteptând vre¬ 
mea potrivită manifestării care le va face vădite. Dar în Dumnezeu 
care are pururea şi in mod deplin ceea ce este, nu e un progres spre 
o stare pe care nu o are încă şi spre care o dezvoltare în timp e numai¬ 
decât necesară. Din fiinţa Lui însă şi străluceşte Fiul şi are în mod 
fiinţial ca chip propriu prin fire pe Cel născut al Său. Cum s-ar mai 
cugeta atunci că El nu L-a născut prin act din veşnicie de când există, 
ci că s-a aflat mai degrabă intr-o stare de potenţă şi a pătimit mişca- 


125. Dacă Dumnezeu e Tată fără început, atunci si Fiul e fără început, dar 
născut din fiinţa Lui. E din veci împreună existent cu. Tatăl. Aceasta e slava Lui 
egală cu a Tatălui. Dar creaţia, având un început şi fiind din nimic, nul poate avea 
slava Fiului, căci nu e din veşnicie şi împreună existentă cu El şi din fiinţa Lui. 

126. Creaţia nu e impusă în mod necesar lui Dumnezeu cel în Treime. El estc- 
Treime prin fiinţă, iar lumea este numai prin voinţă, deşi are în Sine şi puterea 
de-ia fi Creator. Dacă ar ţine (lumea) de fiinţa lui Dumnezeu, ea ar trebui să existe 
din veşnicie, ca şi Fiul. Numai în faptul că lumea e din nimic, se arată atot¬ 
puternicia lui Dumnezeu fată de ea. Altfel s-ar cădea în panteismul din care apare 
o lume cu atâtea mărginiri şi imperfecţiuni, când nu stă în dependenţă de puterea 

rea fiinţială, primind o prefacere în ceea ce nu era ia început ? Am 
suferi ca o lipsă nu puţină de evlavie faţă de Fiul, dacă nu ne-am îm¬ 
potrivi acestor păreri ale adversarilor. Căci Unul Născut n-ar mai fi 
Făcătorul veacurilor, dacă timpul s-ar intercala, nu ştiu cum, şi s-ar 
face mai vechi decât naşterea Lui prin act de către Dumnezeu Ta¬ 
tăl, dacă de la nenaştere, adică de la potenţa, s-ar înainta la naşterea 
prin act nu în mod netemporal, chiar dacă s-ar cugeta foarte scurt şi 
redus acest interval. Iţi spun că este un lucru foarte urât şi ruşinos a 
se socoti soarele şi focul că n-au putut să nu fie niciodată ceea ce sunt, 
că nu s-au odihnit şi mi s-au oprit niciodată într-o stare pur potenţia¬ 
lă, că n-au trecut de la această stare la act printr-un fel de mişcare de 
natură făcută în timp, deci oa văzând proprietăţile lor manifestându-se 
împreună cu facerea lui, iar pe Dumnezeu, a-L declara nu mai presus 
de corpuri şi a nu-L cugeta că poate în privinţa naşterii să se afle în 
rânduiala Lui, care nu poate conveni decât Lui şi numai Lui. 







CUVÂNTUL III 


Fiul lui Dumnezeu este Dumnezeu adevărat ca şi Tatăl 

Ar putea fi o distincţie între Dumnezeu adevărat 
şi Dumnezeu pur şi simplu ? 

A. Este un lucru foarte bun şi sunt sigur, Ermia, că şi tu spui la 
fel, de-a străluci prin stăruinţa în virtute şi mai ales de-a ne ocupa cu 
cuvintele despre evlavie, adică cu cele despre Dumnezeu. De aceea spune 
în Sfânta Scriptură : «Şi le vei grăi lor şezând în casă şi umblând pe 
cale şi când te culci şi când te scoli» (Deut. 6, 7). De fapt, socotesc că 
nu e fără folos şi fără câştig a avea noi cuvântul dumnezeiesc pe limbă 
şi nu sunt alţii cărora să le convină mai mult ca celor stăpîniţi de grija 
de-a vieţui ou iubire de Dumnezeu. 

B. Sunt de aceeaşi părere. Nu e nimic mai bun. Până acum s-a 
cercetat îndestulător tema dumnezeieştii şi negrăitei naşteri şi cum Fiul 
n-a ieşit nicidecum din altă parte, ci a strălucit din fiinţa lui Dumnezeu 
Tatăl. Căci aşa ni s-a arătat. Ce le mai dă adversarilor ideea că există 
un singur Dumnezeu Tatăl după fire şi adevărat, iar împreună cu El 
nu mai trebuie numărat nicidecum nici unul, că deci trebuie să alunge, 
împreună cu alţii, cât mai departe de adevărata dumnezeire firea Fiului 
unic şi adevărat ? 

A. Ce-i îndeamnă la aceasta? Deoarece tu socoteşti bine să întrebi, 
eu aş spune despre cei ce gândesc aşa că : « Via lor este din Sodoma şi 
viţa lor din Gomora. Strugurele lor e strugure de fiere, vinul lor le 
este poamă de amărăciune» (Deut. 32, 32—33). Ca îmbătaţi de vorbării 
mincinoase, nu ştiu de unde născocite, vomează din comoara rea a ini¬ 
mii lor cele rele. Văzându-şi limba neînfrânată în hulele împotriva 
Fiului şi bolind de nebunia nerăbdată de Dumnezeu, soră şi vecină a 
fariseilor, să audă spunându-li-se ca acelora: «Pui de vipere, cum 
puteţi vorbi cele bune, fiind răi ?» (Matei 12, 34). Cei ce-şi ocupă mintea 
cu atât de venerate şi negrăite cercetări, să nu creadă că e bine şi 
neosândit să-şi afirme ceea ce le place lor, ci întorcându-şi ochiul lăun¬ 
tric şi ascuns ca într-un cerc, şi străbătând lărgimea a zeci de mii de 
înţelesuri şi probând ou exactitate ceea ce este spre folos şi ajută la 
dreapta cunoaştere şi lăsându-se conduşi spre înţelegerea negrăită, nu 

se lasă convinşi decât de dogmele adevărului. Căci socotesc că numai o 
minte nebună şi aiurită poate spune că nu e Dumnezeu după lire şi 
adevărat Fiul ieşit din Dumnezeu, ca cuvântul din minte, sau ca stră¬ 
lucirea luminii. Aceasta înseamnă a pluti printre raţionamente deşarte 
şi a se lăuda cu născociri de noţiuni întinate. Căci oare nu e mai bine 
să se vadă printr-o înţelegere pricepută că acolo unde a avut loc o 
naştere nemincinoasă după fire,. legătura Celui Născut cu Născătorul 
nu e relativă şi mincinoasă, ci prin fire ? Căci Cel Născut cu adevărat 
este din fiinţa Născătorului. Cum deci n-ar fi, cum zic ei, cu adevărat 
Dumnezeu, Cel născut din Dumnezeu ? 

B. Da, poate şi ei spun că este Dumnezeu şi din Dumnezeu, dar 
de alt fel şi în mod diferit. 

A. Dar ce este acest alt fel, eu nu înţeleg. Explică-mi tu, dacă ştii. 
Căci cred că tu eşti capabil. 

B. Da, sunt capabil. Ei spun că Tatăl este Dumnezeu adevărat dar 
Fiul nu este aşa, chiar de se numeşte Dumnezeu. El este din Dumnezeu, 
dar zic : Toate sunt din Dumnezeu. 

A. Aceasta înseamnă a declara deschis că nici Fiul nu este Dum¬ 
nezeu, ci în mod egal cu celelalte existenţe din Dumnezeu, dar prin 
modul creaţiei. El a fost pus între cele făcute şi adus la existenţă ca 
unul ce nu exista şi aşezat în rând cu creaţia ca şi cu o soră. Socotesc 
că e o faptă foarte bună şi înţeleaptă să dezbrăcăm gândirea lor de voalul 
acestor minciuni viclene şi să nu lăsăm pe adversari să aiureze despre 
firea Fiului cu cuvinte artificiale, fără să creadă nimic din ceea ce este 
El cu adevărat, făcându-i să spună pe faţă ceea ce cred ei că este. Şi 
astfel socotesc că tot conţinutul nebuniei lor va fi luat în râs. Şi că ar 
fi ieşit Fiul din Dumnezeu, nu va cugeta cineva, dacă are mintea nestri¬ 
cată, că arată altceva decât că S-a născut şi a ieşit din însăşi fiinţa 
Tatălui, ceea ce a dovedit cuvântul nostru de adineauri. Dar minţii care a 
înţeles acest lucru îi va trebui, socotesc, să aprofundeze şi altă latură 
a lui. 

B. Voi avea mare plăcere să porneşti spre aceasta. Ceea ce trebuie 
să se spună acum celor ce se opun cuvintelor noastre, este aceasta : 
Un singur Dumnezeu adevărat a fost numit, zic ei, anume - Tatăl| în 
Vechiul şi în Noul Testament. Căci a spus Moise ; « Ascultă, Israele, 
Domnul Dumnezeul ' tău. Domnul cel unul este» (Deut. 6, 4). Şi în 
Cântările sale L-a înfăţişat pe Dumnezeu, strigând : « Vedeţi, vedeţi că 
Eu sunt şi nu este Dumnezeu afară de Mine » (Deut. 32, 39). Şi iarăşi : 
«Eu sunt Dumnezeu întîiul şi după acestea şi nu este Dumnezeu afară 
de Mine » (Isaia 44, 6). Dar şi Fiul însuşi zice către Tatăl Său : « Aceasta 

este viaţa veşnică, să Te cunoască pe Tine singurul Dumnezeu adevărat» 
(Ioan 17, 3). Şi s-ar putea adăuga fără greutate multe alte texte ca 
acestea. Pe baza lor vor lupta cu vigoare prin cuvintele lor şi nu vor fi 
departe de speranţa că se vor hotărî unii să consimtă că este un unic şi 
singur Dumnezeu Tatăl, ca adevărat şi prin fire şi nici un altul pe 
lângă El. 

A. Spune-mi ce-i îndeamnă să asude degeaba pentru nimic ? Căci 
n-avem nevoie de nici o osteneală pentru aceasta, consimţind şi noi să 
fim de acord ca să primim un unic Dumnezeu Tată adevărat şi prin 
fire. Cum s-ar îndoi cineva de aceasta şi pe ce motiv ? Dacă adaugă că 
nu e pe lângă El nici un alt Dumnezeu, prea puţin păgubeşte aceasta 
firea Fiului. Căci este în afara tuturor şi nu în toate, subzistând îm¬ 
preună cu Tatăl şi strălucind purureea împreună cu El şi fiind împreuna 
cugetat în firea dumnezeiască cu Cel ce L-a născut. Căci unul este Dum¬ 
nezeu şi acesta este Dumnezeu adevărat. Fiindcă am fost eliberaţi de 
politeism şi am fost spălaţi de pata lui, deşi târziu şi cu greutate, cu¬ 
noscând pe Unul şi adevăratul Stăpîn 127 . Dar părăsind acestea pentru 
prezent, să trecem la acest punct. Căci acesta socoteşte că e de trebuinţă. 

B. De ce punct vorbeşti ? 

A. Fiul e numit Dumnezeu adevărat, singurul Dumnezeu adevărat. 

B. De fapt aşa a spus. 

A. Şi nici un cuvânt vechi n-a spus că este alt Dumnezeu afară 

de El. 

B. E adevărat. 

A. Să recurgem deci şi noi, iubitule, la Sfânta Scriptură şi cerce¬ 
tând cuvintele Sfinţilor autori ai Scripturii, să vedem dacă vreunul 
din ei n-a declarat numai pe Fiul şi nu L-a numit «adevărat». 

B. Bine zici. 

A. Deci îndată ni se va înfăţişa înţeleptul Ioan, numit şi fiul tune¬ 
tului, declarând deschis : «Şi ştim că Fiul lui Dumnezeu a venit şi ne-a 
dat nouă priceperea să cunoaştem pe Dumnezeul cel adevărat; şi noi 
suntem întru Dumnezeu cel adevărat, adică în Fiul Lui, Iisus Hristos. 
Acesta este adevăratul Dumnezeu şi viaţa veşnică» (I Ioan 5, 20). Va 
contribui iarăşi şi marele Baruh şi va arăta clar firea şi slava Fiului, 
declarând şi el şi aproape arătând cu degetul : « Acesta este Dumnezeul 
nostru; nu se va cugeta altul pe lângă El. Aflat-a toată calea ştiinţei 

127. De abia prin Hristos, revelat ca Fiul lui Dumnezeu prin fire, am scăpat 
de panteism. Căci un Dumnezeu din care n-ar rezulta decât o lume creată, n-ar 
fi un Dumnezeu care are în Sine o viaţă, ci s-ar dovedi având nevoie de o lume, 
deci aceasta ar emana oarecum în mod panteist din EI. Hristos ne-ia arătat existenţa 
unui Dumnezeu care are un Fiu născut din veşnicie din fiinţa Sa, deci nefiindu-I 
necesară lumea, ci creând-o pe aceasta din nimic şi în mod absolut liber. 

V — Sfântul Chirii al Alexandriei 







98 


SFANŢUL chiril al alexandriei 


şi a dcit-o lui Iacob, slugii Sale, şi lui Israel cel iubit de El. După aceasta 
s-a arătat pe pământ şi cu oamenii împreună a vieţuit» (Baruh 3, 
37—38). Şi ne poate ajuta şi Sfântul Pavel care a vorbit de un singur 
Dumnezeu, de un singur Domn, Iisus Hristos (I Cor. 8, 6). Dar cântă şi 
David în Duhul : «Cine este Dumnezeu afară de Domnul ? Şi cine este 
Dumnezeu afară de Domnul nostru ?» 128 . Deci nu s-a proclamat foarte 
clar şi eficient glasul Sfinţilor (autori ai Scripturii), că Unul Născut este 
Dumnezeul cel unic şi adevărat ? J?n . 

B. E adevărat. 

A. Dumnezeu Tatăl ni S-a adus ca singurul şi adevăratul Dum¬ 
nezeu, arătându-ni-<Se Fiul ca egal cu El şi nedespărţit de El 130 . Nu 
s-ar putea vedea altul în El. Unde s-ar refugia mintea celor ce cred. 
dacă Amândoi s-ar elimina unul prin altul şi n-ar fi în siguranţa slavei 
dumnezeieşti, dacă ar avea o fire uşor de clătinat şi cu totul de uzur¬ 
pat m . Oare nu ar fi drept în acest caz să spunem că am admite că 
numai Tatăl este Dumnezeu adevărat şi afirmă îndată deosebirea de 
fire a Fiului şi scoţându-L din atributele dumnezeirii adevărate, L-am 
vedea trecut în altă fire ? Dacă, dimpotrivă, deci I-am atribui numai 
Fiului numele şi realitatea dumnezeirii adevărate şi unit cu El n-am 
admite nici o altă Persoană, n-am atribui oare slavei Tatălui cele ce nu 
e îngăduit să le spunem ? 132 . 

B. Ne atrage spre aceasta puterea unor astfel de idei. Dar poate 
că adversarii vor spune şi aceasta : dacă Fiul este Dumnezeu adevărat, 
va trebui să vorbiţi nu de un singur Dumnezeu, ci de doi. 

A. Pentru cugetarea absurdă a acelora nu e nimic ce nu poate 
rămânea neîncercat. în hula lor, ei pot merge şi pe jos şi pe cal. Dar 
scopul nostru nu este de-a arăta aceasta, ci. cuvântul nostru ne în¬ 
deamnă mai degrabă să mărturisim că trebuie să credem că din fiinţa 


128. Dumnezeu S-a făcut Domnul nostru în Fiul Său, care S-a întrupat ca om. 
Iar Baruh prooroceşte clar că Dumnezeu Se va arăta pe pământ, deci în Iisus 
Hristos. Tot Domn îl numeşte pe Hristos şi Pavel, ;arătându-L prin aceasta ca 
Dumnezeu, sau ca Stăpânul nostru. 

129. Spunându-I-se lui Hristos Dumnezeul Unic, S-a arătat că nu e despărţit în 

dumnezeire de Tatăl. Că sunt împreună un unic Dumnezeu. Hristos II are în Sine 

pe Tatăl în mod nedespărţit. Nu vorbea fără să simtă grăind în Sine pe Tatăl şi nu 

săvârşea nici o faptă, fără să fie împreună săvârşitor al ei Tatăl. 

130. Nu se putea să nu se vadă în Fiul Tatăl, dacă Fiul Se manifestă ca 
Dumnezeu şi mărturisea că în El este Tatăl cu care vorbea şi săvârşea faptele Salo 
minunate. 

131. Dacă n-ar fi în amândouă o unică fire de neclătinat, de necoborât, ci fie 

firea Fiului, sau fie a amândurora, ar fi o fire nefixată în infinitatea şi viata ei 

nemărginită, în ce ar putea găsi oamenii siguranţa vieţii lor veşnice ? 

132. Dacă L-am socoti numai pe Hristos Dumnezeu, neavând în El pe Tatăl ca 
Dumnezeu, spre ce ne-ar duce El ? N-ar fi şi El în acest caz un dumnezeu 
mincinos ? 

lui Dumnezeu Tatăl a ieşit prin naştere adevărată Fiul, ca Dumnezeu 
adevărat din Dumnezeu adevărat, sau S-a născut nu pentru a fi de o 
fire străină şi de alt neam, ci spre a fi fiinţial ceea ce se înţelege că 
este şi Tatăl, afară numai de-a fi Tată. Fiind împreună numărat şi 
unit cu ei, Sfântul Duh, avem o unică dumnezeire adevărată şi prin 
fire, închinată în Treimea cea deofiinţă. 

B. Dar dacă admitem, zic ei, că ipostasuriie sunt trei, dumnezeirea 
va fi cugetată întreită, după raţionamentul cuvenit. 

A. Dar cuvântul învăţăturii tainice şi adevărate nu ne-a învăţat că 
este aşa. Căci ne-am botezat în Tatăl şi Fiul şi Sfântul Duh şi nu 
spunem că credinţa ne este în trei dumnezei, ci într-o unică dumne¬ 
zeire, închinată în Treime. Pentru ce coboară deci şi încearcă să supună 
raţionamentelor omeneşti cele mai presus de minte şi de raţiune, cele 
ce socotesc că trebuie cinstite de singura credinţă neiscoditoare ? Este 
cu totul lipsit de evlavie şi o necredinţă dusă la extrem, a întreba cu 
curiozitate : cum şi ce este Treimea, cum este în Sine firea dumne- 
zeirii ? E evlavios mai degrabă a voi să înţelegi drept în ce mod în 
Sfânta Treime este închinată o unică fire. Consimte deci, Ermia, că aşa 
trebuie să socotim şi să cugetăm drept şi că potrivnicii fac un lucru’ 
contrar credinţei iscodind cu neînţelegere şi cu nîneredere în născocirea 
unor idei nebune, cele mai presus de toată mintea. 

B. Bine zici. Aşa zic şi eu. Aceasta o fac aceia^ Dar cum Dum¬ 
nezeu este Unul în noi, dacă şi Tatăl şi Fiul se cugetă în ipostasuri 
proprii ? 

Â. Ca ajutor sigur în aceasta, vom lua modul deofiinţimii. Ea 
strânge dualitatea în ipostasuri într-o unitate prezentă în ambele şi, 
ceea ce pare să existe deosebit şi aparte ca proprietatea fiecăruia, adună 
într-o identitate, astfel încât nu se admite duplicitatea firii simple şi 
necompuse sub nici un raport, dar nici nu se desfiinţează dualitatea 
ipostasurilor de teama de-a părea că se păgubeşte simplitatea firii. Că 
înţelesul deofiinţimii e adevărat, o pun în lumină înseşi mărturiile 
despre Fiul, date nouă de Sfintele Scripturi. Căci Tatăl fiind singur prin 
fire şi cu adevărat Dumnezeu, n-ar putea avea alt fel un Fiu, care este 
şi El singur Dumnezeu prin fire şi cu adevărat, existând într-o subzis¬ 
tenţă proprie şi într-o identitate de fire cu El, dacă n-ar fi din El şi în 
El. Dar şi Fiul are iarăşi în firea proprie pe Cel ce L-a născut. Astfel 
se înţeleg şi se spun şi sunt în realitate una. De aceea bunul Filip a 
fost mustrat, deoarece n-a exprimat prin cuvintele cele mai alese buna 
cunoştinţă ce-o avea în minte. Căci deşi putea privi în Fiul firea lui 
Dumnezeu Tatăl, el a cerut, zicând : «Doamne, arată-ne nouă pe Tatăl 

şi ne ajunge» (Ioan 14, 8). La aceasta, Hristos a răspuns : «De atâta 
vreme sunt cu voi şi nu M-ai cunoscut, Filipe ? Nu crezi că Eu sunt 
intru Tatăl şi Tatăl întru Mine? Cel ce M-a văzut pe Mine, a văzul,pe 
Tatăl; Eu şi Tatăl una suntem» (Ioan 14, 9). Şi cuvântul este adevărat 
Deoarece Fiul a provenit din fiinţa lui Dumnezeu Tatăl, există in 
Tatăl Său şi arată în Sine, prin identitatea firii şi fiinţa Celui ce L-a 
născut. Şi Tatăl nu poate fi cunoscut altfel decât prin Fiul şi în Fiul, 
deoarece este chipul ipostasului Lui (Evr. 1, 5), făcând să strălucească 
în chipul Său propriu firea din care a ieşit. De aceea socotesc că tre¬ 
buie să continuăm să spunem şi noi : tot ce Se spune despre Unul, se 
află în fiecare, nemicşorând slava nici Unuia 133 . 

Primul exemplu de comunitate 
a proprietăţilor între Tatăl şi Fiul: atotprezenţa 

B. Ce voieşti să spui prin aceasta ? 

A. N-auzi, prietene, pe fericitul Pavel zicând despre Dumnezeu 
Tatăl : «Ca să fie Dumnezeu totul în toate ?» (I Cor. 15, 28). 

B. Dar ce este aceasta ? 

A. Mergi mai departe şi priveşte cum atribuie Fiului egalitatea în 
slavă şi împodobeşte firea Unuia Născutului cu cele cu care e împo¬ 
dobit şi Tatăl însuşi. Căci a spus undeva despre El : « Plinirea Celui ce 
plineşte toate în toţi» (Efes. 1, 23). 

B. A spus-o de fapt aceasta. 

A. Socotesc că oricine s-ar afla într-o greutate încercând să înţe¬ 
leagă cum are loc aceasta. Dumnezeu Tatăl umplând, după noi, toate, şi 
fiind şi cugetându-Se în toate în mod potrivit Lui, nu văd unde ar 
mai fi loc pentru împlinirea prin Fiul ty '. Deci e necesar să se cugete 
că dacă nu este fiecare în mod fiinţial în amândoi, s-ar arăta de prisos, 

133. Nu se poate vorbi de Tatăl, fără a se cugeta şi Ia Fiul; şi nici invers. 
Nici Unul nu e fără Celălalt. Aceasta se reflectă întru-n fel şi la oameni. Nu pod 
înţelege o persoană deplin decât dacă cunoşti şi pe cele cu care a convieţuit. Şi 
nici persoana respectivă nu se poate gândi la sine fără să nu implice şi gândirea 
la altele cu care a convieţuit. Persoanele sunt şi distincte, dar au şi ceva comun 
între ele: Dumnezeu n-a făcut pe nimeni şi nimic în izolare, cum nu este nici 
în El o izolare între Persoane. 

134. Dacă Fiul n-ar fi in Tatăl şi invers, cum s-ar împăca o afirmare a lui 
Pavel că Tatăl umple toate cu afirmarea, că şi Fiul le umple toate? Al doilea în¬ 
ţeles al expresiei: plinirea Celui ce plineşte toate. Numai Dumnezeu poate da tu¬ 
turor tot ce le trebuie ca să existe şi să coexiste intr-un fel de unitate cu toate. 
Căci numai Dumnezeu are în EI tot ce trebuie existenţei Sale şi existenţei celor 
create. Dar mai putem adăuga şi un al treilea înţeles: Toate cele create au ne¬ 
voie să fie într-un fel plinite de Dumnezeu ca să existe. Dar nu are nevoie 
Dumnezeu de cele create ca să existe. Toate cele ce sunt dependente de Dumne¬ 
zeu, de puterea lui Dumnezeu în existenţa lor, ne spun că e însă cineva care nu 
e dependent de nimic. Acest cineva trebuie să fie. El este Dumnezeu. 

precum se pare, plinirea lui Dumnezeu Tatăl, ajungând deplin spre 
aceasta cea prin Fiul; sau adaugă existenţelor zadarnică şi nepotrivită 
plinirea Fiului, fiind de ajuns Tatăl mai mult decât suficient spre plini¬ 
rea tuturor. Cine ar putea arăta de ce mai au trebuinţă toate, odată ce 
au plinirea de la Tatăl ? Deci, prietene, se va arăta înţeleptul Ioan 
vorbind de prisos şi bâlbâind în deşert, spunând despre Sfinţi şi despre 
Fiul : «Căci din plinătatea Lui noi toţi am luat » (Ioan 1, 16) 135 ? De 
ce mai au încă oamenii lipsă, să primească cele din plinătatea Fiului, 
odată ce Dumnezeu Tatăl are în El în mod îndestulător cele prin care 
poate aduce la existenţă creaţia, nemaiavând aceasta nevoie de cele ale 
altcuiva ? 136 

B. Foarte drept ai grăit. 

A. Dacă am voi să ne ocupăm de această plinire pe care o dă fie¬ 
care, oare nu e clar pentru oricine că dacă sensul fiinţei ar fi altul în 
ambii, fiecare ar săvârşi plinirea în noi potrivit cu firea fiecăruia ? 

B. în mod necesar. 

A. Şi dacă Dumnezeu adevărat este Tatăl, dumnezeiască va fi 
numaidecât şi lucrarea Lui, iar Fiul decăzut din dumnezeirea adevărată, 
nu va fi dumnezeiască nici puterea Lui de împlinire. Deci lucrarea lor 
de plinire în noi, ar fi de două Muri şi neasemănătoare. Şi dacă ar 
ajunge în cei ce se lucrează spre mântuire plinirea Tatălui, fiind dum¬ 
nezeiască şi mai bună ca cealaltă, pentru ce ar mai lucra în noi Fiul ? 
(Mai ales că ar adăuga ceva inferior, dacă n-ar lucra aşa ca şi Tatăl prin 
fire ? Iar dacă plinirea prin Fiul ne-ar îmbogăţi ou un mijloc necesar 

135. Avem aici un alt înţeles al cuvântului «plinătate» (plenitudine). Un 
înţeles semnalat şi la nota anterioară prin independenta lui Dumnezeu de nimic. 
Adică Dumnezeu Tatăl şi Fiul nu ne dau numai ceea ce plineşte puterea noastră 
de-a exista, ci au în Ei şi o plenitudine de existenţă, căreia nu-i lipseşte nimic. 
Dumnezeul în Treime are în El viată, bucuria nemărginită, fericirea nemărginită. 
N-are nevoie de nimic de la altă existenţă. Aceasta înseamnă şi că nu e supus 
devenirii, El având din veşnicie totul. Nu creşte spre o stare mai înaltă şi nu scade 
spre a dispărea din existentă. *Eu sunt Alta şi Omega, Cel ce era şi Cel ce vinei 
(Apoc. 1, 8). De aceea traducerea franceză redă termenul «făcut» din greceşte cu 
«supus devenirii». Dacă Dumnezeu n-ar fi fost totul din veşnicie, ar fi fost supus 
şi El unei legi a devenirii superioare Lui. Dumnezeu fiind din veşnicie fără o 
cauză anterioară Lui, ci având puterea să fie cauza tuturor, nu poate să lucreze nici 
cele ce provin din El asupra Lui, pentru a produce o devenire în El, pentru a-L 
face să crească, sau să scadă. El are în Sine totul sau tot ce poate fi, sau plină¬ 
tatea din veşnicie. El are o existenţă care nu poate fi mărginită de nimic, are toate 
formele ei supreme, are conştiinţă, are voinţă, are iubire, deci şi caracterul inter- 
personal, sau treimic, dar nu lipsit de o legătură afectivă între Persoane. Unul 
fiind Tatăl, altul Fiul, altul Duhul Sfânt care desăvârşeşte bucuria Unuia de Altul, 
care lărgeşte iubirea, nepunându-I intr-o relaţie bipersonală. 

136. Sf. Chirii nu spune aici că lumea n-ar mai avea trebuinţă de Fiul, odată 
ce a creat-o Tatăl, ci le arată adversarilor că deşi lumea a primit totul de la 
Tatăl, totuşi Tatăl n-a fost singur în crearea ei. Nu dintr-o insuficienţă a Tatălui 
şi a ceea ce se poate primi de la El lucrează şi Fiul în lume, ci pentru, că Tatăl 
nu e singur în lucrarea Lui, precum nici Fiul. 

spre mântuire, ar urma să cugetăm şi să spunem că ceea ce este supe¬ 
rior are nevoie de ceva inferior şi ceea ce-i cu lipsuri, adaugă ce are 
mai mic la ceea ce-i superior, dacă plinirea prin Dumnezeu Tatăl nu 
ajunge peste tot să ne mântuiască. Dar spun că a socoti şi a spune că 
această afirmare e fără greşeală, înseamnă a se expune vinei şi osândei 
celei mai din urmă a nebuniei. Deci să se arunce cât mai departe o 
astfel de aiureală. Să judecăm şi să credem că una este lucrarea şi pli¬ 
nirea în noi prin Amândoi. Căci una este firea Lor. De fapt cei a căror 
deosebire întreolaltă ar merge până la a fi una cu totul, alta faţă de 
cealaltă, şi la o înstrăinare totală între ele, n-ar avea o lucrare identică 
şi cu totul egală în existenţă, că acolo unde modul existenţei este altul 
va urma şi o neasemănare în lucrare. 

B. E adevărat. Totuşi, cât aş fi de bucuros să aflu de la tine, cum 
trebuie să se înţeleagă şi să se realizeze plinirea Tatălui şi Fiului, care 
este una şi nu diferită ! 

A. în aceasta nu e nici o piedică, nici vreo greutate oarecare. Cum 
s-ar face aceasta altfel decât prin Sfântul Duh care ne umple pe noi 
prin Sine de darurile dumnezeieşti şi ne face părtaşi de firea dum¬ 
nezeiască ? Aşa spune ucenicul Mântuitorului: «Din aceasta cunoaştem 
că este în noi, că din Duhul Său ne-a dat nouă» (I Ioan 4, 13). 

B. Deci prin Sfântul Duh Cel Unul se lucrează plinirea, sau prin 
Amândoi, în mod împărţit ? 

A. Ce te îndeamnă, Errnia, să te crezi obligat să afli cum se săvâr¬ 
şeşte prin Duhul Cel Unul lucrarea săvârşită spre împlinire ? Iată ce 
socotesc eu despre aceasta. 

B. Ce socoteşti ? 

A. îţi dai seama, fără îndoială, că dacă Ei n-ar avea împreună o fire 
asemănătoare, Fiul fiind fiinţial mai mic, după părerea ce şi-au for¬ 
mat-o, nu ştiu cum, aceia, n-ar lucra ceva în noi în acelaşi mod 
neschimbat orice, ducând la capăt cele cugetate prin lucrările lor. Şi 
cum s-ar mai săvârşi în noi plinirea săvârşită de cei doi prin Sfântul 
Duh Cel Unul, ei ar întipări în noi în chip slujitor cele ale fiecăruia şi 
ar împlini în noi trebuinţa acestei slujiri, aducând în noi prin firea lor 
lucrarea celor doi ? 137 . 

B. Ai grăit cu mare pătrundere. Aceasta o gândesc şi în mintea 

mea. 


137. Dacă Tatăl şi Fiul n-ar avea aceeaşi fire şi deci şi aceeaşi lucrare, 
Sfântul Duh n-ar adhce în noi, ca Unui ce este cu Ei, lucrarea Lor, ci şi-ar întipări 
şi El specificul Său în lucrarea Fiecăruia din Cei doi, adusă ca slujitor în noi. 
Ar fi atunci trei feluri de lucrări săvârşite In noi. 

A. Să îndreptăm deci spre aceasta dialogul nostru. Aş spune că 
atunci când o existenţă prin influenţa sa impune altora o participare 
la ea, este ou neputinţă ca aceea să nu intre într-o comuniune de na¬ 
tură cu acele existenţe. Ele vor lucra astfel ca şi cum ar fi egale ou 
aceea. O lege necesară face să se îmbine în mod fiinţial existenţele 
înzestrate cu o identitate de putere în lucrarea lor. 

B. Treci la nişte exemple. Căci nu te pot urmări prea bine. 

A. Trec îndată. Iată soarele. El e cugetat şi este în realitate aparte 
şi parcurge un drum, în înălţimi, căci i s-a dat de voia Celui ce l-a 
făcut. Iar emiţând razele sale şi atingând prin ele cele de pe pământ, 
introduce în ele o simţire a căldurii. Dacă am voi să cercetăm ce na¬ 
tură i s-a rânduit şi de ce calitate, am izbuti fără osteneală. E fierbinte 
şi plin de foc. Aceasta ar cunoaşte-o uşor oricare din cei ce s-au împăr¬ 
tăşit de el, aducând ca dovadă raza fierbinte ce provine şi se revarsă 
din el. 

B. Bine zici. Ei vor înţelege, căci nu este greu de înţeles. 

A. Cum nu va fi deci clar ceea ce spunem celor ce au minte ? 

B. Despre ce voieşti să vorbeşti ? 

A. Iată : Oricare ar fi natura soarelui, ceea ce porneşte din el spre 
cele capabile de simţire, nu este de o altă natură. Căci cum ar fi 
lucrarea lui diferită de el, ca şi când în difuzarea ei n-ar avea firea 
soarelui ca o rădăcină şi ca o maică a ei ? Datorită acestui fapt lucra¬ 
rea face vădită, prin efectele ce le produce, că are în ea toată calitatea 
fiinţei soarelui care o emite. 

B. De fapt, nu poate fi altfel. 

A. Să trecem deci acum la însăşi firea Sfîntului Duh. Cercetând cu 
multă atenţie, vom examina, fără a ne abate spre raţionamente străine, 
chiar dacă momentul ne aţâţă spre digresiuni potrivnice lui . oare se 
va pune Duhul în acelaşi rând cu Tatăl şi cu Fiul şi-L vom înscrie in 
unica fire a dumnezeirii, sau nu ? 

B. Dumnezeu adevărat este unul, zic ei, Tatăl şi împreună cu EI 
nu numără pe nici un altul. 

A. Deci se va scoate, după ei, din adevărata dumnezeire, împreună 
cu Fiul şi Duhul şi se va pierde în mulţimea celor create. Şi va fi, 
după ei, de o fire cu Fiul, prin faptul de-a fi creaţi şi de-a fi foarte 
departe de fiinţa lui Dumnezeu Tatăl. Ce fel de Dumnezeu S-a mai 
sălăşluit deci în noi, chiar dacă S-a sălăşluit şi locuieşte Duhul în cei 
botezaţi ? Să arate aceia. Despre Dumnezeu Tatăl nu vor mai spune 
nici ei, precum socotesc. Fiindcă participarea la dumnezeire^ după fire 
şi adevărată nu o va primi cineva niciodată printr-un Duh creat (supus 
devenirii în trad. franceză n. trad.), fiindcă acest Duh nu e o participare 

la firea Tatălui. Rămâne deci să se spună că în noi este singur Fiul, deşi 
după ei II numeşte de altă fire şi străin de fiinţa lui Dumnezeu Tatăl, 
şi de aceea numărat împreună cu creaţia. Deci în noi este o creatură 
şi nu mai este Dumnezei, şi creaţia primeşte bogăţia sfinţirii printr-un 
Duh creat, neavând nimic de la Dumnezeu Tatăl 138 . Dacă ei părăsesc 
aceste idei şi se întorc spre Dumnezeu, să ne răspundă la aceasta : va 
fi în noi o doime de Dumnezeu, aceştia 'ce se sălăşluiesc în noi, Tatăl şi 
Fiul, ca Unul şi Singur ? Căci a spus Hristos : «De Mă iubeşte cineva 
pe Mine, va păzi cuvântul Meu şi Tatăl Meu îl va iubi pe el şi vom 
veni la El şi Ne vom face sălaş in el» (Ioan 14, 23). 

B. Socotesc că nici chiar aceia nu se vor hotărî să spună doi 
Dumnezei. Se vor întoarce poate spre ceea ce e drept şi nepătat, admi¬ 
ţând că e un unic Dumnezeu în noi, Cel adevărat şi prin fire. Dar vor 
adăuga poate că acesta e Tatăl singur. 

A. Deci e necesar să se îndrăznească să se spună : Dacă este în 
noi un Dumnezeu Tatăl, Unul şi Singur, Fiul nu mai aduce ceva de 
folos, ci mai degrabă fiind de prisos, odată ce nu e Dumnezeu ade¬ 
vărat, plinirea prin El va aduce doiar o îngrămădire deşartă. N-ar. 
aduce nici altfel, prin cele săvîrşite, o frumuseţe cuvenită printr-o 
întâlnire folositoare. Căci dacă suntem temple ale lui Dumnezeu şi nu 
ale mai multor dumnezei, nu ne rămâne decât să strigăm către Fiul să 
iasă din inima tuturor, sau. mai degrabă : De ce făgăduieşte la început 
să vină cu cineva, dacă nu este nimeni care să vină cu el, dat fiind că 
Tatăl este Dumnezeu prin fire şi umple îndestulător templul în care 
vine? Deci — căci voi repeta iarăşi cuvântul despre aceasta — Dumnezeu 
nu va lucra în noi prin Duhul. Fiindcă nu va aduce în noi împărtă¬ 
şirea de firea dumnezeiască Cel ce nu este, după aceia, din ea. Pe de 
altă parte va fi de prisos, precum se pare, să se unească Fiul în noi cu 
Tatăl Său, şi nu va fi niici o piedică de-a spune că fericitul Pavel vor¬ 
beşte greşit şi în deşert, când scrie clar că Hristos este în noi ca Dum¬ 
nezeu prin Duhul, care ne cheamă prin Sine la împărtăşirea de dumne¬ 
zeirea cea prin fire şi adevărată. 

B. Aceasta este o aiureală şi cuvinte care merg până la necredinţa 
extremă. 

138. Fără o Treime dumnezeiască de Persoane, creatura rămâne nesfinţită ş,i 
nemântuită, pentru că n-are prin cine se uni cu Dumnezeu. Hristos nu mai e Fiu! 
lui Dumnezeu făcut om, sau Frate cu noi, iar Duhul Sfânt nu mai este raza Fiului 
întrupat, venită în noi, ca raza din soare. Numai o comuniune de Persoane dum¬ 
nezeieşti poate -intra în continuare şi cu noi. Un Dumnezeu monopersonaî, fără 
iubire în Sine, nu explică nici creaţia lumii, decât dintr-o nevoie de ea, în sens 
panteist. 

A. Vom conchide deci că nu este firea dumnezeirii, căreia îi apar¬ 
ţine cu adevărat ceea ce este şi se spune şi urmează din aceasta. Iar 
Fiul nu e, cum zic aceia, de altă fire decât a Tatălui, ci ca Cel ieşit din, 
El şi aflat în El, fiind Dumnezeu adevărat şi pus în treapta identităţii 
de fire ou Cel ce L-a născut. Astfel noi nu cugetăm aflându-se în noi doi 
dumnezei, ci Unul şi Singur închinat în Sfânta Treime. Socoteşti că 
trebuie să critici acestea sau să încerci să spui că nu e aşa ? 

B. Nicidecum. 

Altă pildă de lucrare neîmpărţită : chipul 

A. Priveşte deci, de voieşti, iubite prieten, şi la Moise însuşi, care 
foloseşte pentru firea simplă şi neoompusă a lui Dumnezeu un limbaj 
nepotrivit unei singure persoane. Pot vedea şi de aici cei ce cugetă 
atent în dumnezeirea cea una o Treime în ce priveşte ipostasul. 

B. Aş dori să aud ce este ceea ce spui. Explică-mi deci mai limpede. 

A. Oare alcătuind prima sa carte din scrierile sale, nu prezintă pe 
Dumnezeu ca Făcător şi autor al tuturor ? După ei, dacă Dumnezeu a 
schiţat pe scurt facerea tuturor celorlalte, numai despre crearea omului 
a spus : «Să facem pe om după chipul şi asemănarea Noastră» (Fac. 1„ 
26). Şi după un scurt interval, ce-a spus 1 «Şi a făcut Dumnezeu pe om 
după chipul Lui» (Fac. 1, 27) 139 . 

B. înţeleg. 

A. Şi când unii, în nebunia lor, cugetă să zidească un turn înalt 
până la cer, zice Dumnezeul tuturor: «Veniţi, şi, coborăndu-Ne, să 
amestecăm aceste limbi ale lor»( Fac. 11, 7). Cine e deci Cel ce spune şi 
cărora : «Veniţi şi pogorându-Ne, să amestecăm» ? Nu se va spune, 
socotesc, că unii dintre sfinţii îngeri ; sau că a avut nevoie de o mână 
de ajutor a lor, sau în general de consimţirea şi contribuţia vreuneia din 
creaturi spre întărirea lui Dumnezeu ca să isprăvească ceea ce gândea. 
Căci dumnezeirea este atotputernică pentru orice şi are în sine bogăţia 
pentru a săvârşi cu uşurinţă tot ce voieşte şi în ea este toată puterea 
existenţelor. Precum zicem că este înţelepciunea şi viaţa şi nu ar putea 
să vieţuiască ceva sau să se împărtăşească de bunătăţile înţelepciunii, 
dacă n-ar avea, venindu-i din, ea, dăruirea acelora ca dintr-un izvor, 
aşa socotesc că in acelaşi mod nu ar primi vreuna din existenţe tăria 
spre a putea ajunge la împlinirea a ceva, dacă n-ar fi dus de tăria 
tuturor la aceasta. Deci se poate spune fără greşeală că nu îngerilor şi 
altor oarecare puteri naţionale le-a spus Dumnezeu : «Veniţi şi pogorân- 

139. Când -descrie facerea omului, Moise prezintă pe Dumnezeu vorbind la 
plural. 








106 


SFANŢUL CHIR IL AL ALEXANDRIEI 


du-Ne, să amestecăm limbile lor». Ci Sfânta Treime este aceea care, 
printr-o simplă mişcare a unicei Sale firi, S-a îndemnat, aşa-zicând, pe 
Sine însăşi spre lucrarea îndreptată spre anumite făpturi. De fapt era 
o faptă ce depindea de singura Sa putere creatoare şi să ajute mişcarea 
armonioasă a unei limbi să înainteze spre ceea ce se potriveşte raţiunii 
firii din noi, să o dezvolte dintr-un grai simplu într-unul bogat şi de 
multe feluri. Prin aceasta a pregătit mintea fiecăruia să parcurgă un 
drum neobişnuit şi necunoscut înainte. Pentru ca deci să înţelegem că 
nu e vorba de îngeri, ci mai degrabă de o faptă sau lucrare dumne¬ 
zeiască proprie, ce avea să fie împlinită, spune Sfânta Treime cea 
deofiinţă Ea însăşi către Sine : «Veniţi». 

B. Drept ai spus. 

A. Cum s-ar socoti peste tot altfel, că firea omenească a primit 
chipul lui Dumnezeu ? Al cui chip vor spune aceia că s-a întipărit 
în om ? 

B. Ce-ar fi dacă ar spune că al lui Dumnezeu Tatăl ? 

A. Dacă ar spune că numai al lui Dumnezeu Tatăl, ar cădea în cea 
mai nebunească cugetare. 

B. Cum adică ? 

A. întâi, pentru că cuvântul «Să facem», dar şi «după chipul 
Nostru», nu se potriveşte numai unei Persoane, ci nu mai mult de una 
sau două. Pe lângă aceasta, ne mai gândim să spunem şi aceasta : ceea 
ce e readus la chipul Său, pentru că s-a slăbit prima lui înfăţişare şi s-a 
strâmbat până la urâţenie, nu va reveni în mod cuvenit la acela, în care 
era la început ? Şi înlăturând vătămarea pricinuită de strâmbare, nu va 
reface înfăţişarea nevătămată a firii ? 

B. Ce vrei să spui ? 

A. O vei afla. Şi încă foarte dar. Căci o voi explica pe cât se 
poate. Să presupunem un om foarte bine deprins într-o ştiinţă, să 
spunem în sculptura în bronz, care alcătuieşte o statuie, întipărindu-i 
chipul propriu. Nu făcând să se mişte piedestalul pe care se află, o face 
să se dărîme şi să ia o formă urâtă ? Aflând aceasta artistul care a 
alcătuit-o şi neputând suporta această urâţire, ar vrea să ruşineze invi¬ 
dia care a mutilat-o şi să-i redea operei sale chipul dinainte, prefăcând-o 
iarăşi spre înfăţişarea de la început, înlăturând vătămările ce i s-au 
pricinuit. Socoteşti că ar judeca drept, dacă părăsind chipul propriu, 
ar restaura statuia lui, întipărindu-i chipul altuia ? 

B. Câtuşi de puţin. 

A. întipărind deci în ea forma de la început, nu va reface cu ade¬ 
vărat chipul său propriu ? 

B. Ba da. 

A. Aceasta făcându-se deci, după noi, în acest exemplu, ce trebuie 
să gândim că va face Dumnezeu Tatăl cu omul făcut numai după 
•chipul şi asemănarea Lui singur ? Căci aceasta este, după tine, ideea 
adversarilor. Deoarece a voit să refacă chipul căzut şi strâmbat, dar 
nu să-l restaureze în forma lui de la început, adică în asemănarea cu 
El, i-a întipărit mai degrabă o altă înfăţişare. Astfel, am fost modelaţi 
după chipul unic al Fiului, care e altul prin fire decât noi. Căci aşa 
scrie prea înţeleptul Pavel : « Copiii mei, pentru care iarăşi sufăr du¬ 
rerile naşterii până ce va lua Hristos chip în voi » (Gal. 4, 19). Şi iarăşi : 
«Pe care i-a cunoscut mai înainte, pe aceia i-a şi hotărât de mai înainte 
(e vădit iarăşi că Dumnezeu) ca să fie asemenea chipului Fiului Său; şi 
pe aceştia i-a şi chemai » (Rom. 8, 29—30). Deci Hristos ne modelează 
din nou prin Duhul după chipul Său şi întipăreşte sufletelor celor bine- 
credincioşi, în mod spiritual şi negrăit, frumuseţea firii Lui. Deci aş 
putea gândi, că n-am fost remodelaţi după Dumnezeu cel adevărat, ci 
străluceşte în noi chipul unei creaturi ? Spusa cântată odinioară de Psal- 
mist : «Tinereţea ta se va înnoi 'ca a vulturului » (Ps. 102, 5), n-ar mai 
duce la nimic ; ea s-a spus degeaba. Nu mai are loc o înnoire potrivită 
Scripturilor. Ci mai degrabă o noutate faţă de ceea ce suntem ; o nou¬ 
tate care nu ne întoarce la starea mai înaltă pe care am avut-o şi nu 
e o recâştigare a ceea ce aveam la început, ci suntem puşi cu sila într-o 
stare inferioară celei de mai înainte şi care boleşte mult de urâţenie. 
Creaţia veche ar fi neasemănat superioară noutăţii venite prin Hristos, 
pentru că aceea ar străluci prin chipul unicului şi adevăratului Dum¬ 
nezeu, pe când noua creaţie zugrăveşte în noi un chip care nu e 
aşa, modelându-ne după Fiul |/|0 . Cu ce ne-am îmbogăţit prin Hristos, 
dacă am fost dezgoliţi de asemănarea cu Dumnezeu însuşi şi am fost 
dezbrăcaţi de ceea ce era pentru noi un motiv de laudă, dacă toată 
fericirea noastră este să ne facem după asemănarea lui Dumnezeu ? 
Dar socotesc că aceasta este o flecăreală şi un lucru de râs şi un 
basm de bătrâne. Căci am fost restauraţi în chipul dintâi, fiind pe¬ 
cetluiţi în acel chip prin Fiul, care este chipul şi asemănarea Tatălui 
(Evr. 1, 3), şi nu deosebit de El, prin identitatea fiinţei m . 

B. Ai vorbit foarte exact. 


140. Dacă Hristos nu e Dumnezeu, ci numai o creatură mai înaltă, refacerea 
chipului dumnezeiesc primit la început după chipul lui Hristos, ne-ar pune într-o 
treaptă inferioară stării de la început. 

141. Dacă nu S-ar fi întrupat Fiul lui Dumnezeu, n-am avea nici un modH 
şi o putere pentru înălţarea noastră la umanitatea desăvârşită, care este cea unită 
cu Dumnezeu făcut om desăvârşit. Spre ce model ar mai. înainta omul ? 

Fiul nu este inferior Tatălui ca dătător de lege 

A. Observă până la ce absurditate ajunge cuvântul lor ce încearcă 
să expună toate urmările ideilor pentru care s-au hotărât ei. Dacă 
Tatăl este singurul Dumnezeu adevărat — căci aşa vor spune în ne¬ 
bunia lor —, atunci cel ce spune aceasta este, cred, forţat să scoată pe 
Fiul p-rintr-un raţionament necesar din calitatea de Dumnezeu 
adevărat. 

B. Este într-adevăr forţat. 

i A. în acest caz Fiul va fi mai mic decât Tatăl, pentru că Dumne¬ 
zeu Cel prin fire şi cu adevărat este miai presus de toate. 

B. Da, aşa este. La aceasta conduce raţionamentul lor. 

A. Observă deci, Ermia, pericolul. După opinia lor neînţeleaptă, 
deşi Fiul este inferior, se va socoti acum deasupra lui Dumnezeu Tatăl, 
dacă se reflectează că trebuie să ţinem seama fără şovăială de cuvintele 
sfinţilor (autori ai Scripturii). 

B. De fapt, nu trebuie să ne îndoim de aceasta. 

A. Astfel vei afla pe dumnezeiescul Pavel spunând că «am fost 
după Lege fariseu, în ce priveşte râvna, prigonitor al Bisericii, în ce pri¬ 
veşte dreptatea cea din lege, fără prihană. Dar cele ce îmi erau câştig, 
acestea le-am socotit pentru Hristos pagubă. Şi mai vârtos pe toate le 
socotesc că sunt pagubă faţă de înălţimea cunoaşterii lui lisus Hristos , 
Domnul nostru » (Filip. 3, 5—8). 

B. Le-a spus acestea. Dar ce înseamnă ele ? 

A. Nu că Legea le-a spus celor vechi că este un unic Dumnezeu şi 
Domn ? 

B. Ba da. 

A. Iar Acesta nu e, după spusa lor, Tatăl ? 

B. Ba da. 

A. Dar cel ce s-a dovedit vistiernic al tainelor lui Hristos 142 , intro- 
ducătorul lumii în aceste taine, ce-a învăţat sau a gândit de-a declarat 
cunoştinţa lui Hristos neasemănat mai presus de învăţătura mai veche 
a Legii şi o declară superioară şi socoteşte cele din Lege gunoaie, iar 
el s-a arătat plin de uimire şi admiraţie pentru solia mântuitoare a 
Evangheliei (Filip. 3, 8) ? Aceasta nu ne obligă să socotim şi să cugetăm 
că cele a căror cunoştinţă este mai mare, se cuvine drept urmare să fie 
socotite superioare celor cu care se compară ? 

B. Aşa socotesc. 

A. Apoi cum ar putea ajunge mintea noastră la atâta nebunie 
şi nepricepere de-a spune şi cugeta că Fiul e superior Tatălui, Care 

142. E vorba de Sf. Pavel, citat mai înainte. 

avându-L Născător, îl are ca un fel de rădăcină şi izvor ? Prin aceasta 
am înjura odată cu pomul şi rodul lui şi odrasla împreună cu rădăcina, 
odată cu izvorul şi ce curge din el şi nestrăin de el, odată cu lumina 
şi strălucirea ce se răspândeşte din ea. Cum n-ar fi aşa ? 

B. De fapt, I-am batjocori pe Amândoi ? 

A. în mod necesar deci voi accepta opinia care leagă într-o unitate 
de natură (de fire) pe Fiul cu Tatăl şi-L vede în dumnezeirea adevărată 
şi după fire. 

B. Da, în mod necesar. Aşa sunt în realitate. Dar spune-mi, cum 
cunoştinţa lui Hristos poate întrece vechea educaţie prin Lege, fiind 

-superioară ei, odată ce El este cugetat identic după fire cu Tatăl şi 
Dumnezeul cel adevărat, fiind împreună propovăduit cu Tatăl de către 
Vechiul Testament ? 

A. Cunoaşterea Lui e mult mai înaltă şi o întrece pe cea dintâi. 
Căci ea are un limbaj mai clar şi se lărgeşte într-o cunoştinţă neobiş¬ 
nuită Legii. De aceea şi Ivfoise însuşi, învăţătorul n'ostru în cele sfinte, 
se ruga foarte des să primească cunoştinţa exactă şi neumbrită despre 
Cel ce este şi zicea către Dumnezeu Mântuitorul tuturor: « Arată-Te 
inie, ca să Te văă şi să Te cunosc » (leş. 33, 17). Şi i s-a poruncit să se 
suie pe stâncă şi să privească, dacă vrea, printr-o deschizătură foarte 
strâmtă (leş. 33, 21—22). în felul acesta Dumnezeu indică, socotesc, 
printr-o ghicitură că Legea răspândeşte celor educaţi de ea o cunoştinţă 
redusă despre Dumnezeu şi de-abia lăsa să vină o lumină prin deschiză¬ 
tura ei. Ea voia să aducă pe cei ce se aflau în rătăcire ou privire la 
dumnezeire, la credinţa că unul este Dumnezeu. Dar cum este în ea 
însăşi firea dumnezeiască şi negrăită nu arată clar, cum va face pro- 
povăduirea mântuitoare, adică cea prin Hristos. Căci odată ce am 
cunoscut pe Fiul, credem că S-a arătat şi a odrăslit din Tatăl ca 
dintr-o rădăcină şi Cel Născut înfăţişând ca într-o pictură firea Născă¬ 
torului a pregătit ochiul înţelegerii să se ridice la cele mai presus de 
minte şi cuvânt. De aceea a şi zis către Tatăl Dumnezeu cel din 
ceruri : (.(.Arătat-am, numele Tău oamenilor » (Ioan 17, 6) m . Iar către 
iudei : «Nici pe Mine nu Mă ştiţi, nici pe Tatăl Meu. Dacă M-aţi şti pe 
Mine, aţi şti şi pe Tatăl Meu» (Ioan 8, 19) 143b . A şti de o existenţă că 
este, dar nu şi cum este, socotesc că e cu mult mai puţin decît a şti 

143. Iisus Hristos a arătat numele de Tată al Iui Dumnezeu oamenilor, 
făcându-Se cunoscut pe Sine ca Fiu. Prin aceasta a lărgit cunoştinţa despre ceea ce 
este Dumnezeu în Sine : un Dumnezeu al iubirii interpersonale din veşnicie. 

143 b. Cine nu cunoaşte pe Hristos ca Fiu prin fire al lui Dumnezeu, nu 
cunoaşte nici pe Dumnezeu că e Tată, deci că e un Dumnezeu iubitor, şi ca atare 
un Dumnezeu care iubeşte şi pe oameni atât de mult, că a trimis pe însuşi Fiul 
Său Unul Născut să Se facă frate veşnic al lor, dându-le toată fericirea iubirii Lui. 

de ea pe lângă faptul că este şi cum este. Pentru noi deci educaţia 
prin Lege a încetat după ce-a venit propovăduirea evanghelică. Aceea 
spunea celor vechi că nu este decât un Dumnezeu unic, dar nu lărgea 
nicidecum firea dumnezeirii în Treimea ipostasurilor, adunâridu-Le 
iarăşi în unitatea după fire. Aceasta ne-a învăţat pe noi Noul Testa¬ 
ment. Dacă nu e primită deci unitatea şi identitatea de fire între Dum¬ 
nezeu Tatăl şi Fiul — căci revin la cele spuse la. început —, va avea 
ioc o confuzie şi o dezordine, şi credinţa Sfintei Scripturi nu va mai 
avea, precum socotesc, siguranţa şi stabilitatea cuvenite. 

B. Cum şi în ce fel ? 

A. Dumnezeiasca Scriptură vestindu-ne că unul este Dumnezeu 
prin fire, şi adevărat, vom lipsi pe Fiul de această cinstire, dacă nu re¬ 
dăm într-un mod oarecare identitatea neschimbată în fiinţă cu Dumne¬ 
zeu Tatăl. Sau n-ai auzit pe sfinţii noştri (autorii Scripturii) spunând 
despre Dumnezeu odată că : «Unul este Dătătorul Legii şi Judecătorul » 
(Iacov 4, 12), altă dată că « singur are nemurirea » (I Tim. 6, 16) ? Cine 
va fi deci presupus că e singur Dătător de Lege şi Judecător şi că 
singur are nemurirea ? 

B. Cu siguranţă Tatăl. Căci socotesc că aceia nu vor spune altceva. 

A. Că o vor spune aceasta, o ştiu şi eu. Căci spre aceasta tinde 
scopul relei lor voinţe. Deci vom socoti că Fiul nu e Dătător de Lege 
şi Judecător şi că El e lipsit şi de nemurire şi are în Sine viaţa procurată 
din afară ? Va fi supus Legii şi judecăţii şi va fi aşezat fără voie şi 
între muritori după măsura firii Sale ? Dar atunci cum nu va fi o în¬ 
şelăciune şi o minciună şi mai rea decât acestea solia dumnezeiască, 
înţeleg evanghelică, care vrea să ne convingă că trebuie să primim 
cuvintele Fiului ca adevărate ? Căci a spus: «Eu sunt viaţa» (Ioan 
11, 25). Totuşi, după aceia, nu are viaţa, dacă numai Tatăl este ne¬ 
muritor. Şi că este Judecător şi că S-a înfăţişat ca Dătător de Lege, 
socotesc că nu ai nici o greutate în a cunoaşte. Căci nu L-ai auzit zi¬ 
când odată : «S-a spus: Să nu curveşti; iar Eu vă zic vouă că tot cel 
ce priveşte femeia spre a o pofti pe ea, a curvit cu ea în inima sa» 
(Matei 5, 27—28); altă data iarăşi; «Nici Tatăl-nu judecă pe nimeni, 
ci toată judecata a dat-o Fiului» (Ioan 5, 22) ? 

B. Da. Am auzit. Dar spune-mi, totuşi, voieşti să înfruntăm cu 
cuvântul nostru până la capăt obiecţiile ce ni le opun, sau să le lăsăm 
neluate în seamă şi să se afirme fără piedică ? 

A. Nu, ci ocupă-te de ele cu hotărîre. Aceasta va ascuţi mintea 
spre a se împotrivi cu mai multă putere înaintea adversarilor şi a res¬ 
pinge mai cu vigoare ideile celor ce se nevoiesc să se opună. 

B. Deci sa- spunem în parte şi clar toate la locul lor. 

A. Spune cele ce socoteşti că trebuie. Şi nu le voi socoti ca ale 
tale, ci mai degrabă ca păreri ale adversarilor. 

B. Unul este Dătătorul Legii şi Judecătorul : Dumnezeu Tatăl. 
Căci se cuvine singurei firi impărâtese a tuturor să legifereze şi sâ 
judece. Dacă a ajuns şi Fiul la această slavă, aceasta e pentru că Dum¬ 
nezeu Tatăl consimte sâ o primească. 

A. Şi care om din cei ce cugetă corect nu va vedea clar că tu te 
mărgineşti, iubitule, la cuvinte deşarte, şi îngrămădeşti o mulţime ne¬ 
folositoare de gânduri deşarte, dacă nu se arată consimţind cu ele 
Scrierile sfinţilor (autorii Scripturilor) ? Căci nu vom urma celor ce 
voiesc şi obişnuiesc să exprime numai cele ale înţelegerii lor, ci celor 
ce grăiesc «din gura Domnului», după cum s-a scris. 

B. Bine zici. Deci dumnezeiescul David, spun ei, îşi spunea cu¬ 
vintele adresându-se lui Dumnezeu Tatăl despre chemarea neamuri¬ 
lor : «Pune, Doamne, legiuitor peste ele, să cunoască neamurile că sunt 
oameni » (Ps. 9, 20) w \ Aceasta s-a împlinit, şi foarte clar, şi de Fiul, 
spunându-ne El însuşi : « Eu am jost pus de El Împărat peste Sion, 
muntele cel sfînt al Lui, vestind porunca Domnului » (Ps. 2, 6—7). Dar 
Cel ce are darul de-a împărăţi şi legiui din voinţa altuia, are puterea 
pentru amândouă dată Lui şi nicidecum aparţinându-I prin fire ? 

A. « Treziţi-vă cei beţi din vinul vostru» (Ioil 1, 5), s-ar cuveni 
să se spună foarte potrivit celor dezordonaţi în judecată : Căci fiind 
în chipul şi în egalitatea in toate cu Tatăl, Fiul a primit deşertarea 
de bună voie, pogorându-Se la chipul nostru şi făcându-Se om (Filip. 
2, 6—7), pentru care a împărăţi şi a legiui nu era altceva decât un dar. 
Deci deoarece s-a sărăcit împreună cu noi şi a îmbrăcat din iconomie- 
veşmântul de rob, mărturiseşte că are ca adaus ceea ce avea prin fire 145 
şi se adaptează faptelor şi cuvintelor stării de deşertare (de chenozâ). 
Dar in aceasta socotesc că nu e nimic care ar aduce o vătămare celor 
ce cred în El, când privesc la momentul cuvenit al acestor cuvinte 146 . 
Când deci Hristos a dat legi neamurilor, când a venit în Sion vestind 

144. Oamenii ştiu că sunt oameni şi nu dumnezei, trăind în trupul, dar :>i 
în conştiinţa lor trebuinţa de-a se supune unor legi pe care nu şi le-au dat ei, 
trăind prin aceasta dependenta lor de o Putere conştientă supremă. 

145. Hristos roagă pe Tatăl să-I dea cele ce le avea ca Dumnezeu ca unui 
om, pentru a învăţa pe oameni să fie ascultători ai legilor dumnezeieşti şi să-şi 
trăiască cu bucurie dependenţa de El. 

146. Faptul că lisus Se roagă Tatălui, nu e de natură să desfiinţeze credinţa 
oamenilor în dumnezeirea şi în mântuirea adusă de El, dacă ţin seama de momen¬ 
tele în care lisus Se arată comportându-Se fată de Tatăl ca un om. El face aceasta 
atunci când vrea să-i înveţe pe oameni să se comporte şi ei cu ascultare faţă de; 
Dumnezeu. 

poruncile Domnului ? Nu când S-a făcut om ? De fapt poate vedea cineva 
foarte clar în scrierile lui Moise că nu în altă vreme a fost trimis Fiul 
să vestească porunca Domnului celor din Israel, decât atunci când a 
îmbrăcat sărăcia noastră şi Stăpânul proorocilor S-a numit Prooroc şi 
Cuvântul care este în sânul Tatălui S-a arătat între cei de pe pământ. 
Căci a zis odată Dumnezeu, pentru a-1 asigura pe preasfântul Moise 
despre aceasta : « Prooroc voi ridica lor din mijlocul fraţilor lor, ca pe 

tine. Şi voi da cuvântul Meu în gura Lui şi va grăi lor cum îi voi porunci 
Lin» (Deut. 18, 18). Deci, iubite prieten, când nu avea încă însoţirea 
cu trupul, când nu era încă unit mai presus de minte şi în mod negrăit 
cu firea omenească, Fiul a putut fi cugetat Frate cu cei din Israel şi a 
odrăslit dintre cei de pe pământ ? Sau nu e mai bine şi mai adevărat să 
spui că a fost numit Frate şi pus în rolul lui Moise, adică de pedagog 
şi a venit din trebuinţa de-a legiui şi de-a împlini o lucrare slujitoare, 
când, mânat de slava supremă ce-I era proprie prin fire, S-a pogorât 
în vremea când era de trebuinţă prin deşertarea de bună voie ? J/ " 

A. Foarte bine ai spus. Tu ştii că şi eu gândesc aşa. 

B. Deci dacă s-ar hotărî cineva spre ceea ce e potrivit fiecărui 

timp, nu ar cădea, socotesc, într-o minte abătută şi într-o inimă sucită 
şi i-ar rămâne putinţa de-a înţelege drept cuvântul adevărului. Dar 
la cele ce le-am grăit, aş mai adăuga şi aceasta : înţelegem că se atribuie 
puţină importanţă sau nici o obligaţie de-a vedea corespondenţa între 
fiecare din cele însemnate în de Dumnezeu insuflata Scriptură şi timpul 
cuvenit şi foarte potrivit. Dar ce împiedică, chiar dacă se cugetă la 
'Cuvântul Unul Născut al lui Dumnezeu încă nedevenit ca noi, să se 
spună că El a murit pentru că a suportat crucea şi cele ale ei ? 148 Sau 
să se ştie că aceasta se va întâmpla încă din cele spuse înainte de-a se 
uni cu trupul ? Iudeii L-au batjocorit astfel fără evlavie, făcând şi spu¬ 
nând cele ce nu se potriveau decât nebuniei lor. Dar şi Hristos a spus 
undeva, ca şi când ar fi pătimit deja : « Spatele Meu l-am dat spre bătăi, 
obrajii Mei spre pălmuire, faţa Mea n-am întors-o de către ruşinea 
■scuipărilor» (Isaia 50, 6). Deci nu socotiţi, aşa cum se cuvine, ca faptă 

147. Chiar slava supremă a Fiului L-a urmat la venirea în rândul oamenilor, 
ştiind că numai dându-le o astfel de pildă îi poate înalta din nefericirea» în care 
se găseau, la veşnica fericire in comuniune cu Dumnezeu în Treime. Smerenia 
benevolă a Celui Mare nu e contrară slavei ce o are. 

148. Cei ce nu credeau că Hristos este Dumnezeu întrupat, puteau să nu dea 
importantă faptului că El săvârşea fapte smerite, pentru că aşa o cerea momentul 
iconomiei Lui ce urmărea mântuirea oamenilor. Dar ce-i împiedică, întreabă 
Sf. Chirii, să vadă ce se spune de El, încă până nu era întrupat, că a primit 
moartea pe cruce cu voie ? Nu s-a văzut în acestea că nu le-a suferit ca Unul 
ce nu era numai om ? 

nebună şi de râs a nu gândi că acestea au fost suportate de Fiul 
la vremea cuvenită, adică în cea a vieţii în trup ? 

B. Aşa este. 

A. Dar lăsând cuvântul despre aceasta, să trecem la tema prezentă, 
dacă-ţi place. 

B. La care ? 

A. Să trecem, zic, la o cercetare strânsă, ca să aflăm exact, în¬ 
trebând pe adversari, dacă faptul de-a fi fost înălţat împărat şi Legiui¬ 
tor a făcut pe Fiul să fie şi una şi alta după fiinţă. 

B. Nu, nu acest fapt socotesc eu că ar spune ei că L-a făcut pe 
Fiul acestea. Căci chiar de-ar aiuri cineva fără măsură, n-ar cădea în 
îndrăzneala să spună că a fi fost pus într-o astfel de treaptă I-a dat 
fiinţa. Ci vor spune poate că a fi fost aşezat în ea dovedeşte firea celui 
aşezat. Căci nu primeşte de la altul ceea ce îi este propriu prin fire. 

A. Deci, o, bravilor, le vom spune iarăşi : cugetaţi şi iubiţi prea 
puţin dogmele drepte. Vă dovediţi mai degrabă înclinaţi cu uşurinţă 
spre abatere şi rătăcire. Precum aţi uitat repede şi că trebuie să potri¬ 
viţi cele din Scriptură momentelor cuvenite şi să lăsaţi timpului întru¬ 
pării cele ce nu sunt foarte potrivite lui Dumnezeu, chiar dacă se vor¬ 
beşte despre Unul Născut. De aceea, deoarece neabătându-vă total de 
la raţionamentele care conduc la dreapta credinţă, nu spuneţi că fiind 
pus Fiul înitr-o situaţie ca aceasta, i-a constituit fiinţa, ci că ea a indicat 
doar un fapt. Dar atunci ce vă împiedică de-a socoti şi zice că Fiul 
fiind fiinţial împărat şi Legiuitor, Dumnezeu Tatăl a voit oa să Se arate 
celor de pe pămînt ca ceea ce este ? Şi nu spun că a început să îm- 
părăţească, -pentru că El s-a aplecat spre trebuinţa de-a le rândui legi 
şi de a-i face să vrea să se supună sceptrului Său pe cei ce căzuseră de 
sub puterea şi stăpînirea Sa prin rătăcirea politeistă. Căci aş socoti cu 
totul absurd a spune că Cuvântul Tatălui, hotărând să înţelepţească 
unele existenţe, a fost chemat prin bunăvoinţa Celui ce L-a născut să 
înceapă a legiui şi a nu socoti că este Legiuitor ca Dumnezeu 149 . într-o 
•căsuţă întunecoasă şi plină de pâclă, în care multă vreme n-a pătruns 
lumina razelor soarelui, nepermiţându-le intrarea, apoi întâmplându-se 
aceasta, îndată a pătruns lumina şi s-a alungat întunericul şi lumina 
neobişnuită zâmbeşte în acele locuri. Dacă ea ar avea glas, ar şi povesti 
oamenilor luminaţi că e trimisă de soarele care a născut-o spre a se 
revărsa şi în acel loc şi a lumina pururea cele stăpânite de întuneric. 

149. N-ar fi putut fi făcut Hristos Dătător al legilor supreme, dacă n-ar fi fost 
Dumnezeu, sau Supremul Legiuitor prin Sine. Cine e supus unor legi, nu poate 
institui legile fundamentale ale creaţiei. Cel dependent nu-şi poate arăta suverani¬ 
tatea supremă în aceasta. 


■3 — Sfântul Chirii al Alexandriei 

S-ar considera deci că s-a ajuns pentru prima data la firea luminii, când 
a pătruns înlăuntru ? 

B. Desigur, nu, după mine. Căci era totdeauna lumină. 

A. Pentru ce deci aceia ne opun ca pe un zid de netrecut afir¬ 
maţia că Fiul a fost instituit legiuitor sau împărat de către Dumnezeu 
Tatăl ? Faptul acesta nu ne dă nici cea mai mică indicaţie că Fiul a 
început abia atunci să fie făcut părtaş la slava de-a da legi, pe care o 
avea El prin fire, deci că mulţimea neamurilor va trebui de acum să 
se supună legilor Lui, binevoind la aceasta şi consimţind Dumnezeu 
Tatăl, după ce în timpurile şi vremurile dinainte Israel singur se afla 
sub jugul legilor dumnezeieşti. 

B. Dar dacă trebuie să li se demonstreze clar că Fiul a fost Dătător 
de legi, cum s-ar putea face aceasta de către noi şi de unde am putea 
începe ? 

A. Celor mai nepretenţioşi, socotesc că ar putea să le ajungă ceea 
ce am spus adineauri. Dumnezeu spune clar în privinţa legilor şi a 
celor rânduite celor vechi că la ele şi din ele nu trebuie adăugat sau 
înlăturat nimic, că nu se cuvine decât naturii ca împărăteasă a univer¬ 
sului să adauge la ele sau să înlăture din ele ceea ce vrea. Dar Fiul a 
legiferat în sensul că a abrogat porunca veche ca nefolositoare şi a in¬ 
trodus-o pe cea nouă, adică pe cea evanghelică. Şi aceasta a făcut-o nu 
ca un Legiuitor trimis, ci prin puterea Lui dumnezeiască 150 . Această 
afirmaţie o pecetluieşte şi înţeleptul Pavel, scriind : «Cu iudeii, am 
fost ca un iudeu, ca să câştig pe iudei. Cu cei de sub Lege, ca unul de 
sub Lege, nefiind eu însumi sub Lege, ca pe cei de sub Lege să-i câştig. 
Cu cei ce n-au Legea, ca unul fără Lege, deşi nu sunt fără legea lui 
Dumnezeu, ci având legea lui Hristos, ca să câştig pe cei ce nu au. 
Legea » (I Cor. 9, 20—21). Observă cum, respingând ideea de-a fi fără 
lege, zice că este sub legea lui Hristos, atribuindu-I Lui slava care este 
a Ambilor şi ca lui Dumnezeu prin fire atribuindu-I puterea excep¬ 
ţională de-a legifera. Căci când, deci, după cuvântul Sfântului (Pavel) 
nu e fără leege cel ce este sub legea lui Hristos Dumnezeu, ce raţiona¬ 
mente L-ar mai scoate pe Fiu din calitatea de Legiuitor şi Dumnezeu ? 

B. Nici unul, precum socotesc eu. 

A. Ar putea adăuga cineva la cele spuse şi aceasta. 

B. Ce ? 

A. Socotesc că n-ar putea arăta cineva că Dumnezeu Tatăl n-a 
legiferat în mod special şi singur nici celor vechi şi nici celor de după ei, 

150. Prin legile din Vechiul Testament (cele 10 porunci), Dumnezeu a restabilit 
ceea ce era înscris de El în însăşi firea oamenilor. Hristos a dat legi care ridică 
pe om mai presus de forţa sa, îndumnezeindu-1 prin împlinirea lor. 









DESPRE SFANTA TREIME 


115 


ci va putea vedea foarte uşor că a făcut-o împreună cu Fiul şi prin 
Fiul. Căci unde şi cui a dat legi Tatăl, tăcând şi lipsind Fiul ? 151 

B. De fapt, înţeleptul Pavel le scrie că «odinioară Dumnezeu a 
grăit părinţilor prin prooroci» (Evr. 1, j). Iar Moise a spus celor din 
Israel iarăşi : «Domnul Dumnezeul nostru ne-a grăit nouă în Horeb » 
(Deut. 1, 6). 

A. Foarte bine, iubitule. Sfinţii (autorii Scripturii) punând pe seama 

Persoanei lui Dumnezeu Tatăl grăirea aceea veche în' umbre, putem 
să arătăm că ea era cuvântul propriu al Fiului. Căci El n-a venit pentru 
a desfiinţa Legea, nici pentru a respinge cele ale proorocilor, ci pentru 
a duce mai degrabă la împlinire pe prooroci şi Legea. «Căci vă spun 
vouă, zice, că nici o iotă sau o cirtă nu va trece din Lege până ce nu 
se vor împlini toate. Cerul şi pământul vor trece, dar cuvintele Mele 

nu vor trece » (Matei 5, 18). Observi cum, spunând că toată Legea tre¬ 

buie dusă pînă la capăt, spre a arăta toate ale ei adevărate, El a declarat 
că ea era cuvintele Sale ? Dar II poate vedea cineva spunând şi în alt 
loc în mod olar printr-unul din sfinţii prooroci : *Eu însumi> Cel ce vă 
grăiam, sunt de faţă» (Isaia 52, 6). «Căci Eu M-am făcut om şi am fost 

în chipul vostru, Eu care vă grăiam odinioară, deşi era Dumnezeu 

Tatăl cel care grăia prin sfinţii prooroci». Iar că Celui ce are slava de 
Legiuitor, îi aparţine numaidecât şi trebuinţa de-a fi Judecător, şi ca 
atare va supune pe cei ce ll dispreţuiesc, pe cei ce se abat de la ceea 
ce s-a rânduit spre ceea ce le place lor, nu e nici o îndoială. 

B. Sunt cu totul de acord. 

Fiul este viaţa prin Sine însuşi ? 

A. Deci chiar dacă s-ar spune că unul este Legiuitorul şi Judecă¬ 
torul, şi anume Tatăl, nu va cădea în nici un fel nici Fiul din slava 
adevărată a Ambilor, dat fiind că nimic nu-L scoate din identitatea 
după fire cu Dumnezeu Tatăl. La fel socotesc că dacă se spune că singur 
Dumnezeu Tatăl are nemurirea, această demnitate se va afla în mod 
fiinţial şi în Fiul şi va fi împreună numit numaidecât nemuritor, sau 
nemurirea însăşi prin fire. Şi împodobit cu măririle Născătorului, va fi 
împreună închinat cu El de noi înşine şi de sfinţii îngeri. Iar dacă aceia 
ar spune că nu e aşa, şi ne vor acuza de un basm mincinos, deşi pro- 
povăduim numai adevărul, să explice ceea ce urmează. 

B. Ce? 

151. Singur Dumnezeu are prin Sine calitatea şi puterea de-a impune creaţiei 
legi, după care aceasta se conduce prin constituţia dată ei, dar şi prin voinţă. 
Dumnezeu este deasupra legilor, căci e deasupra creaţiei. De El depind toate 
prin legile date lor (existenţelor), fără de care nu pot exista. 

A. întâi, dacă cel lipsit de viaţă şi de nemurire, neavând acestea 
de la sine, este numaidecât muritor şi are puterea de-a vieţui ca un dar 
de la altul ? 

B. De fapt, cel ce nu e nemuritor prin fire, este muritor în potenţă. 

A. Pe lingă acestea, să mai răspundă la aceasta : ce se înţelege prin 
lucrarea vieţii, în raport cu existenţele care sunt lipsite de viaţă ? 

B. Evident, ca o lucrare vivificatoare (o lucrare ce face pe cineva 
viu), precum lucrarea luminii este aceea de-a lumina. 

A. Bine zici. Dar- dacă cineva ar socoti că viaţa e vivificată de alt¬ 
ceva, precum şi lumina e luminată de altceva, ţi-ar părea că judecă 
drept ? 

B. Deloc. Acela a căzut mai degrabă din judecata corectă, spu¬ 
nând că ceea ce e vivificat (adus la viaţă) este prin altceva. 

A. Deci când Unul Născut vine între noi zicând : «Eu sunt învierea 
şi viaţa» (Ioian 11, 25), trebuie presupus că această pretinsă viaţă e 
lipsită de nemurire 152 ? 

B. Nu e lipsită. Eu îi declar nemurirea (învierea). Căci aceasta este 
viaţa prin fire. 

A. Deci Dumnezeu Tatăl având singur nemurirea, cum o poate avea 
şi Fiul ? Socotesc că realitatea unităţii se arată în Amândoi, şi anume 
foarte uşor, că viaţa este în Ei fiinţială şi nemurirea ţine de firea Lor, 
că nu este un bine adăugat. Iar dacă ei ar socoti, cugetând aiurit, că pot 
spune despre Fiul că este străin în Dumnezeu Tatăl şi tăiat de El într-o 
altă fire proprie şi nu e Dumnezeu cu adevărat, dar totuşi este ne¬ 
muritor prin fire, mai bine zis viaţa prin Sine, oare nu are însuşirile 
care se cuvin numai firii dumnezeieşti şi negrăite şi care sunt lăudate 
de noi şi de sfinţii îngeri ? Nu vor spune deci că ele există în El, ca în 
unul ce se află între făpturi, după părerea lor prostească ? 

B. In ce mod ? 

A. Socotesc că numai Cel ce este prin fire şi cu adevărat Dumne¬ 
zeu poate să nască viaţa şi să fie viaţa — şi ştiu că aceasta ar spune-o 
şi ei. Dacă deci este aceasta Tatăl prin fire, dar Fiul a căzut, după ei, 
din identitatea cu El prin fire, dar aflându-Se în această treaptă de 
umilinţă, totuşi El Se declară pe Sine viaţa şi atribuie firii Sale cali¬ 
tatea excepţională a fiinţei Tatălui, cum nu este adevărat ceea ce am 

152. Hristos dacă n-ar fi viaţa care a învins moartea, cum ne-ar putea da 
nouă viaţă ? Arienii nesocotindu-L Dumnezeu având viata în Sine, nu-L pot ad¬ 
mite ca pe Cel ce ne poate da nouă viaţa fără moarte. Cel ce e plinătatea de¬ 
săvârşită şi Dătătorul suprem al legilor, independent de nici o altă putere, tre¬ 
buie să fie şi Viaţa prin Sine, sau Izvorul suprem al vieţii de orice fel. Şi ar trebui 
să fie Cineva care e toate acestea. Altfel nu s-ar putea explica peste tot existenţa 
şi formele ei. 

spus : ceea ce e propriu firii negrăite, coboară la cel ce nu este din ea, 
ci e împreună cu altele, la o existenţă prin facere ? Căci între • cele ce 
sunt crezute ca existând, trebuie cugetat înainte de toate Dumnezeu şi 
după aceasta creaţiunea. Intre ele nu este nimic altceva. Sau nu e ade¬ 
vărat ceea ce am spus ? 153 

B. E adevărat. 

A. Dacă deci Fiul este de altă fiinţă şi nu în ce zic că este Tatăl, 
cum s-ar înţelege una şi nediferită lucrarea prin fire a celor ce sunt 
în această diversitate, după modul lor de existenţă ? « Căci precum Ta¬ 
tăl dă viaţă, aşa şi Fiul face vii pe cei ce voieşte» (Ioan 5, 21). 

B. Da, zic ei, Fiul este viaţa şi totuşi a zis : «Precum M-a trimis 
pe Mine Tatăl cel viu şi Eu sunt viu prin Tatăl » (Ioan 6, 57). Deci viaţa 
este prin Tatăl. 

A. Deci, o, vitejilor, vom admite că Fiul însuşi e făcut viu de către 
Tatăl, împreună cu ceilalţi şi cu cei ce au viaţa din afară, introdusă şi 
dăruită ? Să fie aşezat deci şi Fiul în rândul celor ce mor ? Căci ceea ce 
vine din afară se pierde şi cele ce le dobândeşte cineva, se pot vinde prin 
voinţă, când nu se menţine statornic prin legile firii. 

B. Dar cum L-ar socoti cineva că vieţuieşte prin Tatăl, dacă este 
şi El viaţa prin fire ? 

A. De fapt aceasta este dovada demnităţii ce-o are din Dumnezeu 
Tatăl şi semnul exact al identităţii după fire. 

B. Ce vrei să spui ? 

A. N-a spus clar că primea viaţa de la Tatăl, că «viez prin Tatăl» ? 

B. Şi ce este aceasta ? 

A. Celui ce are firea proprie lipsită de nemurire şi viaţă, ci o câş¬ 
tigă ca un adaos de la altul, i s-ar fi cuvenit, socotesc, să fi spus în 
chip drept : «Tatăl mi-a dat viaţă». Dar Celui ce ştie că viaţa I-a venit 
din viaţă şi are ca rod al fiinţei nemurirea, îi este propriu să spună : 
« Viez prin Tatăl». De fapt, dacă odrasla omului, fiind născut ca o 
existenţă raţională dintr-o existenţă raţională a tatălui propriu, zice : 
< sunt raţional prin tatăl» sau, pentru a folosi o altă pildă : căldura ce se 
răspândeşte în afară dintr-un foc, dacă ar avea glas, ar zice : «răspândesc 
căldura prin focul din care sunt», n-ar da impresia celui ce are minte că 

153. Nu se pot atribui calităţi dumnezeieşti unei creaturi prin fire. Dacă Hristos 
e creatură, nu I se poate atribui calitatea de-a fi viaţa prin Sine. Deci nici nu- este 
supremul izvor al vieţii. Ca atare e supus şi El descreşterii, ca unul ce e mărginit. 
Şi această descreştere poate înainta până la moarte. Numai Cel ce are totul prin 
Sine, şi nu de la o cauză deosebită, poate rămâne prin Sine în viaţa nesfârşită. 
Observăm mereu aceeaşi nesdcotire a graniţei între necrăat şi creat. Dumnezeu 
cel necreat naşte un Fiu creat. E aceeaşi boală panteistă de care suferă toate 
filosofiile şi religiile păgâne. 

a primit căldura de. la cele ce au firea astfel şi nu de la sine însuşi, 
sau că este introdusă şi dăruită de la cele ce au această calitate ? 

B. Aşa se pare. 

A. Deci Fiul e viu prin Tatăl. Căci ca viaţă S-a născut din viaţa 
Tatălui, fiind Dumnezeu ca şi Cel ce L-a născut. Ca garant al cuvinte¬ 
lor mele voi lua pe preaînţeleptul Ioan, care a scris astfel despre El: 
«Ştim că Fiul lui Dumnezeu a venit şi ne-a dat nouă pricepere ca să 
cunoaştem pe Dumnezeu Cel adevărat; şi noi suntem în adevăratul 
Iisus Hristos, Fiul Lui. Acesta este adevăratul Dumnezeu şi viaţa veş¬ 
nică » (I Ioan 5, 20). Ai ceva mai clar sau mai puternic spre respingerea 
ideii că Fiul este altfel decât este Tatăl prin fire ? 

Nu este Fiul inferior Tatălui 
pentru că a primit acest nume 

B. Nimic, precum socotesc, nu e mai curat ca acest cuvânt, care 
opune o atât de puternică mărturie adversarilor noştri. Totuşi, când e 
numit Fiul Dumnezeu adevărat, ei râd îndată şi spun că nu e Dumne¬ 
zeu adevărat, că I s-a dăruit acest nume prin voia Tatălui. Căci a spus, 
zic ei, dumnezeiescul Pavel că : «Dumnezeu L-a preainălţat pe El şi I-a 
dăruit Lui nume mai presus de orice nume » (Filip. 2, 9). 

A. Voi spune şi eu că I s-a dăruit nume mai presus de tot nu¬ 
mele, precum ştii. Dar voinţa de-a se opune în mod neserios cuvin¬ 
telor teologilor (autorilor Scripturii) nu o socotesc proprie unei bune 
înţelegeri, ci mai degrabă o întreprindere greşită a unei cugetări de¬ 
căzute şi aiurite. Sunt îndurerat de rătăcirea uşuratecă a adversarilor, 
care nu se silesc deloc să ia în seamă motivul dăruirii acestui nume, ci 
caută cu lăcomie orice cuvânt care li se pare opus cinstei şi slavei de 
Fiu, decît care nu e nimic mai înalt. Dar Scriptura de Dumnezeu in¬ 
suflată nu stabileşte nici un alt timp al dăruirii Lui decât acela când: 
«în chipul lui Dumnezeu Tatăl fiind Unul Născut, nu răpire a socotit 
să fie întocmai cu Dumnezeu, ci S-a deşertat pe Sine chip de rob luând; 
şi întru asemănare omenească făcându-Se şi în înfăţişare de om aflăn- 
du-Se, S-a smerit pe Sine, făcându-Se ascultător până la moarte, şi încă 
moarte de cruce. De aceea şi Dumnezeu L-a preamărit pe El şi l-a 
dăruit Lui nume mai presus de orice nume, ca întru numele lui Iisus 
tot genunchiul să se plece, al celor cereşti şi al celor pământeşti şi de 
sub pământ şi toată limba să dea mărturie că Domn este Iisus Hristos 
spre slava lui Dumnezeu Tatăl» (Filip. 2, 6—11). 

B. Deci ce este aceasta ? 

A. Socotesc că este o cărare simplă şi netedă ce conduce la adevăr 
pe cei ce voiesc să cugete drept. înţelegi, iubite prieten, că motivul 
pentru care a primit ca un dar numele mai presus de orice nume a fost 
aşa-zisa deşertare (chenoză) şi smerirea din iconomie până la noi a 
Cuvântului 154 . Iar dacă se descoperă că primirea darului e pe măsura 
deşertării, apare clar că cele dinainte de deşertare nu au nevoie de 
primirea acestui dar, deoarece avea prin fire ceea ce era, adică în 
chipul lui Dumnezeu Tatăl. Şi dacă El S-a smerit pe Sine, venind de la 
o stare înaltă mai . presus de toate, la una mai de jos, înălţându-Se, Se 
întoarce la ceea ce era, nu ridicându-Se la o cinste şi slavă străină, ci 
la cea proprie de la început. Şi dacă ţin mult să afirme că Fiul a fost 
ridicat la o cinste şi slavă neobişnuită, primind numele mai presus de 
orice nume ca dat de Tatăl, nimic nu-i va reţine, în acest fel de-a ju¬ 
deca, de-a încerca să înţeleagă în mod invers taina iconomiei cu trupul 
şi de-a preface acest fapt în contrariul. Şi o voi spune cum : dacă nu 
în urma deşertării a primit Fiul (ceea ce a primit), ci aceasta s-a în¬ 
tâmplat mai degrabă fără a Se deşerta din cele ce-I aparţineau fiinţial, 
timpul unei mai adevărate deşertări ar fi fost înainte de deşertarea 
reală, iar timpul de înălţare şi de slavă ar fi fost acela când se spune, 
nu ştiu pentru ce, că S-a deşertat. Căci atunci a dobândit cele mai 
presus de fire şi de măsură, ce-I erau proprii şi S-a săltat în mod ne¬ 
asemănat, în cele neasemănat superioare celor dinainte. Pentru a fi deci 
de acord cu această situaţie şi cu părerea ta, s-ar cuveni să gândim că 
numele mai presus de tot numele Da fost dat Fiului în momentul în oare 
după ce S-a înălţat cu o înfăţişare asemănătoare cu a noastră l55 , a fost 
înscris ca Fiu al lui Dumnezeu, ca unul dintre noi, deci a fost primit cu 
noi şi pentru noi, Fiul adevărat, ca şi noi, din cauza Lui, să fim ridicaţi 
ca fii ai slavei mai presus de fire şi să fim făcuţi părtaşi ai slavei Lui 
dumnezeieşti. Sau nu socoteşti că explicarea noastră se mişcă în ade¬ 
vărata direcţie ? 

B. Ba da. Căci aşa este. 


154. Coborârea de sus prin smerenie până la noi a fost motivul numelui mai 
presus de toate ce I s-a dăruit Cuvântului ca om. Deci prin acest nume se arată 
readus şi ca om la ridicarea de la o treaptă căreia nu i-a premers slava cea mai 
înaltă. I-a dat acest nume preaslăvit pentru ca prin el să ne ridice la adevărata Lui 
cunoaştere ca Dumnezeu iubitor şi deci într-un fel la participarea noastră la ea. 
I-a dat în El omului nume de Fiu ca să fim şi noi, cei uniţi cu El, fii prin har. 
Coborârea lui Dumnezeu la treapta de om a fost una cu ridicarea omului la treapta 
de Dumnezeu. 

155. Sf. Chirii foloseşte şi ideea că Hristos S-a înălţat prin smerenie la treapta 
de Fiu, cum socoteau arienii, dar vede această înălţare pentru El ca om, nu pentru 
£1 ca Dumnezeu. 

A. După o cercetare matură, ridicându-ne mai sus de ideile lor rău 
voitoare, vom păstra neatinsă slava Unuia Născutului, desfiinţând ra¬ 
ţionamentele lor absurde şi ((toată trufia ce se înălţase şi tot gândul îl 
vom robi ascultării de El » (II Cor. 10, 5). Iar dacă n-avem curajul să 
facem aceasta, va trebui să primim biruinţa bârfelilor lor şi vom opri 
pe Unul Născut să fie Dumnezeu adevărat şi vom spune că El nu are 
nume mai mult ca noi. 

B. Explică-mi aceasta, sau şovăieşti să o faci ? 

A. O voi spune cu toată inima. Nu şovăiesc deloc. Oare nu e ade¬ 
vărat a spune că dacă I s-a dăruit nume mai presus de tot numele şi 
I s-a dat ca ceva adăugat numirea de Dumnezeu, poate cădea din ea 
cândva ? Căci ceea ce este dat ca un adaos nu e cu totul de neclintit. Ba 
s-ar primejdui şi Tatăl însuşi, venind la aceste gânduri, pe care nu e în¬ 
găduit a le spune. Căci ar fi mai mic decât Fiul şi ar fi mai presus decât 
firea celui ce L-a născut, Cei ce, după ei, este inferior, mai bine zis, Cel 
ce nu are decât o aparenţă a slavei dumnezeieşti şi e lăudat prin onoruri 
mincinoase, dacă tot ce are cu adevărat de la Dumnezeu este numai 
o simplă numire. 

B. Ce cumplite absurdităţi nu ne descoperă această explicare ! 

A. Cu adevărat, cumplite, dar trebuie arătate. Căci uneori cu¬ 
noaşterea a ceea ce nu e drept îndeamnă la căutarea cu tărie a ade¬ 
vărului. Dacă deci, cum socotesc ei, Fiul a primit de la Dumnezeu Tatăl 
ca o răsplată a deşertării numele mai presus de tot numele, înainte 
de timpul acestei deşertări, trebuie să se cugete în mod adevărat că a 
fost lipsit de el, dacă se arată îmbogăţit în timpul ei cu acest har adăugat 
şi uşor de pierdut. Apoi, cum era în chipul şi egalitatea cu Dumnezeu 
Tatăl, până să suporte deşertarea de bună voie şi să binevoiască să pri¬ 
mească chipul şi măsura robului ? Căci n-a socotit ca o răpire a fi 
deopotrivă ca Dumnezeu, deşi îi era cu putinţă să o facă. Dacă spunem 
că Fiul Se afla şi înainte de timpul deşertării în chipul şi în egalitatea 
cu Tatăl, dar că, după ce S-a deşertat şi după ce S-a înălţat, a fost ri¬ 
dicat la onoruri şi la măsura superioară slavei ce se afla în El, atunci 
El a depăşit şi pe Tatăl însuşi ? 

B. Cât de aspră este concluzia ! 

A. E adevărat. Dar în planul raţionamentelor. Dacă Fiul a câştigat 
ceva superior primind un nume mai presus de orice nume, El a fost 
ridicat în cele ale Lui la o treaptă superioară şi a întrecut firea lui 
Dumnezeu Tatăl. Aceasta ne-a arătat-o cuvântul aspru de adineauri. 
Iar dacă n-a fost ridicat la o treaptă superioară prin ceea ce a primit, 
darul acesta nu i-a adus nimic. Şi atunci nu s-ar dovedi stăpâniţi de 
prostie şi minciună cei ce neagă că au împins neruşinarea până la a 

îndrăzni să spună că firea dumnezeirii negrăite nu întrece decât foarte 
puţin, ca să nu spunem deloc, firea creată ? Ea contribuie, după ei, prea 
puţin spre a o ridica la o mai mare strălucire, chiar dacă ar îmbrăca 
vreuna din existenţe cu proprietatea ei. Dar a cugeta aşa, este propriu 
nebuniei. Bunătăţile lui Dumnezeu au o negrăită valoare şi ele ridică 
la o înălţime supremă. Dumnezeu Tatăl Se arată deci mai mare decât 
cele create şi mai mare decât cele ce le distribuie. 

B. Dar dacă n-ar fi aşa, ce ar urma din aceasta ? 

A. Fiul era în chipul care îl făcea egal cu Tatăl încă înainte de 
deşertarea Lui. Prin slava ce-o avea, nefiind întru nimic inferior Ta¬ 
tălui, a fost, după ei, şi mai ridicat şi mai înălţat, primind un nume 
mai presus de tot numele 158 . Dar în aceasta nu se cuprind o grămadă 
de blasfemii sălbatice şi o absurditate a gândirii care îi arată întrecând 
toată prostia ? 

B. Sunt cu totul de acord. 

A. Dar ar fi, socotesc, şi o altă cale prin care s-ar ajunge, foarte 
drept, la osândirea nebuniei lor. Dacă Fiul S-ar şti pe Sine că nu 
poartă decât numele dumnezeirii, fără să fie fructul firii dumnezeieşti,, 
ce L-ar convinge să spună : « Eu sunt adevărul» ? Căci ceea ce este fals, 
nu e adevărat, şi ceea ce are o aparenţă de frumuseţe exterioară şi 
adăugată, nu arată ceea ce este prin fire. Aceasta a introdus prin în¬ 
drăzneală o aparenţă de adevăr, dar nu este aşa cu adevărat şi îşi va 
descoperi ca atare lipsa de justeţe a raţionamentelor. Dar pentru ce,, 
nefiind Dumnezeu nu S-ar fi clasat printre dumnezei prin adoptare ? 
Pentru ce S-ar socoti deosebit de mulţimea de sfinţi, înălţându-Se la o 
treaptă proprie, inaccesibilă nici unei alte persoane, zicând : «( Legea} 
numeşte dumnezei pe cei către care a fost cuvântul lui Dumnezeu — şi 
Scriptura nu poate fi desfiinţată — dar despre Cel pe care Tatăl L-a 
sfinţit şi L-a trimis în lume, voi ziceţi: Huleşti, fiindcă am spus : Fiul 
lui Dumnezeu sunt » (Ioan 10, 35-—36) ? Dacă aceia au fost numiţi 
dumnezei pentru că şi-au însuşit cuvântul şi au primit în suflet cu¬ 
vântul lui Dumnezeu, cum n-ar fi Dumnezeu Cel prin care aceia sunt 
dumnezei ? ir ’ 7 . Căci « Dumnezeu era Cuvântul», după cuvântul lui Ioan. 

156. «Un nume mai presus de orice nume» nu e un nume mai presus de Dum¬ 
nezeu, ci aceasta se potriveşte cu adevărat lui Dumnezeu. Căci un nume între alte 
nume este un nume potrivit creaturii. Prin numele ei, orice creatură e de'inită 
printr-o distingere de altele, deci se arată mărginirea ei. Dar Dumnezeu are un 
nume care îl distinge de alte creaturi, de mulţimea altor nume. El are un nume 
deasupra numelor făpturilor mărginite. Are un nume care uu-L putea defini, limita 
faţă de alte existenţe. Are numele «Nemărginitului». Dumnezeu are un «nume», dar 
acest nume e mai presus de orice nume. Nu poate fi definit prin nume. 

157. Sfinţii autori ai Scripturii, Apostolii, Proorocii sunt sfinţi pentru că slu¬ 
jesc Iui Dumnezeu cel prin Sine (iui Hristos), propovăduindu-I cuvântul. Acesta e 
Dumnezeu prin Sine, prin unitatea de fiinţă cu Tatăl, nu printr-un simplu nume. 




122 


SFANŢUL CFIIKIL AL ALEXANDRIEI 


Acest «era» nu arată o slavă mai nouă, unită cu El, ci mai veche decât 
tot timpul. Acest «era», a fost vreodată când nu era, sau la ce sfârşit va 
.ajunge ? Nu va merge pururea mai departe, nereţinându-L nimic pe 
drumul Său, şi nu ştie să dăruiască nici unui timp vreo vechime 
anterioară, ci Se gândeşte să înainteze dincolo 'de orice înţeles al 
timpului. 

B. Bine zici. Căci era pururea mai presus de timp. 

A. Iar dumnezeiescul Pavel n-a împodobit cu demnităţi mincinoase 
pe Fiul, ci L-a ştiut fiind Dumnezeu prin fire, legându-L de Dumnezeu 
Tatăl printr-o unire după fiinţă şi fire. 

B. In ce mod ? 

A. El scrie aşa : «Căci deşi sunt în cer şi pe pământ dumnezei mulţi 
:şi domni mulţi, pentru noi este un singur Dumnezeu Tatăl, din Care 
sunt toate, şi un Domn, Iisus Hristos, prin Care sunt toate » (I Cor. 8, 5—6). 
Deci dacă ştia că se cuvine să fie numărat între dumnezeii după har, 
de ce nu L-a aşezat între ceilalţi, ci ne-a indicat un singur Dumnezeu 
şi Domn pe Tatăl ? Şi de ce arătând Domn pe fiecare în parte, numele 
dumnezeirii a socotit că trebuie să-l dea Tatălui, iar nu şi domniei Fiu¬ 
lui ? Dar socotesc că e înţelept şi necesar să se cugete că nu trebuie să 
se scoată nici din dumnezeirea după fire şi adevărată, puterea de-a stă¬ 
pâni şi domni toate, nici din domnia adevărată a depărta firea dumne¬ 
zeiască. Dimpotrivă, ambelor li se potriveşte fiecare din acestea, chiar 
dacă sunt indicate aparte. E o dovadă clară a dumnezeirii celei una a 
fi încununată de fiecare deplin cu însuşirile firii pe care ie are fiecare 
şi cu egalitatea mărturisită prin identitatea nesfâşiată, care nu primeşte 
în ea nimic străin. 

B. Cum se poate aceasta ? 

Filiaţia prin fire sau adoptivă 
şi ca dar al Sfântului Duh 

A. Dacă ai fi întrebat dacă atribui Fiului filiaţia fiinţială şi prin 
fire, sau numai prin voinţa Tatălui, cum o admite cineva şi pentru noi, 
ce-ai spune, Ermia ? 

B: Aş spune că El are o filiaţie fiinţială, dar dintre adversari n-ar 
spune cineva că este aşa. 

A. Nu, de fapt şi ei ar adăuga că suntem fără minte şi ne-am deşer¬ 
tat de raţiunea care vede drept. Şi spune-mi, pe cine din cei ce s-au 
hotărât să nu fie de acord cu ei, nu-1 dispreţuiesc cei ce au ajuns la atâta 
grad de nebunie şi de cugetare nestăpânită, încât gândesc că Fiul trebuie 
.socotit ca adăugat între ceilalţi, deşi, ruşinându-se de născocirile lor, 

fac pe susţinătorii adevărului pe care l-au alterat, şi atribuie Fiului o 
slavă deosebită, inaccesibilă altora, şi-I acordă o cinste pe care voiese 
să I-o micşoreze prin arbitrarul lor. Dar deoarece aş avea plăcerea să-i 
întreb despre ambele feluri de filiaţii, comune după ei în ambele 
cazuri, în ce mod zic că s-a realizat ? Că suntem şi noi fii, dar cum, nu 
o spunem noi, ci ne va învăţa Pavel, scriind : « Pentru că sunteţi fii, a 
trimis Dumnezeu în inimile voastre Duhul Fiului Său, care strigă: 
Aiwa, Părinte » (Gal. 4, 6). Deci fiindcă S-a sălăşluit în noi în mod 
negrăit Fiul prin Duhul Său, spunem că am fost chemaţi la filiaţia du¬ 
hovnicească. Sau nu vei recunoaşte că aceasta s-a petrecut astfel ? 

B. Ba da. Căci îmi aduc aminte şi de preaînţeleptul Ioan, care ne 
spune despre Fiul : «Şi celor câţi L-au primit pe El, le-a dat putere 
să se facă fii ai lui Dumnezeu » (Ioan 1, 12). 

A. Observă deci, o, iubitule, unde va ajunge cuvântul nostru despre 
Unul Născut, dacă va fi pus în egalitate cu cei ce au fost chemaţi la 
filiaţie. Căci cel creat nu poate fi ridicat în treapta de fiu, decât prin 
Fiul în Duhul. Şi aceasta o va mărturisi Pavel, zicând : « Iar pentru cu 
sunteţi fii, a trimis Dumnezeu pe Duhul Fiului Său în inimile voastre, 
strigând: Avva, Părinte» (Gal. 4, 6). Deci în cine va deveni şi El 
Fiu ? Socotesc că nu vor zice că în El însuşi şi prin El însuşi, deşi 
este numărat între fiii prin adopţiune, dacă este scos de ei din calitatea 
de Fiu adevărat şi prin fire. 

B. Dar dacă ar spune că noi locuim în Fiul, iar El în Tatăl, ce-ai 
zice ia aceasta ? 

A. Aş spune că dacă ar defini după voia lor cum este firea dum¬ 
nezeiască şi ar exprima legile ei fără cercetare, ci cum li se pare, ei 
n-ar avea decât puţină raţiune, sau mai degrabă nici una care să-i 
conducă spre aceasta, deoarece ele au apărut din inima lor şi nu spun 
nimic din gura Domnului. Iar dacă socotesc că trebuie să păşească pe 
calea cunoştinţei sigure a lui Dumnezeu, să pecetluiască ceea ce au 
cunoscut că au de cugetat prin cuvintele dumnezeieştii Scripturi. 

B. Dar vor spune cum Fiul a spus către Filip : «Nu crezi că Eu 
sunt întru Tatăl şi Tatăl este întru Mine? (Ioan 14, 11). 

A. Deci sfinţeşte Tatăl pe Fiul venind în El ? 

B. Aceasta o vor spune sigur. 

A. Pentru că Tatăl e sfânt prin fire şi are de la Sine sfinţenia şi 
puterea să sfinţească pe cei în care eventual vine, sau pentru că S-a 
îmbogăţit cu acest bun de la altul ? 

B. Pentru că este El însuşi sfânt prin fire. 

A. Deci, vitejilor, uşor de purtat spre tot felul de absurdităţi, Fiul 
este lipsit de sfinţenie prin fire şi nu are o fire liberă de păcat, sau 

ea se izbăveşte de el prin capacitatea ei ? Dacă deci admit că i-a fo'st de 
folos firii Lui să fie sfinţită de Tatăl şi a primit temeiul şi slava care 
i-au adus admiraţia noastră, dar sfinţirea n-a adăugat Fiului nimic în 
plus, socotesc că degeaba se spune că Tatăl S-a sălăşluit în El. Dar El 
este totuşi în Tatăl şi Tatăl în El. Şi care e modul acestei prezenţe şi 
cum se întâmplă aceasta, vom înţelege-o astfel. Fiul, după părerea lor, 
foarte necredincioasă, şi numai a lor, locuieşte în Tatăl, având tre¬ 
buinţă de sfinţenie. Dar Tatăl însuşi ce îmbogăţire se cugetă că ar 
avea, având pe Fiul în Sine ? Dacă afirmă că acesta e modul de-a se 
sfinţi desăvârşit, aparţinând firii Lui de-a sfinţi 158 , de ce nu ne-am pre¬ 
face şi noi în Duhul, care locuieşte în noi, dar şi noi locuim în El ? 
Iar dacă suntem tulburaţi prin ceea ce este foarte necuvenit în aceasta 
— căci Duhul este în noi şi nu noi în El prin fire —, cum nui se vor 
lăsa purtaţi de vânturile raţionamentelor uşoare, nesocotind că trebuie 
să-I atribuie identitatea de fiinţă Fiului cu Tatăl, iar pe Tatăl să-L 
vadă întipărit în Fiul ? Cum aleg să susţină şi să cugete că Cel ce a 
născut pe Fiul locuieşte în El din exterior şi accidental ? Dar socotesc 
ca va trebui să se spună şi aceasta : nu datorită unităţii în Fiul prin 
Duhul, realizată în cei ce II primesc, suntem modelaţi spre sfinţenie. 
Fiul întipărind în noi slava Sa de Fiu şi trăsăturile chipului Său în- 
seriindu-Se oarecum în sufletele celor ce-L primesc ? 

B. Aşa se întâmplă. 

A. Deci aparţine lucrării prin fire a Fiului puterea de-a înfia pe 
alţii. Şi socotesc că nu se săvârşeşte în mod drept şi nepătat» datorită 
altui fapt, ci numai faptului că e Fiu. 

B. Aşa este. Dar ce rezultă din aceasta ? 

A. Că nici o raţiune cuvenită şi exactă nu ne obligă să admitem că 
locuirea Tatălui poate produce un rezultat diferit. Iar ceea ce se împli¬ 
neşte prin El trebuie să se cugete că se săvârşeşte şi prin Fiul. Căci 
Tatăl va arăta că este un Tată şi nu un Fiu Cel ce S-a hotărât să lo¬ 
cuiască în cineva şi să-l remodeleze după chipul Său. 

B. Dar spune-mi, chipul dumnezeiesc cu care se zice că a fost 
îmbogăţită firea omului — căci s-a făcut după chipul şi asemănarea 
lui Dumnezeu — vom admite că are numai o relaţie cu Fiul, sau vom 
vedea în aceasta şi pe Tatăl împreună cu Fiul ? Nu vom spune că am 
fost modelaţi după firea dumnezeiască întreagă, deşi ne numim fii şi 
am fost rânduiţi între copii ? 

158. Daca arienii spun că Tatăl se sfinţeşte şi EI primind în El pe Fiul prin 
Duhul Lui, de ce nu ne-am preface şi noi, prin noi înşine, în Duhul sfinţitor al Fiu¬ 
lui ? Ar avea loc, în concepţia lor, o sfinţire reciprocă, dându-şi unul altuia pe 
Duhul. 

A. Atunci, după tine, iubitule, nu socoteşti că trebuie să cugetăm 
că întreagă învăţătura credinţei noastre, în privinţa aceasta, se referă 
la firea dumnezeiască cea una, aflată în trei ipostaşuri distincte, de 
acelaşi chip identic între ele, unite într-o frumuseţe unică supremă, după 
care am fost creaţi şi noi, după Scripturi, dar am fost pecetluiţi spre 
iiliaţie prin Fiul în Duhul (Rom. 8, 29) ? Filiaţia ar fi- deci chipul Fiu¬ 
lui, iar părinţimea, a Tatălui. Deci fiind fii prin Fiul, suntem chip şi 
asemănare a lui Dumnezeu, modelaţi astfel de la început, după firea 
întreagă, înţelegând firea supremă 15u . 

B. Bine zici. 

A. Dar această vorbire meşteşugită nu ne este de nici un folos, 
decât dacă tindem la ceea ce e dincolo de ceea ce suntem. Şi socotesc 
•că e lucru înţelept şi de folos să gândim şi să cugetăm la ceea ce ne e 
de folos. 

B. Sunt de acord întru totul. 

A. Deci sunt baliverne cele propuse de aceia şi trebuie aruncate, 
deoarece duc spre culmea răului. Căci nu socotim niciodată că Fiul 
•este un Dumnezeu fals şi adaus şi e sfinţit sau chemat la filiaţie de 
Dumnezeu şi primeşte slava aceasta ca adausă împreună ou noi. Dim¬ 
potrivă, de la El are mai degrabă prin legea firii ceea ce este. El nu 
este înfiat prin Duhul Său LWI . Că Duhul este propriu Fiului, ca şi al 
Tatălui, aceasta o poate afla cineva fără greutate, deoarece o spune El 
însuşi : «Dacă deci voi, răi fiind, ştiţi să daţi daruri bune copiilor 
voştri, cu cât mai mult Tatăl vostru cel din ceruri va da celor ce-I cer 
Lui?» (Matei 7, Îl) 161 . Şi iarăşi: «Căci nu voi sunteţi cei ce grăiţi, ci 
Duhul Tatălui vostru grăieşte în voi» (Matei 10, 20). Dar şi Pavel spune 
celor ce cred : « Iar voi nu sunteţi în trup, ci în Duh, dacă Duhul lui 
Dumnezeu locuieşte în voi. Iar dacă cineva nu are Duhul lui Hristos, 
acela nu este al Lui. Dar dacă Hristos este în voi, trupul este mort 
pentru păcat, dar Duhul este viu pentru dreptate» (Rom. 8, 9—10). 

159. Suntem creaţi după chipul firii dumnezeieşti întregi, dar nu după chipul 
ei abstract, ci existentă în trei ipostasuri. Suntem deci Iii, căci trăim ca fii ai unor 
părinţi, clar şi părinţi, având calitatea să nască copii. Dar prin Fiul care Se 
întrupează şi ne comunică Duhul Său de Fiu, trăim şi noi cu precumpănire legă¬ 
tura cu Dumnezeu Tatăl ca fii. Aceasta ne este de folos spre mântuire. Dar în cele 
următoare, Sf. Chirii arată că aici e vorba de afirmarea ariană că şi noi suntem 
chipuri ale Tatălui şi Fiului, cum sunt şi Ei, ca existenţe din planul nostru, în 
sens panteist. 

160. Fiul nu e făcut Fiu prin Duhul Sfânt. Aceasta ar însemna că e creatură. 
Căci şi noi suntem ridicaţi la calitatea de fii ai lui Dumnezeu prin Duhul. 

161. Fiul nu devine Fiu al Tatălui pentru că primeşte pe Duhul de la Tatăl. 
Pe de altă parte, Fiul nu devine nici Tată având pe Duhul. El uneşte pe Tatăl ca 
Tată cu Fiul şi pe Fiul ca Fiu cu Tatăl. De aceea şi în noi se naşte simţirea de 
fii ai Tatălui prin Duhul lui Hristos ca «Duh de Fiu» {I Ioan 4, 13). 

Deci Cel ce îmbracă pe cei de pe pământ cu slava fiimii, adică Duhul, 
fiindcă este al Fiului, va săvîrşi în alţii înfierea, dar nu va lucra în 
Cel al căruia este oa adăugat, nefiind introdus din afară, ci ca fiind al 
Lui în mod fiinţial şi prin El răspândindu-Se în cei vrednici să-L 
primească prin bunăvoirea Tatălui 1(i2 . Sau nu-ţi par că le spun şi le 
gândesc acestea în mod drept ? 

B. Desigur, cu totul drept. 

A. Ioan, care ne este descoperitor şi săvârşitor al tainelor dumne¬ 
zeieşti, vine între noi declarând despre Dumnezeu şi despre noi : «Din 
aceasta cunoaştem că este în noi, că din Duhul iSău ne-a dat nouă» 

(I Ioan 4, 13). Cum nu e cu totul lipsit de greutate să vedem că Fiul 
este Dumnezeu cu adevărat şi a ieşit din fiinţa lui Dumnezeu Tatăl, 
dacă Duhul Lui locuieşte în noi oa Dumnezeu adevărat, şi nu ca 
altceva ? 16,5 Pe lângă aceasta mai adaug : Duhul lui Dumnezeu Tatăl, în 
care Acela dă viaţa în firea celor aduse la existenţă şi o sfinţeşte, este 
propriu şi Fiului m . Cine ar putea atunci să înainteze la atâta groso¬ 
lănie de gânduri, încât să declare că Fiul este exclus din deofiinţimea 
cu Dumnezeu Tatăl şi Se află între creaturi ? N-ar însemna aceasta 
să-L tragă în afara atributelor proprii şi excepţionale ale dumnezeirii 
şi să-L introducă în creaţie, încât să fie văzut ca nedeosebindu-Se de 
aceasta cu nimic, ci că este o egalitate de strălucire între creaţie şi firea 
căreia îi aparţine stăpânirea peste toate ? 

B. Afirmarea e ou totul greşită. Cum n-ar fi aşa ? 

A. Poate vedea cineva din Sfintele Scripturi că Unul Născut stră¬ 
luceşte prin aceleaşi însuşiri ca cele ale Tatălui. Deci culegând şi alte 
înţelesuri pe lingă cele spuse, să respingem ideile slabe şi prosteşti ale 
adversarilor şi să prezentăm cele prin care ar apărea egal în lucrare 
şi putere cu Dumnezeu Tatăl, care îil arată oa Dumnezeu, nu numărat 
între cei ridicaţi la această calitate după har, nici împodobit cu stră¬ 
luciri exterioare, ci mai degrabă Dumnezeu adevărat şi străin de tot 
ce-L pune mai prejos de transcendenţa Celui ce L-a născut, transcen- 

162. Fiul are pe Duhul în baza unităţii de fiinţă a dumnezeirii. Dar noi îl 
avem primindu-L de la Fiul, ca Cel ce nu este deofiinţ.i cu noi. 

163. Numai dacă Duhul este Dumnezeu adevărat, şi Fiul din care vine în noi 
este şi Dumnezeu adevărat. Dacă n-am trăi simţirea Duhului ca Dumnezeu venit ' 
în noi, n-am avea siguranţa că Hristos este şi El Dumnezeu adevărat. Fiecare din 
cei Trei trebuie să fie Unul şi acelaşi Dumnezeu, ca să fim ridicaţi din starea 
noastră de existente muritoare, fără să fim făcuţi dumnezei prin fiinţă, ci prin 
adaos, sau prin dăruirea ce ne vine de ia Dumnezeu. Numai ca Treime ni se dă¬ 
ruieşte Dumnezeu. Altfel rămânem în mizeria unor existente fără sens. 

164. Altceva e simpla existentă şi menţinerea în ea, şi altceva viaţa dăruită 
acesteia odată cu sfinţirea. Există primind unirea cu El prin Duhul Tatălui si 
al Fiului. Aceştia sunt şi sfinţii toţi cei creaţi de Dumnezeu. Căci îi ţine prin 
puterea Lui, neretrăgând ceea ce a dat. Dar viaţa nu o au decât în El. 

denţă care-L ridică în cugetarea noastră mai presus de tot ce este 
creat. 

B. Cât de preţios este ceea ce spui, dar chiar, aş spune, mal 
precis decât tot ceea ce aş putea spune eu ! 

A. Socoteşti deci, prietene, că se poate acorda vreunei existenţe 
puterea de-a lucra şi termina uşor cele ce numai firea stăpânitoare a 
tuturor ar putea săvîrşi ? 

B. Nici uneia. 

A. Drept ai grăit. Preasfântul Pavel atribuie, socotesc, puterea mai 
presus de fire şi cu totul excepţională şi capabilă să depăşească tot ce 
este creat, adică cea a învierii morţilor, lui Dumnezeu Tatăl. Căci a 
spus : « Acolo unde na este lege, nu este nici călcare a ei. De aceea 
făgăduinţa din credinţă, care este sigură după har oricărui urmaş, nu 
numai celui din lege, ci şi celui din credinţă a lui Avraam, care este 
părintele nostim al tuturor, cum s-a scris: « Te-am pus părinte al 
multor neamuri» în faţa Celui in care ai crezut, adică a lui Dumnezeu 
care înviază morţii şi cheamă cele ce nu sunt la existenţă» (Rom. 4, 
15—17). Dar să trecem acum, dacă voieşti, şi la însăşi slava Fiului, căci 
nu voiesc iarăşi să admit că El este într-o treaptă mai mică decât cea 
în care este Tatăl, ci este încununat cu lucruri de măsură egală. Căci 
acelaşi Pavel ne-a spus : «Precum in Adam toţi mor, aşa şi în Hristos 
toţi vor învia» (I Cor. 15, 22). Căci este viaţa, nefiind în cele ale Sale 
altfel decât este şi Tatăl însuşi. Fiindcă ştii că a spus El însuşi : 
«Precum Tatăl scoală morţii şi le dă viaţă, aşa şi Fiul le dă viaţă celor 
cărora voieşte » (Ioan 5, 21). Astfel a tras din lucrarea dumnezeiască 
concluzia clară a firii şi a slavei Sale, zicând : «De nu fac faptele Tată¬ 
lui Meu, nu credeţi în Mine; iar de le fac, şi nu credeţi în Mine, cre¬ 
deţi în fapte». Oare n-a cerut prin aceasta să fie recunoscut că e Dum¬ 
nezeu prin fire ? Căci dacă apare ca putând săvârşi cele proprii Tatălui, 
pare egal şi în slavă cu El şi că nu poate fi nimic altceva decât Dum¬ 
nezeu. Socotesc că spre aceasta ne duce raţiunea. 

B. Aşa apare. Căci nu ar socoti că trebuie să se laude în mod 
neschimbat cu isprăvi egale, dacă n-ar participa la această slavă. 

A. Sfânta Scriptură ne spune : « Toată darea cea bună şi tot darul 
desăvârşit de sus este, pogorându-se de la Părintele luminilor, la Care 
nu este schimbare, sau umbră de mutare» (Iacov 1, 17). De unde soco¬ 
teşti că ne vin aceste daruri dumnezeieşti, a căror împărţire ne-o face ? 

B. Desigur, de la Dumnezeu Tatăl. 

A. De fapt, Hristos a dat Sfinţilor Apostoli puterea asupra duhu¬ 
rilor necurate, ca să le scoată pe ele şi să vindece toată boala şi toată 

neputinţa în popor (Matei 9, 35). Şi ceea ce e şi mai mult, Ie-a poruncit 
să ia puterea să lupte şi cu moartea : «Vindecaţi pe cei neputincioşi, 
sculaţi pe cei morţi, curăţiţi pe cei leproşi, scoateţi demonii» (Matei 10, 
8). Foarte clar a mărturisit şi dumnezeiescul Ioan, zicând : « Din plină¬ 
tatea Lui noi toţi am hiat» (Ioan 1, 16). Dar darea cea bună şi darul 
desăvârşit ce-ar putea fi altceva, după părerea ta, decât împărtăşirea 
de Sfântul Duh ? 

B. Nimic altceva. 

A. Observă deci şi prin aceasta, o iubitule, cum Fiul împărtăşeşte 
din plinătatea Sa pe Sfântul Său Duh, căci este lăuntric firii Lui în 
mod nedespărţit. Duhul din care e toată darea cea bună, după ce Cel 
ce a desfiinţat stricăciunea şi S-a eliberat de lanţurile morţii şi S-a 
înălţat, readucându-ne la sfinţenie şi la frumuseţea de la început a 
firii, L-a suflat în faţa Apostolilor ca unei pârgi a neamului, zicând : 
« Luaţi Duh Sfânt» (Ioan 20, 23). Dar dacă tot darul desăvârşit este de 
sus şi de la Tatăl, dar împărţirea lui o face Fiul, însă nu în mod slu¬ 
jitor, ci mai degrabă cu puterea dumnezeiască, în ce mod ar fi oprit 
să fie prin fire ceea ce este Cel ce L-a născut pe El, adică Dumnezeu 
adevărat, colorat cu cinstiri false, ca într-un tablou ? 

B. După părerea mea, în nici un mod. 

A. Iar cuvântul credinţei n-ar ajunge spre dovedirea cea mai desă¬ 
vârşită că Fiul este Dumnezeu după fire ? 

B. Ce vrei să spui ? 

A. Că crezând în Hristos, II avem aproape pe Dumnezeu cel după 
fire şi adevărat şi ne-am izbăvit de rătăcirea politeistă, încetând de-a 
ne închina creaţiunii şi eliberând închinarea noastră de osânda pentru 
aceasta 165 . Astfel preaînţeleptul Pavel scrie celor chemaţi prin credinţă 
la cunoştinţa adevărului : «De aceea, aduceţi-vă aminte voi, paginii cu 
trupul, numiţi netăiere împrejur de către cei numiţi tăiere împrejur, 
făcută de mână în trup, că eraţi in vremea aceea în afară de Hristos, 
străini de nădejdea lui Israel şi de aşezămintele făgăduinţei, neavănd 
nădejde şi fiind fără Dumnezeu în lume» (Efes. 2, 11—-12). Iar în alt 
loc spune iarăşi : «Dar atunci, necunoscând pe Dumnezeu, slujeaţi celor 
ce din fire nu erau dumnezei. Acum însă, după ce aţi cunoscut pe 
Dumnezeu, mai degrabă după ce aţi fost cunoscuţi de Dumnezeu, cum 
vă întoarceţi iarăşi la stihiile slabe, cărora voiţi iarăşi să le slujiţi?» 
(Gal. 4, 8—9). Fără Dumnezeu erau cei ce erau in afara lui Hristos şi 

165. Cei ce nu cred în Hristos sunt fără Dumnezeu (atei), căci un Dumnezeu 
fără un Fiu din veşnicie, care ni S-a dovedit ca atare venind în trup, fiind un 
Dumnezeu lipsit de iubire, deci (nu) impersonal, nu e Dumnezeu, ci o esenţă pan- 
teistă, supusă unor legi inexplicabile în originea lor. 

pe Dumnezeu Lnau cunoscut din moment ce au îmbrăţişat credinţa în 
El şi au consimţit cu Fiul, care zice : «Cel ce crede în Fiul, nu se judecă, 
pentru că a crezut în numele Fiului Unul Născut al lui Dumnezeu». 
(Ioan 3, 15). Cum nu S-ar cugeta Dumnezeu, odată ce nu e cinstit de noi 
şi de sfinţii îngeri prin laude născocite şi exterioare, ci e crezut că este 
fiinţial ceea ce este, adică Dumnezeu eu adevărat şi din Dumnezeu după 
fire ? Căci spune-mi, ce socoteşti că a scris Pavel despre El când a zis : 
«Pentru că Dumnezeu era în Hristos, împăcănd lumea cu Sine însuşi, 
nesocotindu-le greşelile şi punând în noi cuvântul împăcării. Propovă- 
duim deci în numele lui Hristos, ca şi când Dumnezeu v-ar îndemna prin 
noi. Rugămu-ne în numele lui Hristos: împăcaţi-vă cu Dumnezeu». 
(II Cor. 5, 19—20). Când deci cineva vine să se împace cu Hristos, ou 
Dumnezeu se împacă şi are în Hristos lumea împăcată cu Dumnezeu 166 . 
Deci nu e de râs — şi în mod foarte cuvenit — a socoti că a căzut din 
fiinţa Tatălui, Cuvântul care S-a născut din El şi este în El ? 

B. E cu totul de râs. 

A. Iar puterea de-a stăpâni peste toate şi superioritatea mai presus 
de toate cele create şi chemate la existenţă prin facere, căreia dintre 
existenţe le-ai putea atribui, fără să te abaţi de la raţiunea cuvenită 7 

B. Evident, numai lui Dumnezeu. Căci cântă undeva David -. «Toate 
sunt slujitoare Ţie » (Ps. 118, 91) 167 . Şi iarăşi : «Veniţi să ne închinăm 
şi să cădem înaintea Lui, ică I El i ne-a {făcut pe noi, şi nu noi. Noi suntem 
poporul păşunii Lui şi oile mâinii Lui» (Ps. 94, 6—7). 

A. Foarte bine, prietene. Căci e Dumnezeu oare a cântat în acestea 
atât de hotărât. Căci nu aparţine nici unei făpturi de-a nu fi între 
făpturile Sale, sau de-a îndrăzni să spună, că cele ce sunt nu sunt ale 
Lui, şi că trebuie să se supună sceptrului ei. Sau dacă s-ar hotărî şă 
facă aceasta fără să fie încoronată cu slava împărăţiei, nu vom zice că 
se supune vinovăţiei şi osândei ? 168 

B. Aşa este. 

A. Apoi nu ştim că Fiul a spus mai degrabă că cei ce cred sunt 
oile Sale ? «Căci oile Mele, zice, ascultă glasul Meu şi Eu le cunosc pe 
ele şi ele urmează Mie. Şi 'Eu le dau lor viaţă şi nu se vor pierde în 

166. In Hristos este şi Dumnezeu şi umanitatea şi, împreună cu ea, lumea. 
Deci în El e împăcată lumea cu Dumnezeu. 

167. Toate sunt nu numai dependente, prin legile cărora sunt supuse, unei 
existente care trebuie să fie independentă, ci sunt şi slujitoare ale acesteia, chiar 
dacă există şi pentru ele. Numai slujind acesteia, pot exista şi ele cu un rost 

168. Dumnezeu cel în Treime nu e numai împărat al iubirii care ne va ferici 
în veci, ci şi împăratul de care depinde toate şi Care nu depinde de nimic. El are 
pentru noi o slavă infinită. 

9 — Sfântul Chirii al Alexandriei 

veac şi nu le va răpi cineva din mâna Mea» (Ioan 10, 27—28) 16fl . Căci 
El a venit «la ale Sale» (Ioan 1, 11), ne spune teologul Ioan, numind ale 
Sale umanitatea de pe pământ şi, socotesc, tot ce e creat. Dar împli¬ 
neşte şi cu noi lucrarea Tatălui, nu fără restricţie, şi se vede având 
slava domniei nu străină, ci şi-o face proprie şi declară că o are ca 
atare. Căci vorbind cu ucenicii ce-L însoţeau şi-I urmau, zice : «Sece¬ 
rişul este mult, iar lucrătorii puţini. Rugaţi-vă deci de Stăpânul sece¬ 
rişului ca să scoată lucrători la secerişul Lui»' (Matei 9, 37—38). Dar 
deşi li arată pe secerători legaţi de voia Tatălui, S-a declarat îndată pe 
Sine Stăpânul secrişului, atribuind Sfinţilor Apostoli datoria excepţio¬ 
nală de-a învăţa. Iar înţeleptul Ioan Botezătorul a declarat că a Lui este 
şi lopata, zicând : «El are lopata in mână şi va curăţi aria Lui» (Ma¬ 
tei 3, 12). Pe lângă aceştia, Pavel îl prezintă ca Stăpânul celor ce cred, 
zicând : «Iar cei ai lui Hristos şi-au răstignit trupul împreună cu pati¬ 
mile şi poftele lor»’ (Gal. 5, 24), iar altă dată : « Iar dacă cineva nu are- 
Duhul lui Hristos, acela nu este al Lui » (Rom. 8, 9), chiar dacă spune 
cineva, sau mai degrabă tot Sfântul : «Eu sunt al Tău, măntuieşte-mă, 
căci îndreptările dreptăţii Tale le-am căutat» (Ps. 118, 56). Dar oare 
s-ar-putea ca cei ce se socotesc ai Tatălui, să fie şi ai lui Hristos, dacă 
fiinţa ambilor nu s-ar afla într-o unitate ? 

B. Desigur, nu-i aici Unul Dumnezeu pentru noi şi Altul Domnul. 
Ci fiecare din El e pătruns fiinţial de Celălalt. 

A. E adevărat. Tatăl ca Dumnezeu e plin de domnie, dar şi Fiul oa 
Domn e Dumnezeu. Căci nici Tatăl n-ar fi Dumnezeu dacă n-ar domni, 
nici Fiul n-ar fi Domn cu adevărat dacă ar fi în afara dumnezeirii prin 
fire. De aceea dumnezeiescul Pavel, unind într-o comuniune nedespăr¬ 
ţită proprietăţile Ambilor, spune de Evanghelie când că e a lui Dumne¬ 
zeu Tatăl, când că e a lui Hristos. De voieşti, să dăm spre asigurare 
texte alese din Sfintele Scripturi. 

B. Foarte bine. 

A. Deci a spus : «Pavel, robul lui Iisus Hristos, chemat Apostol, 
răndiăt spre Evanghelia lui Dumnezeu» (Rom. 1, 1). Iar strămutând, 
aşa zicând, slava lui Dumnezeu la Fiul, cunoscut din El şi în El, a spus 
iarăşi : « Dar nu ne-am folosit de puterea aceasta, ca să nu punem vreo 
piedică Evangheliei lui Hristos » (I Cor. 9, 12). Iar strângând într-o uni¬ 
tate cele două nume, pentru identitatea fiinţei, a spus : «V-am scris 
mai cu îndrăzneală, în parte, ca să vă amintesc despre harul ce mi-a fost 

169. Hristos numeşte pe cei credincioşi oile Sale, şi nu ale Tatălui, pentru 
că El S-a coborât la ele ca Păstor al lor, vorbind limba înţeleasă de ele şi făcân- 
du-le să simtă dragostea Lui. Ele nu se vor pierde în veacul acestei lumi, dar nici 
) în veci. 

dat de Dumnezu ca să jiu slujitor al lui Iisus Hristos la neamuri, slujind 
Evanghelia lui Dumnezeu pentru ca aducerea neamurilor să fie bine- 
primitâ, sfinţită în Duhul Sfânt» (Rom. 15, 15—16). Deci una este 
Evanghelia lui Hristos şi Dumnezeu, şi cuvântul care se spune despre 
Dumnezeu e cuvenit şi Fiului. Dacă ar fi ceva deosebit şi despărţitor 
oare ar arăta o neasemănare între Cel ce naşte şi Cel Născut, cuvântul 
n-ar mai fi acelaşi pentru Amândoi. Sau zici că nu e adevărat,' Ermia ? 

B. Ba da, după mine. 

A. Oare se separă şi duce la o concluzie diferită ; şi ceea ce se 
consideră ca adevărat despre. Dumnezu Tatăl nu se poate cugeta că se 
cuvine şi Fiului ? Cum ar fi atunci Evanghelia cea una celor Doi ? Cum 
ne dă aceleaşi expuneri identice şi nediferenţiate, dacă Fiul n-ar fi 
Dumnezeu prin fire ? Nu l-ar înşela mai degrabă pe cel ce învaţă din 
ele, decât să-l aducă la cunoştinţa adevărului ? 

B. Aşa e. 

A. Cum preotul care învaţă taina lui Hristos, adică credinţa în El 
pe cei ce nu o cunosc încă, ar putea fi numit slujitor al lui Hristos ? 
Cum ar propovădui deci pe Hristos aducând slavă lui Dumnezeu şi 
numindu-se pe sine slujitor al lui Dumnezeu ? «Căci în toate, zice, înfă- 
ţişăndu-ne pe noi înşine ca slujitori ai lui Dumnezeu» (II Cor. 6, 4). Iar 
în alt loc : « Sunt ei slujitori ai lui Dumnezeu ? Nebuneşte spun: eu sunt 
mai mult ca ei» (II Cor. 11, 23). Oare este în acestea toate vreun cuvânt 
care separă prin vreo neasemănare de fire pe Fiul de Dumnezeu Tatăl ? 

B. Nu pot vedea. 

A. De altă parte este absurd şi contradictoriu a socoti că Fiul nu 
este Dumnezeu după fire, dar Sfintele Scripturi declară că Biserica este 
a lui Dumnezeu, dar şi a lui Hristos. Căci aşa a spus dumnezeiescul 
Pavel : *Nu fiţi piatră de poticnire nici iudeilor, nici elinilor, nici Bise- 
rii lui Dumnezeu» (I Cor. 10, 32). Pe de altă parte a afirmat că Fiul 
şi-a înfăţişat Biserica Sieşi fără pată şi fără zbârcitură (Efes. 5, 27). Dar 
şi Dumnezeu a zis, printr-unul dintre prooroci, că va locui şi va umbla 
în noi (Lev. 26, 11—12), însă şi Hristos locuieşte şi săvârşeşte ca Dum¬ 
nezeu cele orânduite odinioară: «Căci credincios a fost Moise în toată 
casa lui, ca un slujitor, după cum s-a scris spre mărturia celor ce vor 
avea să fie grăite. Iar Hristos ca Fiu peste casa Lui, a cărui casă suntem 
noi» (Evr. 3, 5—6). 

B. Nimic nu ne împiedică de-a socoti şi cugeta cu adevărat că, dacă 
Fiul S-a născut din însăşi firea lui Dumnezeu Tatăl, nu trebuie cugetat 
ca fiind altul decât El, cât priveşte identitatea firii 170 . 


170. Dumnezeu nu e lipsit de simţire. In jertfa ce o aduce Fiul Său prin 
trap, nu putem cugeta că El a rămas nesimţitor. Dar această simţire a Lui pentru 







132 


sfanţul chiril al alexandriei 


A. Aşa este, iubitule. Fericitul Pavel a socotit că e drept să cugete 
şi el aşa : «Dacă Dumnezeu este pentru noi, cine va fi împotriva 
noastră? El care pe Fiul iSău nu L-a cruţat, ci l L-a predat pentru noi 
toţi, cum nu ne va dărui nouă toate împreună cu El ?» (Rom. 8, 31—32). 
Dacă deci Fiul este cu adevărat propriu al lui Dumnezeu Tatăl, s-ar 
putea ca El să fie expediat spre o fire străină ? 171 S-ar putea inventa 
o raţiune de necontestat care să facă ceea ce e propriu cuiva străin de 
el şi ceea ce-i este străin, propriu ? 

B. Socotesc că nu. 

A. Oare nu spunem că sunt milioane cei chemaţi de Tatăl la filiaţie? 

B. Ba dă. Căci s-a scris : «Eu am zis: dumnezei sunteţi toţi şi fii 
ai Celui Prea înalt» (Ps. 81, 6). 

A. Deci alegând poate unul sau doi dintr-o astfel de mulţime ne¬ 
numărată, ar putea îndrăzni cineva să spună că aceştia sunt fii proprii 
ai lui Dumnezeu Tatăl şi n-ar cădea sub pedeapsa cuvenită celor ce vor 
să falsifice frumuseţea adevărului ? 

B. O spun şi eu. Căci spun adevărul. 

A. Şi dacă aş vrea să aflu pentru ce milioane de oameni au fost 

numiţi dumnezei şi fii, câtă vreme această calitate e proprie şi ade¬ 
vărată Unuia, ce-ai spune ? 1 

B. Aş spune că aceia au fost puşi în treapta filiaţiei, şi au câştigat 
această numire printr-o invenţie şi nu ca un dar de sus. Dar Cel ce nu o 
are astfel este propriu şi cu adevărat Fiul lui Dumnezeu Tatăl, deoa¬ 
rece are părtăşie cu El la firea cea mai presus de toate. 

A. Este propriu lui Dumnezeu prin fire cel ce nu e Dumnezeu, sau 
mai degrabă ceea ce e creat, sau altceva ? 

'B. Nu e nici o îndoială. E proprie lui Dumnezeu dumnezeirea, 
precum e propriu creaţiei creatul. 

A. Dacă deci ar socoti cineva că e propriu lui Dumnezeu prin fire 
creaţul sau creatura, socotesc că s-ar putea merge în mod sigur- prin 
raţiune şi pe calea inversă. Adică n-ar fi nimic greşit a spune şi că e 
proprie creaţiei dumnezeirea 172 . Dar nu se cuvine a cugeta aşa. împinşi 

noi este atât de valoroasă, că pentru această dăruire a Fiului Său pentru noi, 
ne dăruieşte nouă toate. Şi in toate trăieşte şi Tatăl toată valoarea acordată de 
Fiul Său oamenilor; şi o recunoaşte împreună cu Fiul. Şi răsplăteşte pentru ceea 
ce trăieşte în ea şi pe oameni cu toată preţuirea acordată lui. 

,171. Ce valoare s-ar mai vedea acordată de Dumnezeu oamenilor, dacă Cel ce 
Se jertfeşte pentru ei n-ar mai fi însuşi Fiul Lui prin fire ? Ce iuibire le-ar mai 
acorda lor, unită cu iubirea dusă până la jertfa de Sine, a cuiva care nu e Fiul 
Său ? 

172. Această confuzie o făceau în fond arienii, cum o fac toate filosofiile, de 
obicei. panteiste. 

de absurditatea acestor raţionamente la trebuinţa de-a cugeta drept m , 
trebuie să admitem că Fiul este Fiu propriu al lui Dumnezeu Tatăl, şi 
nu numărat între cei făcuţi după aceea, ci ca Dumnezeu din Dumnezeu. 
Căci nu e nici o diferenţă şi separaţie în stare să înstrăineze prin fire 
modul existenţelor pe care neamul şi specia le-au legat într-o unitate 
neschimbată J7 '*. Noţiunea şi definiţia omului care indică fiinţa sunt 
unice. Deci şi Dumnezeu nu este altă fire decît Cel din care a ieşit 
Fiul, ci e mai degrabă Dumnezeu adevărat l7 -\ Căci S-a numit propriu 
al lui Dumnezeu Cel prin fire şi adevărat, deosebit de mulţimea creată 
după aceea. El este părtaş de slava Dumnezeului Cel unul şi adevărat. 

B. Bine zici. 

Despre I Corinteni 11, 3 

A. De aceea Sfânta Scriptură iarăşi ne spune că trebuie să sus¬ 
ţinem unitatea de fiinţă a Fiului cu Tatăl. Ea spune aşa : «Hristos este 
capul a tot bărbatul. Iar capul femeii este bărbatul. Iar capul lui Hristos 
este Dumnezeu» (I Cor. 11, 3). Prin aceasta arată, socotesc, adevărul 
fiinţei şi faptul că Fiul a ieşit cu adevărat din ea. 

B. Ce vrei să spui ? 

A. Nu socoteşti că trebuie să cercetăm peste tot înţelesul acestui 
text ? Spune-mi ce este greu în el şi îl poate face anevoie de înţeles, 
mie care întreb ? 

B. Ei spun că nu este nimic mai propriu să scoată pe Fiul din iden¬ 
titatea cu Dumnezeu Tatăl. " 

A. Cum aşa ? Poţi să-mi spui ? 

B. Desigur. Bărbatul este, zic, cap femeii pentru că este de o fire 
şi identic în fiinţă, deşi poate fi cugetat că este în parte superior ei 
—având în vedere că din tot trupul capul este mai cinstit şi are o 
slavă mai mare. Iar Hristos este numit şi El cap al bărbatului, întrucât 
o relaţie naturală II pune într-o apropiere de creaturi, ca şi aceea dintre 
bărbat şi femeie. Deci s-ar mai putea spune că El este Dumnezeu şi 
Dumnezeu adevărat ? Sau oum ar mai putea avea o identitate de fire 
ou Dumnezeu Tatăl, aflându-se în lista celor creaţi, deşi e cugetat în 

173. Traducerea franceză redă «cugetarea dreaptă» din greceşte prin «orto¬ 
doxă». De fapt ortodoxia nu e numai credinţa dreaptă, ci şi cugetarea dreaptă. 
A nu crede într-un Dumnezeu personal al iubirii, înseamnă a nu vedea nici un 
sens în existentă. 

174. Dacă Fiul ar fi o creatură, El n-ar putea fi separat prin fire de totalitatea 
creaturilor. Şi atunci, cum ar aduce Ei o putere nouă, mântuitoare, în ele ? Toate 
ar fi supuse în mod fatal aceloraşi neputinţe şi morţii generale. Dacă Fiul ar fi 
creatură, aceasta ar însemna că- şi Tatăl este creatură. Deci nu e nimic deasupra 
â ceea ce creştinii cunosc ca creaturi, dar dupâ arienii panteişti reprezintă o con¬ 
fuzie panteistă între creaţia neadusă la existentă de o realitate deosebită de ea. 

175. Din unitatea creaturilor mai urmează şi o altă concluzie. 

treapta de cap ? Fiul întrece deci, zic, ei, măsura creaţiei, doar prin 
superioritatea slavei. 

A. Vai, cât de uşor se lasă duşi spre tot felul de nebunii ! Cât de 
cumplit înaintează adversarii noştri cu astfel de false raţionamente spre 
prăpastie ! Blasfemia e clară : pentru ei Fiul ieşit din Tatăl este o crea¬ 
tură. Dar cu aceasta ne vom ocupa mai târziu, rezervând timpul potrivit 
acestor teorii, când vom acorda din nou minţii şi limbii plăcerea de-a 
se ocupa cu aceasta. Pentru moment vreau să spun ce mă uimeşte mai 
mult. Aceşti oameni uşor înclinaţi, precum pare, spre toată nepri¬ 
ceperea, greşesc şi acum nu mai puţin ca înainte raţionamentelor drepte. 
Hristos a fost numit, zic, cap al bărbatului pentru că e înrudit prin fire 
cu acesta. Nu neg desigur, această afirmaţie perfect justă. Dar apoi 
declară pe Dumnezeu cap al lui Hristos. Insă ce vorbiţi, o, vitejilor, 
îe-ar putea spune cineva, sau ce vă face să socotiţi că dacă Fiul 
este de acelaşi neam cu făpturile, odată ce s-a spus că este cap -bărba¬ 
tului, să îndrăzniţi să coborâţi şi pe Tatăl între cele create ? Căci S-a 
declarat cap al Fiului,, deşi Acesta este după voi creat şi făcut. Aceasta 
ar trebui să pară o idee frumoasă şi fără pată celor ce s-au hotărât să 
aiureze. Dar povara blasfemiei îi va copleşi, socotesc, oricât ar fi de 
învârtoşaţi şi cugetă să se joace ca nişte copii cu urmările ei. Dar pără¬ 
sind acestea şi aruncândiMe în munte sau în vale, să reflectăm la 
lucruri mai serioase. Noi numim pe bărbat cap al femeii, pentru că ea 
a ieşit din el la început şi a fost modelată după chipul bărbatului, care 
avea ca arhetip (ca modei) pe Dumnezeu — căci aşa a fost făcut, după 
Scripturi. Pe de altă parte, definim pe Hristos qlrept ca P al bărbatului, 
ca rădăcina a doua a neamului şi pârga umanităţii readusă la nestri- 
.căciune prin sfinţirea în Duh. Datorită acestui fapt şi nu altuia s-a dat 
lui Hristos numele de al doilea Adam 176 . Iar pe Tatăl îl vom cugeta 
cap al lui Hristos şi II vom crede pe Acesta deofiinţă cu El şi unit prin 
fire, întrucât este cugetat şi este în realitate Dumnezeu, deşi S-a arătat 
în trup şi S-a făcut ca noi. Hristos este ca un mijlocitor între dumne¬ 
zeire şi umanitate, având în El pe amândouă într-Unul. Le avem întâl¬ 
nite intr-o convergenţă pe cele deosebite prin fire sau într-o identitate 
şi unitate iconomică 1TÎ . Este o unire neînţeleasă de minte, inexprima- 


176. Nu pentru că Fiul lui Dumnezeu este simplă creatură ca şi oamenii, S-a 
numit El de Sf. Pavel cap bărbatului, cum spuneau arienii, ci pentru că, făcându-Se 
pe lângă Dumnezeu şi om, a devenit începutul unei omeniri înnoite prin Duhul 
Sfânt, deci ca al doilea Adam. 

177. Intr-o identitate şi unitate personală, datorate primirii prin întrupare a 
firii omeneşti de către Persoana Cuvântului. Aceasta este aşa numita iconomie a 
întrupării. Nu e unitate produsă de o lege, ci de libertatea, iui Dumnezeu, având 
mereu libertatea la baza ei. 

bilă de limbă şi prin cuvinte. Căci Hristos este totodată Dumnezeu şi 
om, având pe Tatăl in ceruri ca un fel de izvor şi rădăcină a iposta- 
sului Său, împreună fără de început 178 şi coetern şi neanterior în timp, 
dacă e necesar ca să coexiste capul cu cel al cărui cap se spune că este. 
Pe de altă parte, Hristos este alipit nouă după trup şi prin relaţia cu 
noi prin firea trupului. Deci daca Dumnezeu se înţelege, şi în chip 
nemincinos, Capul lui Hristos, cum n-ar fi Acesta Dumnezeu adevărat, 
având ca rădăcină dumnezeirea adevărată şi fiind unit fiinţial cu Cel ce 
L-a născut ? Dar pe de altă parte; e necesar în calitate de cap să fie 
cugetat fiind de o fire cu restul trupului. Insă dacă ei cugetă că Cuvântul, 
care a odrăslit din firea lui Dumnezeu Tatăl, a căzut din hotarele dum- 
nezeirii, şi Şi-a însuşit măsura făpturilor, să audă spunându-li-se clar .* 
*Sau spuneţi că pomul este bun şi fructul este bun, sau spuneţi că 
pomul e rău şi fructul lui e rău » (Matei 12, 32 ) 17i) . 

B. Foarte bine ai spus. 

A. Se poate arăta cu adevărat ca o dovadă clară a ultimei nebunii 
şi stupidităţi realitatea pomului ca o realitate excelentă şi nobilă, pen¬ 
tru a vedea prin el un exemplu de altă natură. Căci Dumnezeii' naşte 
desigur un Dumnezeu. Sau nu recunoşti că e aşa ? 

B. Ba da/ 

Alte bunuri care implică o comunitate a firii 

A. Cum n-ar fi Dumnezeu, şi anume Dumnezeu adevărat, Cel în 
care singur Se poate recunoaşte prezent Tatăl ca Dumnezeu prin fire şi 
cu adevărat ? Căci iată ce scrie Pavel credincioşilor : « Mulţumire fie 

178. Existenţa fără cauză şi fără început. Şi trebuie să fie şi astfel de existenţe 
fără cauză şi fără de început. Nu se poate merge înapoi la infinit din cauză in 
cauză. Dar această existenţă fără cauză şi deci având în ea, prin ea însăşi, tot ce 
poate fi pozitiv (şi ce nu poate fi), trebuie să aibă o plenitudine prin ea însăşi, 
deci şi o conştiinţă a existenţei şi o fericire de ea. Dar această bucurie nu poate 
fi fără o atenţie a altei existenţe Ia ea însăşi, aflată într-o deplină unitate ne¬ 
confundată cu- ea; o comuniune de Persoane într-o comuniune de fiinţă. Acea 
existenţă nu poate fi într-o singurătate. Deci se poate spune că acea existenţă 
are bucuria unui «împreună fără de început». In acel «împreună fără de început» 
era Cuvântul, era comunicarea, era comunicarea unei Persoane cu alta. 

179. Cum va fi Hristos capul adevărat al umanităţii, dacă nu o poate ridica 
din starea ei supusă morţii ? Departe de-a fi de aceeaşi natură ca oamenii, El este 
Dumnezeu din Dumnezeu, dar Dumnezeu care a coborât şi la calitatea de om, pentru' 
a fi cap real al umanităţii. In calitatea Lui de cap al umanităţii, se cuprind urmă¬ 
toarele două calităţi ale Lui : omenirea fără Hristos e sortită morţii veşnice. Ea 
realizează cu adevărat aspiraţia ei spre desăvârşire şi veşnicie prin Hristos, care 
S-a făcut om, dar rămâne şi Dumnezeu, Capul ei. Ţine de umanitate să se îm¬ 
plinească prin Dumnezeu, Dacă Dumnezeu este prin Fiul Său Creatorul omului, nu 
se poate să nu fie un Dumnezeu ce-L poate pe om desăvârşi şi face nemuritor. N-.a 
binevoit Dumnezeu să creeze pe om fără un scop pozitiy, fără să-i dea putinţa să 
se realizeze prin El. Dumnezeu Tatăl face pe om prin Fiul Său, după chipul Lui. 
Sensul celor pământeşti nu e despărţit de sensul celor dumnezeieşti şi veşnice. 

adusă lui Dumnezeu, Celui ce ne face pururea biruitori în Hristos şi 
arată prin noi, în tot locul, mireasma cunoştinţei Lui. Pentru că suntem 
lui Dumnezeu buna mireasmă a lui Hristos» (II Cor. 2, 14—15). Când 
deci mireasma lui Dumnezeu s-a arătat în Hristos şi se cunoaşte în El, 
cum trebuie cugetat că se înfăptuieşte aceasta ? în livezi şi în grădini 
odrăslesc plantele anotimpurilor, de pildă mărul şi crinul. Spune-mi, 
prietene, mirosul crinului se adaugă prin hazard, după legile naturii 
mărului, iar mărul transmite iarăşi crinului pe al său, amestecându-se 
în amândoi cele ce sunt proprii fiecăruia ? 

B. Nicidecum. Ci fiecare emite mirosul său propriu. 

A. Cum deci ar fi Hristos buna mireasmă a cunoştinţei adevărate 
a lui Dumnezeu Tatăl, dacă nu s-ar crede că a răsărit din dumnezeirea 
adevărată ? Căci s-a arătat că fiecare emite, aşa zicând, mireasma pro¬ 
priei firi. Cum s-ar răspândi mireasma dumnezeirii după fire printr-o 
creatură şi dintr-o fire de altă specie decât cea pe care o are Dumne¬ 
zeu ? Căci precum n-ar putea cugeta cineva, dacă are minte, că buna 
mireasmă a lui Dumnezeu e interioară firii celor create — aceasta ar 
fi o afirmare cu totul prostească —, la fel nu se poate atribui emiterea, 
în forma de miros a dumnezeirii nenăscute şi mai presus de toate, 
unui Fiu de alt neam şi de altă fire. De fapt Unul Născut în mod ne¬ 
grăit din fiinţa lui Dumnezeu Tatăl are în Sine buna mireasmă a firii 
Celui ce L-a născut. De aceea şi Biserica cea din neamuri, personi¬ 
ficată ca o mireasă, zice către El : «Mir vărsat este numele Tău. De 
aceea Te-au iubit pe Tine fecioarele şi Te-au atras» (Cânt. 4, 3). Căci 
prin El şi în El am primit buna mireasmă a cunoştinţei Tatălui şi ne-am 
îmbogăţit cu ea. 

B. Consimt. Căci explicarea şi exprimarea ei îmi par drepte. 

A. Dar şi în alt fel se arată vădit că Fiul S-a arătat cu adevărat 
Dumnezeu şi din Dumnezeu, dacă socotim cele privitoare la El şi altfel. 

B. In ce mod spui ? 

A. Spune-uni, s-ar cuveni să atribuim vreunei alte dintre existenţe 
(vreunei creaturi) puterea să distribuie bunurile pe care le dăruieşte 
singură firea dumnezeiască ? 

B. Nu, deloc. 

A. Deci nu se află în înălţimile cele mai de sus şi la capătul cel mai 


ridicat al slavei dumnezeieşti, în mod'cuvenit, având ca însuşire pute¬ 
rea să facă aceasta ? 

B. Cum n-ar fi aşa ? 

A. Deci pacea este darul dumnezeiesc dat de Dumnezeu, un dar al 
cerului, venit nouă numai din hotărârea dumnezeiască. Voi lua ca garant 
al cuvântului pe proorocul Isaia, care declară şhspune : «Doamne, Dum¬ 
nezeul nostru, dă-ne nouă pace. Că toate ni le-ai dat nouă, Doamne, 
afară de Tine pe altul nu ştim, numele Tău numim» (Isaia 26, 12—13). 
Socotesc că lauda a tot binele le permite să primească tot binele ce¬ 
lor ce vorbesc de el. 

B. De fapt, aşa este. 

A. Pacea este fructul lucrării de sus, un. dar eu adevărat al nici 
uneia din cele create, cum am spus adineauri, ci numai al lui Dumne¬ 
zeu Cel după fire. Căci proorocul a spus că numai pe Dumnezeu ll 
ştie ca Cel ce dă cu adevărat şi nimenea în afara Lui. 

B. E adevărat. 

A. Priveşte deci ca dăruitor şi ca îndrumător în cele ce ni le dă¬ 
ruieşte nouă dumnezeu Tatăl, pe Cuvîntul răsărit din El. Căci a spus 
sfinţilor Săi ucenici : « Pacea Mea dau vouă, pacea Mea las vouă» (loan 
14, 27). Pacea este binele Său propriu, zice, căci e dăruit de Dumnezeu, 
şi nu de altul. Şi pe lângă aceasta, zice dumnezeiescul Pavel : « Har vouă 
şi pace de la Dumnezeu, Tatăl nostru, şi de la Domnul nostru Iisus Hris- 
tos» (Rom. 1, 7). El este împreună Dâruitorul şi Dătătorul aceloraşi da¬ 
ruri cu Dumnezeu Tatăl l8 °. Şi bucurîndu-Se de aceeaşi cinstire şi mă¬ 
rire, spune-mi, cum ar fi inferior în slavă şi nu S-ar afla mai degrabă 
deopotrivă şi asemenea -în toate cu Cel ce L-a născut ? 

B. E drept. 

A. Să mai trecem şi la aceea. 

B. La care spui ? 

A. Oare nu spuf că dacă se urmează părerii Sfinţilor adevărul ne 
devine uşor de cunoscut şi ne duce spre ceea ce place lui Dumnezeu 
şi e conform spuselor despre Fiul prin Duhul Sfânt ? 

B. Şi ce este aceasta ? 

A. Este aceea că Fiul este Dumpezeu după fire şi cu adevărat. Căci 
înţeleptul Pavel a spus despre Dumnezeu Tatăl : «Dumnezeu şi Tatăl 
Domnului nostru Iisus Hristos, Cel ce este binecuvântat în veci, ştie că 
nu mint» (II Cor. 11, 31). Apoi îndată împleteşte Fiului o coroană egală 
a acestei cinstiri şi slave, întru nimic inferioară, deoarece L-a cunoscut 


180. Dacă Hristos n-ar fi deofiintă cu Dumnezeu, Tatăl Său, darurile ce ni le 
dă El n-ar fi egale cu cele ale lui Dumnezeu Tatăl. N-am fi ridicaţi prin El 
de Tatăl la iubirea pe care o are fa|ă de Fiul Său. 

fiind Dumnezeu după fire şi cu adevărat. Căci scrie despre El, vorbind 
despre despărţirea Domnului de iudei : «Căci aş fi dorit să fiu eu însumi 
anatema de la Hristos pentru fraţii mei cei de un neam cu faine după 
trup, care sunt Israeliţi, ai cărora sunt părinţii şi din care este Hristos 
după trup. Cel ce este Dumnezeu după toate, binecuvântat în veci. Amin. 
(Rom. 9, 3—5). Deci pe Cel ce este Dumnezeu peste toate II vom pune 
sub Dumnezeu împreună cu toate, dacă nu este cu adevărat Dumnezeu, 
şi va fi aşezat între fiii după har ? Dar El, Dumnezeu, este peste toate 
şi are această mare şi dumnezeiască demnitate de-a fi binecuvântat de 
toate, în mod neâncetat şi fără sfârşit, şi fiind o binecuvântare o pecet¬ 
luieşte cu Amin. Oare socoteşti că cu astfel de minte sănătoasă cugetă 
adversarii ? 

B'. Nicidecum. Minte sănătoasă are mai degrabă cel ce mărturiseşte 
pe Fiul ca Dumnezeu adevărat, născut din Dumnezeu adevărat. Prin 
El şi ou El fie slava lui Dumnezeu Tatăl împreună cu Sfântul Duh 
in vecii vecilor. Amin. 







CUVÂNTUL IV 


Argumente în favoarea filiaţiei prin fire 
a Celui Unuia Născut 

A. Dacă se spune că Dumnezeu Cel ieşit din Dumnezeu prin naş¬ 
tere negrăită nu Se află in slava Fiului după fire, ci se spune că e 
creat şi făcut, oare nu merită să fie declaraţi vinovaţi cei ce obişnuiesc 
să aducă astfel o injurie slavei lui Dumnezeu ? Căci Scriptura de Dum¬ 
nezeu insuflata ne, aduce aprobarea spre aceasta, prin următoarele cu¬ 
vinte : «Omul care va blestema pe Dumnezeul său, păcat va avea. Iar 
cel ce va huli numele Domnului, cu moarte să se omoare, cu pietre să-l 
ucidă toată adunarea; fie prozelit, fie pământean; când huleşte numele 
Domnului, să moară» (Lev. 24, 15—16). 

B. Nu văd cum ar putea scăpa acela de pedepsele cuvenite lui. 

A. Deci cel mai bun lucru de făcut, Ermia, este să nu ne lăsăm 
tulburaţi de flecărelile celorlalţi, pentru că ne trag spre o cugetare lip¬ 
sită de cuminţenie, ci să ţinem drept norma dreaptă şi nestrâmbată a 
credinţei cuvintele grăitorilor lui Dumnezeu. Căci se cuvine nu să 
ascultăm mai degrabă de alţii, ci de aceia cărora li s-a spus: «A/u voi 
sunteţi cei ce grăiţi, ci Duhul Tatălui vostru este Cel ce grăieşte în voi» 
(Matei 10, 20). 

B. Foarte drept ai grăit. 

A. Aceia nu L-au cunoscut pe Cuvântul lui Dumnezeu Unul Născut 
ca creat (ca supus devenirii), sau ca primind venirea la existenţă prin 
creaţie. Ei spun că este rodul fiinţei Celui ce L-a născut, coexistent şi 
coetern. Şi-L numesc Fiu şi Dumnezeu adevărat şi viaţa veşnică. De 
fapt, Ioan, iniţiatorul nostru dumnezeiesc în taine, zice : «Şi ştim că 
Fiul lui Dumnezeu-a venit şi ne-a dat nouă înţelegere, ca să cunoaştem 
că e Dumnezeu cel adevărat şi noi suntem în Dumnezeu cel adevărat, 
adică în Fiul Lui, Iisus Hristos. Acesta este Dumnezeu cel adevărat şi 
viaţa veşnică» (I Ioan 5, 20). Dar dacă este, bunule, Fiul şi Dumnezeu 
adevărat şi viaţa veşnică, însă n-a scăpat de-a fi socotit creatură şi 

făptură, deşi era din firea atît de slăvită, oare nu va atinge şi însăşi 
fiinţa lui Dumnezeu Tatăl această vătămare, fără nici o piedică 181 ? 

B. In ce fel ? 

A. N-a fost numit şi El Dumnezeu adevărat şi nu dă viaţă tutu¬ 
ror, fiind viaţa prin fire ? «Căci în El viem şi ne mişcăm şi sujitem», 
cum a spus undeva şi cuvântul înţelept (Fapte 17, 28). 

B. E adevărat. 

A. Deci cuvântul de hulă se referă şi la El în mod direct, numin- 
du-L creat (supus devenirii). Dâr atunci nu mai este nici o piedică, 
odată ce dumnezeirea adevărată pătimeşte în Fiul, ca să fie socotită 
între cele create (supuse devenirii) ; şi viaţa veşnică să fie scoasă, nu 
ştiu cum, din calitatea de viaţă, şi să fie confundată cu creaturile, odată 
ce a primit o existenţă măsurată în timp l82 . Qăci ceea ce e făcut, nu 
e fără de început, nici mai vechi ca tot timpul. 

B. Cât de prostească, o, prietene, este această afirmare şi cât de 
greu e de scăpat de acuza necredinţei. 

A. Se poate scăpa totuşi uşor. Cei ce voiesc pot scăpa uşor. Ei pot 
respinge teoria pierzătoare şi corupătoare a adversarilor, atribuind ou 
evlavie puterea biruitoare cuvintelor sfinţilor. Căci nu L-au declarat pe 
Dumnezeu nicidecum Făcător al Celui Unul Născut, ci mai degrabă 
Tată prin naştere, cei ce au fost numiţi şi lumină a luminii de către 
Cel ce nu şi-a ignorat firea proprie, adică de către Hristos. Fiindcă a 
zis către ei : « Voi sunteţi lumina lumii» (Matei 5, 14). De fapt, decla- 
rându-i pe ei şi învăţători nerătăciţi şi adevăraţi ai tainelor, le-a spus : 
«Mergând, învăţaţi toate neamurile, botezându-le în numele Tată¬ 
lui şi al Fiului şi al Sfântului Duh » (Matei 28, 19). Acolo unde este un 
Tată cu adevărat şi o naştere şi un Fiu, Care nu are slavă adăugată, ci 
fiinţială şi din Tatăl, ce loc ar putea avea bârfirea că a fost făcut ? 

B. Nici unul, după mine. - 

A. Nimeni din cei ce au grijă de dreapta credinţă n-au ajuns la 
atâta nebunie a cugetării, ca să-şi închipuie că trebuie să despărţim 
atât de mult naşterea de fiinţa lui Dumnezeu Tatăl, sau faptul naşterii, 
încât să nu ne ruşinăm în chip nepriceput să socotim că s-a pătimit în 
ea ceva din cele nevrute şi că s-a obosit spunându-se unor necesităţi 
trupeşti. Există unii nesimţiţi care văd în ea despărţiri şi curgere obiş¬ 
nuită. Ei nu şi-au dat seama că au căzut în adâncurile pierzaniei. Pentru 

181. Ne întâlnim iarăşi cu panteismul, care confundă pe Dumnezeu cu lumea 
aceasta. Dacă Fiul născut din fiinţa lui Dumnezeu e totodată creatură, nu e şi 
acea fiinţă creatură, sau nu e creatură fiinţa lui Dumnezeu ? 

182. In teoria ariană, ca în toate filosofiile, în general panteiste, sunt o mul¬ 
ţime de contradicţii: O esenţă eternă, deci nesupusă timpului, emite prima pro¬ 
ducţie în timp. Cum mai e atunci acea esenţă mai presus de timp, sau eternă ? 

ei firea negrăită a lui Dumnezeu, mai presus de orice înţelegere, dacă 
s-ar vedea născând, ar pătimi ceva prin aceasta. Căci ei nu cunosc deloc 
ce este netrupescul prin fire şi ce este trupul şi cele proprii^trupurilor. 
Ei nu cunosc că netrupescul e cu totul ferit de împărţire sau de curgere 
şi tăiere. Asemenea lucruri se pot întâmpla mai degrabă unei firi 
pipăibile şi groase. Dacă se spune deci despre Dumnezeu «născut», să 
se respingă bănuiala oricărei pătimiri şi cugetarea să atribuie firii lui 
Dumnezeu cele mai potrivite ei. Căci nu naşte ca noi, ci cum ştie ea şi 
i se potriveşte ei. Născocirile ereticilor sunt deci flecăreli şi basme 
pentru babe. Făcându-se că nu se tem să spună că firea Tatălui născând 
a suferit vreo vătămare, ei o despoaie de cele mai importante privi¬ 
legii 1S! . Dar socotesc că orice raţiune înţeleaptă ne va convinge că tre¬ 
buie să mărturisim pe Dumnezeu Tatăl mai degrabă Născător, decât 
Făcător care nu vrea totuşi să fie cugetat astfel. Dar prin aceasta va 
apărea mai slăvit. Aceasta Ii va aduce pe drept o cinstire, proprie 
existenţelor superioare, deci şi nouă, şi îndeosebi Celui născut din noi 
Care e neasemănat superior faţă de tot ce e făcut 184 . Deci dacă Dum¬ 
nezeu esite Creator şi a câştigat o slavă provenită din puterea de-a crea, 
dar mai este şi Născător, mă tem că aş spune ceva hulitor şi necuvenit, 
dar nu de bunăvoie, dacă aş recunoaşte că firea lui Dumnezeu a căzut 
cu adevărat din ceea ce este mai înalt şi mai strălucitor decât toate 
şi ca creatură ar fi mai largă în slavă, întrucât participă la puterea de-a 
face şi crea produse ale unei tehnici diferite, dar are asociată şi puterea 
de-a naşte, care este evident mai strălucită decât celelalte l83 . 

B. Bine zici. 

A. Deci este Fiu, Ermia, şi nu făptură Gel ce a ieşit din Tatăl după 
fire şi în mod fiinţial cu adevărat, şi nu e o invenţie a înţelepciunii şi 
un rod (de artă al tehnicii). Căci aşa spunem că este toată creaţia. 

B. Aşa este. 

A. De aceea şi înţeleptul Ioan va declara fără să mintă, spunând 
deschis : «A făcut Iisus şi multe alte semne înaintea ucenicilor Săi, care 
nu sunt scrise în cartea aceasta. Iar acestea s-au scris ca să credeţi că 

183. Arienii, ca să arate că nu se tem de' o tăiere şi de o curgere în fiinţa 

Iui' Dumnezeu prin naştere, au prefăcut naşterea mai mult intr-un act de creaţie. 
Dar cum ar fi Fiu cel ce e creat de suprema existenţă ? E aceeaşi confuzie im¬ 
posibilă pe care o fac între naştere şi creaţie. 

184. A avea un fiu născut, e chiar pentru om mai important decât un lucru 

făcut de el. Ii aduce o bucurie nespus superioară şi îi dă putinţa unei vieţi cu 

mult mai bogate. Cu atât mai mult şi pentru Dumnezeu- este un fapt cu mult mai 
important de-a naşte un Fiu, decât de-a produce o creatură. 

185. Dacă Dumnezeu n-ar avea decât puterea de a face ceva, nu şi de-a naşte, 
ar fi inferior omului creat, care are puterea de-a produce lucruri mai complicate 
prin tehnica lui (mai ales în epoca noastră), dar are pe lângă aceasta şi puterea 
de-a naşte. 

Iisus este Hristos, Fiul lui Dumnezeu » (Ioan 20, 30—31). Iar pe cel ce 
a crezut aşa, l-a împodobit cu cele mai mari daruri. Găci scrie iarăşi : 
«Cine este cel ce biruieşte temea, dacă nu cel ce crede că lisus este 
Fiul lui Dumnezeu ?» (Ioan 5, 5). Şi pe lângă acestea, prietene,' ne-a 
uimit nu puţin cu iubirea lui Dumnezeu Tatăl faţă de noi, zicând : «Ca 
aşa de mult a iubit Dumnezeu lumea, încât pe Fiul Său Unul Născut 
L-a dat, ca tot cel ce crede în El să nu piară, ci să aibă viaţă veşnică » 
(Ioan 3, 16). Deci pentru ce ar prezenta ca un fel de coroană şi culme 
a scrierilor sale trebuinţa de-a crede că Cuvântul întrupat este cu ade¬ 
vărat Fiul lui Dumnezeu, dacă nu este Fiu ? Cum ar birui lumea întreagă 
Cel ce este socotit făptură şi creat ? Cum va câştiga El ca 
dreaptă răsplată a celor drept cunoscute puterea de-a birui lumea ? 
Daca nu s-ar spune sigur că Dumnezeu- nu cinsteşte pe cei ce cugetă 
cele strâmbe şi încoronează cu daruri dumnezeieşti pe unii din cei ce 
există, aş spune în mod cuvenit că îi învredniceşte de orice cinste şi 
mărire pe cei ce nu-L socotesc pe Unul Născut Fiu, ci în mod flecar 
creatură şi supus devenirii, chiar dacă s-ar spune că S-a născut şi S-a 
numit Fiul de Tatăl însuşi şi de orice sfânt. Iar dacă aceasta nu e îngă¬ 
duit să se spună, iar a o cugeta este o faptă a necredinţei, este cu totul 
adevărat ceea ce este contrar ? Dumnezeu nu încoronează decât pe iubi¬ 
torii adevărului şi de aceea pe cei ce L-au crezut ca Dumnezeu cu ade¬ 
vărat. şi nu un produs al unui meşteşug dibaci. Căci aceasta- ar fi o 
boală cumplită şi o nebunie. De aceea a fericit cuvântul dumnezeiesc 
pe Petru, verhovnicul Apostolilor. Căci deoarece Mântuitorul ajuns în 
părţile Cezareei lui Filip a întrebat : «Cine zic oamenii că este Fiul 
Omului ?», sau altfel spus care sunt părerile ce circulă despre Mine în 
ţara iudeilor, sau în cetăţile de la marginea Iudeei, Petru, părăsind pă¬ 
rerile copilăreşti şi neouvenite ale mulţimilor, a declarat cu mare înţe¬ 
lepciune şi ştiinţă, zicând : «Tu eşti Hristosul, Fiul lui Dumnezeu Celui 
viu». De aceea a primit ou mult înainte răsplata arătată înţelegerii ,lui. 
Căci Hristos La spus : «Fericit eşti, Simone, fiul lui lona, că nu trup şi 
sânge ţi-au descoperit ţie, ci Tatăl Meu cel din ceruri. Şi Eu îţi voi spune 
ţie că tu eşti Petru şi pe această piatră voi zidi Biserica Mea şi porţile 
iadului nu o vor birui pe ed» (Matei 16, 17—18). Ceea ce numeşte 
«piatră», printr-o asemănare de nume, socotesc că nu e nimic altceva 
decât credinţa neclătinată şi foarte puternică a ucenicului pe care s-a re¬ 
zemat şi fixat, ou neputinţă de-a cădea, Biserica lui Hristos, rămânând 
nedărâmată de porţile iadului 186 . Iar credinţa lui Petru se adresează 

186. Sf. Chirii nu insistă în explicarea acestor cuvinte ale Mântuitorului. Dar 
în faptul că Petru răspunde la întrebarea pusă de El tuturor ucenicilor, se arată 
că credinţa mărturisită de Petru era a tuturor. Deci şi asigurarea că ceea ce va 
dezlega şi lega, dată lui Petru, era dată tuturor. 

Fiului, nu printr-o improvizare nereflectată şi răsărită din gânduri ome¬ 
neşti, ci dintr-o tainică inspiraţie de sus Dumnezeu Tatăl arătându-L 
clar pe Fiul Său şi "sădind siguranţa referitoare la El în sufletele celor 
credincioşi. Căci n-a minţit Hristos spunând : «Trup şi sânge nu ţi-a 
descoperit ţie, ci Tatăl Meu cel din cerurv>. Deci dacă Petru este fericit 
şi se învredniceşte de .descoperirea dumnezeiască, mărturisindu-L ca Fiu 
al lui Dumnezeu Celui viu, cum nu ar fi osândiţi cei ce resping ceea ce e 
plăcut lui Dumnezeu Tatăl şi dispreţuiesc cu hotărâre ceea ce arată El 
ca adevărat, adică cei ce atrag rodul fiinţei Lui spre treapta de făptură 
şi odrasla eoeternă a vieţii o numără nebuneşte între cele ce au viaţa 
oa un adaos ? Oare nu sunt acest fel de oameni foarte nepricepuţi ? 

B. Da, e cu totul aşa. 

A. Având o opinie coborâtă şi minoră despre Fiul, ei distrug însăşi 
marea şi excepţionala taină a iubirii lui Dumnezeu Tatăl 187 . Prin aceasta 
se dovedesc atingându-se de înseşi demnităţile dumnezeirii. 

B. Explică-mi cum. Căci nu te pot urmări. 

A. Cu toată inima. Nu mă împiedică nimic. N-a dat pe Fiul Său 
însuşi pentru viaţa lumii-? 

B. Ba da, desigur. 

A. Cel Născut e superior faţă de ceea ce produce cineva prin artă 
(prin meşteşug, prin tehnică). Toată lumea e de acord, odată ce primul 
este rodit din noi şi al ipostasului care-L naşte, iar ultimul, invenţia, 
voinţa şi opera înţelepciunii, nu odrasla fiinţei. 

B. Deci ce este aceasta ? 

A. Nu-ţi dai seama ? Iubirea lui Dumnezeu Tatăl ar fi fost mai 
puţin de admirat dacă ar fi itrimis spre răscumpărarea creaturii întregi 
pe Fiul ca parte a creaţiei, odată ce ar fi făcut. Dar ne minunăm cu 
mult mai mult, şi aceasta în mod cuvenit, dacă aflăm că a dat ca răsplată 
pentru viaţa lumii pe-însuşi Fiul Său şi n-a cruţat fructul propriu, căci 
I-a plăcut ,să vină în trup şi să moară însetând mai degrabă după re¬ 
stabilirea veşnică a lumii în fericire 188 . 

B. înţeleg: 

A. Iar eu socotesc — şi nimeni nu se va indigna de îndrăzneala 
mea de-a vorbi astfel, aprins de iubirea de Dumnezeu'*— că Hristos 

187. Dacă Hristos, care S-a răstignit, n-a fost Ins-uşi Fiul lui Dumnezeu, mai 
putem vorbi de o iubire a lui Dumnezeu faţă de oameni ? Şi ce viaţă a mai adus 
El lumii ? 

188. Făcându-Se Fiul lui Dumnezeu om cu care se pot uni toţi oamenii, e cel 
mai înalt dar ce-1 poate da Dumnezeu acestora. Prin aceasta ei sunt asiguraţi 
pentru veci în cea mai înaltă fericire, a comuniunii în iubire a lor prin Fiul Său. 
Iar iubirea aceasta a arătat-o Fiul şi cu primirea morţii pentru oameni, ca să-i 
scape de ea. E cel mai înalt preţ pe care l-a putut plăti pentru fericirea lumii. Dum¬ 
nezeu Tatăl a plătit cu viaţa Fiului Său, viaţa lumii. 

n-ar fi o răsplată demnă pentru toată creaţia şi n-ar putea răscumpăra 
îndestulător viaţa lumii, chiar dacă Şi-ar pune sufletul Său din preţuire 
pentru ea, având sângele Său preacinstit pentru noi, dacă n-ar fi cu ade¬ 
vărat Fiul lui Dumnezeu din Dumnezeu, ci creatură şi o parte a creaţiei. 

B. Bine zici. 

A. Aş mai adăuga v că în acest caz, creaţia s-ar fi mântuit fără să 
fi primit nimic de la Dumnezeu, neavând trebuinţă de împreuna lucrare 
de sus. Căci cum şi de cine ar mai fi avut ea trebuinţă, dacă ar avea ea 
însăşi şi prin ea răscumpărarea şi stabilitatea în fericire ? Toată creaţia 
a susţinut-o, zic ei, fiind parte a creaţiei. Pentru ce mai înălţăm atunci 
cântări de mulţumire lui Dumnezeu ? Pentru ce părăsindu-le acestea 
ca prisositoare, nu aducem cântări de laudă creaţiei, în loc de-a ne 
apropia: mai degrabă de Dumnezeu, Stăpânul tuturor, rugându-L şi zi¬ 
când despre El : « Binecuvintează suflete al meu pe Domnul şi nu uita 
toate binefacerile Lui. Pe Cel ce iartă toate fărădelegile tale, pe Cel ce 
tămăduieşte toate bolile tale, pe Cel ce răscumpără din stricăciune 
viaţa ta» (Ps. 102, 2—4) ? Dar făcând aceasta, noi nu ne vom despărţi 
de cugetarea cea bună în mod neîndoielnic şi nu ne vom opune cu ho¬ 
tărâre lui Dumnezeu ? Ci înălţându-I mai degrabă Lui cântările de slavă, 
vom fi închinători înţelepţi cu adevărat. Cum deci va mai fi făptură ca 
noi, Cel ce este răsplata cea una, demnă de toate, ca Dumnezeu din 
Dumnezeu şi Fiul adevărat ? Sau nu e aşa ? 

B. Cum să nu fie ? 

A. Spune deci, dacă voieşti să adăugăm la acelea şi aceasta : numele 
care indică o relaţie între două lucruri, nu le indică virtual pe amân¬ 
două, numele fiecăruia purtând în sine ca o sarcină, cunoştinţa celuilalt. 
Astfel, de aude cineva despre dreapta, uşor se gândeşte prin aceasta la 
stânga. Dar oricine va spune că şi inversul este adevărat. Astfel numele 
de Tată vine din numele cuiva ce se află în relaţie cu Fiul, dar în .mod 
egal o face aceasta şi numele de Fiu. Deci prin ele se exprimă o relaţie 
a unuia cu altul, sau relaţia între amândoi, fără să înceteze de-a ex¬ 
prima ce se cifvine şi ce este propriu fiecăruia, 

B. Cui nu-i este vădit aceasta ? Căci un tată se cugetă şi se mărtu¬ 
riseşte indicându-se relaţia lui cu un fiu şi un fiu indicând relaţia cu 
un tată. 


A. Deci ce au aflat aceşti oameni cu mintea sucită şi aiurită, care 
numesc pe Dumnezeu Tatăl nostru, dar susţin că Fiul este făptură ? 
Oare nu este aceasta un lucru cu totul nepriceput şi nepotrivit a spune 

de o existenţă creată că e unită cu Tatăl, şi de Tatăl că e în aceeaşi 
treaptă prin relaţia cu o existenţă pe care a creat-o ? 189 

B. Dacă îl fac pe Dumnezeu creatură, e firesc să se spună că El 
este într-un raport de natură cu existenţele create. 

A. Dar să audă şi ei pe Hristos însuşi declarând,: «Nu Mă ştiţi nici 
pe Mine, nici pe Tatăl Meu. Dacă M-aţi şti pe Mine, L-aţi şti şi pe Tatăl 
Meu» (Ioan 8, 19). Şi celor ce L-au întrebat despre pricina mustrării, li 
se răspunde, zicând : «Cel ce tăgăduieşte pe Tatăl îl tăgăduieşte şi pe 
Fiul, Şi cel ce tăgăduieşte pe Fiul nu are nici pe Tatăl» (Ioan 2, 23). 
Şi aceasta este foarte drept şi foarte adevărat. Dacă nu este Tată,, care 
să fi născut prin fire, nu va admite cineva nici că subzistă Fiul. Căci 
este Fiu, pentru că a fost născut. Şi dacă nu este un Fiu ca născut, nu e 
nici un Tată, dacă se raţionează logic şi în acord cu dreapta cugetare. 
Deci e adevărat că fiecare dintre cei doi există împreună şi se des¬ 
fiinţează împreună cu celălalt. Şi subzistând unul, va subzista sigur şi 
cel pentru care se zice că este ceea ce este l9 °. Ce vor hotărî deci să cu¬ 
gete cei ce îl aud pe Hristos zicând către mulţimea neascultătoare şi 
neînfrânată a iudeilor : «Eu vin în numele Tatălui Meu şi voi nu Mă 
primiţi » (Ioan 5, 43) ? 191 . Totuşi Hristos nu Se numeşte nicidecum pe 
Sine Tată, ci Fiu şi din Tatăl. Cum zice deci că a venit la noi «în nu¬ 
mele Tatălui» ? Oare nu este evident că «în numele», trebuie înţeles 
întru slava şi cu buna vestire a (spre lauda) Tatălui ? De fapt dumne¬ 
zeiască Scriptură vrea să spună şi să arate, prin numele, lauda de departe 
pătrunzătoare şi strălucirea de departe văzută, precum e cântată în 
cartea Proverbelor : « E mai de ales un nume bun, decât multă bogăţie» 
(Prov. 22, 1). Dar oare cuvântul Mântuitorului a căzut din calitatea 
de înţelept şi adevărat, când zice deschis că a venit la noi «în numele 
Tatălui ?» 

189. Pentru arieni şi în general pentru panteişti, care confundă naşterea cu 
creaţia, oamenii creaţi pot numi pe Dumnezeu Tată, împreună cu Fiul, care e şi El 
creat asemenea oamenilor. Dar pentru ce ne-a învăţat Hristos să spunem lui Dum¬ 
nezeu «Tatăl nostru», în vreme ce totdeauna altădată îl numeşte pe Dumnezeu 
Tatăl Său, dar nu şi al nostru ? în deosebirea ce o face între Dumnezeu ca Tatăl 
nostru şi Dumnezeu ca Tatăl exclusiv al Lui, Hristos ne arată că Dumnezeu e Tatăl 
nostru ca Creator, iar Tatăl Lui, ca Născător. 

190. Sunt nume care indică coexistenţa a două lucruri sau persoane. E numii 
unul, dar prin numirea lui se referă şi la celălalt. Aceasta arată coexistenţa lor. 
Spunându-se de existenţa unuia, se afirmă indirect şi existenţa celuilalt. Nimic nu 
există în totală izolare. Fiecare din cele două sau trei (sau mai multe) se arată 
existând, dar niciodată în izolare. Şi modelul suprem pentru această ordine este 
Sfânta Treime. Nimic nu există numai pentru sine, ci şi pentru altul. 

191. Dată fiind unitatea între doi, indicată prin câte un nume, e firesc ca unul 
din ei, spunând că vine în numele altuia, să arate că el fiind într-o legătură 'cu 
celălalt, îl are într-un fel în sine pe celălalt, că odată cu sine a venit şi celălalt. 
Aceasta are loc mai ales când vorbim de Sf. Treime, când spunem că Fiul: a venit 
în numele Tatălui şi când Tatăl laudă numele Fiului. 

B. E sănătos sa se spună că adevărul nu se desparte de ceea ce 
este adevărat. 

A. Dacă deci aceste cuvinte sunt adevărate, sau trebuie să coborâm 
pe Tatăl între creaturi, ca să nu apară superior în slavă Fiul, sau Fiul 
trebuie urcat la demnitatea cuvenită lui Dumnezeu şi la filiaţia dum¬ 
nezeiască, înţeleasă fiinţial UG . Nu poate fi în nici un fel socotit inferior 
faţă de Dumnezeu Tatăl, dacă e văzut astfel. Va lupta cu noi pentru 
aceasta şi înţeleptul Ioan, zicând : «Cel ce vine de sus, este deasupra 
tuturor » (Ioan 3, 31). Fiindcă cuvântul «de sus» exprimă firea de sus şi 
cea mai înaltă, o va arăta ucenicul Mântuitorului, zicând : « Toată darea 
cea hună şi tot darul desăvârşit de sus este, pogorănd de la Părintele 
luminilor» (Iaoov 1, 17). Fiul ne vine deci din Tatăl ca dintr-un izvor. 
Şi odrăslind din rădăcina cea mai înaltă, arată în Sine strălucirea de 
unde a răsărit, primind calitatea de a fi peste toate, cum este şi Tatăl. 
Iar a fi peste foate, nu spunem că stă numai în a întrece prin slavă şi 
faimă creaţia, ci în a depăşi şi a se afla prin treapta supremă a fiinţei - 
peste toate împreună cu Tatăl, Care L-a născut. Dar dacă este deasupra 
tuturor, cum s-ar cugeta între toate ? Căci dacă este cu adevărat crea¬ 
tură, cum nu va fi pus în rând cu creaturile ? Cum deci ar fi altJul decât 
toate, dacă n-ar fi prin fire săltat peste calitatea de-a fi numărat între 
toate ? Iar a cinsti firea netrupească a Fiului prin înălţimi spaţiale, n-ar 
însemna a face o proastă literatură ? 

B. Cum aşa ? 

A. Voieşti să vorbim că este «de sus», cugetându-1 opus lui «jos» 
prin distanţe măsurate ? 

B. Dar ce vom face din Fiul, dacă este într-un astfel de spaţiu ? 
Căci aceasta este propriu corpurilor. 

A. Deci spunem foarte bine că «de sus» se înţelege din Tatăl. De 
aceea şi că e cunoscut numai de Tatăl şi că numai El cunoaşte pe Tatăl 
Său şi Dumnezeu. Căci firea supremă este o realitate invizibilă şi ne¬ 
cunoscută de nici o existenţă (creată), ceea ce este cu adevărat prin ea 

însăşi. Că subzistă şi că este Dumnezeu, credem. Dar ce este prin fire, 

este absurd a cerceta, fiindcă nu se poate, fiind de necuprins. Căci firea 
lui Dumnezeu este dincolo de orice minte (înţelegere). Dar atunci, dacă 
(Fiul) este creat şi făcut, ar cunoaşte El, şi numai singur, pe Tatăl, şi ar 
fi cunoscut iarăşi singur şi numai de Tatăl singur ? 1113 Dacă a cunoaşte 

192. Dacă e adevărat că, declarând Fiul că vine în numele Tatălui, înseamnă 
a avea pe Tatăl în El, trebuie să vedem şi pe Tatăl coborând cu Fiul, la făpturi, 
spre a sie vedea şi slava Lui, înălţând pe Fiul la calitatea de Fiu după fiinţă al 
Tatălui. Nu-1 putem despărţi, făcând pe Tatăl Creator, şi pe Fiul Creatură. 

193. E propriu minţii sau înţelegerii să definească, să precizeze, să măr¬ 
ginească. Dar Dumnezeu este nemărginit în bogăţia Lui de înţelesuri. Ştim că 

firea lui Dumnezeu este eu neputinţă oricărei existenţe create, a cu¬ 
noaşte vreuna din cele chemate la existenţă ce anume este, nu întrece 
orice minte, chiar dacă este în vreun fel deasupra vreunei minţi ca a 
noastră 194 . Deci dacă numai El a cunoscut pe Tatăl şi iarăşi e cunoscut 
numai de Tatăl, El scapă în mod cuvenit de acuza şi opinia că a fost 
creat. Căci singură firea supremă şi negrăită se cunoaşte pe Sine şi este 
cu totul de neapropiat celor aduse la existenţă. 

B. Deci e interzis şi neapropiat, dat fiind că Dumnezeu este mai 
presus de orice minte. 

A. Cum s-ar spune de către noi că Fiul a fost creat, când prea 
înţeleptul Pavel declară: «Spun deci: câtă vreme moştenitorul este 
copil, nu se deosebeşte de rob, deşi e stăpânul tuturor, căci este sub tu¬ 
tori şi îngrijitori până la data rânduită de tatăl său. Aşa şi noi, până 
eram copii, eram robi, sub stihiile lumii. Dar când a venit plinirea 
vremii, a trimis Dumnezeu pe Fiul Său, născut din femeie, ca pe cei 
de sub lege să-i răscumpere, ca să primim înfierea » (Gal. 4, 1—5). Astfel 
deci, fiind bolnavi încă de lipsa de învăţătură şi vinovaţi de copilăria de 
odinioară, eram supuşi stihiilor lumii şi ne închinam creaţiei, deşi tre¬ 
buia să acordăm toată închinarea Dumnezeului adevărat şi singur după 
fire. Dar când Fiul ne-a luminat, arătându-ne mai buni şi superiori 
mentalităţii copilăreşti şi alergând spre lumina adevărului, ne-am iz¬ 
băvit — cum socotesc şi cum consimţi şi tu —,. nu ştiu cum, de jugul 
stihiilor lumeşti. Aceasta ne-a arătat-o adineauri acest sfânt cuvânt, pe 
care l-ar declara înţelept şi adevărat oricine se îngrijeşte de dreapta 
credinţă. Căci el grăieşte de tainele aflate în Hristos. 

B. L-ar declara în mod sigur. 

A. Deci, o, Ermia, tot ce spunem că a fost chemat la existenţă prin 
hotărârea Făcătorului, nu e de numărat între stihiile lumii, sau nu va fi 
socotit ca parte a acestui întreg care este lumea ? 

B. Ba da, desigur. 

A. Dar nu ne-am mântuit noi spre a ne ridica la desăvârşirea minţii 
şi a înţelegerii, ferindu-ne de voinţa de-a ne supune stihiilor lumii ? 

B. Aşa zic şi eu. 

este. Căci nu se poale să nu fie o realitate nemărginită, definită, în putere şi în 
viaţa ei, de care să depindă toate cele supuse unor legi precise, mărginite. Cele 
create, prin însuşi faptul că sunt create, sunt supuse unei puteri care le mărgi¬ 
neşte. Ca atare, ele sunt cunoscute de Dumnezeu, dar ele nu-L cunosc. Dacă Fiul 
ar fi şi El creat, cum L-ar cunoaşte El singur pe Tatăl şi Tatăl L-ar cunoaşte 
singur pe El ? 

194. Dacă Hristos n-ar fi Dumnezeu, ar fi posibil să fie cunoscut de vreuna 
din minţile creatfe. Fapul că nu e cunosqut decât ca om, e o dovadă că este, după 
firea Sa veşnică, necreat. 

A. Deci primind credinţa în Fiul, ca în Fiul cel adevărat, sau cum ? 

B. Aşa. 

A. Deci Mântuitorul este necreat, ca să nu apară ca fiind dintre 
celelalte stihii ale lumii. In cazul din urmă, noi am fi copii lipsiţi de 
laudele celor ce au ajuns Ja desăvârşire, ci însetaţi mai degrabă de ra¬ 
ţionamente deşarte, decât îmbogăţiţi cu adevărat cu nădejdea sigură şi 
cu cunoştinţa privitoare la Fiul. Şi cu ce ne-ar mai fi folosit Unul 
Născut, deşi S-a făcut om pentru noi, dacă nu am fi fost eliberaţi de 
slujirea creaţiei ? Şi spune-mi, nu ne-am fi înşelat îmbrăţişând credinţa 
faţă de El ca faţă de Fiul ? 

B. Aşa ar fi, dacă El ar fi creat. 

A. Şi oare nu e superioară învăţătura prin Moise celei prin 
Hristos, dacă ultima este cu adevărat credinţă în cineva din cele create ? 
Aş spune că sfinţii vorbesc în deşert, punînd porunca mai veche după 
rânduielile evanghelice. Şi cum n-a desăvârşit Legea nimic, atunci cum 
dreptul din credinţă va fi viu ? (Evr. 6, 19 ; Rom. 5, 17). Căci credinţa 
în Fiul pierde pe cei ce o primesc, iar Legea a folosit pe cei mai vechi, 
dacă primim spusele celor cu mintea strâmbată 193 . 

B. Explică-mi aceasta. v 

A. Fără nici o şovăială şi din toată inima. Recunoaşte că despre 
acestea am voit să vorbesc. 

B. Ce sunt acestea ? 

A- Legea prin care înţeleptul Moise a dat următoarele învăţături : 
«Ascultă, Israele, Domnul Dumnezeul Tău, Domnul cel Unul este» (Deut. 
6, 4). Şi pe lângă aceasta: « Nu-ţi vei face ţie idol, nici asemănarea a 
orice din cele câte sunt în cer sus şi pe pământ jos» (Deut. 5, 8). Şi 
pentru a-i ridica spre ceea ce e mai sus şi pentru a-i despărţi de stihiile 
lumii, spune : «la aminte la tine, ca nu cumva privind la cer şi văzând 
soarele şi luna şi stelele şi toată podoaba cerului, să rătăceşti şi să te 
închini lor» (Deut. 4, 19). Legea chema deci spre Dumnezeul cel 
adevărat şi prin fire Unul, strămutând de la ceea ce era greşit şi rău. 
Nu îngăduia nicidecum închinarea să fie creaţiei în locul Creatorului. Şi 
oa să facă pe cei chemaţi la acesta mai siguri în fixarea în ea, prevedea 
pentru cei ce o nesocoteau pedeapsa prin vărsarea sângelui lor. Iar 
acelea erau ale Legii. Dar să spunem unde au fost aduse ale noastre. Le¬ 
gea a trecut. Prediearea ei era în urrtbre şi chipuri. Acum a strălucit lu¬ 
mina adevărului, fiindcă am primit credinţa în Fiul, deşi, după aceia, este 
creat şi făcut. Nu suntem de trei ori nefericiţi, noi, care socotim apa- 

-L-- v 

195. Dacă Hristos ar fi creatură, Evanghelia Lui ar fi mai prejos ca Legea 
dată prin Moise de Dumnezeu. Căci pe când Legea cerea închinarea lui Dumne¬ 
zeu, un astfel de «Hristos» ar fi cerut închinarea «Lui» ca creatură. 

rentă treapta noastră mai înaltă şj declarăm mai buni pe cei ce au 
învăţat prin Lege să se închine lui Dumnezeu cel Unul şi prin fire ? 
Şi ceea ce e mai mult, e că cei ce n-au fost încă îmbogăţiţi cu lumina 
adevărului, au cunoscut pe Dumnezeu Cel cu adevărat şi prin fire. Iar 
noi, cei ce ne socotim mai sus, deşi declarăm că am primit adevărul 
nedăruit celor dinainte de noi, ne-am rătăcit prin el şi ne-am întunecat 
mai mult prin lumina dumnezeiască, strălucirea ei noi, nesocotiţii, pri- 
jnind. 

B. Cât de aspru e cuvântul ! 

A. Iar de vei afla şi ceea ce urmează, socotesc că te vei mira şi 
mai mult. 

B. Despre ce este vorba ? 

„ A. «Legea ne-a fo st pedagog spre Hristos » (Gal. 3, 24). Căci ştii că 
aşa a scris fericitul Pavel. 

B. Ştiu. 

A. Trebuie cercetat, deci, pentru ce şi cum a fost Legea pentru noi 
pedagog, care ne conducea spre Hristos, adică la cuvântul şi cunoştinţa 
despre Hristos. Oare ca spre o stare mai bună, care întrece cunoştinţa 
aflată în ea în chipuri, sau spre una mai rea şi mai coborâtă ? 

B. Spre una mai bună şi mai clară. 

A. Bine, iubitule. Căci socotesc că tot omul înţelept şi cuminte ar 
zice că aşa este. Dacă deci Legea, pedagogul nostru, deşi propovăduieşte 
că Dumnezeu este Unul prin fire, nu ne conduce spre taina despre 
Hristos ca spre o cunoştinţă inferioară, ci mai degrabă că Hristos nu va 
fi astfel creat, ca Legea să nu se descopere ca ducându-ne spre nedrep¬ 
tate. Căci dacă ar prezenta cunoştinţa unei creaturi mai presus de cea a 
lui Dumnezeu, s-ar dovedi o cursa şi un laţ diavolesc, chiar dacă ni s-a 
dat prin îngeri spre ajutor 196 . «Căci Legea s-a dat spre ajutor», a spus 
Sfânta Scriptură (Ioan 8, 20). Şi dacă Hristos nu este plinirea Legii şi a 
proorocilor, cum ar mai fi vrednic de respectat cuvântul de Dumnezeu 
insuflatei Scripturi ? 197 Căci toată cunoştinţa dată prin ea ar sfârşi în- 
tr-o rătăcire, pentru că ne închide ca intr-un rezultat final într-o fire fă¬ 
cută, şi nu necreată. 


196. Dacă Hristos, spre care este pedagog Legea, ar fi creatură, câtă vreme 
ea ne cere să ne închinăm numai lui Dumnezeu ca Creator, ea s-ar dovedi, în mod 
contradictoriu, o cursă diavolească, sau L-ar prezenta pe Dumnezeu cerând celor 
de sub ea să înainteze de la închinarea Lui spre închinarea unei creaturi. 

197. Dacă Hristos ar fi plinirea Legii ca creatură, Legea care ne conduce spre 
închinarea acestei creaturi, cum ar mai fi vrednică de respect ? Conceperea lui 
Hristos ea creatură degradează toată Scriptura. Aceasta o făceau arienii şi o fac 
toate filosofiile şi religiile panteiste. 

Obiecţie scoasă din titlul de întâiul Născut 

B. Foarte drept ai grăit. Dar socoteşte că adversarul ar putea în¬ 
treba : ce vrea să spună numele de întâiul Născut ? 

A. Că Acela e întâiul între fraţi şi a primit o existenţă mai veche 
prin naştere. 

B. Dar atunci cum S-a numit, zic aceia, Fiul întâiul Născut a 

toată creaţia, dacă nu are creaţia ca soră de acelaşi neam şi de aceeaşi 
fire ? _ 

A. Deci a dispărut, precum li se pare, şi a devenit cu totul inutil 
numele de Fiu şi naşterea este o înşelătorie şi cuvântul despre Tatăl un 
basm deşert. 

B. Nicidecum, zice el. Dar S-a numit Tată ai Fiului prin abuz. De 
altfel zic şi eu oum s-a spus despre fiii lui Israel : «Fii am născut şi atn 
crescut» (Isaia 1, 2). 

A. Deci Unul Născut a fost adus la înfiere cu noi şi naşterea nu 
este decât o consimţire, iar adevărul cu privire la El este că a fost 
creat ? 

B. Aşa zic ei. 

A. Atunci pentru ce au părăsit ca ceva nefolositor porunca de-a 
privi adevărul în faţă şi au primit cuvântul proorocesc : «Pus-am min¬ 
ciuna nădejdea noastră şi ne vom acoperi cu minciuna» (Isaia 28, 15) ? 
S-a spus întâiul Născut, dar când şi în ce împrejurări S-a făcut aceasta 
Cuvântul ? Aceasta credem că ar trebui s-o aflăm înainte de toate cele¬ 
lalte. Astfel s-ar putea orienta pornirea cea mai cuvenită a inimii spre 
cele mai drepte înţelesuri ale tainelor. Căci. timpurile şi deosebirile de 
persoane ne-ar arăta foarte uşor înţelesul neînşelător şi necorupt şi drept 
ai cuvântului Sfintelor Scripturi. Sau dacă ceea ce spun nu e adevărat, 
nu e de nedeosebit între vremurile şi timpurile când era fără trup şi 
cu trup Cuvântul lui Dumnezeu ? în orice caz, nimenea să nu se lase 
abătut când se vorbeşte despre El făfă a face vreo astfel de distincţie. 
Să se abţină de la o astfel de blasfemie. Şi dacă ar socoti cineva că a 
murit cu adevărat, deşi este Viaţa după fire Cuvântul din Dumnezeu, 
să ceară aplauzele şi laudele nemincinoase de la noi. Şi nu va spune 
basme deşarte nici cel ce va spune că a murit cu trupul. Căci tot ce se 
spune despre El, se referă la El în mod indistinct 198 . 

198. Pe de o parte expresia întâiul Născut se referă ,1a Fiul lui Dumnezeu 
cel născut din femeie. Dar totuşi, ca. Persoană nu e distinct de El ca Unul Născut 
din Tatăl şi nu ca întâiul Născut al noii umanităţi. Pe de o parte trebuie să ţinem 
seama de timp, când vorbim de întâiul Născut şi de Cel ce a murit. Pe de alta, 
să nu distingem pe Cel ce e Unul Născut şi n-a murit ca Dumnezeu, de Cel Întâiul 
Născut şi Care a murit ca om. 

B. Ar fi drept dacă s-ar cugeta aşa. Dar faptul poate să nu fie în 
afara criticii şi osândei. 

A. Cuvântul n-ar putea să-i împingă cu toată forţa spre altă 
absurditate ? 

B. Spre care spui ? 

A. Unii adunături de impozite, îndemnaţi de Legea lui Moise, adu¬ 
nau contribuţia dc drahme cerând una pentru două persoane. Ei s-au 
apropiat de Petru, căci voiau să întrebe dacă şi Hristos însuşi se află 
printre contribuabili şi se supune impozitului, sau refuză plata. Dumne¬ 
zeiescul ucenic a voit îndată să afle ce voiau ei prin aceasta. Iisus i-a 
luat-o înainte, întrebându-i : « împăraţii pământului de la cine iau dări 
şi impozite? De la fii, sau de la străini?» Petru, răspunzând: «De la 
străini», El spuse adăugând : «Atunci fiii sunt liberi. Dar ca să nu le 
pricinuim sminteală, mergând la mare, aruncă undiţa şi luând pe întâiul 
peşte şi deschizând gura lui, vei afla un statir. Luăndu-l, dă-li-l pentru 
Mine şi pentru titie» (Matei 17, 25—27). Simţi cum El a dat mărturie 
pentru libertatea firii Sale ? Prin aceasta Se arată mai presus de creaţie. 
Căci cel ce e adus la existenţa prin facere, e sclavul Celui ce l-a făcut 19J . 
Aşa spune şi dumnezeiescul David către Dumnezeu care stăpâneşte peste 
toate : «Căci toate sunt roabe ale Tale» (Ps. 118, 92). Deci Fiul nu e în¬ 
chis în măsurile noastre, potrivite robilor, nici nu e sub jug, ci este în 
firea dumnezeiască şi supremă şi mai presus de cele făcute. 

B. E adevărat. 

A. Deci pe Cel ce străluceşte de o demnitate atât de măreaţă, îl 
vom supune, Ermia, jugului robiei, chiar dacă se spune că S-a pogorât 
la» chipul de rob ? Dar dacă a luat chip de rob, pot spune că, deşi a fost 
înainte de chipul de rob, a renunţat numaidecât la firea libera şi ne¬ 
supusă 20 °. Ceea ce era, nu putea deveni ceva din cele ce era 201 . Dacă ar 
fi venit în cele ce erau, ar fi făcut în mod necesar trecerea la altceva. 
Dar a venit la noi nu dintre slujitori la o stare de slujitor, ci a venit 
Fiul de la firea liberă la chipul de rob. Dar dacă nu este un interval, 
dacă timpul nu e nimic, şi dacă o cercetare a persoanelor nu aduce în 
acelea nimic folositor, chiar dacă este cugetat un Cuvânt încă neîmbră- 

199. Cei cauzaţi sunt robii Ceiui ce i-a cauzat. Toată existenţa lor depinde 
de Acela. Iar Acela este independent. Are în El puterea de-a fi adus la existentă 
cele cauzate. Le-a dat existenta prin puterea Lui. 

200. S-a smerit Dumnezeu ca să ajute umanitatea. Fiul ia chip de om (rob) 
şi pătimeşte pentru oameni, ca să ne urce şi pe noi lângă Sine. Acest chip ll ridică 
mai presus de orice nume. 

201. Una din însuşirile fundamentale ale dumnezeirii este libertatea. Numai 
cele cauzate sunt dependente de cauza lo». Dumnezeu nu e supus nici unei legi, 
E libertatea absolută. Dar libertatea nu-L face v să Se facă supus vreunor patimi. 

cat şi fără trup, nu mai rămâne decât a se spune că cel venit nu e liber, 
ci rob şi să se numere cu cei de sub jug 202 . 

B. Dar cum n-ar fi în aceasta o afirmare plină de toată absurdi¬ 
tatea ? 203 

A. Deci să audă adversarii noştri: Unde ajungeţi voi, nesuportând 
să cercetaţi timpurile şi persoanele ? Ce realizaţi voi, care vă lăsaţi stă¬ 
pâniţi de tot duhul rău ? 20 '‘ De ce amestecaţi cele neamestecate, 
neţinând seama de timp, de persoane, de temeiuri raţionale prin care vă 
poate deveni clar şb foarte uşor de înţeles conţinutul celor grăite despre 
Fiul ? 205 Dar acolo unde încă nu era Dumnezeu venit în trup, Cuvântul 
născut din Dumnezeu Tatăl, acolo nu era demnitatea dumnezeiască încă 
neamestecată, slava adevărată şi neconfundată, libertatea supremă, egali¬ 
tatea în putere cu Tatăl. Prin El au fost aduse existenţele prin facere, 
cele ce n-au existat odată. Prin Moise a fost sfatul lor comun şi lucrarea 
egală şi asemănarea în toate. El ne-a prezentat pe Dumnezeu, zicând, 
evident către Cuvântul împreună subzistent din El şi în El : «Să facerii 
pe om după chipul şi asemănarea Noastră » (Fac. 1, 26). Termenul «să 
facem » nu e potrivit unuia, ci mai degrabă mai multora decât unul, sau 
pentru doi. Iar deoarece din milă şi iubire faţă de noi, mişcat de bună¬ 
tatea firească şi dumnezeiască, «fiind în chipul lui Dumnezeu şi Tatăl, 
nu răpire a socotit a fi El deopotrivă cu Dumnezeu, ci S-a deşertat pe 
Sine chip de rob luând şi la înfăţişare aflându-Se ca un om. S-a smerit pe 
Sine » (Filip. 2, 6—8), ce cuvânt ne va convinge pe noi, care cugetăm cele 
drepte despre El, să ne grăbim să criticăm şi să micşorăm pe Cel ce 
din pricina noastră şi pentru noi S-a pogorât până la golirea de su¬ 
perioritatea Sa ? Atunci S-a şi făcut Unul Născut, întâiul Născut, soco- 
tindu-Se însă şi între mulţi fraţi Unul, şi Singurul Născut ea ‘Fiu din 
Tatăl. Căci S-a pogorât la smerenie şi S-a arătat ca noi, nu ca să păti¬ 
mească ceva din ale celor ce s-au obişnuit să facă nedreptăţi, deci nu 


202. Chiar dacă există un Fiu dumnezeiesc, dar dacă n-a venit El, punând 
între El şi oameni umanitatea Sa ca mijlocitoare şi acceptând El însuşi un timp, 
ci avem între noi pe Hristos numai ca prima creatură, deci care nu există, Acesta n-a 
devenit rob de când există, n-a devenit rob mai târziu. Intre o astfel de creatură 
şi lume nu e un interval. E una cu lumea. 

203. Ce ne-ar aduce o astfel de primă creatură, aflată Intre noi de când 
există, deci deodată cu începutul timpului? 

204. Dacă aveţi această primă creatură cu voi, de la începutul timpului, şi nu 
primiţi pe Fiul lui Dumnezeu însuşi, după un timp, după ce v-ati lăsat stăpâniţi 
tot mai mult de păcat, unde veţi ajunge prin acea primă creatură ? Ea vă va ţine 
mereu în acest timp care are de la începutul lui ca ajutor al vostru acea primă 
creatură. 

205. Dacă n-am avea pe Hristos în ajutor, decât ca prima creatură şi am ames¬ 
teca In calitatea de creatură acea creatură cu celelalte, n-am ţine seama de învăţă¬ 
tura ce ne-a dat-o in timpul petrecut cu*noi, ca să ne întărim în concluzia că avem 
nevoie de un Mântuitor dumnezeiesc. 

renunţînd să fie Dumnezeu şi Fiu cu adevărat, ci ca să ridice pe cei ce 
era în stare de rob şi de creatură, adică pe noi, la slava care se află în mod 
propriu numai la El singur, făcându-ne fii ai lui Dumnezeu. Deci când 
e pus între noi, fiindcă S-a numit Întîiul Născut, nu-L forţăm să co¬ 
boare la ceea.ce e contrar firii Lui, departe de aceasta. Ci ne ridică mai 
degrabă El pe noi spre demnitatea cea mai presus de fire 20 °. Căci a de¬ 
clara că firea dumnezeiască şi negrăită a fost forţată sau învinsă de 
creatură, cum n-ar fi cu totul absurd ? Deci făcându-Se ca noi, nu în¬ 
seamnă că va fi cândva ca noi, ca Unul ce-ar fi lepădat ceea ce-I este 
propriu, ci noi rţe-am ridicat prin El mai presus de noi, depăşind, prin 
cinstirea din partea Lui, măsura noastră, înălţându-ne spre ceea ce 
e sus şi deasupra noastră. 

B. Ce vrei să spui ? 

A. Oare n-am fost numiţi născuţi ai Duhului şi fii ai lui Dumnezeu ? 

B. Ba da. 

A. Iată de ce ni s-a poruncit să nu numim pe. nimeni' Tată pe pă¬ 
mânt, ca să închinăm cele ale noastre lui Dumnezeu ca Tată pentru Cel 
ce S-a făcut întâiul Născut între noi, şi nu pentru alt motiv, ci ca şi 
noi să ne facem fii pentru El. Acesta e scopul potrivit iconomiei Lui cu 
trupul. Căci ce-ar mai fi înţelept; în taina lui Hristos, dacă ar fi coborât 
la aceasta firea Sa fără nici un folos pentru noi ? 207 Cum S-ar fi pogorât 
la starea de întâi Născut, ca să Se aşeze între mulţi, dacă n-ar fi fost 
altul şi prin nimic mai înalt decât cei între care S-a aşezat, după pă¬ 
rerea acelora ? 208 

B. Dar, zic ei, Se numeşte întâiul Născut, deosebi ndu-Se în slavă, 
şi nu puţin, ci depăşind prin superiorităţi neasemănate existenţele între 
oare se află, împreună rânduite cu El. 

A. Dar în ce ar consta această neasemănare în slavă, sau care ar 
fi mărimea superiorităţii, dacă s-ar caracteriza prin raţiuni egale între 
noi, prin faptul de-a fi trebuit să fie creat şi El împreună cu toate cele¬ 
lalte ? Dar. chestiunea care ne preocupă pe noi acum, nu e prin ce ne 
întrece sau e mai mic în cinste şi slavă, ci este : c'e e creat prin fire 
şi adus la existenţă prin facere şi ce e mai presus şi dincolo de aceasta ? 

206. Când ll numim pe Hristos întâiul născut, nu-L silim să coboare între 
noi, ci pe noi să ne ridicăm ca urmaşi ai Lui într-o viată în care e întâiul dintre 
oameni, la o viaţă mai presus de firea noastră omenească. 

207. De ce S-ar fi pogorât Fiul Iui Dumnezeu la starea de om, dacă nu pentru 

a ne face şi pe noi fii ai Tatălui Său. arătându-Se şi El şi ca om Fiu a] Tatălui, 
ca primul între noi ? _ 

208. Dacă n-ar fi Fiul lui Dumnezeu prin fire, cum S-ar pogorî la starea 
noastră ca om, pentru ca să fie întâiul Născut între noi ca om ? Chiar faptul că 
Se face Întîiul Născut intre oameni. Il arată ca fiind de altă fire decât oamenii. 
Căci dacă ar fi şi El creatură, cum ar fi întâiul Născut când Se arată ca Hristos ? 

Şi dacă Unul Născut e despărţit de celelalte prin fire, căreia (creaţia) îi 
rămâne în urmă, tot este crezut că a fost creat. Căci dacă ar voi cineva, 
prietene, să ştie ce e soarele după fire şi ce e calul, oare n-ar spune de 
sunt acestea şi din cele ce nu sunt după fire, sau altceva decât aceasta ? 
Şi tu ce ai spune ? 

B. Eu aş spune că sunt create. 

A. Şi dacă ar continua să se intereseze şi să întrebe, zicând ■ din 
cei doi, care este superior din punct de vedere al slavei ? 20l) , n-ar stârni 
râsul adăugând o întrebare al cărei răspuns e foarte clar şi uşor pentru 
cei ce îl aşteaptă ? 

B. Ba dar 

A. Socotesc că discuţia ar fi o flecăreală. Cum ar rivaliza şi din 
ce punct de vedere un cal cu slava soarelui ? Intervalul e prea mare 
pentru a putea fi măsurat. Dar dacă întrebarea s-ar interesa de facerea 
amândurora şi cineva s-ar preocupa despre ce sunt amândouă, n-ar afla 
că sunt deosebite între ele în privinţa faptului de-a fi fost create, deşi ; 
soarele este superior în slavă. Când deci întrebarea se referă la 
Fiul şi se pune chestiunea ce este după fire, socotinţa că e superior 
în slavă şi întrece pe celelalte nu-I aduce decât o laudă deşartă şi fictivă, 
dacă e văzut în cadrul creaţiei, şi cugetat între noi ca creat. Sunt unii 
care-L împodobesc cu superiorităţi exterioare', după ce îl văd în însuşirile 
principale, acoperind ou strălucirea unor vorbe şi basme minore 
necuvenita blasfemie cu care îl osândesc. Căci ceea ce e pus în rând cu 
creaţia şi se află între cele create nu e nici Dumnezeu după fire, nici 
Fiu şi Domn cu adevărat, ci deţine doar o treaptă mai înaltă între slugi 
şi între cei de sub jug, deosebindu-se prin slava cinstei. 

B. Bine zici. 

A. Mă mai mir încă de ceva. 

B. De ce ? 

A. Neglijând adesea să vadă şi să cugete pe Fiul mereu ca Unul 
Născut, folosesc cel mai mult numele de întâi Născut, deosebindu-se de 
cei mai simpli. Dar cum n-ar fi mincinos cel ce preferă să spună aceasta ? 
Dacă numele de întâi Născut încadrează în creaţie pe Fiul, ca aflându-Se 
între mulţi fraţi şi de aceea este numit întâiul Născut, numele de Unul 
Născut îl arată cu totul nepărtaş de planul şi de firea acesteia. întrucât 
nu este altul ca El prin fire, El este Unul Născut. Dacă n-ar putea fi 
întâiul Născut pentru că este Unul Născut, dar nici Unul Născut pentru 

209. Nu deosebirea de slavă intre Hristes şi ceilalţi oameni ne interesează 
în mod principal, cum zic arienii, .ci ce este după fire : creat sau necreat. Căci 
aceasta ne interesează şi când privim la deosebirea de slavă şi de importanţă a 
soarelui şi calului. 

că este Întâiul Născut, ar trebui socotit că nu poate fi nici Fiul 21 °. Dacă 
n-ar fi Fiul, s-ar opune şi s-ar nega una pe alta, având un înţeles con¬ 
tradictoriu : întâiul Născut şi Unul Născut. Cum s-ar putea uni cele 
două într-unul şi cum s-ar cugeta acest fapt ca adevărat ? 211 

B. Nu s-ar putea altfel, precum socotesc, decât producându-se ico- 
nomia cu trupul 212 

A. Astfel ştii că ce-ai cugetat nu se deosebeşte de opinia diferiţilor 
sfinţi şi cuvântători de Dumnezeu, care ne-au predait şi ne-au explicat 
învăţătura despre acestea. Căci dumnezeiescul Ioan a numit pe Cuvântul 
din Dumnezeu şi Unul Născut şi Dumnezeu şi a mărturisit că în cali¬ 
tatea Lui de Dumnezeu a fost fără de început în' timp. Iar Pavel, plin 
de Hristos şi de Duhul Sfânt şi cel mai bun dintre iniţiatorii în Taine, 
zice : « Când aduce pe întâiul Născut în lume, spune : Şi să se închine 
Lui toţi îngerii lui Dumnezeu » (Evr. 1, 6). Prin aceasta, socotesc, leagă 
termenul Întîiul Născut de timpul când Cuvântul vine în trup. Căci aşa 
a venit în lume, deşi era şi odinioară şi totdeauna în ea, însă lumea 
nu-L cunoştea 213 . S-a arătat astfel în sfârşit ca Mijlocitor al lui Dumne¬ 
zeu şi al oamenilor, având ca proprie şi excepţională calitatea de Unul 
Născut. Căci era Dumnezeu din Dumnezeu, Singur din Singur şi născut 
în mod negrăit. Dar când S-a făcut ca noi, S-a şi aşezat între fraţi prin 
faptul că S-a făcut întâiul Născut. Căci unde ar fi chenoza (deşertarea), 
dacă nu în faptul de-a Se fi făcut întâi Născut din Unul Născut şi de-a 
fi cu noi între creaturi ca om, Cel ce este mai presus de toată creaţia ? Şi 
cum «S-a făcut sărac, bogat fiind » (I Tim. 2, 5), dacă nu"*se vede ca Cel 
ce a asumat ceea ce-I este străin, care L-a şi făcut sărac ? Iar dacă nu¬ 
mai prin a Se fi deşertat şi numai în timpul pogorârii S-a arătat făcut şi 

210. Dacă n-ar putea fi întâiul Născut între oameni, n-ar fi de fapt nici Unul 
Născut din Tatăl, căci n-ar fi Fiul lui Dumnezeu, care Se poate face şi Întîiul 
Născut, înnoitorul oamenilor ca fii duhovniceşti ai Tatălui. Dar nici Întîi Născut 
între oameni n-ar fi Hristos, dacă n-ar fi Unul Născut, din Tatăl, căci prin El a 
creat Tatăl pe oameni după chipul Lui. în faptul că este Unul Născut se include 
şi putinţa de-a fi întâiul Născut; şi în faptul că este întâiul Născut se include şi 
faptul că este Unul Născut. între acestea două este totuşi o deosebire : întîiul 
Născut nu poate fi fără Unul Născut, dar Unul Născut poate fi fără să Se facă 
întâiul Născut, dar, numai avându-L pe Unul Născut ca bază, poate fi Întîiul Născut. 
Căci în general creaţia nu poate fi fără Creatorul, Dumnezeu, dar Creatorul Dumne¬ 
zeu poate fi fără creaţie. în ea nu e tot ce poate fi. 

211. Dacă Hristos ar fi creatură, n-ar putea fi şi Unul Născut şi întâiul Născut. 
O calitate ar distruge-o pe cealaltă. 

212. Numai pentru că Acelaţi, fiind Fiul lui Dumnezeu, Se poate face şi om în 
mod liber prin întrupare, poate fi şi Unul Născut şi întâiul Născut. Dacă n-ar fi 
aceeaşi Persoană a dumnezeirii', care a creat umanitatea şi o .stăpâneşte pe aceasta 
prin libertatea ei, poate fi Unul Născut din Tatăl şi întâiul Născut dintr-o femeie, 
deci dintre oameni ? 

213. Cuvântul era şi înainte de întrupare, în Treime, dar nu cu trupul şi de 
aceea nu era încadrat în timp. De aceea nici lumea nu-L cunoştea. Altfel trăia 
ale timpului când flămânzea cu trupul şi obosea El însuşi în el şi în lume. 

aşezat între creaturi, oare nu se cuvine să se spună că până nu S-a de¬ 
şertat, nu era făcut, ci Se afla mai presus de creaţie şi dincolo de cali¬ 
tatea de-a fi fost făcut ? 

B. Aşa se cuvine. 

A. Şi dacă în faptul de-a Se fi făcut întâiul Născut se include ale¬ 
gerea pătimirii faimoasei sărăcii — căci S-a sărăcit cu noi, fiind bogat — 
socotesc că e obligatoriu şi adevărat să cugetăm că în calitatea de Unul 
Născut includea aceea de-a fi sărac. Căci socotesc că nici unul din cei 
doi termeni nu exprimă o minciună privitoare la El 214 . Căci este totodată 
şi Unul Născut şi întâiul Născut ca Fiu cu adevărat, şi nu făptură 21 

B. Dar, zic ei, a dat şi celor cunoscute de toţi ca făpturi numele 
de fiu. Căci spune : «Eu am zis: Dumnezei sunteţi şi toţi fii ai Celui 
Prea înalt » (Ps. 81,6) m . 

A. Dar, spune-mi : oare se va desfiinţa slava şi felul de existenţă 
al Cuvântului, Care este cu adevărat şi prin fire Dumnezeu şi Fiu, pro¬ 
venit din însăşi fiinţa lui Dumnezeu Tatăl, dacă şi noi înşine, deşi 
avem firea din pământ, am fost numiţi fii şi dumnezei prin adopţiune ? 
Mai bine zis, n-ar folosi — şi nu puţin — pe cei pretinşi mai învăţaţi în 
cuvintele lor prin care fac pe Fiul ca pe noi ? 

B. Ce voîeşti să spui ? 

A. De fapt, bunule, folosirea atractivă a termenilor n-ar coborî pe 
Cel ce are cele ale firii supreme şi ridicate peste toată treapta inferioară, 
şi n-ar folosi nici pe cel mai mic şi lipsit de slava acelora, sau cinstirea 
prin simple cuvinte superioare nu s-ar ridica la ceea ce e mai presus 
de fire. Deci, înţelegi ce spun ? 

B. Nu prea mult. 

A. Ei bine, ascultă. Nu e mai presus de noi decât un singur Dum¬ 
nezeu după fire, Căruia ne închinăm. Totuşi suntem numiţi şi noi dum¬ 
nezei după har ; şi ne-am îmbogăţit şi noi cu slava filiaţiei. Nu e aceasta 
ceea ce ne-o spuneai tu adineauri ? 

B. Ba da. 


214. Numai intrând în rândul oamenilor, chiar c;t primul, S-a sărăcit. Aceasta 
înseamnă că până era numai Unul Născut, nu Se sărăcise Dar într-un fel şi ne- 
pierzând calitatea de Unul Născut, devenind întâiul Născut între oameni, a rămas 
şi bogat. Era bogat şi sărac în acelaşi timp. 

215. Dacă Hristos ar Ii creatură, n-ar putea fi şi Unul Născut şi întâiul Născut 
al unei umanităţi înnoite. Numai pentru că e Unul Născut din veşnicie şi nu e 
creatură, se poate face întâiul Născut al noii omeniri, pentru că îşi face şi Sieşi 
chipul Său înnoit, după ce a făcut pe oameni după chipul Său. îşi manifestă puterea 
Lui creatoare, prin această facere sau «creare» a unui chip uman purtat de Sine, 
dar şi pe cea de reînnoire în Dumnezeu însuşi, deci" mântuitoare a omenirii. 

216. Arienii foloseau acest text din Psalmi pentru ideea lor că şi cei creaţi 
sunt fii ai lui Dumnezeu, deci şi Hristos e creatură, chiar dacă e numit Fiu. 

A. Deci, ce vom zice, iubitule ? Deoarece am fost numiţi dumnezei 
şi fii, înseamnă aceasta că şi noi suntem dumnezei prin fire şi fii cu 
adevărat ai Celui mai presus de toate şi mai puternic decât toate, ne- 
având strălucirea aceasta adausă ca un fruct al firii supreme, dobândit 
prin credinţă ? 

B. Nicidecum. Căci cel ce e creat prin fire, cum ar fi Dumnezeu 
prin fire ? 

A. Bine spui, prietene. Căci fiecare rămâne în firea proprie. Cu¬ 
vântul nu-1 ridică deasupra sa, nici nu-1 coboară mai jos, chiar dacă 
s-ar spune despre el lucruri din cele mai de jos. Deci să spunem că 
dacă termenul de întâi Născut, I se potriveşte Fiului făcut 
pentru noi când S-u arătat ca noi, el nu-L face să piardă existenţa ca 
Dumnezeu şi ca Fiu după fire şi cu adevărat. Precum faptul de-a fi 
numiţi noi dumnezei, nu ne ridică pe noi la treapta mai presus de 
fire, aşa, socotesc, că nu-L pogoară nicidecum pe El la treapta contrară 
firii (Sale) faptul că El S-a aşezat printre creaturi pentru omenescul 
asumat 217 . Unii poate s-ar mira de indiferenţa şi de marea inegalitate 
de care fac dovadă Scripturile de Dumnezeu insuflate. Şi socotesc că 
le va fi greu şi lor ca şi nouă de-a da o explicaţie întrebării prea curioase 
a celor ce voiesc să afle : pentru ce Scripturile de Dumnezeu insuflate 
coboară firea mai presus de toate, mai presus de trup şi de formă, ne¬ 
cantitativă şi fără mărime, nepipăibilă şi nematerială, vorbindu-ne de 
faţa Domnului, de mâinile şi de picioarele Lui ? Ne-ar fi foarte uşor 
-de-a dezarma — şi cu multă putere — obiecţiile acelora cu răspunsul 
înţelept că nu se vatămă cu nimic în a fi ceeâ ce. este firea cea mai pre¬ 
sus de trup prin întrebuinţarea indistinctă a cuvintelor, care urmăresc 
folosul celor ce le aud. Sau oare nu e convingătoare şi dreaptă această 
explicare ? 

B. Ba e cu totul drept spus. 

A. Dar deoarece ei se umflă prosteşte printr-o înţelepciune apa¬ 
rentă, opunând prosteşte ca un argument greu de respins termenul de 
întâi Născut celui de Unul Născut, spunând că cuvântul din urmă nu-L 
opune creaţiei, căci îl arată având o fire soră şi identică cu toate, ex- 

217. Remarcăm nuanţele din textul grec: dacă omul ar fi tidicat la treapta 
de Dumnezeu prin fire, ar fi ridicat «mai presus de fire», căci ar depăşi structurile 
cunoscute de noi. Iar dacă Fiul Iui Dumnezeu ar pierde calitatea aceasta, ar coborî 
la «contrariul firii», căci firea sau existenţa propriu-zisă nu e decât cea dumne¬ 
zeiască. Pentru că numai ea «este» (derivatul lui «a fi») cu adevărat. A fi creat în¬ 
seamnă a nu mai fi cu adevărat, căci creatura n-are în sine puterea de-a fi, ci 
mai degrabă de-a nu fi. «Este» al celor create - uu «este» cu adevărat. Noi, cei 
creaţi, suntem numai prin Dumnezeu, mai precis prin Fiul lui Dumnezeu. Aceasta 
arată şi ea putinţa Fiului de-a Se face şi om, fără să înceteze a fi Fiul lui Dumne¬ 
zeu, fără de care n-ar exista omul. 

primând ideea de a fi fost creat, nu voieşti să mai opunem şi altceva 
despre aceasta, care nu e nici ea fără folos ? 

B. Cu mafe plăcere voiesc să-mi spui. 

A. Oare n-am fost chemaţi prin Fiul la filiaţie cei ce am primit 
credinţa în El şi n-am fost modelaţi după El ca nişte chipuri după 
arhetip ? 218 

B. Da : am fost chemaţi şi modelaţi după Fiul. Căci s-a scris : « Câţi 
L-au primit pe El, le-a dat lor putere să se facă fii ai lui Dumnezeu » 
(Ioan 1, 12). 

A. Foarte bine ai spus. Căci in aceasta este ceva necesar, ce 
poţi explica foarte corect. Dar filiaţia, la care am fost chemaţi, este ea 
fiinţială şi identică prin fire ? 219 Şi dacă nu, ne ajunge că am fost nu¬ 
miţi aşa, ca să fim arătaţi primind ca adaos frăţietatea şi rudenia ? 
Sau nu ? 

B. De fapt, filiaţia noastră nu este fiinţială, ci adăugată prin har. 

A. Deci nu mai este creat (făcut) Fiul prin faptul că e întâi Născut ? 
în ce fel ar putea fi pus în mod fiinţial între oameni pentru chipul 
comun cu ei, primit de El, dacă ei nu au filiaţia prin fire cu El ? 220 
Aceasta o câştigăm noi mai degrabă din afară şi în timp, nu în timpul 
care precede venirea Lui cu trupul, ci când S-a făcut ca noi. Căci n-ar 
spune aceia, socotesc, chiar dacă aiuresc atât de mult, că Scriptura 
Veche a chemat pe cei vechi la frăţietatea cu Fiul. în aceia era un duh 
al robiei. De aici rezultă cu mare claritate că Cuvântul lui Dumnezeu 
nu a venit în noi atunci, ca robi, neprimind la frăţie pe cei ce zăceau 
încă în starea de robi. Dar să trecem acum cu înţelepciune şi fără îm- 
prăştiere la chestiunea aceasta. 

B. La care ? 

218. Avem aici o explicaţie a faptului că nu Tatăl S-a făcut om prin în¬ 
trupare, ci Fiul S-a făcut aceasta, ca să fim făcuţi şi noi; fii, modelându-ne după 
modelul dumnezeiesc al Fiului. Prin Fiul am fost creaţi ca să primim chipul Fiu¬ 
lui ; prin Fiul întrupat ca om, ne-am reînnoit ca fii. în Fiul e ceva care-L, face 
model al oamenilor; în oameni este ceva care-i face asemănători Fiului. In' dum¬ 
nezeire este o relaţie iubitoare paternă-filială, ceea ce face posibil ca să se în¬ 
tipărească şi în oameni simţirea filială faţă de Dumnezeu Tatăl şi fraternă faţă de 
Dumnezeu Fiul, ca prin Fiul să dobândim şi noi puterea simţirii filiale faţă de 
Dumnezeu. De la Dumnezeu primim nu numai simţirea generală a iubirii, ci şi 
pe cea a iubirii de fii şi fraţi. Din puterea Lui de Fiu le-a dat oamenilor puterea 
simţirii de fii, de fii ai lui Dumnezeu prin bar. 

219. Este totul în frăţietatea şi rudenia cu Dumnezeu primit ca adaos, şi nu 
prin fiinţă ? Nu poate fi totul în aceasta. Nu e suprema culme a existenţei în 
aceasta. Trebuie să fie şi o existenţă care are prin fire filiaţia, care e rudă cu 
Tatăl cel necreat prin fire, nu prin adaos la calitatea creată. Dacă putem primi 
ceva, mai de sus, trebuie să existe şi acel sus suprem. 

220. Ca întâiul Născut între oameni, Hristos nu poate fi creat, făcut, căci 
n-are o cauză între cel creaţi, făcuţi în această stare nouă a omenirii, care începe 
prin El. Dacă nu are perechea de oameni obişnuită drept cauză, ci Se are cauză 
pe Sine, cum ar fi deofiinţă cu ei ? 

A. Ceea ce aparţine prin fire unora din existenţe, nu li se co¬ 
munică, Ermia, în cursul timpului, dar nici nu vine de undeva prin 
adaos, ca un element strtăin, ci se vede mai degrabă prezent în ei în¬ 
soţind existenţa lor. Astfel, de exemplu, omul este raţional de la început 
prin fire, dar nu e încă bogat. Deci va primi ca un adaos dobândit şi 
din afară bogăţia, dar nu are în mod statornic prin legi naturale faptul 
de-a fi şi de-a se numi raţional. Deci nu e adevărat că nu se poate cu¬ 
geta că primeşte şi în timp, dar această însuşire coincide şi cu venirea 
sa la existenţă ? 221 . 

B. E adevărat. 

A. Dacă deci Fiul ar fi fost pururea frate al creaturilor şi numărat 
între ele, ca de un neam cu ele, şi prin aceasta Întâi Născut, ce-ar fi 
câştigat firea noastră, dăruindu-ni-se ca unora ce nu o aveam, adică 
.frăţietatea ? Şi de ce ar fi dăruit-o numai celor ce cred, odată ce toţi 
au parte de El, chiar dacă nu cred ? Ce interval ar mai fi despărţit 
familiaritatea Lui cu noi, sau a necreatului de creat, odată ce ar fi fost 
create în mod comun ? Simţi spre ce înaintează raţionamentul adver¬ 
sarilor ? 

B. Da. 

A. Deci mutându-ne, prietene, de la ocuparea cu raţionamente 
prosteşti, să trecem la ceea ce e fără pată, cugetând corect că El este 
întâiul Născut pentru noi de când S-a făcut ca noi, iar Unul Născut ca 
Cel ce nu poate fi pus in rând cu nimeni, dat fiind că singur a ieşit 
din fiinţa lui Dumnezeu Tatăl şi S-a născut din ea. 

Pentru ce titlul de Fiu n-ar veni 
dintr-un mod de creaţie specială 

B. Dar dacă s-ar hotărî şi ei să spună că El trebuie declarat Unul 
Născut, pentru că a venit la existenţă singur, din singur Tatăl, ce-ai 
avea de spus la aceasta ? 222 

A. Aş socoti, pe drept cuvânt, că şi-au ieşit de minţi şi au căzut 
din cugetarea oare obişnuieşte să vadă lucrurile omeneşte şi bărbăteşte. 
Aş spune, pe de altă parte, că nu s-au lămurit prin cunoaşterea exactă 
a numelor. Ei trec oarecum pe alăturea de cele indicate prin ele, fiind 
atraşi în chip necugetat spre orice le place. Termenul Unul Născut indică 

221. Aici autorul vrea să spună că treapta şi numirea de fii n-ar fi dobândit-o 
cei dinainte de Pjiristos, ca un P as mai departe In ceea ce aveau prin fire 

.222. în greceşte gegone are înţelesul de-a veni la existenţă nu prin naştere, 
ci în oarecare alt mod. Partenerul Sf. Chirii prezintă şi el pe arieni ca făcând a 
deosebire clară între lume şi esenţa din care provine, deci ca stăpâniţi de o cuge¬ 
tare panteistă. Ei puteau spune de Hristos că e Fiu şi Unul Născut, deşi Ii vedeau 
pe de altă parte ca prima creatură.. 

pe Cel născut din cineva prin fire, nu ceea ce e lucrat prin meşteşug. 
Deci venind de faţă, să răspundă la întrebarea noastră : unde au întâlnit 
acest termen, folosit pentru un produs al meşteşugului sau al ştiinţei ? 
Nu vom îngădui perversităţii acelora să legifereze cum vor, îndreptând 
în mod urât spre ceea ce nu e drept înţelesul cuvintelor. Dacă un meşter 
lucrător în lemn ar construi o singură navă, ar putea-o numi născută 
a lui, cu toate că e opera meşteşugului şi a ştiinţei lui ? Cum nu s-ar 
vedea în aceasta mai degrabă o afirmare vrednică de râs, decât una 
înţeleaptă ? 

B. Aşa -este. 

A. Cât despre spusa deşartă a adversarilor, sau despre afirmarea 
lor lipsită de sens, că Fiul S-a născut singur, din Tatăl singur, şi că 
pentru aceasta I se rezervă o fire cu totul despărţită şi specială, şi că 
va ajunge până la slava supremă, ea ii arată căzuţi într-o îndoită gre-' 
şeală şi într-o totală nepricepere. 

B. Explică-mi cum. 

A. întâi, ei vor fi constrânşi de raţionamentul lor să atribuie Ta¬ 
tălui, după naşterea Fiului, o inacţiune şi să mărturisească fără voie ne- 
lucrătoare firea pururea mişcătoare în cele ce-I sunt proprii. Ea a 
încetat activitatea ei creatoare, nemaiatingând din toate nimic după acel 
«Fiu», strămutând oarecum puterii şi firii «Fiului» lucrarea şi făptuirea 
celor prin care singură se mai cunoaşte firea supremă 223 . Cele proprii 
dumnezeirii vor deveni roadele unei fiinţe create. Dumnezeu Tatăl e 
lăudat, precum apare, pentru o unică şi singură creatură, «Fiul». Acesta 
Se împodobeşte cu multe, cugetarea Lui va fi rrtai bogată ca a Tatălui. El 
e egal în forţă cu El, primind puterea de-a crea şi aducând la existenţă 
prin facere cele ce nu erau încă. Dar e superior, socotesc, pentru că este 
mai bun, dacă este propriu celui bun să aducă la existenţă din neexis- 
tenţâ şi a face să existe cele ce nu primiseră încă darul de-a fi. Expu¬ 
nerea lor lunecă spre ceva lipsit de frumuseţea consecvenţei. Ea face 
nelucrătoare firea pururea mişcătoare, care singură poate da existenţă 
celor ce sunt. Oare n-au înlănţuit, prin raţionamentele nălucite de ei, 


223. Se observă şi în aceasta boala panteismului, după care esenţa funda¬ 
mentală nu face altceva decât să emane din ea prima formă de existenţă, ca apoi 
din aceasta să emane toate celelalte, esenţa fundamentală nemaiemanând din ea 
nimic, deci nemaiavând nici un rol în aducerea la existenţă a celorlalte forme de 
existentă. In Treimea personală toate cele trei Persoane continuă, dimpotrivă, să 
fie active în dragostea Lor reciprocă. Se critică şi aici confuzia ce o făceau arienii 
între naştere şi creaţie. Pe de o parte aceia -vorbeau de o creaţie din nimic a 
tuturor, prin aşa-zisul «Fiu», creat şi El, pe de alta declarau că toate proveneau 
printr-un fel de emanaţie. Ca să dea totuşi «Fiului» o importantă, spre a înşela 
pe oameni, arienii li atribuiau numai Lui crearea tuturor, după ce declarau că 
El este prima creatură. 

izvorul şi originea bunătăţii ? Nu o mărginesc ei, nenorociţii, la naş¬ 
terea «Fiului», după cum li se pare lor ? Dar dacă Dumnezeu Tatăl S-a 
hotărât să nu mai fie activ şi lucrător în continuare, pentru ce fericitul 
Moise ne-a alcătuit cuvântări, care nu sunt, după ei, decât înşelăciuni 
deşarte ? Pentru^ ce scrie, zicând : «Şi a zis Dumnezeu : Să facem pe om 
după chipul şi asemănarea Noastră » (Fac. 1, 26 ) ? Cuvântul «să facem» 
nu-L prezintă pe Dumnezeu ca ferindu-Se de lucrare în facerea noastră, 
nedispus să conlucreze cu Fiul şi cu Duhul. Şi de aceea L-a şi arătat 
clar ca pe Cel ce a săvârşit această lucrare : «Şi a făcut, zice. Dumnezeu 
pe om, după chipul lui Dumnezeu l-a făcut pe el» (Fac. 1, 27). Deci se 
va considera ca un grăitor mincinos dumnezeiescul Moise, care a fost un 
grăitor de Dumnezeu şi încununat în mod hotărât de aprobarea de sus ? 
Dar ceea ce ne va convinge şi mai mult că firea Tatălui este pururea în 
mişcare şi lucrătoare, este Cuvântul Care S-a arătat din Tatăl şi care 
veşteşte : « Căci a spus Hristos iudeilor, mustrându-i când s-au aprins 
unii dintre ei de mânie pentru că a lucrat ceva Sâmbăta: « Tatăl Meu 
până acum lucrează, şi Eu lucrez » (Ioan 5, 1,7). Şi altă dată : « Cuvintele 
ce vi le grăiesc, nu le grăiesc de la Mine, Tatăl, Care rămâne intru Mine, 
El face lucrurile Lui » (Ioan 14, 10). Nu este deci nepotrivit, Ermia, ba 
aş spune foarte greşit, a ne opune cuvintelor Mântuitorului şi ale Scrip¬ 
turii de Dumnezeu insuflate, care declară pe Tatăl Creatorul tuturor 
împreună cu Fiul, şi a îndrăzni să spunem că El este nelucrător, cu re¬ 
ferire la creaţie ? 224 . 

B. E foarte greşit. 

A. Dar socotesc că şi în aceasta se vede o neînţelegere. 

B. In ce ? 

A. Dacă modul de creare al Fiului este neasemănat superior pentru 
faptul că singur a fost creat.de Tatăl singur, aş dori ca aceia să-mi 
spună dacă Tatăl a suferit de o invidie faţă de creaturile care au fost 
create după Fiul prin El, şi le-a refuzat de aceea ajungerea la fericire, 
abţinându-Se de la o lucrare referitoare la ele ? Sau vor spune că El este 
mai presus de orice pizmă ? 

B. Vor spune aceasta, precum socotesc. 

224. Tatăl, ca Persoană iubitoare a Fiului, nu e lipsit de interes faţă de lume. 
El creează prin Fiul şi împreună cu El oameni, ca să-i iubească şi pe ei ca fii şi 

să-L iubească şi ei împreună cu Fiul. De aceea trimite pe Fiul Său în lume, când 

ei se răcesc în iubirea faţă de El, ca să vadă în faţa Lui omenească faţa lor şi 
ca să-i iubească împreună cu El, dar şi ei unindu-se cu Fiul venit între ei să-L 
iubească pe Tatăl împreună cu Fiul. Concepţia ariană rupea legătura între Tatăl 

şi Fiul, deci şi cea între Tatăl şi lume. Era o concepţie lipsită de comuniunea intra 

persoane. Totul decurgea conform unor legi ale emanaţiei. 

11 — Sfântul Chirii al Alexandriei 

A. Şi vor cugeta drejjt, prietene, măcar în această privinţă. Căci 

nu se vor arăta mai răi ca înţelepţii elinilor, dintre care unul — e vorba 
de Platon — a spus despre Dumnezeu : «Era bun. Şi în cel bun nu se 
naşte o pizmă faţă de nimeni». Deci Tatăl fiind bun, sau binele prin 
Sine, vârful binelui pentru creaturi nu poate fi atins decât creându-le 
prin voinţa şi lucrarea Sa proprie. Căci cum ar fi admirat pentru bună¬ 
tatea Sa, dacă n-ar fi dăruit existenţa în comun şi fără invidie tuturor, 
ci ar fi acordat altuia crearea lor, lipsind creaţia de o stare neasemănat 
mai bună ? 225 - 

B. Dar, se va spune că Tatăl nu e cu totul nelucrător. Căci con¬ 
lucrează cu Fiul ea să aducă la existenţă pe celelalte. 

A. Dar ce contribuţie primeşte de la Fiul spre aceasta ? Este lucra¬ 

rea Fiului superioară celei a Sale şi de aceea este aceea un ajutor folo¬ 
sitor în mişcarea ei şi chiar necesară ? Sau este ea mai redusă şi in¬ 
ferioară şi primită fără sa fie necesară ? A spune că este superioară şi 
folositoare, este o prostie, mai bine zis o blasfemie 226 . In acest caz, Fiul 
ar fi mai presus de Cel din care a apărut şi superior firii lui Dumnezeu 
Tatăl, care nu împlineşte ceea ce-i trebuie, sau nu face ceva superior. 
Iar dacă este mai slabă şi necesară, arătând creaţia săvârşită de ea mai 
puţin bună, spune-mi, ce-L poate convinge pe Tatăl să conlucreze cu 
Fiul ? Sau cum nu va spune cineva îndată că Tatăl nu S-a îngrijit, nu 
ştiu de ce, de un partener mai bun, sau a neglijat să desăvârşească EI 
însuşi în mod nereţinut opera creaţiei, odată ce numai El i-ar fi putut 
întipări acesteia frumuseţea de necriticat, primind pe Fiul ca împreună 
lucrător, ca creaţia să nu fie expresia unei fericiri desăvârşite şi ne¬ 
amestecate cu nimic nesaţisfăcâtor sau rău ? 227 ■ 

B. Dar, zic ei, natura creată n-ar fi putut suporta lucrarea ne¬ 
amestecată a Tatălui. De altfel ar fi fost improbabil ca o superioritate 
(transcendenţă) mai presus de fire şi supremă să trebuiască să se coboare 
până la cele mai de jos lucruri. 

225. Dacă,«Fiul», ca prima creatură, ar fi creat toate, unde ar mai fi bună¬ 
tatea lui Dumnezeu, pe care nu-L mai interesează existenţa celorlalte? De fapt si 
în această teorie ariană e implicată concepţia panteistă, după care emanaţiile ulte¬ 
rioare vin din emanaţiile anterioare, şi până la urmă din una singură, cea mai 
cuprinzătoare. Iar în această concepţie, dominată de legea emanaţiei, cum ar mai 
putea fi vorba de bunătate ? De aceea filosofiiie, în general panteiste, nu sunt 
preocupate de problema binelui. 

226. A spune , ca lucrarea «Fiului» ca primă creatură este superioară şi folosi¬ 
toare lui Dumnezeu, sau chiar necesară, este o prostie şi chiar o blasfemie faţă, 
de Dumnezeu. Are Dumnezeu nevoie de prima creatură pentru a aduce ia existenţă 
celelalte creaturi ? 

227. Aşezându-se în poziţia arienilor, Sf. Chirii întreabă de ce nu ar fi fost 
Tatăl autorul principal al creaţiei celei mai prejos de «Fiul», prima creatură, 
luând pe «Fiul» doar ca împreună lucrător secundar, arătându-se prin aceasta că 
creaţia inferioară nu poate fi perfectă. 

A. Dar aceasta este o “vărsătură a unui creier necurat şi murdar. 
Sau nu e înţelept a cugeta că dacă lucrarea directă a Tatălui ar fi de 
nesuportat şi apăsătoare sau cu neputinţă de primit de firea creată, 
cum a fost plăcută, binevenită şi suportabilă de «Fiul», Care, după aceia, 
este de aceeaşi fire cu cea a creaturilor ? Căci ceea ce este de nesuportat 
creaturilor, nu poate fi suportat de nici una dintre ele, chiar dacă pare 
superioară şi e cugetată în grad accentuat mai bună decât cealaltă. Iar 
îndrăzneala de a spune clar că nu şe cuvine supremaţiei Tatălui să se 
coboare până la cele mai smerite existenţe, cuprinde o îndoită blasfemie. 
Aceia insultă pe Fiul, dar blamează şi pe Tatăl, deşi par să-L cinstească. 

, B. Prin ce idei şi cuvinte fac aceasta ? 

A. Ei coboară pe Fiul sub superioritatea (transcendenţa) cugetată a 
Tatălui. Totuşi nu-I răpesc, socotesc, puterea de-a Se ridica la vârful 
suprem al transcendenţei şi 'slavei Lui, chiar dacă sunt dintre cei mai 
absurzi în ceea ce spun. Deci Fiului ce are o astfel de fire şi e ridicat 
la atâta cinste şi desăvârşire, trebuie să I se atribuie puterea de-a crea 
începătoriile şi Scaunele şi Domniile şi chiar pe cele mai presus de 
acestea, dar crearea vrabiei atât de mici şi ceea ce este şi mai jos o 
vom atribui puterilor altuia ? Ne-am afla astfel cugetând în chip 
sănătos ? 228 

B. Nicidecum. «Căci toate au fost făcute prin El şi fără El nimic 

nu s-a făcut», după cum s-a scris (Ioan 1, 3). . ’ 

A. Dar cum n-ar fi ceva mic şi modest pentru firea Fiului să plăs¬ 
muiască o vrabie ? Şi pentru ce fiind şi chipul şi asemănarea lui Dum¬ 
nezeu Tatăl, n-a păstrat şi pentru Sine asemănarea cu El : de-a binevoi, 
zic, să transmită şi unor existenţe atât de coborâte puterea de viaţă făcă¬ 
toare şi care aduce la existenţă ? 229 In admiraţia lor pentru suprema 
transcendenţă a lui Dumnezeu Tatăl, ei spun că ar fi meschin pentru El 
să creeze îngeri. Dar judecând aşa, s-ar putea spune, ţinând seama de 
măsura Fiului, că S-ar depărta mult de demnitatea cuvenită Lui în 
facerea şarpelui şi crearea vrabiei şi a marii varietăţi a florilor din 
câmpii 23 °. Dar atunci cum îl poate Psalmistul încorona cu laude mai 
presus de cuvânt pe El, care le-a creat pe acestea, zicând : «Cel ce ră¬ 
sări iarbă dobitoacelor şi verdeaţă spre slujirea oamenilor » (Ps. 103, 15) ? 
Sau să ne prezinte alţi creatori, a căror fire e pe măsura celor produse 

228. «Fiului», aa primă creatură, I se va atribui puterea să creeze Puterile în¬ 
gereşti, dar va avea nevoie de ajutorul Tatălui pentru crearea vrabiei şi muştelor ? 

229. «Fiul», după arieni, ca prima creatură, de ce n-a fost întipărit şi El cu 
chipul şi asemănarea lui Dumnezeu ? Şi de ce n-a trimis puterea Sa creatoare, 
primită de la Tatăl, şi oamenilor ? 

230. Dacă arienii socoteau că era nedemn pentru Tatăl să creeze, după «Fiul», 
pe îngeri, nu e nedemn de «Fiul», prima creatură, să creeze chiar şerpi, vrăbii, flori ? 

de ei, sau să batjocorească deschis pe Unul Născut, prezentându-L şi ca 
pe Făcătorul celor atât de umilite ? 

B. Teoria lor nu-i primejduieşte puţin. 

A. Cum n-ar acuza ei de mândde şi de nepricepere pe .Tatăl, care 
voieşte să fie şi este Dumnezeul unor existenţe şi de care spun că dis¬ 
preţuieşte să le creeze ? Totuşi eu aud pe Hristos zicând în admiraţia 
Lui pentru providenţa lui Dumnezeu Tatăl : «Oare nu se vând două 
vrăbii pe un ban ? Şi nici una din ele nu va cădea pe pământ fără ştirea 
Tatălui vostru Cel din ceruri.» (Matei 10, 29). Iar Cel ce lărgeşte pronia 
Sa până la vrabie, cum ar refuza să creeze pe îngeri, să întărească cerul 
şi să fixeze pământul, să dea fiinţă soarelui, lunii şi stelelor, de ve¬ 
derea cărora e admirat de sfinţii îngeri ca Mare Creator ? 231 Căci s-a 
spus: «Când s-au făcut stelele, M-au lăudat cu glas mare toţi îngerii 
Mei » (Iov 38, 7). Nu-ţi par că cuget cele cuvenite şi că vorbesc drept ? 

B. Ba da, foarte drept. 

A. Spune-mi, ai putea afirma că printre cele create, este vreuna, 
fie mică, fie mare, care nu e opera puterii dumnezeieşti ? 

B. Nicidecum. 

A. Atunci, cum nu e o faptă nepricepută a declara lucruri dum¬ 
nezeieşti cele făcute prin Fiul, dar a nu crede că El este Dumnezeu, ci 
a-L înscrie mai degrabă între cele făcute, ca de aceeaşi fire cu ele ? Căci 
ceea ce este făcut, nu e Dumnezeu, dar nici creaturile n-ar arăta în ele 
o transcendenţă fiinţială a Făcătorului lor, dacă n-ar avea o fire mai 
mică şi de alt fel decât cea care se cugetă a Creatorului ? 232 Aceasta 
înţelegând-o foarte bine dumnezeiescul Pavel, scrie : «Cele ^nevăzute ale 
Lui se văd de la facerea lumii, din făpturi fiind înţelese veşnica Lui 

231. Orice este, a fost şi va fi în creaţie se încadrează în toată creaţia. Fie¬ 

care are nevoie de toate şi toate au nevoie de fiecare. Şi totuşi, sunt multe care nu 
ar putea veni la existenţă şi nu rămân în ea în mod necesar. Câte persoane ome¬ 
neşti nu s-ar mai putea naşte, dar nu se nasc pentru că nu vor cei ce ar putea 
să-i' nască ? Dar şi din ierburi, animale câte nu dispar înainte de vreme prin voia 

oamenilor ? Deci toate sunt de folos, câte există şi sunt, aduse Ia existenţă şi 

prin puterea lui Dumnezeu spre folosul tuturor. Nimic nu e de dispreţuit. In toate 
se vede, ca într-o oglindă, Dumnezeu. Fără această oglindă integrală, nu se poate 
vedea Dumnezeu. Dar ea implică şi pe om ca văzător în această oglindă. Altfel 
lumea n-are nici un rost. Dar în venirea şi rămânerea multora în existenţă, are un 
rol şi voia oamenilor. îngerii sunt şi ei de folos oamenilor, dacă aceştia voiesc. 
Dar poate şi îngerii câştigă prin admiraţia ce le-o trezeşte puterea lui Dumnezeu 
arătată în crearea tuturor şi în armonia în care le-a creat şi le susţine. Voia 
oamenilor se mai arată şi în calea spre Dumnezeu, pe care o aleg, sau în direc¬ 
ţia contrară voii Lui şi armoniei cn toate. Dar nici atunci nu se pierd cu totul, ci 
doar îşi strâmbă viaţa. 

232. Creaturile se cunosc că sunt aduse Ia existenţă din nimic, căci nu au 

în ele tot ce le poate mijloci la nesfârşit. Deci arată că au un Creator, care nu 

e de firea lor, ci trebuie să aibă în El viaţa fără sfârşit. Nu pot să mă cred decât 
creat de un Dumnezeu necreat, nu mă pot crede venit la existenţă şi rămânând în 
ea prin mine. 

putere şi dumnezeire » (Rom. 1, 20). Iar aceasta este veşnicia' 233 . Dar 
socotesc că nimic nu împiedică deplin creaţia de-a se lăuda şi ea cu 
numele dumnezeirii. Şi ce urmează de aici ? Cele văzute sunt un semn 
al propriei dumnezeiri, nu a lui Dumnezeu ? 

Tatăl n-ar putea lucra şi Se face cunoscut 
prin Mijlocitor ? 

B. Şi ce-ar fi dacă ar zice că dumnezeirea şi puterea eternă a Ta¬ 
tălui se arată prin măreţia celor create ? 

A. Ei îşi condamnă propriile lor teorii şi se arată foarte uşor opu- 
nându-se cugetării lor. 

B. Cum o spui aceasta ? 

A. Ei a.u dat ca măsură şi ca limită a lucrării creatoare a Tatălui 
pe Fiul şi spun că Tatăl e văziiit de la crearea lumii. Dar Sfânta Scrip¬ 
tură atribuie facerea lumii Fiului 234 . Căci s-a scris : «Prin Cuvântul 
Domnului cerurile s-au întărit şi prin Duhul gurii Lui toată puterea 
lor» (Ps. 32, 6) 235 . Lumea ne face deci să cunoiaştem pe Cuvântul ca 
Creator şi să simţim clar puterea şi dumnezeirea Lui. Căci văzând o 
creatură, nu admirăm ca creatură pe Cuvântul, Creatorul ei, ci cinstin- 
du-L prin înţelesuri mulit superioare acesteia, îl venerăm în mod cuvenit 
pe El, crezând că e Dumnezeu prin fire şi că S-a arătat din Dumnezeu 
ca Unul Născut 23f \ Şi aşa desprinzându-ne de pornirea spre rătăcire, să o 
părăsim şi să depărtăm de la noi pedepsele pentru aceasta, pedepse pe 
care ni le-a spus nouă şi dumnezeiescul Pavel. Căci a zis : « Pentru aceea 
i-a predat pe ei Dumnezeu poftelor inimilor lor, spre necurăţia prin 
care şi-au pângărit trupurile lor între ei, ca unii care au schimbat ade¬ 
vărul în minciună şi s-au închinat şi au slujit făpturii în locul Făcătoru¬ 
lui, Care este binecuvântat în veci. Amin» (Rom. 1, 24—25). Deci dacă 
unii falsifică şi întinează adevărul în chip foarte necredincios prin min- 


233. In cele create se vede Dumnezeu cel etern. Dacă nu s-ar vedea El, nici 
ele n-ar avea în cine să spere că le va duce la o viaţă veşnică. 

234. Arienii socoteau că lucrarea creatoare a Tatălui începe prin crearea Fiu¬ 
lui. Şi prin ea se mărgineşte puterea creatoare a Tatălui. Dar Sfânta Scriptură arată 
pe Fiul ca anterior lumii. El e Creator al lumii, nu prima creatură. Tatăl nu-Şi 
mărgineşte puterea creatoare în ceea ce va face Fiul, prima creatură, ci îşi arată 
şr El lărgimea voită a puterii Sale creatoare prin Fiul. 

235. Persoana are cuvânt şi prin cuvânt comunică putere. La Dumnezeu, în 
Cuvânt se implică. în mod deplm accentuat o altă Persoană, şi la fel în Puterea 
exprimată prin Cuvânt. Cuvântul lui Dumnezeu îl auzim, cunoscând pe Cei ce-L 
rosteşte, iar In Putere simţim şi Cuvântul şi pe Cel ce-L rosteşte. 

236. Vedem că lucrurile şi persoanele lumii sunt dependente şi supuse unor 
legi pe care nu şi le-au dat ele. Aceasta ne face să ne gândim la un Creator care 
le-a impus aceste legi şi le-a dat existenţa supusă lor. Mai mult, văd pe Creatorul 
ei că a făcut-o dintr-o iubire pe care o are în El, deci că nu e o unică Persoană, ci 
Fiul unui Tată pe care îl iubeşte şi care îl iubeşte. Căci ne cere şi nouă iubirea. 

dună, slujind creaturii în locul Celui ce este Dumnezeu prin fire şi în 
noi se sălăşluieşte o minte slabă, suntem împinşi spre ceea ce nu e drept 
şi rătăcind cu cei fără Dumnezeu, vedem o fire creată în Fiul. Căci oare 
Cel făcut este creatură ? 

B. Cum n-ar fi aşa ? 

A. Observă deci, Ermia, la ce nebunie ajung gândurile lor. Căci 

cuvântul dumnezeiesc şi sfânt a spus undeva că neamurile au cunoscut 
pe Dumnezeu cel viu şi adevărat, că au fost cucerite prin credinţă spre 
cunoaşterea Fiului. Dar unii au ajuns la atâta nesocotinţă a cugetării, 
încât nu se ruşinează nicidecum să-I atribuie micimea de-a fi fost creat. 
Căci s-a scris astfel despre cei ce au fost aleşi să urmeze Sfinţilor Apos¬ 
toli : «Căci ei istorisesc despre noi ce intrare am avut la voi şi cum 
v-aţi întors la' Dumnezeu de la idoli, ca să slujiţi lui Dumnezeu cel 
viu şi adevărat » (I Tes. 1, 9). Dacă deci ruşinea religiei eline stă în în¬ 
chinarea creaturii, iar neamurile s-au întors la Dumnezeul cel viu şi 
adevărat, primind pe Hristos ca Stăpân şi trecând la închinarea Fiului 
împreună cu Tatăl, cum s-ar mai cugeta El făcut şi nu s-ar simţi ne¬ 
cesar să se. vadă credinţa ca deşartă şi că noi înşine avem o părere min¬ 
cinoasă despre • Dumnezeu, deşi afirmăm că am scăpat de osânda vechii 
rătăciri? 237 r 

B. Da. Neamurile .s-au întors la Dumnezeul Cel viu şi ade¬ 
vărat — la Tatăl 238 . 

A. Şi care ar putea fi modul întoarcerii noastre la Dumnezeu ? Şi 
cum ar trece unii în chip drept şi nerătăcit la.Stăpânul adevărat, pără¬ 
sind închinarea făpturii ca deşartă ? 

B. Fără îndoială, prin credinţă. Căci « aceasta este aflarea lui Dum¬ 
nezeu din conştiinţa cea bună » (Pilde 3, 21). 

A. Cuvântul este adevărat. Dar spune-mi aceasta : oare nu este cre¬ 
dinţa în Tatăl şi Fiul şi Sfântul Duh ? 

B. Sunt de acord. 

Â. Iar cei ce intenţionează să păstreze credinţa neînclinată şi fără 
vină şi liberă de orice pată, cred deodată în Dumnezeu şi în creaţie, 
sau numai în Dumnezeu, unind pe Fiul cu Tatăl ca pe -cei de aceeaşi 
fire ? 


237. Sf. Chirii se adresează elinilor, deveniţi arieni, spunându-le: dacă aţi 
părăsit închinarea creaturilor ca idoli şi v-aţi întors la Hristos ca la Dumnezeul cel 
adevărat, cum îl socotiţi acum iarăşi creatură ? 

238. De remarcat că Noul Testament şi Sf. Părinţi repetă des că Dumnezeul 
de Care vorbeşte Hristos este Dumnezeul Cel Viu. Oare nu trebuie să înţelegem 
prin aceasta un Dumnezeu al iubirii, un Dumnezeu care nu e monopersonal ? Numai 
Acesta poate fi Dumnezeu adevărat. 

B. Evident, într-un singur Dumnezeu, sau într-o unică fire a dum- 
nezeirii. Altfel ar şti că nu sunt eliberaţi de vină, dacă împletesc îm¬ 
preună pe Dumnezeu prin fire cu creaţia. 

A. Este deci sigur că credinţa în Fiul este ca în Dumnezeul Cel viu 
şi adevărat 239 Aceasta ţi- ar deveni Clar fără greutate şi ţie, ascultând pe 
Fiul, care zice : «Credeţi în Dumnezeu, şi în Mine credeţi » (Ioan 14, 1), 
nu ca în creaţie şi Dumnezeu — departe de aceasta, ci mai degrabă 
pentru identitatea în fiinţă, pentru egalitatea fără diferenţă, prezentă 
în Ei ca o unică fire a dumnezeirii. Căci a spus iarăşi : «Cel ce crede în 
Mine, nu crede în Mine, ci în Cel ce M-a trimis pe -Mine» (Ioan 12, 44). 
Căci nu iese din Tatăl credinţa în Fiul, ci pune pe închinătorul sincer şi 
adevărat prin Cel născut în relaţie cu Tatăl Născător 24 °. Iar că mulţimea 
închinătorilor de odinioară la idoli a cunoscut pe Hristos ca Dumnezeu 
adevărat şi s-a închinat Lui, o poţi afla uşor de la Pavel, care zice aşa : 
«De aceea, aduceţi-vă aminte că odinioară, voi, neamurile, numiţi ne- 
tăiere împrejur de către cei numiţi tăiere împrejur, făcută de mână în 
trup, eraţi în acea vreme fără Hristos, osebit de vieţuifea lui Israel şi 
străini de legămintele făgăduinţei, lipsiţi de nădejde şi fără Dumnezeu 
în lume » (Efes. 2, 11—12). înţelegi deci că fiind fără Hristos, neamurile 
erau despărţite de Dumnezeu cel dtipă fire şi depărtate de adevăr ; şi 
erau de fapt fără Dumnezeu în lume. Dar când L-au cunoscut pe Fiul 
prin credinţă, au fost văzute pătrunzând înlăuntrul nădejdii celei 1 bune 
şi au scăpat şi s-au spălat de ruşinea necredinţei în Dumnezeu. 

B. Bine zici. 

A. Deci Fiul este Dumnezeu cu adevărat. Căci rămâne astfel ne¬ 
contestat şi nedispreţuit şi crezut ca Cel ce ne-a înnoit prin Sfântul 
Botez. 

B. Şi ce este aceasta ? Căci nu pricep prea bine. 

A. N-am fost noi, iubitule, născuţi printr-o naştere duhovnicească,- 
modelaţi după Fiul? Şi replăsmuiţi prin Duhul după frumuseţea dum¬ 
nezeiască şi mai presus de lume a Lui, nu apărem noi într-o comuniune 
cu firea dumnezeiască în temeiul împărtăşirii de Fiul ca Dumnezeu ? 

B. Ba foarte mult. 

A. Cum vă mai fi deci făcut (creat) ? Sau taina ce se petrece cu noi 
este o înşelăciune ce susţine o nouă speranţă deşartă ? Şi slava ce ne-o 

239. Credinţa în Fiul este si ea credinţa in Dumnezeul Cel Viu şi adevăraf, 
şi nu credinţa în prima creatură. Căci numai fiind Fiu prin fire al lui Dumnezeu 
Tatăl, este şi El, ca şi Tatăl, Dumnezeu viu şi adevărat, adică un Dumnezeu care 
are prin fericirea iubirii supreme viaţă şi este Dumnezeu adevărat, având în El şi 
prin El toată viaţa. 

240. Dacă nici la oameni nu se poate despărţi nici prin gândire, nici în reali¬ 
tate fiul de tatăl, cu atât mai mult nu se poate face această despărţire în Dumne¬ 
zeu, Cel desăvârşit în iubire. 

aduce constă din nuanţe în cuvinte ? Ea n-ar fi decât o amăgire şi o 
părere, dacă nu este ceea ce am crezut că este. Cum am fi şi de unde 
părtaşi ai firii dumnezeieşti, sau ce pecete a lui Dumnezeu s-ar mai în¬ 
tipări în noi, chiar dacă am fost modelaţi după Fiul, dacă nu esţe Dum¬ 
nezeu, ca unul ce este creat ? Aceasta este o pricină de-a socoti că însuşi 
Tatăl şi Dumnezeu nu există în mod necreat. Căci chipul reproduce arhe¬ 
tipul. Sau răspunde-mi la această chestiune: cugetând la ceea ce este 
firea dumnezeiască, nu vei spune că ea este ceva cu totul neasemenea şi 
neasimilabilă cu creaţia, că nu-i este propriu să se compare cu nici una 
din cele ce sunt (create) ? 

B. Este cu totul aşa. Căci cum n-ar fi firea lui Dumnezeu mai pre¬ 
sus de tot ce e creat ? 

A. Deci nu va admite cineva, dacă are minte, firea necreată şi ne¬ 
făcută ca arhetip (ca model) a ceva făcut. Nici nu va vedea în Cel ce 
este pururea şi la fel, firea care nu a fost vreodată şi a fost făcută. 

B. Aşa este. 

A. Dar socotesc adevărat şi inversul. N-am putea vedea în ceea ce 
n-a fost vreodată ceea ce este pururea şi la fel. 

B. E adevărat. 

A. Ce e deci vrednic de admirat în noi, în faptul că am fost mo¬ 
delaţi după Fiul ? Ce este frumuseţea dumnezeiască, care străluceşte în 
sufletele celor ce cred, ca ceva neobişnuit şi străin ? între două exis¬ 
tenţe create, când se cugetă modelându-se, spre identitate,. în acest ca¬ 
racter, una nu se vede ca adaos, ci este imprimată mai degrabă de o 
lege a firii sădită în ea. Dar cealaltă creaţie era totdeauna de acelaşi 
chip cu Fiul creat, după ei. Şi atunci ce frumuseţe se întipăreşte în su¬ 
fletele noastre prin Duhul ? Vine, pe cât se vede, o frumuseţe suplimen¬ 
tară, care se adaugă în deşert, pe care, chiar dacă n-ar voi să o pri¬ 
mească cineva, o are prin fire şi prin sine, fără să se primească de la 
altul. Dar, precum socotesc, orice raţiune dreaptă şi nerătăcită nu poate 
decât să râdă de acestea. Căci toţi suntem cu adevărat părtaşi ai firii 
dumnezeieşti, din relaţia cu Fiul prin Duhul, şi nu mai degrabă prin 
părere şi toţi cei ce credem suntem prin aceasta modelaţi după Dum¬ 
nezeu şi restructuraţi spre frumuseţea cea mai presus de creaţie. Căci 
ia chip în noi Hristos în mod negrăit, nu ca creat în creaţie, ci ca ne¬ 
creat şi ca Dumnezeu în firea creată şi făcută. El preface prin Duhul 
în chipul Său, strămutând creatura, adică pe noi, în demnitatea mai 
presus de fire 2il . 

241. E o descriere minunată, dar şi plină de taină noutatea pe care o aduce pre¬ 
zenta lui Hristos ca Dumnezeu făcut om prin Duhul in cei ce-L primesc prin credinţă. 
Aceasta nu ne strămută la firea dumnezeiască, dar ne mută la o demnitate mai 

B. Deci nimic nu desparte pe Unul Născut sau nu-L strămută de la 
adevărata filiaţie, ci va trebui să admitem, mai degrabă că S-a născut, 
şi nu că a fost făcut. 

A. Da, pentru că II primim ca Dumnezeu în mod r^al şi socotim 
că se cuvine să fie cinstit de închinarea din partea noastră şi a sfinţilor 
îngeri şi pentru că suntem hotărâţi să-L încununăm cu supremaţiile 
şi cu slavele dumnezeirii. Fără aceasta, nesocotind pe Făcătorul şi în¬ 
lăturând' firea cu adevărat împărătească a tuturor, slujim - făptura şi 
dăruim slava Celui necreat creatului. In acest caz vom auzi cu dreptate : 
«Iată popor nebun şi fără inimă» (Ier. 5, 21). 

B. Nu-i putem face să spună şi ei că Fiul este şi Fiu şi Dumnezeu ? 

A. Dar cum n-ar fi o nebunie şi cu totul de râs să-L ungem cu 
simple numiri şi deosebiri de termeni, ca într-un chip şi pictură, dar 
să-L privăm de slava dumnezeiască şi să-L punem între cei creaţi ? Sau 
cum n-ar fi un lucru foarte urât să spunem că a fost creat, dat fiind 
că este Dumnezeu şi vrednic de închinat ? 

B. Bine zici. 

A. Dacă deci au încetat de-a socoti că ne pot vrăji prin cuvinte 
frumoase, alungând pe Fiul cât mai departe de dumnezeirea adevărată, 
să o spună aceasta cu voce deschisă, hulindu-L în chip direct. Răspun¬ 
zând, iată ce vor auzi în acest caz îndată de la noi şi de la sfinţii îngeri : 
«Umblaţi întru lumina focului vonm şi întru flacăra pe care aţi 
aprins-o » (Isaia 50, 11). Şi aşa ne vom întoarce la calea nerătăcită, cre¬ 
zând că Cuvântul care S-a arătat din Dumnezeu printr-o naştere ne¬ 
grăită este Dumnezeu adevărat. Dar să presupunem că aceia venind la 
o minte mai puţin nepricepută şi prostească, nu vor nega, oarecum nar¬ 
cotizaţi, blasfemia, dar hotărându-se să-L mărturisească pe Cuvântul 
Dumnezeu, îl vor coborî sub fiinţa lui Dumnezeu Tatăl, dar vor spune 
că e superior condiţiei create, aşezându-L oarecum în intervalul dintre 
firea nefăcută şi cea făcută. In acest caz, să audă : cum se pcate cugetă 
o fire dumnezeiască diferită ? Căci, nu se poate cugeta un Dumnezeu şi 
un alt fel de Dumnezeu ca firi diferite. E ceea ce se poate observa şi la 
noi. Căci spunem că una este firea umanităţii şi definiţia fiinţei este 


presus de firea noastră. Devenim subiecte ale unor trăiri şi lucrări dumnezeieşti, 
fără să încetăm să fim subiecte ale firii noastre create. Aceasta înseamnă că omul 
e făcut cu această capacitate de-a fi ridicat la trăirea celor dumnezeieşti. Numai 
trăirea veşniciei de către noi, care ne ştim trecători prin fire, numai trăirea ne¬ 

mărginirii de către noi, care ne ştim mărginiţi,'ne dă o bucurie de nedescris. Toate 
ale lui Dumnezeu ne devin proprii nouă, care ne ştim creaturi, prin noi înşine 

sortiţi m~rtii, fiind aduse Ia existentă din nimic. Şi ce sens ăr mai avea viaţa 

noastră fără Hristos caie ne ridică din această existenţă fără sens? Nu numai 

Hristos ar pierde slava Lui prin aceasta, ci şi noi sensul existentei. 

una, neschimbată riici în totalitatea ei, nici în fiecare. Deci sau să-L 
creadă Dumnezeu şi să înceteze de a-L mai socoti ca aflându-Se între 
cele create ; sau dacă nu se lasă convinşi să-L cugete astfel, nici să nu-L 
mai declare Dumnezeu. Căci râzând, vom spune : «Sau faceţi pomul bun 
şi rodul lui va fi bun ; sau faceţi pomul rău şi rodul lui va fi rău. Căci 
din fruct se cunoaşte pomul». Sau oare nu fiecare existenţă descoperă, 
fără greşeală, ceea ce este după fire din cele ce credem că este cu 
adevărat ? 

B. E perfect aşa. 

A. Deci să cercetăm ceea ce este firea Fiului. Şi reflectând la 
aceasta, să ne întrebăm : dacă nu este Dumnezeu după fire, ci mai 
degrabă a fost făcut şi a fost adus împreună cu noi la existenţă, după 
teoria aiurită şi prostească a acelora, cum a căzut lumea mai jos ca,El 
şi creatul s-a despărţit de El ? Oare prin distanţe spaţiale şi măsurabile ? 
Dar cum n-ar fi aceasta o prostie ? Căci unde şi cum se distanţează 
necorporalul sau ce spaţiu îl circumscrie ? De fapt fericitul Io an a măr¬ 
turisit : «Şi în lume era şi lumea prin El s-a făcut şi lumea pe El nu 
L-a cunoscut» (Ioan 1, 10). Deci, o, Ermia, cugetând drept, vom admite 
alt mod de depărtare şi de despărţire prin cădere, decât acela de-a nu 
fi cunoscut lumea pe Creatorul. pururea prezent în ea ? 242 

B. Nu. Cum am face-o ? 

A. Deci lumea era capabilă să fugă de la El şi aşa a ieşit din 
comuniunea cu El, prin faptul de-a nu fi cunoscut pe Creatorul mai 
presus de creaţie şi legătura prin Duhul, respingându-L prin abaterea 
spre rău. De fapt, odată ou aducerea la existenţă, prin încuviinţările 
negrăite ale Marelui Meşter, a firii omului, aceasta a fost înfrumuseţată 
şi prin relaţia cu Duhlii. • «Coci a . suflat în faţa lui suflare de 
viaţă» (Fac 2, 7), nu altfel, după cum socotesc. De fapt, animalul nu s-ar 
fi putut ridica la transparenţa în sfinţenie şi în familiaritatea cu Dum¬ 
nezeu, dacă nu s-ar fi înfrumuseţat prin împrăştierea de Sfântul Duh 243 . 
De aceea şi când S-a făcut Unul Născut om, aflând firea omului pustiită 
de binele de odinioară şi de la început, S-a grăbit să o restaureze iarăşi, 

242. O lume singură e condamnată la lipsa de sens a unei existenţe în care 
toate apar ca să dispară. Numai existenţa mai presus de ea a unui Dumnezeu al 
iubirii, deci a Treimii, poate da un sens lumii, Fiul iubit al unui Tată făcându-Se om, 
ca să ridice şi pe oameni la viaţa iubitoare, deci veşnică, între Ei, Tatăl iubitor şi 
Fiul Lui făcut Frate al lor. Numai un Dumnezeu în Treime dă sens lumii j un 
Dumnezeu oare din iubire poate coborî ia oameni şi-i poate ridica în comuniunea 
cu ea. 

243. Sfinţenia este o transparenţă a dumnezeirii, sau a veşniciei şi a vieţii 
atotcrurate, în om. Dar aceasta este şi o familiaritate, sau o comuniune iubitoare cu 
-Dumnezeu. Iar aceasta are loc prin Duhul Sfânt, Care-1 ajută pe om să se deschidă^ 
lui Dumnezeu. 

adăpând-o ca dintr-un izvor din plinătatea Sa şi zicând : «Luaţi Duh 
Sfânt» (Ioan 20, 22), figurând prin trup şi prin suflare, ca printr-o 
umbră, firea Duhului. Este deci o egalitate într-o trecere de la început 
la existenţă şi între înnoirea stării de la început. Aceasta arată că modul 
în care firea noastră creată s-a îmbolnăvit despărţindu-se, n-are nimic 
a face cu despărţirile cugetate spaţial. Departe de aceasta. Ci ea a fost 
mai degrabă respinsă de Dumnezeu şi a căzut de la El şi de la unirea 
cu Fiul prin Duhul. Astfel ea se întoarce spre starea de la început, dacă 
voieşte, primind din nou chipul duhovnicesc, remodelarea duhovni¬ 
cească, fiind chemată la împărtăşirea de firea Lui dumnezeiască prin 
Duhul. Dacă deci, după aceia. Fiul este şi El între cele create, în ce mod 
s-a despărţit şi s-a depărtat de El creaţia ? Căci cel înrudit e pururea 
iubitor şi cel creat nu se depărtează de cel creat, întrucât sunt îm¬ 
preună create. înstrăinarea este totdeauna un fapt al celor diferite în 
existenţă şi în felul de-a fi şi ea nu vrea să fie văzută! în cele ce repre¬ 
zintă una şi aceeaşi definiţie. Deci cum Se sălăşluieşte Fiul în creatură 
prin Duhul ? Ce-i adaugă sau îi dăruieşte El, sau spre ce înălţime spi¬ 
rituală o ridică, sau în ce constă binele întipărit în ea ? Cum, nefiind El 
într-o treaptă mai înaltă (căci a fost făcut cu noi, cum spun aceia), se 
spune că S-a deşertat pe Sine ? Sau ce trebuinţă a avut de umilire, ca 
pogorându-Se din înălţimile mai presus de creaţie, să Se unească cu 
lumea şi să Se facă o parte a lumii, dacă nu este mai presus de lume 
şi de creaţie ? 

B. Socotesc că aceasta îi va pune în încurcătură. 

A. Pentru ce este El singur liber şi eliberator, când toată creaţia 
îşi supune grumazul lui Dumnezeu ? Am fi cu totul fără minte şi aiuriţi, 
iubitule, dacă am aşeza pe Fiul cel din Dumnezeu după fire şi coetern 
cu Tatăl, între fiii după har. Unde şi care ar fi arhetipul nostru, dacă' 
Cel după al Cărui chip am fost făcuţi (Cel după oare am fost modelaţi) 
ar fi coborât la condiţia adopţiunii şi imitaţiei ? 244 

Obiecţii scoase din texte ale Scripturii 

B. Expunerea ta despre acestea îmi pare foarte bine gândită şi clară. 
Dar socotesc că adversarii ar putea spune : Oare, o, bravilor, Sfintele 
Scripturi nu L-au cântat de la început pe Fiul ca făptură ? Şi nu L-a 
cunoscut astfel ceata dumnezeiască şi mare a Apostolilor ? încă Solomon 
zice, descriind cu anticipare persoana Fiului : «Domnul M-a zidit început 


244. Dacă n-ar fi un Fiu veşnic şi desăvârşit făcut om servindu-ne ca model, 
spre ce ţintă am mai tinde să ne ridicăm ? Ar fi zadarnică orice aspiraţie după 
o înălţare. 

al căilor Sale spre lucrurile Sale » (Prov. 8, 22). Iar Petru, ales între 
alţii : «Cu siguranţă deci să cunoască toată casa lui Israel că Dumnezeu 
L-a făcut pe El Domn şi Hristos» (Fapte 2, 36). Ce. vom spune deci dacă 
ne atacă pe noi şi prin aceste cuvinte ? 

A. Ce vom spune altceva decât adevărul : « Iar duşmanii noştri sunt 
fără de minte». (Deut. 32, 28). Mintea oare nu e luminată de înţelep¬ 
ciunea de sus, adică de cea care se revarsă din Părintele luminilor (Ia- 
cov 1, 17), este groasă şi neagră şi neputincioasă să străbată prin ceaţa 
neştiinţei. Şi mie mi se pare că această boală atât de neplăcută îl ţinea 
în somnolenţă pe dumnezeiescul David, făcându-1 să grăiască astfel către 
Dumnezeu : «Luminează ochii mei, ca nu cumva să adorm spre moarte » 
(Ps. 12, 4 ) 245 . Dar cercetând ou minte fierbinte şi trează conţinutul 
acestor texte, să păşim pe urmele ce duc spre adevărul nevăzut 
şi greu de prins de cei răi. Fiul S-a declarat în mod recunoscut că a 
fost zidit. Dar n-a spus că a suportat aceasta fără cauză, ci «spre- lucru¬ 
rile Lui» şi- «început al căilor Lui», adică ale lui Dumnezeu Tatăl. Deci 
zidirea în acest caz nu înseamnă cea din nimic, ci aducerea Celui ce 
este şi subzistă spre împlinrea unor lucruri ce sunt de făcut, ca de 
pildă a ţesătorului sau a fierarului, când sunt cugetaţi ca stând fără să 
facă ceva. Voinţa Celui care-i îndeamnă să se mişte spre lucruri, îi face 
să devină activi spre ceea ce este capabil fiecare. Dar nu poate fi înţe¬ 
leasă nicidecum ca aducându-i şi la existenţă. Dacă Fiul ar fi spus : 
«Domnul M-a zidit», fără să mai adauge nimic, n-ar fi fost cu totul 
improbabil de-a bănui ceea ce născocesc aceia. Dar Bl Se declară nu 
simplu sau fără vreun adaos că a fost făcut, ci spre lucru şi început al 
lucrurilor. Deci de ce nu părăsesc viclenia lor, ca să aleagă ceea ce e 
mai bun, înţelegând că s-a scris despre Dumnezeu : «Şi Domnul Mi s-a 
făcut Mie spre scăpare» (Ps. 93, 22) ? Socoteşti deci că Dumnezeu este 
făcut, deşi se spune că S-a făcut spre scăpare ? 

B. In nici un fel. 

A. Deci, spune-mi, au minte neînfrânată ? Şi pentru ce, folosindu-se 
de minciuni de multe feluri ca de o armătură, lovesc cu mintea lor su¬ 
cită, deşi ar trebui să iubească să se îndrepte spre adevăr şi sipre 
ceea ce nu pare să se fi spus în mod foarte potrivit cu Dumnezeu, pentru 
omenescul şi asemănarea cu noi asumate de Fiul ? De altfel — căci so¬ 
cotesc că se cuvine să spun şi aceasta — spunând că a fost zidit, a 
adăugat că S-a născut : « Înainte de toţi munţii, zice. Mă naşte pe Mine » 

245. Lipsa cunoştinţei lui Dumnezeu ţine pe om intr-un somn care nu-1 lasă 
să cunoască sensul vieţii şi care e ca o moarte spirituală anticipată, ce-1 va duce 
la moartea totală, sau la întunericul total din iad, care-1 vei tine intr-o deplină 
neînţelegere a sensului existenţei sale. Aceasta este şi o plictiseală chinuitoare, 
îngrozitoare. 

(Prov. 8, 25). Deci sau vom desfiinţa naşterea, pentru a spune că a fost 
zidit, sau vom strămuta afirmaţia că a fost zidit în aceea că a fost 
.născut. Căci cele două cuvinte se opun unul altuia prin cele indicate, 
dar înţelesul propoziţiei le dă ca adevărate pe amândouă. De fapt, Acelaşi 
S-a născut din Tatăl ca Dumnezeu, dar S-a creait după trup. Şi despre 
aceasta ne încredinţează un text sfânt : «Iată, Fecioara în pântece va 
avea şi va naşte Fiu şi vor chema numele Lui Emanuel, care se tălcu- 
ieşte : Cu noi este Dumnezeu » (Matei 1, 23 ; Isaia 7, 14). Dar cum ar 
putea fi cu noi Cuvântul, odată ce e Dumnezeu ? Va.fi prin apropierea 
şi legătura în spaţiu şi după legea trupurilor ? Dar cum nu e de admis 
aceasta ? Deci aceasta a avut loc când a primit să fie de un chip cu noi 
prin umilinţa robiei; şi când Cel imaterial S-a pogorât întru cele create, 
atunci S-c Ucut ca noi, deşi era atât de superior şi mai presus de noi, 
cât pci:: cugetată firea dumnezeiască în raport cu creatura şi făp¬ 

tura. De aceea şi dumnezeiescul Da.vid, având în vedere pe Cel ce este 
în superioritatea nemăsurată şi fără asemănare şi în slava Lui negrăită, 
L-a chemat pe Unul Născut arătat după Tatăl în identitatea de chip cu 
noi, psalmodiind şi zicând : « Pentru ce, Doamne, stai departe ? Pentru 
ce ne treci cu vederea în vreme de necaz ?» ■ (Ps. 9, 21). Dar Cel 
ce era despărţit de noi prin legea firii, considerat de toţi ceilalţi 
prin proprietatea şi superioritatea Sa de altă fire şi de neapropiat, S-a 
făcut ca noi când a suportat deşertarea de bună voie pentru noi. Vor 
spune ei că nu este aşa ? Dar atunci nimic nu-i împiedică sa spună fără 
reţinere că cuvântul dumnezeiesc ne-a vorbit despre aceasta în deşert, 
spunând că Fiul S-a făcut ca noi când S-a făcut om. Atunci când n-a 
fost ca noi, dacă El este creat ? 246 

B. Bine zici. 

A. Iar dacă ţi-ar spune şi că S-a făcut Hristos şi Domn, vei înţelege 
că S-a deşertat pe Sine, îmbrăcând măsura potrivită robului pentru a se 
asemăna cu noi. Dar ar fi, socotesc, înţelept şi necesar să se cugete că 
firea dumnezeiască n-a fost biruită de cele ale noastre, nici de lipsa de 
slavă a trupului, şi nevrând să lepede starea de robie şi lipsa de slavă 
introduse în ea, umilinţa robiei a cedat slavei dumnezeirii. Deci deoarece 
a coborât între robi pentru noi, S-a înălţat iarăşi la domnia inerentă 
Lui şi de nelepădat şi întemeiată pe legile firii Lui. De aceea se spune 
că S-a numit Domn şi S-a făcut ca unul din noi pentru umanitate. Iar 

246. A nu recunoaşte pe Hristos oa Fiu] îui Dumnezeu Cel necreat făcut ofn, 
înseamnă a nu recunoaşte un Dumnezeu al iubirii, care* nu exclude coborârea sme¬ 
rită la oameni, ca la creaturile Sale. înseamnă a socoti că totul e supus unor legi 
monotone şi fără sens, ale naşterii şi morţii definitive, concepţie proprie iilo- 
sofiilor panteiste. Fără Hristos, ca Fiul Iui Dumnezeu întrupat, deci fără un Dum¬ 
nezeu veşnic şi nemărginit în viaţă prin Siue, totul e fără sens. 

dacă ne-am gândi, nepreocupaţi de cunoaşterea adevărului, să vedem în 
firea Cuvântului toate ale trupului, adică cele făcute şi spuse pentru 
trup, am cădea într-o nu puţină necredinţă 247 . Căci S-ia făcut supus legii ; 
şi deci vizibil şi tangibil şi mai prejos de îngeri «şi cu cei fără de lege 
S-a socotit » şi «ca o oaie la junghiere S-a adus » şi a suportat această moarte 
atât de vrednică de plâns (Isaia 53, 12, 7). Dar cum trebuie atribuite 
firii Cuvântului, chiar cugetându-L fără trup, aceste stări atât de cobo¬ 
râte şi artât de dezonorante ? Şi ce rezultă de aci ? A pierdut Iubitul 
şi împreună Şezătorul cu Tatăl tot ce-L ridică spre slava Lui dumne¬ 
zeiască, ba chiar ceea ce-L putea face egal cu sfinţii îngeri ? 248 Dar 
atunci de ce se umple de strălucirea tronului dumnezeiesc pe care şade 
împreună cu Tatăl, iar îngerii stau împrejur, nedispreţuind starea de 
soli ai Lui ? Şi de ce este şi se numeşte Domnul Savaot, iar ei se răs¬ 
pândesc slăvind domnia Lui, spunând că e plin cerul şi pământul de 
slava Lui ? (Isaia 6, 1—3). Deci a spune că a fost făcut Cel astfel ad¬ 
mirat chiar de cei ce au strălucire atât de mare, nu este o boală su¬ 
premă a unei minţi împietrite şi goale ? 

B. Da, e cu totul aşa. Aceasta e şi părerea mea. Dar ei nu spun mai 
puţin că Fiul a fost adus la existenţă pentru lucrurile Tatălui nu' numai 
când a îmbrăcat pentru noi chipul nostru, ci şi când a apărut din Tatăl, 

ca toate să fie lucrate prin El, producând o slujire instrumentală în 

creaturi şi prin mişcarea ce porneşte din El. 

A. Ce cumplită şi nestăpânită îndrăzneală ! Ce afirmaţii dispreţui¬ 
toare despre Dumnezeu mai evită când ei vorbesc împotriva lui Dum¬ 
nezeu Tatăl, când îl privează de orice lucrare şi îl văd neavând puterea 
de-a crea nimic, şi de-a urmări vreun scop cuvenit, ci fiind lipsit de 
forţa supremă ? 249 

B. Cum aşa? 

A. Cugeţi înainte -de toate la aceasta. Oare n-ar fi mai acceptabil 
să constatăm în fiecare din mişcările lui Dumnezeu Tatăl ca Creator 

247. Teoria ariană despre caracterul de creat al Celui ce S-ia făcut om în 

Hristos, mai poate avea şi alte două consecinţe lipsite de sens : a) că El a suferit 

cele ale umanităţii biruit de ele, căci unde ne-ar fi ridicat prin biruirea lor ? 
b) că ele aparţineau virtual chiar firii Lui, deci le-a biruit printr-o lege a finii Lui, 
nu de bună voie şi din iubire, şi nu ne-a putut ridica pe noi, prin ele, la o stare 
mai presus de viaţa noastră omenească. Deci n-avem în viaţa noastră o ţintă mai 
presus de firea omenească spre care să înaintăm. 

248. Dacă Hristos nu a fost decât prima creatură, care, făcându-Se om, a murit 
fără să ridice pe om la comuniunea cu Dumnezeu, El S-a dovedit mai prejos chiar 
de îngerii care nu mor. 

249. Una din părerile arienilor, că puterea creatoare a Tatălui se reduce la 
crearea Fiului. Toate cele următoare se creează prin «Fiul». în aceasta se redă 
iarăşi teoria panteistă prin care esenţa fundamentală lucrează din ea prima 
formă definită de existenţă, şi apoi din aceasta emană toate formele definite 
ulterioare. 

prezenţa continuă de undeva a unui colaborator ? Dacă ar împlini ope¬ 
rele Sale în alt mod, ar scăpa El de critica unei osândiri ? Căci cum n-ar 
nedreptăţi pe Fiul Său aducând la existenţă pe un altul în calitate de 
unealtă şi de mijlocitor, dăruindu-i numai lui lucrarea puterii Sale ? 250 
Dar şi de celelalte creaturi spun că sunt inferioare slavei Cuvântului, 
neţinând seama că Dumnezeu le-a făcut parte de cel mai bun şi mai 
înalt mod de aducere la existenţă 251 . Căci afirmă că au fost create de 
«Fiul», care deşi e cinstit de avantaje superioare, e totuşi mai slab ca 
Dumnezeu şi din al doilea plan. Dar fiind, vor zice unii, mai directă 
lucrarea a fost mai importantă şi de aceea a săvârşit-o Fiul. Dar să răs¬ 
pundă aceia : ce L-a obligat pe Tatăl, a Cărui voinţă supremă întrece 
orice admiraţie, să nu aleagă cel mai înalt mod de creare în locul celui 
mai de jos şi de-a se abate de la cel mai cuvenit printr-o neglijenţă 
neraţională de-a alege ceea ce trebuia ? 

B. Trebuia deci, zic ei, ca Tatăl tuturor să Se atingă cu lucrarea 
Lui de făpturi ? 

A. Ce spui, prietene ? Era folositor pentru El să primească ca slu¬ 
jitoare o unealtă ? Dar din aceasta ne va răsări şi ni se va arăta o mare 
mulţime de gânduri absurde. Ce trebuinţă ar avea Dumnezeu Tatăl 
de un colaborator ? Nu văd folosul unei unelte şi al unui mijlocitor 
pentru El. Dacă ar cunoaşte cu adevărat necesitatea contribuţiei unui 
împreună Creator, şi dacă ar fi produs din această trebuinţă un aşa 
numit Fiu, socotit după ei între creaturi, cum a avut în mod deplin 
puterea să fie Creator, producând în Sine cu efort putinţa de a fi 
ceea ce se spune că este prin fire ? Şi nu vor spurm ceea ce este o şi 
mai mare blasfemie ? în acest caz se arată ca o închipuire a dumnezeirii 
ceea ce este creat şi ceea ce a fost primit în rol de slujitor oa un ajutor 
foarte trebuincios al puterii creatoare a Tatălui 252 . Apoi apune-mi, cum ne- 

250. Dacă toată opera creaţiei ar dărui-o Tatăl Fiului Său ca prima creatură, 
s-ar supune unei critici atât Tatăl, rămânând indiferent faţă de lume, cât şi Fiul, 
care ar deveni un producător automat al tuturor celorlalţi, manifestând o iu¬ 
bire faţă de Tatăl în lucrarea Sa. In toate acestea se manifestă lipsa de iubire 
interpersonală a unui panteism supus lucrării oarbe şi lipsite de bucurie a unor legi. 

251. Contrar părerii că lumea e pusă într-o situaţie inferioară prin crearea 
ei din nimic de un Dumnezeu veşnic şi iubitor faţă de o lume care ar ti emanat 
din însăşi esenţa fundamentală, crearea lumii de un Dumnezeu atotputernic şi 
iubitor, o prezintă într-o poziţie de negrăit mai mare cinste sau valoare. Ea e iu¬ 
bită şi preţuită de o iubire conştientă si tiberă, atotputernică, şi poartă în ea sem¬ 
nele acestei iubiri şi atotputernicii şi e chemată la o comuniune veşnică şi feri¬ 
cită cu ea, ca să se bucure de bogăţia ei nesfârşită.. 

252. In această teorie de formă panteistă a arianismului, «Fiul», ca prima 
creatură, sau emanaţie a esenţei fundamentale, este impus ca o necesitate a aşa- 
zisului Tată. La ea trece puterea creatoare a celorlalte forme de existenţă. Ideea 
emanaţiei în panteism vrea să identifice crearea cu naşterea. De fapt nu e nici 
una, nici alta. Căci în emanaţie lipseşte voinţa din naştere (mai ales In persoane) şi 
din creare (lui Dumnezeu, oare are pe lângă puterea naşterii Fiului şi pe cea crea¬ 
toare a lumii). 

mijlocind nimeni, a fost în stare singur de facerea Fiului, dacă este făcut, 
chiar dacă este mai mare şi neasemănat superior ? 253 Căci ei se prefac 
că îmbracă acest «Fiu» ca în nişte vrăji în cinstiri amăgitoare, neruşi- 
nându-se, precum socotesc, de urâţenia blasfemiei. Apoi Cel ce a avut 
suficientă putere să dea existenţă unei altfel de existenţe (creaturi), mai 
presus de toate şi de neatins, singur şi fără ajutor, cum n-a avut pu¬ 
tere să dea consistenţă celor inferioare, neavând un colaborator? 254 Nu 
sunt vrednici de plâns cei cărora nu le este teamă să-şi inaugureze astfel 
de teorii ? 

B. Cum de nu ? Dar mai auzi ceva. Ei spun că e prea mic pentru 
Dumnezeu Tatăl să săvârşească El însuşi toate. 

A. Departe de noi această blasfemie. Ar fi potrivit să spui 
că-ţi ţii sufletul cât mai departe de ceea ce spun aceşti oameni : «Pune, 
Doamne, pază gurii mele şi uşă de îngrădire împrejurul buzelor mele. 
Nti abate inima mea spre cuvinte de viclenie, ca să-mi dezvinovăţesc 
păcatele mele, cu oamenii care lucrează fărădelegea» (Ps. 140, 3—4). 
Căci cel ce zice că e prea mică pentru Dumnezeu Tatăl, lucrarea directă, 
II socoteşte neizbăvit de orgoliu şi de îngâmfare, şi Ii atribuie această 
pereche de patimi urâte şi murdare. Ba se dovedeşte şi altfel nepriceput, 
neştiind unde va ajunge cuvântul său 253 . Dar aş vrea să-ţi pun o în¬ 
trebare. 

B. Care? 

A. Nu spun ei că Fiul este făcut ? 

B. Ba da. Dar ce e cu asta ? 

A. Dacă vede', pe măsura puterii noastre, firea care stăpâneşte 
toate, nu ni se arată în ea tot ce e făcut foarte mic ? 

B. Da, mic cu adevărat. 

A. Deci Dumnezeu a găsit cuvenit să creeze numai pe Fiul singur ? 
Apoi ruşinat de acest fapt, S-a oprit îndată şi a predat lucrările altuia, 
să cheme la existenţă cele ce nu erau înainte ? Totuşi, puterea de-a 
crea este forma cea mai frumoasă şi mai bună a slavei şi a măreţiei 
lui Dumnezeu, odată ce şi prin aceasta se cunoaşte de către noi cine şi 
cât de mare este. «Că din mărimea şi frumuseţea făpturilor poţi să 

- 253. Dacă Dumnezeu Tatăl le creează toate prin Fiul Cel Unul Născut, cum 
n-a avut nevoie El şi la crearea acestui «Fiu» de nici un mijlocitor ca să-l creeze, 
dacă acest «Fiu» e atât de mare şi mai presus de toate creaturile? 

254. Aici se atribuie arienilor afirmaţia că Dumnezeu n-a putut aduce la 
existenţă celelalte creaturi fără ajutorul primei creaturi. Dar atunci cum a putut-o 
aduce singur ia existenţă pe aceea ? întâlnim mereu teoria panteistă, după care 
din esenţa fundamentală nu iese direct decât prima formă de existenţă concretă. 

255. Am ma:i spus că orice componentă cât de mică a universului, sau 1 a cor¬ 
pului omenesc, are importanţa ei în formarea lor. Cele mici în ele înseşi sunt im¬ 
portante în. rolul ce-1 au în cadrul celor mari. 

cunoşti pe Făcătorul lor», după cum s-a scris (înţ. Sol. 13, 5). Dacă 
cele prin care se cunoaşte sunt mici şi neînsemnate, şi firea Lui e soco¬ 
tită lipsită de măreţie, El e conştient de aceasta. Totuşi este o cinste 
pentru orice om, pentru orice înger, să cunoască fiecare lucru din cele 
din care poate fi văzut El însuşi ca ceea ce este, să câştige deplin din 
această cunoştinţă că Eli nu Se va ruşina niciodată să fie cunoscut, de 
cel ce voieşte, ca ceea ce este după fire. Deci pentru ce S-ar ruşina 
Dumnezeu de cele ce le are, sau ar socoti ca o micşorare a Sa cele 
prin care se cunoaşte ca Dumnezeu ? 2a(î Dacă este un lucru mic şi lipsit 
de orice importanţă pentru Dumnezeu de-a crea Serafimii şi de-a aduce 
la existenţă îngerii, dacă îi măsoară cu mărimea firii Şale şi cu supre¬ 
maţia (transcendenţa) de negrăit, oare nu e în acelaşi fel mică voia lor 
de-a I se închina şi de a-L slăvi ? 257 Căci celor cărora ar dispreţui să 
le fie Creator, cum ar voi să primească să le fie cugetat Dumnezeu ? 
Cum ar dori cinstirea şi închinarea noastră, dacă n-ar binevoi să ne 
aducă pe noi la existenţă ? Şi cum n-ar dispreţui El propria Sa slavă, 
dacă ar dispreţui cele pentru care e slăvit ? 

B. Dar cum, zic ei, a creat Dumnezeu toate prin Fiul ? 

A. Prin Cuvântul şi înţelepciunea şi Puterea Lui. Căci Fiul este 
toate acestea Tatălui 258 . Dar să prelungim puţin gândirea noastră în 
aceasta, păşind pe calea împărătească şi îndreptându-ne direct spre 
adevăr. Căci oare nu vei consimţi, şi cu miare bunăvoinţă, că, dacă spu¬ 
nem că Tatăl este Creator, urmează numaidecât şi trebuinţa de-a cugeta 
că nu e nici fără putere, nici neînţelept şi nu creează fără cuvânt ? 

B. Da, aşa urmează. De aici, zice Psalmistul : « Toate întru în¬ 
ţelepciune le-ai făcut» (Ps. 103, 25). Iar explicând mai clar facerea lumii 
întregi, proorocul Ieremia a zis : «Domnul, Cel ce a făcut cerul cu pu¬ 
terea Lui, Cel ce a îndreptat lumea cu înţelepciunea Lui, a întins cerul 
cu înţelegerea Lui» (Ier. 10, 12). 

256. Oricât de mic ar fi un lucru, faptul că este adus la existenţă din nimic 

e o minune, care nu poate decât să pună în evidenţă puterea creatoare a lui 

Dumnezeu. 

257. Faţă de mărirea de nemăsurat a lui Dumnezeu, tot aşa de mici sunt 
şi Serafimii, ca şi ţânţarii şi muştele, precum tot atât de mult se arată în toate atot¬ 
puternicia Lui, odată ce El poate face toate din nimic. Pe de altă parte, slava adusă 
din partea lor II înalţă tot aşa de puţin, sau nu-L înalţă deloc. Slava adusă lui 
Dumnezeu le bucură în mod deosebit pe ele, după măsura conştiinţei lor. Şi ele se 
bucură şi de slava ce I-o aduc pentru crearea tuturor, chiar şi a celor mici şi in¬ 
conştiente. Dumnezeu le face pe toate pentru ele (pentru cele conştiente de existenţa 
lor), nu pentru El; le face ca să se bucure şi ele de existenţă. Dar El nu dispreţu¬ 
ieşte nici una din creaturi. Toate sunt minunate. 

258. Chiar la oameni o persoană este atât de necesară alteia, căci fără ea 

nu poate avea adevărata înţelepciune şi putere şi cu atât mai puţin cuvânt. O 

persoană este şi deosebită de alta şi constituie şi o unitate împreună. Aceasta are 
loc în grad maxim la Dumnezeu. 

12 — Sfântul Chirii al Alexandriei 

A. Deci oe vom zice ? Proorocul Ieremia scriind clar că toate s-au 
creat ou înţelepciunea, cu puterea şi cu înţelegerea lui Dumnezeu, nu 
spune şi înţeleptul Ioan că toate s-au făcut prin Fiul ? Căci a spus : 
« Toate printr-lnsul s-au făcut şi fără El nimic nu s-a făcut» (Ioan 1, 3). 

B. Da. Deci ce vrea să spună aceasta ? 

A. Că Fiul lui Dumnezeu ni S-a arătat nouă ca fiind înţelepciunea 
şi puterea lui Dumnezeu Tatăl (I Cor. 1, 24). 

B. Cum, sau din ce motiv n-am înţelege unitatea acestor două 
feluri de numiri ? 

A. Explică-mi: Oare vom cugeta că Fiul a fost adus la existenţă 
prin înţelepciunea, înţelegerea şi puterea Tatălui, sau în mod neînţelept, 
neînţelegător şi fără putere ? Căci ei spun că a fost făcut. 

B. Această afirmaţie este cu totul prostească. Căci n-a fost cândva 
când Tatăl a fost fără înţelepciune şi putere. 

A. Bine zici. Te laud pentru că ai ales să cugeţi drept şi corect. Dar 
ce zic la acestea cei ce II numără pe Fiul între cele făcute ? Dacă nu 
era pururea, ci a fost adus la existenţă prin legea creării în timp, fiind 
totuşi înţelepciunea şi puterea înţelegătoare a Tatălui, vor mărturisi că 
Tatăl a fost înainte de El slab şi fără putere şi neînţelept şi neînţelegă¬ 
tor, şi vor admite că Fiul a fost făcut cu neînţelepciune şi fără putere, 
deşi învăluit într-o bogăţie minunată şi nefiind între, cele în care este 
creaţia, ci în înălţimile (transcendenţele) incomparabile. Dar dacă, te- 
mându-se de râsul ce şi-l vor atrage prin ruşinea blasfemiei, " vor 
socoti că Fiul a trebuit să fie adus la existenţă prin înţelepciunea şi 
puterea Tatălui, va fi necesar să mărturisească despre El că e mai 
vechi decât El însuşi şi prin aceasta Creator al Său propriu. Fiul Şi-a 
dat deci existenţa Lui însuşi, dacă, fiind El însuşi toată înţelepciunea 
şi puterea Tatălui, S-a făcut prin puterea, -şi înţelepciunea Lui. înţelegi 
cum cugetarea lor curge în toate formele spre absurd ? 

B. E foarte drept. 

A. Dar se poate dovedi fără mare osteneală şi în alt mod absurdi¬ 
tatea totală. a dogmei lor. Să cercetăm prin noţiuni ce ne sunt cu pu¬ 
tinţă, firea lui Dumnezeu : ce este ea, care este mărimea ei şi cât se cu¬ 
vine să se afle despre ea. Oare trebuie să credem că atunci când e vorba 
de creare, punctul de plecare pentru aducerea la existenţă a celor ce 
vor fi făcute este voinţa de-a fi ele ? Consimţirea acesteia la trebuinţa 
de-a fi a celor ce nu erau înainte ajunge singură pentru a aduce la exis¬ 
tenţă toată creaţia ? Sau dispune ea de o unealtă slujitoare şi se serveşte 
de ajutorul necesar al unui mijlocitor, aşa cum lucrând cineva în piatră, 

are nevoie de cele prin care poate fi lucrător în piatră şi de un construc-, 
tor ce ştie să construiască ? - 


B. Spune-mi, cine ar nega că ceea ce e potriyit lui Dumnezeu să 
facă, depinde de voinţa Lui de a crea ? 

A. Foarte bine ai zis. Fiindcă şi dumnezeiescul Moise aşa ne-a 
arătat şi nu altfel pe Dumnezeu creând. Căci spune : «Şi a zis Dumne¬ 
zeu: Să fie tăria, şi s-a făcut aşa» (Fac. 1, 6). Şi împlinirea operelor s-a 
înfăptuit odată cu rostirea cuvintelor, fără nici o întârziere care ar fi 
arătat, cum spun aceia, pe mijlocitorul lucrând ca slujitor, mişcându-se 
oa o unealtă. Căci Guvâbtul era ca un ipostas al faptei, şi nu o simplă 
aprobare a ceea ce nu era. Aducerea la existenţă a celor făcute nu este 
numai în voirea lor. Dacă acesta este modul cel mai bun şi mai potrivit 
lui Dumnezeu Tatăl de-a crea, nu ştiu pentru ce s-ar mai recurge la vor¬ 
bire ca la un ajutor al Lui şi la un mijlocitor şi slujitor, spunând 
că s-a creat în scopul acesta Fiul, ca cel mai de folos, ca să se folosească 
de slujirea Lui pentru celelalte creaturi ? Ei nu-şi dau seama, precum 
pare, că deşi declarând sigur că Fiul este făcut şi printre creaturi, II de¬ 
clară mai înalt şi mai preţuit decât pe Tatăl 259 . 

B. în ce mod ? 

A. Dacă Tatălui îi este necesar un mijlocitor, iar Fiul săvârşeşte 
cele ce voieşte numai prin voinţa şi consimţirile Lui, spunând leprosului 
cu putere : aVoiesc, curăţeşte-te» (Luca 5, 13) şi readucând la viaţă pe 
cei luaţi în stăpânire de moarte şi dând lumina atât de dorită şi de ne¬ 
obişnuită orbilor, oare nu va vedea cineva în El pe mijlocitorul acestora, 
şi nu pe împlinitorul sau pe Creatorul plin de slava cea mai străluci¬ 
toare ? Şi nu vă depăşi prin aceasta calitatea de unealtă a unui meşte¬ 
şugar, o, Ermia ? 

B. Aşa se pare. 

259. Dacă «Fiul», după arieni, deşi creatură, este Cel care creează toate cele¬ 
lalte, în vreme ce Tatăl nu poate face aceasta, El este intr-un fel superior Ta¬ 
tălui, având o putere pe care nu o are Tatăl. E vorba tot de un panteism aici, 
contradictoriu în el însuşi, odată ce esenţa fundamentală nu poate emana din ea 
în mod direct toate, dar le poate emana o primă emanaţie. E tot o negaţie a 
realităţii unei Persoane, sau a unei comuniuni de Persoane supreme. E o existenţă 
supremă, supusă şi ea unei legi a emanaţiilor. Dar când i-a putut impune această 
lege? Filosofiile, în general panteiste, — ca şi religiile păgâne — nu sunt con¬ 
ştiente de marea taină a existenţei. Căci nu-şl pun întrebarea despre ea. Consideră 
ceva firesc o realitate — e drept complexă —, dar supusă unor legi monotone, a 
căror explicare nu o caută. Marea taină este un Dumnezeu personal — sau o 
comuniune personală desăvârşită — conştientă şi liberă, deci şi atotputernică, în 
mod conştient. Un Dumnezeu care n-ar putea crea o existentă din nimic, n-ar fi 
atotputernic. Deci. n-ar fi Dumnezeu. Taina cea mare este existenţa unui Dumnezeu 
atotputernic, şi tocmai prin aceasta este şi liber şi conştient şi depăşeşte prin 
toate gradele de existenţă prin iubire. Numai existenţa veşnică, care poate qrea 
şi o lume din nimic, ne face vădită taina maximă a realităţii. 

A. Pentru ce dispreţuind atunci trebuinţa de-a cugeta drept, con¬ 
sideră superflue gândirea şi voinţa şi aleg pornirea nesocotită spre 
cele rele şi se îndreaptă numai spre ceea ce le place ? Şi astfel, ne¬ 
ţinând seama de făptui că lucrarea omului nu poate săvârşi niciodată 
singură cele al căror făptuitor este el însuşi, ci ceea ce este făcut şi 
de altcineva, nu va vedea niciodată că omul nu are prin fire, cu ade¬ 
vărat şi neschimbat, proprietăţile fiinţei' celei ce a construit aceea 260 . 

B. Cum ar putea avea loc aceasta, când nici universul nu poate fi 
cu adevărat construit de om ? Ci un arhitect, de pildă, sau un meta¬ 
lurgist nu poate produce niciodată singur operele meşteşugului lui 
de arhitect sau de metalurgist. 

A. Drept ai zis. Şi admir subţirimea cugetului tău şi o laud. Căci 
in ce fel Fiul, dacă este făcut, va lucra în mod egal şi neschimbat ca 
Dumnezeu Tatăl ? Şi cum va avea în propria fire ceea ce e propriu 
şi excepţional fiinţei Celei mai presus de toate : chemarea la existenţă 
a celor ce n-au fost înainte, mutându-le astfel în chip atotputernic şi 
fără nici o greutate la existenţă şi înfăptuind astfel numai prin voinţă 
creaţia ? Sau oare nu va fi Creator al lor şi însuşi Tatăl, având sufi¬ 
cientă spre aceasta firea Sa şi neavând trebuinţă de ajutorul vreunei 
lucrări din partea cuiva din cele create ? 

B. Aşa este. 

A. Precum deci operele meşteşugite de lucrarea şi ştiinţa omenească 
nu sunt capabile să facă şi să lucreze cele ale omului, în acelaşi mod şi în 
acelaşi sens, socotesc, că nu vor lucra operele mâinii dumnezeieşti cele 
ale lui Dumnezeu. Iar deoarece le-a creat şi le-a lucrat Fiul, este pentru 
că nu este şi El împreună cu celelalte, operă a mâinii dumnezeieşti, nici 
n-a fost adus la existenţă din nimic ca Creator, ci a primit existenţa mai 
degrabă în mod fiinţial şi nu o are mai mică decât însuşi Tatăl 261 . 

260. Aşa-zisul «Piu» al iui Dumnezeu este, după arieni, o creatură a Lui, 
şi .nu poate avea calităţile lui Dumnezeu care L-a produs prin creaţie; dar nici 
operele Lui nu pot avea însuşirile Lui. 

261. Dacă săvârşirea unor lucruri impersonale nu poate fi decât opera unor 
persoane umane, cu atât mai mult înfăptuirea marii opere impersonale a uni¬ 
versului din nimic nu poate fi decât produsul unui act al unui Dumnezeu personal. 
Persoanele se nasc din persoane, nu sunt opera unor fapte exterioare. E drept 
că şi alte forme de existentă nasc existenţe din firea lor (animale, ierburi). Dar 
aceasta are loc fără voinţa şi conştiinţa celor ce nasc. La oameni şi în Dumnezeu, 
naşterea are loc nu fără voinţă şi conştiinţă. 

Avem aici un important argument că lumea, cu caracterul ei de obiect, 
inconştient şi involuntar, sau neavând totul voluntar şi conştient (oamenii), nu 
poate fi decât opera unei puteri supreme, personale, deplin conştiente şi voluntare. 

Numai persoana poate meşteşugi lucruri. Dar tot. numai ea poate şi naşte 
alte persoane. Astfel numai Dumnezeu ca existenţă personală supremă a şi putut 
crea lumea, dar a şi putut naşte un Fiu. 

B. Dar, se va zice, El lucrează cele ale creaţiei mişcat de Tatăl. Căci 
a spus El însuşi« Cuvintele, pe care Eu vi le grăiesc vouă, nu le grăiesc 
de la Mine. Ci Tatăl care rămâne întru Mine face lucrările El însuşi» 
(Ioan 14, 10). Şi iarăşi : « Lucrările pe care Eu le fac nu sunt ale Mele, 
ci ale Celui ce M-a trimis pe Mine» (Ioan 14, 24). 

A. Acestea ştiu că ni le-ar obiecta adversarii. Căci nu vor înceta 
nicidecum să strâmbe adevărul. Şi textele care ar trebui să fie înţelese 
în chip înţelept, dacă le aplică iconomiei cu trupul, ei le vor falsifica 
în modul cel mai viclean. Daică deci, fâcându-se negatori în 
mod copilăresc ai tainelor lui Hristos, despart de Cuvântul ioonomia cu 
trupul, să răstălmăcească prosteşte după pdăiqerea lor textele pe care le 
voiese. iar dacă consimt cu cei hotărâţi să cugete drept, că Dumnezeu 
Cuvântul, fiind Dumnezeu, S-a făcut trup şi S-a numit om, pentru ce 
vatămă înţelepciunea iconomiei şi prefac prin aceasta în ceea ce voiese 
cuvintele cele mai potrivite şi caută să convingă şi pe alţii să opună 
ceea ce le convine şi cugetă ei propriu firii şi slavei Unuia Născutului ? 
Nenorociţii de iudei ar fi trebuit să se lase uimiţi de admiraţie de ex¬ 
plicările mai presus de Lege ale lui Hristos şi de depăşirea de către El 
a îngustimii ei mozaice şi să-L aplaude prin laude şi slăviri ca Dumne¬ 
zeu. Dar în aţâţări de mânie n-au făcut-o aceasta, ci, aprinşi de simţirile 
de pizmă, au alunecat fără iubire de Dumnezeu în trebuinţa defăimării. 
D ( e aceea, când spuneau că : « Acesta nu scoate demonii decât prin Beel- 
zebul, căpetenia demonilor » (Matei 12,24) ; când că : «De unde are Acesta 
înţelepciunea aceasta şi puterile ?» (Matei 13, 54). Ar fi prea aspru şi 
foarte depărtat de iconomia înţeleaptă sa nu se spună deschis celor cu 
o astfel de dispoziţie că este Dumnezeu din Dumnezeu, dar că Ş-a arătat 
şi S-a făcut om oa noi pentru noi. «Sunt ale Mele, le spune, înţelepciunea 
şi puterea şi Eu sunt împlinitorul minunilor şi nu am adăugată din 
afară această putere, nici nu Mă laud ca şî cu demnităţi străine, cu cele 
ce-Mi sunt proprii». Nu L-ar fi suportat dacă le-ar fi spus acestea, cei ce 
scrâşneau din dinţi crezând chiar cuvintele Sale atât de moderate, cei 
ce se repezeau ca nişte câini şi lătrau cu îndrăzneală chiar când cu¬ 
vintele Sale se ridicau peste măsurile omeneşti 262 . Tăind deci mult din 
răutatea lor, îi duce pe încetul spre o înţelegere mai înaltă, le arată cu 
delicateţe că nu trebuie să cugete că Stăpânul şi Dumnezeul tuturor 
lucrează cu puterea lui Beelzebul, ci atribuie strălucirea faptelor săvâr¬ 
şite puterii'negrăite a Tatălui şi le arată ţinând în modul cel mai cu- 


262. Ne mirăm că Hristos nu ne-a descoperit mai multe din infinita bogăţie 
a vieţii Sale dumnezeieşti. Dar’ măsura modestă în oare El ne-a vorbit despre 
dumnezeirea Sa, ne este atât de greu de inţelps. Pe de altă parte, EI făcându-Se 
om, a voit să-L simţim aproape de noi. 

venit de firea dumnezeiască. Iar fiind şi El însuşi în Tatăl şi având în 
Tatăl pe ^ Născătorul, pentru identitatea Lor neschimbată şi fiinţială, a 
declarat că Tatăl rămâne în El şi îndeplineşte cu El faptele Sale. Căci 
n-ar cugeta cineva adevărul, dacă are minte, spunând că o faptă potri 
vită lui Dumnezeu şi aparţinând în mod propriu Lui, este a trupului, 
sau a omenescului, înţeles unic şi de sine. Spusa aceasta nu se desparte, 
după socotinţa mea, de înţelegerea adevărată. 

B. De fapt, nu. Căci e dreaptă. 

A. Dar aş mai spune că.ei se află în contradicţie şi cu cuvintele 
lor, socotind că Fiul lucrând, e supus lucrării. Şi pe lângă aceasta, îşi 
mai arată şi lipsa de evlavie faţă de Tatăl. 

B. Explică-mi cum. Căci nu Înţeleg. 

A. Oare ce e dat cuiva de altcineva, o, iubitule, nu i se poate şi lua, 
chiar dacă poate nu i se ia de fapt, pentru că acela socoteşte că nu tre¬ 
buie să i se ia încă, deşi e în stare să o facă ? Iar ceea ce nu! e fixat în 
cineva prin legile firii, ci îi este adăugat şi venit din afară, nu va fi 
pentru unii uşor de lepădat prin faptul că poate suferi lepădarea de 
aceea, chiar dacă nu o suferă de fapt ? 203 

B. Aşa e, desigur. 

A.. Observă deci câtă necredinţă este în acestea împotriva Unuia 
Născutului. Dacă lucrează suportând lucrarea şi îi este dată de către 
Tatăl puterea de-a crea, ce-L mai împiedică să spună cu noi: «Prin 
harul lui Dumnezeu sunt ceea ce sunt şi harul Lui, care a.venit la mine, 
n-a fost în zadar» (I Cor. .15, 10) ? Şi : «Har vouă şi pace de la Dumne¬ 
zeu Tatăl nostru şi de la Domnul lisus Hristos » (I Cor. 1, 3). Cum ar 
mai fi putut-o spune aceasta preaînţeleptul Pavel, dacă nu s-ar fi ho¬ 
tărât să mintă ? Cum ar mai fi împreună Dătător cu Tatăl al harului, cel 
ce primeşte harul ? 264 Nu s-ar despărţi, după părerea mea, de părerea 
cuvenită . şi adevărată, dacă ar socoti puterea creatoare a Celui Unul 
Născut şi Fiul nedesăvârşită şi va putea deveni vreodată nelucrătoare, 
dacă, fiindu-I dată de Tatăl, Acesta ar voi să despoaie firea Lui de lu¬ 
crarea dăruită, de care, mişcat fiind, s-a arătat, cum zic aceia, făcător ? 
Căci cel mişcat de vreun lucru, se poate opri, dacă nu va mai fi mişcat, 
dat fiind că nu are mişcarea ca rod al fiinţei proprii 265 . 

263. Dacă «Fiul» care, după arieni, e creatură şi nu născut din fiinţa Tatălui, 
avea puterea de-a crea celelalte, neţinând de fiinţa Lui, li poate fi uşor dăruită 
lucrarea, dar şi El o poate lepăda uşor. Un astfel de «Fiu», devenit Hristos, nu ne 
poate împărtăşi învierea şi viata veşnică de nepierdut. 

264. Desigur, şi prin episcop şi preot se comunică harul, dar Cel ce-1 dă 
prin ei este Hristos, Care este, ca Dumnezeu, izvorul harului. 

205. Dacă aşa-zisul «Fiu» creat, după teoria ariană, are lucrarea creatoare nu 
ca rod al fiinţei dumnezeieşti, ci ca dăruită de Dumnezeu, ea I se poate lua de 
dătre Dumnezeu când voieşte. 

B. E adevărat. 

A. Pe lângă aceasta, mai ţine seama de următorul sofism dur, 
amar şi deşert al lor. 

B. Care e acesta ? 

A. Nu i-ai. auzit vorbindu-ne adineauri despre Tatăl şi ridicând 
cuvântul lor despre El mai presus de ceea ce, după ei, este umilit şi 
coborât ? Căci Fiul a fost adus, ziceau ei, în mod folositor şi' necesar, 
la existenţă, deoarece lucrarea directă a Tatălui cu privire la toate este 
dezonorantă pentru El şi de aceea, este o existenţă mai apropiată de 
creaţie şi inferioară Tatălui, adică Fiul, care a înfăptuit celelalte 266 . 

B. I-am auzit. 

A. Unde ajunge deci născocirea lor savantă, dacă toate ale creaţiei 
le-a lucrat Tatăl prin Fiul ? Căci a lucra printr-un mijlocitor, care nu 
are mişcare proprie şi stăpânită de el, ci suportând-o aceasta ca o unealta, 
aş spune fără şovăială că înseamnă a lucra direct Tatăl însuşi. De aceea 
este o naivitate de-a spune că este dezonorant pentru Dumnezeu Tatăl 
oa să fie apropiat prin lucrare de alţii ca rniici, dar nu şi pentru Fiul. 
Căci ce nu este mic pentru firea lui Dumnezeu din cele ce se află între 
cele create ? Să-şi dea seama că măsurând firea cea fără măsură, de¬ 
clarând pe unele mici în raport cu ea, iar altceva mare şi mai presus de 
fire şi nu departe de ea, nu ştiu cum n-ar fi" decât flecăreală 267 . 

B. Foarte bine ai grăit. 

A. Să lăsăm deci, Ermia, aceste sofisme zadarnice şi aceste aiureli. 
Să trecem la mărturisirea scumpului adevăr că Unul Născut este Dum¬ 
nezeu şi a ieşit prin fire din Dumnezeu Tatăl. Şi dacă firea fără de în¬ 
ceput, cea mai veche şi nefăcută este existenţa adevărată, să se arunce 
toată defăimarea şi minciuna. Căci cum am accepta că Cuvântul lui 
Dumnezeu cel ou adevărat existent a apărut mai târziu şi a fost făcut şi 
nu va spune, socotesc, orice bine cugetător că făcând adeasta, n-am căzut 
din cea mai deplină bunăvoinţă ? Sau răspunde-mi la întrebarea ce ţi-o 
pun : nu vei mărturisi că e adevărat ceea ce spun ? Dacă vorbeşte de 
Fiul lui Dumnezeu, socotesc că nu vorbeşte (înţelege) cineva pe altul 
decât pe El însuşi, chiar dacă au fost ridicaţi mulţi la filiaţia adoptivă. 
Mintea ascultătorilor e purtată repede şi neîndoielnic pe drumul spre 


266. Un Dumnezeu care n-ar putea face lucruri câj de mici din nimic, n-ar 
fi un Dumnezeu atotputernic. De aceea arienii, ca orice panteişti, nu îndrăzneau 
să facă o deosebire clară între naştere şi creaţie, recurgând la ideea vagă dc 
emanaţie, "care le supune toate unor legi inexplicabile. 

267. Toate sunt mici faţă de firea nemăsurată. Căci toate sunt din nimic. 
E greşit a declara că vreuna din creaturi e mare şi mai presus de fire, dacă e 
creatură. 

Acel ueiic şi cu adevărat Fiu prin fire. Sau nu-ţi pare lucrul acesta 
adevărat ? 

B. Ba da. 

A. Nu există pentru noi decât un singur Dumnezeu prin fire şi ade¬ 
vărat. Şi precum unul dintre noi s-ar gândi să vorbească despre Dumne¬ 
zeu fără să adauge nimic, nu ne-ar veni în minte că se indică un altul, 
oricât de mare ar fi mulţimea căreia i se dă acest nume în cer şi pe 
pământ, precum s-a scris (I Cor. 8, 5), aşa mintea iubitorilor de Dumne¬ 
zeu se va gândi în mod exclusiv la Fiul cel Unul şi adevărat, dacă 
cineva ar numi în mlod unic pe Fiul lui Dumnezeu. Dar ne-ar mai putea 
ajuta la cele spuse şi aceasta. 

B. Ce voieşti să mai spui ? 

A. Nu eşti de acord, bunule, că ceea ce este cu adevărat este unul, 
şi nu multe ? Iar acest unul este Dumnezeu, sau firea lui Dumnezeu ? 268 

B. Da, o spun şi eu. 

A. Dar cele făcute şi chemate de El la existenţă nu sunt existente ? 

B. Ba da, cum să nu, odată ce există ? Dar prin imitarea Celui ce 
există cu adevărat 2C9 . 

A. Sunt de acord cu tine, căci judeci foarte bine. Cel ce e prin 
imitare fură totdeauna ceva din slava Celui ce este prin fire. Precum 
deci dacă se cunosc multe cele ce sunt prin imitarea Celui ce este cu 
adevărat, iar Cel oe este ou adevărat este Unul, la fel, socotesc, deşi se 
numesc mulţi dumnezei şi fii, Unul este Fiul şi Dumnezeu prin fire şi 
ou adevărat, având ca o rădăcină a maşterii negrăite firea Tatălui. De 
aceea se mărturiseşte în mod cuviincios coetern, de către noi şi de către 
sfinţii îngeri, şi nu S-a adus la existenţă prin creaţie împreună cu crea¬ 
turile, precum au socotit să cugete cei dezordonaţi la minte, care n-au 
cunoscut cu adevărat adevărul, adică pe Hristos, prin Care şi cu Care fie 
slava lui Dumnezeu Tatăl împreună cu Sfântul Duh în vecii vecilor. 
Amin. 


268. Cele multe sunt mărginite. Ele pot reprezenta părţi din adevăr, dar nici 
una adevărul întreg. Şi nici la o unitate desăvârşită nu ajung. Pe lângă aceea, 
sunt dependente nu numai unele de altele, ci şi toate de Unul Absolut. 

269. Adevărul este una cu existenta. Existenţa totală este Adevărul prin 
excelenţă. Cele mărginite sunt fărâme de adevăr, sau, dacă este in ele ceva con¬ 
trar existenţei, este în ele prezentă şi minciuna. 






CUVÂNTUL V 


Cele proprii dumnezeirii şi slava ei prin fire sunt comune 

Fiului şi Tatălui. 

Fiul primeşte toate cele dumnezeieşti ale Tatălui 

A. Din toate raţionamentele rezultă, precum apare, în mod con¬ 
vingător şi necesar că Fiul n-a apărut mai târziu şi nu are scăderea de-a 
nu fi fost, ci trebuie mărturisit mai degrabă că a odrăslit din însăşi 
fiinţa Tatălui, Dumnezeu adevărat din Dumnezeu adevărat, fiind părtaş 
la o slavă înaltă şi mai presus de fire şi prin supremaţia Sa fiind din¬ 
colo de orice măsură şi neasemănată, depăşind firea a tot ce este creat, 
întrecând-o atât de mult, cât ar putea socoti cineva că o face şi Tatăl 
însuşi. 

B. Sunt de acord. Drept cugeţi. Totuşi, de voieşti, te voi întreba 
ceva iarăşi. 

A. Bine, prietene, voi ţine seama cu toată plăcerea şi fără şovăială 
de datoria de-a răspunde cuvintelor celor ce se opun adevărului. «Căci 
cel blând trebuie să fie şi războinic», cum ne-a arătat un cuvânt sfinţit 
ţloil 3, 10). Iar tu arată ce gândeşti, având în minte ceea ce s-a scris : 
« Mulge laptele şi va fi unt» (Prov. 30, 33). 

B. Ştii deci că auzindu-te pe tine numind pe Fiul Dumnezeu ade¬ 
vărat şi deofiinţă cu Tatăl, adversarii îndată vor spune : Celui ce este 
după Tatăl în acestea, o bunule, cum nu I s-ar cuveni mai degrabă să 
fie lăudat pentru bunătăţile proprii şi să nu trebuiască să strălucească 
prin cele din afară ? Un Dumnezeu adevărat, socotesc că este desăvârşit 
şi complet prin El însuşi, nefiind lipsit, socotesc, de nimic din cele ce 
sunt proprii unei astfel de firi. 

A. Ce spui ? Ce cuvânt îndrăzneţ şi pornit fără frâu spre răutate ! 
Spune deci deschis în ce mod acest nepriceput şi aiurit a născocit o 
mulţime de astfel de blasfemii nesocotite ? 

B. Dacă Fiul este Dumnezeu adevărat şi deofiinţă cu Tatăl, zic ei, 
trebuie să aibă de la Sine cele prin oare e Dumnezeu şi trebuie să fie 
lăudat mai degrabă prin prerogativele Lui decât prin cele de la Tatăl. 
Dar, ceea ce e văzut având El, este de la Tatăl şi îi este dat lui de Dumne¬ 
zeu. Căci a spus că viază pentru Tatăl şi e slăvit şi sfinţit de El şi a re- 

venit la viaţă a treia zi prin puterea Tatălui ; şi cu numele dumnezeirii 
S-a îmbogăţit prin împărtăşire şi se închină împreună cu noi şi se su¬ 
pune Tatălui şi primeşte de la El împărăţia şi stăpânirea. Acestea ni 
le-au predat nouă sfintele şi dumnezeieştile cuvinte 270 . 

A. O, Ermia ! Cât de mare şi de cumplit e numărul blasfemiilor 
care înconjoară ca un cerc în mod neevlavios adevărul, lătrând la el ! 
E timpul, pe cât se vede, să ne înarmăm şi noi cu armătura lui Dumne¬ 
zeu şi cu sabia Duhului, care este cuvântul lui Dumnezeu, folosindu-le- 
bărbăteşte, netemându-ne de nimic, chiar dacă ne atacă cu cele mai 
urâte şi mai sălbatice cuvinte. Dar dacă cugetările noastre s-ar desfăşura 
amestecat, explicarea noastră ar aluneca uşor de la aceasta la aceea şi 
de la aceea la aceasta, făcând cunoaşterea fiecăreia din ele neclară şi 
greu de văzut. Dimpotrivă, se va arăta foarte bine adevărul de nerespins 
dacă se va face cercetarea distinctă şi separată a fiecărei blasfemii. Să 
vorbim deci cu cât mai multă claritate şi în mod separat şi în ordinea 
cuvenită. despre fiecare. Dar în prealabil aş vrea să aflu de la tine 
aceasta : socotesc ei cuvintele grăitorilor de Dumnezeu (scriitorilor Sfin¬ 
tei Scripturi) adevărate şi drepte sau, respingându-le ca neesenţiale, nu 
le dau nici o importanţă.? 

B. Socotesc că le declară nemincinoase. 

Şmerirea şi limbajul îndoit despre Fiul 

A. -Deci scrie preasfântul şi preaînţeleptul Pavel despre Unul 
Născut : «Aceasta s-o cugete fiecare dintre voi, ca şi în Hristos Iisus, 
Care fiind în chipul lui Dumnezeu, nu răpire a socotit a fi întocmai ca 
Dumnezeu, ci S-a deşertat pe Sine, chip de rob luând, întru asemănarea 
oamenilor făcându-Se. Şi întru înfăţişare aflându-Se ca om. S-a smerit 
pe Sine, făcându-Se ascultător până la moarte, şi încă moarte de cruce. De 
aceea şi Dumnezeu L-a preaînălţat pe El şi l-a dăruit Lui nume mai 
presus de orice nume, ca întru numele lui Iisus tot genunchiul să se 
plece, al celor cereşti şi al celor pământeşti şi al celor de dedesubt; 
şi să mărturisească toată limba că Domn este Iisus Hristos, spre slava 
lui Dumnezeu Tatăl » (Filip. 2,5 —11). 

B. Şi ce înseamnă aceasta ? 

A. Nu împarte, iubitule, istorisirea, între două timpuri şi nu ne 
prezintă o îndoită cunoaştere a tainei? Un timp precizat este cel de la 
început şi întâiul, în care Cuvântul era în chipul şi egalitatea lui Dum- 

270. Adversarii voiau. să vadă în «Fiul» o formă nouă a însuşirilor Tatălui, 
aşa cum se vede la oameni. Şi o practicare independentă a lor de către Fiul. Ei 
nu înţelegeau taina unei anumite prezente a unei persoane iubite in lucrarea altei 
persoane, chiar la oameni. 

nezeu Tatăl. Al doilea şi posterior este cel în care, părăsind intr-un 
anumit fel existenţa în chipul şi egalitatea Tatălui, S-a deşertat pe Sine 
luând chip de rob şi suportând însăşi moartea pe cruce. Atunci hotărând 
să primească ceea ce era adaos prin fire şi fiinţial. Şi-a rânduit aceasta 
ca o lege prin har, adică numele mai presus de tot numele şi trebuinţa 
de a I se aduce ca atare închinare de către noi înşine şi de către 
sfinţii îngeri. 

B. Aşa este. 

A. Deci tot textul Scripturii de Dumnezeu insuflate se referă la 
amândouă când prezintă pe Fiul încă nepogorât prin deşertare, ci aflat 
în înălţimea dumnezeirii, unde Se afla Tatăl ; şi când, dimpotrivă, îl 
prezintă pogorât, din grija pentru noi, îl prezintă printr-o pornire voită, 
în starea golită între noi şi în lipsa de slavă a trupului, după renunţarea 
la cele de sus. Care deci (voi întreba) vor fi socotiţi înţelepţi şi pricepuţi 
la minte ? Cei ce îşi vor însuşi în acestea grăirea îndoită şi ţinând seama 
de două firi şi repartizând timpurilor cuvenite explicarea tainei, sau cei 
ce socotesc că ar putea vedea o amestecare şi o confuzie a lucrurilor şi 
a timpurilor, încât să aplice fără distincţie cele ale trupului şi pentru 
trup Cuvântului provenit din Tatăl, iar cele proprii şi excepţionale ale 
Unuia Născut să le atribuie trupului şi timpului propriu lui ? 271 

B. Cum s-ar vorbi în acest mod ambiguu, despre ceea ce este mai 
înalt ? Trebuie mărturisit un Hristos şi un Fiu unic după Scripturi : 
Prin înţelegere şi prin gândirea raţională până când Unul Născut se 
ţinea despărţit de trup; prin unirea cu El, El strălucea cum se cuvenea 
de măririle dumnezeirii ca proprii firii Lui. Iar când S-a unit cu trupul 
şi S-a făcut om, a primit şi cele provenite din deşertare. 

A. Grăirea se referă prin urmare la amândouă, dacă se ţine seama 
de ceea ce e potrivit fiecărui timp. 

B. Foarte adevărat. 

A. A lăsa deci să se amestece amândouă, este un lucru cu totul 
prostesc. Aceasta ne va întuneca şi ne va tulbura în aşa fel, că nu vom 
mai avea cunoştinţa dreaptă. 

B. Adevărat. 

A. Deci Acelaşi când este încă Cuvântul şi Unul Născut din Tatăl, 
când este şi om şi, ca atare, Intîiul Născut şi între mulţi fraţi. Dar dacă-i 
aşa, nu e foarte cuvenit şi potrivit să se folosească de două feluri de 

271. De aici proveneau concluziile panteiste ale arienilor: atribuiau cele tru¬ 
peşti ale lui Hristos, dumnezeirii Lui, si cele mai presus de timp, trupului Lui. Nu 
făceau o distincţie clară între ceie materiale şi cele spirituale şi între cele dum¬ 
nezeieşti şi cele ale lumii acesteia Credinţa creştină nici nu le confundă, nici nu 
le desparte. 

cuvinte : unul care arată culmea cea mai înaltă şi altul care se referă 
şi coboară la cele de jos şi la noi ? Aceasta, pentru că voinţa şi scopul 
Lui era să convingă pe cei de pe pământ că este cu adevărat Dumne ¬ 
zeu din Dumnezeu, dar S-a pogorât pentru noi în cele ‘ale noastre şi nu 
dispreţuieşte măsura (graniţa) deşertării (chenozei). Sau oare nu con¬ 
damnă El însuşi prin aceasta ca neînţeleaptă socotinţa că n-a fost 
o voinţă bună faptul de-a nu fi respins hotărârea de-a Se face ca noi ? 
Se putea ruşina de cuvinte prin care niciodată nu se ruşinează măsura 
omenească ? Căci aş întreba, în mod cuvenit, pentru ce ar fi trebuit 
să coboare la o fire, a cărei lipsă de slavă, micime, ar fi fost o povară 
greu de purtat pentru Cel ce era Dumnezeu din Dumnezeu ? Şi dacă 
respingerea unor cuvinte ca ale noastre ar fi fost potrivită şi necesară 
pentru El, pentru a putea păstra nevătămată şi nepătată frumuseţea 
dumnezeirii, cum n-ar fi fost la fel şi înainte de-a Se uni cu trupul 
— ba chiar mai mult — socotită foarte lipsită de importanţă primirea 
smereniei ? Dar socotesc că nimeni nu va împinge nebunia până lâ o 
nu admira pe Unul Născut, pentru că, de dragul nostru, n-a ţinut să ră¬ 
mână în demnităţi excelente şi supreme, adică în chipul şi egalitatea 
Tatălui 272 , ci a ales golirea (chenoza) în trup, cu toate urmările ei nor¬ 
male şi cuvenite, socotind această umilire ca nimic, numai oa să restabi¬ 
lească integritatea noastră, re-creând firea de la început în El spre 
înnoirea vieţii în Duhul 273 . Pavel lămureşte pricina întrupării, spunând 
că Cuvântul lui Dumnezeu n-a venit să ajute pe îngeri, ci pe cei din 
sămânţa lui Avraam : «Pentru aceea dator era întru toate să Se asemene 

272. Arienilor li se părea greu să admită că însuşi Fiul lui Dumnezeu, deofiinţă 
cu Ei; S-a făcut om, asumând micimea omenească. Sf. Chirii răspunde că Fiul n-avea 
motive să Se ruşineze spunând cuvinte de care nu se ruşinează nici un om, fiind 
cuvinte de smerenie din iubire. 

273. 11 admirăm pe Fiul lui Dumnezeu pentru că renunţă pentru o vreme la 
strălucirea Lui supremă, luând chip de rob pentru a umple acest chip al nostru de 
strălucirea Lui dumnezeiască. Admiraţia aceasta arată că nu putem spune ce e mai 
mare în Fiul lui Dumnezeu : faptul de-a fi în strălucirea Tatălui Său, sau de-a, Se 
coborî la noi din dragoste pentru noi, pentru a ne înălţa şi pe noi. Poate că trebuie 
să cugetăm că, capacitatea de-a Se pogori la noi, când ne putea ridica la înălţimea 
Lui, se cuprinde în însăşi înălţimea Lui extremă. Ea nu e înălţime egoistă, ci o 
înălţime în iubirea extremă. 

Am spus într-o notă anterioară că a face ceva din nimic este un semn al atot¬ 
puterniciei lui Dumnezeu. Dar a uni Fiul lui Dumnezeu chipul Tatălui Său, pe 
care II poartă ca născut din fiinţa Lui, cu chipul omului creai de El, duce până 
la capăt iubirea extremă a lui Dumnezeu faţă de făptura atotputerniciei Sale, 
iubire arătată şi în crearea acestei făpturi. 

Dumnezeul credinţei creştine este intr-adevăr Dumnezeul supremei iubiri. 
El dă un sens pozitiv culminant existenţei. Sensul acesta e formulat în trei învătă-- 
turi : a) un Dumnezeu .al Treimii; b) Un Dumnezeu Creator al lumii; 1 c) Fiul lui 
Dumnezeu făcut om Se poate uni cu ei pentru veci, ca şi cu fraţii Săi. Credinţa 
creştină vede pe Dumnezeu în culmea atotputerniciei şi a iubirii, dar şi va¬ 
loarea culminantă a omului, creat pentru a fi unit cu Fiul lui Dumnezeu ea şi cu un 
frate al Său. 

fraţilor, ca să fie milostiv şi credincios Arhiereu în cele către Dumne¬ 
zeu» (Evr. 2, 17). Şi iarăşi : «Deci, de vreme ce pruncii s-au făcut părtaşi 
sângelui şi trupului, în acelaşi fel şi El S-a împărtăşit de acestea ca să 
surpe prin moartea Sa pe cel ce avea stăpânirea morţii, adică pe dia¬ 
volul» (Evr. 2, 14). Şi pentru ce dau aceste texte, cânid este de preferat 
celor ce voiesc să-L înţeleagă, să asculte pe Hristos strigând deschis 
către Dumnezeu Tatăl din ceruri : «.Jertfă şi prinos n-ai voit, ardere de 
tot şi jertfa pentru păcat n-ai binevoit. Atunci am zis: Iată vin să fac, 
Dumnezeule, voia Ta» (Ps. 39, 10—11). Şi care era voia înţeleaptă şi 
simţitoare a Tatălui pentru noi ? Să desfiinţeze puterea morţii în moar¬ 
tea lui Hristos şi, pe lângă aceasta, a păcatului şi a celui ce a inventat 
şi a meşteşugit la început păcatul şi să se aducă răscumpărarea tuturor 
prin sângele cel sfânt T,, \ Astfel dumnezeiescul Pavel scrie iarăşi despre 
Fiul : «Şi de aceea este Mijlocitor unui Nou Testament, ca, prin moartea 
primită spre răscumpărarea greşalelor de sub întâiul Testament, cei 
chemaţi să ia făgăduinţa moştenirii veşnice. Căci acolo unde este Testa¬ 
ment, este sigur pentru cei morţi, fiindcă nu mai are vreodată putere, 
până trăieşte cel ca l-a făcut» (Evr. 9, 15—17). Dacă trebuia deci să 
moară Fiul spre împlinirea iconomiei şi nu a fost fără folos trebuinţa 
de-a primi moartea, cum nu era necesar şi folositor să moară ? Chiar 
folosirea cuvintelor smerite nu era de lepădat de către Cel ce a primit-o 
pe aceasta. îţi pare îndrăzneaţă şi deşartă această explicare a mea, sau 
lipsită de ruşine ? 

B. Nicidecum. 

A. Căci era şi este Cuvântul, şi odată venit în trup, câte era îna¬ 
inte de trup. Dar cele ce e văzut că Şi le-a asumat pentru trup, nu era 
la început. 

B. De pildă ce ? Cuvântul e adânc şi nu e uşor de înţeles. 

A. Oare nu era, iubitule, Dumnezeu Cuvântul şi Cuvântul la Dum¬ 
nezeu (Ioan 1, 1) ? Nu era El « lumina cea adevărată care luminează pe 
tot omul care vine în lume» (Ioan 1, 9) ? Nu era Unul Născut şi în sânul 
Tatălui (Ioan 1, 18) ? Nu vine de sus şi nu e deasupra tuturor (Ioan 3, 31) ? 
Nu spune El însuşi despre Sine : «Eu nu sunt din lumea aceasta » 
(Ioan 8, 23) ? 

B. Da. Căci spui cele ce le spune şi dumnezeiasca Scriptură. 

274. Sângele sfânt al lui Hristos nu poate fi supus morţii definitive, pentru că 
în El nu e nici un gând despărţitor de Dumnezeu, ci e plin de puterea dumnezeiască 
prin gândurile lui Hristos cel atotcurat. De aceea se deschide deplin vieţii nesfârşite 
a dumnezeirii. Credinţa creştină recunoaşte taina legăturii intime dintre materie 
şi trup, dintre sânge şi viata spirituală în persoaria omenească. 

A. Deci socoteşti oare că smerirea (deşertarea) a adus. Cuvântului 
o pierdere a celor proprii firii Cuvântului la început, în aşa fel că I-a 
adus o abatere şi o schimbare în sens rău ? 

B. N-aş socoti-o aceasta niciodată. Căci ll ştim şi îl credem pe Fiul 
mai presus de schimbare, odată ce Pavel a scris « lisus Hristos ieri şi azi 
şi în vecii vecilor Acelaşi » (Evr. 13, 8). 

A. Ceea ce spui e drept, foarte înţelept, prietene. Căci dacă ar fi 
primit o micşorare şi vătămare în însăşi slava şi firea Lui printr-o pre¬ 
facere, cum L-am mai cugeta ca pe Acelaşi ? E deci necesar a crede că 
Unul Născut a rămas stabil în cele ce era pururea, chiar dacă S-a făcut 
trup şi S-a sălăşluit între noi (Ioan 1,14). 

B. E de fapt necesar. 

A. Să ne întoarcem deci şi spre cele ale trupului, adică spre cele 
din cauza trupului. Cel nepipăibil S-a făcut pipăibil. De aceea şi Toma, 
atingând cu mâna şi cu degetele semnele cuielor, a zis : « Domnul meu 
şi Dumnezeul meu !» (Ioan 20, 28). S-a arătat văzut Cel nevăzut. Şi 
dumnezeiescul David a îndreptat spre Ei o psalmodie frumoasă/ zicând : 
«Dumnezeul dumnezeilor. Domnul a grăit şi a chemat pământul. De la 
răsăritul soarelui şi până In apus, din Sion este strălucirea frumuseţii 
Lui. Dumnezeu în chip vădit va veni; Dumnezeul nostru şi nu va 
tăcea » (Ps. 49, 1—3). Când şi cum şi în ce mod a venit la noi în chip 
văzut Dumnezeu, Care a şi chemat tot pământul, dacă nu când S-a 
făcut om Unul Născut şi Cei nevăzut de nici o făptură S-a arătat văzut 
din pricina trupului şi a obosit în călătorie când a parcurs cetatea sa- 
marinenilor şi când a avuit nevoie de hrană trupească (Ioan 4, 6), deşi 
«dă celor flămânzi putere », după cuvântul proorocului (Isaia 40, 29) ? 
«Cel în care vieţuim şi ne mişcăm şi suntem » (Fapte 17, 28) se spune 
că va ii cu noi şi în moartea trupului.Vei atribui acestea, prietene, Celui 
Unul Născut-şi înainte de trup şi nu vei vătăma prin neînţelegere cu¬ 
vântul sănătos şi evlavios despre El ? 

B. Ba îl vom primejdui! 

A. Să ne ferim deci de lipsa de evlavie şi de vina păcatelor împo¬ 
triva credinţei. Cele câte se cuvin lui Dumnezeu şi sunt mai presus de 
firea noastră, să le atribuim Fiului până ce încă nu S-a făcut ca noi, 
iar cele ce sunt umilite şi înţelese ca ale noastre, să le întoarcem în chip 
iconomic spre El şi să le facem să fie «robite», după Scripturi, «spre 
ascultarea Lui» (II Cor. 10, 5). Să nu pătimim ceva din cele contrare 
raţiunii şi minţii. Când zice Hristos : «Şi nimeni nu s-a suit la cer, decât 
Cel ce S-a pogorât din cer, Fiul Omului» (Ioan 3, 13) nu vom coborî 

clin cer şi trupul însuşi ? 275 Chiar dacă proorocul afirmă clar sfinţenia 
Fecioarei şi spune deschis : «Iată, Fecioara în pântece va avea şi va naşte 
Fiu şi va chema numele Lui Emanuel » (Isaia 7, 14), nu cugetăm că 
Dumnezeu Cuvântul cel din Dumnezeu a avut în pântecele trupesc al 
Fecioarei temelia subzistenţei Sale de ia început, odată ce Pavel îl 
numeşte strălucirea slavei şi pecetea ipostasului lui Dumnezeu, indicân- 
du-ne prin înţelesuri mai presus de cuvânt naşterea Lui netrupească şi 
negrăită 276 . • 

B. Sunt cu totul de acord. 

A. împreună cu realităţile, trebuie cugetate deci şi cele cuvenite 
fiecăreia. Astfel vom merge direct la adevăr. Nu vom desfiinţa nici 
limbajul înalt în favoarea unuia fără slavă din pricina trupului şi a 
celor proprii lui, nici ale trupului şi cele cauzate de el nu le vom înălţa 
peste cele ale noastre din pricina iconomiei. Ci păstrând mai degrabă în 
mod neschimbat ceea ce este propriu Celui Unul Născut, îl vom cu¬ 
noaşte fiind Acelaşi şi înainte de unirea cu trupul şi când S-a făcut trup, 
deşi spune despre El şi unele din cele ce sunt mici şi umilite din pricina 
umanităţii asumate. 

B. Dar dacă te gândeşti — se va zice — să vezi toate întorcându-se 
împrejurul iconomiei cu trupul, prin ce mijloace vom mai afla ce este 
firea Cuvântului ? 

A. Dar, prieteneşte voi întreba şi eu: dacă voieşti să. vezi toate 
întorcându-se în jurul a ceea ce este firea Cuvântului, trebuie să explici 
cum vei şti şi de unde că S-a făcut om ? Căci nu Va cunoaşte cineva 
din cele omeneşti cele proprii dumnezeirii. Iar Cel ce este neasemănat 
superior şi crezut că Se deosebeşte neîndoielnic prin firea Sa, spune-mi, 
cum va putea să arate prin Sine cele atât de mici ? A şti sigur şi clar că 
Cuvântul era Dumnezeu, dar nu şi că S-a făcut şi om, nu ne-ar ajunge 
spre vreun folos. Dar dacă se adaugă credinţei în primul fapt şi al doi¬ 
lea, credincioşii sunt satisfăcuţi în înţelegerea lor 277 . De aceea şi înţe- 


275. Se menţine mereu distincţia între dumnezeirea şi umanitatea lui Hristos, 
respingându-se amestecarea lor panteistă, cum făceau arienii. Umanitatea lui Hristos 
nu e şi ea din cer, ca cea mai înaltă creatură. 

276. Taina cea mare este că, rămânând Fiul lui Dumnezeu ipostas a! fiinţei 
Lui dumnezeieşti, dar făcându-Se şi ipostasul firii omeneşti, şi putându-Se manifesta 
aceeaşi Persoană şi ca om şi ca Dumnezeu, nu se alterează nici una din aceste 
calităţi. Cum rămâne Dumnezeu în lucrările Sale omeneşti şi cum nu încetează 
de-a fi om în lucrările dumnezeieşti ? înomenirea în cele dumnezeieşti şi îndumne- 
zeirea în cele omeneşti este o taină greu de înţeles. 

277. A cugeta că Cuvântul era la început şi Dumnezeu nu e un lucru greu 
de admis şi de crezut. Dar ce folos am avea din el ? Numai când acestui fapt i se 
adaugă şi credinţa că Cuvântul fiind Dumnezeu, S-a făcut şi om. credinţa nu mai 
este atât de uşoară, dar rămâne ca un fapt pur teoretic, care nu ne aduce nici un 
folos. Credinţa devine mai greu de acceptat când află că Cuvântul fiind Dumnezeu 
S-a făcut şi om, dar pe de altă parte devine şi cu mult mai folositoare. Realităţile 
cele adânci şi folositoare au în ele o taină. Când le simplificăm printr-o voinţă de 
raţionalizare simplistă, le şi anulăm adâncimea şi folosul. Chiar înţelegerea exis- 

leptul şi grăitorul de Dumnezeu Ioan zice : «Cine este cel ce biruieşte 
lumea, dacă nu cel ce crede că Iisus este Fiul'lui Dumnezeu ?» (Ioan 
3, 5). Căci numele lisus este un nume nou dat Cuvântului şi contemporan 
cu venirea Lui în trup. Iar o prezicere a unui prooroc ne ajută iarăşi, 
zicând : «Şi vor chema numele Lui cel nou cu care Domnul îl va numi 
pe. EU (Isaia 62,2). Căci n-a făcut, iubitule, Gavriil Fecioarei cunoscută 
voia Tatălui în privinţa aceasta, zicând : «Nu te teme, Mărie. Iată vei 
lua în pântece şi vei naşte Fiu şi vei chema numele Lui Iisus » (Luca 
1, 30—31) ? 

B. E adevărat. 

A. Pentru ce deci (te întreb cu plăcere să-mi spui), nesocotind da¬ 
toria să cugetăm drept şi nedispreţuind, să ţinem seama de înţelepciune 
şi cu cuviinţă de cunoştinţa dată de Sfintele Scripturi, ne abatem cu 
uşurinţă spre tot ce ne împinge ca nişte trestii mereu legănate ? Căci 
spune fericitul Pavel : «Fraţilor, fiţi tari, neclintiţi» (I Cor. 15, 58). Căci 
Dumnezeu este împotriva celor ce au o purtare prea schimbătoare şi 
uşuratica, şi îi va pedepsi cu întoarcerea de către ei. Fiindcă a zis despre 
unii : «Au iubit să-şi mişte picioarele lor şi nu le-au stăpânit. De aceea 
Dumnezeu n-a binevoit cu ei » (Ier. 14, 16). Căci statornicia şi neclintirea 
dau o siguranţă în cele de nepierdut în tot ce e de folos. 

întoarcerea la obiecţia de la început 

B. Cum deci putem respinge teoriile celor ce spun că cele dumne¬ 
zeieşti se află în Fiul prin participare ? 

A. Nu fără efort, bunule. Afirmarea e greu de respins. Totuşi ade¬ 
vărul e uşor de aflat prin raţionamente impunătoare. întîi, dacă s-au 
hotărât să cugete astfel, ei îl vor priva înainte de (toate) altele, de. slava 
dumnezeirii şi nu vor recunoaşte că e Fiu, ci mai degrabă orice decât 
aceasta. Arătându-se prin aceasta de acord cu iudeii orbiţi, nu vor avea 
decât să arunce cu pietre în El, după ce au renunţat la toată evlavia 
faţă de El. Căuitând El să afle cauza unei astfel de nestăpânite şi cum¬ 
plite nebunii a acelora, le-a spus : «Multe lucruri bune v-am arătat vouă 
de la Tatăl Meu. Pentru care din ele aruncaţi cu pietre asupra Mea?» 
(Ioan 10, 32). La aceasta ei au strigat lipsiţi de iubirea de Dumnezeu : 
«Nu aruncăm pentru vreo faptă bună cu pietre asupra Ta, ci pentru 
hulă, pentru că Tu, făptură fiind, Te faci pe Tine Fiul lui Dumnezeu » 

tentiei câştigă prin admiterea acelor realităţi adânci şi pline de taină. O 
persoană e mai greu de înţeles decât un lucru. Dar câtă bucurie ne dă comuniunea 
cu o persoană neredusă la câteva dimensiuni materiale. Credinţa într-un Dumnezeu 
treimic al iubirii este o taină, cum nu e reducerea realităţii la o esenţă supusa 
unei legi. Dar numai prima dă un sens vieţii noastre prin iubirea ce ne-ol comunică 
şi nouă. Un Dumnezeu despărţit de om şi un om despărţit de Dumnezeu, sunt mai 
uşor de înţeles. Dar Hristos, care uneşte în El dumnezeirea şi umanitatea, e o taină 
mare, dând un sens existenţei. 

floan 10, 33). Dar noi nu dăm atenţie celor ce cad într-o astfel de ne¬ 
bunie, nici celor ce s-au îmbolnăvit astfel la minte şi au slăbit în cu¬ 
getare şi şi-au strâmbat raţiunea, ci celor în care Hristos însuşi S-a să¬ 
lăşluit prin Duhul, sădindu-le cunoştinţa nemincinoasă a tainei. Pavel, 
cel inspirat de Dumnezeu, L-a numit pe Unul Născut Fiu, dar şi chip 
şi asemănare a Tatălui (II Cor. 4, 4). Şi vede în El calitatea de pecete 
a Tatălui, socotesc, pentru frumuseţea Lui ,desăvârşită şi pentru asemă¬ 
narea Lui atât de subţire şi de exactă, pe cât e cu putinţă. Dar cum se 
poate avea egalitatea de chip între corporal şi necorporal ? Cum se poate 
cugeta identitatea de înfăţişare ? Nu se cuvine să fie văzut acest fapt ? 278 
Căci ceea ce e cil totul departe de trup, nu e capabil de înfăţişări şi nu 
primeşte forme. Căci cum ar primi cele proprii trupurilor ? Fiindcă, 
precum, după cât socotesc eu, însuşirile celor necorporale nu pot exista 
în corpurile tangibile şi sensibile, la fel sunt incapabile existenţele mai 
presus de simţuri şi firea necorporală de cele ce se petrec în corpurile 
sensibile. Sau ai tu o idee diferită de aceasta şi mi-o poţi spune ? 

B. Nu am. Cum aş avea ? 

A. Deci deoarece Tatăl este netrupesc, să încercăm să ne reprezen¬ 
tăm, pe cât se poate, firea Lui curată şi negrăită prin înţelesuri mai 
presus de creaţie, dar să ne ocupăm şi cu opiniile celor mai vechi. în 
felul acesta nu ne va fi greu să trecem şi la chipul Lui nediferenţiat, 
înţelegând pe Fiul. 

B. Să încercăm. Drept ai spus. 

A. Ei bine. El S-a pogorât în chip de foc pe muntele Sinai, începând 
educaţia (pedagogia) iudeilor. Atunci glas de trâmbiţe sunând tare când 
se făcea de ziuă urcând spre înălţimi a umplut pe .ascultători de o spaimă 
greu de suportat (leş. 19, 16—19). Dar cei ce aveau idei coborâte despre 
Dumnezeu şi măsurau cerul cu palma, închizând slava lui Dumnezeu 
numai în cele ce se arătau, socoteau în ei că văd însăşi firea lui Dumne¬ 
zeu ca nefiind nimic altceva decât foc şi glas primit în urechea lor ca 
într-un mod trupesc. Iată de ce cugetând lucru mare la cele legate de 
Moise, socoteau că trebuie să râdă de învăţăturile lui Hristos şi decla¬ 
rau : dumnezeiescul Moise ne-a prezentat firea dumnezeiască prin simţul 
văzului şi ne-a dăruit să auzim glasul de sus. Cum ne-a putut mustra 
Hristos ca pe nişte lipsiţi de cunoştinţă şi foarte departe de cele cuvenite 
şi greşiţi şi străini de adevăr ? «Amin, amin spune, zic vouă, nici glasul 
Lui nu l-aţi auzit vreodată, nici chipul Lui nu-l aveţi sălăşluit în voi, 

278. Sf. Chirii atrage aici atenţia asupra faptului că chipul luat de Cuvântul 
prin întrupare e cu totul deosebit de chipul spiritual pe care îl are El ca Fiul 
Tatălui, respingând teoria ariană că «Fiul», înţeles de ei ca creatură, nu era nici 
■o greutate să ia chip de om. 

13 — Sfântul Chirii al Alexandriei 

pentru că Celui ce L-a trimis pe Acela, voi nu credeţi» (Ioan 5, 37— 
38) 279 ^ Deşi se putea vedea în Fiul foarte bine firea lui Dumnezeu Tatăl, 
aceasta nu se întâmplă cu netrebnicii (de iudei), care au îndrăznit să 
atribuie focului, întunericului şi fumului chipul dumnezeirii. De aceea 
pentru a-i reeduca repede şi în mod folositor să împletească omenescul 
cu dumnezeiescul, Mântuitorul le-a spus : «Cel ce crede în Mine, nu 
crede în Mine, ci în Cel ce M-a trimis pe Mine. Şi cel ce Mă vede pe 
Mine, vede pe Tatăl» (Ioan 12, 44—45) 280 . Căci credinţa nu se adresează 
simplu unui om, ci firii liii Dumnezeu. Chiar dacă Cuvântul era în trup, 
a indicat-o aceasta spunând că credinţa nu trebuie să se adreseze lui. 
Iar că este în totul în identitatea cu Dumnezeu Tatăl, pentru aceeaşi 
fire şi, aşa zicând, pentru aceeaşi înfăţişare a fiinţei, o lămureşti zicând : 
«Cel ce Mă vede pe Mine, vede pe Cel ce M-a trimis pe Mine» (Ioan 
12, 45). Iar deoarece Tatăl Se vede şi Se cunoaşte în Fiul în mod stră¬ 
lucitor şi neschimbat, toate sunt- în Ei comune, mai bine zis cele din 
Amândoi se cugetă în mod cuvenit ca fiind proprii unicei dumnezeiri. De 
aceea a şi zis către Tatăl Său şi Dumnezeu : «Toate ale Mele, ale Tale 
sunt şi ale Tale, ale Mele» (Ioan 17, 10). între chip şi modelul exact,' 
între modelul şi chipul exact nu e nici o diferenţă în ce priveşte ase¬ 
mănarea şi identitatea în înfăţişare. De aceea, deoarece dintr-o înţelegere 
neexactă, unul din ucenici (Filip) a întrebat odată : «Doamne, arată-ne 
nouă pe Tatăl şi ne ajunge», nelăsând întrebarea fără reproş, a răs¬ 
puns : «De atâta vreme sunt cu voi şi nu M-ai cunoscut pe Mine, Filipe ? 
Cel ce M-a văzut pe Mine, a văzut pe Tatăl. Nu crezi că Eu sunt în 
Tatăl şi Tatăl este în Mine ? Eu şi Tatăl una suntem» (Ioan 14, 9—10). 
Iar că Fiul este ca un fel de faţă a lui Dumnezeu Tatăl 281 , ne-a ajutat 
să învăţăm uşor Psalmistul, zicând : «Unde voi pleca de la Duhul Tău 


279. Glasul Tatălui nu-1 aude cel ce nu crede în dumnezeirea cuvântului 
grăit de Piui. în cel ce iubeşte pe altul se simte prezenţa aceluia. Dar aceasta se 
întâmplă numai cu cel ce iubeşte pe cel ce grăieşte. £ un alt fel de treime. Mama 
aude în glasul cppiluluii glasul tatălui, precum tatăl aude în glasul copilului glasul 
mamei lui. în general omul care crede aude în glasul unui alt credincios glasul 
lui Dumnezeu. Cu atât mai mult puteau auzi cei ce credeau în Hristos glasul 
Tatălui Lui. 

280. profundul ataşament al cuiva la altul, îl face ,pe cel ce crede în el, să 
creadă şi mai mult în cel la care este ataşat acela. Dar totuşi începutul acestei 
credinţe în cel căruia îi este ataşat cel văzut, este vederea celui văzut care-şi 
declară ataşamentul la acela. Cred în Hristos pentru că un alt om mărturiseşte cu 
putere credinţa în Hristos. Dar vederea acestui om credincios este începutul cre¬ 
dinţei mele ip< Hristos. Suprema putere pentru credinţa mea vine de la Dumnezeu. 
Dar vine prin om. 

281. Deşi omenescul lui Hristos nu se confundă cu dumnezeirea Lui, totuşi 
aşa cum în faţa văzută omenească se reflectă faţa (persoana) nevăzută a Lui, căci 
Persoana Lui este una care şe manifestă prin amândouă firile, s-a putut spune aici 
că faţa văzută a lui Hristos reflectă în ea chiar faţa Tatălui. De aceea a putut 
spune Iisus lui Toma: «Cel ce M-a văzut pe Mine, a văzut pe Tatăl». 

şi de la faţa Ta.unde voi fugi?» (Ps. 138, 7), iari altă dată cai în numele 
celor ce au crezut în El : «Insemnatu-s-a peste noi lumina feţei Tale, 
Doamne » (Ps. 4, 6). Căci am fost pecetluiţi de Duhul Sfânt spre asemă¬ 
narea feţei Tatălui, adică a Fiului 282 . Aceasta o va mărturisi şi Pavel, 
scriind : « Iar noi toţi cu faţa descoperită privind ca intr-o oglindă 
slava Domnului, ne prefacem în acelaşi chip, din slavă în slavă, ca de la 
Duhul Domnului » (II Cor. 3, 18). 

înţelesul titlurilor: chipul şi întipărirea Tatălui 

B. Dar chiar dacă se numeşte de noi, zic aceia, Fiul faţă şi chip şi 
asemănare, aceasta nu va face să dispară nimic din problemele puse de 
noi. Căci noi nu spunem că El este chipul şi asemănarea Tatălui, ci al 
voinţei Lui. Deci de vede cineva în Virtutea identităţii în voinţă pe Fiul, 
îl contemplă într-un anumit fel pe Tatăl. 

A. Ce prostie, plină de o extremă răutate arată aceasta în ei. Ba 
nu e greu de-a vedea şi o mare copilărie. Oare spun ei că Tatăl esite 
voinţă şi pretind că El trebuie înţeles oa ceea ce înseamnă voinţa ? Sau 
cugetându-L ca o existenţă specială, îi adaugă Lui şi voinţa ? 

B. Şi cum ar fi dumnezeirea simplă, dacă s-ar cugeta, zic ei, cu o 
existenţă şi cu o voinţă, în mod distinct ? El e compus din părţi ce con¬ 
verg oarecum într-o unitate deplină. 

A. Deci, deoarece dumnezeirea este după părerea ta simplă — şi pă¬ 

rerea e dreaptă — şi mai presus de orice compoziţie, voinţa ei nu va fi 
alta decât ea. Astfel spunând cineva voinţa a indicat firea lui Dumne¬ 
zeu Tatăl. ' 

B. Aşa se pare. 

A. Dar voinţa este într-un suport 1 ca şi feluritele părţi ale subiecte¬ 
lor. A voi sau nu, nu se adaugă la voinţa însăşi, ci mai degrabă altei 
existenţe în care este voinţa, sau cum ? 

B. E aşa cum spui. 

A. Atunci existenţa Tatălui este în altul şi existenţa Lui este un 
accident şi astfel s-a compus devenind acum mai gros şi mai puţin fru¬ 
mos ca înainte. El este ceea ce este pentru un altul, nu pentru Sine 
însuşi, dacă voinţa mea este a mea, iar a altuia este a altuia şi în el. 

B. Gum deci în cele simple şi neooînpuse sunt altele decât cele 
ale lor,? 


282. Faţa omenească a celor credincioşi in Hristos, devine asemenea feţei 
Lui, făcută ca om Frate al lor. Aceasta e o dovadă că fata nevăzută a Fiului, ca 
chip al Tatălui, se reflectă şi în faţa Lui omenească. 

A. E ca şi cum s-ar cugeta voinţa ieşind din minte şi având mintea 
din care ţâşneşte ca un izvor şi ca o rădăcină preexistentă şi ca un 
străfund în care se mişcă spiritual. Căci mintea este preexistentă miş¬ 
cărilor şi gândurilor din ea. Dar calitatea mişcărilor vine din voinţa în¬ 
dreptată spre fiecare lucru, fiind de multe feluri şi colorată oarecum de 
calităţile şi diferenţele lucrătorilor ca de nişte culori, făcând-o să fie de 
fiecare dată altfel. Astfel e foarte mare diferenţa voirilor în noi şi une¬ 
ori se deosebesc până la contrazicere. Căci nu prin ceea ce voim binele* 
vbim şi răul. Nici prin ceea ce hotărâm să fim -înţelepţi, hotărâm să fim şi 
contrariul. Socotesc deci că e cu totul o nebunie a spune că existenţa 
Tatălui este voinţa. 

B. Da. 

A. Deci dacă voinţa este diferită în ea însăşi, nimeni nu va socoti, 
cugetând drept, că aşa este firea lui Dumnezeu. Astfel nu e voinţă Ta¬ 
tăl, ci, cugetat îintr-o existenţă proprie, are pe Fiul Său aşa zicând ca o 
voinţă fără de început, nu ca un component, cum spun aceia, ci cum 
se cugetă că sunt cele îptr-o fire simplă şi înţeleaptă. Curiozitatea să se 
oprească la atâta. Căci dumnezeirea este mai presus de înţelegere şi de 
cuvânt, prietene. Sau nu e aşa ? 

B. Sunt de acord. Dar fiindcă ai numit pe Fiul Sfatul şi Voinţa Ta¬ 
tălui, o poţi arăta aceasta din Sfintele Scripturi ? 

A. Cum să nu ? Şi socotesc că despre aceasta ne convinge suficient 
şi ne dă o asigurare mulţumitoare David, cânitând lui Dumnezeu Tatăl : 
« întru Sfatul Tău m-ai călăuzit pe mine» (Ps. 72, 23). Dar ne va arăta 
cuvântul acest adevăr cercetând în el şi alte idei. Căci oare nu toate s-au 
făcut prin Fiul şi fără de El nu s-a făcut nimic, după cuvântul lui - Ioan 
(Ioam 1, 3) ? 

B. Aşa este. , 

A. într-un alt Psalm, David minunându-se de Dumnezeu Tatăl, 
Creatorul tuturor, zice : «Cât s-au mărit lucrurile Tale, Doamne ! Toate 
întru înţelepciune le-ai făcut » (Ps'. 103, ,25), numind, socotesc, Înţelep¬ 
ciune pe Fiul 283 . 

B. Şi ce vrea să spună aceasta ? 

A. Iată ce, iubitule : Dacă voinţa Tatălui nu e altceva decât El şi 
dacă nu e neînţelept, iar înţelepciunea e Fiul, cum se poate înţelege 

283. Chiar între oameni n-ar putea fi cineva înţelept, dacă n-ar şti de nici 
o altă persoană. Numai în relaţie cu altul, omul poate cugeta şi voi. E drept că 
omul poate cugeta şi voi în relaţie cu altul şi bine şi rău. în Dumnezeu, al Cărui 
chip este omul, relaţia fiinţială, de supremă intimitate, Fiul este Cel prin care Tatăl 
îşi arată înţelepciunea şi voinţa. Nici în Dumnezeu unitatea nu se înţelege lipsită 
de viaţa comuniunii. Voinţa Tatălui este Fiul, înseamnă că voinţa Lor este co¬ 
mună, dar Tatăl este Cel ce are iniţiativa, însă nu temporal. Voinţa Lor este iu¬ 
birea între Ei. Şi tot ce e bun. 

Tatăl într-o existenţă deosebită? Oare S-a schimbat într-un fel în Fiul, 
căci, încetând să fie singur, S-ia făcut Înţelepciune ? Iar Acesta este 
voinţa care nu are prin participare înţelepciunea, ci este întru totul în¬ 
ţelepciune prin Sine ? Sau s-ar putea adăuga că Fiul S-a arătat Sieşi 
chip şi asemănare, dacă este El însuşi înţelepciunea şi Voinţa, deşi este 
şi chip al Tatălui, numit şi Acesta însuşi Sfat şi înţelepciune ? 284 

B. Departe de noi asemenea raţiuni absurde. 

A. De fapt sunt cu adevărat vrednice de condamnat, de respins. 
Căci vom admite pe Fiul chip şi asemănare exactă a fiinţei lui Dumne¬ 
zeu Tatăl şi nu atribuindu-I numai identitatea de voinţă cu Tatăl îl 
vom declara superior creaţiei. Ci socotindu-L chipul cel mai asemănător 
al lui Dumnezeu Tatăl îl vom înălţa la toate ce-I sunt proprii Aceluia 
prin fire. Căci, fiindcă este împreună .voitor, de aceea este chip al Ta¬ 
tălui, şi astfel şi de aceeaşi fire, nu S-a temut să spună : «Cel ce M-a 
văzut pe Mine a văzut pe Tatăl. Eu sunt întru Tatăl şi Tatăl este întru 
Mine. Eu şi Tatăl una suntem » (Ioan 14, 9.; 10, 30). Ei socotesc că nimic 
nu ne împiedică de-a cugeta că un astfel de cuvânt îndrăzneţ, mai presus 
de fire şi de o supramăreţie cuvenită numai Fiului, l-ar fi putut face şi 
David, ca o coroană pentru sine, lăudându-se pe sine însuşi şi zicând : 
«Eu sunt întru Tatăl şi Tatăl întru Mine. Cel ce M-a văzut pe Mine, a 
văzut pe Tatăl». Dar oare nu vedem pe acest om devenit împreună voitor 
cu Dumnezeu ? Căci a zis despre el către fericitul Samuil: «Am aflat 
pe David, fiul lui ‘lesei, un om după inima Mea, care va face toate voile 
Mele» (Fapte 13, 22). 

B. Este probabil acest fapt, dar nu sigur. 

A. Ba e cu totul improbabil, prietene. Acesta indică o jonglerie pros¬ 
tească, pe care nu înţeleg cum îl susţin adversarii fără să se ruşineze. 
Simpla împreună voire cu Tatăl nu ne face nici pe noi după chipul şi 
asemănarea Lui după fire. Aceasta este numai identitatea în fire cu El 
şi asemănarea în toate privinţele cu ea. 

B. Cum putem fi deci noi după chipul dumnezeiesc ? 

A. Având pe Fiul sălăşluit în noi şi însuşindu-ne întipărirea dum¬ 
nezeiască şi înfăptuindu-ne cu ea. Prin El ne-am făcut «după chipul 
lui Dumnezeu». Căci chipul Lui mai presus' de toate şi suprem, adică 
Fiul, S-a întipărit în sufletele noastre. De fapt, scrie Pavel galatenilor 
celor căzuţi din uşurătate la o stare mai urâtă : « Copiii mei, pentru 

284. Deşi Fiul este înţelepciunea şi Voinţa Tatălui, aceasta nu înseamnă că 
Tatăl a încetat să mai fie înţelepciune şi Voinţă, sau că S-a transformat El însuşi 
întreg în Fiul. Ei au o înţelepciune şi o Voinţă comune, deşi Tatăl este originea 
Fiului, şau a înţelepciunii şi Voinţei comune. 

care iarăşi sufăr' durerile naşterii până când va lua Hristos chip în voi» 
(Gal. 4, 19). . 

B. Foarte bine ai spus. 

A. E o naivitate şi o afirmaţie cu totul necugetată a spune că 

Fiul nu este chipul fiinţei Tatălui, ci al sfatului şi al voilor Lui. Căci 

şi Filip a spus : «Arată-ne nouă pe Tatăl», şi nu voia Tatălui. Iar Fiul 

înfăţişându-Se pe Sine pa chip al Tatălui, zice : «Cel ce M-a văzut pe 
Mine» a văzut nu voinţa Tatălui, ci pe Tatăl. Şi a spus aşa Cel ce era 
hotărât să nu mintă, mai bine-zis Cel ce nu avea viclenie în gura Lui. 
Şi ca atare a simţit trebuinţa să le spună acelora ceea ce se cuvenea si 

să nu spună aceasta dacă nu acesta era adevărul. Dar Cel ce singur cu¬ 

noştea pe Tatăl şi era cunoscut de Tatăl singur nu S-a înfăţişat pe Sine 
ca chip al simplei Lui voinţe nesubzistente, ci mai degrabă ca pecete 
a ipostasuilui oare L-a născut, zicând : «Cel ce M-a văzut pe Mine a 
văzut pe Tatăl » (Ioan 14, 9) 285 . 

B. Ei bine, dacă am fost, convinşi să cugetăm aşa prin ceea ce se 
cuvine şi de adevărul real, vom merge pe calea dreaptă. Dar află că 
aceia vor spune şi aceasta : Pecetea aceasta, o bunilor, nu va fi dotată 
cu un ipostas prin sine, şi nici nu va avea o existenţă proprie. Ci se 
cugetă mai degrabă ca un accident într-un suport, chiar dacă ar fi vorba 
de un accident inseparabil, asemenea formelor unui trup. Deci Fiul este 
inexistent, dacă, după voi, este ca o pecete provenită din Tatăl. 

A. Precum se pare, voinţa de-a cugeta ceva corect şi ireproşabil este 
ceva nefolositor şi un fapt din cele mai rele pentru cei atât de perverşi. 
Ei preţuiesc numai o cugetare bolnavă. Nimic nu-i opreşte de la aba¬ 
terea spre neseriozitate, câiid socotesc sănătatea ca un lucru rău. Sau 
nu e mai bine a cugeta că firea Fiului, oricare ar fi, este cu totul inacce¬ 
sibilă vederii minţii noastre şi mai presus de puterea cuvântului nostru 
de-a o exprima ? « Căci slava Domnului ascunde cuvântul», după cum 
s-a scris (Prov. 25, 2). Or, suind de ia o mulţime de contemplaţii, nu 
fără sudoare şi greutate, adunăm o cunoştinţă ca într-o oglindă, şi din 
urmele unor reprezentări delicate câştigăm, în minte vederea ca 
în ghicituri, dobândind neclintirea în credinţă. Dar deoarece în crea¬ 
turi şi în toate cele supuse facerii şi corupţiei nimic nu e structurat 

285. Chipul lui Dumnezeu ca Tată este numai Fiul, ca născut din fiinţa Lui. 
Noi, oamenii, suntem numai «după chipul», adică asemănători cu Fiul, ţi nu ca 
deofiinţă cu El, ci numai prin harul minut de la El, născuţi. 1 Jarul este prin Duhul 
Fiului. Dar dacă nu S-ar fi făcut Fiul lui Dumnezeu om, n-am fi redevenit nici noi 
fii. Originar am fost făcuţi după chipul Fiului, la început prin suflarea Duhului 
în Adam. Marea valoare s-a dat omului de la creaţie, când a fost făcut după 
chipul Fiului, purtător şi el al Duhului Fiului. Deşi chipul vine omului prin Duhul 
Fiului, dar condiţia să-L poată primi, 6 dată prin creaţie în sufletul lui. 

exact şi unic spre asemănarea cu firea şi slava supremă, înţelegem de 
abia cele din jurul ei, atrăgând spre aceasta cu folos tot ce ne arată 
fiecare existenţă. E ca şi icum am măsura cerul cu palma. Mintea 
noastră e prea scurtă pentru a se deschide faţă de cele mai presus de 
orice minte. Dar nu renunţăm să spunem că Fiul este lumina, viaţa şi 
înţelepciunea, puterea şi celelalte pe lângă acestea. Căci aşa’a fost numit 
de către Scriptura de Dumnezeu insuflată. Dar nu închidem în nici 
una din aceste numiri firea Lui negrăită, ci spunem că El e : compus 
din conţinuturi diferite şi e ţesut într-unul din toate. Căci este simplu 
şi de o fire unică, dar o mulţime de calităţi care-I aparţin fiinţial ne, 
conduc ca nişte raze slabe spre contemplarea Lui şi a unei cuprinderi 
pe măsura noastră. Dacă deci I se spune pecetea ipostasului, Tatălui, cu- 
getă-L totodată existând în mod nedespărţit şi unit prin fire şi ca un 
chip al Celui ce L-a născut. Iar când e numit şi iradiere a luminii care 
se difuzează şi străluceşte, să ai în minte şi răspândirea oarecum în 
afară, totală, nedesprinzându-se de ipostasul din care este, dar nici 
rămânând la o concentraţie în acea lumină, ci arătâlndu-Se oarecum 
spre a subzista de Sine şi într-o existenţă proprie. Fiul rămâne intim 
în firea Tatălui, având-o pe aceasta ca rădăcină şi nesuportând nici - o 
tăiere de ea, dar subzistă (are ipostasul Său) în mod deosebit şi este 
Fiu cu adevărat, nu e o pecete neipostaziată, nici o prelungire fără 
subzistenţă, sau un accident, ca o formă a trupului. Căci fiind viaţa 
prin fire, cum s-ar înţelege fără să subziste. ? 280 Sau nu L-ai auzit 
zicând : «Fu sunt Cel ce sunt, acesta este numele Meu, şi pomenirea 
veşnică din neam în neam» (leş. 3, 14, 15) ? 287 

B. Bine zici. Ai spus că Fiul este pentru noi Cel ce este şi El este 
viaţa noastră ca pecete sigură şi asemănare exactă a Tatălui Cel ce este 
şi este viu. Dar cum, zic ei, dacă este aşa, primeşte viaţa de la Tatăl ? 
Căci El însuşi a spus : «Precum Tatăl are viaţă în Sine însuşi, aşa şi 
Fiului , l-a dat să aibă viaţa în Sine» (Ioan 5, 26). Şi în altă parte, ne- 
lăsând nimic neclar : «Precum M-a trimis pe Mine Tatăl cel viu şi Eu 
sunt viu pentru Tatăl, şi Cel ce Mă mănâncă pe Mine şi acela va fi viu 
în Mine» (Ioan 6, 57). Iar Pavel a zis către noi : « Iar Dumnezeu bogat 
jind în milă, pentru multa Sa iubire cu care ne-a iubit, pe noi, cei 
morţi prin greşeli, ne-a făcut vii împreună cu Hristos — prin har sun¬ 
teţi mântuiţi — şi împreună cu El ne-a smiat şi ne-a aşezat in cele 
cereşti in Hristos Iisus» (Efes. 2, 4—6). Şi, vorbind în general, în toată 

286. Termenii greceşti hyparxis (existenţă) şi fîyphestanai (a subzista) indică 
ipostasul deosebit, dar nu firea, deosebită. 

287. Numele cel mai propriu al lui Dumnezeu : Cel ce este. El este prin Sine 
■şi toate neamurile îl vor şti ca atare. 

Scriptura de Dumnezeu insuflată, El Se arată având viaţa de la Tatăl 
şi participând la viaţă. în ce fel deci vom opune adevărul adversarilor, 
aceasta aş fi foarte mulţumit să o aflu de la tine. 

A. Oare nu ţi-am spus foarte bine şi nelipsit de claritate : Piui 
trebuie înţeles nu ca pecete a voinţei Tatălui, ci ca a fiinţei şi a ipostasu- 
lui ? Aceasta e ceea ce nu se opune dumnezeieştii Scripturi. 

B. Foarte bine ai spus. Nu voi nega nicidecum ceea ce e drept şi 
drept spus. 

A. între existenţe, cele care nu sunt modelate număr după forma 
şi înfăţişarea cuiva, ci au o asemănare fiinţială cu acela, sunt desigur 
şi de aceeaşi fire, nelipsindu-le nimic din asemănare. 

B. Ce spui prin aceasta ? Nu-mi este clar cuvântul. 

A. O statuie de aramă, să zicem, sau de piatră, făcută în forma 
unui om, este o înfăţişare a fiinţei sau a chipului şi formei aceluia ? 

B. Evident, a chipului. 

A. Fiul cută.ruia, plasticizat ca atare şi structurat la extrem de în¬ 
săşi firea celui ce l-a născut spre asemănare, înţeleg în înţelesul cel 
propriu firii, nu va fi înţeles ca chip al firii natural (al firii) şi fiinţial 
(al fiinţei) ? 

B. Ba da. 

A. Deci e clar şi vădit că Fiul, fiind pecetea-ipostasului lui Dumne¬ 
zeu Tatăl, arată în Sine nestrâmbată şi neslăbită frumuseţea dumne¬ 
zeiască, spunând deschis : «Eu sunt întru Tatăl şi Tatăl este întru Mine » 
(Ioan 14, 10) ; şi : «Cel ce M-a văzut pe Mine, a văzut pe Tatăl» (Ioan 
14, 9). Deci oare nu e necesar să fie cugetat ca strălucind în proprie¬ 
tăţile dumnezeirii ca şi Tatăl şi deci nu ca căzut în nici un fel din a fi 
viaţă şi de viaţă Făcător, ca să nu se jignească în vreun fel prin chip 
Cel al cărui chip este 288 ? Căci de se va întâmpla ca Fiul să nu fie aşa 
cum se cuvine Fiului, care este chipul Tatălui, El nu va mai fi viaţa, 
ci mai degrabă având nevoie de viaţa de care se împărtăşeşte de la 
altul. Iar în acest caz Tatăl însuşi va fi supus bănuielii 289 . Sau cum ar 

288. Un chip inexact, un chip strâmbat, un chip slăbit, proiectează şi asupra 
celui al cărui chip este. acea slăbire a frumuseţii lui. Dacă Hristos n-ar fi fost 
copleşitor în puterea şi bunătatea Lui, calitatea Lui de chip slăbit al lui Dumnezeu, 
nu ne-ar fi ajutat să înţelegem măreţia dumnezeiască a Tatălui. Un fiu nevrednic 
proiectează o părere rea şi asupra tatălui. Trebuie să-Şi fi arătat Dumnezeu în 
lume în vreun mod oarecare deplina Lui măreţie. 

289. Dacă Fiul nu are viaţa din viaţa Tatălui prin naştere, ci o primeşte altfel, 
prin împrăştiere, trăind mereu în Sine trebuinţa ei, El nu mai poate fi născut din 
Dumnezeu Tatăl, deci nu mai poate fi Fiul Lui, având în comuniune cu El fiinţa 
Lui. în acest caz Tatăl însuşi va fi conceput ca lipsit de puterea de-a comunica 
viaţa Sa nemărginită prin naştere şi în acelaşi timp' incapabil să ne arate atâta 
iubire, încât să ne comunice prin Fiul Său, şi nu ca viaţă din viaţa Sa, chiar dacă 
noi suntem numai creaturi ale Lui. Fără un Fiu adevărat,, nu s-ar putea înţelege 

fi făcut chip neschimbat, Cel făcut viu al Celui ce dă viaţa, în urma unei 
mari- nevoi de ea şi incapabil să distribuie altora ceea ce nu are în¬ 
destulător în firea Sa ? 290 1 

B. Bine grăieşti. 


Obiecţie: Fiul primeşte viaţa de la Tatăl 

A. Cei ce flecăresc că Fiul este părtaş la viaţă, dar nu e însăşi viaţa 
prin fire, nu înţeleg în ce ar vedea constând firea Lui, dacă e alta decât 
viaţa din El 291 . Sau nu e necesar ca Cel crezut că are existenţa prin. 
participare la cineva, e de altă fire decât acela, ca să trebuiască a fi 
declarat şi văzut ca participant la a fi însuşi, dacă este de o fire cu. 
acela ? 292 

B. Aşa ar trebui. 

A. Deci dacă Fiul nu este viaţa prin fire, se va afla în firea lui,, 
participând ca la o altă viaţă decât la ceea ce este El. Să răspundă deci 
cei ce se luptă pentru dogme atât de corupte, sub ce specie trebuie 
aşezat El ? Expunerea noastră a arătat înainte că nu este făcut (creat). 

B. Se spune că a fost făcut viaţa de Tatăl. Căci Ioan declară : «Ceea 
ce era în El, era viaţa » (Ioan 1, 4;. Deci Fiul este viaţa. 

A. Tu legi deci cele două şi adunându-le într-una, viaţa şi pe Fiul, 
spui că nu e altceva decât viaţa din El. Astfel, prin nume diferite ni se 
indică firea unei unice realităţi, fie că i se spune Fiul, fie viaţa ? 

B. Aşa spun. 

A. Atunci, după presupunerea lor, Viaţa a fost făcută de Tatăl. Dar 
cum nu i-ar acuza această afirmaţie de crima nebuniei ? Căci n-ar fi 
obligaţi prin aceasta să spună, fără voie, că ceea ce este a fost scos din 
nimic ? Şi pentru ceea ce a fost adus la început la existenţă, e mai veche 
nonexistenţa ca existenţa ? 293 Dar aceasta, o, bunule, nu e viaţa. E de¬ 
parte de ea. Căci viaţa nu este ceea ce e adus la viaţă. Ei i se cuvine 

nici umanitatea făcută după chipul acestui Fiu şi chemată la o comuniune de iu¬ 
bire cu ea prin Fiul Săp. Ar apărea ca un Dumnezeu închis prin neputinţă în, gra¬ 
niţele Lui. Prin cine ar mai da Dumnezeu viaţa dumndfceiască fără sfârşit creaturii 
umane, dacă n-ar avea un Fiu purtător din veci al vieţii Lui şi făcut om ? 

290. Dacă Fiul, n-ar avea ca şi Tatăl viaţa în Sine, ci ar simţi mereu nevoia? 
de-a o avea, ca o creatură, cum ar putea da din Sine viaţă oamenilor ce cred 
în El, după ce Se face om şi deci Frate cu ei ? 

291. Omul are o fire, dar viaţa lui veşnică nu e una cu ea. Fiul lui Dumnezeu 
are viaţa identică cu firea Lui fără început şi fără sfârşit. 

292. Dacă e de o fire cu Cel la care participă, se poşte spune că participă 
la El însuşi. Aşa este Fiul lui Dumnezeu. Având o fire cu Tatăl, participând la ea,, 
participă la Sine însuşi. 

293. A spune ca arienii că Fiul ca Viaţă a fost făcut, înseamnă a spune că; 
viaţa are mai veche ca ea lipsa de viaţă. Deci a spune că aşa-zisul dumnezeu 
nu are viaţă, ci a făcut Viaţa pentru Fiul, înseamnă a spune că şi aşa-zisul 
dumnezeu era lipsit de viaţă. Dar atunci cum a produs viaţa ? 






202 


SFANŢUL CHIRIL AL ALEXANDRIEI 


mai degrabă să fie înainte de orice, să aibă existenţa fără de început şi 
fără de sfârşit. Dar socotesc ei că cuvântul lor este înţelept şi bine gân¬ 
dit, susţinând că Fiul participă la viaţă, chiar de-L declară viaţa în¬ 
săşi ? Să audă că viaţa se spune Celui ce face (dă) viaţa, nu celui ce e 
făcut (i se dă) viaţa, aşa cum lumina şi înţelepciunea şi puterea nu sunt 
ceea ce are nevoie de lumină şi e lipsit de înţelepciune şi de puterea 
venită de la altul, ci ceva ce luminează mai degrabă şi face înţelepţi 
şi întăreşte pe alţii. Sau nu-ţi par că mergem pe calea dreaptă şi, ne¬ 
abătută, lăudată de poruncile legii? Căci a spus: «Mergi pe calea îm¬ 
părătească» (Num. 20, 17). i 

B. Aşa e. 

A. O existenţă care nu e bogată prin fire, ci prin relaţie, şj este cu 
mare greutate ceea ce este, cum ar fi egală cu una care este participantă 
şi dăruieşte celor ce cred să aibă parte de cele ce-i sunt proprii ? Căci 
auzi pe Fiul zicând : «Precum Tatăl scoală pe morţi şi ii face vii, aşa şi 
Fiul face vii» (Ioan 5, 21). Şi spune aceasta foarte potrivit. Căci va lucra 
în mod egal şi nu în mod schimbat firea Tatălui şi a Fiului. Fiindcă 
Tatăl este viaţa şi Fiul la fel e viaţă, nu mai puţin decât Tatăl 2fW . 

B. Dar socotesc că vor zice aceia : spui basme mincinoase şi ţi-ai 
pierdut mintea, abătând-o de la toate înţelesurile exacte. Căci ai întinat 
şi supremaţia Tatălui în calitatea de viaţă. Căci cum şi din ce punct de 
vedere va mai fi egal cu Fiul, dacă s-ar numi şi El viaţă ? 295 

A. Să ne oprim puţin la această afirmaţie, că aşa ajungem la pace. 
Iar ei vor lupta cu dogmele Jor, încercând să convingă pe alţii că Tatăl, 
ca Făcător de viaţă, e mai înalt ca Fiul, iar Fiul e mai mic decât Tatăl, 
deşi este viaţa prin fire. Dar ştiu bine că nu vor putea ajunge la un 
capăt în această luptă. Ci vor micşora după plăcerea lor şi vor decide 
cu uşurinţă ceea ce voiesc împotriva Fiului şi vor supune firea împără¬ 
tească tuturor legilor gândite de ei. Apoi vor socoti că cinstesc pe Tatăl 
jignind pe Fiul arătat după fire din El şi făcându-L mai mic prin unele 
învăţături ale lor, deşi Acesta a spus clar : «Cel ce crede în Mine, nu 
crede în Mine, ci în Cel ce M'-a trimis pe Mine»; şi : «Cel ce Mă vede 
pe Mine, vede pe Cel ce M-a trimis pe Mine» (Ioan 12, 44—45). în ce 
mod am vedea în Fiul pe Tatăl care e viaţa după fire^ dacă nu s-ar 
înţelege şi Fiul viaţă după fire ? Şi de ce nu L-am crede când zice : 
«Eu su,nt calea şi adevărul şi viaţa» (Ioan 14, 6) ? Spunând în mod ar¬ 
ticulat şi la singular că El este viaţă, nu L-ar scoate pe Dumnezeu Ta¬ 
tăl din a fi şi El viaţă, dacă n-am admite că Amândoi sunt de o unică 

294. Viaţa e, prin definiţia ei, fără de început. Căci numai Viaţa poate produce 
Viaţa. Nu lipsa de viaţă. 

295. Adversarii numind pe Fiul Viaţa, nu-L mai numeau aşa pe Tatăl. 

fire şi prin Amândoi vin la noi acestea, şi totuşi nu de la doi, ci de la 
un unic Dumnezeu care dă viaţă tuturor ? 296 

B. Aşa este. 

A. Sau nu «in El vieţuim şi ne mişcăm şi suntem » (Fapte 17, 28) ? 

B. Da, e cu totul aşa, dacă admitem că Sfântul Pavel spune ade¬ 
vărul. 

A. Deci e adevărat. Cum n-ar fi ? Căci vieţuieşte şi grăieşte în el 
Hristos, Care este adevărul (II Cor. 13, 3). Priveşte deci, iubitule, că în 
Dumnezeu Tatăl vieţuim, ne mişcăm şi suntem. Iar Dăruitorul existenţei 
şi al vieţii nu este altul decât Fiul, Care a răsărit din El, Care fiind 
prin fire odrasla slăvită a vieţii prin toate proprietăţile ce Te are de la 
Tatăl, insuflă ca un bun propriu viaţă celor ce au nevoie de EH şi sus¬ 
ţine în existenţă creaţia 297 . De fapt, adresându-Se iudeilor, zice : «Amin, 
amin zic vouă, nu Moise v-a dat vouă pâinea cea adevărată din cer. 
Căci pâinea lui Dumnezeu este Cel ce S-a pogorât şi dă viaţă lumii » 
(Ioan 6, 32—33}. Apoi indicându-ne firea Sa, zice : «Amin, amin zic 
vouă : Cel ce crede în Mine are viaţă veşnică. Eu sunt pâinea vieţii » 
(Ioan 6, 47—48). Dacă deci Fiul este lucrător în noi în mod egal şi ne¬ 
schimbat, întrucât este Viaţă şi nu mai mic decât Tatăl, cum nu Lnar 
cugeta în măririle egale ale slavei pe El, dacă s-ar hotărî vreunii să 
cugete drept despre El ? 

B. Dar vom urma, zic aceia, celor cărora le-a spus deschis Fiul în¬ 
suşi -.'«Precum Tatăl are viaţă în Sine, aşa şi Fiului l-a dat să aibă viaţă 
în Sine » (Ioan 5, 26). 

A. Adaugă ceea ce lipseşte, altfel să ştii că nesocoteşti adevărul. 

B. Ce anume ? 

A. Ceea ce completează în mod necesar şi folositor cele ce le-ai 
spus, adică : «Şi putere l-a dat Lui să facă şi judecată, pentru că este 
Fiul Omului» (Ioan 5, 27). 

B. Pari, după cum socotesc, că vrei să arăţi că Fiul primeşte aceasta 
de 1a Tatăl nu întrucât e gândit şi este Dumnezeu, ci întrucât S-a făcut 
om, care nu are prin fire faptul de-a fi viaţa, ci este mai degrabă par¬ 
ticipant la viaţa care-i vine de la Dumnezeu. 

296. In cuvintele lui Iisus, vorbeşte Hristos. Hristos nu vorbeşte nici de doi 
dumnezei, nici de Persoana Tatălui, sau a Sa ca unicul Dumnezeu, ci de un Dumne¬ 
zeu, dar în două Persoane. Aceasta o spune în cuvintele : «Cine Mă vede pe Mine, 
vede pe Tatăl » şi în altele asemănătoare. Se spune şi : «Eu şi Tatăl», dar se afirmă 
şi vederea unică în altul. In unitatea a doi neconfundati.i se vede iubirea deplină, 
dar şi firea comună. 

297. Prin Fiul lui Dumnezeu nu numai că s-a creat lumea, ci se si susţine ne¬ 
încetat. El e puterea prin care se susţine ea, desigur ca putere a Tatălui. 

A, Pentru ce nu-ţi atribui aceasta ţie, ci fără să gândeşti mi-o atri¬ 
bui mie ? Nu L-ai auzit zicând că Tatăl a dat Fiului să aibă viaţă în 
Sine şi puterea de-a judeca, pentru că este Fiul Omului ? 

B. Am auzit. Dar acum, spun ei, s-a folosit termenul «a dat» numai 
pentru judecată/ Căci deoarece legea face prin excelenţă din judecată 
un privilegiu al lui Dumnezeu, fiindcă a zis că «judecata este a lui 
Dumnezeu » (Deut. 1, 19), primeşte acest privilegiu al lui Dumnezeu 
ca om. 

A. Dar puterea de-a da viaţă e atribuită mai degrabă altuia decât 
lui Dumnezeu ? Căci prea înţeleptul Pavel scriind lui Timotei, zice 

« Mărturisesc înaintea lui Dumnezeu care aduce toate la viaţă » (I Tim. 
6, 13). 

B. Da. S* cuvine şi aceasta lui Dumnezeu. Dar ce înseamnă aceasta ? 

A. Ceea ce se cuvine lui Dumnezeu şi-ţi este alipit fiinţial, oare 
nu este dat şi adăugat firii omului ? 

B. Şi aceasta este adevărat. 

A. Dar Hristos este un om ca noi, deşi e cugetat Dumnezeu întru¬ 
cât a provenit din Dumnezeu. 

B. Da. Căci cum n-ar fi aşa ? 

A. Deci e prin excelenţă propriu firii dumnezeieşti ceea ce i s-a 
dat ca om, adică viaţa. 

B. Dar se spune că Tatăl a dat Fiului viaţă. 

A. Adaugă timpul şi chestiunea va fi rezolvată. Căci atunci când 
S-a arătat ca noi, atunci se spune că a fost făcut viu, deşi era El însuşi 
viaţa după fire, ca Cel ieşit din Dumnezeu şi din viaţă. De fapt, în 
spusa că Tatăl a procurat Fiului viaţa ca neavând-o, poate vedea cineva 
fără greutate şi pe Fiul ca procurându-Şi Sieşi viaţa. Dar zicem aceasta 
nu întrucât e cugetat ca Dumnezeu, ci întrucât S-a arătat ca om căruia 
I-a fost un dat şi un adaos din afară. Căci a spus fericitul Pavel : « Iar 
dacă Duhul Celui ce a sculat pe lisus din morţi locuieşte în noi. Cel ce 
L-a sculat din morţi pe lisus Hristos va face vii şi trupurile voastre 
moarte, prin Duhul Lui care locuieşte în voi » (Rom. 8, 11). Iar Domnul 
nostru lisus Hristos nu atribuie acest rezultat lucrărilor altuia, ci lu¬ 
crărilor Sale, zicând iudeilor despre trupul Său : « Surpaţi templul acesta 
şi în trei zile îl voi ridica» (Ioan 2, 19). 

B. Cum a lucrat deci Tatăl viaţa în Fiul, dacă Fiul a înviat prin 
puterile şi lucrările Sale ? 

A. Pentru că Tatăl fiind viaţa, Fiul a ieşit din El viaţă prin fire 
şi adevărată, ca arătător al vieţii Lui şi prezent întreg în Tatăl, dar 
purtând şi El în Sine în întregime pe Tatăl. De aceea numim aceeaşi 

operă a Tatălui şi a Fiului, şi ceea ce lucrează Fiul este operă a Ta¬ 
tălui 298 . De fapt, arătând lucrarea venită din Tatăl ca fiind lucrare 
proprie şi făcând din lucrarea Sa, identică în toate cu a Lui, o dovadă 
Certă a deofiinţimii cu El pentru cei iubitori de învăţătură, zice : «Dacă 
nu,fac lucrările Tatălui Meu, să nu credeţi în Mine ; iar de le fac, chiar 
dacă nu credeţi în Mine, credeţi în aceste lucrări» (10 an 10, 37—38). 
Altădată iarăşi: « Iar Tatăl care rămâne în Mine, El însuşi face lucră¬ 
rile» (Ioan 14, 11). El cugetă că operele lucrate în mod dumnezeiesc nu 
trebuie atribuite măsurilor omeneşti, ci firii negrăite şi mai presus de 
aceea. De aceea spune : « Chiar dacă nu credeţi Mie, credeţi lucrărilor 
'Mele». Căci cele săvârşite în mod dumnezeiesc şi mai presus de cuvânt, 
nu îngăduie păreri şi credinţe de-a rămâne cu privire la El în graniţele 
umilirii (chenozei), ci se ridică, aşa zicând, la înălţime şi fac ca El să, 
nu se mai cunoască în calitate de om simplu, ci ca Dumnezeu şi din 
Dumnezeu 2 ". Sau nu e adevărat ceea ce spun ? 

B. E foarte adevărat. 

A. Dar mai e ceva de spus şi după aceasta. 

B. Ce anume ? 

A. In textul citat înainte din Pavel, era foarte clară învăţătura că 
prin Sfântul Duh venea viaţa de la Tatăl în Fiul însuşi şi în noi. Căci 
a zis : «Iar dacă Duhul Celui ce a sculat din morţi pe Iisus locuieşte în 
voi, Cel ce a sculat din morţi pe Iisus Hristos va face vii şi trupurile 
voastre moarte prin Duhul Său care locuieşte în voi » (Rom. 8, 11). Deci 
Tatăl este de viaţă Făcător prin Duhul, nu făcând vie creaţia prin vreo 
făptură, ci'prin participarea la firea Sa, prefăcând în viaţa Sa ceea ce 
nu are viaţă în firea ei. Căci creaturii îi este, ca să spun aşa, un dar a 
vieţui 30 °. 

298. Şi la oamenii uniţi prin iubire, o faptă lucrată de unui este lucrată 
într-un anumit grad : şi de celălalt. Când împlineşte fiul cu cura] o faptă mai im¬ 
portantă, e şi tatăl care lucrează în el. O simte aceasta şi fiul, care o împlineşte, 
dar simte şi tatăl că contribuie cu un efort propriu la săvârşirea ei, sau îi co¬ 
munică o putere în această săvârşire. Taina comuniunii persoanelor ce se iubesc 
n-a abordat-o nici o filosofie. Ea este descoperită de Hristos ca avându-şi izvorul 
în Sfânta Treime. 

299. Chiar întrupat ca om, Fiul lui Dumnezeu, întrucât a rămas şi Dumnezeu, 
a putut săvârşi şi unele fapte de ordin dumnezeiesc, neîncadrate în graniţele stării 
Sale umilite, acceptate ca om. De aceea în unele din aceste fapte era lucrător şi 
Dumnezeu, ca şi în cele ce le săvârşea înainte de întrupare. Dar chiar în faptele 
Lui ca om, ba şi în cele pătimite de El ca atare, era curăţie plină, de puterea 
ce-I venea de la ipostasul dumnezeiesc al firii Sale omeneşti, care iarăşi nu 
era Tatăl. De aceea într-un fel Dumnezeu însuşi îşi însuşeşte cele omeneşti, 
purificându-le. 

300. Dacă existenţa însăşi şi viata potrivită date creaturii sunt un 
dar de la Dumnezeu, cu atât mai mult . este un dar cea comună cu Dumnezeu, în 
planul superior al creaţiei. Trebuie să existe o viată care n-a fost primită de nică¬ 
ieri, o viaţă veşnică prin ea însăşi. Aceasta e viaţa dumnezeiască, viaţa necreată. 

B. O spun şi eu. Căci i se va spune ei de către noi : «Ce ai ce n-ai 
luat 7» (I Cor. 4, 7). > 


A. Astfel Duhul Sfânt este de viaţă Făcător. Participând la El, par¬ 
ticipăm la Dumnezeul cel unic şi adevărat, ca la Viaţa. 

B. 'Sunt de acord. Gândeşti drept. Fiindcă Duhul ne umple pe. noi 
înşine de participarea la Dumnezeu şi de prezenţa Lui. Căci îmi voi 
aminti de Ioan, care scrie aşa : «Din. aceasta cunoaştem că este întru 
noi, că din Duhul Său ne-a dat nouă» (I Ioan 4, 13). 

A. Priveşte deci, prietene, ca împărat şi Dăruitor al Duhului dum¬ 
nezeiesc şi de viaţă Făcător pe Fiul cel ieşit din Dumnezeu. Căci a 
suflat asupra ucenicilor Săi zicând : «Luaţi Duh Sfânt» (Ioan 20, 22). Deci 
cum n-ar fi un lucru dintre cele mai necuvenite să fie împărţitor al 
vieţii Cel ce nu este viaţa, dacă se află cu adevărat între cei ce au. viaţa 
adăugată, după părerea susţinută, nu ştiu cum, de aceia. în acest caz, 
aş întreba în mod cuvenit : dacă nu este viaţă, cum insuflă ca un bun 
propriu pe Duhul şi Se înfăţişează pe Sine ca fiind Distribuitor al vieţii 
prin insuflare ? Când deci se spune de Fiul că este participant la viaţă, 
sau că este făcut viu de către Tatăl, cugetă îndată că e vorba de firea 
întreagă cum e înţeleasă în Tatăl, în care şi din care este şi Fiul şi Duhul 
de viaţă Făcător, lucrând viaţa în cei ce o primesc, nu ca o unealtă a 
firii negrăite, ci ca Cel ce o dăruieşte întreagă creaturii, adică întreaga 
ei calitate prin Sine însuşi şi modelează din nou în chipul ei ceea Ce e 
capabil să se eorupă, spre viaţa prelungită. înţelepţit prin astfel de 
înţelesuri, vei afla lucrarea aducerii la viaţă în Hristos, dar numai în 
cel capabil să fie readus la viaţă, adică în omenescul tuturor prin ome¬ 
nescul Său. Căci Unul. Născut ieşit din Tatăl cu adevărat, a înlăturat 
prin Duhul propriu din trupul Său stricăciunea şi a făcut templul Său 
mai tare oa moartea. Căci întrucât este Dumnezeu şi întrucât a odrăslit 
din viaţa după fire, adică din Tatăl, este şi El viaţa după fire. Martor 
strălucit şi adevărat ne este pentru aceasta dumnezeiescul Ioan. Căci 
scrie astfel despre El : «Ceea ce era la început, ceea ce am auzit, ceea 
ce am văzut cu ochii noştri, ceea. ce am privit şi mâinile noastre au 

pipăit despre Cuvântul vieţii, aceea vă vestim. Şi Vierta s-a arătat şi am 

Existenţa şi viaţa din veşhicie fiind fără cauză, şi existenţa şi viaţa cauzată şi 
continuu cauzată nu pot fi din fiinţa existentă şi viaţa necauzate, pe care nu le poate 
avea decât pe acestea drept cauză. Dar cauzalitatea continuu activă în planul 
cauzat trebuie să fie susţinută de existenţa şi viaţa necauzată. Ba a creat şi sus¬ 
ţine prin puterea ei o legalitate sau o cauzalitate continuă în creaţie. Dar dă şi 
putinţa unei libertăţi oamenilor (îngerilor) în cadrul ei, conştiente. Dar iubirea 
se arată prin libertate. Şi dacă El ne-a creat din iubire, trebuie să ne arate cumva 
această iubire. Şi nu ne-o poate arăta decât întâlnindu-Se cu noi într-o Persoană 
care ne uneşte cu El: în Duhul Sfânt. Dar în Duhul Sfânt trebuie să ne simţim 

atât creaţi, cât şi în comuniune cu El, ca necreat şi veşnic, chemaţi şi nci la 

comuniunea, veşnică cu El. 

văzut şi mărturisim şi vă vestim vouă viaţa veşnică, care era la Tatăl 
şi s-a arătat nouă» (I Ioan 1, 1—2). Iar arătând mai clar ce este şi ceea 
ce a numit el viaţă, zice iarăşi : «Şi ştim că Fiul lui Dumnezeu a venit 
şi ne-a dat nouă înţelegere ca să cunoaştem pe Dumnezeul cel adevărat ; 
şi suntem în Dumnezeu cel adevărat, în Fiul Lui, Iisus Hristos. Acesta 
este adevăratul Dumnezeu şi Viaţa veşnică» (I Ioan 5, 20) 30i . Căci unde 
şi cum s-ar cunoaşte existând de la început şi că este Dumnezeu adevă¬ 
rat, dacă n-ar fi mai vechi şi cu totul mai presus decât a fi fost chemat 
la existenţă 3(l2 , având existenţa pururea şi la fel ? Căci fiind Viaţa prin 
fire, e recunoscută în mod cuvenit ca atare 303 . Căci lui Dumnezeu cel 
adevărat I se cuvine existenţa. Dar dacă nu e Dumnezeu, are loc con¬ 
trariul ' m . Căci numele Lui este «Cel ce este». De aceea a zis : «Eu sunt 
Cel ce sunt. Acesta este numele Meu şi pomenirea Mea e veşnică, din 
n'eamuri în neamuri» (leş. 3, 14—15). 

Inferioritatea Fiului sugerată de două texte 
din Sfânta Scriptură 

B. Dar dacă dăruieşti, se va zice, Fiului lucrarea Tatălui şi aceasta 
în mod neschimbat şi Vei spune că sunt egali în putere, cum vei păstră 
inferioritatea Lui ? Totuşi El spune clar : «Tatăl Meu este mai mare ca 
Mine» (Ioan 14, 28). Şi iarăşi : «Mă duc la Tatăl Meu şi Tatăl vostru 
şi la Dumnezeul Meu şi Dumnezeul vostru» (Ioan 20, 17). El ştia pe 
Tatăl fiind Dumnezeul Său. 

_A. Deci dacă ei nu cred că Fiul este Dumnezeu prin fire şi cu ade¬ 
vărat, atunci El este sigur creatură şi nimic afară de aceasta. La cele 
spuse astfel, socotesc că trebuie să se răspundă aceasta : « Cine va da 
capului meu apă şi ochilor mei izvor de lacrimi, ca să plâng poporul 
acesta ziua şi noaptea ?» (Ier. 8, 28). Orice iubitor de Dumnezeu şi bine- 
credincios le va spune : «V-aţi înstrăinat de Hristos şi aţi căzut din har» 
(Gal. 5, 4). Partea şi chemarea voastră nu mai este Dumnezeu, departe 
de aceasta. Acesta este cu totul fals şi cu nume mincinos, având o slavă 

301. Hristos S-a făcut cunoscut ca Dumnezeu cel adevărat celor ce voiau 
să vadă. A dat si putere să vadă celor ce voiau să primească, dar S-a făcut si 
«obiect» vizibil pentru ei. Şi prin El au cunoscut pe Dumnezeul cel adevărat, 
căci prin El, aa prin Fiul, vedem pe Tatăl, deci vedem pe Dumnezeul iubirii. 

302. N-a fost chemat cândva la existenţă. E '.mai vechi ca mai presus decât 
orice eventuală chemare la existenţă a Lui. N-a fost chemat vreodată la existenţă. 
A existat dintotdeauna. A avut existenţa din veşnicie, nefiind produs de vreun 
act prin care să se fi produs. 

303. Viaţa prin fire n-are început. A fi înseamnă a vieţui. Şi a fi n-a în¬ 
ceput vreodată. Aşa trebuie recunoscut 

304. Când zicem Dumnezeu, zicem existenţă. Căci Dumnezeu e prin firea Lui 
existenţă. Dimpotrivă, celui ce nu e Dumnezeu, nu i se cuvine existenţa prin sine- 
Aceia o are ca dar, de la Dumnezeu. Şi nu ştim sigur dacă Dumnezeu i-o dăruieşte.. 

închipuită a dumnezeirii. Şi s-au închinat cu adevărat creaturii în locul 
Creatorului. De aceea au crezut că Fiul este în cele mai prejos de ale 
Tatălui şi are viaţa ca adăugată, mai bine-zis este în cele ce este creaţia, 
care nu are viaţă proprie 303 . De aceea, cum au cunoscut că trebuie să 
se închine celui închis în măsurile creaţiei şi, necrozând, s-au despărţit 
de supremaţia fiinţială peste toate - 506 . Căci spune Ioan clar : «Cel ce vine 
de sus, este deasupra tuturor » (Ioan 3, 31). Fiul, care este deasupra tu¬ 
turor, nu are una din superiorităţile comparabile între ele. Spunând 
«deasupra tuturor», se spune deasupra a tot ce e făcut. E propriu Fiu¬ 
lui să' depăşească toate care se află între creaturi, neâvând nicăieri un 
loc -între ele. El nu este între toate, ci e ridicat deasupra tuturor, din¬ 
colo de care nu este' absolut nimic. Sau oare nu e Dumnezeu numele 
mai presus de tot numele, cum ne-a spus şi dumnezeiescul Pavel 
^Filip. 2, 9) ? 307 

B. Ba da. 

A. Iar acesta era Fiul : «La început era Cuvântul şi Cuvântul era 
2a Dumnezeu şi Dufhnezeu era Cuvântul » (Ioan 1, 1). 

B. Ce vom răspunde deci, dacă ei ar spune că s-a scris despre Tatăl 
«că I-a dăruit Lui nume mai presus de orice nume ? 

. A, Dar să facă încă un pas, o, Ermia, şi să voiască să înveţe cum 
-şi în ce fel are Fiul calitatea de Dumnezeu ca adăugată. Căci spunând 
.că e dotat cu ea prin fire, ca să-i însoţească cu valoarea ei existenţa 308 , 
prin aceasta coboară, socotesc, importanţa Lui. şi schimbă umorul lor 
contradictoriu în boala nebuniei, desfiinţând în mod calomnios fiinţa 
negrăită a Fiului. De aceea le cer să cugete împreună cu noi cele drepte. 
Dar ei, după cum apar, stăruie în apărarea părerilor lor şi luptă pentru 
minciuna lor cu încăpăţânare. Râvna lor, socotesc, nu e mai mică decât 
a celor ce se înarmează şi susţin războiul pentru copii şi femei. E ne- 

305. Creaţia nu are «viată proprie», adică de la sine. Ei îi vine de la Dum¬ 
nezeu, Care are viată proprie, sau de la Sine, deci din veşnicie, fără o cauză din 
•afară. Şi trebuie să fie o astfel de viată. Nu putem merge la infinit în cele ce 
: nu ,au viata prin creare. 

306. Deplina închinare şi slujire nu se cuvine să fie aduse decât Celui ce 
•este independent de toate, nesupus nici unei alte existenţe. Căci de la Acesta 
îşi au existenţa şi viaţa toate. Lui trebuie să-I cerem orice şi Lui să-I mulţumim 
pentru toate. Pe El se cuvine să-L slăvim pentru toate. 

307. Dincolo de El nu mai este nimic. El nu mai depinde de nimic. Nu 
.primeşte nimic de la ceva deasupra Lui. Toate sunt primite de la El. Toate au 
nume, pentru a se distinge una de alta, fiind în legătură unele cu altele. El e mai 
presus de toate numele prin care se disting unele de altele. Este indefinibil. 

308. Dumnezeu îi dă creaturii o fire din nimic. Dar îi dă o fire care se cere 
însoţită în unele din formele ei de viaţă. Iar această viată îi este dată de Dumne¬ 
zeu. li este deci dată potrivit firii ei, dar puterea de a o da aparţine firii lui 
Dumnezeu, Viaţa prin Sine. Dar aceasta o face în mod special Dumnezeu, după 
arieni, cu Hristos. De aceea II numesc şi‘ pe El Dumnezeu. Se vede şi în aceasta 

panteismul lor. 

cesar ca noi, folosind subtilitatea, să dăm pe faţă cele ascunse şi să 
dezvăluim adevărul, chiar dacă nu e uşor de primit de cei neînvăţaţi. 

B. Bine zici. 

A. Deci ne-a spus dumnezeiescul Pavel despre Unul Născut : «Cel 
ce fiind în chipul lui Dumnezeu, nu răpire a socotit a fi întocmai ca 
Dumnezeu, ci s-a umilit (s-a deşertat) pe Sine, chip de rob luând, întru 
asemănarea omenească făcându-Se. Şi la înfăţişare fiind ca un om. S-a 
smerit pe Sine, ascultător făcându-Se până la moarte, iar moartea per 
cruce. De aceea L-a şi preaînălţat pe El Dumnezeu, şi l-a dăruit Lui 
nume mai presus de orice nume, ca întru numele lui Iisus tot genun¬ 
chiul să se plece, al celor cereşti şi pământeşti şi de sub pământ, şi să 
mărturisească toată limba că Domn este Iisus Hristos spre slava lui 
Dumnezeu Tatăl» (Filip. 2, 6—11). Oare n-ar spune deschis şi timpul 
însuşi al înomenirii Cuvântului, dacă ar putea grăi, celor ce încă n-au 
înţeles, că nu întrucât e cugetat Cuvântul ca fiind Dumnezeu, ci întru¬ 
cât Sr-a arătat ca om, S-a urcat iarăşi la slava durrmezeirii şi cu trupul, 
şi când S-a deşertat şi S-a smerit pe Sine, atunci se şi spune că S-a 
înălţat ? Deci dă-mi o învăţătură. Căci aş fi foarte bucuros să obţin de 
la tine un răspuns. 

B. Despre ce e vorba ? 

A. S-a deşertat pe Sine Unul Născut, pogorându-Se în chip de rob 
şi a răbdat crucea, în dispreţul ruşinii, făcându-Se ascultător până la 
moarte. De aceea, se spune, I-a dăruit Lui nume mai presus de tot nu¬ 
mele, ca întru «numele lui Iisus tot genunchiul să se plece, al celor 
cereşti şi pământeşti şi de sub pământ». Deci aflându-Se în treapta 
noastră, a dobândit ca răsplată a faptelor Sale bune şi ca dar al ascul¬ 
tării şi ca încoronare a vitejiei Sale, dreptul de-a fi numit Dumnezeu 
şi de-a I se aduce închinare de către sfinţii îngeri, şi de către noi, cei 
de pe pământ, şi de către cei ce L-au părăsit. 

B. Aşa se pare. 

A.' Deci (căci voi vorbi fără a mă îngriji prea mult, în prezent de 
ceea ce se spune, din pricina urgenţei), Unul Născut trebuie să mulţu¬ 
mească cât mai mult căderilor de pe pământ şi păcatelor noastre. Să se 
ştie că prilejul slavei înduimmezeiitoare a Lui sunt greşealele omenirii. 
Căci dacă n-am fi păcătuit, nu S-ar fi făcut ca noi ? Şi dacă nu S-ar fi 
făcut ca noi, n-ar fi răbdat crucea? Şi dacă n-ar fi murit, n-ar fi do¬ 
bândit dreptul de-a I se aduce închinare de către noi înşine şi de către 
sfinţii îngeri ? . 

14 — Sfântul Chirii al Alexandriei 

B. E îndrăzneţ cuvântul. Dar are o probabilitate în el 30!> . 

A. Dar dacă este în egalitate cu Tatăl şi în chipul Lui, nefiind 

lipsit parţial de mărginirile deşertării, ce spor de slavă ar putea avea 
.primind' numele mai presus de or.ice nume în timpul deşeftării Lui ? 
Oare nu înţelegi unde ar risca să ajungă teoria lor, dacă s-ar cerceta 
mai minuţios ? 310 - * 

B. înţeleg. 

A. Voieşti deci ca lăsând la o parte pentru prezent toată argumen¬ 
tarea prea subtilă, să revenim la faptul că Unul Născut era la început 
Dumnezeu şi în chipul Tatălui şi în egalitatea cu El, deşi a.m cheltuit 
în cele trecute multe cuvintg pentru aceasta ? 

B. Foarte bine. 

A. Deci Dumnezeu Tatăl zice prin glasul lui Isaia : «Eu sunt Dom ¬ 
nul Dumnezeu încă de la început » (Isaia 43, 12—13). Dar cineva poate 
auzi şi pe Sfinţi zicând către El : «Nu eşti Tu de la început Domnul 
Dumnezeul nostru şi nu vom muri ?» (Avacum 1, 12). Iată că Dumnezeu 
Tatăl a fost numit şi este de la început cu adevărat Dumnezeu. Iar dum¬ 
nezeiescul Ioan, în cuvintele ce ni le-a spus despre Fiul, zice : «Ge era 
la început, ce am auzit, ce am văzut cu ochii noştri, ce am privit şi 
mâinile noastre au pipăit despre Cuvântul vieţii» (I Ioan 1, 1). Şi le-a 
grăit unora : «Văi scriu vouă, părinţilor, că aţi cunoscut pe Cel ce este 
de la început»-(l Ioan 2, 13) 3a . 

Şi cine este Acesta, a spus-o iarăşi el însuşi : «Acestea le spune Cel 
ce este. Cel ce era, Cel ce vine» (Apoc. 1, 8). 

B. Dar că era şi înainte de creaţie, o spun şi ei. Dar că era Dum¬ 
nezeu, aceasta nu se cunoaşte clar, spun ei. Căci primeşte evident ca 
unul care nu are. 

A. Atunci cum n-ar fi momentul potrivit să spunem şi noi indignaţi 
celor ce rostesc asemenea cuvinte vrednice de lepădat : « Surzilor, ascul¬ 
taţi, orbilor, priviţi ca să vedeţi» (Isaia 42, 18). Căci nu că era simplu 
Cuvântul, â scris clar aceasta grăitorul de Dumnezeu şi Evanghelistul, ci 
că era şi Dumnezeu. Şi aceia, ca unii ameţiţi de vin şi beţi, abătâridu-se 

309. Chiar păcatele noastre le-a făcut Fiul lui Dumnezeu, prilej pentru a mări 
slava oamenilor, făcându-Se om, care S-a aşezat de-a dreapta Tatălui, ca să ne 
urce şi pe noi lângă Sine. Nu L-a împiedicat iubirea, nici păcatele noastre. Sme- 
rirea din iubire este şi ea un semn .al înălţimii spirituale. S-a smerit Dumnezeu ca 
să ajute umanitatea, al cărei Subiect S-a făcut, să se smerească şi ea, ca drum spre 
înălţare. Păcatul e o falsă înălţare, de oare ne scapă smerenia. 

310. Dacă Hristos este un fel de creatură mai presus de toate şi, ca atare, 

un aşa-zis dumnezeu, unde s-ar mai putea coborî El, dacă este la locul cel mai 

înalt posibil ? 

311. Sf. Ioan repetă şi în Epistola întâi ceea ce a spus la începutul Evanghe¬ 
liei: Fiul lui Dumnezeu Cel ce S-a făcut 'om văzut, era la începutul tuturor ; era 

deci înainte de tot ce are un început. Este din veşnicie. 

orbeşte spre orice, desconsideră adevărul. Vino deci, ca, folosindu-ne şi 
de alte înţelesuri^ să recunoaştem că Fiul este Dumnezeu prin fire. Sau 
oare nu se cuvine Celui ce este prin fire Dumnezeu să-Şi arate hotărârea 
în toate şi sa încununeze cu laude pe cei ce au ca normă a vieţii legea 
şi cinstesc viaţa curată şi pilduitoare, dar să pedepsească pe cei ce au 
păcătuit prin mândrie, călcând cu uşurinţă rânduielile de sus? 

B. Ba se cuvine. 

A. Admiţi că poate umple toate şi străbate prin toate şi ar fi în 
toate altă fire decât cea dumnezeiască ? 

B. Nu. Cum aş face-o ? 

A. Iar a vieţui şi a trăi în Dumnezeu şi a face pe Dumnezeu slava 
S'a, nu spui, prietene, că e lucrul cei mai potrivit sfinţilor ? 

B. Da, desigur. 

A. Să continuăm deci; spune-mi aceasta. 

B. Ce? 

A. Nu e cuvântul cel mai preţios de înţelepciune : «Toată darea cea 

bună şi tot darul desăvârşit de sus este, pogorând de la Părintele 
luminilor»? - / : 

B. Sunt de acord. Căci îl spune Sfânta Scriptură. 

A. Ia seama deci cine este distribuitorul şi dăruitorul bunătăţilor 
ce vin la noi de la Dumnezeu, şi aceasta cu deplină putere. Acesta este 
Fiul. Căci a zis Pavel : «Fiecăruia dintre noi i s-a dat harul după mă¬ 
sura darului lui Hristos » (Efes. 4, 7). Dar auzi şi în altă parte pe Dum¬ 
nezeu spunând preasfântului Moise : «Cine a dat gură omului ? Sau cine 
a făcut greu la auz şi surd, văzător şi orb ? Nu Eu, Domnul Dumnezeu ? 
Şi acum mergi şi Eu voi deschide gura ta» (leş, 4, 11—12). Iar Sfinţilor 
Săi Apostoli le-a grăit iarăşi Domnul nostru Iisus Hristos : «Puneţi deci 
în inimile voastre să nu gândiţi de mai înainte ce veţi ră,spunde. Căci Eu 
vă voi da gură şi înţelepciune, căreia nu-i vor putea sta împotrivă, nici 
să-i răspundă toţi-potrivnicii voştri» (Lulea 21, 14—15). Iar fericitul David 
cântă că Dumnezeu «este judecător » (Ps. 49, 6) şi arată ca fapt stabilit 
«eă-I aparţine să răsplătească pe fiecare pentru cele ee le face şi să în¬ 
dreptăţească pe cei ce voieşte». «Dacă Dumnezeu este Cel ce îndreptă¬ 
ţeşte, cine ne va osândi ?» (Rom. 8, 33—34). Şi în amândouă modurile 
vedem pe Fiul lucrător nu ca, pe un slujitor, ci cu putere dumne¬ 
zeiască 312 . Căci a zis El însuşi : «Ce-i va folosi omului de va dobândi 
lumea toată, iar în sufletul său se va păgubi? Sau ce va da omul în 
schimb pentru sufletul său ? Căci Fiul Omului va veni întru slava 

312. Fiul lucrează ca putere şi în smerirea (deşertarea) Să şi în înălţarea Sa 
ca om mai presus de orice creatură. Dar şi Ţatăl şi Duhul Sfânt lucrează prin El. 

Fiului Său cu sfinţii îngeri ai Săi; şi atunci va răsplăti fiecăruia după 
faptele lui» (Matei 16, 26—27). Iar unuia din bolnavii vindecaţi, i-a spus : 

« Fiule, iertate îţi sunt păcatele tale» (Marcu 2, 5). Pentru aceasta în- 
furiindu-se fariseii şi întrecându-se în necredinţa lor, au îndrăznit să-L 
acuze de blasfemie pe Cel ce a rostit fără reţinere un astfel de cuvânt 
cuvenit lui Dumnezeu şi au zis : «Acesta huleşte. Cine poate ierta pă¬ 
catele, decât singur Dumnezeu ? (Marcu 2, 7). Deci Cel ce e Domnul 
legii şi al judecăţii 313 şi distribuitorul cununilor şi păzitorul dreptăţii şi 
cel ce iartă păcatele, fapt neîngăduit nimănui dintre cei ce se numără 
între creaturi să o facă, cum n-ar fi Dumnezeu prin fire ? Oare, cu- 
getându-le acestea nu-ţi par drepte ? 

B. Sunt foarte drepte şi departe de-a fi altfel. 

A. Dumnezeu este în toate şi nu e despărţit de nimic. Ca atare 
umple de lucrarea Sa, demnă de Dumnezeu, toate. De aceea şi spune 
către Israel: « Cerul îmi este Mie scaun, _ iar pământul reazem 
picioarelor Mele » (Isaia 66, 1). întorcând cuvântul spre Cuvântul ieşit 
din Dumnezeu Tatăl, dumnezeiescul Pavel ne scrie : «Acolo nu mai este 
elin şi iudeu, tăiere împrejur şi netăiere împrejur, barbar, scit, rob, 
liber, ci toate şi în toate Hristos »> (Col. 3, 11). Şi pe lângă acestea, ia¬ 
răşi : «Cel ce S-a pogorât este şi Cel ce S-a înălţat mai presus de toate 
cerurile, ca să le umple pe toate şi străbate toate şi este în toate», nu 
e mai mare decât zidirea ? 

B. Cum să nu ? 

A. Orice sfânt care a părăsit viaţa lumească şi trupească şi şi-a 
dăruit sufletul lui Dumnezeu, nu cunoaşte altă slavă a sa decât pe 
Dumnezeu. Despre aceasta scrie iarăşi Pavel : «Căci eu prin Lege am 
murit Legii, ca să vieţuiesc lui Dumnezeu» (Gal. 2, 19), adică Fiului - 
şi, prin El, Tatălui. Aceasta va fi olar şi neîndoielnic şi pentru tine, de 
A>ei auzi ceea ce adaugă : «Căci Unul a murit pentru toţi, ca toţi cei ce 
trăiesc să nu mai trăiască lor, ci Celui ce a murit şi a înviat pentru 
toţi» (II Cor. 5, 14—15}. Şi pe lângă acestea : « Iar mie să nu-mi fie a 
mă lăuda decât în crucea lui Hristos » (Gal. 6, 14). Dar şi orice sfânt 
va spune : «Md voi bucura întru Dumnezeu, Mântuitorul meu. Domnul 
Dumnezeu, puterea mea» (Avac. 3, 18—19). 

B. Ne ajung, bunule, aceste idei. De fapt, Fiul ni S-a arătat Dum¬ 
nezeu adevărat nu numai prin numele de Fiu, fals folosit, după părerea 

313. Hristos ca Dumnezeu este Cel ce a dat legile naturii, dar şi cele morale, 
care se cer împlinite de oameni, legi într-o armonie cu cele ale naturii. El este 
mai presus de ele. Nu e cineva mai presus de El, care să-I fi impus şi Lui nişte 
legi. El ca iubire atotputernică este mai presus de legi, dar impune legile în folosul 
armoniei şi al iubirii tuturor celor create de El, ca Suveranul lor. De aceea El 
este şi Cel ce judecă pe toţi potrivit acestor legi. 

acelora, ci şi prin zeci de mii de cuvinte. Astfel lăsând acestea, ex¬ 
plici-mi cum ar trebui să se primească şi să se înţeleagă cuvântul : 
«Mă duc la Tatăl Meu şi la Tatăl vostru şi la Dumnezeul Meu şi Dum¬ 
nezeu vostru» (Ioan 20, 17) ? Ce a voit să înveţe numind pe Tatăl 
Dumnezeul Său ? Nu te îndoieşti că âceia vor pune şi această întrebare ? 

A. Nu e deloc grea cunoaşterea înţelesului acestui cuvânt pentru 
cel ce este înţelept şi are mintea întreagă. Căci s-a scris : « Toate sunt 
netede şi drepte celor ce află cunoştinţa» (Prov. 8, 9). Dar dacă cineva 
s-ar hotărî să se abată de la calea dreaptă, pentru o umblare foarte su¬ 
cită şi prostească, părăsind drumul drept al înţelesurilor cuvenite, apu¬ 
când un altul, va ajunge între spini şi va cădea în gropi şi în piedicile 
apărute înitre ele. Aceasta o arată, socotesc, şi Legea, prin ghicitură : 
«Să mergi pe calea împărătească şi să nu te abaţi nici la dreapta, nici 
la stânga » (Num. 21, 22). Când deci se spune ceva despre Fiul din cele 
ce sunt mai mici decât slava lui Dumnezeu, care nu sunt mai presus de 
firea creată, nu te gândi îndată la firea negrăită, provenită în mod 
propriu din Tatăl, ci urmează scopul adevărat. Nu atribui nici cele 
proprii ale dumnezeirii măsurilor umanităţii, nici micimile umanităţii 
nu le atribui firii mai presus de toate, ca aparţinând ei în mod propriu, 
ci fă o distincţie bine gândită şi foarte accentuată între ele,. cunoscând 
ceea ce se cuvine fiecăreia. Aşa şi nu altfel te vei putea hotărî pentru 
înţelegerea cea mai nerătăcită. 

B. Dă un exemplu pentru aceasta. 

A. Fericitul Pavel a spus despre Unul Născut că este strălucirea 
slavei şi pecetea i poştaşului lui Dumnezeu Tatăl. Lasă deci mintea ta 
să se strămute în acestea, dincolo de tot ce e creat, şi cunoaşte frumu¬ 
seţea dumnezeiască şi cugetă la naşterea Lui negrăită. Şi privind oa 
într-o oglindă modul existenţei Lui (personal), aplaudă-L cu laude. Căci 
se scrie despre El : «în zilele trupului Său, El a adus, cu strigăt pu¬ 
ternic şi cu lacrimi, cereri şi rugăciuni către Cel ce putea să-L mân¬ 
tuiască din moarte şi a fost auzit, pentru evlavia Sa. Şi deşi fiind Fiu, 
a învăţat din cele ce a pătimit ascultarea» (Evr. 5, 7—8). Coboară deci pu¬ 
ţin şi pune acestea în raport cu măsura umanităţii. Căci n-ar fi murit pe¬ 
cetea Tatălui, ci pentru că rugăciunea a avut loc în zilele trupului, frica 
este a trupului şi tremurarea de moarte îi revine în mod special umani¬ 
tăţii. Deci deşi se spune că a luaţ un nume mai presus de tot numele, 
nu e scos din hotarele dumnezeirii Fiul, întrucât e Cuvântul -şi a ieşit 

din Tatăl 3W . Căci era prin fire şi cu adevărat Dumnezeu şi înainte de 
timpul golirii (chenozei). Sau nu vei spune aceasta ? ■*+ 

B. Ba da, cu totul. ' , . 

A. Dar când Ş-a arătat ca om, pogorându-Se la golire (chenoză) 
şi la chipul de rob, S-a făcut ca noi şi sub Dumnezeu, fără a pierde 
ceea ce era, dar şi fără a dispreţui măsura umanităţii. S-a sărăcit îm¬ 
preună cu noi, fiind bogat ca Dumnezeu (II Cor. 8, 9). De aceea S-a 
socotit sub Lege şi înttre robi şi între cei fără de lege 315 ; şi a suportat 
chiar moartea după trup 316 . Dar era necesar ca Dumnezeu Cel cu ade¬ 
vărat şi prin fire, care nu avea această slavă ca adaos, să nu fie închis 
în marginile golirii (chenozei), ci să Se întoarcă iarăşi la cinstirea aflată 
în El de sus şi de la început împreună cu trupul asumat. Aude deci 
ca om, deşi era Dumnezeu după fire şi Fiu : «Eu astăzi Te-am născut » 
(Ps. 2, 7); şi: « Şezi de-a dreapta Mea, până ce voi pune pe vrăjmaşii 
Tăi aşternut picioarelor Tale » (Ps. 100, 1). Deoarece S-a făcut în mod 
total om 317 şi S-a pogorât în umilinţă (chenoză), S-a aflat prin aceasta 
şi Om şi Dumnezeu: în mod foarte necesar şi cu totul cuvenit se adap¬ 
tează măsurilor chenozei şi a recunoscut ca Dumnezeu împreună cu noi 
pe Cel ce era prin fire şi cu adevărat Tatăl Său, dar şi Dumnezeul nos-. 
tru. De aceea şi noi, deşi suntem în robia naturală sub Dumnezeu, îl 
numim pe Dumnezeu Tată, înfăţişând cu aceasta putinţa şi calitatea 
de-a ne fi făcut şi noi în chipul Fiului. Căci S-a sălăşluit şi locuieşte 
în noi prin Duhul Său, întru care şi prin care strigăm : «Avva, Părinte» 
(Gal. 4, 6). Că Duhul, este în noi este dovadă sigură şi semn al filiaţiei 
faţă de Dumnezeu. Fiind făcuţi prin El de un chip cu Dumnezeu, ne 
lămureşte Pavel, scriind : « Iar pentru că sunteţi fii, a trimis Dumnezeu 
pe Duhul Fiului Său în inimile noastre, care strigă: Avva, Părinte!» 
(Gal. 4, 6). 

B. Bine zici. 


314. Nu ca Fiul lui Dumnezeu este ridicat la un nume mai presus de tot nu¬ 
mele, cr ca om. Căci, întrucât ca om a pătimit pentru oameni, pogorând la chipul de 
om, El ridică acest chip mai presus de orice nume şi de tot nivelul creaturilor. 

315. A fost socotit de arhierei şi farisei călcător al legii şi de aceea con¬ 
damnat ca un tâlhar. A lăsat impresia aceasta. • 

• 316. E mare taina unirii în El a puterilor dumnezeieşti şi a celor omeneşti. 

Ne poate ajuta în înţelegerea acestei taine întrucâtva faptul că şi noi când trăim 

o mare durere nu mai simţim în noi lipsa de durere, său a veseliei, deşi ea există 
ca' posibilitate, ca virtualitate în noi. Trecem prin diferite stări sufleteşti şi în 
fiecare nu simţim pe celelalte ca posibilităţi în noi. Dar noi nici nu simţim c-am 
putea opri imediat durerea. Hristos însă ştia şi simţea’ că ar putea opri stările 

slăbiciunilor omeneşti. Le trăia cu adevărat de bună voie. 

317. S-a făcut om întreg, nu în parte om (în textul grec: olos, iar în franceză: 
cu totul). 

A. Să presupunem deci că adversarii sunt încă adormiţi, opunân- 
du-se' învăţăturilor adevărului, dar’ că absurditatea acestei opoziţii îi 
va face să renunţe la ea. Dar de vor face aceasta şi vor spune că Dum¬ 
nezeu este cu adevărat Tatăl Fiului, dar nu vor primi iconomia (întru¬ 
parea), în virtutea căreia a numit pe Dumnezeu Tatăl Său. cum nu 
va fi necesar,.să le spunem că nu-i primim ca legiuitori şi în drept să 
hotărască cele ce voiesc să le cugete şi să le spună, ci că se cuvine mai 
degrabă să acordăm adevărul cuvintelor Mântuitorului, Care a spus de 
fapt : «Mă duc la Tatăl Meu şi Tatăl vostru şi la Dumnezeul Meu şi 
Dumnezeul vostru » (Ioan 20, 17) ? Să susţină deci că şi noi suntem 
fii împreună cu El după fire, dacă este şi El împreună eu noi sub Dum¬ 
nezeu după fire. « Căci Mă duc, zice, la Tatăl Meu şi Tatăl vostru ». 
Căci numele de Fiu arată că S-a născut fiinţial din Tatăl. De aceea sunt 
foarte mulţi fii, după firea împrumutată, mai bine-zis depăşesc orice 
număr. Şi să nu mai vorbim de mărimea necredinţei lor dacă socotesc 
că toţi suntem fii după fire şi, prin aceasta, şi dumnezei. Dar trebuie 
ca ei să răspundă, că e un dar al bunătăţii lui Dumnezeu numele filiaţiei 
(dat celor ce cred în Fiul). Căci fiind din pământ după fire, noi nu 
ne-am născut din Dumnezeu, după modul adevărat al naşterii. Astfel 
ne vine din afară şi ne este adăugată datoria de-a numi pe Dumnezeu 
Tată. Deci le vom spune : pentru ce îndrăznind toate cu uşurinţă,’ nu 
vă folosiţi de aceleaşi raţionamente ca să cugetaţi drept şi fără greşeală, 
în loc să aiuriţi astfel cu mare neruşinare ? Oare nu e mai bine să re¬ 
flectaţi în chip înţelept că dacă este prin fire din Dumnezeu, adică din 
fiinţa Tatălui, nu e jignitor pentru El de a-L număra între creaturi, ci 
că I se cuvine mai degrabă să fie Dumnezeu ? Şi, deoarece S-a arătat 
om, nu este nepotrivit pentru El să I se considere adăugată împreună, 
cu trupul şi cu măsurile lui şi venită în El din afară, trebuinţa de-a Se 
afla sub Dumnezeu din care este ? 318 

B. Dar dacă, se va zice, nu e nimic diferit în Fiul, ci este Dumne¬ 
zeu astfel cum e cugetat şi Tatăl, desigur vei spune că e egal şi întru 
nimic mai mic. Dar atunci cum a zis El .însuşi : «Tatăl Meu este mai 
mare » (Ioan 14, 28) ? 

A. Spune-mi, între Dumnezeu şi Dumnezeu, dacă se înţelege de 
Amândoi că sunt prin fire şi cu adevărat, ce deosebire ar putea vedea 
cineva, sau ce interval care să arate o alteritate ? Am afirmat că Fiul 

318. E mai dreaptă şi mai consecventă cugetarea ca, dacă Dumnezeu vrea să 
se folosească de cineva mai presus de oameni ca să mântuiască pe oameni şi să le 
dea viată, să se folosească nu de o creatură, oare nu Je poate da viata adevărată, 
numit în mod artificial «Fiul Lui», ci de un Fiu adevărat al Său, care nu are viaţa 
adăugată din afară, ci din El însuşi. 

este, Intr-un mod extrem şi mai presus de orice cuvânt, pecetea Tată¬ 
lui, cizelată, aşa zicând, după asemănarea Lui în fire. Dar dacă este cu 
adevărat într-o treaptă inferioară şi nu deplin în cele ce este Tatăl, 
cum ar avea în El, după ei, ceea ce este mai bun şi mai presus de toate ? 
Căci Cel Căruia îi lipseşte ceva din desăvârşire, nu va putea fi chip şi 
asemănare cu totul neschimbată a Celui desăvârşit. Şi nici Dumnezeu 
nu poate depăşi pe Dumnezeu, sau nu poate fi cugetat Unul aflându-Se 
mai jos de Altul în calitatea de Dumnezeu ; pentru că nici un om nu 
e diferit de - alt om în existenţa ca om. Dar în forţă şi prudenţă şi în 
calităţile virtuţii în mărimea şi micimea trupului, în urâţenie şi fru¬ 
museţe, în culoare, se poate spune că unul se deosebeşte de altul. Dar 
dacă ar voi cineva să afle clar care este definiţia fiinţei lui Petru şi 
Pavel, va afla că amândoi sunt la fel în toate. Daca l-ar declara în 
privinţa aceasta pe unul mai mic, ar flecări socotesc, şi n-ar face-o 
dintr-o înţelegere cuminte. Deci spunând ei că Tatăl este mai mare, 
să arate ce esite superior în El şi să arate în ce constă această su¬ 
perioritate. 

B. Deci a greşit cu adevărat Fiul, spunând : «Tatăl Meu este mai 
mare» (Ioan 14, 28}? 

A. Dar cum ar fi minţit, declarând : «Eu sunt adevărul » (Ioan 14, 
6) ? însă cum se cuvine să fie înţeleasă declaraţia Mântuitorului, să o 
lăsăm deocamdată neexplicată. Se va spune la vremea potrivită. Expli¬ 
că-mi acum ceea ce spun : se recunoaşte de către noi o fire unică a 
dumnezeirii, care meşteşugeşte toate şi e creatoarea tuturor ? 319 «Căci 
Domnul Dumnezeul nostru. Domn unul este» (Deut. 6, 4). Sau nu e 
adevărată Legea ? 

B. E adevărată. 

A. Iar dumnezeirea fiind simplă şi de un unic fel, e crezută a fi în 
Sfânta Treime, adică în Tatăl şi în Fiul şi în Sfântul Duh. Sau tu ai de 
spus şi de învăţat altceva decât aceasta ? 

319. Dumnezeu nu e numai Creatorul tuturor, ci şi Marele Meşter, care Ie dă 
tuturor o organizare' şi o armonie pe care nu le epuizăm niciodată prin cunoaşterea 
şi exprimarea noastră. Este o raţionalitate de o indefinită bogăţie şi subtilitate, 
care nu poate fi a unei naturi inconştiente. Această inepuizabilă complexitate ar¬ 
monioasă exprimabilă în cuvinte conştiente fără sfârşit, e plasticizarea cuvintelor 
inepuizabile ale unei raţionalităţi inepuizabile, care, ca rădăcină a cuvintelor, e 
şi ea Cuvânţ. Dar Cuvântul acela trebuie să fie personal şi să folosească conştient 
înţelesurile lor în cuvinte plasticizate; persoanele pot prinde în cuvinte raţionale, 
dacă numai persoanele pot prinde în cuvinte raţionale complexitatea armonioasă 
nesfârşită a lumii. Dar cuvintele persoanelor în viaţă au şi putere transformatoare 
asupra persoanelor şi lucrurilor. Iar cuvintele Cuvântului suprem au şi puterea 
creatoare a lucrurilor şi a persoanelor. Dacă prin cuvinte şe fac şi se susţin şi 
se prefac toate în sefts major, Persoana care emite cuvinte, sau Cuvântul dumne¬ 
zeiesc, e la începutul tuturor, deci înainte de toate, sau veşnic. Şi El ca Cuvântul 
Creator personal e Cuvântul unei alte Persoane, e Cuvântul unei Persoane originare, 
sau Fiul Tatălui. 

B. Absolut nimic. 

A. Deci adunând într-una şi aceeaşi fire şi legând pe fiecare din 
cele trei persoane spuse într-o identitate, care există şi într-o sub¬ 
zistenţă proprie, ne vom închina unui singur Dumnezeu şi vom sluji 
unui Dumnezeu al tuturor. Dar dacă-I despărţim şi îi tăiem într-o alteri- 
tate de firi, punând pe fiecare aparte într-o oarecare fire proprie, vom 
mărturisi trei dumnezei, chiar dacă n-am vrea. Şi ce ne-ar scăpa pe noi 
de rătăcire, dacă am cugeta aşa ? Şi dacă ar propovădui cineva trei 
dumnezei în loc de unul, cum nu s-ar abate de la raţionamentul drept 
şi bun ? Dar socotesc că temându-se să se decidă deschis pentru această 
aiureală, vor spune ca Tatăl este Dumnezeu adevărat, dar asupra Fiului 
îşi vor vărsa toată blasfemia obişnuită ce le aparţine numai lor, spunând 
că El este făcut şi creat. Slava dumnezeirii I-o vor atribui numai ca o 
umbră, crezând că-L cinstesc prin simple numiri, dar nesocotindlu-L cu 
neruşinare din cinstea de-a fi Dumnezeu prîn fire şi cu adevărat. Dar 
cine va fi atât de greoi la minte, între cei ce voiese să cugete drept, care 
să nu strige cât mai puternic împotriva celor ce gândesc astfel ? Şi cum 
n-ar zice râzând de o astfel de prostie nemăsurată : dacă Fiul . nu este 
Dumnezeu după fire, ci are, după voi, un nume artificial, ce v-a învăţat 
să-L comparaţi cu Dumnezeu Tatăl şi să arătaţi între Ei o inferioritate şi 
o superioritate ? Orice raţiune înţeleaptă şi constrângătoare, care face 
comparaţii între unele şi altele, îndeamnă să se facă acestea în mod mai 
potrivit între existenţele de aceeaşi fire şi identice după fiinţă, adică 
între cele ce nu sunt separate în nici un mod prin eterogenitate. De 
pildă, îngerul şi omul sunt existenţe raţionale. Totuşi, între amândouă 
este o diferenţă şi nu este nici o coincidenţă între ele. Când deci se 
pune chestiunea slavei şi superiorităţii îngerilor, e de comparat un înger 
cu un înger. Iar dacă o face cineva aceasta şi cu privire la noi, va deosebi 
foarte bine pe Pavel de un altul şi pe Petru iarăşi de un altul dintre cei 
ca el. Dar Dumnezeu depăşeşte pe toţi şi este de necomparat şi fără 
asemănare cu toţi şi mai presus de itoate şi e înălţat la o infinitate la 
care nu se poate ajunge, fiind inaccesibil şi de' neapropiat celor create. 
Cum ar exista deci cineva care I-ar urma şi s-ar apropia de El şi ar 
ajunge până acolo, încât să îndrăznească să se întreacă cu El şi să se 
îndoiască că îi este inferior ? Sau nu ţi se pare o faptă de râs şi căzută 
din mintea cea bună şi despărţită de dreapta cugetare, aceea prin care 
cineva din cei număraţi între creaturi, ar îndrăzni să spună : «Dumne¬ 
zeu Tatăl tuturor este mai mare ca Mine» ? 320 Cărei existenţe (create) 

320. Dacă Hristos ar fi fost creatură, cum ar fi îndrăznit să se compare cu 
Dumnezeu, chiar recunoscând că e mai mare ca El ? Ar trebui socotit în acest caz 
ca lipsit de mintea omului normal. Iată cum Sf. Chirii face dintr-o declaraţie a lui 
Hristos un argument că e mai mic ca Tatăl, ceea ce este un argument imposibil.. 






218 SFÂNTUL CHIRIL AL ALEXANDRIEI 



ai îndrăzni să-i atribui tu însuţi un astfel de cuvânt îndrăzneţ şi cu totul 
greşit? Oare îngerilor şi Arhanghelilor, sau Stăpâniilor, Scaunelor şi 
Domniilor ? Cum şi datorită cărui fapt ar rivaliza creatul cu Creatorul? 
E o faptă cu totul absurdă şi despărţită prin fire de Dumnezeu, a socoti 
că Fiul nu este cu adevărat Dumnezeu, ci a fost adus la existenţă prin 
.facere, dar a-L opune Tatălui şi de-a cerceta dacă unul este egal sau 
mai mic ea celălalt, 

B. Aşa se pare ! Dar totuşi ei spun că Fiul este Dumnezeu, dar că 
Tatăl este mai,mare. ' 

. A, Dar atunci în ce constă faptul că Tatăl este mai mare iar Fiul 
este mai mic, dacă vedem ceea ce este firea lui Dumnezeu, precum este, 
ca într-o oglindă? Oare vor nega ei că dumnezeirea este necorporală şi 
de nepipăit, necantitativă şi fără creştere şi mai veche ca orice timp, 
fiind pururea şi la fel, desăvârşită cu ea însăşi şi în ea însăşi şi din ea 
însăşi ? : 

B. Aşa socotesc. 

A. Deci în ce mod va întrece şi Va depăşi Dumnezeu pe Dumnezeu ? 
Sau nu e necesar ca ccl ce e inferior în vreo privinţă să cadă sub graniţa 
dumnezeirii ? Dacă nu poate ajunge la culmea bunătăţilor dumnezeirii, 
nu va suferi o cădere vădită din ceea ce e desăvârşit ? 

B. E necesar. 

A. Căci nu vor spune, socotesc, că Tatăl este mai mare in cantitatea 
măsurabilă. Căci neeorporâlul e mai presus de cantitate. Nici că Fiul 
este posterior Celui ce L-a născut. Căci Tatăl este pururea Tată. Nici o 
schimbare şi prefacere nu este la Dumnezeu, care este pururea şi la fel 
spre altceva decât aceaşta 3 - 1 . Deci desigur şi Cel din El a fost împreună 
fără de început şi coetern şi însoţitor al existenţei (personale) a Celui ce 
L-a născut. 

B. Fiul este mai mic, zic, nu în cantitatea după trup. Cum ar fi 
aceasta ? Ci pentru că nu este în cele ale Tatălui. 

A. Vino deci, să examinăm cu grijă demnităţile dumnezeirii, să ne 
străduim să vedem dacă acestea se cuvin numai Taftălui şi nu în mod 
■egal şi Fiului, sau sunt şi ale Lui, ca ale Tatălui. Dar înainte de aceasta, 
râspunde-mi la întrebarea : dacă Tatăl e mai înainte şi mai presus de 
Fiul, nu urmează că Cel superior astfel trebuie să fie superior nu nu¬ 
mai intr-un mod, ci în toate cele ce sunt proprii dumnezeirii ? 

B. Ba da, desigur. 

321. Fiul trebuie să fie coetern cu Tatăl, căci dacă e ulterior Tatălui, nici 
Tatăl nu e Tată din veci. Şi socotim că într-un fel calitatea de Tată şi Fiu sunt 
nişte calităţi aie dumnezeirii, ca formele cele mai curate şi mai delicate ale iubirii. 

A. Dar dacă Fitil apare egal în toate, aceasta nu înlătură de ia 
El defăimarea că trebuie să fie mai mic ? Căci putem admite că Cel 
ce este cu totul superior, coboară uneori în mod voit slava Sa la micimea 
unora ce-I sunt supuse. Dar ceea ce se află cu adevărat în cele mai mici 
şi mai coborâte, cum ar depăşi firea Sa şi ar ajunge dincolo de măsurile 
proprii, până la a rivaliza cu privilegiile Celui ce este superior ? 3i2 

B. Bine zici. 

A. Cum deci Fiul" ridică cele ale Lui înaintea noastră ca o figură 
şi ca o înfăţişare exactă a firii lui Dumnezeu Tatăl şi ne prezintă firea 
Sa spre arătarea Celui ce L-a născut ? «Cel ce M-a văzut pe Mine, zice, 
a văzut pe Tatăl. Eu şi Tatăl una suntem». Dacă nu este în cele în care 
este Tatăl, ce L-a învăţat să-L arate zugrăvit ca pe Acela în firea Sa ? 
Şi cum zice că este una cu Cel desăvârşit, El care este lipsit de Acela 
şi inferior ? 

B. N-ar putea face aceasta, după cât mi se pare mie. 

A. Deci voi căuta să înţeleg măsura în care sunt în stare să cunosc 
uşurinţa care înfrumuseţează firea dumnezeiască şi supremă. Să vedem 
dacă frumuseţea dumnezeiască este mai mare în Taităl şi mai mică 
decât trebuie în Fiul. 

, B. Ai dreptate, să cercetezi aceasta, după părerea mea. 

A. Dumnezeiescul Psalmist supune sceptrului dumnezeirii şi leagă 
sub jugul robiei tot ce este între creaturi, făcând aceasta cu mare iu¬ 
bire de Dumnezeu şi foarte drept. Căci a spus undeva către Făcătorul 
tuturor : «La început. Tu, Doamne, pământul ai întemeiat şi lucrurile 
mâinilor Tale siiiit cerurile. Ele vor pieri, dar Tu vei rămânea. Şi toate 
ca o haină se vor învechi şi ca pe un veşmânt îi vei învălui şi se vor 
schimba. Dar Tu Acelaşi eşti şi anii Tăi nu se vor împuţina. Căci toate 
sunt roabe ale 'Tale» (Ps. 101, 26—28 ; 118, 91). Psalmistul porunceşte 
cerurilor şi soarelui şi lunii şi stelelor şi luminii şi apelor de deasupra 
cerurilor să-L laude pe El cu cântări de slavă (Ps. 118, 3—4). Iar către 
oameni zice : «Veniţi să ne închinăm şi să cădem înaintea Lui şi să plân¬ 
gem înaintea Domnului, Care ne-a făcut pe noi, că El este Dumnezeul 
nostru şi noi suntem poporul Lui şi oile mâinilor Lui» (Ps. 94-, 6—7). 

322. Cel mare poate coborî din iubire la cele mici, ca să le înalţe şi pe ele. 
Acesta e semnul-iubirii care e şi ea o calitate pozitivă. Dar cum s-ar înălţa cel mic 
la Cel cu totul superior, prin el însuşi ? înţelegem că Fiul fiind egal cu Dum¬ 
nezeu, S-a putut coborî la oameni. Dar nu putem înţelege cum, fiind creatură, a 
putut să Se înalţe prin Sine la egalitatea cu Dumnezeu şi să urce şi pe celelalte lâ 
acel nivel. De unde i-ar veni şi le-ar veni această putere ? Cum ne-ar mai impre¬ 
siona atât de 'mult prin calităţile Sale Hristos, dacă n-ar arăta în Sine smerenia 
iubitoare faţă de cei mici, ci voinţa de-a Se impune ca mare ? Cât ne plictisesc 
cei ce vor să fie mari. Şi cu cât mai mult nu ne-ar plictisi El dacă ar voi să Se 
cugete chiar Dumnezeu fără să fie ? 

Iar către îngeri şi cătr.e cei ce au o slujire (o liturghie) încă şi mai 
înaltă, zice : «Binecuvântaţi pe Domnul toţi îngerii Lui, voi slujitorii 
Lui faceţi voia Lui. Binecuvântaţi pe Domnul toate lucrurile Lui » (Ps. 
102, 20, 21—22). înţelegi deci cum, închizând sub jugul slujirii Lui toate, 
a numit şi oi ale mâinii Lui pe toţi cei de pe pământ, iar pe îngeri îi 
prezintă cântăreţi şi slujitori ai Săi ? 323 

B. înţeleg. 

A. Priveşte- deci oile proprii ale mâinii lui Dumnezeu Tatăl. Fiul 
zice că ele sunt ale Lui şi ne pune sub jugul slujirii. Căci iată ce a zis : 
«Oile Mele ascultă glasul Meu. Şi Eu le cunosc pe ele şi ele îmi ur- 
meazţi Mie. Şi Eu le dau lor viaţa veşnică şi nu vor pieri în veac. Şi 
nu le va răpi cineva din mâna Mea. Tatăl Meu care Mi le-a dat Mie, e 
mai mare ca toţi şi nimeni nu le poate răpi din mâna Tatălui Meu. Eu 
şi Tatăl una suntem » (Ioan 10, 27—30). Deci noi suntem oi ale lui Dum¬ 
nezeu Tatăl, dar nu mai puţin suntem de fapt şi ale Fiului. Şi că în¬ 
gerii Ii slujesc şi ei, poţi afla uşor din Sfintele Scripturi. înţeleptul 
Matei a spus când Satana a plecat, după ce n-a obţinut nimic încercând 
să-L ispitească pe Hristos, căci postise : « Iată îngerii s-au apropiat şi-I 
slujeau Lui » (Matei 4, 11). Iar Serafimii stau împrejurul Scaunului Lui 
înălţat şi mai presus de fire preaslăvindu-L, numindu-L Sfânt şi Dom¬ 
nul Puterilor şi spunând că e plin cerul " şi pământul de slava Lui (Isaia 
6,' 2—4)., Iar Cel ce stăpâneşte în mod egal peste toate, cu mână egală 
şi cu putere egală cu Tatăl, şi Care declară că nu are o slayă mai mică 
deeât Cel mai mare ca toate (căci toate sunt pline de slava Lui) şi spune 
că Se află întro identitate a firii, Cum n-tar fi- de statură egală ? Sau 
poţi cugeta şi spune un punct în, care slava Tatălui este superioară şi 
cea a Fiului mai mică, neputând fi comparată cu a Tatălui şi neputându-sc 
coextinde cu ea, din lipsa egalităţii ? 

B. Nu pot cugeta aşa ceva. 

A. Ce înseamnă, aşadar, mâna Tatălui ? Oare lucrarea atotfăcătoare 
sau tăria ? Căci vorbirea despre Dumnezeu depăşeşte totdeauna închi¬ 
puirile materiale. 

B. Ea se cuvine să se aplice Ambilor, precum socotesc. Nu e nici o 
piedică. 

A. Bine zici. Dar cel crezut mai mic şi mai prejos decât cel care-i 
este superior, cum s-ar vedea şi s-ar declara egal în lucrare şi în pu¬ 
tere ? Cum ar avea o strălucire egală cu Tatăl şi o asemănare întru totul 

323. Ne ‘simţim toţi dependenţi de legi şi pe toate le vedem dependente de 
legi. Dar de unde pot fi aceste legi ? Cine le-a putut da ? Trebuie să fie o minte 
superioară care le-a dat pe toate ca să le ţină într-o armonie. E o voinţă şi o minte 
mai presus de toate legile. 

exactă, care vine din unitate ? «Căci Eu şi Tatăl una suntem » (Ioan 10, 
30), a zis, după ce a mărturisit înălţimea supremă a Aceluia, spunând : 
«Tatăl Meu e mai mare ca toţi» (Ioan 10, 29). 

B. Nu ar avea. Ar fi mare distanţa. Căci dacă este mai mic peste 
tot în ceva, toate cele ale Lui ar coborî împreună cu acela. 

A. Deci n-ar însoţi măririle Tatălui, fără nici o micşorare în fiecare. 
Iar nefiind egal, nu socotesc că ar spune către El nici aceasta, cu în¬ 
drăzneală : « Toate ale Mele ale Tale sunt şi ale Tale ale Mele » (Ioan 
17, 10). Dar să acordăm, dacă socoteşti, Tatălui superioritatea, iar despre 
Fiul să spunem că este inferior. Dar atunci ce fel de judecată ne va 
face să atribuim Fiului toate ale Tatălui şi iarăşi Tatălui cele ale Fiului, 
cugetând totuşi că în cele spuse că aparţin Tatălui, este o superioritate 
a Lui ? Apoi cum aparţine aceasta Fiului dacă este mai mic? Şi dacă 
e propriu Fiului să fie mai mic, cum ar fi toate ale Lui şi ale Tatălui, 
şi Care este superior ? Eu nu văd o lămurire a acestui fapt. Arată-mi-o tu. 

B. Nu pot. Este un fapt cu neputinţă de înţeles. 

A. Să-şi urmeze deci cuvântul cursul lui şi să facă drumul ce-i stă 
înainte. Voi întreba iarăşi ceva necesar : Oare aparţine puterii Tatălui 
să elibereze de greşeli şi să şteargă păcatul greu, de curăţat.? 

B. Da, desigur. 

A. Şi cum n-ar fi greşită îndrăzneala de-a împiedica pe Fiul de la 
aceasta, deşi se remarcă prin fapte egale ? Cum nu e periculos a-L de¬ 
clara şi în aceasta mai mic decât pe Tatăl ? Căci şi El iartă păcatele 
când voieşte. Când îndeamnă la fapta iertării greşelilor şi învaţă să 
se ierte, zice : «Că de veţi ierta oamenilor greşelile lor, vă va ierta vouă 
şi Tatăl vostru cel ceresc » (Matei 6, 14). Dar atribuind Tatălui puterea 
de-a ierta păcatele celor primiţi de El, garantează că are această putere 
şi El, zicând : «Ca să ştiţi că putere are Fiul Omului pe pământ să ierte 
păcatele, a zis slăbănogului: scoală-te, ridică-ţi patul tău şi mergi 
la casa ta» (Matei 9, 6). Cel ce este egal în putere şi identic în lucrare, 
cum ar fi inferior şi se va pune în treapta a doua ? 324 

B. Nu poate fi. Faptul e clar. 

A. Ne va da mărturie pentru exactitatea celor spuse şi dumne¬ 
zeiescul Pavel, grăind : «Cine va ridica pâră împotriva aleşilor lui 
Dumnezeu ? Dumnezeu este Cel ce îndreptează. Cine este cel ce va 
osândi ?» (Rom. 8, 33—34). Şi strămutând această mare lucrare la Fiul, 

324. Când săvârşeşte o faptă minunată Hristos, o săvârşeşte şi Tatăl îm¬ 
preună cu El, sau prin El. El trăieşte pe Tatăl unit cu Sine în lucrare. Sunt uniţi 
in lucrare fără să Se contopească. Se întâmplă aceasta într-o anumită măsură şi 
cu .oamenii ce se iubesc. Tatăl sau mama dă putere copilului său în faptele ce 
le face. 

îi atribuie şi Lui puterea de-a îndrepta pe oei ce cred, scriind iarăşi : 
«îndreptaţi deci din credinţă avem pace cu Dumnezeu prin Domnul 
nostru Iisus Hristos » (Rom. 5, 1) 325 . Fiindcă credinţa ne face prieteni 
lui Dumnezeu Tatăl şi ne ridică în apropierea Lui prin Fiul :î2e . Căci nu 
ne îndreptează, în înţelesul adevărat şi nemicşorat al cuvântului, aparte 
Dumnezeu Tatăl şi în special aparte FiuL Ci îndreptarea înţeleasă ca 
venind de la Tatăl, este neîndoielnic şi -a Fiului. Şi cea pe care o dă¬ 
ruieşte Fiul, aceea trebuie atribuită şi Tatălui. Căci precum aducerea 
la existenţă toate au primit-o prin Fiul şi nu au alt Creator prin care 
au fost aduse la existenţă cele chemate prin facere, aşa se mântuiesc 
prin El cele căzute din buna rânduială de la început şi primesc iarăşi 
stăruinţa în existenţa fericită, întorcându-se fiecare la frumuseţea exactă 
a firii sale. 

B. Sunt convins. 

A. De fapt, dumnezeiescul Moise a spus că Israel s-a învrednicit 
de mila de sus- de la Tatăl, deşi era învârtoşat şi greu de călăuzit. Căci 
scrie : « Precum un vultur îşi acoperă cuibul său, întinzăndu-şi aripile, 
i-a primit pe puii lui şi i-a luat pe ei pe umerii săb> (Deut. 32, 11) 327 . Fiul 
afirmă că a făcut aceasta, zicând : « lerusalime, Ierusalime, care omori 
pe prooroci şi ucizi cu pietre pe cei trimişi la tine; de câte ori am voit 
să adun pe fiii tăi, după cum adună pasărea puii ei sub aripile ei, şi 
nu aţi voit ? Iată, se va lăsa casa voastră pustie » (Matei 23, 37—38). 
Desigur, nu vom face prostia de-a lăsa pe Dumnezeu la o parte ca ne- 
lucrâtor, pentru că se cuvine numai Fiului să primească slava pentru 
aceasta. Nu vom spune că aceasta e afirmarea cea mai bună. Ci că este 
în toate o egalitate de statură şi o identitate de fiinţă între Amândoi 
şi că dumnezeirea este unică şi simplă. Aceasta ne dă putinţa să cu-' 
getăm că Dumnezeu Tatăl este lucrător prin Fiul. Prin aceasta se va 
înlătura orice bănuială a coborârii Fiului la starea de slujitor, ca fiind 
străină de adevăr. Si astfel nu se strică întru nimic egalitatea şi strâ- 
lucirea Fiului, care iese din Dumnezeu Tatăl. Căci Tatăl lucrează folo- 
sindu-Se de Fiul ca de puterea Sa vie şi nu de alta decât de El în faptul 


325. Mai ales în iertarea păcatelor şi în îndreptarea prin-aceasta a celor ce 
cred e activă lucrarea comună a lui Hristos 'şi a Tatălui. Căci în iertarea cuiva 
se vede şi mai mult comuniunea celor ce se iubesc : oare nu iert eu pe cel ce-1 
iartă tatăl meu, sau mama mea, după ce acela n-a arătat respectul fată de ei? 

326. .fum n-ar iubi Tatăl pe cei ce primesc cu iubire şi cu credinţă pe Fiul 
Lui întrupat ? Pe cei ce cred că Hristos este Fiul Lui, Tatăl îi iubeşte pentru că 
Ii văd prin Fiul pe El însuşi ca Tatăl iubitor al Fiului Său prin fire şi al lor 
prin adopţie. 

327. Potrivită imagine: Fiul lui Dumnezeu întrupându-Se, ne-a luat ca pe 
nişte pui, pe umerii Săi, El e vulturul care coboară de sus cuibul lumii în care 
a aşezat ca pe nişte pui pe oameni, ca sâ-i ducă la înălţime. 








eâ este Dumnezeu din Dumnezeu, şi Dumnezeu prin fire, deşi Fiecare din 
Ei trebuie înţeles în subzistenţa Sa, în Sine. ' - '. •' t*: - v 


B. Bine zici. ' ■ ‘ ’ ... , • 

A. Că prin fire şi putere şi lucrare dumnezeiască în foaie nu vedem 
pe Fiul nelipsit de nimic din ceea ce se înţelege că este Tatăl, o poţi 
afla,-socotesc, uşor şi din acestea. Prin glasul lui Isaia, Dumnezeu Tatăl 
a spus : « îjitoarceţi-vă către Mine şi vă veţi mântui cei de la marginile 
pământului. Eu sunt Dumnezeu şt nu este altul. Pe Mine-însumi Mă 
jur : de va ieşi din gura Meă dreptate, cuvintele Mele nu le voi întoarce» 
(Isaia 45, 22—23) :,2S . Aceste laude strălucite ale Tatălui, înţeleg puterea 
de-a chema şi mântui pe cei de la marginile pământului, de-a grăi 
dreptatea, de-a rosti cuvinte atât de puternice şi nemuritoare, spune-mi, 
le vei atribui altcuiva decât Lui ? 

B. Eu nu. Căci numai lui Dumnezeu I se cuvin cele ce sunt în mod 
propriu ale Lui şi numai ale Lui. 

A. Iar dacă s-ar înfrumuseţa şi firea Fiului în laude egale şi ar 

avea o laudă egală, s-ar mai cuveni, 6, bunule, să fie socotit inferior 
în ceva ? L 

B. Nicidecum. 

A. Asicultâ-I (mai întâi pe Fiul, apoi pe Tatăl) deci declarând deschis : 
«Veniţi la Mine- toţi cei osteniţi şi împovăraţi, şi Eu vă voi odihni pe 
voi. Luaţi jugul Meu peste voi » (Matei 11, 28—29). Sau nu e aceasta 
una cu : «Eu sunt Dumnezeu şi nu este altul» (Isaia 45, 22) ? Căci toate 
au fost puse sub jugul dumnezeiesc şi sunt supuse măsurilor - robiei 32<J . 
Iar despre cuvintele Sale proprii, zice : «Amin, amin zic vouă, până nu 
va trece cerul şi pământul-, o iotă sau o virgulă nu va trece din Lege 
până ce nu se vor face toate. Cerul şi pământul vor trece, dar cuvintele 
Mele nu vor trece » (Matei 5, 18 ; 24, 35). înţelegi cum cuvintele spuse 
prin Fiul nu suportă să sufere retragerea lor, cum se întâmplă şi cu 
ale Tatălui ? 330 

B. înţeleg. 

A. Pe lângă acestea mai spun ceva : puterea de-a exercita provi¬ 
denţa asupra existenţelor în aşa fel ca nimic să nu scape întru nimic 

328. Cuvintele lui Dumnezeu sunt cuvintele lui Hristos. El nu va fi ridicat, 
de Dumnezeu, când Se va arăta venind de la Tatăl. 

329. Toate şi toţi sunt supuse şi supuşi legilor produse de Dumnezeu. Dar 
unii nu le recunosc şi le socotesc ale naturii şi caută să scape de ele, fără succes. 
Dar sunt unele legi potrivite unei vieţi spirituale superioare; când ele se recunosc 
ca date în mod special de Dumnezeu, fac viaţa uşoară. 

330. Cuvintele lui Dumnezeu, spuse fie înainte de întruparea Fiului, fie prin Fiut 
întrupat, nu vor trece până ce nit se vor împlinii toate în oameni, fie spre binele 
unora, fie spre răul altora. Dumnezeu arată prin ele că cunoaşte tot timpul viitor. 
Ele au caracter profetic. El cunoaşte dinainte tot timpul. Timpul e produsul Lui şî 
susţinut de El. 

din mâna Lui, nu aparţine altcuiva, ci e văzută aparţinând cu totul 
cuvenit lui Dumnezeu, Care le stăpâneşte şi le susţine pe toate. Sau 
nu-ţi pare că spun şi văd acestea foarte bine ? 

B. Ba da, foarte bine. 

A. Deci vedem pe Tatăl şi pe Fiul exercitând aceeaşi providenţă 
în mod egal asupra tuturor. 

B. Ce vrei să spui ? 

A. Despre Dumnezeu Tatăl, însuşi Fiul a spus : «Oare nu se vând 
două vrăbii pe un ban ? Şi nici una din ele nu va cădea pe pământ fără 
ştirea Tatălui vostru cel din ceruri » (Matei 10, 29). Dar se vede şi El 
însuşi atribuindu-Şi această milă care o întinde atât de departe şi peste 
toate şi peste existenţele cele mai fără însemnătate şi al căror preţ e 
■eu totul mic. De fapt, părăsind hotarele Iudeii, a trecut în ţinutul Gher- 
ghesenilor, unde a scos din unii oamenii demoni. Aceştia (demonii), su- 
punândir-se poruncilor dumnezeieşti, au împlinit în mod silit ceea ce 
li s-a poruncit şi-au cerut' să se facă stăpâni peste porci. Atunci Cel 
ce avea toate sub picioarele Sale,-i-a lăsat să facă ceea ce voiau şi le-a 
poruncit să intre în ei. Iar demonii aruncând turmele de porci în ape, 

.î-au înecat pe toţi (Matei 8, 24—34). Spune-mi, deci, oare le-a arătat 
prin aceasta acestor duhuri atât de rele şi de necurate vreo cinstire ? 
Şi le-a îngăduit Hristos să-şi împlinească plăcerea lor celor ce nu voiau 
nimic bun? Ar fi cu totul nepotrivit să cugetăm noi aşa ceva. Dar era 
necesar ca Fiul, nu "mai puţin ca Tatăl, să exercite providenţa asupra 
existenţelor, iar aceasta ne-a arătat-o prin faptele cele mai vădite, că 
frumuseţea strălucitoare şi nepătată a egalităţii în toate se arată în 
Amândoi 331 . 

Ultima obiecţie pe baza Scripturii: 
supunerea finală a Fiulyi faţă de Tatăl 

B. Şi cum poate fi aceasta, se va*zice ? Cum se poate vedea egali¬ 
tatea între Amândoi, odată ce Fiul este supus şi pogorât, cum spune 
dumnezeiescul Pavel despre El : « Când se vor supune Lui toate, afară 
de Cel ce 1-a supus Lui toate, atunci şi Fiul Se va supune Celui ce I-a 
supus Lui toate, ca să fie Dumnezeu toate în toate » (I Cor. 15, 28) ? 

331. Puterea providenţiatoare a Fiului — egală cu a Tatălui — s-a arătat in 
•acest caz în faptul că-a scăpat nişte oameni creaţi pentru comuniunea veşnică şi 
fericită cu Dumnezeu, chiar dacă a sacrificat în favoarea lor nişte turme de porci, 
•făcute pentru a satisface la urma urmelor hrana oamenilor. 

S-ar putea spune că sacrificarea aceasta af porcilor contrazice afirmaţia lui 
Hristos, că> Tatăl are grijă de orice vrabie. Dar nici aceasta nu înseamnă că Tatăl 
scapă vrăbiile de cădere şi de moarte, ci că doar ştie şi de căderea lor. 

A. Dar de ce vor spune ei aceasta, şi anume că Fiul S-a supus Ta¬ 
tălui ? Sau cum scot din egalitatea cu El pe Cel ce a fost născut din El 
după fire ? Acolo unde ne ocupăm cu noţiunea firii,, cum se introduce 
în mod cu totul necugetat ideea supunerii, când ea nu face parte din 
înţelesurile fiinţei ? 

B. Din faptul că S-a supus — zic ei — se Cunoaşte calitatea 
fiinţei ? 332 

A. Ei bine, iubitule, poţi afla fără mare osteneală chiar din acest 
cuvânt cât este de putred şi de plin de nepricepere ceea ce spun ei. 
«Căci duhurile proorocilor, se supun proorocilor» (I Cor. 14, 32). De pil¬ 
dă Isaac s-a supus lui Avraam, iar lui iarăşi, cel ieşit din el. Dar nici du¬ 
hurile proorocilor nu făceau din pricina acestei supuneri firea proorocilor 
neasemănătoare, nici pe fericitul Isaac de altă fire şi străin, pentru că 
convins de respectul pentru tatăl său, se supunea şi dădea aceasta ca dar 
frumos al filiaţiei celui ce l-a născut. Dacă pe cei în care are loc fapta 
supunerii, aceasta îi face numaidecât de altă fiinţă şi îi scoate din rându- 
iala aceleiaşi firi, să se vadă aceasta şi în Fiul şi faptul acesta va fi ade¬ 
vărat. Iar dacă aceasta nu arată nici o schimbare în raţiunea firii, ci este, 
oum socotesc, un mod al cinstirii şi ascultării fiului faţă de tatăl, şi o 
înclinare delicată a voii care se cuvine să fie respectată, ea ceva ce nu 
vatămă nici la noi raţiunile firii, pentru ce îşi însuşesc nemernicii în 
chip nepriceput această afirmaţie cu totul absurdă aplicând-o lui Dum¬ 
nezeu, ieşit prin fire din Dumnezeu ? Sau oare n-a scris Luca despre 
Hristos însuşi şi despre Sfânta Fecioară şi despre cel socotit tată după 
trup că «Ie era supus» (Luca 2, 51) ? 

B. Da, a scris de fapt astfel. 

A. Deci trebuie presupus, bunule, că El n-a aruncat mai jos de 
Sine nici firea omenească, deşi era Dumnezeu ieşit din Dumnezeu şi 
născut în mod negrăit, pentru că se supunea Maicii Sale după trup, iar 
din respect faţă de Iosif îi dăruia cinstirea cuvenită tatălui. 

B. Aşa este. Dar această supunere e foarte tulburătoare, în stare 
să producă presupunerea că era inferior. 

A. Nu în cei întăriţi sigur în credinţă. Aceasta nu le poate inspira 
o asemenea simţire. Ei şi-au însuşit în sufletele lor cuvântul neclătinat 
şi nepătat şi de aceea nu-şi însuşesc părerea înşelătoare şi vicleană a 
celor suciţi la minte, ci-şi amintesc mai degrabă de fericitul Pavel, oare 
scrie : « Surpând gândurile şi toată trufia ce se ridică împotriva cunoş¬ 
tinţei lui Dumnezeu, tot gândul îl robim ascultării lui Hristos» (II Cor. 

332. Arienii deduceau din supunerea ce o' arată Hristos Tatălui, că nu era 
de o fire cu El. 

10, 4—5). Un suflu puternic porneşte uneori împotriva slavei Celui Unul 
Născut din cuvântul adversarilor care îşi iau puterea de defăimare din 
înseşi Sfintele Scripturi. Un astfel de text acuzator şi mereu răspândit 
este, după cum socotesc ei, următorul : «/ar când se vor supune Lui 
toate, atunci şi Fiul însuşi Se va supune Celui ce l-a supus Lui toate» 
(I Cor. 15, 28). Dar sunt oameni ţinuţi treji prin veghea cea după Dum¬ 
nezeu spre înţelegerea pricepută şi nealterată. Când văd unele texte, 
folosite spre tiranizarea adevărului, îşi dau seama că nu sunt aşa prin 
ele (căci ele au fost scrise cu înţeles corect), ci sunt explicate astfel 
prin strâmbările ce le introduc în ele adversarii, pentru a le face să 
pară că exprimă lucruri neadevărate. Atunci ei, ajutaţi de armele ade¬ 
vărului, surpă toată trufia gândurilor neînţelepte şi atrag (textul folosit 
spre necredinţă, întorcându-1 cu putere spre ascultarea lui Hristos, adică 
spre iconomia cu trupul. Căci termenul şi faptul ascultării arată timpul 
robiei, când fiind Dumnezeu S-a făcut om şi având stăpânirea ce-o 
avea nu ca adaos făcut, ci ca Dumnezeu din Dumnezeu, S-a numit rob. 
Deci fiind în chipul şi egalitatea Tatălui, S-a smerit pe Sine, pogorând 
în mod neforţat spre deşertarea (chenoza) de bună voie. De aceea, fiind 
crezut, foarte cuvenit, devenit în cele ca noi, a primit firea aceasta co¬ 
mună a tuturor cu inferiorităţile ei. Iar o inferioritate a firii create faţă 
de Dumnezeu este şi trebuinţa de a-I fi supusă. Totuşi nu în faptul 
de-a fi supuşi constă existenţa celor creaţi, cum socotesc şi spun fără 
discernământ şi fără grijă aceia. Ci fiind şi subzistând după raţiunea 
proprie şi după cum îngăduie fiecăruia firea lui, aceste existenţe pri¬ 
mesc supunerea de bună voie şi o fac un rod al hotărârii lor. 

B. E foarte adevărat. 

A. Deci supunerea, dar şi contrariul ei depind numai de pornirile 
voluntare ale noastre, şi nu caracterizează fiinţa în raţiunea ei. 

B. Bine zici. 

A. Dar pe lângă aceasta, mai e ceva vrednic de observat. 

B. Ce vrei să spui ? 

A. Sfântul Pavel ne .scrie nouă despre Hristos : «Acum încă nu 
vedem toate spuse Lui». Deci, dacă Se va supune Tatălui în momentul 
când se vor supune Lui toate, înseamnă că va fi, precum se pare, un 
moment potrivit pentru aceasta. In prezent Fiul este încă nesupus, în¬ 
trucât încă n-a sosit momentul în care I s-au supus Lui toate. 

B. Sunt de acord. Cuvântul e clar. 

A. Dar dacă ar socoti cineva că poate spune că El nu S-a supus 
încă acum lui Dumnezeu Tatăl şi că aceasta va avea loc la timpul opor¬ 
tun, şi că inegalitatea fiinţei Lui II ţine în nesupunere, prin aceasta 

spune deschis că va fi un timp când Fiul va fi, sigur, neâsemenea după 
fire cu Sine, şi va primi o prefacere în altceva decât ceea ce este acum 
şi s-a crezut că este. Dar dacă ar fi aşa, aş spune adversarilor ; dacă 
supunerea face parte din raţiunile fiinţei, atunci şi, contrariul, sau ne¬ 
supunerea, va avea in ea potenţa fiinţei 333 ?';Dar- se poate spune şi 
aceasta, că dacă acum este nesupus şi aceasta e firea Lui, dacă Se va 
supune Tatălui, Se va preface sigur intr-o altă fire şi cu totul sepa¬ 
rată, fiindcă se va face contrară celei de acum. Deci Fiul. Se află în 
schimbări necontenite şi nu va mai fi neschimbat. ■ Va minţi deci şi 
dumnezeiescul David atribuind 'Fiului slava văzută peste tot şi sta¬ 
tornică sau identică? Căci a zis: «Cerurile vor pieri, dar Tu rămâi. Şi 
toate ca o haină se vor învechi, şi ca un veşmânt se vor schimba. Dar 
Tu Acelaşi eşti şi anii Tăi nu se vor împuţina ». Şi Pavel deci a greşit 
faţă de adevăr, scriind: « lisus Hristos ieri şi azi şi în veci Acelaşi » 
(Evr. 13, 8) ? Cum ar fi rămas Acelaşi,, dacă S-ar fi schimbat după 
fiinţă ? 

B. Adevărat. 

A. Să răspundă deci admirabilii sofişti, care şi de câte feluri va 
fi modul schimbării ? Dacă e spre mai rău, pentru trebuinţa de-a se 
supune, nu va fi de nici un folos pentru slava Mântuitorului şi Răs¬ 
cumpărătorului tuturor venirea viitoarei Lui împărăţii, în .timpurile din 
urmă, când Se va şi supune Tatălui. Sigur, El este într-o mai bună 
situaţie acum, în timpul când se spune că S-a deşertat şi S-a smerit 
pe Sine. Iar dacă părăsind această idee ca falsă, vor spune că preface¬ 
rea va fi spre o stare mai bună, pentru ce au ales să flecărească împo¬ 
triva supunerii şi o declară o stare inferioară Fiului ? Este ea cea care-L 
înalţă în cele mai bune pe Cel care este acum în egalitate cu Tatăl ? 
(•Căci nu răpire a socotit să fie deopotrivă cu Dumnezeu», după cum s-a 
scris, «ci S-a deşertat pe Sine, chip de rob luând». Sau nu-ţi apar ca 
spunând acestea foarte bine ? 

B. Sunt foarte bine spuse. 

A. Lipsa de har şi de frumuseţe a gândirii lor o îmbolnăveşte 
din toate punctele de vedere. Să trecem deci spre ceea ce e mai puţin 
periculos, neatribuindu-I Unuia Născutului o inferioritate în fiinţă, 
pentru trâmbiţata supunere de care spune dumnezeiescul Pavel că va 

333. După gândirea adversarilor, toate sunt (făcute) destinate să ajungă 
deofiintă. Şi aceasta prin voinţa lor de-a se supune existenţei supreme. E pe de 
o parte total supus unei evoluţii necesare spre unitate, pe de alta acest scop Va fi 
atins, prin voinţă. Nici voinţa nu mai este reală, nici deosebirea de fiinţă, E tot 
un fel de panteism. Nu mai sunt nici valori supreme şi nu mai are o valoare 
sau o putere de existenţă eternă — doimea dc Dumnezeu nici persoana. Toate 
se disting prin legi si se confundă Dână la urmă crin ele. 

avea loc în timpurile din urmă. Dar să mai cugetăm cu evlavie la 
următoarele. 

B. La ce ? 

A. Nu va spune cineva, socotesc, că Fiul S-a despărţit de voia 
Tatălui spre a o împlini pe a Sa, că El S-a îndreptat spre cele din afară, 
până a părea că merge împotriva plăcerii Sale. Se va presupune mai 
degrabă că El este în mod cuvenit de aceeaşi gândire şi împreună voi¬ 
tor cu Tatăl, ca Unul ce este şi e înţeles din El şi în El după fire. 
Căci ca să se arate cinstind pe Tatăl şi încununând cu laudele supreme 
pe Cel din care este prin naştere, zice odată : «Jertfă şi prinos n-ai 
voit; arderi de tot şi pentru păcat n-ai cerut. Dar trup Mi-ai alcătuit. 
Atunci am spus: Iată vin. în capul cărţii s-a scris despre Mine să fac. 
Dumnezeule, voia Ta » (Evr. 10, 5—7) ; iar altădată : « Pogorât-am din 
cer nu ca să fac voia Mea, ci voia Celui ce M-a trimis pe Mine » (Ioan 
6, 38). Iată deci spunând foarte clar că S-a pogorât din ceruri pentru 
a împlini de bună voie plăcerea Celui ce L-a născut, în aşa fel că, chiar 
dacă L-ar duce vreuna din cele ce I se vor întâmpla la o deosebire de 
voiri, nu va ţine seama de voia Sa, ci mai degrabă de a Tatălui 33,5 . 
Având un astfel de scop şi de sfat comun, ce motiv ar avea să refuze 
ca neonorabilâ supunerea şi să respingă împreuna voire în toate cu 
Tatăl? 335 

B. Absolut nici unul. 

A. Deci Cel care este şi acum de aceeaşi opinie şi împreună voitor 
cu Cel ce L-a născut, care este mai bine zis sfatul şi voinţa Tatălui, 
în ce mod Se va supune, şi aceasta la un moment dat, ca şi când n-ar fi 
cugetat împreună voitor, sau, altfel spus, supus ? Mă voi servi de cu¬ 
vântul lui Pavel, care nu aduce nici o vătămare raţiunii fiinţei Unpia 
Născutului. 

B. Deci în ce constă faptul supunerii viitoare ? 

A. Avem bune nădejdi, Ermia, şi credem ferm că cei ce se. vor 
hotărî să vieţuiască în chip strălucit şi au dobândit o viaţă cu adevărat 
sfântă şi vrednică de laudă, vor dobândi de. la Dumnezeu participarea 
la tot binele ; mai mult, în capetele sfinţilor s-au tezaurizat cele mai 
presus de cuvânt. Iar distribuitorul şi dăruitorul tuturor acestora va fi 

334. De fapt purtând trup capabil să sufere de moarte şi de frica ei, Fiui 
lui Dumnezeu ar fi dorit să fie ferit de acelea, dar a împlinit totuşi voia Tatălui 
care voia ca El să primească moartea pentru a o învinge. 

335. Adversarii socotind că Hriştos Şi-a arătat micimea faţă de Tatăl, su- 
punându-Se la săvârşirea operei de mântuire Tatălui, Sf. Chirii întreabă de ce nu 
S-ar supune atunci Tatălui în sensul că a terminat opera Lui de împlinire prin 
fapte deosebite în trup ? El arată, în acea supunere, supunerea tuturor celor mân 
tuifi Tatălui. Supunerea de la acel sfârşit e revenirea de la o operă deosebită 
ce I s-a dat s-o împlinească în trup. 

Fiul. Căci toate vin la noi de la Tatăl prin El în Duhul. Şi nu spunem 
că face aceasta împlinind o slujire subordonată, ci le împarte mai de¬ 
grabă în chip stăpânitor, ca un Fiu cele ale Tatălui, ca să fie Dumne¬ 
zeu totul în toate, adică sfinţenia, înţelepciunea, viaţa, slava şi ner- 
stricăciunea. Odată supuse Fiului, Dumnezeu Tatăl va stăpâni asupra 
lor şi va împărăţi peste toate împreună cu El. Aceasta ne-o arată uşor 
o reflexie serioasă asupra faptului că unitatea de gândire şi împreuna 
voire a Fiului cu Tatăl va fi, şi atunci în privinţa tuturor se va arăta şi în 
faptul că Fiul va îndeplini prin mijlocirea Lui toate cele nădăjduite 
de sfinţi. Aceasta spunem că a arătat-o dumnezeiescul Pavel prin folo¬ 
sirea abuzivă a termenului de supunere :!36 . Căci ştia că nu va micşora 
în nici un fel pe Fiul, chiar spunând aceasta. Căci scopul este de a cinsti 
pururea pe Tatăl, pentru că esite din El după fire, egal şi asemenea în 
orice şi în nici un mod mai mic. Prin El şi împreună cu El, slava Tatălui 
împreună cu Sfântul Duh în vecii vecilor. Amin. 


336. Fiul «se supune» la sfârşit Tatălui în două .feluri: a) având pe cei uniţi 
cu El deplin supuşi Tatălui, ca El însuşi, sau fiind cu toţi în deplină supunere 
cu ei; b) dând tuturor ce a obţinut El pentru ei, revenit cu ei toţi în deplinătatea 
unirii ca om cu Tatăl. Tot ce are El de la Tatăl, în care S-a înălţat şi ca om, le 
dă şi lor, sau au şi ei. 






CUVÂNTUL VI 


Cele proprii umanităţii şi cele spuse 
nu foarte cuvenit dumnezeirii despre Fiul 
se cuvin mai mult iconomiei, 
şi nu firii înseşi a Cuvântului, 
întrucât este înţeles şi este Dumnezeu 

A. Despre egalitatea între Ei şi că firea Fiului este manifestarea 
vădită şi, aşa zicând, întipărirea exactă a fiinţei lui Dumnezeu Tatăl, 
socotesc că, cuvântul nostru de până acum a vorbit foarte clar. El a 
arătat că însuşirile proprii ale fiinţei lui Dumnezeu Tatăl sunt şi ale 
Fiului, mai bine-ziS tot ce se poate spune că e propriu Tatălui după fire, 
a arătat că este propriu şi Fiului. Altfel, gândeşte,, Ermia, însuşirile 
proprii ale Unuia, ar putea caracteriza şi pe Altul, neunit nicidecum prin 
fire cu El, ci separat, ca Unul străin prin fire ? 

B. Ce vrei să spui ? 

A. Nu se distinge fiecare dintre existenţe prin raţiunea proprie a 
fiinţei ? Şi nu se vede ieşită cu totul din identitatea cu celelalte, chiar 
dacă s-ar spune că are ceva comun cu ele ? Omul şi calul sunt animale, 
dar în fiecare e prezent alt sens, care-1 desparte pe unul de altul, ară¬ 
tând neputinţa' întâlnirii lor în identitate, înţelegând o identitate deplină 
şi integrală. Căci omul are un sens propriu, boul şi calul la fel. Dacă 
s-ar elimina ceea ce-i separă şi s-ar înlătura diferenţa de fiinţă, cele 
proprii firii omului şi toate ale lui s-ar atribui celorlalte, nu se va vedea 
în toate firea omului şi cele indicate special n-ar fi nimic altceva ? 

B. E adevărat. 

A. Nu este deci o faptă nepricepută şi cu totul imposibilă să se 
descrie o existenţă prin însuşirile alteia şi să se considere că aceasta 
este ceea ce este după fire aceea ale cărei însuşiri se cunosc ? 

B. Drept ai spus. 

A. Deci Fiul nu este prin nimic mai mic decât Dumnezeu Tatăl, 
dacă'se cunoaşte ceea ce este după fire, remarcându-Se prin aceleaşi în¬ 
suşiri ale dumnezeirii. Căci prin aceasta este şi pecete a ipostasului Ta¬ 
tălui. Fiindcă prin Eh şi în El se observă firea Tatălui. 

B, Voieşti să spunem ceva de un folos necesar, dând libertate cu- 

y 

vântului adversarilor Şi să-ţi lăsăm grija de-a li te opune ? 

A. Desigur, iubite prieten, poţi spune în mod liber ceea ce îţi 
convine. Din partea noastră, am învins ezitarea. Departe de noi orice 
şovăială ca, atunci când momentul ne cere, să ne hotărâm încă odată 
să luptăm în sprijinul dogmelor adevărului. Socotesc că ne îndeamnă să 
purcedem la aceasta cu toată râvna şi dumnezeiescul Petru, zicând : « Fiţi 
totdeauna gala să răspundeţi oricui vă cere socoteală despre nădejdea 
voastră» (I Petru 3, 15). Iar nădejdea noastră care poate fi alta decât 
Domnul nostru Iisus Hristos ? 337 

B. Deci să ştii fără îndoială că ei spun că Fiul nu poate să fie 
niciodată fie egal, fie neasemenea cu Dumnezeu Tatăl prin raţiunea 
fiinţei. Căci se spune că El este sfinţit şi înălţat şi slăvit şi întărit prin 
Tatăl. Iar că I s-a adus şi închinare împreună cu noi şi a mărturisit 
că nu cunoaşte ziua sfârşitului, sunt gata să ne dovedească din Sfintele 
Scripturi. Iar cuvintele referitoare la fiecare din cele spuse şi credinţa 
în ele, le voi înfăţişa fără greutate din Scriptura de Dumnezeu insuflată, 
dacă voieşti. 

A. Le voi lua în seamă şi eu, care socoteam că lupta acelora a pier¬ 
dut din forţa ei, când ea este încă în vigoare şi-şi întăreşte atacul ! Deci 
iată-mă înşelat în nădejdea mea şi revenit la alt început al ostenelilor, 
căci grămada de obiecţii grosolane aduse iarăşi de răutatea lor, ne cere 
să opunem fiecăruia în parte cuvântul adevărat şi nepătat, ca să-i do¬ 
vedim necunoscători ai tainei lui Hristos. 

întâia obiecţie : Fiul este sfinţit de către Tatăl 

B. Deci sunt foarte dornic să străbat drumul pe care l-ai ales. Căci 
nu este uri alt mod de mai dreaptă judecată prin care să se cerceteze 
fiecare din aceste obiecţii, decât această explicare. Că deci, zic ei, 
Fiul este participant la sfinţenie, ne lămureşte fericitul Pavel, scriind 
•despre El : « Pentru că şi Cel ce sfinţeşte şi cei ce sunt sfinţiţi, din 
Unul sunt toţi. De aceea nu se ruşinează să-i numească pe ei fraţi, 
zicând : vesti-voi numele Tău fraţilor Mei » (Evr. 2, 11—12). Dar şi în¬ 
ţeleptul Ioan zice că a văzut pe Duhul pogorând asupra Lui ca un 
porumbel (Ioan 1, 32). Şi pe lângă aceştia, şi însuşi Fiul a spus grăind 
iudeilor : «Nu este scris în Legea voastră că Eu am zis : dumnezei sun - 

337. Nădejdea noastră nu este o stare pe care năzuim să o dobândim prin 
puterile noastre, ci o Persoană care ne bucură cu atenţia Ei, cu ajutorul ce ni-1 
dă. Dar nădejdea supremă a vieţii veşnice fericite este Persoana dumnezeiască ce 
ne-a venit pentru veci în apropiere, făcându-Se om, şi care ne comunică viaţa Sa 
fără de sfârşit prin iubirea ei, dacă ne deschidem ei prin iubirea noastră. 

teţi ? Dacă i-a numit dumnezei pe aceia către care a fost cuvântul lui 
Dumnezeu — şi Scriptura nu poate să fie desfiinţată — despre Cel pe 
care Tatăl L-a sfinţit şi trimis în lume, voi ziceţi r Tu huleşti, căci am 
spus: Fiul lui Dumnezeu sunt?» (Ioan 10, 34—36). Şi s-ar putea adăuga 
i’ără greutate şi zeci de mii de alte afirmaţii la cele spuse, prin care se 
poate afla că Fiul a fost sfinţit de către Tatăl. 

A. Dar ce mod de sfinţire s-ar putea cugeta acela care s-a săvârşit 
cu însuşi Unul Născut ? Aş fi foarte fericit să mi-o spui. Căci se vede 
in Scripturile de Dumnezeu insuflate o foarte mare deosebire in această 
chestiune. De unii se spune că sunt sfinţiţi în' preştiinţa lui Dumnezeu : 
El prevede că unii trăind o viaţă bine preţuită, conform legii, se vor 
bucura în mod potrivit de împărtăşirea de Sfântul Duh. Care şi cum 
vor fi aceştia, scrie înţeleptul Pavel : «Pe care i-a cunoscut mai înainte r 
mai înainte i-a şi rânduit' să fie asemenea chipului Fiului Său, ca să 
fie El Întîiul născut între mulţi fraţi. Iar pe care i-a rânduit mai îna¬ 
inte, pe aceştia i-a şi chemat, iar pe care i-a chemat, i-a şi îndreptat» 
(Rom. 8, 29—30). Dar a zis Dumnezeu şi către preaînţeleptul Ieremia : 
«Mai înainte de-a te zămisli tu în pântece, te-am sfinţit pe tine, şi înainte 
de-a ieşi din pântece, te-am sfinţit» (Ier. 1, 5). 

Dar se sfinţesc şi alţii, deşi nu cunoşteau pe Dumnezeul Cel prin 
fire, dar sfinţenia lor nu indica vreo relaţie şi vreo familiaritate cu dum¬ 
nezeirea şi cu Sfântul Duh, ci un fel de desemnare şi o introducere a 
lor în datoria de-a îndeplini cele ce le vrea Dumnezeu. Aşa S-a spus 
despre Cyrus şi Mizi având să ia în stăpânire Babilonul şi ajutaţi spre 
aceasta de mânia dumnezeiască : « Uriaşii vor veni, zice, să plinească 
mânia Mea, bucurându-se şi semeţindu-se » (Isaia 13, 3). Dar a mat 
spus Dumnezeu : «Ei sunt sfinţi şi Eu îi conduc pe ei» (Ibidem). Iar 
proorocului Agheu, îi spune Dumnezeu: «De va lua un om carne sfântă » 
(Agheu 2, 12), numind, socotesc, carnea cea adusă spre jertfă neîntinată, 
adusă şi oferită lui Dumnezeu spre miros de bună mireasmă. Dar numim 
sfinţi şi pe cei sfinţiţi cu adevărat prin Duhul şi astfel arătaţi părtaşi la 
firea dumnezeiască (II Petru 2, 4). Dar în ce mod vor presupune că a 
fost sfinţit Fiul, dat fiind că este o legătură necesară între spusa că a 
fost sfinţit şi trimiterea în lumea aceasta ? Căci a spus Hristos : «Cel pe 
care Tatăl L-a sfinţit şi L-a trimis în lume» (Ioan 10, 36). Căci. unirea 
acestor două socotesc că nu e lipsită de o contribuţie la înţelegerea 
dreaptă şi la cunoaşterea Lui. Căci când trimite Tatăl pe Fiul, se spune 
că îl sfinţeşte, şi nu înainte de trimitere 333 

338. Când trimite Tatăl pe Fiul să Se facă om, sfinţeşte şi umanitatea Lui, 
ca prin umanitatea Lui sfinţită să se întindă sfinţenia la toţi oamenii ce se. unesc 
cu El. Căci sfinţirea creaturii vine din unirea ei cu Dumnezeu. 

B- Ei spun că a fost sfinţit de către Tatăl. 

A. Poate sfinţi altfel Tatăl decât prin Sfântul Duh ? 

B. Nu, numai prin Sfântul Duh, dar ce rezultă din aceasta ? 

A. Observă, prietene, la ce nebunie ajunge teoria lor ! Dacă Cu¬ 
vântul era înainte de întrupare părtaş de Duhul, după presupunerea lor,, 
de ce L-a primit pe El şi cu trupul ? Faptul ar fi de prisos şi fără rost. 
Dar socotesc că nu va cugeta cineva, având minte, că poate reduce firea; 
lui Dumnezeu la această situaţie. Căci ea nu se poate să cadă din ceea 
ce i se cuvine, odată ce este neîntinată şi nu ajunge la statul şi la în¬ 
ţelepciunea ei prin îndelungata prelungire a cugetării şi înţelegerii, cl 
este în ele, de la primele mişcări ale lor (din veşnicie) 3:,!) . Când El a 
apărut aşa cum suntem noi şi a fost itrimis cu un trup în lumea aceasta, 
a câştigat bogăţiile Duhului şi a dobândit astfel un har strălucitor* 
nouă? Atunci cum’S-a deşertat pe Sine şi a ajuns la o stare coborâtă 
şi la smerenie, după ce a fost în una mai înaltă, dacă nu se evită, cum 
fac aceştia, consecinţele cele mai grave şi extreme, anume că a ajuns 
în starea cea mai rea primind Duhul şi că El, Care era prin fire capabil 
să sfinţească, împinge spre mai rău pe cei în care vine ? 

B. Aceasta nu o vor cugeta, după cât se pare. Ei zic că a fost 
sfinţit pogorându-Se asupra Lui Duhul în chip de porumbel. 

A. Dar cine a spus aceasta, după ce a văzut pogorârea Duhului din 
cer asupra Lui ? 

B. Ioan Botezătorul a mărturisit, zicând : «Am văzut Duhul pogo¬ 
rându-Se din cer ca un porumbel şi S-a odihnit asupra Lui » (Ioan 1, 32),. 

A. Deci precizează timpul când a fost sfinţit. Nu înainte de-a veni. 
pe pământ a fost sfinţit Cuvântul, dat fiind că era Dumnezeu, ci când 
S-a făcut ca noi, care nu avem sfinţenia ca un fruct al firii proprii, ci 
o avem din afară, ca adăugată. Sau nu ştii că firea omului s-a îmbogăţit 
de la început de bogăţiile Duhului dumnezeiesc cu calitatea de chip al 
lui Dumnezeu prin sfinţenie ? Căci a fost făcută şi în privinţa aceasta 


339. De fapt Fiul era unit cu Duhul şi înainte de întrupare. Prin întrupare,, 

această participare s-a extins şi ia trup. Dar. aici se combate teoria ariană că. 
«Fiul» era creatură şi dacă în această calitate ar fi participat-la Duhul şi înainte 
de întrupare, de ce mai trebuie să mai participe şi la arătarea în trup tot ca 
creatură? Arienii gândeau astfel firea lui Hristos, putându-se schimba când S-a. 

întrupat, odată ce prin aceasta a trecut dintr-o stare a ei; sau socoteau ca, în- 

trupându-Se, firea creată a lui Hristos a realizat un progres;! ceea ce arata, 

că nesocotesc .declaraţia lui Pavcl, că prin întrupare S-a smerit pe Sine. 

după chipul Creatorului rMn . Dar deoarece a călcat porunca dumnezeiască, 
vânzând darul 34t , a fost osândit la moarte şi aşezat sub jugul păcatului. 

B. înţeleg. 

A. Trebuia deci, pentru că din bunătatea-I inerentă Dumnezeu voia 
•să restaureze neamul căzut în starea lui de la început, ca Hristos să 
vină prin naştere ca al doilea început al neamului şi să suporte naşterea 
prin Sfânta Fecioară, dar să nu primească şi un tată trupesc, ca împre¬ 
ună cu El să avem toţi pe Dumnezeu ca Tată, reînălţându-ne prin El şi 
în El la această slavă de la început 342 . Trebuia, făcându-Se om, să pri¬ 
mească pe Duhul, pentru că era şi este fără de păcat (II Cor. 5, 28), şi 
să rămână în El în continuare Duhul şi să Se odihnească în El ca în 
pârga şi în a doua rădăcină a neamului. Aceasta socotesc că o arată clar 
dumnezeiescul Botezător, strigând despre Duhul, că L-a văzut pogorând 
din cer în chip de porumbel şi a spus că : «o rămas peste El» (Ioan 1, 32). 
Căci n-a mai rămas în noi din pricină neascultării, dar a rămas în Hris¬ 
tos. Căci era de o fire care nu suportă să pătimească întinăciunea din 
păcat. Precum a fost pururea împărat şi împreună Şezător pe tron cu 
Dumnezeu Tatăl, aşa se spune că a fost hirotonit împărat când S-a făcut 
ca noi om, Căruia Ii este dat să împărăţească de sus. La fel, precum 
există pururea cu Tatăl, aşa e rânduit ca Fiu prin Duhul, pentru că S-a 
făcut asemenea cu fiii prin adopţie după trup. Şi precum fiind făcut de 
Dumnezeu de un chip cu noi, L-a numit pe Tatăl Său Dumnezeu, deşi 
era El însuşi Dumnezeu, aşa se spune că a fost sfinţit, sfinţenia luând 
loc în umanitatea Sa, deci în trup, pentru că firea omului nu poate 


340. Chipul lui Dumnezeu se dă omului chiar de la început prin Duhul dum¬ 

nezeiesc suflat în el. Dar era creat ca să poată primi şi purta Duhul dumnezeiesc, 
•deci să devină după chipul lui Dumnezeu. Animalul nu poate primi Duhul dum¬ 
nezeiesc ca să poată fi după chipul dumnezeiesc. Deci în chipul dumnezeiesc se 
manifestă pe de o parte o capacitate a firii omului, dar ea devine o realitate prin 
primirea Duhului Sfânt. Când omul se desparte de Dumnezeu, el rămâne cu un 
fel de sete de Dumnezeu, deci cu capacitatea de-a fi chip. Chiar în setea de 
■chip este o anumită prezenţă virtuală a chipului. Omul e făcut pentru a fi unit 
cu Dumnezeu. El suferă când e despărţit prin voia lui de Dumnezeu. De aceea se 

poate deschide lui Dumnezeu şi aceasta îi produce o bucurie, o împlinire. Omul 

aspiră după comuniunea cu infinitul personal - al lui Dumnezeu. 

341. In trad. franceză : «a traficat cu darul». Poate că aceasta înseamnă că 

s-a folosit de el pentru nişte interese care păreau să-i fie de folos, dar de fapt 

nu i-au fost. A rămas cu o sete a infinitului, dar a socotit că-1 găseşte în el 

însuşi, sau în folosirea bogăţiilor lumeşti. Dar pierzând legătura cu Dumnezeu, 
viata personală infinită a căzut în moarte.__ 

342. Hristos făcându-Şe al doilea început al omenirii fără un tată trupesc, ci 
având ca Tată pe Tatăl ceresc, toţi cei ce se unesc cu El prin credinţă au, ca Tată 
■spiritual prin El, pe Tatăl ceresc. Revin prin aceasta la slava de la început când 
primul Adam a fost făcut fiu prin suflarea Duhului în el de către Tatăl. 

avea de la sine sfinţenia 343 Căci aceasta este inerentă numai firii dum¬ 
nezeieşti adevărate şi mai presus de toate şi fiindcă Cuvântul este rodul ei 
-care numaidecât are în Sine ca proprie Lui sfinţenia firii care L-a 
născut. 

B. Ce este, zic ei, absurd în spusa că Fiul a fost sfinţit de Tatăl ? 

A. Ei bine, revenind la ceea ce am spus adineauri, nu o vor regreta, 
dacă, întrucât e om, cuvântul lor nu va spune ceva diferit, căci în aceas¬ 
tă afirmaţie, nu e nimic vătămător. Dar dacă părăsind adevărul, vor res¬ 
pinge ceea ce se cuvinte, vor cădea în părerea cea mai urâtă şi care 
întrece orice îndrăzneală, spunând că Cuvântul însuşi, ieşit din Dumne¬ 
zeu Tatăl, a fost sfinţit. Această afirmaţie cade după noi, mai prejos de 
orice nebunie. 

B. Arată-ne în acestea formele nebuniei lor. 

A. Foarte bucuros. Nu voi şovăi deloc, şltiind că voi avea ca ajutor 
şi ca însoţitor pe Hristos, apărătorul adevărului. Nu vom mai zăbovi 
deci. Ci vom începe examinarea chestiunii. Dar spune-mi încă odată 
acel lucru ! 

B. Care ? 

A. Al cui spunem că e propriu Duhul Sfânt ? Oare numai al lui 
Dumnezeu Tatăl, sau şi al Fiului, sau aparte al Fiecăruia, însă al Amân¬ 
durora, fiind ca Acelaşi unic din Tatăl prin Fiul pentru identitatea 
fiinţei ? 

B. Aşa spun eu. 

A. Drept spui, prietene, şi te laud pentru ascuţimea cugetării şi 
declar că ai afirmat prin aceasta opinia care e în acord eu Scripturile 
de Dumnezeu insuflate. Căci se înţelege Dumnezeu Tatăl într-o existen¬ 
ţă (ipostatică) în Sine, dar subzistă iarăşi şi Fiul în mod deosebit. însă 
deşi Fiecare îşi are distinct ipostasul Său, nu Se află prin aceasta în¬ 
tr-o separaţie totală. Căci nu e separat Fiul de Tatăl, cum e despărţit 
un înger de alt înger, şi, în cele ale noastre, cutare de cutare, întreg 
de întreg. Raţiunea diferenţei nu va merge până acolo ca să stea pe 
fiecare în întregime aparte. Căci în acest caz vor fi doi dumnezei. Dar 
dumnezeire fiind şi înţelegându-se una şi singură, putem vedea pe 
Fiul vieţuind şi subzistând în Tatăl, şi invers, adică pe Tatăl în Fiul. 
'Căci este pecetea ipostasului Său. 

B. înţeleg. 

343. Sfinţenia e o însuşire a firii dumnezeieşti, atotcurată, sau izvorul binelui 
prin Sine. Îndată ce nu mai este în comunicare cu Dumnezeu prin ascultare, omul 
pierde sfinţenia, deşi rămâne în existenţă. De aici vine răul. De aceea sfinţenia 
e şi armonie, pentru că a fi în Dumnezeu înseamnă a fi în armonie cu toate ce 
vin şi se află în El. Dar, deşi sfinţenia nu ţine de firea omului, ea se Împlineşte 
şi devine normală prin sfinţenie (evlavie), adică prin ascultare de Dumnezeu, sau 
prin legătura cu El. 

A. Fiiud însă şi Duhul de o fire, Se revarsă din Tatăl ca dintr-un 
izvor. Dar de aceea nu este străin nici de Fiul. Căci Acesta S-a născut 
din Tatăl având tot ce e propriu Lui în Sine. Şi deoarece este rodul 
dumnezeirii supreme, cum s-ar înţelege gol de bunătăţile dumnezeirii?' 
Dar e propriu dumnezeirii sfinţenia, al cărei arătător este Duhul. Căci 
e sfânt prin fire şi sfinţitor al întregii creaţii. 

B. Şi ce-ar face credinţa în acestea ? Cum aş afla clar că Duhul 

Sfânt este propriu Fiului, ca şi Tatălui? . '• ••• .?•' 

A. Martorul nu ne va fi din afară, ci îl voi prezenta pe Hristos. 
însuşi, declarând : «încă multe am a vă spune vouă, dar încă nu le pu¬ 
teţi purta. Dar când va veni Acela, Duhul Adevărului, vă va călăuzi pe 
voi la tot adevărul. Căci nu va grăi de la Sine, ci câte va auzi, va 
grăi; şi cele viitoare va vesti vouă. Acela Mă va slăvi pe Mine, căci 
dintr-al Meu va lua şi va vesti vouă. Toate câte are Tatăl, ale Mele 
sunt. De aceea am zis că dintr-al Meu va lua şi va vesti vouă» (Ioan 
16, 12—15). Sau nu ajunge acest cuvânt spre asigurarea celor înţelepţi^ 
odată ce spune că Mângâietorul este al Lui ? Căci L-a numit Duhul 
Adevărului, iar Adevărul nu e altul decât El însuşi 344 . 

Iar adăugând : «că din al Meu va lua», a arătat clar înrudirea 
fiinţială şi prin fire, prin care Duhul este una cu El. Căci nu spune 1 
că Duhul va fi înţelept prin împărtăşire de El, nici că va aduce sfin¬ 
ţilor cuvintele de la Fiul în rol de slujitor subordonat. Ci, ca una din 
florile cele mai bine mirositoare, spune despre mireasma ce se răspân¬ 
deşte din El şi pătrunde în simţurile celor dimprejur : «dintru al Meu 
va lua». Prin aceasta indică rudenia după fire, şi nu o participare ca de 
ceva despărţit. Aşa să înţelegi că se întâmplă ou Fiul şi cu Duhul. Căci 
fiind Duh al înţelepciunii şi al Puterii, este numaidecât înţelepciune şi 
Putere, păstrând în El întreagă lucrarea din Cel ce o emite şi 
arătând în firea proprie deplin cea din care este. Apoi după ce a zis : 
«dintru al Meu va lua», Hristos a adăugat în mod necesar : «Toate câte 
le are Tatăl, ale Mele sunt; de aceea v-am spus că dintr-al- Meu va 
lua». De fapt, precum este Sfânt după fire, pentru că este Duhul Tată¬ 
lui cel Sfânt, aşa este şi înţelept, fiindcă este Duhul înţelepciunii ; iar 
înţelepciunea este Fiul. Dar nu spunem că Duhul este sfânt şi înţelept 

344. Adevărul nu poate fi fără Duhul Sfânt şi nici Duhul Sfânt fără Adevărul, 
sau Cel ce cuprinde în Sine tot sensul existenţei. Dacă n-ar avea Dumnezeu un 
Fiu, arătând că ne face şi pe noi fii, existenţa n-ar avea nici un sens, nu s-ar 
vedea în ei un adevăr, sau tot adevărul. Dar aceasta dă o bucurie existenţelor 
conştiente, o putere în afirmarea existenţei. Nu poate fi bucurie fără sens, nici 
sens fără bucurie. Dar în sens e bucuria şi în bucurie e sens. Bucuria dată de 
Duhul în viaţa aceasta, plină de greutăţi şi de necazuri, se trăieşte mai ales 
ca o mângâiere. De aceea Hristos ll numeşte şi «Mângâietorul». Trebuie să fie 
undeva un sens suprem, ultim, dar ca o bucurie supremă, ultima. 

prin vreo relaţie şi o participare oarecare, ci mai degrabă fiinţial şi 
oarecum ca o calitate a firii dumnezeirii sfinte şi înţelepte, care, aşa 
cum e înţeleasă în Tatăl şi în Fiul, este şi în Duhul. Iar că Duhul Tată¬ 
lui este Duhul Fiului, te va învăţa în chip tainic Fiul Însuşi, zicând : « Iar 
când va veni Mângâietorul pe Care îl voi trimite vouă de la Tatăl, 
Duhul Adevărului Care de la Tatăl purcede, Acela va mărturisi despre 
Mine» (Ioan 15, 26). înţelegi cum făgăduieşte să trimită ca al Său pe 
Duhul din Tatăl şi îl numeşte• Duhul Adevărului; şi cum a precizat că 
porneşte din Tatăl însuşi şi cum a prezis că va mărturisi despre El ? 

B. Şi cum se înţelege această mărturie ?. 

A. ’ întrucât a lucrat ale lui Dumnezeu prin mâna Sfinţilor, Duhul 
a mărturisit clar că este Dumnezeu al cărui Duh este ca al Tatălui 3 '"’. 

B. Ne ajung acestea, iubite prietene. Ceea ce este clar şi neîndoiel T 
nic nu are nevoie de cineva ca apărător. Duhul este şi Duhul Sfânt 
al Fiului. Nimenea nu va contrazice aceasta, socotesc. încetează deci a 
te osteni înaintând pe această cale şi treci acum mai degrabă spre aceea 
prin care se poate învăţa că Fiul este Sfânt prin- fire, şi nu printr-o 
împărtăşire, dobândită de la Tatăl. 

A. Desigur, socotesc că oricine, dacă are minte, se va mira dacă^ 
după ce am precizat că Duhul este propriu Fiului, micşorează iarăşi pe 
Fiul, atribuindu-I 6 sfinţire prin participare la Tatăl, şi anume prin 
Duhul, şi spun că ea i-a fost dată ca unuia ce n-a avut-o cândva. Ne- 
răbdând să cerceteze relele ce rezultă din această nebunie, stăruie -numai 
în ea şi aceasta într-un mod necugetat, plăcut lor. Cum ar participa Fiul 
la Duhul propriu ca la cineva ce-I vine din afară ? Nimic nu participă la 
sine însuşi. Şi pentru un raţionament înţelept şi precis, cele proprii 
firii nu pot fi socotite ca adăugate, sau ca venite de la existenţe străine. 
Cum zic deci că a fost sfinţit prin Duhul, deşi a spus clar despre Du¬ 
hul : «Că dintr-al Meu va lua şi va vesti vouă » (Ioan 16, 14). Şi aceas¬ 
ta o spunem nu crezând că este vreuna din bunătăţile din Sfântul Duh 
prin participare — El este desăvârşit şi fără nici o lipsă după firea şi 
existenţa Sa ipostatică —, ci indicând mai degrabă ca Duhul, fiind din 
fiinţa lui Dumnezeu Tatăl şi a Cuvântului ieşit din Tatăl şi prezent în 
El prin fire, concentrează în Sine tot ce e propriu dumnezeirii ; El are 
dumnezeirea ca izvor, ca Cel ce se varsă din Tatăl prin Fiul 346 şi sfin- 

345. Fiul lui Dumnezeu fiind nu numai Adevărul, sau Sensul existenţei, 
Duhul Lui care ne bucură veşnic şi ne mângâie în greutăţile vieţii acesteia, ci şi v 
Puterea Tatălui, Duhul lui Hristos Se trăieşte în noi şi prin puterea de a învinge 
păcatele egoismului şi de-a face bine altora. Prin aceasta ne sfinţeşte în mod 
special. 

346. «Se varsă din Tatăl prin Fiul, dar nu purcede». «Se varsă» (procheomenon) 
când Se dăruieşte creaturii (creaţiei) pentru a se sfinţi. 

ţeşte creaţia. Iar dacă ar socoti că şi Cuvântul e sfinţit împreună cu noi,, 
folosind spre aceasta raţionamente superficiale, să ne explice urmă¬ 
torul fapt. 

B. Care? 

A. Unindu-Să cu firea celor create, Duhul o foloseşte în mod sigur. 
Dar care este, bunule, acest folos ? 

B. El o face sfântă. 

A. Arată-mi aceasta în mod clar. Căci nu o înţeleg prea bine. Ce 
înseamnă a o face sfântă ? Doresc să mi-o explici. 

B. Foarte bucuros. El înalţă firea raţională deasupra păcatului şi 
a înclinării spre răutate. Şi astfel o preface prin sfinţenie în chipul Cre¬ 
atorului. Căci Creatorul tuturor este Sfânt. De aceea şi zice : «Fiţi 
sfinţi, pentru că Eu sunt Sfânt» (Lev. 11, 44) 3i7 . 

A. Foarte drept ai grăit. Căci am fost creaţi după chipul şi ase¬ 
mănarea lui Dumnezeu (Fac. 1, 20). Dar ceea ce imprimă în noi chipul 
dumnezeiesc este fără îndoială sfinţenia, adică împărtăşirea de Fiul în 
Duhul 348 De aceea când firea omului a alunecat spre abatere, şi fru¬ 
museţea chipului a fost desfigurată 3 ' 50 , am fost înnoiţi în starea de la 
început; am fost remodelaţi prin Duhul spre chipul Creatorului, adică 
al Fiului, prin Care vin toate de la Tatăl. De fapt preaînţeleptul Pavel 
zice : «Copiii mei, pentru care sufăr iarăşi durerile naşterii până ce 
Hristos va lua chip în voi » (Gal. 4, 19). Şi după ce se întipăreşte forma 
chipului de care se vorbeşte aici în sufletele noastre prin Sfântul Duh, 
acelaşi Pavel ni-1 înfăţişează, zicând : « Iar noi toţi, cu faţa descoperită 
oglindind 'slava Domnului, ne prefacem în acelaşi chip din slavă în 
slavă, venind de la Domnul, Care e Duhul. Căci Domnul este Duhul» 
(II Cor. 3, 18). 

B. Foarte bine a spus. 

347. Se indică sfinţenia cu chipul Creatorului. Creatorul e sfânt pentru că 
e Creator prin generozitate, prin bunătate. Păcătoşenia, ca opusul sfinţeniei, e una 
cu eqoismul, cu lipsa bunătăţii, a generozităţii. Sfinţenia dă omului un caracter 
moral. 

348. Dacă sfinţenia e chipul lui Dumnezeu ca Creator, întrucât Dumnezeu 
Tatăl e Creatorul lumii şi ţinerea ei e legată de El, prin Fiul, omul este în mod 
special chipul Fiului. Dragostea Fiului de Tatăl îi face şi pe oameni să fie legaţi 
de Tatăl prin Fiul. Aceasta explică şi faptul Că Fiul însuşi S-a făcut om, ca să 
lege din nou şi pentru veci pe oameni de Tatăl. 

349. Chipul n-a dispărut, ci a fost mai degrabă strâmbat. O faţă cu trăsături 

frumoase, nu pierde orice urmă a acelor trăsături, ci sunt într-un fel strâmbate. 
Oricât de egoist, de negeneros devine un om, despărţindu-se de DumneZeu, el tot 
păstrează o generozitate pentru • familia ivii, un egoism familial şi o aspiraţie spre 
infinit, deci vede acel infinit în sine. Până ce se menţine în om generozitatea iubi¬ 
toare a chipului, faţa lui are o frumuseţe E o frumuseţe de caracter moral, o fru¬ 
museţe a sfinţeniei. Când omul pierde această generozitate, faţa lui se întunecă, 
sau se urâţeşte. - 

A. Deci pentru creatură şi pentru făpturi, sfinţenia este un dar. 
Căci riu o au de la ele. De aceea se poate şi respinge şi cele îmbogăţite 
cu ea se pot hotărî să se abată spontan de la ea. De fapt, a căzut chiar 
şi firea îngerilor. Căci unii n-au păstrat vrednicia lor, după 
cum s-a scris (Iuda 6). Şi noi de asemenea suntem supuşi vinei pentru 
neascultare. Dacă deci socoteşte cineva că şi Fiului îi este sfinţenia 
un dar, cum nu va spune numaidecât că a putut pătimi şi abaterea spre 
păcat ? Iăr a putea pătimi înseamnă a pătimi, chiar dacă se spune că 
încă n-a pătimit 350 . 

B. E adevărat. 

A. Deci ce urmează, iubitule ? Cel de care se spune că s-a sfinţit,, 
nu ne va îndemna raţiunea să spunem că n-a fost totdeauna sfânt ? Căci 
a fost chemat, socotesc,, la sfinţenie de la starea în care nu este ceea ce 
este când e sfinţită. 

B. Ne va îndemna în mod necesar. 

A. Iar ceea ce nu e încă venerat şi sfânt, nu e cu neputinţă de a 
fi cucerit de păcat, sau mai degrabă suferă deja starea care poate fi 
acuzată ca rea, dacă sfinţenia este excluderea şi părăsirea răutăţii şi a 
păcatului. 

B. Sunt de acord. 

A Deci dacă se hotărăsc să cugete şi să spună că Fiul a fost îm¬ 
preună sfinţit cu creaturile, nu va fi greu de aflat timpul când era încă* 
slab în firea Lui şi încă nu mai presus de putinţa de-a greşi. Dar dacă 
era şi se cugeta astfel, cum era chipul lui Dumnezeu Tatăl (Prov. 4, 
46) ? Şi cum mai era strălucirea şi pecetea ipostasului Lui (Evr. 1, 3) ? 
Căci n-a devenit în cursul timpului pecete a Lui, ci era aceasta prin 
fire şi la început. Şi apoi cum nu era sfinţită frumuseţea atoteurată şî 
vădită a Tatălui şi însăşi pecetea fiinţei Lui ? Sau nu ne va împinge 
prin aceasta cu o necesitate de neocolit şi fără voie raţiunea la trebuinţa 
de-a spune că nici Tatăl însuşi n-a fost sfânt ? 

B. Aşa e, desigur. Căci numaidecât trebuie văzute la fel arhetipu¬ 
rile ale cărora sunt chipurile. 

A. Şi ce urmează de aici, iubitule ? Nu zice Fiul că El este ade¬ 
vărul (Ioan 14, 6) ? Şi n-a fost numit de dumnezeieştile Scripturi lu¬ 
mina adevărată (Ioan 1, 9) ? 

B. Ba da, desigur. 

350. Creatura primind sfinţenia prin ascultarea liberă de Dumnezeu, o poate 
şi pierde, odată ce se poate şi despărţi de Dumnezeu. Dumnezeu însă nu poate 
pierde sfinţenia, pentru că nu poate înceta să fie Dumnezeu, sau izvorul bunătăţii. 
Cei ce spuneau că Hristos a primit sfinţenia din afara Lui, nu-L mai socoteau deci* 
Dumnezeu. 

A. Dar atunci nu vor fi descoperiţi cântându-ne o cântare neprice¬ 
pută, dacă spun că lumina cea adevărată are nevoie de sfinţenia cea 
după fire ? Ei nu vor afirma clar altceva decât aceasta, zicând că s-a 
sfinţit lumina cea adevărată. Cum ar mai fi lumină adevărată cea prea 
puţin sfântă în firea ei, ci a devenit aşa cândva ? 

B. De fapt, ea n-ar mai fi lumina adevărată. 

A. Dar chiar dacă El S-a pogorât între oamenii ce pot greşi,, a 
respins tot ce L-ar .fi putut îndemna la vreo greşeală. « Căci n-a săvârşit 
păcat, nici nu s-a aflat vicleşug în gura Lui», precum s-a scris (I Petru 
2, 22). Pentru ce n-a afirmat, fără să Se ruşineze, mai degrabă că a fost 
sfinţit de Tatăl, neadăugând nimic la aceasta, în loc să Se arate cu totul 
încrezător în Sine şi să recurgă la cuvinte de mărire proprie a Sa şi de 
întrecere a tuturor, zicând fără reţinere •; « Pentru ei Mă sfinţesc pe 
Mine» (Ioan 17, 19) 351 ? 

B. Cum deci ar putea vedea .cineva adevărul ? 

A. Dacă ar cugeta cu înţelepciune că, fiind sfânt prin fire ca Dum¬ 
nezeu, a fost' sfinţit cu noi ca om, ungând prin Duhul propriu El însuşi 
templul Său. 

B. Cum se spune deci că Tatăl îl sfinţeşte ? 

A. Pentru că toate vin de la Tatăl prin Fiul în Duhul. Fiul cel 
prin fire şi adevărat sfinţeşte şi- e sfinţit, când S-a făcut om. Aşa ni-L 
prezintă cuvântul lui Pavel : «Cel ce sfinţeşte şi cei sfinţiţi dintr-Unul 
sunt toţi. De aceea nu Se ruşinează să-i numească pe ei fraţi, zicând.: 
Vesti-voi numele Tău fraţilor Mei» (Evr. 2, 11—12). Sfinţeşte El în¬ 
suşi, fiind Sfânt ca Dumnezeu după fire. Dar e sfinţit împreună cu noi 
•după omenescul asumat, când S-a pogorât la asemănarea cu noi. Şi pen¬ 
tru aceasta spune că a fost sfinţit. Căci deşi stăpâneşte peste toate ca 
Dumnezeu, nu Se ruşinează să ne numească pe noi fraţi. 

B. Dar, zic ei, nu minte spunând că a fost sfinţit de către Tatăl, - 
chiar făcând abstracţie de iconomie (de întrupare) ? Căci S-a arătat în tim¬ 
purile din urmă om, dar era şi pentru aceasta de un neam cu pei chemaţi 
la existenţă şi frate cu cei făcuţi, întrucât nici El nu este nefăcut după 
fire, ci a fost făcut de către Tatăl. Deci spune adevărul, numindu-ne pe 
noi- fraţi şi zicând că a fost împreună sfinţit cu ei. 

A. Dar, o, voi, care sunteţi gata să mergeţi spre toate, chiar spre 
cele mai prejos de raţiune şi de raţionamentul cuvenit, nu pot să-mi 
imaginez unde va sfârşi această afirmaţie îndrăzneaţă şi nebună a voas¬ 
tră ! Fiul nu .este făcut. în privinţa aceasta nu dăm atenţie născocirilor 

351. Dacă ar fi trebuit să fie sfinţit de Tatăl, de ce n-a recunoscut Hristos 
cu smerenie aceasta, fără să Se ruşineze, ci S-a preamărit pe'Sine în chip lăudăros, 
că S-a sfinţit El însuşi pe Sine V 

voastre, ci sfinţilor şi dumnezeieştilor învăţători, cărora le-a poruncit şi 
Hristos însuşi : « Mergând învăţaţi toate neamurile» (Matei 28, 19). Iar 
Ioan ne-a spus limpede despre Fiul : «Şi ştim că Fiul' lui Dumnezeu a 
venit şi ne-a dat nouă înţelegere, ca să cunoaştem pe Dumnezeul cel 
adevărat. Şi noi suntem în Dumnezeul cel adevărat, în Fiul Lui, Iisus 
Hristos. Acesta este Dumnezeul cel adevărat şi viaţa veşnică» (I Ioan 
5, 20). Dar Dumnezeul cel adevărat nu este de un neam cu creaturile. 
Să presupunem deci, potrivit părerii lor nesocotite, că a devenit părtaş 
de sfinţenie, cu toate că e Dumnezeu adevărat, chiar dacă e înţeles în 
Sine şi fără trup. Să ne demonstreze deci prin toate raţionamentele 
voite că Dumnezeul adevărat are sfinţenia ca bun adăugat. în acest 
caz, nu e adevărat că, dacă pentru Fiul este un dar faptul de-a fi sfin¬ 
ţit, chiar dacă este Dumnezeu prin fire şi adevăr, nu e nici o piedică 
de-a presupune în mod fals că şi Tatăl din care este a fost sfinţit, chiar 
dacă e crezut că e Dumnezeu adevărat ? 

B. Da, riscăm această primejdie. 

A. Ca să apere îndrăzneala lor necredincioasă din toate părţile, 
nu vor şovăi să spună şi ceva ce ţine de absurditate ? Dar nu aparţine 
prin excelenţă puterea de-a sfinţi numai Celui ce este prin fire Dum¬ 
nezeu, ca şi de-a chema cele ce sunt din neexistenţă la existenţă ? 352 . 

B. Ba da. 

A. Deci să admitem că Fiul numărându-Se între creaturi, după pă¬ 
rerea urâtă şi respingătoare a acelora, săvârşeşte cele proprii prin exce¬ 
lenţă dumnezeirii după fire şi Se bucură de slava propriei firi. Căci zice 
că Se sfinţeşte pe Sine însuşi. Prin aceasta cele ale fiinţei mai presus 
de toate sunt coborâte, precum se pare, la nivelul creaţiei. Dar atunci 
socotesc că nu e ceva ce ne împiedică să îndrăznim să spunem că şi noi 
ne putem sfinţi pe noi, după asemănarea cu Fiul. 

B. Cum spui aceasta ? 

A. Dacă fiind El creat, îşi face proprii privilegiile fiinţei atât de 
transcendente, ce ne împiedică să putem împlini şi noi cele ale Lui ?, Nu 
suntem foarte apropiaţi şi nedistanţaţi de rudenia cu El, dacă este o 

352. In toată această parte a Cuvântului I, se arată ca deosebire între Dum¬ 
nezeul necreat şi lumea creată, faptul că Dumnezeu le are toate prin Sine, iar lumea 
creată le are toate ca dar : întâi darul fundamental al firii ei, adusă la existentă 
prin creaţie, cu însuşirile ei, apoi darurile superioare ce le vin făpturilor conştiente 
prin participarea la puterile dumnezeieşti mai presus de firea creată. 

Toate cele ce n-au cele ce sunt prin ele, ci printr-un clar venit de mai, sus, 
mi sunt ultima realitate. Şi trebuie să existe o realitate care le are toate prin 
Sine şi de la oare vine tot ce e dăruit. Trebuie să existe un Dumnezeu al iubirii. 
Arienii amestecau creatul cu necreatul, adică beea ce dăruieşte cu ceea ce primeşte 
darul în sens panteist. E o confuzie pe care o fac toate filosafiile care nu cunosc 
decât lumea aceasta. ■ 

înrudire şi 6 legătură între orice e creat şi alt creat prin însuşi faptul 
că am fost creaţi ? 


B. Iată o afirmaţie care nu e, după noi, lipsită de probabilităţi. 

A. Dar e şi o altă lipsă de evlaVie şi de pricepere a crede că El a 
fost sfinţit. 

B. în ce fel ? 

A. Cel ce e sfinţit, oare nu e sfinţit de cel superior şi mai bun în 
firea lui ? Căci nu vor spune că e sfinţit de cel mai rău, precum so¬ 
cotesc, dacă sfinţirea aduce celui sfinţit un folos. 

B. Foarte bine ai spus. 

A. Deci dacă este adevărat, cum spun aceia, că Fiul a fost sfinţit 
prin Duhul, e neîndoielnic că a fost uns printr-unul superior şi având 
o altă fire decât El. Căci nimeni nu se împărtăşeşte de el însuşi, ci unul 
se împărtăşeşte după raţiunea existenţei lui de altul. 

B. Şi aceasta este o urmare logică. 

A. Dar atunci cum Se sălăşluieşte Fiul în noi prin Duhul ? Cum 
Cel mai bun prin fire introduce în noi prin Sine împărtăşirea de cel 
mai rău ? Şi dacă suntem puşi în comuniune cu firea dumnezeiască 
(II Petru 1, 4), primind Duhul, cum este Fiul faţă de Duhul în planul 
al' doilea ? Sau nu e mai bun Duhul ca, El şi nu frîai degrabă ca El şi 
de la El Duhul Lui, având lucrarea Lui şi dobândind împărtăşirea de 
El ? Căci de fapt a spus Fiul : «Nu vă voi lăsa orfani, ci voi veni la 
voi » (Ioan 14, 18). Iar deoarece S-a suit la Tatăl după învierea din morţi, 
este în noi prin Duhul. Căci Duhul îi este propriu Lui şi nu adaos din 
afara Lui, precum este spiritul omenesc propriu al omului. Dar când 
Fiul Şi-a făcut propriu ceea ce era distanţat în mod nemăsurat de 
firea dumnezeiască şi supremă, adică trupul, atunci se spune că a fost 
şi sfinţit; termenul a fost sfinţit se aplică în mod înţelept şi foarte 
potrivit omenescului 3îa . Dar împlinirea sfinţirii, sau lucrarea ei, (Hris- 
tos) o atribuie Persoanei Tatălui, adică firii dumnezeirii, căci numai 
ei îi este propriu a sfinţi 354 . 

353. Când Fiul lui Dumnezeu Şi-a făcut trupul omenesc propriu, adică S-a 
făcut Persoană a Lui, Subiect al Lui, cugetând, simţind, lucrând El Însuşi prin 
trupul asumat, l-a sfinţit pe acesta, sau Şî-a sfintit întreg omenescul asumat, sau 
toate mişcările spirituale şi materiale ale acestuia, fără să-l anuleze. Aceasta a 
făcut-o prin Duhul pe care II avea în El, ca ipostas dumnezeiesc. Dar un alt grad 
de sfinţire a omenescului Său a avut loc la Botezul de la Ioan, când. a început 
activitatea publică a Fiului întrupat, iar gradul suprem, la înviere, când trupul a 
fost ridicat peste trebuinţele materiale. s 

354. Exprimând foarte clar că sfinţirea omenescului Său vine de la firea 
dumnezeiască, înfăţişează şi pe Tatăl ca săvârşind-o, căci de la Tatăl vin toate 
şi în Fiul şi în Duhul Sfânt, deci şi lucrarea Lor sfinţitoare. Tatăl nu rămâne 
în afara Fiului întrupat şi neinteresat de trup. 

A doua obiecţie: Fiul primeşte de la Tatăl 
slava şi domnia 

B. Sunt de acord. A-ţi opune lungi cuvântări ţie, care spui ceea 
ce e drept, e un lucru de prisos, mai bine-zis cu totul nemţelept. Dar 
să admitem ceea ce zic ei, că puterea de-a sfinţi se vede în mod cu¬ 
venit aparţinând numai Celui ce este prin fire şi cu adevărat Dumne¬ 
zeu. Dar lucrător al ei S-a arătat Fiul. De aceea nimic nu ne opreşte 
de-a mărturisi pe faţă că El este şi Dumnezeu după fire. Să o concedem 
şi pe aceasta. Dar dacă nu e lipsit de nici unul din bunurile lui Dumne¬ 
zeu după fire, ce L-a făcut pe Cel ce e după voi Fiu şi Dumnezeu să 

arate firea Sa proprie lipsită de slavă şi împărăţie şi domnie ? Căci a 

spus către Tatăl cel din ceruri : « Părinte, a venit ceasul, preaslăveşte 
pe Fiul Tău, ca şi Fiul Tău să Te preaslăvească pe Tine. Precum l-ai 
dat Lui stăpânire peste tot trupul, ca prin tot ce l-ai dat Lui să le dea 
lor viaţa veşnică. Iar viaţa veşnică este aceasta, ca să Te cunoască pe 
Tine, singurul Dumnezeu adevărat, şi pe Cel ce L-ai trimis, pe Iisus 

Hristos. Eu Te-am preaslăvit pe Tine pe pământ. Lucrul pe care Mi 

L-ai dat ca să-l fac, l-am săvârşit. Şi acum preaslăveşte-Mă Tu, Părinte, 
la Tine însuţi, cu slava pe care am avut-o la Tine mai înainte de-a fi 
lumea. Arătat-am numele Tău oamenilor pe care Mi i-ai dat Mie. Şi 
cuvântul Tău l-au păzit. Acum au cunoscut că toate câte Mi le-ai dat 
Mie, de la Tine sunt. Căci cuvintele pe care Mi le-ai dat Mie, le-am dat 
lor şi ei le-au primit. Şi au cunoscut cu adevărat că de la Tine am ieşit 
şi au crezut că Tu M-ai trimis » (Ioan 17, 1—8). Dar a spus şi Luca în 
scrierea Faptelor, prin cuvântul lui Petru: «Cu siguranţă să ştie deci 
toată casa lui Israel că şi Dumnezeu L-a făcut pe El şi Domn şi Hristos» 
(Fapte 2, 36). înţelegi deci că pretutindeni Tatăl dă slavă şi domnie, iar 
Fiul le primeşte cu smerenie 355 . Deci dacă aceştia se încăpăţânează să 
ne atace cu astfel de cuvinte, înşirând şi altele, cum vom scăpa de ele 
şi le vom respinge, noi care ne-am hotărât să eugettărh cele drepte ? 

A. «Omul blând să fie luptător», ne-a spus cuvântul sfânt şi dum¬ 
nezeiesc (Ioil 4, 9). Eu spun că trebuie să ne împotrivim părerilor 
adversarilor, fără nici o teamă. Căci Dumnezeu este Cel ce lucrează în 
noi şi pune cuvântul pe limba noastră, îndreptând mintea celor- bine- 
credincioşi spre ceea ce este fără pată. Iar ceea ce îi abate pe aceia de la 

355. Hristos le-a arătat oamenilor că Dumnezeu este un Tată care îl are 
pe El ca Fiu din veci, trimis să Se facă om, ca să se facă şi El Tată al oamenilor. 
Le-a arătat deci pe Dumnezeu ca Tată iubitor al lor. Prin aceasta, Dumnezeu i-a 
dat pe oameni lui Hristos ca fraţi. Deci 11 au şi pe Fiul lui Dumnezeu venit la ei 
ca Frate iubitor al lor. Au cunoscut că toate ce le aduce El sunt de la Tatăl, sau 
ale Tatălui. Şi de aceea le păzesc din iubire atât faţă de Tatăl, cât şi faţă de Fiul 
Lui, pentru că El este şi Tatăl lor, iar El este şi Fratele lor. 







244 


SFANŢUL CHIRIL AL ALEXANDRIEI 


calea dreaptă şi-i duce spre ceea ce e urât şi mint spre ceea ce e strâmb, 
e altceva. 

B. Ce vrei să spui ? 

A. Este, socotesc,. faptul că părăsind ca nefolositoare cunoştinţa'mo¬ 
mentelor potrivite pentru orice trebuie făcut, fac neimportantă gândirea 
cuvintelor. Şi dacă nu S-a făcut Cuvântul trup, dacă nu S-a sălăşluit 
în noi, se poate părăsi de fapt observarea momentelor ca zadarnică şi, 
înlăturându-se exactitatea în acestea, nu se dă nici o importanţă fap¬ 
tului că se neagă Hristos ca Unul Născut. Dar atunci să se spună că 
strălucirea Tatălui, Cel prin care toate s-au făcut, împreună Şezătorul 
pe tron şi Cuvântul coetem, intangibil şi nevăzut, a pătimit în propria 
fire şi a primit în spatele ei loviturile şi a păstrat în mâinile şi picioarele 
ei urma cuielor şi rana din coastă şi culmea tuturor relelor, adică 
moartea. 

B. Dar acestea ei vor spune că s-au întâmplat cu omenescul, căci 
a pătimit ca om. 

A. Dar, o,. iubitule, nu spunem că pătimirea I s-a pricinuit Fiului 
spre ruşinea şi lipsa Lui de slavă ? 

B. Da. Căci scrie Pavel : «A răbdat crucea, dispreţuind ruşinea ei » 
(Evr. 12, 2). Şi El însuşi spune prin glasul lui Isaia : «De aceea nu M-am 
ruşinat, ci am pus faţa Mea ca o piatră tare şi am cunoscut că nu Mă voi 
ruşina, pentru că aproape este Cel ce M-a îndreptat pe Mine » (Isaia 
50, 7—8). 

.A. Dar spune-mi, a ridicat iarăşi templul Său, înnoindu-1 după 
moarte şi biruind stricăciunea,, oare în calitate de om, ca noi, sau ca 
Dumnezeu ieşit din Dumnezeu, deşi S-a arătat cu trupul ? 

B. Ca Dumnezeu ieşit din Dumnezeu. 

A. Deci ceea ce era în acelea ruşinos şi lipsit de frumuseţe, a fost 

şters după aceea şi Fiul a fost slăvit prin înviere, deşi înainte de aceea 
n-a refuzat moartea atotnecinstită şi neslăvită pentru umilirea (deşer¬ 
tarea) de bună voie. • 

B. Dar această slavă se spune că a primit-o Fiul de la Tatăl. 

A. E foarte drept, prietene. Şi eu voi fi de acord. Când El • Ş-a 
arătat ca om, deşi era înţelepciunea şi Puterea Tatălui desfiinţând prin 
Sine moartea şi umplând de viaţa din El trupul propriu, a atribuit 
ceea ce a săvârşit izvorului ipostasului Său 356 . Căci nu se cuvine poate 
a se atribui nici unei alte existenţe, nici uneia din cele aduse la existenţă 

‘ 356. Deşi Fiul învinge moartea trupului Său, în calitate de ipostas al Lui, 

atribuip acest fapt, sau învierea Sa ca om, şi Tatălui, pentru că Tatăl este izvorul 
ipostasului Său. Numai pentru că este din Tatăl, deci deofiintă cu El, Hristos 
înviază, sau învinge moartea. Învierea este o faptă a Treimii. 

prin facere, puterea de-a da viaţă şi de-a înălţa deasupra stricăciunii 
trupul din pământ, chiar dacă se înţelege Hrisitos când se spune trup, 
decât numai firii dumnezeieşti. Iar că Fiul S-a făcut lucrător în învierea 
trupului propriu, chiar dacă ar spune cineva că aceasta I s-a dat de la 
Tatăl, o poate vedea cineva, cu mare uşurinţă. Căci deşi Petru zice : «Cel 
ce L-a sculat pe El din morţi şi I-a dat Lui slafă» (I Petru 1, 21), însuşi 
Fiul zice către iudei : «Dărâmaţi templul acesta şi în trei zile îl voi ri¬ 
dica pe el» (Ioan 2, 19). Căci a murit în calitate de om după trup, deşi 
este viaţa prin fire ca Dumnezeu. Dar a venit iarăşi la viaţă printr-o 
putere negrăită, folosindu-Se de energii inexplicabile, deşi era ca noi, 
înţeleg după umanitate. Deci e slăvit de către Tatăl, nu ca fiind lipsit 
de slavă când se înţelege în afara trupului şi se crede Dumnezeu ieşit 
din Dumnezeu, ci întrucât era om, care nu avea ca rod al firii proprii 
puterea de-a săvârşi cele dumnezeieşti, dar o primeşte pe aceasta prin 
unire şi convergenţă negrăită, între Cuvântul şi omenescul. Dar slăveşte 
şi El pe Tatăl. Căci Se cunoaşte ca Tată al unui Dumnezeu care toate 
le poate, deşi S-a arătat în trup, şi a trăit cu un trup pământesc printre 
cei din lume :!57 . De aceea zice : «Eu Te-am preaslăvit pe pământ. Am 
săvârşit lucrul pe care Mi l-ai dat să-L fac» (Ioan 17, 4). «Tu ai dorit, 
o, Părinte, zice, să desfiinţez stăpânirea îndrăzneaţă şi înspăimântătoare 
a morţii. Dar nu o putea face şi împlini aceasta sângele şi trupul, ci 
firea Ta dumnezeiască şi de viaţă făcătoare şi nemişcată. Pentru că am 
ieşit din ea, am putut îndeplini Eu această faptă care o voiai, fără să 
slăbesc întru nimic, din pricina omenescului, în egalitatea lucrării 
noastre. Dimpotrivă, deşi eram în trup şi sânge, datorită egalităţii pu¬ 
terii noastre, am fost crezut că M-am născut din fiinţa Ta. Slăveşte-Mă 
deci şi Tu pe Mine, ca om lipsit de slavă, consimţind cu puterea şi lu¬ 
crarea Ta de viaţă făcătoare, ca să arăt mai tare ca moartea templul 
avut în chip negrăit cu Mine». Iar că nu e neobişnuit pentru El de-a 
cere să fie învrednicit de o cinste şi o slavă pe care n-ar fi avut-o odi¬ 
nioară, e foarte evident. Căci a zis : «Şi acum preaslăveşte-Mă pe Mine, 
Părinte, cu slava pe care am aimt-o înainte de-a fi lumea la Tine » 
(Ioan 17, 5). Domnul unei slave de totdeauna şi de la început, după ce 
S-a lipsit, într-un interval, de slavă pentru că S-a pogorât la cele ome¬ 
neşti, Se întoarce la slava de sus şi inerentă Lui prin fire, după ce a 
dăruit raţiunile cuvenite umilirii (deşertării), împreună cu pătimirea cu 
trupul conform iconomiei lucrării mântuitoare din vremea vieţuirii pe 

357. Nu numai Tatăl L-a slăvit pe Fiul, arătându-Se prin aceasta mai mare, 
ci şi Fiul L-a slăvit pe Tatăl, căci L-a făcut cunoscut prin faptele Sale dumnezeieşti, 
deşi S-a îmbrăcat in trup. Tatăl L-a slăvit pe Hristos ca Fiu al Său, săvârşind 
prin El fapte mai presus de cele create, dar şi Fiul L-a slăvit prin aceste fapte 
pe Tatăl, căci nu era pasiv în aceste fapte, ci era şi. Subiect activ al lor. 

pământ în trup. Este deci foarte necesar să cunoaştem timpurile în 
care erau încă folositoare cele ale trupului şi ale lipsei de slavă şi cele 
dinainte de venirea de sus, în care, fiind Domnul slavei, se află că nu 
primise slava, ci o avea proprie ca Dumnezeu. 

B. Cum primeşte deci pe unii din lume, de la Tatăl, când spune 
către El : «Cei pe care Mi i-ai dat Mie din lume, ai Tăi erau şi pe ei 
Mie Mi i-ai dat» (Ioan 17, 9) ? 

A. Voi repeta deci cele spuse, căci ideile lor absurde mă împing 
spre cele spuse de mine la început. Degeaba, zic ei, se socoteşte că S-a 
întrupat şi S-a făcut ca noi, Fiul Unul Născut, Cel în chipul şi egali¬ 
tatea Tatălui. Căci dacă are ca un adaos trebuinţa de-a stăpâni, şi pri¬ 
meşte de la Tatăl pe unii, pe care nu se vede să-i fi avut înainte, s-a 
ivit ceva nou, după cât se vede, în Fiul şi Se înfrumuseţează cu o stră¬ 
lucire suplimentară ; harul îl conduce, aşa zicând, spre o stare mai bună 
şi superioară celei dinainte. Unde ne va mai conduce afirmarea pogo¬ 
rârii, sau unde îl va mai vedea cineva deşertat (umilit), când se ob¬ 
servă că S-a îmbogăţit cu cele ce nu le avea înainte prin fire şi a 
câştigat, ca un fel de simbrie şi de răsplată a întrupării, stăpânirea 
peste unii ? 

B. Aşa este. 

A. Ar fi minţit în acest caz, după cât se pare,- şi înţeleptul Ioân, 
când zice despre El : «întru ale Sale a venit şi ai Săi pe El nu L-au 
primit » (Ioan 1, 11). Căci cum ar mai fi al Său, ceea ce de abia I s-a 
dat în timpurile din urmă şi de către altul ? Şi totuşi câte zeci de mii 
sau nenumărate mii de veacuri nu s-au scurs, în cursul cărora Fiul 
a fost eoetem cu Tatăl ? Dar dacă, odată făcut om, primeşte pe cei 
din lume şi se vede primind această noutate a unui sceptru, aş putea 
spune fără să mă tem, că înomenirea a fost inferioară stării lui Dum¬ 
nezeu Cuvântul de la început, chiar dacă s-ar înţelege având bogăţia 
egalităţii cu Tatăl. Căci urcă, precum socotesc, la o superioritate şi la 
o stare incomparabil mai înaltă în slavă. Deci Fiul Şi-a câştigat-o pe 
lângă iconomia cu trupul şi Şi-a dăruit slavei Sale modul înomenirii. 
Deci cum se mai spune că S-a înomenit pentru noi, sau cum S-a făcut 
preţ de răscumpărare al vieţii tuturor, dacă prin moartea trupului 
Său Şi-a dobândit o slavă atât de neobişnuită şi neposedată odini¬ 
oară ? 358 

358. E o altă consecinţă a teoriei ariene că «Fiul», fiind creatură, S-a făcut 
om. El S-a făcut om în acest caz, ca prin moartea Sa pentru oameni să fie înălţat 
la o slavă pe care n-a avut-o înainte. Deci S-a făcut om şi a primit moartea în 
interesul Său, nu din iubire pentru oameni. Dar cum a putut birui, ca creatură, 
moartea ? Şi cum S-a putut înălţa la o slavă egală cu a lui Dumnezeu, El care n-a 
fost Dumnezeu înainte şi n-a rămas, înomenindu-Se, şi Dumnezeu ? 

B. Foarte bine ai grăit. Această teorie ne saltă într-o mare în¬ 
drăzneală şi nesocotinţă. 

A. Deci să respingă şi ei răul acestei teorii. Sau nu găseşti şi tu 
de nesuportat această poveste, această teorie care te mână în mod 
necesar spre basme subtile, nevrute ? Căci neglijând să aplice timpu¬ 
rilor cuvenite textele, s-au hotărât să le amestece toate. Dar cum nu 
era mai bine să cugete că erau proprii toate ale Cuvântului şi firea 
celor aduse la existenţă e subjugată slavei Celui ce le-a chemat ia 
Sine ? Dar deoarece neamul de pe pământ a căzut din cugetarea ra¬ 
ţională cuvenită, Cuvântul arătat în trup pentru noi n-a fost primit de 
unii. Totuşi, după ce i-u convins cu încetul şi i-a făcut credincioşi,' 
i-a supus jugului Său şi îi primeşte pe cei ce voiesc să înveţe cele 
bune. Astfel, «tot genunchiul se va pleca înaintea Lui şi toată limba 
va mărturisi că Domn este Iisus Hristos spre slava lui Dumnezeu 
Tatăl» (Filip. 2, 10—11). Astfel deci toate sunt proprii ale Cuvântului, 
întrucât S-a arătat din Dumnezeu şi stăpâneşte peste toate împreună 
cu Tatăl. Dar acestea le primeşte ca om, când S-a făcut ca noi, cărora 
puterea de-a împărăţi şi de-a stăpâni le este dată de Dumnezeu şi 
constituie un dar. 

B. Deci vom spune că El are slava Sa proprie, fără să fi primit 

nimic în plus de la Dumnezeu Tatăl ? > 

A. Da, întrucât se cugetă că e Dumnezeu şi e Domn al slavei. 
Căci aşa a fost numit de către dumnezeieştile Scripturi. Aceasta o 
spune ucenicul Mântuitorului că era : «Fraţilor, să nu căutaţi la faţa 
omului, odată ce avem credinţa în Domnul nostru lisus Hristos, Domnul 
slavei » (Iacov 2, 1). 

B. Dar care este slava Fiului faţă de cea a Tatălui ? 

A. Nu este superioară, prietene, dar nici inferioară, ci aceeaşi. 
Mai bine-zis, precum este înţelepciunea şi puterea Tatălui, aşa este 
şi slava, fiind în chip negrăit strălucirea fiinţei Celui ce L-a născut şi 
arătând prin Sine firea din care S-a născut. E aşa cum raza soarelui şi 
strălucirea luminii ce se răspândeşte din fiinţa celui ce le emite, sunt 
ca acela din care vin, cugetat de asemenea extremă şi calitate identică 
cu el. 

B. Poţi şă ne arăţi din Sfintele Scripturi credinţa în acestea ? 

A. Desigur, nu voi avea de cheltuit decât puţină osteneală ca să 
afli cuvintele Sfinţilor referitoare la acestea., Mai întâi Pavei, scriind 
efesenilor, zice : « Drept aceea şi eu, auzind de credinţa voastră în Dom¬ 
nul nostru lisus Hristos şi de dragostea cea către toţi sfinţii, nu în¬ 
cetez să mulţumesc pentru voi şi să vă pomenesc în rugăciunile mele, 
ca Dumnezeul Domnului nostru lisus Hristos, Tatăl slavei, să vă dea 

vouă duhul înţelepciunii şi al descoperirii, întru cunoaşterea Lui » (Efes. 
1, 15—17). înţelegi că a numit pe Tatăl lui Hristos direct Tatăl slavei, 
arătând, socotesc, pe- Hristos ca nefiind altceva decât slava Tatălui 359 . 
Dar a spus iarăşi : «Iar noi toţi, cu faţa descoperită, oglindind slava 
Domnului, ne prefacem în acelaşi chip din slavă în slavă, ca de la 
Domnul buhul » (II Cor. 3, 18). «Cu ochii aţintiţi spre Iisus, Căpetenia 
şi Desăvârşitorul credinţei noastre » (Evr. 12, 2), care este slava Domnu¬ 
lui cel adevărat şi prin fire, adică a Tatălui, ne prefacem după chipul 
Lui prin sfinţirea în Duhul. La rândul său, Petru, verhovnic între 
ucenici, le-a grăit celor ce veneau din tăierea împrejur la îndreptarea 
în Hristos prin credinţă, zicând : « Dumnezeiasca Lui putere ne-a dă¬ 
ruit toate cele ce sunt spre viaţă şi spre bună cucernicie, prin cunoaş¬ 
terea Celui ce ne-a chemat prin slava şi virtutea Lui » (II Petru 1, 3). 
Dacă deci Fiul este slava proprie a Tatălui, prin oare am şi fost che¬ 
maţi spre cunoaşterea Lui, cine va îndrăzni să spună că îi este dat şi 
adăugat spre slava Tatălui să fie ceea ce este ? Cine poate face stră¬ 
lucitoare prin altă slavă, slava Tatălui ? Nu dă aceasta curaj şi altora 
să îndrăznească să spună că înţelepciunea Tatălui a fost înţelepţită de 
cineva şi că nu este inerentă prin fire Tatălui, şi că a câştigat tăria 
de la altul şi că ceva străin constituie lauda Lui ? Amăgindu-ne cu 
astfel de cuvinte, adversarii ne pot da înţelepciune faţă de toate ne¬ 
buniile ? Dacă cele spuse ajung pentru dovedirea clară că Fiul este 
slava proprie a Tatălui, este bine să nu mai spun altele. Iar dacă tu 
socoteşti că mai trebuie şi alte mărturii, voi lăsa să grăiască pe dum¬ 
nezeiescul Psalmist către Tatăl şi Dumnezeul tuturor, în numele celor 
îndreptaţi prin credinţă : « Iar eu întru dreptate mă voi arăta feţei Tale, 
sătura-mă-voi când se va arăta slava Ta » (Ps. 16, 15). Iar faţa şi chipul 
Tatălui şi pecetea fiinţei Lui, cine ar fi altul decât Cuvântul care a 
ieşit din El, prin care Se şi face cunoscut celor de pe pământ, ca um¬ 
plând de lumină toate 360 . De aceea a şi grăit odinioară preaînţeleptului 
Moise : «Dar viu sunet Eu şi viu este numele Meu şi slava Domnu- 

359. Dacă Dumnezeu n-ar avea un Fiu din fiinţa Lui, deci dacă n-ar fi Tată, 

cine I-ar face cunoscută iubirea Lui ? Ar fi o esenţă impersonală, neiubitoare din 
veşnicie, supusă unor legi, care o fac să apară în lume ca 0 emanaţie. Totul ar fi 
fără sens. . 

360. Dumnezeu ca Tată, ca izvor veşnic a tot ce există, fiind Persoană, are 
în Fiul Său un chip ial Său, o faţă arătată a Sa. Căci dacă ar fi o Persoană singulară, 
nu s-ar şti sau vedea nimic din taina Lui. Când am pe altul în faţa mea, mă 
manifest şi eu prin faţa proprie. Nu se pot despărţi fata proprie de comuniunea 
cu altul. La Dumnezeu însă cele două Persoane sunt deplin interioare una alteia, 
dar totuşi într-o comuniune care se arată pe fata Tatălui, implicând şi Persoana 
Fiului. Această ieşire din ascunzişul Său o arată Dumnezeu mai ales în crea'raa 
unei lumi deosebite de El şi în atenţia eficientă faţă de ea. De aceea în relaţie 
cu lumea se vede cu deosebire ieşirea Sa din Sine, faţa şi implicit Persoana 
care-L face cunoscut lumii. Prin Fiul se realizează astfel relaţia Iui Dumnezeu 

lui va umplea tot pământul » (Num. 14, 21) 36t . Căci toate s-au umplut 
de Hristos. în El S-a arătat nouă Dumnezeu. Şi ştiind aceasta, a spus 
iarăşi dumnezeiescul David : «Zidi-va Domnul Sionul şi Se va arăta in 
slava Sa» (Ps. 102, 17). Căci S-a arătat nouă în Fiul, Care a spus clar ; 
«Cel . ce M-a văzut pe Mine, a văzut pe Tatăl » (Ioan 14, 9). 

B. Urmează, deci, să spunem că Fiul este cu adevărat slava proprie 
a lui Dumnezeu Tatăl, că El este prin fire Domnul şi împăratul tu¬ 
turor, dar nu altfel, ci precum este şi Tatăl însuşi. Atunci, pentru ce 
a spus iarăşi prin glasul Psalmistului : «Iar Eu am fost pus împărat de 
către El » (Ps. 2, 6) ? Iar că a fost făcut în mod vădit de către Tatăl, 
ne-a mărturisit înţeleptul Lui ucenic. 

A. Dacă m-aş hotărî să-ţi pun o întrebare, iubite prietene, ai 
putea-o explica cât se poate de bine şi fără nici o şovăială ? 

B. Cum să nu. 

A. Cel ce a fost chemat la Domnul şi ridicat la aceasta împotriva 
obişnuinţei, oare nu trebuie cugetat că a fost un timp când nu era 
Domn ? Căci nimic n-ar putea porni de la o stare în care se află pentru 
a ajunge iarăşi la ea, ca la o alta. 

B. Desigur că nu. 

A. Când, deci, zic ei că Fiul a fost ridicat la domnie, lipsit până 
atunci, înainte de această ridicare, de cinstea şi de slava pe care o- 
reprezintă ? Căci e necesar să ni se spună aceasta, chiar dacă nu vor. 

B. Ce ar fi dacă ar spune că înainte de înomenire ? 

A. O vor spune, o ştiu, mergând cu uşurinţă chiar dincolo de ceea 

ce se cuvine. Dar învăţătura adevărată li se va împotrivi. Căci unuia 
ce a venit în trup şi s-a sălăşluit între noi, spunând că-i vine o putere 
adăugată, lui i se pare că. a primit o împărăţie şi o domnie. Dar dum¬ 
nezeiescul ucenic zice că a fost făcut Domn şi Hristos de către Dum¬ 
nezeu, nu Cuvântul ieşit din El în genere, ci Iisus cel răstignit (Fapte 
2, 36). Dar că înainte de convergenţa cu trupul şi de unirea cu el, Fiul 
era Domn, o vedem fără greutate, cunoscând-o aceasta împreună cu, 
altele. , 

B. Ce vrei să spui ? 

_ ■* - 

cu lumea. De aceea prin Fiul se vede lumina lui Dumnezeu în lume. Armonia 
raţională a tuturor, care nu poate fi fără un scop, în special pentru oameni, c are- 
o sesizează şi i se conformează pe cât pot ei, nu e decât lumina lui Dumnezeu' 
reflectată pe măsura înţelegerii omului în ea. Dar deplin Se araftă Fiul ca lumină 
a lumii, ca sensul ei, după ce Se întrupează şi învie cu trupul. 

361. Urmând nota anterioară, se poate spune că, dacă Dumnezeu ar fi mono- 
personal, n-ar avea motiv să-Şi arate nişte simţiri, în special iubirea Sa. N-ar 
avea'o faţă prin care să-Şi arate această bucurie, sau că e viu. Deci nu s-ar 
cunoaşte conţinutul vieţii Lui minunate, slava Lui. Propriu-zis, nici n-ar avea o 
viaţă. Ar fi mort. Ar fi cel mult o esenţă mecanică, inconştientă, din care emană-, 
lumea fără voia Lui şi faţă de care n-are nici o bucurie conştientă. 

s A. Nu când S-a făcut om, se spune că S-a şi pogorât în chipul 

de rob ? ; 

/ . . ' ’ 

B. Aşa zic şi eu. ’ 

A. Deci e necesar să se cugete că, înainte de a veni în trup, nu 
era în chipul de rob Cuvântul ieşit din Dumnezeu, ci într-o domnie 
prin fire şi în înălţimile proprii. Şi pentru iubirea faţă de noi neţinând 
să rămână în ele, S-a făcut rob, căci precum El a primit să fie pentru 
noi cu voia cele contrare firii 3C2 , aşa şi noi să fim, cu toată bucuria, în 
-cele mai presus de fire, pentru El. Căci S-a pogorât la deşertarea (de 
•slavă), nedând acestei stări de deşertare puterea de-a birui slava ce-o 
avea prin fire şi necreată, ci oa ceea ce era coborât şi inferior, adică 
noi să putem să dobândim prin El puterea de-a ne ridica la înălţime. 
-Căci nu va avea vreodată forţa ceea ce-i inferior să învingă ceea ce-i 
superior, ci mai degrabă ceea ce este incomparabil mai mic se va su¬ 
pune celui ce este superior şi biruitor. Fiindcă e un lucru foarte ne¬ 
priceput a socoti că El a putut fi constrâns de cele ale noastre ca să 
rămână jos pentru noi. Dar e un lucru înţelept şi adevărat a înţelege 
şi a spune că ceea ce e smerit (coborât), e ridicat spre frumuseţea Lui 
dumnezeiască şi negrăită, biruit de slava supremă. Căci precum a avut 
să sufere moartea cea după trup, din pricină că trupul era supus morţii, 
dar fiind Viaţa prin fire, a ridicat trupul la calitatea de propriu al Lui, 
nesuportând nimic în firea Sa, ci slăbind mai degrabă stăpânirea 
morţii, aşa spunem că I s-a întâmplat să sufere robia în temeiul ico- 
nomiei. Deoarece după fire este Dumnezeu şi Domn, ceea ce îl doare 
cedează şi e biruit de superioritatea slavei şi face să dispară lipsa de 
slavă unită cu durerea. Cât timp a rămas între morţi, a rămas şi intre 
robi 363 . Dar când printr-un act de depăşire S-a suit spre ceea ce era 
la început, adică spre viaţă ‘şi dând morţii în mod iconomic aparenţa 
biruinţei, se întoarce la cealaltă stare, adică la strălucirea domniei Sale 
celei după fire, după ce a dat iconomiei cu trupul să aibă o scurtă tărie, 
în timpul robiei 3fi/i . Pentru aceasta, deşi este egal în slavă şi îihpreună 
Şezător pe tron ca Fiu cu Tatăl şi ca Dumnezeu cu Dumnezeu, El 

362. Era contrar firii dumnezeieşti a Fiului lui Dumnezeu să coboare la.trăirea 
neputinţelor firii omeneşti şi la moartea în care era căzută firea omenească. 

363. Moartea e suprema formă a robiei creaturii. Numai Dumnezeu e liber 
de orice robie, de orice lege, deci şi de moarte. 

364. Domnia Iui Hristos la care se ridică şi cu trupul, este şi o libertate de 
moarte, ca forma extremă şi finală a robiei. Adevărata domnie la care Se întoarce 
Hristos e şi o lumină a puterii spirituale asupra trupului, a bucuriei de-ia se fi 
ridicat la viaţa fără' sfârşit şi în suprema fericire ca om in Dumnezeu, plinătatea 
nemărginită a vieţii. Dar s-a întors la această plinătate după ce a dat vieţii în 
trup o scurtă tărie de-a lucra pentru mântuirea oamenilor. A fost şi aceasta o 

: tărie dată de El ca Dumnezeu. Chiar în smerenia Lui în trup este o tărie, chiar în 
primirea morţii este o tărie. Ea se datoreşte tot puterii venite de la El ca Dumnezeu. 











apare să fie readus la începuturile slavei Sale strălucitoare şi mai 
presus de lume. «Şezi de-a dreapta Mea, până ce voi' pune pe vrăjmaşii 
Tăi aşternut picioarelor Tale» (Ps. 109, 1). Căci tot ce firea dumne¬ 
zeiască şi negrăită odihnindu-Se în ea însăşi va face să se prosterneze 
prin ascultare, va fi supus sub picioarele Mântuitorului nostru. Aceasta 
nu pentru că a fâcut-o omeneşte, nici pentru că, făcându-Se om, a avut 
puterea să stăpânească prin aceasta pe cei neascultători. Ci pentru că 
a ridicat micimea omenescului la demnitatea firii celei mai înalte şi 
supreme şi pentru că e Cuvântul Unul Născut al lui Dumnezeu, aşe- 
zându-Se în Scaunul dumnezeirii şi cu trupul, stăpânind peste toate, 
nu fără Tatăl. Căci tot ce se face de către Tatăl, este în mod deplin 
o lucrare a .Fiului ; şi ceea ce se spune că se îndeplineşte prin Fiul este 
neîndoielnic o operă a Tatălui. Căci toate se îndeplinesc de amândoi în 
egalitate, lucrând Tatăl, dar având în lucrarea Sa şi voirea în orice 
prin Fiul şi împreună cu Acela în Duhul. ' 

B. Ai vorbit minunat. Ne faci să cugetăm cum se cuvine, ară- 
tându-ne calea dreaptă şi fără greşeală. 

A. Deci dacă dorind cineva să se informeze mai bine, s-ar apropia, 
spunând : explică-ne, prietene, ce spui că este domnia Tatălui, ce-ai 
răspunde ? 

B. Aş spune că iconomia' stăpânirii peste toate, constă în a fi 
preaslăvit de toate, în a fi toate ale Lui, cele din ceruri şi cele de pe 
pământ. 

A. Dar în aceste însuşiri atât de venerabile şi de strălucitoare, 
nu afirmă că se remarcă şi Fiul ? 

B. Da, socotesc că vor zice : dar pentru că Tatăl îi îngăduie să 
le aibă. 

A. Dar cum nu e aceasta un basm mincinos şi o vorbă deşartă, 
odată ce Dumnezeu Tatăl declară : « Slava Mea nu o voi da altuia» 
(Isaia 42, 8) ? Căci n-ar îngădui El unor alte existenţe afară de El, în¬ 
ţeleg pe cele deosebite fiinţial de El, să fie împodobite cu măririle dum¬ 
nezeirii adevărate. Unde ar mai fi măsura ce-o distanţează de aceasta, 
dacă măsura firii create ar creşte până acolo încât să nu mai fie nimic 
care să o întreacă în slavă ?_ Sau nu trebuie să cugete tot ce e făcut şi 
adus la existenţă prin facere că cele proprii lui Dumnezeu sunt cu 

> totul inaccesibile ? 365 

B. Ba trebuie. 

365. Se îndumnezeiesc cei ce se unesc cu Hristos. dar primesc slava de la 
El ca Fiu al lui Dumnezeu prin fire. El însă o are din veşnicie ca Cel ce este 
deofiintă cu Tatăl. Toţi cei creaţi simt că le vine din afară, în mod mărginit. El o 
are de la Sine, nemărginită. \ 

A. Atunci cum poate străluci Fiul in cele ale Tatălui şi socotesc 
că nu în alt mod decât în cel în care străluceşte Tatăl ? De fapt feri¬ 
citul Daniel, descriind vedeniile dumnezeieşti şi viziunile profetice 
aşază pe Cel vechi de zile pe tron, iar împrejurul Lui înfăţişează mii 
şi mii de duhuri aşezate spre slujire şi zeci de mii de zeci de mii în- 
conjurându-L (Dan. 7, 9—10). Dar dumnezeiescul Isaia spune că a văzut 
pe Fiul într-o nu mai mică slavă. Căci zice : «Am văzut pe Domnul 
Savaot şezând pe un tron înalt şi prea înalt. Şi casa era plină de slava 
Lui. Şi Serafimii stăteau împrejurul Lui, şase aripi la unul şi şase la 
altul. Şi cu două îşi acopereau faţa, cu două picioarele şi cu două zburau . 
Şi striga unul către altul începând cu de trei ori Sfânt şi sfârşind, prin 
afirmarea unităţii domniei » (Isaia 6, 1—3). Oare mai socoteşti că egali¬ 
tatea în vechime a slavei a câştigat-o Fiul ? El are tronul cel mai înalt, 
o transcendenţă de acelaşi nivel şi Puterile din cer sitau împrejurul Lui, 
manifestând modul slujirii celor create şi dând mărturie despre slava 
domniei Celui ce şade pe tron. Deci ce loc (text) mai poate naşte în¬ 
doială, sau cum mai poate, fi cineva lipsit de siguranţă în privinţa Lui ? 
N-ar însemna că se află în groapa cea mai de jos a nepriceperii, dacă 
socoteşte că Fiul nu străluceşte de domnia proprie Tatălui prin fire ? . 

B. Desigur, tot ce ai spus este adevărat. 

A. Vei admite, deci, prietene, că nu minţim nici eu, nici tu şi nici 
un altul care socoteşte că lui Dumnezeu cel după fire îi aparţine stă¬ 
pânirea peste tot ce este creat şi că toate sunt ale lui Dumnezeu ; sau, 
ca să spunem pe scurt, cerul şi pământul şi cele ce se află în amândouă. 

B. Admit. 

A. Deci sunt în mod egal ai lui Dumnezeu Tatăl cei ce trăiesc viaţa 
fericită de sus, îngerii, arhanghelii şi cei de dincolo de ei. Dar sunt şi 
ai Fiului. Şi tu ştii bine ca eu cuget aceeaşi şi despre cei de pe pământ. 

B. Drept ai grăit. Dar ar fi foarte bine dacă ai aduce pentru fie¬ 
care din aceştia un temei pentru a fi crezute. 

A. Iată pe dumnezeiescul Psalmist zicând : « Binecuvântaţi pe Dom¬ 
nul toţi îngerii Lui, slujitorii Lui, care faceţi voia Lui» (Ps. 102, 20—21). 
El vede sub stăpânirea Tatălui mulţimea sfântă a celor de sus. Iar că 
Fiul va veni ca Judecător la timpul rânduit, o vesteşte El însuşi de 
mai înainte : « Căci Fiul Omului va să vină întru slava Tatălui Său, cu 
sfinţii Săi îngeri» (Matei 16, 27). Căci va veni, da, va veni la timpurile 
rânduite, să răsplătească fiecăruia după faptele Lui. Dar nu va avea 

o slavă (slujire) şi o podoabă de la slujitori străini, ci de la cetele în¬ 
gerilor, fiind slujit de ei, ca de slujitorii Lui cu adevărat proprii 366 , 

B. Sunt de acord. 

A. Şi iarăşi cântă dumnezeiescul David, zicând despre .Dumnezeu 
Tatăl : « Veniţi să ne închinăm şi să cădem înaintea Lui şi să plângem 
înaintea Domnului care ne-a făcut pe noi, că El este Dumnezeul nostru 
şi noi suntem poporul din păşunea Lui şi oile mâinilor Lui » (Ps. 94, 
6—7). Dar Fiul zice că turmele raţionale din lumea aceasta sunt ale 
Lui, când vorbeşte despre cei din Israel care au crezut în El : «Oile Mele 
ascultă glasul Meu» (Ioan 10, 27). Iar când vorbeşte despre cei ce n-au 
crezut încă, zice iarăşi : «Am şi alte oi,, care nu sunt din staulul acesta » 
(Ioan 10, 16). Dar ne este uşor să arătăm din numeroase alte texte în 
■care se spune că Fiul S-a slăvit de către Tatăl pentru umanitatea (asu¬ 
mată), deşi este Domn al slavei, împreună Şezător pe acelaşi Tron cu 
Tatăl. De aceea, pe drept cuvânt, este greu de evitat condamnarea şi 
greu de şters ruşinea acelora ce-I recunosc Lui numai o slavă adăugată 
şi spun că strălucirea peste toâte îi este venită din afară. 

B. Să admitem că stăpânirea peste toate nu-I este venită din afară, 
nici nu este primită de El din afară, ci-I este inerentă în mod fiinţial. 
Dar atunci eu nu pot explica ce a cunoscut dumnezeiescul Pavel, când 
a afirmat că împărăţia Lui va ajunge odată la sfârşit. Căci zice : «Pre¬ 
cum în Adam toţi mor, aşa şi în Hristos toţi vor învia. Dar fiecare la 
rândul său. începătura este Hristos, apoi cei ai lui Hristos fa venirea 
Lui,. După aceea sfârşitul, când va preda împărăţia lui Dumnezeu Tatăl, 
când va desfiinţa orice domnie şi stăpânire şi orice putere. Căci El tre¬ 
buie să împărătească până ce va pune pe toţi vrăjmaşii Lui sub picioa¬ 
rele Sale. Căci pe toate le-a supus sub. picioarele Lui. Vrăjmaşul cel 
din urmă pe care l-a nimicit este moartea » (I Cor. 15, 22—27) 367 . Iată, 
zic ei, un fel de interval până la sfârşitul împărăţiei Lui. începătoriile 
(autorităţile dg orice fel) îşi vor înceta activitatea, când moartea va fi 
desfiinţată, căci atunci vor preda puterea de-a stăpâni numai lui Dum¬ 
nezeu Tatăl. 

A. Aruncă o idee atât de băbească şi de caraghioasă ! Căci cel ce le 
gândeşte şi le spune acestea, «a părăsit căile viei lui, a rătăcit de la 
cărările câmpului său, a înaintat într-o pustie fără apă şi într-un pământ 

366. Slava nu-I vine de la nişte existenţe, care li aduc ceva de la ele însele, 
ci tot ce au pentru a-L slăvi, au de la El Însuşi. El le dă puterea să-L slujească. 
Slujirea lor însăşi este un dar ce-1 au de la El.însuşi. Ei numai o recunosc aceasta 
prin slujirea lor. 

■367. Atunci nu va mai muri nimeni. Nici cei din iad. A adus o schimbare în 
ordinea materiei. Se va arăta' şi în aceasta că Hristos Şi-a supus toate, deşi, din alt 
punct de vedere, cei din iad nu se vor bucura de bunătatea Lui. 

uscat, a cules cu mâinile Sale lipsa de rod», după cum s-a scris (Pilde 
9, >2). Fiul nu S-a lipsit de coroana împărăţiei şi n-a fost scos de la 
stăpânirea tuturor la un anumit timp. Dumnezeiescul învăţător nu ne-a 
spus aceasta. Căci ştia, socotesc, că dumnezeiescul David, atingând lira 
sa duhovnicească, cântă Fiului în Duhul : «Scaunul Tău, Dumnezeule, 
în veacul veacului. Toiagul dreptăţii, toiagul Împărăţiei Tale» (Ps. 
44, 7). Ce vor să facă aceşti oameni care lasă să iasă din gura lor uşor 
şi cu neruşinare tot ce e mai respingător, ei care bolesc de o cugetare 
atât de sălbatică, faţă de fericitul Gavriil, care spune Sfintei Fecioare 
cele despre Hristos : «A lu^ te teme (de iconomie). Mărie ! Căci ai aflat 
har la Dumnezeu, iată vei lua în pântece şi vei naşte fiu şi vei chema 
numele lui lisus. Căci El va mântui pe poporul Lui de păcatele lui. 
Şt-1 va da Lui Domnul Dumnezeu tronul lui David, părintele Lui, şi 
va împărăţi peste casa lui Iacob in vecii vecilor şi Împărăţia Lui nu va 
avea sfârşit» (Luca 1, 30—32). Astfel deci. un bărbat sfânt a împărtăşit 
şi a vestit venirea sigură a Fiului pentru arătarea nesfârşită a împără¬ 
ţiei, dar şi glasul îngerului a făcut să sune acest adevăr. Socotesc deci 
că omul bun şi înţelept va fi de acord să condamne aiureala celor ce 
s-au hotărât să gândească altceva, cu toate că Legea declară limpede : 
«In gura a doi sau trei martori va sta tot cuvântul » (Deut. 19, 15). Cât 
de mare ură de Dumnezeu, cât de plină de necredinţă este împotrivirea 
faţă de adevărul afirmat de Scripturi mai sus ! 

B. sânt de acord. Dar tu ştii că adversarii nu gândesc ca npi. 

A. Dar depinde de noi să ne hotărâm să cugetăm şi să ne instrtiim 
cât, mai bine şi să nu lăsăm minciunile lor să se afirme precum le place, 
dormind liniştiţi. Deci vom respinge oriunde, cât ne este cu putinţă, 
născocirile unei cugetări nebune şi vom trece vitejeşte peste ele, ca să 
nu cădem în gropile unei vorbării mincinoase, ci vom cânta în noi : 
«Binecuvântat este Domnul, Care nu ne-a predat pe noi spre vănare 
dinţilor lor» (Ps. 123, 6). Ci deoarece înţeleptul autor al Proverbelor 
ne-a spus : «Necredincioşii chivernisesc. înşelăciuni» (Prov. 12, 6), vrea 
să spună ceea ce va fi de folos cititorilor şi respinge cu vigoare atacu¬ 
rile înşelăciunii. Celor îndreptaţi prin credinţă şi îmbogăţiţi cu nă¬ 
dejdea strălucitoare prin aceasta, dumnezeiescul Pavel le -scrie : «De 
aceea fiindcă primim împărăţia neclintită, avem harul prin care ne 
închinăm în chip bine plăcut lui Dumnezeu» (Evr. 12, 28). Explică-mi, 
prietene, despre a cui împărăţie vorbeşte el aici ? Observă cum zice 
că va fi bine întemeiată şi pururea nedesfiinţată. Căci aceasta socotesc 
că înseamnă «neclintită». 

B. Nu pot zice nimic clar. Aş dori să aflu aceasta de la tine. 

A. Deci trebuie cercetat, dacă Pavel vorbeşte de împărăţia Fiului 
sau de cea care se va da sfinţilor înşişi. Dacă spun că este împărăţia 
Fiului şi transcendenţa Lui, care sunt mai presus de toată putinţa 
de-a cădea şi sunt de neclătinat, socotesc că adversarii noştri ar trebui 
să se .ruşineze, pentru că flecăresc în zadar. Iar dacă părăsind şi în¬ 
lăturând pe Fiul, vor spune că va fi propriu sfinţilor să împărăţească 
în mod neschimbat, înltâi aceia vor apărea superiori lui Hristos însuşi 
şi având o stare dincolo de a Lui. Căci El îşi va pricinui o stăpânire 
ce poate fi respinsă, în vreme ce aceia vor avea parte şi de o fericire 
fără sfârşit şi neîncetată şi vor dobândi o fixare neclintită în slava lor.. 

• B. Foarte bine ai spus. 

A. Şi cum n-ar dovedi aceasta o nebunie totală a celor ce-şi în¬ 
suşesc defăimarea atât de sălbatică (a lui Hristos) ? Căci trebuinţa de-a. 
stăpâni şi împărăţi peste toate, nu poate aparţine altuia mai mult decât 
lui Hristos, care nu o are ca o îmbogăţire adaosă şi dăruită ca noi, ci 
ca o urmare < a sensului domniei Lui, prin fire 361 ?. «7 ar noi, care am 
pătimit împreună, vom şi împărăţi împreună cu El», precum s-a scris 
(II Tim. 2, 12). Deci El este Domn pentru că stăpâneşte (prin Sine), iar 
noi suntem cinstiţi cu ea şi o avem ca un adaos, prin modul participării. 
Ei vor împărăţi împreună cu Hristos, care împârăţeşte. Deci cum vor- 
avea cinstirea aceasta neclintită şi vor împărăţi fără încetare, dacă stă¬ 
pânirea lui Hristos se va clătina şi va sfârşi cândva, iar ei spunem că 
sunt participanţi la ea ? Iar dacă Cel ce le dăruieşte lor împărăţia şi 
îi călăuzeşte, va pierde vreodată stăpânirea, de unde o vor mai avea ei„ 
ce temelie vor mai avea ? »La ce vor mai participa, dacă Cel ce i-a 
chemat la slavă, va slăbi ? Sau nu e necesar să cadă cu cei ce susţin şl 
cel susţinut şi cele întemeiate să coexiste cu temelia'cea mai adâncă? 
Deci când temelia slavei şi fundamentul fericirii se vor clătina, cum so¬ 
cotesc- ei, va cădea sigur în lipsa de slavă şi^ în umilinţă şi nădejdea 
sfinţilor. 

B. Ceea ce spui e clar şi adevărat. Va- cădea împreună cu ea şi 
slava lor. 

A. Apoi ce a cunoscut sfântul nostru iniţiator în taine, ca să nu¬ 
mească împărăţia lui Hristos, împărăţie a lui Dumnezeu ? Căci scrie : 

«Aceasta să o ştiţi bine, că nici un desfrânat, sau necurat, sau lacom, 

368. O stăpânire peste toate, ca una care a dat legile unei armonii generale, 
trebuie să existe. Căci până unde s-ar merge spre originea voită a acestor legi 
şi a acestei stăpâniri? Iar fără aceasta, toată ordinea, şi chiar toată existenţa ar fi 
inexplicabilă. Din caracterul de Stăpânitor şi Domn al tuturor, care trebuie să le 
fi creat şi să le susţină pe toate în această armonie, rezultă şi împărăţia iubitoare, 
întemeiată prin întruparea Lui ca om din iubire şi prin înlăturarea morţii şi a; 
egoismului şi în cei ce-L primesc ca pildă şi se lasă cuceriţi de iubirea Lui. 

\ ■ 

care este închinător la idoli nu are moştenire în împărăţia lui Dumne¬ 
zeu» (Efes. 5, 5). Nu mă îndoiesc nicidecum că Cel ce are prin fire 
dreptul, demnitatea de-a stăpâni, trebuie să fie numaidecât Dumne¬ 
zeu 369 . Sau nu vom gândi că aşa este, Ermia ? 

B. E foarte adevărat. Căci dacă e Dumnezeu, este desigur' şi 
împărat. 

A. Dacă deci ar sfârşi vreodată slava Lui de-a impărăţi, ar cădea 
şi din calitatea de Dumnezeu. El n-ar mai fi nici viaţa sau lumina, 
pentru a afirma vreo absurditate 3,u . Ai putea să-mi spui, iubitule, ce 
ar fi firea Fiului, dezbrăcat de dumnezeire, de Împărăţie, de lumină, 
■neavând puterea de-a face viu pe cel lipsit de lumină ? 

B. Nu pot cugeta. 

A. Iar ceea ce ne inspiră mai ales spaimă în această părere urâtă 
şi condamnabilă este aceasta. 

B. Ce ? 

A. Care este momentul după părerea lor, la apariţia căruia Fiul va 
preda împărăţia lui Dumnezeu Tatăl ? 

B. Eu spîin că nu ne este dat nouă să hotărâm aceasta. însuşi 

Pavel o spune aceasta, zicând : «Dar fiecare în rândul cetei sale : Hris- 
los începătură, apoi cei ai lui Hristos, la venirea Lui. După aceea sfârşi¬ 
tul, când va preda împărăţia lui Dumnezeu T.atăl, când va desfiinţa 
‘orice domnie şi stăpânire şi putere. Căci trebuie ca El să împărăţească 
până ce va pune pe toţi vrăjmaşii Săi sub picioarele Sale. Căci toate 
le-a supus sub picioarele Lui. Ultimul vrăjmaş desfiinţat va fi moartea» 
fi Cor. 15, 23—27). ' 

A. îmbătrânind deci, aşa zicând, veacul prezent şi ajungând la 
sfârşit timpul, Fiul predă, după ei, împărăţia lui Dumnezeu Tatăl. Dar 
încă acum are stăpânirea peste toate şi Se află în slava cuvenită lui 
Dumnezeu: «Şezi de-a dreapta Mea», îi spune Lui Dumnezeu Tatăl, 
«până ce voi pune pe vrăjmaşii Tăi aşternut picioarelor Tale » (Ps. 
109, 1). 

B. E adevărat. 

369. Cel ce nu e stăpânit de nimic şi stăpâneşte peste toate este Dumnezeu. 
Cel stăpânit de legi, cel dependent de altele, se află într-o supunere. Şi trebuie 
să fie cineva care nu mai e supus nici unei legi, nici unor relaţii, ci care- e 
stăpân peste toate, până a le fi creat din nimic şi până a fi condiţia supremă a 
existenţei lor în continuare. 

370. Domnia peste toate însemnând şi puterea independentă de toate şi peste 
toate, este şi viata căreia nu-i lipseşte nimic şi poate da tuturor puterea de-a fi. 
Iar existenţa fără margini este şi lumina fără sfârşit, nefiind supusă unui sfârşit 
care ar face-o jară sens. Cel ce este, luminează. A fi înseamnă a lumina. Dumne¬ 
zeu, Care este în mod nemărginit, este şi lumină nemărginită. 

A. El este deci pe acelaşi tron şi egal în slavă cu Tatăl, deşi vrăj¬ 
maşii încă nu I s-au supus şi resping supunerea. Dar va fi scos de pe 
Tronul dumnezeirii când îşi vor supune aceia grumazul Lui şi-şi vor 
aşterne sub El mintea lor, odinioară neascultătoare şi învârtoşată, de¬ 
venind înmuiată spre o deprindere blândă, delicată, suplă, împreună 
cu voinţa. Dar care va fi folosul lui Hristos din aceasta ? Cui zicem că 
s-au supus cei ce au fost aduşi cu greu spre aceasta într-un timp în¬ 
delungat ? Dacă aceia sunt aduşi la locul lor prin supunere, iar El pără¬ 
seşte tronul, care este scopul iconomiei ? Eu nu-1 pot înţelege. Iar tu 
ce spui,' prietene ? 371 

B. Nici eu nu pot să-l văd. 

A. Dar vino să examinăm aceasta. 

B. Ce ? 

A. Oare nu va fi un, timp mai bun pentru Cel Unul Născut decât 
cel în care I se împotriveau unii respingând trebuinţa de-a I se supune, 
sau în care era în mod necesar lipsit în parte de împărăţie, acela în 
care I se vor supune vrăjmaşii Lui şi vor primi jugul Lui cei ce au 
ştiut doar să lupte împotriva Lui ? 

B. Aşa pare să fie. 

A. Aş mai adăuga, fără să mă tem de ceva, la cele spuse, şi 
aceasta : Pe cât se pare, Tatăl opreşte împărăţia Fiului, supunând pe 
vrăjmaşii Lui şi făcându-i să se schimbe pe cei ce-L urau. Căci aşa 
a spus prin David (Ps. 88, 24) 372 . S-ar arăta şi Fiul ca ignorând cele 
prin care dobândise o slavă îndelungată şi neclătinată. Fără aceasta 
n-ar spune cu bunăvoinţă şi iubire de oameni celor ce continuă să 
refuze jugul Lui, şi din cauza neascultării obişnuite, nu primesc su¬ 
punerea prin credinţă 373 : «Veniţi la Mine toţi cei osteniţi şi împovăraţi 
şi Eu vă voi odihni pe voi. Luaţi jugul Meu » (Matei 11, 28—29). A 
spune aceasta, nu este, bunule, fapta unuia care întemeiază spre 
sfârşit împărăţia şi slava Sa, dacă are de gând să nu mai stăpânească 
peste cei ce I se supun ? 

B. Aşa este. 


371. Pot ajunge la o smerenie desăvârşită, cei ce nu cunosc pe Cineva care 
este o pildă supremă, care le arată smerenia iubitoare la care S-a pogorât ? 
Credem că arătarea Fiului ca iubind pe Tatăl, în smerenie desăvârşită, ca om, va 
fi supunerea Lui numai fată de Tatăl, ca om. 

372. Odată ce toţi cei ce sunt prevăzuţi că I se vor supune Fiului, vor face-o 

aceasta de fapt, poate că Fiul nu mai trebuie să le apară ca Stăpân, ci ca Frate 
real al lor. Ei se vor supune Tatălui aşa cum Se supune El ca om: în mod 
desăvârşit. j 

373. Se interpretează poate aici supunerea Fiului ca împărat Tatălui, practi¬ 
cată şi în cursul lucrării Lui mântuitoare pe pământ, prin chemarea cu blândeţe 
a celor ce nu vor încă să-L asculte. Dar mai sigur e că se promite celor ce-L vor 
asculta că nu-i va stăpâni, ci le va arăta toată blândeţea. 

17 — Sfântul Chirii al Alexandriei 

A. Pe de altă parte n-ar minţi şi Tatăl însuşi, când spune Fiului, 
Care Se va întrupa : «Cere de la Mine şi-Ţi voi da Ţie neamurile moşte¬ 
nirea Ta şi stăpânirii Tale marginile pământului» (Ps. 2, 8) ?- Unde s-ar 
mai afla moştenirea Fiului, dacă o predă Tatălui ?. Cum va mai- păstra 
stăpânirea înţelesul ei cuvenit, dacă ceea ce i s-a dat i se va lua şi 
ceea ce s-a făgăduit va suporta o clătinare neaşteptată ? 

B. Iată o replică suficientă şi nelipsită de vigoare. Dar aş dori 
mult să treci şi la ceea ce socotesc că mai lipseşte din cele spuse. Căci 
nu pot înţelege cu adevărat ce înseamnă a se preda lui Dumnezeu 
Tatăl împărăţia de către Fiul. 

A. Nu vei spune şi tu, bravule, că a împărăţit păcatul atât de greu 
de biruit, că ne-a tiranizat cu stricăciunea şi moartea, că «iadul şi-a 
lărgit sufletul său şi şi-a deschis gura sa fără încetare», după cum s-a 
scris (Isaia 5, 14) ? 

B. Da. E foarte clar, căci această situaţie continuă încă. 

A. Duhurile rele şi căpetenia mulţimii lor n-au pus stăpânire peste 
cele ale lumii şi n-au supus sub picioarele lor toată lumea ? Şi această 
căpetenie nu s-a numilt dumnezeul lumii acesteia, iar puterile, stăpâniile 
şi domniile cele rele n-au devenit stăpânitorii lumii ? 

B. E adevărat. 

A. Dar Fiul a venit ca să le arunce pe toate acestea în nimic şi 
să le facă să dispară cu totul. Astfel cele ce stăpâneau odinioară în¬ 
cetând să ne tiranizeze, stăpânirea lui Dumnezeu a strălucit toată în 
chip curat peste tot pământul după ce a fost îngropat păcatul prin cre¬ 
dinţă şi puterile rele'şi stăpâniile unite cu'el au fost biruite prin cinstita 
cruce şi moartea a fost zdrobită prin învierea Lui din morţi. Prin pu¬ 
terea Sa proprie, deci prin Fiul, Tatăl a făcut să se împlinească toate 
acestea. După aceea a recapitulat lumea şi a readus la starea de la 
început pe omul care s-a depărtat de ea. De aceea a şi spus Fiul către 
El : «Eu Te-am preaslăvit pe Tine pe pământ, lucrul Tău l-am săvârşit, 
pe care Mi l-ai dat Mie ca să-l fac» (Ioân 17, 4). 

B. Foarte bine ai spus. 

A. Observă însă cum în timpul de faţă stricăciunea tiranizează încă. 
şi păcatul n-a fost desfiinţat cu totul şi şarpele cel rău şi însetat îm- 
părăţeşte încă peste cei necredincioşi. Stăpânirea lui Dumnezeu este în 
parte nedeplină. Ea este într-o cumpănă încă, jugul ei este încă respins 
de cei ce n-au dispreţuit încă amăgirea demonilor şi viaţa e lipsită de 
credinţă şi prea pământească. Dar se va arăta timpul când moartea (va 
sfârşi) va slăbi şi stăpânirea păcatului va scădea şi tirania diavolului se 
va dărâma cu totul şi când Fiul va prezenta lui Dumnezeu Tatăl îm¬ 
părăţia Sa ca stăpânirea curată şi neamestecată asupra răului. Atunci 
singur Tatăl va stăpâni peste noi prin El (prin Fiul) şi împreună cu El. 

Deci această împlinire a iconomiei şi realizarea întregii taine a indicat-o 
purtătorul de Duh (Pavel) prin termenul de predare a puterii. împărăţia 
lui Dumnezeu era intr-un anumit fel stăpânită de alţii. După ce Se 
smulsese de la cei ce pătrunseseră în ea, Fiul a oferit-o şi a predat-o Ta¬ 
tălui fără să rămână El însuşi în afara împărăţirii ::74 . Căci va împărăţi 
numaidecât împreună cu Născătorul Său, a Cărui putere vie şi ipostaziată 
este, calitate în care e înţeles că le-a şi făcut pe toate. Că împărăţia 
lui Hristos este fără de sfârşit, chiar dacă se spune că a primit-o ca om. 
şi putem afla şi din cele ce ni le-a scris dumnezeiescul Daniil, privind 
pe Unul Născut în chip şi înfăţişare omenească. Căci a spus astfel : «Şi 
în zilele împăraţilor acelora va ridica Dumnezeul cerului o Împărăţie 
care în veac nu se va strica. Şi împărăţia Lui nu se va lăsa altui popor. 
Mărunţi-va şi va vântura toate împărăţiile şi ea va sta în veci » (Daniil 
2, 44). Şi iarăşi : «Am văzut în vedenia nopţii şi iată că pe norii cerului 
ca un Fiu al omului venea şi a ajuns până la Cel vechi de zile şi îna¬ 
intea Lui s-a adus. Şi Lui 1 s-a dat stăpânirea şi cinstea şi împărăţia. 
Şi toate popoarele, seminţiile şi limbile vor sluji Lui. Stăpânirea Lui, 
stăpânirea veşnică, care nu va trece, şi împărăţia Lui nu se va strica» 
(Daniil 7, 13—14). 

A treia obiecţie: Fiul primeşte de la Tatăl 
puterea de a lucra 

B. Iată o garanţie clară şi sigură pentru cele spuse. Dar nu te mai 
osteni, prietene, pentru acestea. E vădit că Unul Născut va rămâne ne¬ 
clintit în ceea ce reprezintă împărăţia şi slava Lui. El va fi pururea 
la fel în amândouă, departe de orice schimbare în una sau în alta. El 
nu va suferi câtuşi de puţin vreo coborâre a firii Lui, rămânând în 
înălţimea ei supremă şi dincolo de orice pătimire. Dar pentru că ne 
acoperă de alte injurii, pe lângă cele ce le-am arătat, aceşti detractori 
ne aduc şi alte argumente necugetate, însă nu nepricinuitoare de difi¬ 
cultăţi ; «împotriva celor ce întind arcul», după cuvântul proorocului : 
«şi să se încingă sabia împotriva celui încins cu sabia, care este arma 
lui» (Ier. 28, 3). Cum bine ştii, ne vei izbăvi de o grijă ascuţită, urmând 
această cale şi îndemnând la cercetarea acestui punct. Deci ei spun 
aceasta : Cel ce, după voi, este împreună Şezător pe Scaun şi are îm¬ 
preună cu Tatăl sceptrul dumnezeiesc, pentru ce, după spusa Scripturi- 

374. Până ce membrii împărăţiei cerurilor (ai Bisericii) nu au ajuns la de¬ 
săvârşirea din viaţa viitoare, împărat este oareoum mai mult Fiul întrupat, du- 
cându-i spre desăvârşire prin pilda Lui de smerenie şi de jertfă, ceea ce nu poate 
face Tatăl. Când ei vor fi desăvârşiţi, nu mai e necesară această lucrare «îm¬ 
părătească» specială a Fiului. Atunci îşi va arăta împreună cu Tatăl numai stră¬ 
lucirea la care a ridicat umanitatea Sa, sau strălucirea care reflectează deplin 
strălucirea Tatălui. 

lor de Dumnezeu insuflate, nu deţine şi puterea Lui proprie ? Căci poate 
vedea cineva din înseşi cuvintele Mântuitorului că această putere îi 
vine Lui din lucrarea Tatălui. Fiindcă a spus : «Amin, amin zic vouă, 
nu poate Fiul să facă de la Sine nimic, dacă nu-L vede pe Tatăl făcând. 
Cele ce le face Acela,- acelea le face şi Fiul asemenea» (Ioan 5, 19). Şi 
iarăşi : «De la Mine nu -fac nimic. Tatăl, Care rămâne în Mine, El face 
lucrările » (Ioan 8, 28 ; 14, 10). 

A. Astfel, Fiul ieşit din Tatăl e lipsit de puterea dumnezeiască şi 
e cu adevărat fără vigoare, după cuvântul îndrăzneţ şi nălucit al ad¬ 
versarilor. Acestora li se poate spune de către noi şi de către Hristos 
însuşi; «Rătăciţi necunoscând Scripturile, nici puterea lui Dumnezeu » 
(Marcu 12, 24). Căci precum este faţa şi chipul Tatălui, şi înţelepciunea 
şi slava şi strălucirea Lui, aşa e înţeles şi cu puterea prin care S-a 
făcut şi este şi va fi lucrător în toate cele ce s-au făcut. « Căci toate 
printr-însul s-au făcut şi fără de El nimic nu s-a făcut» (Ioan 1, 3). 
Şă ne gândim la cei pricepuţi în vreun meşteşug artistic, la lucrătorii 
în aramă, de pildă, sau la cei deprinşi într-un mod de admirat în lu¬ 
crarea în piatră. Ei nu vor înfăptui altfel operele lor artistice, decât 
prin mâna proprie şi prin vigoarea aflată în ei şi prin priceperea pri¬ 
vitoare la acele opere. în acelaşi mod, socotesc că Dumnezeu Tatăl 
Îşi va împlini lucrarea creatoare a celor ce voieşte prin Fiul, ca putere 
proprie. De fapt, dumnezeiescul David, cunoscând pe Fiul ca lucrarea 
şi puterea vie şi enipostaziată a Tatălui, a cerut, zicând : « Porunceşte, 
Dumnezeule, puterii Tale, întăreşte. Dumnezeule, această lucrare, pe 
care ne-ai potrivit-o nouă» (Ps. 67, 29). Iar înţeleptul Pavel a declarat 
pe Hristos în chip clar Puterea şi înţelepciunea lui Dumnezeu (I Cor. 
1, 24). 

B. Nici ei nu spun că Fiul este lipsit de vigoare, nici că a primit-o 
în timp, ca proorocii şi Apostolii, prin har, ci că a primit-o mai degrabă 
deodată cu existenţa, spre a împlini îndată tot ce poate împlini. 

A. « Vrăjmaşii noştri sunt neînţelegători», după cum s-a scris (Deut. 
32, 31). Ei apar ca unii ce nu ştiu ce vor să cerceteze. Dar problema 
ce ne preocupă pe noi acum nu e când şi cum a dat Tatăl Fiului pu¬ 
terea, ci dacă îi este peste tot dată şi nu-I aparţine Lui în mod fiinţial. 
Căci nu va folosi la nimic, pentru a feri firea Fiului de scăderi intrin¬ 
sece, spusa că puterea I-a. fost dată de la origine, având în vedere că 
lipsa de slavă constă în faptul de-a fi fost lipsită de ceva, şi nu în 
faptul de-a nu fi primit de la început aceea, deci în faptul de a-I fi fost 
adăugată. Fiindcă trebuie cugetată firea Fiului âflându-se mai degrabă 
înainte de-a o primi şi fiind dusă acolo unde este nu prin puteri proprii, 

ci mai degrabă prin unele străine. Ce-ar spune ei dacă li s-ar pune ur¬ 
mătoarea întrebare ?. 

B. Care ? 

A. Existenţa care primeşte puterea de la cineva, vor spune ei că 
eă întăreşte pe cea de la care o primeşte, sau aceea pe ea? 

B. Socotesc că aceea o întăreşte. 

A. Dacă deci, după ei, Dumnezeu Tatăl îşi pune în lucrare puterea 
Sa în Fiul, ar vedea pe Tatăl întărindu-Şi propria putere. Dar nu e în 
aceasta un ridicol larg sau mai degrabă o prostie ? 

B. Desigur că da. 

A. Urmând deci credinţei Sfintelor Scripturi, să păşim pe marele 
drum străbătut de toţi înţelepţii, spunând că Fiul însuşi este Puterea 
Tatălui în mod nemijlocit şi intim. Prin El şi în El are Tatăl lucrarea 
negrăită asupra tuturor. Prin El a fixat cerurile şi cele din ele, a înte¬ 
meiat pământul şi a adus pe el cele al căror purtător şi hrănitor este. 
Prin El «face pe îngerii Săi duhuri şi pe slujitorii Lui para de joc», după 
cum s-a scris (Ps. 103, 5). Iar deoarece Tatăl -a binevoit să aibă loc 
mântuirea celor din lume, S-a făcut şi S-a numit Om, Unul Născut, Care 
este tăria şi puterea Tatălui, Care a înviat pe morţi şi a sculat, din 
morminte pe cei intraţi în Stricăciune, Care a scos duhurile rele din 
oameni şi le-a dăruit lumina neobişnuită şi dulce celor lipsiţi în ochii 
lor de ea şi a săvârşit şi alte minuni asemănătoare cu putere dum¬ 
nezeiască. 

B. Dar lucrâpd, zic ei, în El Tatăl. - 

A. Şi care este modul de lucrare al Tatălui ? Ei n-ar putea spune, 
socotesc, celor ce i-ar întreba. Oare se foloseşte El de Fiul ea de un 
instrument care împlineşte să slujească, sau are rol de slujitor' voilor 
Celui ce L-a născut ? Sau, ceea ce e o soluţie mai bună şi mai adevărată, 
Tatăl a lucrat ca printr-o putere proprie? Dar această soluţie mai bună 
şi mai dreaptă ei o părăsesc, trecând, nenorociţii, fără judecată peste 
învăţătura legitimă, pentru a-I atribui că are un rol de unealtă. Să ştie 
însă eă, prin aceasta, slava şi harul ce-L învăluie se istovesc in nimic 
şi curg în golul oricărei lipse de însemnătate. Rolul subordonat îndepli¬ 
nit de unelte, cugetat în el însuşi, nu e nimic. Se dă o cinste numai 
celor obişnuiţi să-l folosească spre tot ce voiesc şi-l adaptează scopului 
urmărit de ei. Aceasta ne-o face cunoscut limpede însăşi dumnezeiasca 
Scriptură. Căci zice Dumnezeu, evidenţiind rolul subordonat de unealtă, 
ca lipsită de suflet : « Mări-se-va securea fără cel ce . tăie cu ea, sau 
înălţa-se-va jerestrăul fără cel ce-l trage ?» (Isaia 10, 15). Deci cât pri¬ 
veşte firea Sa, Cuvântul ar fi cugetat ca nimic, chiar dacă e Dumnezeu, 
dacă nu are nici o lucrare a firii, ci se aseamănă cu uneltele neînsufle- 

ţite, şi e supus voilor Celui ce-L mişcă. Dacă ar avea o astfel de fire 
(cum aiurează adversarii), pentru ce ar mai vorbi ca mai presus de dem¬ 
nitatea Lui, zicând : «Tatăl Meu până acum lucrează şi Eu lucrez » (Ioan 
5, 17) ? Şi pe lângă aceasta, Şi-a împodobit El însuşi firea Sa foarte clar 
şi vădit cu cinstiri egale, declarând deschis : « Precum Tatăl scoală morţii 
şi-z face vii, aşa şi Fiul îi face vii pe cei ce voieşte» (Ioan 5, 21). Dacă 
n-a fost priceput şi străin de toată minciuna şi dacă n-a avut nici pe 
limbă o lucrare a Sa, ar fi trebuit să atribuie numai lui Dumnezeu Tatăl 
toate faptele împlinite, spunând : «Tatăl Meu până acum lucrează prin 
Mine şi în Mine şi pe care voieşte ii face vii». Dar nu spune aceasta. 
Dimpotrivă, El a atribuit, aşa zicând, aparte propriilor Sale puteri ca¬ 
pacitatea de-a lucra neîmpiedicat cele ce a hotărât să le facă nu mai 
puţin ca Tatăl şi prin aceasta a arătat clar că ieşind din fiinţa lui Dum¬ 
nezeu Tatăl, şi subzistând în mod propriu (ca ipostas), pune în lucrare 
prin fire o egalitate de puitere şi de valoare în toate cu Tatăl. Căci nu 
ne aparţine nouă datoria să fixăm regulile celor ce ne transcend şi ne 
depăşesc cu totul şi de aceea nu vom zice că e lipsit de subzistenţă, 
după raţiunea Sa proprie, ci că e tăria ce se recunoaşte în Dumnezeu, 
adică Fiul. Ea este vie şi subzistentă (enipostaziată), pornind negrăit, ca 
dintr-un izvor, din Tatăl propriu, având cele proprii dumnezeirii, nu ca 
adaos (survenite), ci mai degrabă fiinţial. 

B. Bine zici. 

A. De aceea şi dumnezeiescul Moise a zis : «La început a făcut 
Dumnezeu cerul şi pământul» (Fac. 1, 1). Şi nu e străină de Dumnezeu 
puterea cea din El şi în El, adică Fiul. Aceasta o "ştia marele David, 
care a zis : «Cu Cuvântul Domnului cerurile s-au întărit şi cu Duhul 
gurii Lui toată puterea lor» (Ps. 32, 6). Sau, spune-mi, deoarece existenţa 
Lui se cugetă ca un ipostas propriu, Cuvântul ieşit din Dumnezeu 
TaJtăl şi prezent în El nu e altyl decât El ? 

B. E altul, cu siguranţă. Căci subzistă în mod distinct, deşi este 
deofiinţă. 

A. Atunci, dacă Tatăl este Cel ce a adus la existenţă toate şi a 
fixat cerurile, cum este Cuvânitul lor ? 

B. Explică-mi aceasta tu însuţi, te rog, căci ard de dorinţa de-a 

afla. 

A. Foarte bucuros. Dar tema cere multă pătrundere şi fineţe. Firea 
dumnezeirii celei una se cunoaşte de către noi şi de către sfinţii îngeri 
in Treimea Sfântă şi cea deofiinţă. Şi în ipostasul Lui distinct, Tatăl 
este desăvârşit, de asemenea şi Fiul şi Sfânltul Duh. Dar voinţa crea¬ 
toare a Unuia din cei numiţi, referitoare la orice se spune că se face, 
este o lucrare a Lui, dar trece prin toată dumnezeirea şi este rezultatul 

fiinţei comune celei mai presus de creaţiune, dar şi propriu şi potrivit 
fiecărei Persoane în parte. Deci opera ce se împlineşte este a firii celei 
una, dar se face prin trei ipostasuri şi e potrivită Fiecăruia' în mod spe¬ 
cial, Fiecare fiind desăvârşit în Sine. Deci lucrează Tatăl, dar prin Fiul 
în Duhul. Lucrează şi Fiul, dar cu puterea Tatălui, înţeles din El şi în 
Ei ca subzistenţă (ca ipostas) deosebit. Lucrează şi Duhul. Căci Duhul 
este al Tatălui şi al Fiului, lucrător în toate. 

B. Cele ce ai spus nu sunt înţelese de toţi, deşi au ca temelie 
adevărul. 

A. Să coborâm deci puţin în aceste afirmaţii subtile şi să trecem, 
de voieşti, la o altă cărare, culegând precizări din v alte raţionamente. 

B. Să mergem." Te voi urma cu plăcere. 

A. Să presupunem deci că Fiul nu este tăria Tatălui, ci că, având şi 
El o putere adăugată Lui prin facere, asemenea creaturilor, a lucrat 
pe pământ minunile. Explică-mi atunci, cum nu I s-ar adresa reproşul 
de mincinos în mod foarte cuvenit ? 375 Astfel El n-a voit să certe pe 
leprosul care I-a spus : «Doamne, de voieşti. Tu poţi să mă cureţi» 
((Matei 8, 2). El a constrâns, aşa zicând, pe om la o neştiinţă şi mai mare, 
făgăduindu-i îndată, mai bine-zis, poruncindu-i anticipat împlinirea ce- 
îerli. Căci a zis: «Foiesc, curăţeşte-te» (Matei 8 , 2) 376 . Atâţia, care-şi 
pierduseră vederea, când au alergat la El şi I-au zis : « Miluieşte-ne pe 
noi, Doamne, Fiul lui David /», le-a răspuns iarăşi: «Ce voiţi să vă 
fac ?». Iar rugându-L să le aducă în ei lumina mult dorită, le-a dăruit-o 
iarăşi, fără întârziere (Matei 20, 34). Pentru ce nu trebuia mai degrabă 
să spună leprosului : «Tatăl voieşte, curăţeşte-te» ; iar celor lipsiţi de 
vedere : < Ce voiţi să vă facă vouă Tatăl ?». Sau nu vom zice despre 
Sfinţii Apostoli că au voit şi au făcut fapte minunate, depărtând părerea 
că pot îndeplini semnele dumnezeieşti prin puterea şi lucrarea proprie ? 
Căci au zis celui ce şedea lângă Poarta Frumoasă : «în numele lui Iisus 
Hristos, Nazarineanul, scoală-te şi umblă!» (Fapte 3, 6). Iar altuia: 
«Enea, te vindecă pe tine Iisus Hristos » (Fapte 9, 34). Iar minunându-se 
unii pentru cele făcute prin lucrarea lor, le-a spus pe faţă : « Bărbaţi 
israeliteni, de ce vă minunaţi de aceasta, sau de ce staţi cu ochii aţintiţi 
la noi, ca şi când cu a noastră putere sau credinţă am făcut să umble 
acesta ?» (Fapte 3, 12). Căci cugetau că trebuie să atribuie lui Hristos 
slava, şi nu lor înşişi, fiindcă în realitate aveau ca izvor şi rădăcină 
a harului şi lucrării din ei pe Hristos. Căci i-a ales înaintea altora şi i-a 

375. Dacă Hristos n-ar fi avut puterea vindecării de la Sine, cum n-ar fi 
minţit, declarând că vindecă prin voinţa Lui ? 

376. Adică Hristos 1-â încurajat pe lepros în neştiinţa lui, sau în părerea 
lui neade vârâtă că El are de la Sine puterea să-l vindece. 

întărit spre apostolat pe ei, împodobindu-i cu darurile dumnezeieşti, 
dându-le puterea să împlinească fără greutate fapte minunate : «Pe 
bolnavi vindecaţi-i, pe morţi sculaţi-i, pe leproşi curăţiţi-i, demonii 
scoateţi-i. în dar aţi luat, in dar să daţi » (Matei 10, 8). De aceea în¬ 
ţelegând cât se poate de bine cine era Dăruitorul şi îndrumătorul pu¬ 
terii aflate în ei, împleteau pe seama Lui cununa slavei, spunând tot¬ 
deauna celor bolnavi : «în numele lui Iisus Hristos, Nazarineanul». Lui 
îi cântă şi dumnezeiescul nostru Psalmist, zicând : « Lauda puterii lor 
eşti Tu; şi întru numele Tău se vor bucura toată ziua » (Ps. 88, 17). 
Sau nu spui că e o faptă de cea mai mare laudă a Sfinţilor Apostoli 
de-a cugeta ceea ce e mare despre Hristos şi de-a voi să-L laude pe El, 
pentru lucrarea ce se face prin ei ? 

B. Ba da. 

A. Ce vor răspunde, Ermia, la întrebarea noastră : pentru ce Fiul 
n-a trecut şi El slava puterii de la Persoana Sa, atribuind-o numai Tată¬ 
lui, ci atribuie hotărârilor Sale semnele minunate ? Pentru ce declară 
că învie cu uşurinţă pe cei ce voiesc, asemenea Tatălui şi cu o putere 
egală, şi arată leprosului voinţa de a-1 curăţi de boală, şi dăruieşte 
celor orbi vederea prin atingerea mâinii ? Oare mai putem avea o în¬ 
doială şi o nesiguranţă că fiind El însuşi puterea lui Dumnezeu Tatăl, 
readuce creatura în starea ei de la început; că â fi Creator nu e pentru 
El ceva adăugat, ceva introdus din afară — departe de noi aceasta —, ci 
mai degrabă un rod şi o lucrare a firii Sale, cum de altfel este şi pentru 
Tatăl ? Şi, precum socotesc, este o realizare şi un rezultat al aceleiaşi 
puteri şi lucrări, a aduce la început la existenţă din nimic cele create 
şi odată ce au fost corupte prin păcat şi au suferit o cădere spre starea 
mai rea şi mai de ruşine, a putut apoi să le remodeleze spre starea de 
la început 377 . 

B. Dar atunci, cum a zis El fără reţinere : «Amin, amin zic vouă, 
nu poate face Fiul de la Sine nimic, de nu vede pe Tatăl Său făcând. 
Căci cele ce le face Acela, acestea şi Fiul le face asemenea » (Ioan 5, 19) ? 
Şi pe lângă aceasta : «De la Mine nu fac nimic. Ci Tatăl care rămâne 
în Mine , El face lucrările » (Ioan 8, 28) ? Dacă aş fi ajutat să înţeleg 
drept acestea, mulţumirea ce ţi-aş aduce n-ar fi mică. 

A. Readu-ţi în amintire cele ce le-am spus adineauri despre Sfânta 
şi cea deofiinţă Treime. Căci am spus că sunt trei ipostasuri distincte şi 
în unire între ele, ca într-o unică fire a dumnezeirii şi a fiecărui ipostas 


377. Numai Cel ce a făcut toate din nimic, ca Dumnezeu, Ie poate şi elibera 
de moartea care le nimiceşte. Deci Hristos S-a arătat că e Dumnezeu Creatorul si 
prin faptul că S-a făcut Mântuitorul nostru. 

în particular. Căci se mişcă întreaga fiinţă şi în mod special prin 
fiecare. 

B. îmi aduc aminte. Cum să nu. 

A. Deci lucrând cu privire la creaţie Dumnezeu Tatăl, nu rămâne 
nelucrător Fiul. Nici dacă lucrează Fiul, nu va rămâne nelucrător Tatăl, 
dacă este un unic Dumnezeu şi Creator. Căci fiecare este cugetat şi este 
cu adevărat în celălalt, prin aceeaşi fire şi fiinţă, deşi se cugetă în mod 
deosebit în subzistenţe şi ipostasuri distincte. 

B. Drept ai grăit. 

A. Acestea fiind astfel cugetate, aşa cum se cuvine, să observăm 
iconomia exprimată în cele dinainte şi să ne minunăm de înţelepciunea 
cuvintelor Mântuitorului. Minunea este totdeauna un mijloc spre cre¬ 
dinţă şi dacă minunile urmează cuvintelor, ajung uşor la hotărârea de-a 
cugeta drept şi cei ce erau foarte înclinaţi spre apostazie. Şi aceasta 
ştiind-o şi Hristos însuşi, a grăit sutaşului, zicând : «Dacă nu vedeţi 
semne şi minuni, nu credeţi » (Ioan 4, 48). 

B. Am înţeles ce spui. Căci precum socotesc, vrei să spui că Hristos 
a săvârşit minuni pentru a deschide prin aceasta iudeilor o cale care 
să-i ducă în chip convingător şi meşteşugit la voinţa de-a cunoaşte ade¬ 
vărul pe care-1 respingeau prin necredinţă. 

A. Asta vreau să spun. M-ai întrecut cu râvna tâ. Ce plăcere să am 
un partener atât de. înţelept şi de capabil să distingă din trestia mea 
cântarea armonioasă. Deci, fiindcă a săvârşit, şi încă într-o zi de 'Sâm¬ 
bătă, una din marile Sale minuni, iudeii s-au repezit cu asprime şi mare 
ameninţare. Deschizând împotrivă gura fără poartă şi nereţinută şi 
ascuţindu-şi limba spre cuvinte cât mai aspre, credeau că vorbesc foarte 
bine şi că îl ceartă pentru călcarea Legii : «Dacă acest om ar fi de la 
Dumnezeu, n-ar călca Sâmbăta» (Ioan 9, 16). Dar Hristos respingea în¬ 
vinuirile, arătând că însuşi Tatăl e lucrător şi voieşte să facă pentru 
cei din lume ceea ce le este de trebuinţă pentru viaţă, neşovăind din 
pricina Legii. De aceea a zis : «Tatăl Meu până acum lucrează şi Eu 
lucrez » (Ioan 5, 17). Iar că este o singură voinţă şi o singură putere 
lucrătoare în toate câte se fac, a Lui şi a Tatălui, a dat asigurarea, adău¬ 
gând : «Amin, amin zic vouă, nu poate Fiul să facă de la Sine nimic, 
daqă nu vede pe Tatăl Său făcând» (Ioan 5, 19). Şi prezintă mai în¬ 
groşat decât trebuie despre simplitatea şi transcendenţa dumnezeiască, 
dat fiind că nu se pot explica altfel cele mai presus de graiul nostru 378 . 
Deci în zadar ne silim să le înţelegem în mod subţire şi materialist şi 

378. S-ar putea pune întrebarea: de ce n-a dat Hristos mai multe şi mai 
adecvate cunoştinţe despre conţinutul infinit al vieţii Sfintei Treimi ? Se răspunde 
aici că cuvintele omeneşti, folosindu-se de organele trupeşti şi de imaginile lumii 

nu cum se cuvine firii dumnezeieşti, şi mai presus de înţelegere : « Căci 
cele ce vede pe Tatăl făcându-le, acestea le face şi Fiul asemenea » 
(Ioan 5, 19) 379 . Dar n-ar fi fost adevărat să se spună că dacă ar fi fost 
lipsit de puterea de-a cunoaşte firea Sa, ar fi spus mai clar şi mai 
potrivit că nu poate face nimic dacă nu ia putere de la Tatăl ? Dar 
fiindcă Se ştia egal în lucrare şi în putere, a arătat că având una şi 
aceeaşi fiinţă şi El, se poate referi şi El, ca Acela, la cele de făcut; El 
Se referă la ele ca Cel ce L-a născut cu aceeaşi voinţă şi are o identitate 
a lucrării şi o identitate de voinţă faţă de toate, fiind împreună legat, 
aşa zicând,, prin anumite legi comune ale dumnezeirii. Spusa Lui că 
<;Fiul nu poate», nu indică, desigur, o slăbiciune. Ea înseamnă stăruinţa 
neschimbată â firii în cele în care este statornică şi fixată, precum ar zice 
cineva : Dumnezeu nu poate păcătui. E cum ar spune şi lumina : Nu 
pot să nu fiu lumină. La fel focul şi apa, dacă ar avea glas, ar striga : 
■Nu putem să nu fim foc şi apă. Deci deoarece aceşti atotîndrăzneţi 
criticau minunile ce întreceau toată admiraţia, i-a depărtat de la jigni¬ 
rea ce I-o aduceau, atribuind numai Tatălui lucrarea acestor minuni 38 °. 

< De la Mine nu fac nimic. Tatăl, Care rămâne în Mine, face lucrările» 
(Ioan 14, 10). Căci Tatăl lucrează prin Fiul şi nu ar face niciodată ceVa 
fără tăria aflată în El, adică fără Cuvântul arătat şi existent din El şi 
in El. De aceea a şi' spus Fiul Însuşi : «De nu fac lucrările Tatălui Meu, 
nu credeţi în Mine. Iar de le fac, chiar dacă nu credeţi în Mine, credeţi 
în lucrările Mele» (Ioan 10, 37—38). Aceasta o spune, socotesc, spre a 
arăta prin toate deplina egalitate în putere, ca semn al deofiinţimii 
cu El. 

A patra obiecţie: Hristos Se închină Tatălui 
şi-Şi recunoaşte neştiinţa 

B. Nu am nimic de criticat în cele spuse atât de drept. Totuşi, 
aş dori, dacă admiţi, să mai adaug un scurt cuvânt. Sau poate mă soco¬ 
teşti rău educat, doritor de-a te împovăra şi tulbura şi în alt fel ? 

A. Deloc, iubitule. Râvna e mai bună ca şovăiala şi e o cinste să 
contribui la apărarea slavei Mântuitorului, când cineva o defăimează. 

B. Cel crezut de voi că este deofiinţă şi egal lucrător cu Tatăl, 
se închină cu noi, zic ei. Căci vorbind femeii samarinence, zice : «Voi 


materiale, nu pot reda In mod adecvat spiritualitatea şi' bogăţia nemărginită a 
acelei vieţi. Pe de altă parte, Evangheliştii şi Apostolii n-au putut reda toate câte 
le-a spus Hristos (Ioan 21, 25). 

379. Chiar cele ce le face Fiul sunt greu de pătruns şi de' înţeles de noi. 
Dar şi cele spuse de El sunt nesfârşite în înţelesurile lcr. 

380. Pentru că duşmanii lui Hristos afirmau că face minunile prin Beelzebul, 
El le spune că nu face decât ceea ce vede pe Tatăl făcând. 

vă închinaţi căruia nu ştiţi. Noi ne închinăm Căruia ştim, pentru că 
mântuirea din Iuda este» (Ioan 4, 22). Dar voi, bravilor, zic ei, cel ce 
se numără între cei ce se închină, cum ar mai avea slava deofiinţimii 
şi cum s-ar afla la egalitate cu Tatăl cel închinat, deşi în alt mod e 
văzut cedând Tatălui superioritatea în fire ? Căci a zis : «Iar despre 
ziua şi despre ceasul acela — se înţeleg cele din urmă — nimenea 
nu ştie, nici îngerii din cer, nici Fiul, ci numai Tatăl » (Marcu 13, 32). 

A. Un închinător în loc de Dumnezeu, la fel cu cei făcuţi prin El, 
şi un neştiutor al gândului lui Dumnezeu despre sfârşit, aşa ne este 
arătat în chip meşteşugit şi necugetat Fiul. Dar oare e în aceasta ceva 
de râs şi asemenea cu comediile din teatru ? Prin astfel' de bufonerii 
şi raţionamente omeneşti coboară până la ultima treaptă a neştiinţei, 
afundându-şi minitea ca într-un noroi, depărtând-o de cunoştinţa prea 
bine mirositoare a sfintelor dogme. Căci iată ceea ce, după cum pare, 
au uitat cu totul, deşi le-a sunat de multe ori în urechi de către noi 
şi de către Scriptura de Dumnezeu insuflată : că fiind Cuvântul lui 
Dumnezeu şi în chipul şi egalitatea Tatălui, S-a arătat ca noi nu numai 
în chipul trupului, ci şi în cele proprii (dacă nu trebuie folosit un alt 
cuvânt) umanităţii. Deci este propriu umanităţii unită cu Dumnezeu şi 
supusă jugului robiei şi deci şi ascultării, închinarea, şi pe lângă aceasta, 
recunoaşterea voinţei şi gândirii lui Dumnezeu : « Căci cine a cunoscut 
gândul Domnului, sau cine s-a făcui sfetnicul Lui?» (Rom. 11, 34 ; Isaia 
40, 13). Şi precum fiind Cuvântul eare S-a arătat ca noi, socotesc că ei 
nu vor zice că S-a clătinat în existenţa Sa de Cuvânt, prefăcându-Se în 
trupul luat din pământ, la fel, deşi a asumat omenescul, şi l-a făcut 
propriu, nimic nu ne împiedică de-a cugeta şi afirma că a purtat în 
virtutea iconomiei împreună cu umanitatea cele ale ei 381 . Aceasta a 
cerut-o şi înţelesul deşertării (chenozei).- Dacă n-o admit aceasta, sau se 
dezbracă pe faţă Cuvântul de trup şi de cele ale Lui şi se desfiinţează 
prn aceasta întreaga iconomie, pentru a vedea pe Fiul în mod curat ca 
Dumnezeu, sau dacă se tem de aceasta, ca de o impietate demnă de 
respins, pentru ce se ruşinează ei de limitările umanităţii şi s-au hotărât 
să, critice cele cuviincioase, cu atât mai mult cele cuvenite iconomiei cu 


381. Dumnezeirea Cuvântului nu s-a alterat primind El trupul, sau nu s-a pre¬ 
făcut în trup. Dar nici n-a rămas Cuvântul dumnezeiesc străin de umanitatea asu¬ 
mată. Ci a trăit toate ale ei, afară de păcat. A trăit cele omeneşti, fără să înceteze 

a fi Dumnezeu. Ipostasul dumnezeiesc însuşi a trăit cele omeneşti fără să înceteze 

a fi Dumnezeu. Aceasta e adevărata înălţare a omenescului şi adevărata pogorâre 
la cele omeneşti a lui Dumnezeu prin Fiul Său. In aceasta- se arată iubirea ade¬ 
vărată între Dumnezeu şi om, care nu preface pe unul In altul. Dumnezeu trăieşte 
«iconomie» cele omeneşti, făcute proprii ale Lui, pentru a le înălţa; le face mijloc 
al faptelor Sale dumnezeieşti, le umple de puterea şi curăţia dumnezeiască, fără 
să le anuleze. Omenescul e făcut capabil de-a fi instrument al dumnezeirii. 

trupul ? 383 Deci n-ar avea decât să cugete cu înţelepciune că, fiind 
Dumnezeu prin fire şi arătându-Se din Dumnezeu, îşi face proprii cele 
omeneşti şi făcându-Se astfel om, are cinstea şi slava cuvenite dum- 
nezeirii ca proprii. Şi aşa I se aduce închinare nu numai pe pământ, 
ci şi în ceruri, deşi ca om şi iudeu n-a dispreţuit datoria de-a Se închina 
pentru smerirea Sa 383 . Căci zice: « Când aduce în lume pe Cel întâi 
Născut, zice : Să se închine Lui toţi îngerii lui Dumnezeu » (Evr. 1, 6). 
Dar dacă ei susţin că Cuvântul ieşit din Dumnezeu este Cel ce S-a 
născut din sămânţa lui Avraam, aiurim spunând că se numeşte iudeu 
şi închinător ? Iar dacă au trecut de marginile extreme ale nebuniei, 
cugetând despre noi aşa — şi dovada e că s-au hotărât pentru aceasta — 
afirmând că numai atunci când El a asumat sămânţa lui Avraam şi S-a 
născut din rădăcina lui lesei, cugetau că S-a născut iudeu şi a devenit 
închinător ca om, atunci de ce n-ar înlătura ca deşartă taina iconomiei 
cu trupul şi n-ar arunca cu impietate asupra înseşi firii Cuvântului şi a 
Celui deofiinţâ cu Tatăl trebuinţa de-a se închina — gol şi dezvelit ? 
Şi cum nu s-ar înţelege astfel ca asemenea cu noi, sau dintre noi, care 
dacă s-ar hotărî să se închine, nimenea nu i-ar reproşa nimic, ci, dim¬ 
potrivă, i-ar socoti aceasta ca motiv de laudă şi ca pricină de toată 
bucuria ? Dar nu s-a scris despre El că S-a pogorât asumând umanitatea 
dedesubtul firii superioare, adică a celei îngereşti, şi că poate fi cugetat 
astfel inferior strălucirii lor ? 

B. E adevărat. Căci a zis Pavel : « Iar pe Cel ce scurtă vreme a fost 
pus mai prejos de îngeri, pe Iisus, îl vedem încununat cu slavă şi cu 
cinste pentru patima morţii » (Evr. 2, 9). 

A. Atunci spune-mi ce au învăţat cei ce având o fire superioară 
şi locuiesc în cetatea de sus şi se bucură de cunoştinţa nerătăcită şi cu 
totul fără greşeală despre Dumnezeu, L-au socotit vrednic de închinare 
pe Cel aflat într-o fire inferioară şi într-o slavă mai mică decât cea 
aflată în ei ? Explică-mi aceasta, prietene. 

B. Dar şi aceasta se cuvine să o faci tu. 

382. Dacă adversarii nu admit că însuşi Dumnezeu poate trăi cele omeneşti 
fără să Se schimbe, de ce nu se hotărăsc pentru una din cele două alternative : 
sau să nege întruparea Fiului' lui Dumnezeu, sau să nu critice faptul că El ŞÎ-a 
putut însuşi trăirea celor omeneşti ? în ambele cazuri neagă iconomia în întru¬ 
parea şi lucrarea lui Dumnezeu prin cele omeneşti pentru mântuirea oamenilor. 

383. Neîncetând să fie Dumnezeu, dar trăind şi cele omeneştf — desigur spre 
a le înălţa din depărtarea de Dumnezeu —, Lui I se cuvine, ca Dumnezeu, şi 
închinarea, dar şi să Se închine ca trăitor al celor omeneşti, pentru a arăta ce 
trebuie să facă omul restaurat în legătura cu Dumnezeu. Dacă adversarii nu cu¬ 
nosc pe Dumnezeu decât fie ca neîntrupat, fie ca prefăcut total în om (în sens 
panteist), ei n-ar trebui să ştie decât fie de închinarea ce I se aduce oa Dumnezeu, 
fie de închinarea ce-o aduce El ca om lui Dumnezeu, nu pe amândouă. Chiar 
aducând El însuşi ca om închinare Sieşi ca lui Dumnezeu, uneşte la Sine dum¬ 
nezeirea şi umanitatea Sa. 

A. Ei bine, dacă Acelaşi este şi mai mic şi incomparabil superior, 
vom atribui cu dreaptă judecată umanităţii locul mai mic ce i se cu¬ 
vine ca inferioară — căci firea omenească e foarte departe de cea a 
îngerilor —, iar dumnezeirii mai presus de toate îi revine superioritatea 
şi supremaţia peste cele create şi care se află mai presus prin fiinţă de 
orice fiinţă raţională şi de tot numele 384 Dacă deci Cuvântul, chiar fără 
trup şi încă neîncadrat într-ale noastre, S-ar afla între cele mai prejos 
de noi şi de îngeri, ar fi mai mic decât creaturile Sale şi pe lângă aceasta 
un închinător, fără ca raţiunea noastră să-L poată apăra şi justifica ? Iar 
dacă a spune şi a cugeta, aceasta este un lucru necredincios şi cu totul 
greşit, ci e mai mic pentru că e om, urmează să cugetăm şi aceasta : 
e închinător pentru că e om, deşi, fiind Dumnezeu prin fire şi egal cu 
Tatăl, e închinat de toţi. De fapt a spus Dumnezeu printr-unul din 
prooroci: «Sunt viu Eu, zice Domnul, pentru că Mie Mi se va pleca tot 
genunchiul şi toată limba se va mărturisi » (Rom. 14, 11 ; Isaia 48, 18 ; 
45, 23). Dumnezeiescul Pavel a văzut foarte bine pe Fiul deofiinţă cu 
Tatăl şi L-a ştiut că Cel născut este întru slava Celui ce L-a născut. 
De aceea zice : «întru numele lui Iisus Hristos tot genunchiul se va 
pleca, al celor cereşti şi pământeşti şi al celor de dedesubt şi toată limba 
va mărturisi că Domn este Iisus Hristos, întru slava lui Dumnezeu 
Tatăl» (Filip. 2, 10—11). 

B. Da, zic ei, vom afla pe Fiul ce va fi împreună închinat cu Ta¬ 
tăl, dar şi închinându-Se, fiindcă a fost cinstit, şi nu în neştiinţă, despre 
cine este după fiinţă : El are o fire superioară celor create, dar nu este 
în cele ce este Tatăl 385 . 

A. Aşadar, Fiul a dobândit, ca un dar şi ca o răsplată a virtuţii, 
slava dumnezeirii şi trebuinţa de a I se aduce închinare. Nu e un pri¬ 
vilegiu al firii proprii, ci I s-a dăruit prin simpla şi unica voinţă a 
Tatălui ? 

B. Aşa socotesc şi spun aceia. 

A. Atunci unde şi cum a consimţit Tatăl să I se arate Fiului în¬ 
chinarea ? Nu vor zice că hotărârea lor de a-L slăvi a fost urmarea po¬ 
runcii lui Dumnezeu Tatăl ? 

B. Tatăl, zic ei, a poruncit sfinţilor îngeri să se închine Fiului. Căci 
ce altceva ar însemna : «Când a adus pe întâiul Născut în lume, a zis : 
Şi să se închine Lui toţi îngerii lui Dumnezeu » (Evr. 1, 6) ? 

384. Firea dumnezeiască este mai presus, în mod fiinţial mai presus nu numai 
de orice existenţă neraţională, ci şi de orice existenţă raţională, cugetătoare. 

385. Arienii ll socoteau pe Hristos superior creaturilor de rând, dar totuşi 
o creatură, sau prima creatură, deci nu de fiinţă dumnezeiască. 

A. Aşadar, aceştia au recunoscut formal că Tatăl a poruncit să se 
aducă închinare Fiului. Dar cum vor refuza, zicând că : adăugând titlul 
de Întâiul Născut Celui de Unul Născut, în funcţie de umanitatea Lui, 
nu s-a introdus în mod necesar şi ideea că slava e ceva adăugat ? însă 
spune-mi : când a devenit El întâiul Născut, dacă nu când S-a făcut 
Unul între mulţi fraţi ? Căci dacă era de un neam cu noi şi frate după 
fire şi înainte de trup, de ce nu se spune că această situaţie era de la 
început, ci s-a produs în timpurile din urmă ?. Cum s-ar cugeta aşezat 
printre creaturi Unul Născut ? Dar nu e nici o îndoială, ci e mai de¬ 
grabă un adevăr sigur, că S-a arătat în timpurile din urmă ca om şi 
de aceea întâiul Născut, ca atare, are şi o slavă adaosă şi dreptul unei 
închinări adăugate. Jar dacă ei nu socotesc că este aşa, speculaţia ne¬ 
cesară provenită. din aceasta îl va întoarce spre raţionamente urâte şi 
stupide. Socotesc că El putea spune atunci cuiva : fiindcă S-a făcut om 
şi de aceea întâiul Născut, a dat ocazia trebuinţei de-a fi închinat, deci 
când S-a umilit (deşertat), sau. timpul umilirii (deşertării) fără timpul 
slăvirii adevărate. Deci înainte de întrupare S-a aflat într-o stare in¬ 
ferioară şi lipsită de slavă, deşi era în chipul şi egalitatea Tatălui 
precum s-a scris, din care S-a pogorât la firea inferioară, adică la cea 
omenească. Dar dacă era înainte lipsit de slavă şi departe de calitatea 
de-a fi închinat, ce ştiau Serafimii care erau împrejurul Fiului ce şedea 
pe tronul dumnezeirii să-L laude în cântări şi doxologii, numindu-L 
Domnul Savaot, spunând că e plin cerul şi pământul de slava Lui (Isaia 
6, 1—3) ? De ce slavă era plin cerul dacă a primit să fie închinat îm¬ 
preună cu Tatăl de abia când S-a făcut ca noi ? Dar ascultă pe înţeleptul 
Ezdra scriind : «Tot pământul cheamă adevărul şi cerul îl binecuvân¬ 
tează şi toate lucrurile se clatină şi tremură» (III Ezdra 4, 36). Iar feri¬ 
citul David striga clar despre Dumnezeu care stăpâneşte peste toate : 
«Cel ce priveşte la pământ şi-l face să tremure » (Ps. 103, 32). Deci Cel 
ce înainte de întrupare şi de-a Se numi întâiul Născut era împodobit 
cu măririle Tatălui, cum ar putea fi văzut într-o stare inferioară celei 
în care Se află Tatăl ? 

B. Când S-a făcut întâiul Născut, atunci S-a şi adus închinare după 
poruncă. Dar nu este acesta un dar făcut de Tatăl ? 

A. Dar nu trebuie examinat numai dacă acesta este simplu un 
dar, ci şi când s-a făcut el. 

B. Desigur, când Fiul a devenit şi întâiul Născut. 

A. Deci, nu când S-a pogorât la frăţietatea cu noi ? Căci aceasta 
socotesc că o arată termenul de întâiul Născut. 

A. Atunci se cuvine firii omeneşti, înţeleasă în ea însăşi, să fie* 
aşa, să i se aducă închinare, aşa cum este, cum trebuie să I se aducă 
Celui ce este prin calitate şi măsură Dumnezeu ? 

B. Nu, deloc. 

A. Ai dreptate, prietene. Numai firii care împărăţeşte peste toate 
i se cuvin cele proprii ei 386 . Deci numai când Fiul S-a . pogorât din 
înălţimile Sale şi nu răpire a socotit a fi, deopotrivă fiind Dumnezeu, 
însuşindu-Şi chipul de rob prin fire şi trebuinţa de-a Se închina, S-a 
închinat cu noi 387 . Dar ar fi un fapt cu totul de neacceptat şi străin 
de raţiunea cuvenită a nu fi văzut strălucind de slava Tatălui pe Fiul 
ieşit din El, chiar dacă a venit în trup. Căci prin iluminarea Duhului, 
Cerul, adică mulţimea sfinţilor îngeri, este iniţiat în taina Lui. Şi 
fiindu-le înfăţişat ca Întâiul Născut între mulţi fraţi şi împreună Şezător 
pe tron cu Tatăl-, li s-a poruncit să I se închine. Nu pentru că Tatăl 
îl ridica atunci la primele arătări ale acestei slave, nici pentru că îi 
acorda atunci pentru prima oară favoarea neobişnuită de-a I se aduce 
închinare, ci pentru că li-L arată pe Cel dintotdeauna şi de la început 
închinat de ei, vrednic de închinare chiar venit în trup. Aşadar (căci re¬ 
aduc iarăşi cuvântul la început), S-a închinat Fiul când S-a arătat şi ca 
întâiul Născut în chipul robiei, din ceea ce se poate cunoaşte demnitatea 
strălucitoare a transcendenţei Lui după fire. Căci dacă Celui venit în 
chipul de rob îi revine puterea de-a Se închina, căreia dintre creaturi 
nU-i va fi clară frumuseţea Lui dinainte de întrupare ? 388 Iar vorbind de 
trebuinţa ce-o aveau şi Cerurile însele de iniţiere prin Duhul Sfânt, nu 
jignim firea sfinţilor îngeri, ci folosim acest citat, urmând dumnezeieşti¬ 
lor Scripturi. Despre aceasta ne asigură Pavel, scriind : «Ca să se facă 
acum cunoscută începătoriilor şi Stăpăniilor întru cele cereşti prin Bi¬ 
serică înţelepciunea cea de multă feluri a lui - Dumnezeu, după hotă¬ 
rârea cea din veci, pe care a împlinit-o în Hristos lisus. Domnul nos¬ 
tru » (Efes. 3, 10—11). Pe lângă aceasta spune şi dumnezeiescul Psal- 
mist : « Ridicaţi, căpetenii, porţile, ridicaţi-vă voi, porţi veşnice, şi va 

386. Numai firii care nu e supusă nici unei puteri superioare, ci are putere 
peste toate prin faptul că le-a creat şi le susţine prin legile imprimate lor şi prin 
puterea ei, i se cuvine toată închinarea. 

387. E propriu firii create să fie roabă şi să se închine, având toate de la 
Dumnezeu. Dacă nu o face, suportă grele urmări. De aceea Fiul Şi-a asumat firea 
noastră acceptând calitatea ei normală de roabă şi închinătoare lui Dumnezeu. 
Prin aceasta se deschide darurilor lui Dumnezeu şi fericirii aduse de ele. Şi ni le 
comunică şi nouă, dacă ne unim cu El în această stare. 

388. Cum se explică faptul că numai Hristos ea om S-a putut închina Tatălui, 
dacă nu faptului că El nu era un om de rând, ei era şi Fiul lui Dumnezeu care 
cunoştea pe Tatăl ? El ştia că, fiind Dumnezeu întrupat, e şi om care se cu¬ 
vine ca atare să Se închine lui Dumnezeu Tatăl, sau chiar Sieşi oa ipostas dumne¬ 
zeiesc, purtător al firii omeneşti. Dar vor simţi în aceasta şi cei apropiaţi de El, 
că este Unul care cunoaşte pe Dumnezeu Tatăl, cum nu-L cunosc oamenii de rând. 

intra împăratul măririi. Cine este acesta, împăratul măririi ? Domnul 
Puterilor, acesta este împăratul măririi» (Ps. 23, 9—10). Când Hris- 
tos a înviat, după ce a golit iadul şi a biruit moartea, în momentul când 
Se înălţa spre cele de sus şi Se întorcea la Tatăl din ceruri, Duhul po¬ 
runci să I se deschidă cât mai repede porţile cerurilor şi le arătă Pute¬ 
rilor de sus pe Dumnezeu apărut în trup, zicând : « Domnul Puterilor, 
El este împăratul măririi» (Ps. 23, 10). 

B. înţelegem deci că El S-a închinat ca Dumnezeu, deşi era Dum¬ 
nezeu prin fire. Apoi tu vei spune, precum socotesc, că, dacă hotărâm 
să cugetăm cele cuvenite, vom 1 referi şi spusa că nu cunoştea ziua şi 
ceasul acela, la măsurile umanităţii. 

A. Tu ştii că aşa voi spune, fără nici o ezitare. Căci o mulţime de 
motive bine întemeiate ne îndeamnă şi ne spun să înaintăm, ca pe un 
drum lipsit de piedici şi bun de umblat, spre această opinie. Căci nu 
poate fi nici o nepotrivire între condiţia umilinţei (deşertării) acceptate 
şi între neştiinţă, fără ca aceasta să însemne o micşorare proprie a firii 
Cuvântului, înţeles ca Cuvântul şi înţelepciunea lui Dumnezeu. Sau 
nu-ţi pare aceasta o înţeleaptă vedere a acestui fapt ? 

B. Da, sunt în totul de acord. 

A. Căci ce flecăreală ţeslită cu viclenie ne-ar putea face să gândim 
şi sa spunem’ că Unul Născut a ignorat ceva din cele ascunse ale lui 
Dumnezeu, dacă este, după Scripturi, cu adevărat înţelepciunea şi Sfatul 
Tatălui ? 

B. Nimenea nu s-ar putea lăsa convins, dacă are cu adevărat minte.' 

A. Nu ne-ar fi minţit, iubitule, nici înţeleptul Pavel, scriind : «Pre¬ 
cum nu ştie omul cele ale omului, decât duhul omului, aşa nici ale 
lui Dumnezeu nu le ştie decât Duhul lui Dumnezeu » (I Cor. 2, 11). 

B. E cu totul aşa. 

A. Cunoaşte deci Duhul lui Dumnezeu cele din El şi nu-I este Lui 
nimic ascuns şi nevădit ? 

,B. Cunoaşte, cum să nu ? 

A. Dacă deci Duhul Tatălui este propriu şi Fiului, cum n-ar cu¬ 
noaşte Acesta ceva din cele ascunse în Dumnezeu, având El propriu pe 
Duhul, Care toate le ştie cele din Tatăl, deşi îl aud zicând clar Sfinţilor 
Apostoli : «încă multe am să vă spun, dar nu le puteţi purta acum. Dar 
când va veni Acela, Duhul adevărului, vă va călăuzi pe voi la tot ade¬ 
vărul. Căci nu va grăi de la Sine, ci câte va auzi va grăi şi cele viitoare 
va vesti vouă. Acela pe Mine Mă va proslăvi, căci dintr-al Meu va lua 
şi va vesti vouă » (Ioan 16, 12—13). Oare nu-ţi este clar cuvântul spus 
ţie ? Şi observă că L-a numit pe Mângâietorul Duhul adevărului, dar a 







D2SrRE SFANTA TREME 


273 


mai spus că purcede din Tatăl, arătând că toate cele ale Tatălui sunt 
ale Lui 389 . - 

B. Foarte bine ai spus. 

A. Ceea ce arată mai ales şi cu adevărat ridicolul părerii adversari¬ 
lor şi trebuinţa cuvenită de-a o respinge, este socotinţa că Cuvântul 
Cel Născut din Dumnezeu Tatăl, strălucirea ce luminează din El, chipul 
Lui, pecetea strălucirii, a ipostasului Lui (Evr. 1, 3), Cel egal cu slava 
şi împreună Şezător pe tron cu Tatăl, Cel «în Care sunt toate comorile 
ascunse ale înţelepciunii şi ale cunoştinţei», precum s-a scris'(Col. 2, 3), 
ignoră un lucru atât de mic 390 ! Ce renume de prostie nu le poate aduce 
pe drept cuvânt aceasta ? 

B. De fapt, foarte mare. 

A. Dar socotesc că nici Tatăl nu-Şi salvează slava proprie, dacă 
Sfatul şi Înţelepciunea Lui ignoră ceva cu adevărat. 

B. Sunt de acord : tot ce poate să ştie cineva, nu va şti sigur fără 
Sfatul şi înţelepciunea Lui. 

A. Foarte bine, iubitule. Nu trebuie să cugete altfel, decât aşa, 
apărătorii adevărului. Lăsând deci ocupaţia cu teorii zadarnice şi pre¬ 
lungite, să trecem la punctul următor. Era obiceiul Mântuitorului Hristos 
să lucreze cu Sfinţii Săi Ucenici astfel : de întrebau ceva care părea că 
merită să cunoască, dar care nu cerea o cercetare prea dezvoltată, le 
dăruia o explicare exactă, dar cât mâi" scurtă. Dar dacă voiau să cunoască 
în grad mai mare ceea ce întrecea capacitatea lor, îi aducea la linişte 
şi-i convingea să se hotărască să se ocupe cu lucruri mai convenabile şi 

389. Duhul este şi al Fiului, dar purcede numai din Tatăl. Tatăl e unica origine 
în Dumnezeu. Aşa este suprema origine. Nu împarte caracterul de origine cu Fiul. 
El naşte pe Fiul şi revarsă peste Fiul toată iubirea Lui personificată în Duhul. Fiul 
trimite pe Duhul venind în El ca iubire de la Tatăl. Trăieşte şi El pe Duhul ca 
iubire, dar ca iubire .venită de la Tatăl şi umplându-L de iubirea faţă de Tatăl. 
Tatăl nu purce'de pe Duhul fără să-L îndrepte spre Fiul, dar nici Fiul nu purcede 
împreună cu Tatăl pe Duhul. Tatăl născând pe Fiul, trimite spre El pe Duhul ca 
iubire continuă şi-L face pe Fiul să-L simtă în mod nemărginit pe Tatăl ca Tată 
şi pe Sine să Se simtă ca Fiu. Duhul luminează din Fiul oa' iubire ce răspunde 
iubirii Tatălui. Tatăl purcede pe Duhul spre Fiul şi vede pe Fiul în Duhul, sau în 
lumina iubirii de Fiu. Duhul purces din Tatăl străbate «prin Fiul» şi nu merge 
mai departe nefăcând pe Fiul să-L trimită mai departe, sau să facă să apară prin 
Duhul altă Persoană. In Duhul se închide Treimea în infinitatea ei, Duhul face pe 
Fiul întors spre Tatăl. Sf. Maxim, explicând cuvântul Sf. Grigorie Teologul, spune : 
«De aceea unimea mişcându-se de la obârşie la doime, se opreşte în Treime, din 
pricina desăvârşirii» (Cuv. I despre Fiul şi Cuv. teol. 111 despre pace). Şi în alt 
loc zice: «Unimea e cu adevărat unime, pentru că nu e izvor al celor de după 
ea... Şi Treimea este cu adevărat Treime, neîntregindu-se dintr-un număr desfăcut... 
ca să sufere împărţire» (Ambigua, trad. rom. p. 46—47). Treimea e iubire desăvâr¬ 
şită, pentru că nu e o singură Persoană, dar nici un număr de persoane orientate 
mereu spre altele, ci două Persoane* întoarse una spre alta prin a treia. Dar când 
se vorbeşte despre relaţia cu lumea aceasta, se spune de Fiul că lucrează «prin 
Duhul», pentru că nu le face pe acelea deofiinţă cu Treimea. 

390. Ziua şi ceasul sfârşitului. 

18 — Sfântul Chirii al Alexandriei 

să facă cele ce li vor ajuta să fie mai înţelegători şi să câştige o mai 
mare strălucire de la Dumnezeu prin săvârşirea celor bune. Deci când 
îi vedea porniţi, nu ştiu de ce, să pună întrebări pentru a afla ceea ce 
întrecea capacitatea lor, îi convingea să se liniştească, potolindu-i prin 
raţionamente constrîngătoare : spunându-le că Tatăl nu le-a descoperit 
nici îngerilor, şi că nu le-a făcut cunoscute, nici un răspuns ; că pe Duhul 
nu erau în stare să-L cunoască deplin decât prin Fiul însuşi, pentru că 
El nu era numai un om simplu şi ca ei de pe pământ, ci că era prin fire 
Dumnezeu (Marcu 13, 32) 391 . Iar pe cei stăpâniţi de dorinţa stăruitoare 
de-a cunoaşte (ziua sfăşitului), îi învaţă zicând : «Nu este al vostru să 
cunoaşteţi anii sau vremile pe care Tatăl le-a pus în stăpânire Lui, ci 
veţi lua putere, venind Duhul Sfânt peste voi, şi veţi fi Mie martori 
în Ierusalim şi în toată Iudeea şi Samaria şi până la marginea pământu¬ 
lui» (Fapte 1, 7—8). Vezi cum le porunceşte să nu se ocupe cu cele mai 
presus de ei, ci îi strămută, aşa zicând, spre cele ce le sunt sub puterea 
minţii şi potrivite trebuinţei lor ? Acesta era modul obişnuit de com¬ 
portare al Lui. De aceea dumnezeieştii ucenici I-au adus pe orbul din 
naştere când a ieşit din pridvoarele templului şi urmând părerilor 
iudaice, au făcut din bolnav un prilej de-a învăţa ceva şi L-au întrebat: 
« învăţătorule, cine a păcătuit: âcesta sau părinţii lui, ca să se nască 
orb ?» (Ioan 9, 2). Şi fiindcă erau copleşiţi de judecăţile lui Dumnezeu 
şi le era cu neputinţă ca oameni să cunoască ceea ce depăşea înţele¬ 
gerea lor, venind la El, L-au rugat să le, explice ceea ce întrecea pu¬ 
terea lor. Iar El i-a făcut încă o dată să cugete la ceea ce le era mai 
familiar, atrăgându-i de la voinţa unei cunoaşteri care e deasupra 
omului şi lăsând curiozitatea să'se intereseze mai departe de facerea 
celor bune. Astfel a zis : «Nici acesta n-a păcătuit, nici părinţii lui, ci 
ca să se arate lucrările lui Dumnezeu în el. Noi trebuie să facem lucră¬ 
rile Celui ce ne-a trimis pe noi până este ziuă. Căci vine noaptea, când 
nimenea nu poate lucra» (Ioan 9, 3—4). Auzi cum înlăturând părerea 
lor ca greşită şi potrivită cu neştiinţa iudeilor, le porunceşte să facă mai 
degrabă binele care întrece înţelegerea oamenilor, acordând numai firii 
dumnezeieşti şi numai ei, prin ea însăşi, cunoaşterea celor ce trebuie 
împlinite ? 

B. Bine zici. 

A. Deci cugetând drept, nu vom vedea chestiunea rezolvată altfel, 
decât în sensul că, deşi se spune că ignora ceva ca şi noi după umanitate, 
clar fiind Dumnezeu, Fiul ştie toate ale Tatălui, prin Care şi cu Care 
fie slava lui Dumnezeu Tatăl şi a Sfântului Duh în vecii vecilor. Amin. 

391. Pentru astfel de oameni era prea greu să înţeleagă exact motivele pentru 
care sfârşitul ar fi fost în cutare zi şi cutare ceas. Trebuia să vină peste ei Duhul, 
ca să înţeleagă întrucâtva aceasta. 






CUVÂNTUL VII 


Despre Sfântul Duh: El este Dumnezeu 
şi din Dumnezeu după fire. 

Poziţia adversarilor: Sfântul Duh nu e Dumnezeu 

A. « Roada ostenelilor bune este slăvită » (înţ. Sol. 3, 15), a declarat 
unul dintre înţelepţi. El a lăudat, s-ar putea spune, pe cei obişnuiţi cu 
iubirea muncii. Vei refuza adevărul cuvântului sau îl vei aplauda cu 
laude ca bun şi drept ? Căci aparţine sfinţilor âă ştie să sufere cu răb¬ 
dare. Nu e aşa, Ermia ? 

B. Aşa este. 

A. Vino deci să ne ocupăm cu ultima temă a ostenelii noastre, în- 
cingându-ne mijlocul cu râvna cea mai deplină, îmbrăcându-ne pieptul 
cu pavăza dreptăţii. Şi luând sabia cea mai ascuţită a Duhului, care este 
cuvântul lui Dumnezeu, şi coiful credinţei, precum s-a scris (Efes. 6, 
15—17), să ne împotrivim cu bărbăţie nălucirilor eretice. Căci ei îşi 
ascut mintea şi limba neruşinată pentru a înjura pe Duhul dumnezeiesc 
şi pentru a lua în stăpânire mintea celor slabi, despărţindu-i de cu¬ 
noştinţa nerătăcită şi adevărată şi aruncându-se în gropile pieirii, văr¬ 
sând în ei veninul nepriceperii lor, deşi Legea porunceşte prin gura 
lui Moise : «Un om care va lovi orice om şi-l va omorî, cu moartea să 
se omoare » (Lev. 24, 17). Iar Hristos a spus limpede şi deschis: «Cel 
ce va sminti pe vreunul din aceştia mici, care cred în Mine, mai de folos 
i-ar fi să i se atârne de gât o piatră de moară şi să fie înecat în 
adâncul mărim (Matei 18, 6). 

B. Osânda unor astfel de oameni e foarte mare şi zdrobitoare. Ne¬ 
norocind pe fraţii lor şi rănind conştiinţa lor cea slabă, păcătuiesc îm¬ 
potriva lui Hristos. Dar care e raţiunea lor ? 

A. Fapta lor e lipsită de raţiune, chiar dacă declară opinie şi 
raţiune ceea ce s-au hotărât să cugete, răspunzând foarte bucuros între¬ 
bării tale. Unii însuşindu-şi o îndrăzneală neînfrânată şi folosindu-se 
de o neruşinare goală spun că Duhul lui Dumnezeu este creat şi făcut. 
Alţii, susţinându-şi oarecum grosimea defăimării, se ruşinează cu drep¬ 
tate de această părere şi, cizelând într-o rătăcire mai fină cuvântul 
despre El, spun că nu e Dumnezeu, dar, coborându-L prosteşte sub fiinţa 
cea mai înaltă, cred că e ceva de o specie unică, sau îl închid într-o fire 

proprie şi intermediară, care nu are înălţimea supremă, dar depăşeşte 
mult şi măsura creaturii. 

B. Şi ce ar fi o astfel de fire, care nu e nici Dumnezeu nici crea¬ 
tură ? Căci după părerea mea, nu e nimic la mijloc. Căci este o unică 
diferenţă extremă care separă pe Dumnezeu şi creatura prin fire şi 
nimic altceva. Deci printre cele crezute că există, nu se pot observa 
decât acestea singure. Sau cugeţi tu oă e ceva dincolo de acestea ? 

A. Nu se poate, prietene. Căci toate s-au făcut prin Fiul, spune 
Scriptură de Dumnezeu insuflată (Ioan 1, 3). Deci dacă vreuna dintre 
cele ce sunt s-ar despărţi de toate celelalte prin fire, ar scăpa şi de 
umilinţa de-a fi fost făcută şi astfel prin superioritatea firii Sale s-ar 
recunoaşte că e Dumnezeu. Dar nu s-ar depărta de adevăr nici afir¬ 
marea contrară. Căci dacă nu e Dumnezeu după fire, va fi desigur între 
cele făcute :m . Deci sau să înalţe pe dumnezeiescul şi Sfântul Duh şi 
să-L mărturisească nelegat fiinţial de creaţie, sau, coborându-L de pe 
tronul suprem şi dintre cele mai înalte, să-L socotească între cele făcute. 
Nici un loc sau nici o raţiune a altei firi nu se poate intercala între ele, 
putând nega rudenia cu amândouă 39:i . Căci a declara pe Duhul de o 
specie unică şi a socoti că se poate uni cu aceasta o slavă a Lui, cum 
n-ar fi o afirmaţie goală de conţinut, deşi sunt, după noi, atât de 
multe lucruri, chiar printre creaturi, care nu sunt unice în specia 
lor? Căci unu este soarele, şi una luna; nu este alt pământ decât cel 
ce este. Una e şi firea apelor, suferindu-şi firea proprie, chiar dacă pare 
să se schimbe în calităţile ei. Ar putea fi socotiţi deci unii stăpâniţi 
de prostie şi de copilărie, dacă îşi închipuie că pot împodobi pe Duhul 
Sfânt ou cinstiri infinite, produse de năluciri atât de reci, îndrăznind 
totuşi . să-L închidă în măsurile creaţiei,. nedesfăcut şi nedespărţit de ea 
printr-Q înălţime incomparabilă, ca şi Tatăl şi, ca şi Fiul, ci redus la o 
fire coborâtă şi supusă, dar incapabilă să-şi găsească un loc printre 
existenţe. 

B. Ce vom face deci de vor zice : unde S-a numit Duhul Sfânt 
Dumnezeu ? 


392. Intre făcut şi nefăcut, nu poate fi ceva la mijloc. Dacă e făcut, nu e 
Dumnezeu. Dacă e nefăcut, e Dumnezeu. Nu se poate socoti ceva amestecat. 
Aceasta e una din absurdităţile în care vrea să se refugieze un fel de panteism. Nu 
pot. fi decât două forme de existentă. Una supusă legilor, fără voia lor, într-o mărgi¬ 
nire reciprocă şi apărând şi dispărând, constând din componente mărginite; şi alta 
nesupusă unei legi, neschimbată, nemuritoare, având în sine nemărginirea. Se' impun 
două forme de existenţă: creată şi necreată, dar creatoare. Altfel, ordinea supusă 
legilor, mărginită, nu se poate explica. 

393. Nu potate'fi ceva care sa nu fie nici făcut, nici nefăcut; care să nu fie 
înrudit nici cu una, nici cu alta, sau care să fie amândouă. 

A. Spune, unde şi de către cine este declarat de acelaşi neam cu 
cele create, El, Care e pus în rând şi numărat cu Tatăl şi eu Fiul îm¬ 
preună văzut prin credinţă în una şi aceeaşi dumnezeire mai presus de 
toate? Sau n-a poruncit Mântuitorului Sfinţilor Apostoli să înveţe'ast¬ 
fel ? Căci zice : « Mergând, învăţaţi toate neamurile, botezându-i pe ei 
în numele Tatălui şi al Fiului şi al Sfântului Duh » (Matei 28, 19). De 
aceea şi fericitul Pavel a întrebat pe unii dintre cei ce au crezut : « Aţi 
primit voi Duhul Sfânt ?» (Fapte 19, 2). Iar negând aceia şi declarând 
deschis : «Dar nici n-am auzit dacă este Duh Sfânt » (Ibidem), i-a mus¬ 
trat zicând : « Dar în ce v-aţi botezat ?» (Fapte 19, 3), ştiind că nu e 
credinţa sănătoasă, nici nu se poate avea vreodată dacă nu se exprimă 
mărturisirea deplină în Dumnezeu şi în Duhul Sfânt. Aşa au predat 
înşişi văzătorii şi cei ce s-au făcut de la început slujitorii Cuvântului. 
Aşa ne-au învăţat pe noi Părinţii şi e propriu celor înţelepţi să cunoască 
ceea ce s-a scris : «Nu muta hotarele veşnice, pe care le-au pus părinţii 
tăi » (Prov. 22, 28). Deci : «un Domn, o credinţă, un botez», după Scrip¬ 
turi (Efes. 4, 5). Căci ne-am botezat în dumnezeirea şi domnia cea una 
a Tatălui şi a Fiului şi a Sfântului Duh, nu ca închinându-ne unui 
număr de mulţi zei, nici unei creaturi, care ar fi realizat în noi zicala : 
«Câinele s-a întors la vărsătura sa şi porcul ce se scaldă, se tăvăleşte 
în mocirlă» (II Petru 2, -22) 394 . Noi care am fost desprinşi de la închi¬ 
narea creaturii de către Creator, datorită credinţei într-un singur Dum¬ 
nezeu cu adevărat existent prin fire, prin care ne-am însuşit lauda şi 
nădejdea mântuirii şi am lepădat vechea şi întinata rătăcire, dacă 
mărturisim că Duhul şade fiinţial pe tronul dumnezeirii adevărate, de 
unde plecăm în acest caz şi unde ajungem, nu pot înţelege şi nici spune, 
precum bine ştii. E mai degrabă clară şi uşor de înţeles credinţa noas¬ 
tră. Abătuţi, aşa zicând, de la calea pe care se poate umbla, am rămas 
într-o rătăcire nu mai mică decât cea de odinioară. Căci n-a minţit, pe 
cât se vede, Pavel, zicând: «Dar atunci, necunoscând pe Dumnezeu, 
slujeaţi celor ce nu sunt dumnezei prin fire. Acum însă, după ce aţi 
cunoscut pe Dumnezeu, mai bine zis aţi fost cunoscuţi de Dumnezeu, 
cum vă întoarceţi iarăşi spre stihiile cele slabe şi sărace, cărora iarăşi 
voiţi să le slujiţi ca înainte ?» (Gal. 4, 8—9) 395 . Dar de unde am cu- 

394. Dacă Duhul Sfânt ar fi creatură, nu ne-ar curăţi prin Botez de murdăria 
păcatului, ci s-ar întâmpla cu noi ceea ce se întâmplă cu câinele care-şi soarbe 
vărsătura sa, sau cu porcul care se spală în mocirlă. 

395. Universul văzut ca creaţie a lui Dumnezeu este minunat (Ps. 118, 1), dar 

când e văzut despărţit de Dumnezeu, sau ca singura realitate, e slab şi nu ne aduce 
decât greutăţi şi moarte. Dacă n-ar fi decât numai el, ar fi absurd, aşa cum l-a 
văzut scriitorul Eugen Ionescu. - 

' noscut peste tot pe'Dumnezeu Cel adevărat şi fiinţial, dacă nu Se cu¬ 
noaşte ca , împreună Dumnezeu cu Dumnezeu Tatăl, Duhul Lui ? , 

B. Da, zic ei, am cunoscut pe Tatăl şi pe Fiul, dar nu şi pe Duhul. 

A. Dar nu vom folosi ca învăţători pe cei ce şi-au corupt mintea 

lor şi nu vom acorda atenţie «duhurilor înşelătoare», cum zic Scripturile 
(I Tim. 4, 1). Vom crede mai degrabă că Duhul lui Dumnezeu există 
şi e prezent fiinţial în El, cum este duhul omenesc în om. Şi precum 
dacă cineva ne-ar numi fie pe Petru, fie pe Ioan, ar indica numaidecât 
împreună cu ei şi duhul lor propriu, prezent în ei, şi ar arăta orice exis¬ 
tenţă vie, la fel, socotesc, că este şi cu Tatăl şi cu Fiul. împreună cu 

Fiecare se indică Duhul; şi nu ca fiind o parte a Lui, cum cugetau şi 
referitor la oameni 396 . Căci subzistă (ca ipostas) în rriod special şi Tatăl 
îl purcede din firea Sa proprie, dar îl procură celor vrednici şi Fiul 
însuşi 397 . Căci este o lipsă de credinţă şi o nebunie a tăia unitatea dum- 
nezeirii, făcând-o doime, şi a îndrăzni o contractare a firii dumnezeirii, 
dat fiind că Scriptura de Dumnezeu insuflată o desfăşoară în cele trei 

ipostasuri, dar o şi adună iarăşi, prin egalitate şi deofiinţime deplină, în 

unitatea firii şi în identitatea fiinţei 398 . /■■ 

Fără a vorbi de realitate. Duhul Sfânt 
are chiar numele dumnezeirii 

B. Pe ce bază, zic ei, sau cum se cugetă şi Duhul ca fiind Dumne¬ 
zeu ? 

A. Pornind, prietene, de la ceea ce este prin fire şi de la cele din 
care este cunoscut, pe cât se poaite. Căci cele ce sunt, se cunosc bine 

din cele ce sunt ou adevărat. Din numiri nu dobândim un înţeles spre 

indicarea necesară şi fără greşeală a celor cunoscute, deşi numele po¬ 
trivit fiecăreia dintre existenţe este folositor. 

396. Duhul Sfânt este în Tatăl şi în Fiul Viaţa, cum este şi în om duhul 

viaţa. Iar Fiul e în Dumnezeu înţelepciunea, sau gândirea înţeleaptă. Dar în Dum¬ 

nezeu acestea au în mod mai -accentuat caracter de Persoane, cum In oarecare 
măsură şi în om n-ar fi gândire şi viaţa, dacă n-ar fi gândire şi viaţă, dacă n-ar 
fi în legătură cu alte persoane. E greu de despărţit relaţia între acestea. 

397. Sf. Chirii face distincţie clară între purcederea Duhului Sfânt din Tată! 
şi dăruirea Lui făpturilor, care aparţine şi Fiului. Fiul primeşte pe Duhul de la 
Tatăl, întărind prin aoeasta şi iubirea Litf ca Fiu şi iubirea Tatălui ca Tată. Tatăl 
este unica origine în Dumnezeu. Fiul e 'numai Fiu. Iubirea în Dumnezeu nu numai 
uneşte, ci şi distinge Persoanele prin Duhul. Dar în relaţia eu creaţia, deosebită 
prin fiinţă de Dumnezeu, Aceştia îşi arată Amândoi iubirea, neîncetând să o arate 
unul' ca Tată şi unul ca Fiu, dar făcându-Şi-o simţită Amândoi uniţi în Duhul 
sau prin Duhul, însă totuşi unul ca Tată şi unul ca Fiu. 

398. Dacă Tatăl n-ar. rămâne singura origine a ipostasurilor celor două în 
Dumnezeu, şi dacă n-ar purcede pe Duhul ca iubire spre Fiul şi dacă Tatăl şi 
Fiul nu Şi-ar arăta împreună iubirea Lor faţă de creaţie, arătând-o prin Duhul, nu 
S-ar vedea unitatea iubitoare a Persoanelor dumnezeieşti neconfundate. 

B. Cuvântul este obscur, nu-1 înţeleg prea bine. 

A. îl voi explica, ţi voi lămuri, pe .cât e cu putinţă, ceea ce în¬ 
seamnă. Dacă ţi-ar spune cineva : animal raţional, muritor, capabil 
de minte şi cunoştinţă, ee-ai admite că ţi s-a definit, prietene ? 

B. Evident, un om. 

A. Iar dacă ţi-ar vorbi de un animal, adăugând că nechează ? 

B. Voi spune că acesta este un cal. 

A. Nespus fiind numele nici unuia din cei definiţi, cum ai putea 
spune că unul este om şi altul cal ? 

B. Fiindcă, prietene, s-a definit firea omului şi a calului. 

A. Dacă cineva te-ar mustra că ai spus acestea şi ar spune că nici 

animalul raţional nu e om, nici cel ce nechează nu e cal, dat fiindcă 
nu s-a adăugat definiţiilor numele celor doi, n-am avea dreptate să 

spunem că un astfel de nepriceput vorbeşte în deşert, că e căzut din 

minte şi sărac cu înţelegerea ? 

B. Ba da, desigur. 

A. De ce face aşa ? Dacă ar vrea cineva să te întrebe, ce i-ai 
răspunde ? 

B. Aş spune că dacă cineva nu ţine seama de cele definite drept 
şi cu pricepere, trebuie imediat socotit ca un nepriceput. Căci fiecare 
din cele existente are înţelesul lui propriu, care indică ceea ce este cu 
adevărat, câtă vreme numirile exprimă de multe ori ceva care se po¬ 
triveşte mai multora. 

. A. Aşadar are loc o arătare mai adevărată şi neînşelătoare când 
se cercetează precis fiecare dintre cele după fire, şi nu din numiri. Sau 
oare nu vom atribui nestricăciunea, eternitatea şi nescRimbarea firii 
care împărăţeşte peste toate ? 

B. Cum să nu ? 

A. Spune-mi, ce e Dumnezeu ? 

B. In mod cuvenit, firea aceea. 

A, Deci îi sunt proprii incoruptibilitatea şi nestricăciunea. Dar 
numele ei de Dumnezeu este comun Lui şi îngerilor şi nouă înşine, deşi 
nouă ne este adăugat şi un dar 3 ". La fel e propriu omului să fie. ra¬ 
ţional. Dar numele de om se dă şi celor făcute din piatră, sau altei 
materii, cizelate după chipul nostru. Deci trebuie să vedem dacă Duhul 

399. îngerilor şi oamenilor numele de «Dumnezeu» le este adăugat şi dat, 
şi nu e propriu fiinţei lor. Căci primesc ca un dar incoruptibilitatea şi veşnicia. în 
definitiv cele create le au toate ca un dar, unele prin creaţie, altele după aceea, 
prin deschiderea lor faţă de Dumnezeu. Până la urmă, toate aparţin lui Dumnezeu, 
dar Lui prin fire, prin Sine,- celorlalte le vin de la El ca un dar. E o trăire reală a 
acestor două feluri de existenţe: a lui Dumnezeu ca' Dărtiitor, a celor create 
ca dar. ' 

este Dumnezeu şi în Dumnezeu şi din El prin fire, ca Unul ce stră¬ 
luceşte fiinţial prin cele proprii lui Dumnezeu, sau dacă, după spusa 
acelora, are în El raţiune adevărată şi suficientă şi o cauză care ne 
obligă să-L socotim căzut din deofiinţimea cu Dumnezeu, fiindcă nu 
a fost numit Dumnezeu. Dar şi în aceasta îi vom dovedi alegând fără 
voie minciuna, nefolosindu-ne de raţionamente străine, ci luându-le din 
Sfintele Scripturi şi eliberând mintea noastră de flecăreala lor deşartă; 

B. Socotesc un lucru neasemănat mai bun să examinăm dacă Duhul 
Sfânt se distinge prin însuşirile dumnezeieşti şi nu este în El nimic mai 
mic ca în Tatăl şi în Fiul, decât să îngustăm discuţia în chip neînţelegă¬ 
tor şi să asudăm zadarnic numai despre problema numelui. 

A. Ceea ce spui, Ermia, este o foarte bună şi dreaptă judecată. To¬ 
tuşi se poate arăta adversarilor noştri, care voiesc să se ocupe cu cele 
deşarte, că Duhul este numit şi Dumnezeu. Căci dumnezeiescul şi prea¬ 
fericitul Petru demascând pe Anania, care a dosit cele închinate lui 
Dumnezeu, l-a mustrat foarte, zicând : « Anania, de ce a umplut Satana 
inima ta să minţi Duhului Sfânt şi să doseşti din preţul ţarinei ? Când 
aveai bunul tău, nu erai liber să-l păstrezi şi, vânzăndu-l, nu era în 
stăpânirea ta ? Pentru ce ai pus lucrul acesta în inima ta ? N-ai minţit 
oamenilor, ci lui Dumnezeu » (Fapte 5, 3—4). 

B. Da. Zice că a minţit lui Dumnezeu, chiar dacă se spune că s-a 
făcut aceasta împotriva Duhului. 

A. Şi cum s-a spus aceasta, dacă Duhul nu e Dumnezeu ? 

B. Pentru că, chiar dacă vrea cineva să arate, zic, evlavia faţă de 
şfinţi, ea se arată faţă de Dumnezeu. Căci a spus Hristos direct Sfinţilor 
Ucenici : «Cel ce vă primeşte pe voi, pe Mine Mă primeşte » (Matei 10, 
40). Desigur că urmând unor raţionamente necesare, nu zicem că uce¬ 
nicii sunt dumnezei după fire, chiar dacă cineva primeşte pe Fiul, Care 
locuieşte în sfinţi. In mod asemănător, cel ce greşeşte Duhului greşeşte 
lui Dumnezeu, Care i-a trimis pe ei. 

A. Dar acolo existenţele menţionate se remarcă prin însuşiri egale 
şi neschimbate prin fire, deci având între ele în mod necesar sensul 
deofiinţimii, orice fel de referire la o superioritate a uneia faţă de alta 
este deşartă. Ele sunt mai degrabă, prin identitatea în fiinţă, interioare 
una alteia : aceea e ca aceasta şi aceasta ca aceea. Când, dimpotrivă, 
o inegalitate a firii desparte pe una de altele, n-aş spune că nu e cu 
neputinţă să se vorbească de superioritatea uneia faţă de' alita. Dacă 
deci nu e deofiinţă Duhul cu Dumnezeu, cel ce greşeşte faţă de El nu 
va greşi faţă de Dumnezeu. Să se înţeleagă deci referinţa Duhului cu 
a Celui ce L-a trimis pe Duhul. Dacă orice raţiune îi va sili fără voie să 
cinstească pe Duhul cu deofiinţimea cu Dumnezeu, să se ruşineze ca de 

nişte invenţii proprii, să considere egal cu cele ce nu sunt deofiinţă cu 
Dumnezeu pe Cel deofiinţă cu El. Şi astfel nu va socoti ca egal ceea ce 
fac sfinţilor cu ceea ce fac Duhului. Dacă este vorba de om, suntem în 
drept să referim ceea ce facem la Dumnezeu care-1 stăpâneşte 40 °. Dar 
dacă e, dimpotrivă, vorba de Duhul, tot ceea ce se va face, se va adresa 
însăşi firii dumnezeieşti şi negrăite, nu trecând prin vreun mijlocitor, 
la. ceva din cele de deasupra, ci înălţându-se mai degrabă imediat şi 
nemijlocit la însăşi frumuseţea supremă şi mai presus de lume. De 
aceea pentru identitatea fiinţei, chemarea Duhului de către noi, deşi 
numele Lui e rostit al treilea, se aplică lui Dumnezeu Tatăl, cum de 
altfel se aplică şi Fiului 401 . Căci a spus Hristos femeii samarinene, în¬ 
văţând-o foarte bine : « Duh este Dumnezeu, şi cei ce se închină Lui 
trebuie să se închine în Duh şi Adevăr» (Ioan 4, 24). Dar scrie şi Pavel ; 
«Apoi toţi, cu faţa descoperită privind ca în oglindă slava Domnului, ne 
prefacem în acelaşi chip din slavă în slavă, ca de la Domnul Duhul» 
(II Cor. 3, 18). Şi iarăşi : «Iar Domnul este Duhul» (II Cor. 3, 17). 

B. Aşadar, Duhul este deofiinţă cu Tatăl şi cu Fiul. 

A. Aşadar, sfinţii nu se pot îmbogăţi altfel de Dumnezeu, decât 
primind pe Duhul. Căci dacă ne facem « părtaşi ai firii dumnezeieşti » 
(II Petru 1, 4), după Scripturi, se săvârşeşte aceasta prin legătura cu o 
fire creată şi făcută, sau participând cu adevărat la dumnezeire, pe cât 
e cu putinţă, şi numindu-ne astfel, neam al lui Dumnezeu ? 

B. Dacă nu se poate participa la foc fără foc, oum ar participa 
cineva la Dumnezeu, dacă nu prin Dumnezeu ? 

A. Ceea ce este în noi ca Dumnezeu şi îndeplineşte deci rolul şi lu¬ 
crarea lui Dumnezeu, este oare cu putinţă să nu fie Dumnezeu ?\ 

B. în ce mod ? 

A. Observă cum a vorbit Dumnezeu oamenilor de odinioară şi mai 
de demult : «Pentru că Eu sunt cu voi, zice Domnul-Atotţiitorul, şi 
Duhul Meu a stătut în mijlocul vostru, îndrăzniţi» (Agheu 4, 5). Şi la 
rândul său, dumnezeiescul Evanghelist : «Şi din aceasta cunoaştem că 
rămâne în noi, din Duhul pe care ni L-a dat» (I Ioan 3, 24). Spune-mi, 
în ce mod era Dumnezeu în oamenii dinainte de noi, stând în ei Duhul ? 

400. Identificau pe Duhul cu sfântul. Dar când ne adresăm Duhului, ne referim 
ia Dumnezeu, dacă suntem credincioşi şi trăim răspunderea fată de Dumnezeu, Care 
tine la fiecare om. 

401. Când ne adresăm Duhului, ca unul In flintă cu Tatăl şi cu Fiul, ne adre¬ 
săm fiecărei Persoane sau întregii fiinţe dumnezeieşti, chiar dacă numele Lui e 
rostit de noi ca al treilea. Nu ne punem atunci în referinţă cu persoane create, 
ci cu Dumnezeu însuşi prin una din Persoanele Lui, sau prin toate Trei. Când 
facem ceva omului, ne punem în legătură indirectă cu Dumnezeu. Când ne adresăm 
prin rugăciune lui Dumnezeu, ne punem în legătură cu Treimea întreagă în mod 
direct. 

Sau cum poate fi şi în noi, care avem pe Duhul ? Dacă Duhul ar fi de 
altă fire ca Dumnezeu, n-ar putoea face pe Dumnezeu Cel prin fire pre¬ 
zent în noi. 

B. De fapt, n-ar putea. 

A. Deci Duhul este Dumnezeu şi din Dumnezeu prin fire. Sau dacă 
socotesc că nu e aşa, după ei, cuvântul preasfântului Pavel e o deşartă 
laudă şi o minciună. Acest cuvânt l-a scris el celor ce primiseră Duhul 
şi prin El prooroceau : «Iar dacă toţi ar prooroci şi ar intra vreun necre¬ 
dincios sau vreun nepriceput, el este dovedit de toţi, este judecat de 
toţi; cele ascunse ale inimii lui se fac văzute. Şi aşa căzând cu faţa la 
pământ, se va închina lui Dumnezeu, mărturisind că Dumnezeu este cu 
adevărat între nov> (I Cor. 14, 24—25).' Iar iubitorilor de limbi, le spune : 
«Deci cel ce vorbeşte în limbi, nu vorbeşte oamenilor, ci lui Dumnezeu. 
Cad nimenea nu-l înţelege. El grăieşte în Duh, taine» (I Cor. 14, 2). 
Cum nu s-ar înţelege că Dumnezeu locuieşte în cei ce proorocesc prin 
Duhul, şi în ce mod grăieşte tainele în Duh, cel ce grăieşte lui Dum¬ 
nezeu, dacă Duhul lui este străin de identitatea în fire cu Dumnezeu ? 

B. Ce lucruri drepte şi adevărate spui ! 

Rolul sfinţitor al Duhului. 

Probă reală a dumnezeirii Sale 

A. Pe lângă acestea, aş mai spune că dispunem de o mulţime de 
raţionamente, nelipsite de o dreaptă judecată, care ne permit să respin¬ 
gem cu putere blasfemiile împotriva Duhului şi să mergem pe căile 
adevărului. 

B. Ce vrei să spui ? 

A. Oare nu spunem că omul a fost alcătuit pe pământ după chipul 

lui Dumnezeu ? v ■ 

B. Cum să nu ? 

A. Iar ceea ce întipăreşte chipul dumnezeiesc în noi şi-i imprimă 
ca pe 6 pecete frumuseţea mai presus de lume, nu este Duhul ? 

B. Dar nu ca Dumnezeu, zic ei, ci ca slujitor al harului dumne¬ 
zeiesc. 

A. Deci nu El însuşi ni se întipăreşte, ci harul prin El ? 

B. Aşa pare. 

A. Deci trebuia să fie numit omul chip al harului, şi nu mai de¬ 
grabă al lui Dumnezeu. Şi cugetă la aceasta. Căci, precum socotesc, 
cuvântul e înţelept şi simplu. Fiindcă la început, după ce a adus la exis¬ 
tenţă vietatea însufleţită, plăsmuind-o Dumnezeu şi cinstind-o cu lu¬ 
crarea mâinii Lui proprii, după Scripturi (Fac. 2, 7), i-a dat chipul 

lui Dumnezeu, suflând apoi 'asupra ei suflarea vieţii. Dar pierzând sfin¬ 
ţenia prin abaterea spre rău, a fost readus la frumuseţea de la început 
prin Hristos, Care a înnoit ceea ce se învechise, refăcând chipul dum¬ 
nezeiesc şi spiritual. Şi aceasta nu în alt mod, ci în cel de la început. 
Căci a suflat în Sfinţii Apostoli, zicând : «Luaţi Duh Sfânt » (Ioan 20, 
22). Căci oare nu e cineva în Hristos făptură nouă ? (II Cor. 5, 17) 402 . 

B. Da. 

A. Ded e un adevăr în a spune, mai bine zis e necesar a gândi că 
învechirea şi procesul coruperii au adus ca o boală pierderea chipului 
aflat în sfinţenie. De aceea prin întoarcerea spre starea de la început 
şi prin înnoirea prin Hristos, oare nu vom admite că recăpătăm ase¬ 
mănarea cu Dumnezeu ? 

B. Aşa e, desigur. 

A. Dar dacă harul dat prin Duhul este ceva separat de fiinţa Lui, 
de ce n-a spus fericitul Moise că, după ce-a fost adusă vietatea însufle¬ 
ţită la existenţă, i-a insuflat Creatorul tuturor harul prin suflarea vieţii ? 
Şi de ee Hristos n-a spus : Luaţi harul prin slujirea Sfântului Duh? 
Ci în primul caz s-a numit «suflarea vieţii» ? Pentru că firea dumne¬ 
zeiască este viaţa adevărată, dacă este adevărat că în ea vieţuim şi ne 
mişcăm şi suntem (Fapte 7, 29). Iar prin glasul lui Hristos de ce S-a 
numit «Duh Sfânt» ? Pentru că a introdus şi a făcut să locuiască cu 
adevărat Duhul în sufletele celor ce credeau şi prin El şi în El i-a pre¬ 
făcut în chipul de la început, adică în cel al Lui însuşi, adică în ase¬ 
mănarea cu Sine prin sfinţenie, şi astfel ne-a readus la arhetipul chipu¬ 
lui, care este pecetea Tatălui 403 Căci pecetea adevărată a Tatălui în 
toată exactitatea similitudinii este cu El, este Fiul însuşi. Iar asemă¬ 
narea perfectă şi fiinţială a Fiului este Duhul, după care fiind şi noi 
modelaţi, prin sfinţenie, ne configurăm după chipul lui Dumnezeu 404 . 

402. Chipul este identificat şi aici cu sfinţenia, care îi vine omului de la 
Dumnezeu prin Duhul Sfânt. De diavol nu se poate spune că e după chipul lui 
Dumnezeu, chiar dacă are un fel de inteligenţă. Dar oare arc inteligenţă cel ce 
nu ştie să meargă spre o ţintă fericită? De aceea poporul român socoteşte pe 
omul care nu e bun, nebun. 

403. E prezentă toată Treimea în calitatea omului numită «după chipul lui 
Dumnezeu». Omul primeşte în sine amprenta Fiului lui Dumnezeu. Cel întrupat, 
care este pecetea Tatălui, iar această calitate şi-o însuşeşte omul primind pe 
Duhul Sfânt. 

404. ,'Simţindu-ne împreună cu Fiul (ca fraţi ai Lui) fii ai Tatălui, imităm 
chipul Tatălui pe care-1 are Fiul. Sau ne simţim copii ai Tatăiui şi fraţi ai Fiului. 
Dar această simţire ne devine proprie primind pe Duhul de la Fiul. Trăim prin 
Duhul pe Fiul, dar împreună cu Fiul ne simţim şi noi fii ai Tatălui. In «după 
chipul nostru» trăim Treimea întreagă: simţim legătura cil toate cele trei Per¬ 
soane — simţim iubirea între Ele, ca o iubire comună a Lor faţă de noi. Dumne¬ 
zeu în Treime es!e atent la noi, este în noi. Iubirea între cele trei Persoane ne 
uneşte pe noi cu toate Trei, ca să trăim şi noi iubirea între noi, oamenii. Căci 
în fiecare este Treimea cu iubirea ce iradiază din fiecare. In chipul Duhului 

Un cuvânt apostolic ne convinge despre aceasta : « Copiii mei, pentru 
care iarăşi sufăr durerile naşterii până ce va lua Hristos chip în voi» 
(Gal. 4, 19). Ia chip prin Duhul, Care ne restaurează după modelul dum¬ 
nezeiesc prin Sine, când deci Hristos ia chip în noi şi El însuşi se im¬ 
primă în noi prin Duhul, care-I este asemenea. Deci Duhul este Dum¬ 
nezeu. El ne face după chipul lui Dumnezeu nu printr-un har slujitor, 
ci ca Cel ce dăruieşte prin Sine celor vrednici împărtăşirea de. firea dum¬ 
nezeiască. Iar că Duhul este asemănarea adevărată a Fiului, auzi-1 scriind 
pe fericitul Pavel: «Căci pe cei ce i-a cunoscut de mai înainte, i-a şi 
hotărât de mai înainte să fie asemenea chipului Fiului Său; şi pe aceştia 
i-a şi chemat » (Rom. 8, 29). Dar suntem remodelaţi după chipul Duhului 
Sfânt, sau al lui Dumnezeu, prin credinţă şi sfinţenie şi prin relaţia cu 
El, se înţelege prin relaţia de participare, chiar dacă suntem părtaşi la 
firea dumnezeiască (II Petru 1, 4). 

B. N-am nimic de reproşat celor ce le spui. 

A. Suntem numiţi şi suntem de fapt temple ale lui Dumnezeu şi 
chiar dumnezei. Pentru ce ? întreabă-i pe adversari, dacă cu adevărat 
nu suntem decât părtaşi ai unui har simplu şi neipostatic ? Dar nu 
este aşa din nici un punct de vedere. Ci suntem temple ale Duhului care 
există şi subzistă (ca ipostas). Dar am fost numiţi din cauza Lui şi dum¬ 
nezei, ca unii ce ne-am împărtăşit, prin legătura cu El, de firea dum¬ 
nezeiască şi negrăită. Dacă, dimpotrivă, este cu adevărat străin şi se¬ 
parat fiinţial de firea dumnezeiască Duhul care ne îndumnezeieşte prin 
Sine, ne-am înşelat în nădejde, împodobindu-ne, nu ştiu pentru ce, cu 
laudele care nu duc spre nimic. Cum am mai fi dumnezei şi temple ale 
lui Dumnezeu, după Scripturi, pentru Duhul cel din noi ? Căci cel lipsit 
de calitatea de Dumnezeu, cum ar introduce această calitate în alţii ? 
Dar suntem temple şi dumnezei. Şi nu trebuie dată atenţie celor rătă¬ 
ciţi. Aşadar Duhul lui Dumnezeu nu e de altă fiinţă decât El. 

B. Dar dacă nu e de altă fiinţă, cum zici tu, de ce întreabă ei : nu 
e şi El ceea ce e Tatăl şi Fiul ? 

A. Atunci spune-mi, ei presupun în mod cuvenit că Duhul Sfânt e 
căzut din firea supremă şi mai presus de toate, fiindcă nu e nici Tată, 
nici Fiu ? 

B. Aşa socotesc ei. 

A. Ei sunt prinşi susţinând cele mai necugetate şi mai necredin¬ 
cioase lucruri spre pieirea celor simpli de cel ce cunoaşte înţelesurile 
dreptei credinţe. Fiindcă nu în faptul că e Tată, Tatăl este Dumnezeu. 

imprimat în noi este şi Fiul şi Tatăl. Şi nu suntem numai după chipul harului 
iradiind din Duhul. Căci unde e puterea unei persoane, este persoana însăşi. în 
iubirea ce mi-o comunică altul, este el însuşi, fără să se ccnfunde cu mine. 

Nici în faptul că e Fiu, Fiul este Dumnezeu. Căci răspunde-mi : să pre¬ 
supunem că a naşte şi a fi născut e una cu a fi dumnezeire după fire. 
Atunci tot cel ce a născut, sau a fost născut, ar fi desigur şi Dumnezeu 
cu adevărat. Dar aceasta este o afirmare prea îndrăzneaţă. Căci nu e 
Tatăl Dumnezeu pentru că a născut, nici Fiul Dumnezeu pentru că a 
fost născult. Ci Tatăl care era Dumnezeu a născut, şi Fiul, care era 
Dumnezeu, a fost născut. Deci nimic nu exclude şi nu împiedică de-a 
crede că Sfântul Duh e propriu firii dumnezeieşti, El care este din 
ea şi în ea prin fire, chiar dacă nu e nici Tată, nici Fiu. Dar care poate 
fi firea Duhului ? De aceasta trebuie să ne preocupăm, lăsând la o parte 
deocamdată ceea ce e propriu numelor, având îţi vedere că aceasta nu e 
o numire a dumnezeirii, ci ce gândim despre modul de subzistenţă 
(ipostatică) al fiecăruia din cei numiţi. Termenul de Tată arată că El a 
născut, şi cel de Fiu arată clar pe Cel ce S-a născut. Cât despre Duhul, 
El a ieşit din Dumnezeu Tatăl, ceea ce e propriu şi Fiului, asemenea 
duhului omenesc, chiar dacă e cugetat în ipostas şi subzistă cu adevărat. 
Aceasta se arată prin numele Lui. 

B. Care este deci firea Duhului ? 

A. E aceea care se cugetă că este şi a Tatălui şi a Fiului. Şi e re¬ 
cunoscută de toţi ca negrăită, căci slava ce învăluie dumnezeirea depă¬ 
şeşte măsura minţii şi cuvântului nostru. Totuşi, pentru cei obişnuiţi 
să vadă fie măcar ca în oglindă şi în ghicitură, deci să cunoască în parte 
(I Cor. 13, 12), ţâşnesc nişte raze slăbite din viziunea dumnezeiască, raze 
care iluminează spaţiul înţelegerii lor şi-i conduc spre cunoştinţa de 
care sunt capabili. Astfel firea cea mai presus de toate este simplă şi 
necompusă, dar lărgindu-se în proprietăţile ipostasurilor şi în deosebirile 
Persoanelor şi numelor, se dilată în Sfânta Treime, dar unitatea după 
fire şi identitatea neschimbată o adună Dumnezeu cel Unul, ca nume 
şi ca realitate, în aşa fel, că în fiecare ipostas se cugetă firea întreagă 
la care se adaugă ceea ce-I este propriu, înţelegând ceea ce se referă 
la ipostas. Căci rămâne fiecare ceea ce este într-o Unitate de fire cu 
celelalte şi acelea o îmbogăţesc în propria fire 40 V Fiindcă Tatăl este în 
Fiul şi în Sfântul Duh, dar la fel şi Fiul şi Duhul în Tatăl, şi Unul în 
Altul. 

B. Şi ce ne garantează acestea ? 

405. Firea dumnezeiască cea una şi simplă «se lărgeşte» interior în cele trei 
ipostasuri, dar rămâne şi una în fiecare ipostas şi în toate trei. Simplitatea şi 
bogăţia nesfârşită In adâncime, unitatea în fiinţă şi deosebirea în ipostasuri şa 
împacă arătând marea taină a supremei şi infinitei existente. Cu cât e mai mare 
iubirea, cu, atât e mai reală deosebirea ipostasurilor, dar şi unitatea de fiinţă. 
Tatăl îşi trăieşte lărgirea in Fiul, dar îl trăieşte şi desăvârşit în unitate cu El. 
Existenta supremă nu e nici izolată, nici o mulţime despărţită. 

A. Sfânta Scriptură, Scriptură de Dumnezeu insuflată, care uneşte 
clar şi precis cu Dumnezeu pe Duhul .Lui şi învaţă deschis că nu e o 
altfel de participare în noi la Dumnezeu, decât prin Sfântul Duh. De 
fapt, Domnul nostru Iisus Hristos zice, socotesc, despre tot omul cre¬ 
dincios şi bun : « Vom veni Eu şi Tatăl, şi ne vom face sălaş la el» 
(Ioan 14, 23) ; şi: «în aceasta cunoaştem că este în noi, că ne-a dat din 
Duhul Său » (I Ioan 4, 13). Omul se îmbogăţeşte cu sălăşluirea şi lo¬ 
cuirea lui Dumnezeu cel prin fire şi adevărat, nu primind un Duh străin 
şi separat de El, fiinţial, ci pe Duhul cel din El şi în El şi propriu Lui şi 
purtător al domniei egale cu a Lui, înzestrat cu acelaşi nume şi pus în 
aceeaşi treaptă cu Fiul, pentru identitatea în fire. «Căci Unul este Dum¬ 
nezeu Tatăl, din care sunt toate; şi Unul Domnul Iisus Hristos, prin 
care sunt toate». (I Cor. 8, 6), dar fiind un singur Domn, după Scripturi, 
«Domnul este Duhul» (II Cor. 3, 17). Sau nu e adevărat ce spun ? 

B. Da. Căci aşa s-a scris. 

A. Când fericitul Samson încă nu era tuns, se spune că Duhul era 
cu el şi lupta împreună cu el. Dar când a predat ale sale plăcerilor pen¬ 
tru o femeie şi şi-a ras cu fierul capul, S-a întors Domnul de la el 
(Jud. 16,19—20). Pe de altă parte, pregătindu-Se Hristos să Se întoarcă 
La cer, a grăit celor ce credeau în El : «Nu vă voi lăsa pe voi orfani. Voi 
veni la voi» (Ioan 14, 18); şi : « Iată Eu cu voi sunt în toate zilele, până 
la sfârşitul veacului» (Matei 28, 20). Şi ne-a trimis din cer pe' Mân¬ 
gâietorul, prin care şi în oare este cu noi şi locuieşte în noi, nevărsând 
în noi un* Duh străin, ci Duhul propriu al fiinţei Lui şi al celei a Tatălui. 

B. Sunt de acord. Căci îmi aduc aminte şi eu de dumnezeiasca şi 
Sfânta Scriptură, care spune despre Sfinţii Apostoli : «încercau să 
meargă în Bitinia, dar nu i-a lăsat Duhul lui Iisus» (Fapte 16, 7). 

A. Dar ce ? Oare nu spune Scriptura că înseşi cuvintele lui Dum¬ 
nezeu sunt ale Duhului' ? Căci dumnezeiescul Isaia, istorisind acea 
minunată şi prea înfricoşătoare vedere a lui Dumnezeu, zice : «Am văzut 
pe Domnul Savaot şezănd pe un tron înalt şi ridicat» (Isaia 8, 1). Apoi, 
după unele indicaţii suplimentare, adaugă : «Am auzit pe Domnul Sa¬ 
vaot zicând: Pe cine voi trimite şi cine va merge la poporul acesta ? Şi 
am zis : Iată eu, trimite-mă pe mine. Şi a zis: Mergi şi spune poporului 
acesta: Cu auzul veţi auzi, şi nu veţi înţelege şi uitându-vă, vă veţi 
uita şi nu veţi vedea» (Isaia 6, 8—9). Dar dumnezeiescul Ioan zice despre 
Unul Născut : « Acestea le-a spus Isaia când a văzut slava Lui şi a grăit 
despre El» (Ioan 12, 41).Iar preaînţeleptul Ştefan grăind iudeilor, le-a 
spus : «Voi, cei tari la cerbice şi netăiaţi împrejur la inimă şi la urechi, 
pururea staţi împotriva Duhului Sfânt» (Fapte. 7, 51). Deci nu e clar 
că se distinge de către noi foarte bine prin deosebirea ipostasului pro- 

priu ce este Tatăl, ce este Fiul şi ce este Duhul ? Totuşi, prin întâlnirea 
în unitatea firii, toate sunt ale tuturor, prezenţa, cuvintele, participarea, 
lucrarea şi slava şi cîte înfrumuseţează firea dumnezeiască. Dar mi-a 
mai scăpat un fapt. 

B. Care ? 

A. Ascultă, prietene, pe sfinţii prooroci exclamând : « Acestea zice 
Domnul» (Amos 1, 6, 9, 11, 13 şi în alte locuri). Dar învăţătorii noştri, 
care au fost văzători şi slujitori ai Cuvântului (Luca 1, 2), au spus : 
«Acestea zice Duhul Sfânt» (Fapte 21, 11). Şi iarăşi s-a scris : « Postind 
ei şi slujind Domnului, a zis Duhul Sfânt; osebiţi-mi pe Vamava şi pe 
Pavel pentru lucrul la care i-am chemat pe ei» (Fapte 13, 2). Dar dacă 
Duhul este mai mic decât Dumnezeu şi urmează după fiinţa Lui, fiind 
străin prin fire, sau fiind de altă fire, dacă slujirea sfinţilor mai vechi 
este superioară celei evanghelice şi apostolice, dacă cei dintâi au propo¬ 
văduit cuvintele Domnului Dumnezeu, iar ceilalţi ale Duhului, ce 
spunem ? 406 

B. E periculos să se înţeleagă aşa. 

A. Dar pentru ce Pavel a numit-o slujirea aceea a osândirii şi a 
morţii, iar pe aceasta a vieţii şi dreptăţii ? Căci scrie : *Dacă a avut 
parte de slavă slujirea care aducea osândire, cu mult mai mult priso¬ 
seşte în slavă slujirea dreptăţii» (II Cor. 3, 9). Iar vorbind de el însuşi 
şi de alţi Apostoli, zice : «Cel ce ne-a învrednicit să fim slujitori ai 
Noului Testament, nu ai. literei, ci ai Duhului; căci litera omoară, iar 
Duhul face viu » (II Cor. 3, 6). Oare cuvintele dinainte şi de la Dumne¬ 
zeu osândeau pe cei mai vechi şi-i duceau la căderea în cele mai din 
urmă rele, iar cele ale Duhului îi îndreptează acum şi-i fac vii ? Sau 
nu simţi în sfârşit încotro ne conduc cuvintele noastre ? 

B. Da. Ne e chiar teamă ca nu cumva să avem despre Duhul gân¬ 
duri chiar mai înalte decât despre Tatăl şi Fiul. Dar, dacă voieşti, prie¬ 
tene, să lăsăm lucrurile aşa. Ele s-au spus bine. Dar deoarece spunem 
că Duhul este Dumnezu şi din Dumnezeu după fire, să cercetăm dacă 
nu cumva îl vede cineva distingându-Se cu proprietăţile dumnezeieşti 
mai mult printr-o relaţie cu Dumnezeu, decât în virtutea firii proprii. 

A. Nu te vei coborî, iubitule, din cele spuse ca să cugeţi că printr-o 
relaţie cu Dumnezeu este Duhul înfrumuseţat cum putem fi şi'noi, ci 
e îmbogăţit prin propria Sa fire cu frumuseţea dumnezeirii adevărate, 
ca şi Fiul, care a zis către Tatăl : «Toate ale Mele ale Tale sunt, şi ale 

406. Autorul întreabă: Slujirea sfinţilor din Vechiul Testament, care au grăit 
cuvintele lui Dumnezeu, este superioară celei apostolice şi evanghelice, dacă aceştia 
au fost călăuziţi de Duhul ? Aşa £fr fi dacă Duhul ar fi socotit inferior lui 

Dumnezeu. 

Tale, ale Mele şi M-am preaslăvit întru ei» (Ioan 17, 10). Căci ceea ce 
este cinstit printr-o relaţie care ţine de fire, îşi însuşeşte în mod sigur o 
slavă străină. Dar doarece nimic nu se împărtăşeşte vreodată de sine 
însuşi, ei trăieşte aceasta prin relaţia cu altul, trebuie declarat cu toata 
necesitatea că cel ce participă e. de altă fire decât cel la care se parti¬ 
cipă. 

. B. E necesar. 

A. Apoi, spune-mi, cine va scoate vreodată din fiinţa lui Dumnezeu 
Tatăl pe Sfântul Duh prezent în ea şi provenit din ea ? Nu înseamnă 
aceasta a merge până la capătul a toată îndrăzneala, chiar numai pri¬ 
mind această idee în minte ? Socotesc că numai aceia ar putea gândi 
aşa, care au căzut din raţiune şi din buna cugetare. Dar să vorbim de 
cele ale lui Dumnezeu şi ale Duhului. Căci la aceasta consimţi şi tu cu 
înţelepciune-şi în mod necesar. 

B. Să vorbim. 

A. Spune-mi, deci, ce înţelegem noi prin Slava şi puterea lucrării 
lui Dumnezeu, cea după fire ? 

B. Slava lui Dumnezeu spun că stă în depăşirea măsurii a tot ce e 
creat, şi a existat în mod necreat 407 . Iar lucrarea cea prin fire constă în 
a putea crea. din nimic şi a chema cele neexistente la existenţă, a susţine 
armonios în existenţă cele ce sunt, a da viaţă, a sfinţi, a bine înţelepţi 
cele capabile de înţelepciune 408 . 

A. Să cercetăm deci, de voieşti, ceea ce se spune despre Sfântul 
Duh. Nu este alt mijloc decât acesta pentru a-i face pe cei ce cugetă 
lucruri reci şi copilăreşti despre El, să afle că nu e inferior Fiului, care 
este în 'chipul şi egalitatea lui Dumnezeu Tatăl. Ci e mai degrabă egal 

407. Slava lui Dumnezeu stă în a nu fi dependent de nimic, ci a fi prin Sine. 
Orice dependentă umileşte. Dumnezeu nu e dependent de nimic, pentru că n-a fost 
creat. Dar nu există în mod necreat, ca o esenţă inconştientă, ci are conştiinţa 
personală despre aceasta. Ce slavă poate avea cel inconştient ? Cel ce e inconştient 
de existenţa sa are o conştiinţă despre superioritatea sa ? Şi o astfel de esenţă 
nu are egale cu sine toate cele ce ies din ea fără să vrea ? Nu e şi ea supusă 
unei legi ? 

408. Una din lucrările lui Dumnezeu, care are ca teniei o putere unică a Lui, 
este aceea de a crea din nimic, de a chema la existenţă cele neexistente, de a le 
vedea pe cele ce nu simt ca pe unele ce sunt. N-ar fi Dumnezeu cu adevărat 
cel ce nu are o astfel de putere supremă. Capacitatea de-a nu fi mărginit in¬ 
voluntar de nimic ţine de înţelesul unui Dumnezeu adevărat. Dumnezeu' nu sus¬ 
ţine numai în existenţă şi ridică cele existente pe diferite trepte. Puterea Lui ar 
fi mărginită în acest caz. Şi nu ar putea face aceasta decât ţinând seama de 
nişte legi aflate virtual în cele ce există fără voia Lui. Numai Dumnezeu care 
creează toate din nimic, le creează şi într-o armonie, dându-le diferite trepte ce se 
întregesc şi susţinându-le în această armonie. Dar cei ridicaţi la treptele mai 
înalte ale sfinţeniei şi înţelepciunii, au şi în ei o capacitate de-a fi ridicaţi la 
ele, dată chiar prin actul creator. 

cu El în privinţa fiinţei şi egal în putere cât priveşte lucrarea. Aceasta 
o putem arăta în tot modul. 

B. Porneşte la aceasta cu bărbăţie, încrezător în Dumnezeu, care 
zice : « Lărgeşte gura şi o voi umple » (Ps. 80, 9). 

A. Deci — căci aceasta este întrebarea — a putea face dumnezei 
(a îndumnezei) pe cei ce nu sunt dumnezei, aparţine firii create şi 
făcute ? 

B. N-aş putea-o spune. Căci cel inferior nu se poate urca la ase¬ 
menea înălţime. 

A. Drept ai vorbit. Şi - pe lângă aceasta, se mai. putea observa şi 
aceasta în legătură cu prea frumoasa ta cugetare. Dacă participarea la 
o creatură Dumnezeu poate face o existenţă creată, cum n-ar fi adevărat 
şi inversul ? Deci mai mult ar păgubi, decât ar folosi împărtăşirea de 
Dumnezeu cel după fire. Dar nu s-ar putea cugeta creatura vreodată 
în stare să facă dumnezei (să îndumnezeiască): Căci aparţine numai lui 
Dumnezeu să introducă în sufletele sfinţilor împărtăşirea de însuşirile 
Sale prin Duhul, prin care făcându-ne împreună chipuri cu Fiul cel 
după fire, suntem numiţi, potrivit Lui, şi fii ai lui Dumnezeu 409 . «Căci 
pentru că suntem — după cum s-a scris — fii, a trimis Dumnezeu pe 
Duhul Fiului Său în inimile noastre, strigând: Avvă, Părinte» (GaL 4, 
6). Dacă deci Cel ce poate face dumnezei, prin Sine e mai mare şi mai 
înalt decât firea oreaturii, cine va număra pe Duhul Sfânt printre cele 
create, dacă nu are făcut pe Cel ce face dumnezei ? 

B. Nu văd cum. 

A. Iar numele şi calitatea de roabă ţine, o, Ermia, în mod foarte 
cuvenit de firea creată şi făcută. Ele sunt de aceea cu totul separate de 
Dumnezeu. 

B. Este cu totul aşa. De aceea e adevărat ceea ce se spune lui Dum¬ 
nezeu : «Toate sunt roabe ale Tale » (Ps. 118, 91) 41 °. 

A. Deci Cela ce poate dezbrăca robul de robia sa şi poate împodobi 
cu măririle libertăţii şi poate face aceasta, trebuie să fi fost prin Sine 
însuşi primul eliberat de calitatea de rob şi să fi fost de o fire supremă 

409. Expresia «omul este după chipul lui Dumnezeu» nu înseamnă că Fiul 

este «chipul» Tatălui şi apoi omul după chipul Chipuluii. Ci unit cu Fiul întrupat 
se face şi omul «chip» ca şi Fiul, dar nu prin fiinţă, ci prin har. Căci se face : şi 
omul «fiu» al Tatălui ca şi Fiul, Cel care e făcut frate. Dar nu prin fiinţă, ci prin 

har, deci fără să înceteze a fi şi creat de Dumnezeu, când e născut prin Duhul, 

sau primeşte Duhul Fiului cum ll are şi Fiul lui Dumnezeu cel întrupat. Pentru 

că Duhul desăvârşeşte calitatea de fiu a Fiului faţă de Tatăl, produce şi în noi 

această calitate. De aceea Tatăl nit e numit în calitatea de purcezător al Duhului, 
decât tot Tată. 

410. Toate sunt supuse unor legi pe care numai Dumnezeu li le-a putut im¬ 
prima. Acelea sunt roabe ce nu pot ieşi din cadrul acestor legi. De aceea nici nu 
pot pieri cu totul, ci se pot doar (cele inconştiente) transforma fără voie. 

19 — Sfântul Chirii al Alexandriei 

şi liberă. Căci numai aşa va putea produce şi în altele binele ce-I este 
propriu în mod fiinţial : libertatea 411 . 

B. Sunt de acord cu tine, căci ceea ce spui este drept. 

A. Căci ne spune deci fericitul Pavel: « Iar noi toţi, cu faţa desco¬ 
perită privind ca în oglindă slava Domnului, ne prefacem în acelaşi chip 
din slavă în slavă, ca de la Domnul Duhul. Iar Domnul este Duhul. Şi 
unde este Duhul Domnului, acolo este liehrtatea » (II Cor. 3, 17—18). Dar 
zice şi alta : «Căci n-aţi primit duh de robie, iarăşi spre temere, ci aţi 
primit Duhul înfierii, întru care strigăm: Avva, Părinte» (Rom. 8, 15). 
Iar slava înfierii nu poate să nu fie însoţită de libertate. De aceea, Dom¬ 
nul nostru Iisus Hristos, fiindcă hotărâse să cinstească pe Sfinţii Apostoli 
cu demnităţile cele mai presus de fire, ca cei ce vor fi părtaşi nu peste 
mult de Duhul Sfânt şi liber, i-a numit, încă înainte prieteni şi liberi, 
zicând : «Nu vă mai zic robi, voi sunteţi prietenii Mei» (Ioan 15, 14—15). 
Astfel deci Domnul este Duhul şi acolo unde este Duhul Domnului, tre¬ 
buie căutată libertatea. De aceea Duhul provine din firea liberă şi nu 
trebuie pus în rând cu creaţia şi nici cugetat ca aflându-Se între cele 
făcute Cel prin Care şi în Care creatura dobândeşte slava libertăţii, 
părăsind ruşinea robiei şi scăpând de ea. 

B. Dar ei pot spune, socotesc, că îndeplinind o slujire subordonată 
aduce Duhul sfinţitor cele ale lui Dumnezeu. 

A. Dar vor înţelege, precum se cuvine, că una din bunătăţile aduse 
prin slujirea Lui este libertatea, oare este o demnitate mare şi mal 
presus de creaţie. Căci ceea ce a fost adus- la existenţă prin facere, e rob. 

B. Poate vor înţelege. 

A. Dar cel ce slujeşte nu e liber prin fire, şi deci această slujire 
nu o aduce de la sine, ci procură mai degrabă unora harul de la altul. 
Căci nu e necesar ca intermediarul care slujeşte, să nu poată fi cugetat 
una ou cel slujit ? 

B. E necesar. 

A. Cum deci este Duhul Domnul, dacă, fiind lipsit de slava liber¬ 
tăţii, nu scapă de calitatea de rob aflat sub măsura jugului ? Şi dacă Se 
află în slava dumnezeirii prin fire, nu mai slujeşte — e mare dife¬ 
renţa —, ci ne împarte mai degrabă nouă înşine libertatea ca un bun al 

Lui prin fire. Iar dacă, dirppptrivă, e coborât cu adevărat din existenţa 
_ ■ <' > . 

411. Cea mai mare robie şi-o arată omul în păcat. Cel ce învinge păcatul 
arată o stăpânire de sine, o mare libertate. Dar aceasta o poate căpăta numai de 
la Duhul Sfânt, Care e liber de păcat în calitate de Dumnezeu. Dar aceasta ne- 
putând-o avea omul decât de la Dumnezeu, el rămâne în alt fel şi robul lui 
Dumnezeu. In el se unesc paradoxal libertatea şi robia. 

ca Dumnezeu prin fire, este înscris între slugi şi considerat slujitor. în 
acest caz vâ procura ceva străin (de ceea ce are El) şi va aduce celor 
vrednici ceva mai mare decât El. Căci va ceda, socotesc, celor din Dum¬ 
nezeu aceasta. Dar vom fi şi noi mai înalţi decât Sfântul Duh, împodo- 
bindu-ne eu o slavă mai presus de a Lui 412 . Sau nu-ţi pare că spun un 
lucru foarte adevărat, chiar dacă cuvintele acestea se referă la o mare 
nebunie ? 

B. Ai dreptate. 

Aîte aspecte ale rolului stăpânitor 
al Sfântului Duh 

A. Să înaintăm şi prin alte idei spre a-devăr. împăraţii pământului 
vor să împodobească cu distincţiile lor şi pe cei de un sînge şi de un 
neam cu ei şi să-i încoroneze cu slava lor împărătească. în ce mod o fac 
cel mai bine şi mai cuvenit ? 

B. Ridicându-i, desigur, la cinstirile cele mai înalte. 

A. Cinstirea şi slava împărătească, prin care fiind încoronat cineva 
e ridicat mai presus de el însuşi şi de alţii, trebuie considerate ca supe¬ 
rioare şi ca stări mai de preferat decât starea celui cinstit cu ele, sau 
egale, sau inferioare ? 

B. Evident superioare şi de preferat. Căci îi aduc o strălucire 
celui cinstit ou ele. Căci ceea ce este inferior slavei cuiva şi deci coborât, 
dacă i se adaugă, nu-1 face mai strălucit, ci-1 coboară mai degrabă spre 
o treaptă mai de ruşine. 

A. Bine zici. Aşa este şi bine gândeşti. Deci dacă Duhul Sfânt nu 
este în firea şi slava cu adevărat liberă, ci aduce mai degrabă ca un 
slujitor harul de la altul, cum S-a uns Hristos ca împărat, primind ca 
ungere Duhul? Căci se spune : «Pe Iisus din Nazaret L-a uns Dumne¬ 
zeu prin Duhul Sfânt» (Fapte 10, 38). Dar aşa scrie şi înţeleptul Ioan 
către noi : «Şi voi ungerea pe oare aţi primit-o de la El rămâne în voi 
şi nu aveţi trebuinţă să vă înveţe cineva, ci ungerea Lui -vă va învăţa 
pe voi despre toate » (I Ioan 22, 27) 4i:t . Se poate auzi şi Hristos însuşi 
strigând prin glasul Psalmistului această explicare a slavei oare vine prin 
ungere : «Eu am fost pus împărat de către El » (Ps. 2, 6). Spune-mi : Un 
Duh rob face un Stăpân ? Are ca fire proprie demnitatea împărătească 
cel ce„ după ei, nu e liber ? Departe de noi această idee proastă. Căci 

412. Dacă Duhul e mai mic ca Dumnezeu, atunci vom fi mai înalţi ca El şi 
noi, care suntem numiţi, temple ale lui Dumnezeu şi ne unim cu Hristos. 

413. însuşi Duhul ca Persoană e ungere. Deci însăşi ungerea ca Persoană 
Duhul îi învaţă pe cei ce-L primesc. Ungerea scapă sufletul omenesc de rigiditate, 
de învârteşare ; îl înmoaie, îl deschide, îl face să nu se mai vadă numai pe sine 
şi numai cele din lume. Duhul e ungere care înmoaie pe om, intrând în comuniune 
personală cu El, aşadar şi în comuniune cu Fiul şi cu Tatăl. 

cugetând drept, trebuie să vedem şi aici demnitatea liberă şi împără¬ 
tească a Duhului 414 . Despre cei îndreptaţi în credinţă, marele Pavel a 
spus : « Cine va ridica pâră împotriva aleşilor lui Dumnezeu ? Dumnezeu 
este Cel ce îndreptează. Cine este Cel ce osândeşte ?» (Rom. 8, 33—34). 
După ce a atribuit numai firii dumnezeieşti şi mai presus de toate pute¬ 
rea de-a îndrepta pe unii şi de a-i face aleşi, o acordă aceasta firii şi 
slavei Duhului. Căci scrie iarăşi :«Şi eram fiii mâniei, ca şi ceilalţi. Dar 
v-aţi spălat, v-aţi sfinţit, dar v-aţi îndreptat în numele Domnului Iisus 
Hristos şi în Duhul Dumnezeului nostru» (I Cor. 6, 11). 

B. Aşadar, Duhul îndreptează pe cei ce-au păcătuit, ca Dumnezeu ? 

A. Foarte adevărat, prietene. Căci lui Dumnezeu şi numai Lui I se 
recunoaşte puterea să poată elibera de neascultări şi osândă pe cei oe 
sunt stăpîniţi de ele, şi nici unei alte existenţe. Iar Dumnezeu şi din 
Dumnezeu după fire S-a arătat Duhul prin cuvintele noastre şi se va 
arăta iarăşi, dacă nu o vom împovăra prin aceasta. 

B. Nu va fi aceasta. Ceea ce aduce un folos, nu poate supăra nici¬ 
decum, mai ales când vine de la oameni simţitori. 

A. Sunt deci atei unii oameni care trăiesc în lume fără nădejdea 
proprie Sfinţilor, cum spune Scriptura, şi se închină lumii în locul Crea¬ 
torului şi Făcătorului (Efes. 2, 12 ; Rom. 1, 25). 

B. Aşa este. 

A. Dar acum, cunoscând pe Dumnezeu şi fiind cunoscuţi de-Dum¬ 
nezeu, am cunoscut pe Tatăl şi Dumnezeul tuturor prin Fiul în Duhul 415 . 
Şi martor ne este însuşi Mântuitorul nostru zicând despre Sine însuşi : 
«Oile Mele aud glasul Meu şi-Mi urmează Mie, şi Eu le dau lor viaţă 
veşnică. Şi cunosc pe ale Mele şi ale Mele Mă cunosc pe Mine» (Ioan 10, 
27—28).Iar despre Duhul spune Sfinţilor ucenici : «/ar când va veni Mân¬ 
gâietorul, pe care Eu Îl voi trimite vouă de la Tatăl, Duhul adevărului 
care de la Tatăl purcede. Acela vă va mărturisi despre Mine» (Ioan 15, 
26) 41 ®. Deci oare nu e în mod clar Dumnezeu Duhul care e cunoscut ca 

414. Dacă Fiul întrupat este făcut împărat de către Duhul, trebuie să fie 
Duhul însuşi împărat, deci desăvârşit liber; dar cum ar fi aşa, dacă ar fi 
creatură ? 

415. Am cunoscut pe Dumnezeu ca Tată prin Fiul în Duhul Sfânt. Suntem în 

Duhul, Care a venit în noi de la Tatăl prin Fiul, Până nu vine la noi Duhul, Se 

află Fiul în Duhul, Care îi vine de la Tatăl. Mai departe de Duhul nu'se merge 
in Treime. Din Fiul priveşte Fiul spre Tatăl, şi noi, în care vine, ne aflăm în EI, 
privim prin Fiul spre Tatăl, după ce ne-a venit de la Tatăl prin Fiul, nu ca născuţi 
împreună cu Fiul din fiinţa Tatălui, ci din harul Sfântului Duh. 

416. în două feluri arată Hristos că Duhul nu purcede decât de la Tatăl: prin 

declaraţia directă a acestui fapt şi prin declaraţia că El va trimite pe Duhul de 
la Tatăl. Tatăl rămâne singura origine în Treime, pentru că e singura origine a 
tuturor. Duhul trimis de Tatăl peste Fiul ca iubire a Lui, Se arată prin aceasta 








DESPRE S FANTA TREIME 


293 


Dumnezeu în noi, nu ca creatură şi făptură şi în condiţia de rob, ca noi, 
ci ea liber prin fire şi fiind Duhul adevărului, mai bine zis însuşi Ade¬ 
vărul prin unirea cu Fiul ? Căci Duhul este Adevărul, după Scripturi 
(I Ioan 5, 6), iar Adevărul este Hristos (Ioan 14, 6) 417 . 

B. Identitatea în fire ou.Fiul ajunge pentru a ne dovedi şi asigura 
că Duhul este Dumnezeu ? 

A. Da, dacă Tatăl fiind unicul Dumnezeu, Dumnezeu este şi Fiul şi 
dacă Fiul fiind unicul Domn. Domn este şi Tatăl 41S . Aflându-Se ca Unul 
în Amândoi Sfântul Duh, mintea credincioşilor va merge drept la adevăr 
şi se va împărtăşi de înţelegerea dreaptă, socotindu-L şi pe El ca Dumnezeu. 
Căci pentru identitatea în fiinţă Domn şi Dumnezeu este şi Duhul. Aşa a 
fost numit de Scriptura de Dumnezeu insuflată. Dumnezeiescul Isaia 
zice despre cei din sângele lui Israel : «S-a pogorât Duhul de la. Domnul 
şi i-a povăţuit pe ei. x Aşa ai povăţuit pe poporul Tău, ca să-ţi faci Ţie 
nume slăvit » (Isaia 63, 14). Iar marele Moise, cunoscând pe Duhul ca 
Domn şi Dumnezeu, zice : «Domnul singur i-a povăţuit pe ei şi nu era 
cu ei un Dumnezeu străin» (Deut. 32, 12). Şi a mustrat într-o cântare pe 
cei din Israel : «Adu-ţi aminte şi să nu uiţi cât ai mâniat pe Domnul 
Dumnezeul Tău în pustie» (Deut. 9, 7). La rândul său, arătând cine este 
Domnul şi Dumnezeul mâniat, proorocul zice: «Nu un rob, nici un înger, 
ci însuşi Domnul i-a rânduit pe ei, pentru că i-a iubit pe ei şi Şi-a făcut 
milă de ei. El însuşi i-a răscumpărat pe ei şi i-a primit pe ei şi i-a înălţat 
în toate zilele veacului. Iar ei neascultănd şi amarând pe Duhul cel Sfânt 
al Lui, s-a întors drumul spre duşmănie» (Isaia 63, 9—10). Dar nu e clar 
în acestea că Sfântul Duh, Care pogoară şi povăţuieşte pe cei răscum¬ 
păraţi, este Domn şi Dumnezeu şi nu-L socoteşte străin ? Deci cum ar 
fi de altă fire decât Dumnezeu, El care nu e nici separat de El fiinţial, 
nici străin, ci propriu al Lui ? Şi spune-mi, în ce mod supărând unii pe 
Duhul, mânie pe Dumnezeu ? Sau cum au întors pe Dumnezeu spre duş¬ 
mănie împotriva lor, pentru că s-au împotrivit Duhului ? 


neîncetat ca Tată iubitor. Şi Fiul, primind pe Duhul ca iubire a Tatălui, luminează 
din El ca umplut de iubirea Tatălui, Căruia nu-I poate răspunde şi El prin acelaşi 
Duh, dar ca Fiu, nu ca Tată identic cu Tatăl. Şi Duhul Său de Fiu care iubeşte - 
pe Tatăl îl dă şi oamenilor, ca şi ei să răspundă, plini de Duhul, Tatălui iubitor, 
cu iubirea lor, împreună cu Fiul. 

417. Şi Fiul este Adevărul şi Duhul, mai bine zis Amândoi sunt Adevărul; 
sau sunt Adevărul Amândoi împreună cu Tatăl. Căci numai împreună reprezintă 
existenţa desăvârşită şi iubirea desăvârşită. în Ei împreună este totul, sau din 
Ei împreună se explică totul şi-şi găsesc un sens toate. 

418. Dacă Tatăl este unicul Dumnezeu, Fiul Lui trebuie să fie şi El Dumnezeu. 

Şi dacă Fiul este Unicul Domn, Domn trebuie să fie şi Tatăl Lui. Deci nu pot fi 
doi Dumnezei şi doi Domni. Tatăl fiind Unicul Dumnezeu, Fiul Lui nu poate fi alt 
Dumnezeu. Şi Fiul fiind Unicul Domn, Tatăl Lui nu poate fi alt Domn. Sunt de¬ 
săvârşit uniţi în dumnezeire şi domnie. „ 






294 


sfântul chiril al alexandriei 


B. Explică-mi tu. Căci tu o poţi spune şi aceasta. 

A. Voi spune că prin unirea eu Dumnezeu, Duhul este Dumnezeu, 
iar prin identitatea după fire ou Domnul, Duhul este Domn. Şi acest fapt 
se poate face vădit, chiar dacă s-ar hotărî cineva să se folosească de alte 
reflexii. De fapt, Dumnezeu nu e legat de un loc, nu e supus mărgini¬ 
rilor, cantităţii şi măsurilor. Toate acestea sunt proprii celor create. Căci 
Dumnezeu este necantitativ şi necircumscris şi nu poate fi cugetat aşezat 
într-un loc, deoarece este cu totul necorporal. Dar şi Duhul se remarcă 
prin aceste însuşiri ale firii dumnezeieşti, umplându-le toate împreună cu 
Tatăl şi cu Fiul şi fiind crezut că Se află împreună cu Ei în toate. Căci 
a zis printr-unul din prooroci Dumnezeu, Care este totul în toate : «Oare 
nu umplu Eu cerul şi pământul, zice Domnul ?» (Ier. 23, 24). Atribuind 
aceasta Fiului, ne-a scris şi Pavel : «Cel ce S-a pogorât, Acela S-a şi 
înălţat mai presus de ceruri, ca să umple toate » (Efes. 4, 10). Dar cântă 
şi dumnezeiescul David lui Dumnezeu : « Unde voi merge de la Duhul Tău 
şi de la faţa Ta unde voi pleca ? De mă voi sui la cer. Tu eşti acolo. De 
voi coborî la iad, Tu de faţă eşti» (Ps. 138, 7—8) 419 . Deci dacă nu e 
loc unde nu este Duhul şi umplându-le toate Duhul, Dumnezeu este Cel 
ce le umple. De aceea bine s-a zis că « Duhul Domnului a umplut lumea 
şi El care susţine toate ştie orice şoaptă» (Inţ. Sol. 1, 7) 42 °. Dar atunci 
cum nu se vede şi nu e clar că Duhul este Dumnezeu prin unirea prin 
fire cu Dumnezeu ? Iar dacă şi susţine toate, cum ar fi creat sau făcut, 
odată ce expresia «toate» ‘cuprinde toată specia şi tot genul de fiinţă (se 
înţelege creată), iar El le include în Sine şi indică în mod clar că Cel ce 
le susţine pe ele este altul decât toate 421 . Iar ceea ce nu este printre toate, 
ci în afară de toate 422 , e prin fire, deasupra celor făcute şi depăşeşte 
firea celor umplute şi susţinute de El. Dar ceea ce este mai presus de 
creaţie este Dumnezeu. Sau nu e adevărat ceea ce spun ? 


419. Dumnezeu este toate în toate, nu în sensul că este identic cu ele, ci că 
El este puterea prin care există toate. în sensul acesta este şi iu iad. El este 
temelia nesupusă legilor, a celor supuse legilor. Şi cei mai total supuşi legilor 
sunt cei din iad.' Căci numai iubirea scapă de sub legi. «Ama et fac guod vis», 
a spus Fer. Augustin. 

420. In trad. franceză: «Ştie tot ce se spune». Adică ştie totul, chiar înainte 
de-a se spune. Şi în-grăirea celor bune are o importantă influentă. 

421. A susţine toate înseamnă a avea puterea mai presus de toate. Ele nu 
se susţin în existenţă prin ele înseşi. Aceasta înseamnă că nici n-au venit Ia 
existenţă prin ele, ci prin El, Care le şi susţine în existenta ca le-a dat-o. Susţi- 
nându-le El toate, Ie şi cuprinde într-un fel pe toate. 

422. E «în afară de toate», nu e «în ele», nu în sensul că nu e din categoria 
lor, ci e Cel care are o putere pe care n-o au ele. El lena creat şi le susţine pe 
toate şi le dă puterea să facă mai ales cele bune. El «în afară de ele» şi în sensul 
că nu ocupă un loc între ele, odată ce e necorporal. Dar tocmai pentru că e ne¬ 
corporal poate fi pe de altă parte oriunde, dar intr-un mod care îl lasă «afară» 
de ele. 

B. Sunt de acord. Dar să ştii că vor spune iarăşi că Duhul este creat 
şi făcut. Căci zice Dumnezeu printr-unul dintre cei mai vechi : «Eu sunt 
Domnul oare întăresc tunetul şi vântul 423 şi vestesc oamenilor pe însuşi 
Fiul Lui, Cel ce face zorile şi negura şi stă sus peste înălţimile pămân¬ 
tului» (Arnos 4, 13). 

A. Dar, prietene, slava Sfântului Duh nu poate fi păgubită prin 
ceea ce s-a spus, decât pentru cel ce are o minte slabă şi coruptă. Căci 
termenul de «duh» simplu şi neprecizat nu indică neîndoielnic pe Duhul 
Sfânt şi dumnezeiesc, decât dacă aş acorda credit expresiilor hulitoare. 
Termenul are un înţeles echivoc. Căci se foloseşte adeseori acelaşi nume 
pentru multe existenţe separate prin neasemănare. Căci îngerul este un 
duh şi sufletul omului la fel. Deci şi mişcarea aerului din cosmos. Deci 
neprecizând şi nejudecând ceea ce se indică după cazuri, jignesc prin 
închipuiri mincinoase pe Cel oe este mai presus de creaţie, şi Creator prin 
unirea cu Creatorul Cel Unul şi prin fire. Căci proorocul, mai bine zis 
Dumnezeu prin el, n-a spus că a adus la existenţă propriul Său Duh. E 
mare diferenţa! Vom stabili că nu e aşa. Unii socotesc din multa prostie 
şi fără aprobarea de sus, că pot ajunge ei înşişi şi alţii să se aşeze pe 
tronuri împărăteşti, să dobândească stăpânirea strălucită şi sceptrul. Nu 
poate oare atunci Dumnezeu Cel ce este peste toate să-Şi atribuie pentru 
Sine domnia peste toate şi să spună că legile şi hotărârile Lui câr- 
muiesc toată creaţia ? Căci aceasta nu e nimic altceva decât a spune : « Eu 
sunt Domnul care întăresc tunetul şi aduc peste cei din lume bătaia 
vânturilor. Căci fac vântul (pneuma) şi afirm clar că am ales pe Unsul, 
adică pe Cel ce e uns spre a împăraţi şi de-a dobândi puterea. Nu fără 
voia Mea, ci după poruncile Mele se produc zorile şi negura, adică 
noaptea şi ziua şi lumina şi întunericul». Deci să ne spună aceia ce este 
comun între tunet şi Sfântul Duh, ce au a face zorile şi negura cu ceea 
ce e din Dumnezeu şi în Dumnezeu ? Nu e clar ce spun ? 

B. . Ba aşa pare. Căci nepotrivirea celor spuse cu ceea ce pretind, 
dă pe faţă neadevărul tăcerii lor. 

A. Cum apoi ar fi cugetat ca creatură şi făptură o existenţă care 
creează împreună ou Creatorul şi că puterea şi stăpânirea în aceasta nu 
o are adăugată din afară şi nu e îmbogăţită cu ea în mod fals şi de la 
altul, ci o are de la Sine şi proprie prin fire ? « Căci Duhul dumnezeiesc 
m-a făcut pe mine », zice (Iov 33, 4), deşi Sfintele Scripturi afirmă că 
Dumnezeu a luat ţărână din pământ şi a cinstit pe om, alcătuindu-1 prin 


423. în traducerea Bibliei din 1914, «duhul» e tradus cu «vântul». 

lucrarea mâinilor Lui, dacă spune adevărul cel ce zice : ((Mâinile Tale 
m-au făcut şi m-au zidit» (Ps. 118, 73). 

B. De fapt lucrul este adevărat. 

A. Şi oare nu şi replăsmuirea trupurilor omeneşti în vremile din 
urmă ale veacului, readucerea din nou la existenţă, nu va fi prin lucra¬ 
rea Duhului ? Nu ne-a prezis-o aceasta cuvântul dumnezeiesc ? 

B. Ce vrei să spui ? 

A. Nu ne-a spus un text profetic şi nu credem şi noi că vor fi 
^nviaţi morţii şi vor fi sculaţi din morminte (Isaia 26, 11), pentru că 
Dumnezeu care toate le poate ne va readuce la viaţă prin Duhul Său ? 

B. Da. Şi îmi aduc acum aminte de fericitul David, care spune 
aceasta şi descrie căderea noastră în păcat, în stricăciune şi în moarte şi 
cântând de mai înainte înnoirea prin înviere. Căci a zis aceasta către 
Dumnezeu : « Intarcându-Ţi Tu faţa Ta, se vor tulbura; lua-vei duhul lor ' 
şi se vor sfârşi şi în ţărână se vor întoarce. Trimite-vei Duhul Tău 
şi se vor zidi şi vei înnoi faţa pământului» '(Ps. 103, 29—30). 

A. Deci replăsmuirea şi strămutarea celui corupt spre înnoirea şi 
refacerea chipului va fi, după cum se cuvine şi mi se pare că e bine, 
opera aceleiaşi firi şi lucrări, a căreia s-a arătat şi ceea ce s-a plăsmuit 
în chip negrăit la început. 

B. Sunt de acord. 

A. Cum deci Cel prin care şi în care Dumnezeu împlineşte lucrarea 
Sa de Creator, privitoare la creaţie şi la toate, ar fi făcut şi creat ? Noi 
vom spune că, dacă ei vor afirma că aşa stau lucrurile, vor trebui să măr¬ 
turisească, chiar fără voie, că lucrarea lui Dumnezeu este creată. Şi ce 
urmează de aici ? O blasfemie urătoare de Dumnezeu, păreri contrare 
bunului simţ şi greşeli ale unei neştiinţe ajunse la culme. Căci dacă nu 
e prea sărac în podoaba proprie bărbaţilor înţelepţi, va spune că dum¬ 
nezeirea este în mod propriu şi primordial simplă şi necompusă, şi n-o 
va înţelege compusă din fire şi dintr-o lucrare deosebită de ceea ce este 
prin fire, ci va fi crezută ca fiind întreagă una, ou toate cele ce le are 
în mod fiinţial 424 Deci dacă s-ar spune că are o lucrare creată şi făcută 
care-i este proprie, iar aceasta este Duhul, va fi şi acesta desigur creat, 
dat fiind că n-ar fi altceva decât El (Duhul) lucrător în Dumnezeu. Dar" 
nu e vrednic de plâns şi de dispreţuit şi aplecat spre necredinţă ? 

424. Dumnezeu nu poate fi necreat ca fiinţă şi creat ca lucrare. Nu poate 
avea necreatul o lucrare creată. In aceasta stă simplitatea în sensul cel mai propriu 
şi primordial. Un Dumnezeu compus dintr-un fel de fire {necreată) şi din alt 
fel de lucrare (creată). In acest caz, ar fi supus prin lucrarea Lui altei existenţe. 
Sau Şi-ar putea crea propria lucrare ? Ar putea coborî prin lucrare la o treaptă 
inferioară? Ar fi incapabil de o lucrare proprie? E condamnat ia o degradare^ 
îndată ce vrea să lucreze ceva? Sunt nişte contradicţii absurde. 

B. Este cu totul aşa. 

• A. Dar părerea lor coboară şi la altă absurditate. 

B. Despre ce vorbeşti ? 

A. Dumnezeu S-a numit Domn ăl Puterilor (Ps. 23, 10) şi acest 
imn, desigur, este adevărat. 

iB. E adevărat. Cum n-ar fi ? 

A. Deci orice este sub firea supremă şi dumnezeiască nu are pu¬ 
tere 425 . După părerea mea, în fiecare din cele împuternicite curge 
puterea de la Dumnezeu ca de la un izvor, aşa cum se întâmplă şi cu 

1 înţelepciunea şi cu toate al căror Dătător este El. Căci ceea ce este prin 
fire Stăpânul tuturor, vor fi şi cele făcute de El prin participare. De aceea 
admir următorul cuvânt adevărat : «Ce ai ce n-ai primit ?» (I Cor. 4, 7). 
El se potriveşte, precum se pare, dacă cineva vrea să filosofeze, nu numai 
celor de pe pământ, ci întregii creaţii. 

B. Ce concluzie putem trage de aici ? 

A. Aud pe fericitul David cântând şi atingând lira sa, spunând 
clar : «Cu cuvântul Domnului cerurile s^-au întărit şi cu Duhul Lui 
toată puterea lor» (Ps. 32, 6). Explică-mi deci : ceea oe întăreşte cerurile 
şi constituie toată puterea lor, este Dumnezeu, sau creaţia ? 

B. Eu spun că e Dumnezeu şi în mod foarte cuvenit. Căci n-aş 
putea spune că sunt creaturi care n-au nici o nevoie de Dumnezeu şi-şi 
pot îndeplini şi-şi pot procura mai degrabă ele înseşi cele prin care se 
pot salva şi subzista, câtă vreme ele cad în stricăciune prin fire ! 

A. Deci Duhul întăreşte cerurile nu făcându-le să participe la o 
fiinţă creată şi făcută, ci dăruindu-le lucrarea Sa, ca' lucrare proprie a 
lui Dumnezeu. Căci a susţine existenţele şi a întări spre durată ceea ce 
e coruptibil prin fire şi .boleşte de. tendinţa spre nimic, nu poate decât 
arăta o fiinţă care conduce totul. De fapt, dumnezeiescul Pavel ne 
.îndeamnă să ne închipuim şi să cugetăm în chip .modest firea lui Dum¬ 
nezeu din cele ce le îndeplineşte ea, zicând : «Cele nevăzute ale Lui se 
văd de la zidirea lumii, din făpturi fiind înţelese, adică veşnica Lui pu¬ 
tere Şi dumnezeire, ea să fie iei fără icuvănt de apărare, deoarece cunos¬ 
când pe Dumnezeu, nu L-au slăvit ea \pe Dumnezeu şi nu l-au mulţu¬ 
mit, ci s-au rătăcit în gândurile lor deşarte» (Rom. 1, 20—21). Frumu¬ 
seţea lui Dumnezeu va ieşi deci la vedere mai clară, ca veşnica Lui 
putere şi dumnezeire. Dar puterea dă tărie cerurilor şi Duhul le împu¬ 
terniceşte nu ca una din creaturi, chemată în ajutor. Căci este o nebunie 
a cugeta şi spune aceasta, ci ca fiind" Duhul propriu al lui Dumnezeu, 

425. Dacă Dumnezeu este «Domnul Puterilor», . El are toate puterile. Toate 
celelalte fiind create, n-au nici o putfere proprie, sau de la ele, ci de fa Dumne¬ 
zeu, chiar dacă în ele puterile iau forma creată. 

20 — Sfântul Chirii al Alexandriei 

care toate le creează şi le întăreşte. Sau dacă vor spune că nu e aşa, să 
ne răspundă ei şi să ne arate cauza pentru care Creatorul tuturor pro¬ 
cură şi dă creaturilor starea lor de frumuseţe şi armonia lor desăvârşită 
prin participarea la Sfântul Duh 426 . Căci odată ce El întăreşte cerurile 
şi lor le ajunge că au fost create numai pentru a fi stabile în frumu¬ 
seţea lor, nu mai e necesară fixarea lor prin Duhul. Dar că această teo¬ 
rie nu poate fi adevărată, o arată un examen mai serios al ei,’ făcut de 
noi. Şi acest examen va face să se recunoască contrariul. 

B. Drept ai grăit. v 

A. Pentru ce, pe de altă parte, spuneau că firea omului şi dezvol¬ 
tarea ei nu ajunge la desăvârşirea potrivită ei, decât abia când s-a 
îmbogăţit cu întipărirea chipului dumnezeiesc în ea prin Duhul. Acest 
fapt e vădit mai ales când se gândeşte cineva la căderea firii şi la readu¬ 
cerea ei în starea ei cea bună. Căci odată ce varietatea însufleţită s-a 
aplecat spre păcat şi,s-a îmbolnăvit de păcatul introdus în ea din iubi¬ 
rea sporită de trup, Duhul care o modela după chipul dumnezeiesc şi 
care era întipărit în ea în mod negrăit, ca o pecete, s-a despărţit de ea 
şi astfel a apărut în ea stricăciunea (corupţia) şi lipsa de frumuseţe, pre¬ 
cum şi alte urâţenii. Dar Făcătorul tuturor voind să readucă la tăria şi 
armonia de la început existenţa căzută în stricăciune, în falsitate şi în 
urâţenie, pentru păcatul introdus în ea, i-a infuzat iarăşi Duhul Sfânt 
şi dumnezeiesc care o părăsise. Acesta a restructurat spre chipul mai 
presus de lume această existenţă ca Unul ce a putut să ne facă spre 
asemănare cu El. Deci El susţine în starea eea bună existenţa făcută 
şi poate să o înfrumuseţeze prin relaţia cu Sine, ducând-o spre asemă¬ 
narea eu Dumnezeu ; vom afirma că Se află în urma Creatorului şi-L 
vom separa de Acela prin tăietura care-L arată de o altă speoie ? Dar 
în acest caz n-ar mai străluci în El desăvârşirea, care convine oricărei 
creaturi şi pe care o poate da creaturilor Sale. Nu e mai bine ca spu¬ 
nând că El este egal în fire şi deofiinţă cu Dumnezeu, ca Unul ce a 
provenit din Dumnezeu şi dste în El prin fire, să-L cinstim cu deplina 
putere creatoare şi să-I atribuim toată lucrarea asupra celor create, 
săvârşindu-se de Tatăl prin Fiul în Duhul ? 

426. Dacă Duhul este o creatură, pentru ce Se foloseşte Dumnezeu de El 
pentru a da creaturilor armonia şi frumuseţea ? Ce are Duhul ca creatură mai 
mult decât celelalte creaturi ? Poate El să le adune toate în El,' dacă nu e decât o 
creatură mărginită şi El ? Sau nu are Dumnezeu în Ei o neputinţă de-a da celor 
create şi frumuseţea în stabilitatea lor ? E dependent Dumnezeu de o creatură în 
privinţa aceasta ? Vedem iarăşi lipsa unei distincţii clare între Dumnezeu şi crea¬ 
turi, sau un fel de panteism. * 

Mai adăugăm că o lume care nu e creată de o comuniune iubitoare între 
Persoane, egale, n-ar arăta un sens al creării ei. Numai o Treime iubitoare dă un 
sens creării lumii. 

B. Socotesc că această afirmaţie e foarte dreaptă. 

A. Iar că prin lucrarea Tatălui se străvede lucrând toate prin toate 
şi în toate, prin Fiul în Duhul, se poate vedea şi de aici. Căci ajunge 
spre dovedire că cerurile s-au întărit prin Cuvântul Domnului, şi că 
toată puterea lor este în Duhul, precum s-a cântat odinioară (Ps. 32, 6). 
Dar voi adăuga şi că Hristos a făcut minuni prin lucrarea Duhului. 
Căci s-a scris că «Iisus a fost dus de puterea Duhului în Galileea» 
(Luca 4, 14). Iar odată II vedem mustrând pe iudeii care flecăreau cu 
necredinţă şi-şi ascuţeau limba împotriva Lui. Căci aceia ziceau : 
« Acesta. nu scoate demoni decât cu Beelzebul, căpetenia demonilor » 
(Matei 12, 24). Şi altele : «Şi dacă Eu cu Beelzebul scot demonii, fiii 
voştri cu cine-i scot ? De aceea iei vor fi judecătorii voştri. Iar dacă Eu 
cu Duhul lui Dumnezeu scot demonii, iată a ajuns i la voi împărăţia lui 
Dumnezeu» (Matei 12, 27—28). Căci trebuie mărturisit că naşterea Celui 
Unuia Născut din Dumnezeu Tatăl depăşeşte toată înţelegerea şi e din¬ 
colo de tot cuvântul nostru. Dar deoarece S-a făcut trup şi S-a sălăşluit 
între noi (Ioan, 1, 14), El a arătat lucrarea puterii dumnezeieşti, cu toate 
că era şi om. De aceea zice, ca Unul ce a intrat în măsurile noastre : 
«Iar dacă Eu cu Duhul lui Dumnezeu scot demonii,, iată a ajuns la voi 
împărăţia lui Dumnezeu » (Matei 12, 28) 427 . Iar aceasta nu e nimic altceva 
decât a spune că : S-a pogorât şi la oameni stăpânirea şi puterea dum¬ 
nezeiască, dacă Eu M-am făcut câ voi şi pentru voi săvârşesc minuni 
prin Duhul. Căci socotesc că numeşte împărăţia lui Dumnezeu lucrarea 
dumnezeiască în Duhul Sfânt, sau poate e vorba de Duhul, potrivit cu 
ceea ce s-a spus către noi : «împărăţia lui Dumnezeu este înlăuntrul 
vostru» (Luca 17, 21). Dacă deci Fiul săvârşeşte minuni în Duh, 
deşi este om, iar împărăţie dumnezeiască numeşte această stăpânire 
foarte puternică şi de nebiruit, cum s-ar putea spune că Duhul s-a făcut 
şi nu e superior creaţiei in care se cugetă o creaţie de către noi şi de 
către duhurile de sus ? De fapt, El o străluceşte în făpturi şi Şi-a câştigat 
slava de-a putea face totul. Căci pentru ce ne-a câştigat Fiul prin su¬ 
perioritatea celor făcute şi prin cele ce le-a lucrat asupra noastră în 
Duhul, ca să-L credem Dumnezeu prin fire şi egal în putere ou Cel ce 
L-a născut şi, pe lângă aceasta, a cerut să fie crezut deofiinţă cu Acela, 


427. împărăţia lui Dumnezeu a venit pe pământ, venind Fiul lui Dumnezeu 
întrupat ca om. Căci din' El Se comunică şi oameniloi ce cred în El Duhul de fii 
ai lui Dumnezeu, născuţi din nou din Dumnezeu. Astfel a luat fiinţă pe pământ 
Împărăţia lui Dumnezeu ca Tată nou al nostru, şi a Fiului, ca Frate dumnezeiesc 
al nostru. E un plan de viaţă al oamenilor uniţi în Dumnezeu, plan trăit în Biserica 
in care are loc comuniunea noastră cu Dumnezeu prin Sfânta Treime, comuniunea 
lăuntrică, dar manifestă şi în relaţiile dintre noi. 

deşi Unul Născut S-a făcut ca noi ? 428 «Căci daca nu fac lucrările Tatălui 
Meu, nu credeţi în Mine. Iar dacă le fac, chiar dacă nu credeţi în Mine, 
credeţi în lucrările Mele» (Ioan 10, 37—38). Din strălucirea mai presus 
de fire a faptelor împlinite, se cunoaşte firea dumnezeiască. Dar aceste 
fapte se săvârşeau prin lucrarea Duhului. Dar atunci cum ar fi creat 
Cel ce lucrează în mod egal ou Dumnezeu ? Şi cum ar fi lipsit de viaţă 
Cel ce creează şi dă viaţă împreună eu Dumnezeu ? Sau oare nu e 
proprie numai vieţii cu adevărat după fire puterea de-a da viaţă, adică 
'lui Dumnezeu ? 

B. Sunt de acord. Căci s-a scris despre El : «Cel ce singur are 
nemurire şi locuieşte întru lumina neapropiată» (I Tim. 6, 16). 

A. Dacă singur Dumnezeu are nemurirea de la Sine şi în propria 
fire, singur care e crezut că este viaţa, cum ar fi Duhul de viaţă Făcător, 
dacă este după aceea între cei făcuţi vii şi deci nu e străin de calitatea 
de-a fi creat ? Dar nu este aşa. Căci Duhul esite de viaţă Făcător, nefiind 
părtaş de viaţă v de la altul, sau neefiind lipsit de ea. Sunt o închipuire şi 
o minciună cele născocite împotriva lui Dumnezeu de duşmanii Lui. Dar 
neprimind proasta părere, soră şi înrudită ou a lor, vom păşi pe calea 
dreaptă, cu mintea eliberată de idei şi înclinări spre tot ce nu e cu¬ 
venit, urmând învăţăturii Sfintelor Scripturi. Din ele vom cunoaşte 
slava nepătată a Duhului, crezând că este Dumnezeu şi din Dumnezeu, 
neacoperit de însuşiri străine şi din afară, ci fiind El însuşi prin fire 
toate cele ce este Dumnezeu. Căci trebuie să dăm atenţie totdeauna cu¬ 
vintelor Apostolilor: «In Dumnezeu viem şi ne mişcăm şi suntem» 
(Fapte 17, 28). Despre Dumnezeu Tatăl, prealnţeleptul Pavel spune lui 
Timotei : «Iţi poruncesc înaintea lui Dumnezeu, Cel ce dă tuturor 
viaţă» (I Tim. 6, 13). Iar Hristos, învăţând-o pe sora lui Lazăr, zice : 
«Eu sunt învierea şi viaţa» (Ioan i 1, 25). Iar despre Sfântul Duh: 
«Trupul nu foloseşte la nimic, Duhul este care face viu» (Ioan 6, 63). 
Dacă deci Dumnezeu Tatăl dă viaţă tuturor, şi Fiul este Viaţă, şi 
Duhul e de Viaţă Făcător, cine va tăia şi va separa puterea de viaţă 
făcătoare a vieţii fără să declare viaţa altceva decât ceea ce se crede 


428. Dacă Duhul prin care lucra Fiul p-ar li fost Dumnezeu, cum ar\fi să¬ 
vârşit El minunile prin care dovedea că e Dumnezeu, şi peste tot prin ce' ne-ar 
fi convins că este El însuşi Dumnezeu? A nega dumnezeirea Duhului înseamnă 
a nega şi dumnezeirea lui Hristos. Şi atunci nu e Dumnezeu nici Cel pe care-L 
numeşte Tatăl Său şi ale cărui fapte spune că le face. Dumnezeirea Fiului şi deci şi 
a Tatălui s-a arătat cu atât mai evidentă, cu cât făcea toate minunile Lui prin 
trup omenesc. Ele nu puteau fi din puterea omului. 

că este, mai bine zis ca nemaifiind viaţă ? Căci Cel ce e. lipsit de puterea 
de a- face viu prin fire, cum s-ar mai cugeta ca viaţă 429 ? 

B. Duhul este de viaţă Făcător, zic ei, ca făcând slujba de-a aduce 
făpturilor viaţa de la Dumnezeu, dar nu pentru că e viaţă în ea însăşi. 

A. Dar nu vor fi primiţi ca dătători de legi şi deci în cele mai pre¬ 
sus de minte şi de cuvânt cei bolnavi de o stricăciune atât de întinată, 
care prezintă ca de nebiruit invenţia plăcută lor. Ei vor trebui să se 
supună ca noi Sfintelor şi dumnezeieştilor Scripturi şi să nu propovă¬ 
duiască clar ca slujitor al vieţii de la altul, pe Duhul, ci ca fiind Sfânt 
şi de viaţă Făcător El Însuşi, adică dându-ne viaţă după fire. Aşa a 
spus iarăşi fericitul Pavel : « Iar dacă Duhul Celui ce a sculat pe Iisus 
din morţi locuieşte în voi. Cel ce a sculat pe Hristos Iisus din morţi 
va face vii şi trupurile voastre muritoare prin Duhul Lui, Care lo¬ 
cuieşte în voi » (Rom. 8, Îl) 430 . Duhul vieţii celei prin fire nu va fi 
altul decât ea, după raţionamentul care rămâne în noi în ceea ce e drept 
în mod nepătat. Căci cum n-ar fi Viaţa, Cel ce are ca rădăcină şi izvor 
Viaţa, firea nepieritoare şi mai presus de tot ce e creat, a lui Dumne¬ 
zeu ? Căci este neîndoielnic că purcede din însăşi firea lui Dumnezeu 
Tatăl. Aceasta o pot uşor vedea cei ce cugetă adevărat , din ceea ce s-a 
spus clar : «Cel ce a sculat pe Hristos Iisus din morţi va face vii şi tru¬ 
purile voastre muritoare, prin Duhul Lui Care locuieşte în voi » (Rom. 
8, 11). Căci e propriu lui Dumnezeu Duhul de viaţă Făcător, care locu¬ 
ieşte in inimile noastre 431 . Dar dacă am admite că Cel ce e propriu lui 
Dumnezeu şi din El după fire, e lipsit de viaţă, dacă are viaţa ca un dar 
adăugat, cum nu s-ar înţelege mort în putere (virtual) ? Aceasta se poate 
spune despre Cel ce e capabil să pătimească' chiar dacă nu i s-a în- 
/ tâmplat să pătimească, ca tot ce este, ce se socoteşte cu adevărat adăugat 
şi introdus din afară, nu e de cugetat incapabil de cădere s ci supus ris¬ 
cului de-a cădea. Căci nu este o fixitate prin legile firii, nici nu are o 
statornicie neclintită, în ceea ce este din planul accidental şi este ca o 
vopsea aşternută peste cele pentru care ppate fi folosită. 

429. Duhul este Cel ce aduce prin Fiul viaţa Tatăliii în oameni'. El aduce 
concret în oameni viaţa dumnezeiască, viaţa nemuritoare. Dacă nu este şi El 
Dumnezeu, cum ne-ar mai aduce nouă viaţa dumnezeiască? Mai este atunci 
Tatăl Viaţă şi Fiul Cel prin care se aduce viaţa în umanitate, iar Duhul în fie¬ 
care? Rămân Tatăl şi Fiul cu o viaţă străină de noi? 

430. Se spune totdeauna că Duhul este în noi, sau noi în Duhul. Noi suntem 
ultima existenţă în care Se opreşte Duhul întorcându-Se spre Tatăl, ca şi din 
Fiul, Treimea se închide în noi, îndumnezeindu-ne şi pe noi. Având pe Duhul în 
noi, suntem cuprinşi în nemărginirea lui Dumnezeu. 

431. Faptul că Duhul purcede din Tatăl e o dovadă a dumnezeirii Lui. Aceasta 
se spune şi îp declaraţia că Duhul lui Dumnezeu locuind în noi, ne învie şi pe 
noi cum a înviat trupul lui Hristos. 






302 


SFANŢUL CHIRIL AL ALEXANDRIEI 


B. Deci Duhul fiind Viaţa, este prin fire, şi nu prin participare. 

A. Desigur, prietene, aceasta o poţi cunoaşte şi din alte reflexii. 
Poate auzi cineva pe Dumnezeu supunând şi unei osânde pe cei ce se 
închină celor create : « Spăimăntatu-s-ta cerul de aceasta şi s-a înfricoşat 
mult, zice Domnul, că două rele a făcut poporul Meu: M-au părăsit 
pe Mine, izvorul apei vii, şi şi-au săpat loruşi fântâni surpate, care nu 
vor putea ţine apa» (Ier. 2, 12—13). Dar vom afla şi pe Domnul nostru 
Iisus Hristos spunând iudeilor : « Dacă însetează cineva, să vie la Mine 
şi să bea. Cel ce crede în Mine, a spus Scriptura, (râuri de apă vie vor 
curge din pântecele, lui» (Ioan 7, 37—38). Aceasta o explică şi o face 
clară şi dumnezeiescul Evanghelist Ioan, care se referă la firea şi lucra¬ 
rea Sfântului Duh, zicând : «Iar aceasta a spus-o despre Duhul, pe Care 
aveau să-L primească cei ce vor crede în El» (Ioan 7, 39). Iată iarăşi 
clar şi lămurit : Duhul şi Fiul, Tatăl sau Fiul sunt în mod egal şi pu¬ 
ternic apa vieţii. Căci identităţii de fiinţă îi urmează, socotesc, identi¬ 
tatea de nume. Şi că aşa este realitatea prin fire, o poate arăta cineva 
şi în alt mod : Dumnezeu fiind Sfânt prin fire, Duhul este Sfânt în mod 
fiinţial. Căci prin El şi în El participă cineva la Dumnezeu cel Sfânt. 

B. Nu are sfinţenia, zic ei, ca proprie, ci ca adăugată, aducând-o 
creaţiei de la Dumnezeu. 

A. Aşadar, Duhul sfinţit mai înainte infuzează creaturilor o sfin¬ 
ţenie care nu este a Lui, dacă spunem că este adevărat că în tot ce 
e transmis de cineva prin sine altora, se presupune că e şi altul decât 
el. Căci nici o existenţă nu se poate transmite pe sine altora, ca şi când 
n-ar fi vorba de ea 432 . 

B. E adevărat. 

A. Deci dacă nu e Sfânt prin fire Duhul cel din noi, să n,e explice 
aceia, ce fire a putut El moşteni ? Şi dacă nu vor să-I atribuie Lui sfin¬ 
ţenia, nu va fi' cuvântul lor o primejdie de necredinţă ? 

B. Aşa pare. Dar ei zic că Hristos a spus despre El : « Dintr-al Meu 
va lua şi'Va vesti vouă» (Ioan 16, 14). Deci spune că Duhul se împărtă¬ 
şeşte de Fiul. 

A. Deloc. E departe de aceasta. Căci Cel ce este din El şi în El şi 
propriu al Lui (al Fiului), cum s-ar împărtăşi de El vreodată şi s-ar 

432. Când Se transmite pe Sine, nu mai vorbeşte ele altul. Dar de Duhul. Sfânt 
se spune că prin El se transmite altul. Deci dacă transmite sfinţenia, trebuie să 
aibă sfinţenia comună cu a Acelora. Căci dacă nu este Ei Sfânt, cum ar transmite 
altora sfinţenia ? Şi cum ar fi Sfânt, dacă nu în unitate de fiinţă cu Tatăl şi 
cu Fiul cei Sfinţi ? 

sfinţi în mod egal cu cei din afară prin" relaţie şi ar fi străin de El prin 
fire, odată ce se spune că-1 este propriu ? Ei au devenit, precum so¬ 
cotesc, cercetători, stăruitori şi puternici ai cuvintelor dumnezeieşti. 
Pentru ce nu spun atunci de obligaţia de-a pătrunde înţelesul adevărat, 
pentru a se desprinde astfel de raţionamentele mincinoase şi necinstite ? 
Că n-a indicat Fiul vreo deosebire firii între El şi Duhul, spunând : 
«Dintr-al Meu va lua şi va grăi vouă». Altfel ar fi spus clar : «Ar fi 
luat din sfinţenia Mea pentru a vă sfinţi şi pe voi». Prin aceasta ar fi 
i arătat despărţirea şi inegalitatea de fire şi ar fi arătat sfinţenia ca fiind 
alta în Duhul, sau ca alta în fiecare. Dar nu a spus aceasta, ci că Duhul 
se va folosi de cuvintele Sale din pricina identităţii de fiinţă şi egali¬ 
tăţii depline de fire, de lucrare şi de vorbire, în aşa fel că dacă Duhul 
va spune vreun cuvânt sfinţitor, el va fi cuvânt al lui Hristos. «Căţi nu 
va grăi de la Sine nimic, ci câte va auzi, va grăi». Fiul la fel, fiind 
deofiinţă cu Dumnezeu Tatăl şi fiind Cuvântul Lui, grăieşte ale Lui : 
«Cel pe care L-a trimis Dumnezeu grăieşte cuvântul lui Dumnezeu», 
după cuvântul lui Ioan (Ioan 3, 34), fiindcă nu este alta voia Fiului, 
decât cea a lui Dumnezeu Tatăl. La fel, socotesc, şi din acelaşi motiv, 
Duhul Sfânt grăieşte cele ale lui Hristos, fiind Duhul Lui, şi prin identi¬ 
tatea de fire având slava şi identitatea de vorbire a Lui u: K Duhul Fiului 
e Sfânt nu prin participare, nici printr-o relaţie externă cu Fiul, ci 
prin fire şi adevăr. Şi precum este o absurditate şi o nepricepere a numi 
om ceea ce este om cu adevărat, dar a înţelege prin aceasta altceva, la 
fel e cu totul prostesc a numi Sfânt pe Duhul, dar a-L dezbrăca de sfin¬ 
ţenie şi a-L sili nebuneşte să fie de o altă fire. Căci acest nume nu 
indică vreun mod de slavă sau de transcendenţă, cum se întâmplă cu 
Incepătoriile, cu Scaunele şi cu Domniile în cele aduse prin El la exis¬ 
tenţă Ci este mai degrabă indicaţia unei calităţi fiinţiale, ca şi pentru 
Tatăl, numele de Tată, şi pentru Fiul, numele de Fiu. Şi dacă este serrţ- 


433. In vorbirea Fiului e vorbirea Tatălui şi\în vorbirea Duhului e vorbirea 
Fiului. Până la un loc, aceasta are ioc şi între oamenii ce se iubesc. Copilul 
vorbeşte când vorbeşte mama şi mama vorbeşte când vorbeşte copilul. Creşti¬ 
nismul a adus ca noutate faţă de filosofie, şi a menţinut faţă de filosofie de la 
«Renaştere» încoace, nu numai ideea persoanei, ci şi taina comuniunii între 
peisoane. 

434. Numele de Sfânt nu indică ceva adăugat Duhului dumnezeiesc, ci ţine 
de fiinţa Lui. Nuhiai creaturile au sfinţenia ca un adaos la firea lor, care nu 
are sfinţenia prin ea însăşi, ci ca un dar primit de la Dumnezeu. Toate creaturile 
se înalţă într-un plan transcendent prin sfinţenie. Duhul Sfânt nu mai are deasupra 
Lui o transcendenţă. 

nul precis al ultimei idioţii 435 a numi pe Dumnezeu. Tată, dar a cugeta 
iarăşi'că nu e Tată, sau pe Fiul Fiu, dar a spune că nu e aceasta, cum 
am elibera de acuza de nepricepere pe cei ce îndrăznesc să dezbrace de 
sfinţenia prin fire pe Duhul Sfânt prin fire şi cu adevărat ? Dacă deci 
Dumnezeu este Sfânt prin fire, dar e Sfânt ca El şi Duhul, cugetat din 
El şi în El, care ar putea fi modul alterităţii, înţeleg al fiinţei ? Sau cum 
nu s-ar dovedi aiuriţi şi nepricepuţi cei ce atribuie creaţiei pe Cel prin 
care şi în care este în noi firea dumnezeirii ? Căci nu împărtăşeşte 
printr-o creatură Cel mai presus de creaţie. Sau nu este adevărat cu¬ 
vântul ? 

B. Foarte adevărat. 

A. Şi încă ceva.' Nu e înţelept, sau mai degrabă înţelepciunea în¬ 
săşi Dumnezeu ? " 

B. Cum ne-am îndoi de aceasta ? 

A. Expîică-mi iarăşi : prin ce devin înţelepte cele înţelepte ? 

B. Evident, prin înţelepciune. 

A. Deci dacă Duhul înţelepţeşte pe cele capabile de înţelepciune, El 
va fi şi, desigur, va fi înţeles ca fiind astfel înţelepciunea. Dar aceasta 
am spus că este Dumnezeu. 

B. Dar, vor zice ei, nu sunt şi oamenii şi îngerii înţelepţi şi capabili 
să înţşlepţească pe alţii ? 

A. Dar ei nu infuzează, prietene, celor ce se spune că sunt înţe- 
lepţiţi de ei, înţelepciunea ca Dumnezeu, ci îi fac părtaşi de buna lor 
învăţătură. O învăţătură potrivită sfinţilor aş spune că e aceasta : «în 
dar aţi luat, în dar să daţi » (Matei 10, 8). Dar Duhul Sfânt lucrează 
egal cu Dumnezeu. Deci dacă Se dăruieşte pe Sine însuşi prin împărtă¬ 
şire şi sălăşluire, face, desigur, sfânt pe om prin Sine însuşi şi împli¬ 
neşte în aceasta iarăşi lucrarea firii supreme. De fapt, Dumnezeu Cel 
atotputernic a spus către Moise, tâlcuitorul tainelor : «Cine a dat gură 
omului ? Şi cine l-a făcut greu la auz şi surd, văzător şi orb ? A lu Eu, 
Domnul Dumnezeu ?» (leş. 4, 11—12). Şi in alt loc, printr-unul din 
prooroci, despre iudei : «în alte limbi şi cu alte buze voi grăi poporului 
acesta şi nici aşa nu vor crede » (I Cor. 14, 21 ; Isaia 28, 11). Iar în Fap¬ 
tele . Sfinţilor Apostoli, se săvârşeşte aceasta prin lucrarea Duhului : 
«Şi-au început a grăi în alte limbi, precum le-a dat Duhul să se ros- 


, 435. Deşi dumnezeirea nu e una cu părinţimea, căci în acest caz toate trei 

Persoanele ar fi Tată, dar totuşi nu poate să nu fie în Dumnezeu un Tată suprem, 
precum nu poate să nu fie un Fiu suprem. Dumnezeu trebuie să fie o origine, per¬ 
sonală supremă şi un adânc izvor de iubire. Deci nu poate să nu fie şi 'un Fiu ca 
răspuns la această iubire. 

tească » (Fapte 2, 4). Iar Hristos spune iarăşi ucenicilor Săi că vor fi duşi 
la căpetenii şi îrrjpăraţi, dar nu trebuie să se teama : «Nu vă îngrijiţi ce 
să spuneţi, sau ce să grăiţi. Eu vă voi da vouă grai prin lucrarea şi 
firea Sfântului Duh» (Matei 10, 19). Şi Sfânta Scriptură spune că fă¬ 
găduinţa dată Sfinţilor s-a împlinit. Căci însuşi Hrisitos a zis : «Nu voi 
sunteţi cei ce veţi grăi, ci Duhul Tatălui vostru va grăi în voi» (Matei- 
10, 20). Cum deci este creat şi făcut şi într-un al doilea plan şi mai 
prejos Cel ce înţelepţeşte cu înţelepciune, iar înţelepciunea este Dumne¬ 
zeu ? Cum Cel ce ştie toate şi pătrunde, adâncurile lui Dumnezeu va fi 
pus în rând cu cei ce nu cunosc cele ale lui Dumnezeu şi primeşte de 
la noi slava rânduită unui rob, deşi Mântuitorul zice limpede : «Robul nu 
ştie ce face Domnul» ? Ştiind deci Duhul cele ale lui Dumnezeu, Domnul 
cel după fire, cum nu e liber şi mai presus de creaţie ? Cum Cel mai 
presus de creaţie prin identitatea de fiinţă nu va fi pus în rând ou Dum¬ 
nezeu Tatăl şi cu Fiul, prin Care şi în Care slava lui Dumnezeu Tatăl, îm¬ 
preună cu a Sfântului Duh în vecii vecilor. Amin. 

